
1 Įvadas 


Matyt, bemaž kiekvienas kada nors savęs paklausia, kokioje visuomenėje gyve- 
na. Kaip suprasti tai, kas vyksta mūsų gyvenime ir pasaulyje? Kur visa tai mus 
nuves? Matome, kaip svarbu pamatyti pagrindinius nepaprastai sudėtingų ir kin- 
tančių aplinkybių kontūrus, nors tai nėra lengva ir neretai išmuša iš vėžių. Vieni 
žmonės iškart atsisako spręsti šį uždavinį, atvirai prisipažindami esą sutrikę. Ki- 
ti, susidūrę su pasipriešinimu, traukiasi ir vadovaujasi patogia (ir tingia) nuomo- 
ne, jog matome tik tai, ką norime matyti. Laimei, dauguma Žmonių nepaliauja- 
mai stengiasi suprasti, kas vyksta pasaulyje, ir į tai gilindamiesi prieina prie to- 
kių sąvokų kaip kapitalizmas, industrializmas, totalitarizmas ir liberalioji demo- 
kratija. Dauguma iš mūsų tikrai yra girdėję tokius žodžius, patys juos tarę, steng- 
damiesi paaiškinti įvykius ir poslinkius, svarbius istorinius reiškinius arba net ir 
bendrą socialinių, ekonominių ir politinių permainų kryptį. 

Visai galimas daiktas, kad pasiginčijame su kitais, ar tikrai šie žodžiai tinka 
tam tikroms aplinkybėms įvardyti. Daugelis tikriausiai diskutavome, ką būtent šie 
terminai galėtų reikšti. Antai būtų galima sutikti, kad Rusija tikrai gerokai nutolo 
nuo komunizmo ekonomikos sistemos, tačiau vargu ar galima pritarti nuomonei, 
kad šį pokytį apibūdintume kaip perėjimą į tikrą kapitalistinę visuomenę. Api- 
bendrinamąją terminologiją reikia nuolatos tikslinti: taigi ikiindustrinė, besivys- 
tanti demokratija, brandus kapitalizmas, autoritarinis populizmas. 

Bet nepaisant to, kad šias ir kitas į jas panašias sampratas būtina tobulinti, 
retas ryžtųsi jų atsisakyti. Akivaizdi priežastis yra ta, kad visos šios ir kitos pa- 
našios sąvokos, nors netikslios ir taisytinos, leidžia įvardyti ir suprasti esminius 
pasaulio, kuriame gyvename ir iš kurio esame atėję, elementus. Atrodo, kad no- 
rėdami suprasti svarbiausius skirtingų visuomenių ir aplinkybių ypatumus, neiš- 
vengiamai turime perimti ir taikyti pagrindines sąvokas. 

Šią knygą išprovokavo pastaruoju metu išryškėjusi nauja dabartinių visuo- 
menių samprata. Vis dažniau žodis „informacija“ vartojamas norint pabrėžti šiuo- 

laikinio pasaulio išskirtinumą. Sakoma, kad įžengėme į informacijos amžių, kad 
įsigali naujo „tipo informacija“, kad nūnai tampame „e-visuomene“, kad turime 
susitaikyti su tuo, jog informacija skatina „lanksčią ekonomiką“, kad perėjome į 
„globalią informacijos ekonomiką“. Galybė apžvalgininkų „informacinėmis visuo- 
menėmis“ vadina JAV, Britaniją, Japoniją, Vokietiją ir kitas panašiai gyvenančias 
valstybes. Politikai, verslo lyderiai ir politikos strategai informacinės visuome- 
nės idėją traktuoja rimtai, o Europos Sąjunga ragina kuo sparčiau prisitaikyti prie 
„globalios informacinės visuomenės“, taigi pasekti Japonijos, kuri priėmė infor- 
macinės visuomenės sąvoką aštuntojo dešimtmečio pradžioje, pavyzdžiu (Duff, 
2000). 

Suprantama, kad šis klausimas yra diskusijų ir nesutarimų šaltinis. Vieni tai 
supranta kaip labai specializuotos ir globėjiškos visuomenės pradžią, kitiems tai 
reiškia griežtesnę piliečių kontrolę; vieniems tai liudija užgimstančią išsilavinu- 
sią Visuomenę, pasirengusią naudotis žiniomis, o kitiems — niekų, sensacijų vai- 
kymosi ir propagandos potvynį. Politiniai ekonomistai prabilo apie „e-ekonomi- 
ką“, kur pranašumą turi guvaus proto Žinių antrepreneris; jautresni kultūrai mini 
„kibererdvę“, neįvietintą „virtualiąją tikrovę“, kur laukiami ir pageidaujami kū- 
rybingi bei išradingi. 

Vis dėlto nuostabiausia, kad šias nepaprastai skirtingas nuomones reiškian- 
tys mokslininkai pripažįsta, jog šiuolaikiniame pasaulyje „informacija“ yra kaž- 
kuo ypatinga. Vis gausėjančioje literatūroje informacijos amžiaus klausimais be- 
veik nėra vieningos nuomonės apie jo svarbiausius bruožus ir reikšmę, išskyrus 
teiginį, kad „informacija“ yra ypatingai palietusi mūsų gyvenimą. Būdinga šios 
literatūros savybė — polemiškumas ir iš esmės skirtingos prielaidos bei išvados, 
tačiau joje nėra nesutarimų dėl „informacijos“ iškilumo. 

Mintį išleisti šią knygą, kurią rašyti pradėjau XX a. dešimtojo dešimtmečio 
pradžioje, pažadino smalsumas ir noras sužinoti, kaip plačiai išplitusi „informa- 
cija“. Atrodė, lyg mūsų gyvenamajam laikui apibūdinti pasirenkamas dar vienas 
pretenzingas terminas. Bet tuo pat metu teoretikai labai įvairiai ir skirtingai in- 
terpretavo tos informacijos formą, jos reikšmingumo svarbą šiuolaikinėms siste- 
moms ir poveikį socialiniams, ekonominiams bei politiniams santykiams. 

Noras sužinoti išliko, juolab kad domėjimasis informacija ne tik neišblėso, 
bet netgi sustiprėjo, ir analitikų, skirtingai aiškinančių šiuos procesus, atsirado 
daugiau. 1991 metais diskutuoti iš esmės skatino technologiniai pokyčiai. Devintaja- 
me dešimtmetyje paskelbus apie „mikroelektronikos revoliuciją“, greitai pradėjo 
plisti nuomonės apie tai, kokias permainas mums rengia informacinės technolo- 
gijos (IT): liausimės dirbę, ateina laisvalaikio visuomenė, visiškai automatizuota 
gamyba. Susižavėjimas technologijų veržlumu ir toliau neblėsta. Šiandien aktua- 
liausi tokie klausimai, kaip internetas, informacijos greitkeliai ir informacinių bei 

ryšių technologijų (IRT) sukurta kibernetinė visuomenė, o aktualiausios temos yra 
elektroninė demokratija, kiborgai ir internetinės bendruomenės. Vis dėlto tuo pat 
metu kai kuriose srityse būta intriguojančio poslinkio nuo technologijos prie to, 
ką būtų galima laikyti labiau humanitariniais informacijos aspektais. Įtakingiau- 
sius politikus ir intelektualus vis labiau domina „informacinis darbas“ ir „„simbo- 
lių analitikai“, puikiai pasirengę vesti į visuomenę, vertinančią gebėjimą prisitai- 
kyti ir persikvalifikuoti. Būtent šie žmonės yra pagrindiniai žaidėjai informaci- 
nėje visuomenėje, kadangi jiems teko laimė gauti aukščiausią išsilavinimą, įgali- 
nusį juos gyventi ir išlikti naujoje ir globalioje ekonomikoje. Prekybininkai, va- 
dybininkai, programinės įrangos inžinieriai, medijų kūrėjai ir visi kuriamosios pra- 
monės dalyviai užima svarbiausią vietą informacinėje visuomenėje. Tai, kad ana- 
lizuojant nuo technologijų buvo pereita prie žmonių, taip pat neblėstantis domėji- 
masis informacija paakino mane parengti šį antrąjį „Informacinės visuomenės teo- 
rijų“ leidimą. 

Kad galėčiau išanalizuoti šį visus dominantį objektą, naujajame leidime ke- 
tinu sutelkti dėmesį į minėtas skirtingas interpretacijas, jų bendrą objektą, nors, 
kaip pamatysime, informacijos vaidmens ir svarbos interpretacijos labai skiriasi 
ir, tiesą pasakius, juo nuodugniau analizuojamos jų pamatinės sąvokos, tuo ma- 
žiau sutariama netgi dėl neva bendro tiriamojo dalyko — informacijos. 

Knygos struktūra patogi įvairių informacinės visuomenės teorijų analizei, — 
to reikės norint išsiaiškinti, kas daugiausiai prisidėjo prie dabartinės informaci- 
jos sampratos. Dėl šios priežasties antrame skyriuje išanalizavus apibrėžimo pro- 
blemas toliau nagrinėjama konkreti teorija bei žymiausi jos šalininkai ir, remian- 
tis alternatyvia teorine analize ir atsižvelgiant į empirinius duomenis, bandoma 
įvertinti jos stipriąsias ir silpnąsias puses. 

Šioje knygoje skaitytojai susipažins su Danielio Bello poindustrinės visuo- 
menės samprata, ypač daug dėmesios skiriančia informacijai (3 skyrius), teigi- 
niais, kad gyvename perėjimo iš fordistinės visuomenės į pofordistinę laikotar- 
piu, kad šiuolaikinė visuomenė kuria informaciją ir priklauso nuo naudojimosi ja 
(4 skyrius), susipažins su reikšmingu Manuelio Castellso požiūriu į „informacinį 
kapitalizmą“, kuris funkcionuoja „tinklo visuomenėje“ (5 skyrius), su Herberto 
Schillerio požiūriu į informacijos poreikį išsivysčiusio kapitalizmo sąlygomis ir 
būtinybę manipuliuoti informacija (6 skyrius), su Jūrgeno Habermaso samprota- 
vimais apie viešosios srities nuosmukį ir informacijos integralumą (7 skyrius), su 
Anthony'io Giddenso mintimis apie „refleksyvią modernizaciją“, ypatingą dėmesį 
atkreipiant į kontrolės sumetimais renkamos informacijos vaidmenį (8 skyrius), 
taip pat su Jeano Baudrillard'o ir Zygmunto Baumano, kuriuos labiausiai domina 
staigus ženklų protrūkis dabartiniame pasaulyje, samprotavimais apie postmo- 
dernizmą ir postmodernybę (9 skyrius). 

Neturėtų likti nepastebėta, kad šie teoretikai ir jiems artimos teorijos, aprėpian- 
čios tokias disciplinas kaip sociologija, filosofija, ekonomika ir geografija, dabar 
yra socialinių mokslų karščiausių diskusijų objektas. Žinoma, tai ne itin stebina, 
turint omenyje, kad socialiniai teoretikai stengiasi suprasti ir paaiškinti gyvenamąjį 
pasaulį, ir kad svarbiausia jo ypatybė yra informacijos srities keitimasis. Žinoma, 
būtų nesąžininga aiškinti pasaulio būvį, nekreipiant reikiamo dėmesio į šią didžiulę 
sritį, kuri apima žiniasklaidos pokyčius, informacinių technologijų plitimą, teleko- 
munikacijų tobulėjimą, naujas darbo formas ir netgi ugdymo programų pokyčius. 

Tačiau iš dalies todėl, kad knyga pradedama nuo dabartinių socialinių moks- 
lų, vertėtų įspėti, kad kai kuriems skaitytojams bent jau kai kas joje sudarys keblu- 
mų. Netgi ir išmanantiems filosofiją Jūrgenas Habermasas yra sunkiai įkandamas. 
Danielio Bello, rafinuoto ir sudėtingo sociologo, teorijoms perprasti — išskyrus 
išpopuliarintąsias — reikia nemenkų pastangų; visi žino, kokie sunkiai supranta- 
mi postmodernūs mąstytojai. Gali būti, kad žmonėms, kurie domisi informaciniu 
amžiumi, socialiniai teoretikai pasirodys visai svetimi ir paslaptingi, ir jie pasi- 
jus sutrikę. Jie žino, kad technologijų srityje įvyko radikalus, netgi revoliucinis 
perversmas, ir, suprantama, nori tiesių ir aiškių socialinių bei ekonominių šios 
permainos padarinių paaiškinimų. Yra daugybė brošiūrų, pigios literatūros, ga- 
linčios numalšinti šį poreikį. „Teorija“, ypač „pagrindinė teorija“, turinti ambici- 
jų įvardyti ryškiausius šiuolaikinio gyvenimo ypatumus ir dažnai atsigręžianti į 
istoriją ir į galybę kitų „teoretikų“, kurių daugelio seniai nebėra, šiam atvejui ne- 
tinka, nes ji tik painioja ir klaidina. 

Aš sąmoningai artėju prie informacijos sampratos paminėdamas pagrindinius 
socialinius teoretikus, norėdamas sukritikuoti skubotus pareiškimus apie „infor- 
macijos amžių“. Pernelyg daug jų priklauso „praktikams“, kuriuos paveikė „in- 
formacinių technologijų revoliucija“ arba sužavėjo internetas, arba jie neįsivaiZ- 
duoja gyvenimo be elektroninio pašto, žavisi „virtualios realybės“ potyriais, toli 
pralenkiančiais kasdienius, įsivaizduoja galį greitai išvardyti galimus ir netgi ne- 
išvengiamai kilsiančius socialinius ir ekonominius padarinius. Pasak jų, darbas 
keisis, švietimas gerės, korporacinės struktūros pagyvės, pati demokratija bus iš 
naujo įvertinta — ir visa tai lems „informacijos revoliucija“. 

Tokiais požiūriais užkrėsti — ir toliau jais užsikrečia — didelė dalis samprota- 
vimų apie „informacinę visuomenę“: dėmesį patraukiančiomis bestselerių antra- 
štėmis, tokiomis kaip The Mighty Micro („„Galingasis mikro“), The Wired Society 
(„„Laidinė visuomenė“), Being Digital („Būti skaitmeniniam“) ir What Will Be („Kas 
bus“), „socialiniams kompiuterių revoliucijos padariniams“ analizuoti skirtuose 
universitetinių studijų kursuose, galybėje politikų ir verslininkų pasisakymų ir vargu 
ar aprėpiamame kiekyje spaudos, raginančios skaitytojus rengtis visų jų gyveni- 
mo sričių perversmui, kurį nulems artėjantis „informacijos amžius“. 

Žvelgiant į informaciją iš kito atskaitos taško, t. y. iš dabartinės socialinės teori- 
jos (bent jau tokios, kuri derinama su empiriniais duomenimis) perspektyvos, siekia- 
ma pademonstruoti, kad informacijos traktavimas socialinio poveikio aspektu yra 
beviltiškai supaprastintas ir neabejotinai klaidinantis tuos, kurie nori suprasti, kas 
darosi ir kas iš tiesų laukia mūsų. Kitas tikslas yra parodyti, kad socialinė teorija, 
besiremianti empiriniais duomenimis, gali daug giliau, o tai reiškia, praktiškiau bei 
naudingiau suprasti ir paaiškinti naujausias tendencijas informacijos srityje. 

Dauguma, bet ne visi, mano šioje knygoje nagrinėjamų teorijų autoriai iš tiesų 
kalba apie tendencijas informacijos strityje. Taip pat reikia pasakyti, kad Danielis 
Bellas 17 Herbertas Schilleris, kiekvienas savaip ir su pagirtinu įžvalgumu, prieš 
gerus tris dešimtmečius tvirtino, kad informacijos ir komunikacijos dalykai su- 
daro pokarinių permainų esmę, o kiti mano aptariami teoretikai, kaip Jūrgenas Ha- 
bermasas ir Anthony Giddensas, informacijos sričiai skiria mažiau tiesioginio dė- 
mesio. Bet ne todėl, kad jie niekuo negali prisidėti prie informacijos sampratos, 
ir ne todėl, kad nelaiko jos svarbia. Veikiau todėl, kad jų svarstomi dalykai ski- 
riasi nuo man aktualios informacijos temos. Dėl šios priežasties pasijuntu turįs 
teisę pradėti nuo Habermaso viešosios srities sampratos arba nuo argumentų apie 
tariamą perėjimą nuo fordizmo į pofordizmą aptarimo prie mane dominančių in- 
formacijos problemų. Kadangi neplanuoju išsamiai nagrinėti visas konkrečias so- 
cialines teorijas, o tik bandau pasitelkęs tinkamiausias priemones suprasti infor- 
macijos srities svarbą antrojo tūkstantmečio paskutiniajame dešimtmetyje, manau, 
kad tai ne nusižengimas. 

Visą knygą persmelkia klausiamas ir skeptiškas požiūris į pačią informacinės 
visuomenės sampratą. Vienas kitas apžvalgininkas reiškė nepasitenkinimą, kad pir- 
majame „Informacinės visuomenės teorijų“ leidime informacinės visuomenės sam- 
prata taip kritiškai vertinta, jog kažin ar buvę prasmės rašyti visą knygą aple ją. 
Prie šios temos sugrįšiu 10 skyriuje, o dabar tik patvirtinsiu manąs, kad reikia 
nuodugniai išanalizuoti sąvoką, kuri daro tokį poveikį dabartiniam mąstymui, netgi 
jei ir įžvelgi rimtų trūkumų. Be to, labai svarbu, kad informacinės visuomenės 
sąvoka apima daugybę prielaidų ir spėliojimų apie tai, kas pakito ir kinta, kaip 
vyksta pokyčiai, tačiau didelei daliai ją vartojančių nesukelia abejonių. Tai supratęs, 
drąsiau rinkausi knygos pavadinimą, nes jis reiškia bent jau tai, kad iš karto padės 
žmonėms suprasti, nors ir pačia bendriausia prasme, apie ką joje rašoma. Vis dėlto 
leiskite man pabrėžti, kad turiu vilties priversti bent šiek tiek suabejoti tuos, kurie 
pritaria nuomonei, esą tai, kas vyksta, yra ėjimas į naują informacinę visuomenę. 

Antrame knygos skyriuje, kuriame nuodugniai nagrinėju „informacinės visuo- 
menės“ sąvoką, skaitytojai aptiks pagrindines apibrėžimo problemas, tačiau iš pat 
pradžių atkreipsiu dėmesį į didžiausią skirtumą tarp knygoje nagrinėjamų auto- 
rių. Dalis jų pritaria „informacinės visuomenės“ sampratai, o kiti tvirtina, kad tai 

tik nusistovėjusių santykių informatizacija. Žinoma, tai nėra tik mokslininkų nesuta- 
rimai, kadangi skirtinga terminija atskleidžia, kaip geriausia suprasti, kas vyksta 
informacijos srityje. 

Svarbu išryškinti nuomonių pasidalijimą įvairių interpretacijų, su kuriomis 
toliau susidursime, atžvilgiu. Vieni pritaria požiūriui, esą tai, ką mes pastaruoju 
metu matome, yra informacinės visuomenės, besiskiriančios nuo lig tol egzista- 
vusių, radimasis. Informacinės visuomenės sąvoka tenkina toli gražu ne visus iš 
šių autorių, bet kadangi jie įrodinėja, jog dabartis esanti ypatinga ir kitokia, kad 
ji žymi socialinės raidos posūkio tašką, manding, juos galima apibūdinti kaip jai 
pritariančius. Antra vertus, kai kurie mokslininkai, nors ir visiškai sutinka, kad 
informacija šiuolaikiniame pasaulyje įgijo ypatingą svarbą, tvirtina, kad svarbiausia 
dabarties ypatybė yra nenutrūkęs jos ryšys su praeitimi. 

Informacinės visuomenės teoretikai ir tie, kurie nagrinėja informatizaciją kaip 
nusistovėjusios socialinės sistemos ypatybę, skiriasi tik pagal vietą, užimamą kon- 
tinuume, kurio viename poliuje akcentuojama kaita, o kitame pabrėžiamas pasto- 
vumas. 

Svarstydamas įvairius požiūrius į „informaciją“ dabartiniame pasaulyje, ap- 
tarsiu tokius mąstytojus ir teorijas, kaip Danielio Bello „poindustrializmas“, Jea- 
no-Francois Lyotard'o „postmodernizmo“ teorija ir Jūrgeno Habermaso požiūris 
t „viešąją sritį“. Įsitikinsime, kad kiekvienas iš jų savaip padeda suprasti poky- 
čius informacijos srityje, nesvarbu, ar šie būtų siejami su nefizinį darbą dirban- 
čiųjų vaidmeniu, ar su tradicinės mąstysenos kritika, ar su kontrolės išplitimu, ar 
su sustiprėjusiu kasdienio gyvenimo reguliavimu, ar pilietinės visuomenės silpnė- 
jimu. Aptarti ir kritiškai įvertinti šiuos interpretavimo skirtumus yra pagrindinis 
mano tikslas. 

Vis dėlto yra linija, kurios negalima nepaisyti: vienoje jos pusėje — sutinkan- 
tys, kad informacinė visuomenė egzistuoja, kitoje — informatizaciją supranta kaip 
įsitvirtinusių santykių tąsą. Vienam sparnui galėtume priskirti tuos, kurie kalba 
apie naują visuomenę, gimusią iš senosios. Jam priklauso šie teoretikai: 


poindustrializmo (Danielis Bellas ir jo sekėjai); 
postmodernizmo (pvz., Jeanas Baudrillard'as, Markas Posteris); 
lanksčiosios specializacijos (pvz., Michaelis Piore, Charlesas Sabelis ir Lar- 
ry Hirschhornas); 

e informacinės raidos (Manuelis Castellsas) 

Kitoje pusėje — autoriai, akcentuojantys tolydumą. Jiems aš priskirčiau šiuos 
teoretikus: 


neomarksizmo (pvz., Herbertas Schilleris); 

reguliavimo teorijos (pvz., Michelis Aglietta, Alainas Lipietzas); 
lanksčiojo kaupimo (Davidas Harvey); 

vefleksyviojo modernizmo (Anthony Giddensas); 

viešosios srities (Jūrgenas Habermasas, Nicholas Garnhamas) 


Nė vienas iš pastarųjų neneigia informacijos svarbos šiuolaikiniame pasaulyje, 
bet kitaip negu pirmieji teigia, kad jos forma ir funkcijos paklūsta seniai nustaty- 
tiems ir įsigalėjusiems principams bei praktikoms. Perskaitę šią knygą, skaityto- 
jai tikriausiai galės nuspręsti, kurie požiūriai jiems priimtiniausi. 


2 Informacija ir informacinės 
visuomenės samprata 


Norėdami adekvačiai įvertinti skirtingas dabartinių informacijos tendencijų sam- 
pratas bei šioje srityje vykstančią polemiką, turime atkreipti dėmesį į diskusijų 
dalyvių vartojamus apibrėžimus. Iš pradžių pravartu pasiaiškinti, kaip šią sąvoką 
supranta kalbantys apie informacinę visuomenę. Išanalizuoti šios sąvokos varto- 
tojų tvirtinimą, esą mūsų laikas paženklintas naujumo, ko gero, dar svarbiau ne- 
gu argumentus, kad niekas nepakito. Šiame skyriuje pirmiausia norima paklausti: 
ką Žmonės nori pasakyti sąvoka apie informacinė visuomenė? Vėliau aš pakomen- 
tuosiu, kaip skirtingai suvokiama pati „informacija“. Įsitikinsime, kad čia - turiu 
mintyje pačią reiškinio, dėl kurio 1r vyksta visa diskusija, sampratą — esama skir- 
tumų, primenančių minėtą takoskyrą tarp informacinės visuomenės teoretikų, ku- 
rie skelbia apie dabarties naujoviškumą, ir informatizacijos teorijos šalininkų, pri- 
pažįstančių didelę praeities įtaką nūdienos permainoms. 


INFORMACINĖS VISUOMENĖS APIBRĖŽIMAI 


Skaitant literatūrą apie informacinę visuomenę susidaro įspūdis, kad labai daug 
autorių tenkinasi neišbaigtais savo svarstomo objekto apibrėžimais. Jie daug rašo 
apie konkrečias informacinės visuomenės ypatybes, bet kažkodėl tiksliai neapib- 
rėžia, kokiais kriterijais vadovaujasi. Stengdamiesi suprasti informacijos pokyčius, 
skuba interpretuoti juos kaip kitokias ekonominės gamybos formas, kaip naujus 
socialinės sąveikos būdus, kaip naujoviškus gamybos procesus ar dar kitaip. Ta- 
čiau taip elgiantis jiems dažnai nepavyksta atskleisti, kaip ir kodėl dabar infor- 
macijos vaidmuo darosi svarbesnis, tiesą sakant, toks svarbus, kad galima teigti 
esant naujo tipo visuomenę. Kas gi verčia tokią gausybę mokslininkų manyti, kad 
informacija yra esminis šių laikų bruožas. 

Galima išskirti penkis informacinės visuomenės apibrėžimus, kurių kiekvie- 
nas nurodo naujumo kriterijus. Tai yra: 

e technologinis 
e ekonominis 

e profesinis 

e erdvinis 

e kultūrinis. 


Nereikia manyti, kad jie nedera tarpusvyje arba paneigia vienas kitą, tačiau te- 
oretikai kiekvienu atveju išryškina vienokius arba kitokius veiksnius. Vis dėlto 
visus šiuos apibrėžimus sieja įsitikinimas, kad kiekybiniai informacijos pokyčiai 
kuria naujos kokybės socialinę sistemą — informacinę visuomenę. Šiuo atžvilgiu 
kiekvienas apibrėžimas argumentuojamas beveik taip pat: mūsų laikais informa- 
cijos yra daugiau, todėl ir atsiranda informacinė visuomenė. Tokia ex post facto 
argumentacija, kaip pamatysime, kelia rimtų keblumų. 

Yra 1r šeštasis informacinės visuomenės apibrėžimas, kuris remiasi ne dides- 
niu informacijos kiekiu (tai akivaizdu), bet tuo, kad informacijos pobūdžiu: šis 
yra toks, jog mūsų gyvenimas ėmė keistis. Teigiama, kad šiandien mūsų elgesį iš 
esmės lemia teorinės žinios ir informacija. Šis iš esmės kokybinis apibrėžimas 
nėra informacinės visuomenės šalininkų labai palankiai vertinamas 1r palaikomas, 
nors, ko gero, labiausiai įtikina, kad pavadinimas informacinė visuomenė yra tin- 
kamiausias. 

Tad panagrinėkime šiuos apibrėžimus nuodugniau. 


Technologinis 


Technologinės sampratos koncentruoja dėmesį į daugybę nuo XX a. aštuntojo de- 
šimtmečio pabaigos atsiradusių naujovių. Naujosios technologijos yra vienas iš 
labiausiai matomų naujųjų laikų požymių, todėl dažnai būtent jos laikomos in- 
formacinės visuomenės atsiradimo pranašu. Tai kabelinė ir palydovinė televizi- 
jos, kompiuterinė komunikacija, asmeniniai kompiuteriai, naujos biuro technolo- 
gijos, ypač internetinės informacijos paslaugos bei teksto procesoriai ir CD Rom 
įranga. Manoma, jog toks kiekis technologijų naujovių, darančių tokią visaapi- 
mančią įtaką, turi vesti prie socialinio gyvenimo perkūrimo. 

Aštuntojo dešimtmečio pabaigoje ir devintojo pradžioje „visagalių mikrotech- 
nologijų“ pajėgumas iš pagrindų pakeisti mūsų gyvenseną jaudino ir žavėjo ap- 
žvalgininkus (Evans, 1979; Martin 1978), o ypač — žymiausią pasaulio futuristą 
Alviną Tofflerį (1980). Įsimintina jo metafora, kad pasauliui lemiamą poveikį tu- 
rėjo trys technologinių naujovių bangos, nesulaikomos kaip stipriausias potvynis. 
Pirmoji jų — žemės ūkio revoliucija, o antroji — pramonės revoliucija. Trečioji 
esanti informacijos revoliucija, kurią dabar mes ir išgyvename ir kuri pranašauja 


16 2 SKYRIUS 


naują gyvenimo būdą (kuris bus sėkmingas, tvirtina Toffleris, tik tuo atveju, jei- 
gu išsilaikysime ant bangos). 

Entuziastingas futuristines nuotaikas pastaruoju metu dar labiau sustiprino 
kompiuterinių technologijų galia transformuoti telekomunikacijas, faktiškai su- 
jungti abi technologijas (Toffler, 1990). Būtent kompiuterinių ryšių technologijų 
(elektroninis paštas, duomenų ir tekstų perdavimas, keitimasis informacija tinkle 
ir pan.) plitimas šiuo metu inspiruoja daugiausia spėlionių apie besikuriančią naują 
visuomenę (Negroponte, 1995; Gates, 1995; Dertouzos, 1997). Sparčiai besiplė- 
tojantis internetas, galintis vienu metu prisidėti prie ekonominės sėkmės, švieti- 
mo ir demokratinių procesų, sukėlė daug komentarų. Žiniasklaidoje nuolatos skel- 
biamos nuomonės apie informacijos „„supergreitkelius“, kuriais „važiuoti“ gali tik 
mokovai. Autoritetingos nuomonės skelbia, kad „telekomunikacijų pažanga nie- 
ko neįtariančiam pasauliui primeta naują tvarką. Ateitis gimsta vadinamuosiuose 
informacijos supergreitkeliuose ... [ir] kiekvieno, kurį šie greitkeliai aplenks, laukia 
pragaištis“ (Angell, 1995, p. 10). 

Kalbant nuosaikiau, valstybiniai, tarptautiniai ir tikrai globalūs informacijos 
mainai tarp bankų, korporacijų, vyriausybių, universitetų ir visuomeninių įstai- 
gų, taip pat ir jų viduje Žymi tą pačią tendenciją kurti technologinę infrastruktū- 
rą, kuri leistų palaikyti tiesioginį kompiuterinį ryšį bet kuriuo paros metu visur, 
kur yra reikiama įranga (Connors, 1993). 

Dauguma mokslo analitikų, nors ir vengia perdėtos futuristų bei politikų kal- 
bėsenos, vis dėlto perima iš esmės panašų požiūrį (Feather, 1998; Hill, 1999). Pa- 
vyzdžiui, Japonijoje buvo bandyta išmatuoti Joho Shakai (informacinės visuome- 
nės) augimą nuo XX a. septintojo dešimtmečio (Duff ir kt., 1996). Japonijos pašto 
ir telekomunikacijų ministerija 1975 metais pradėjo surašymą, kuriuo siekiama 
stebėti, kaip kinta informacijos apimtis (pvz., telefono skambučių skaičiaus) ir grei- 
tis (pvz., telekomunikacijų įrangos skvarba) naudojantis sudėtingomis techninėmis 
priemonėmis (Ito, 1991, 1994). Didžiojoje Britanijoje atsirado neošumpeteriškas 
kaitos aiškinimo būdas. Suderinę Schumpeterio teiginį, kad svarbiausios tecnolo- 
gijų inovacijos sukelia „kūrybišką destrukciją“, su Kondratieffo „ilgųjų bangų“ 
ekonominės raidos teorija, šio požiūrio šalininkai teigia, jog IT reiškia naujos epo- 
chos atsiradimą (Freeman, 1987), kurios pirmosios fazės bus nelabai patogios ir 
malonios, bet ilgainiui atneš ekonominės naudos. Ši nauja „techninė ir ekonomi- 
nė paradigma“ (Freeman ir Perez, 1988) skelbia „informacijos amžių“, kuris tu- 
rėtų pasiekti savo brandą kito šimtmečio pradžioje (Hall ir Preston, 1988). 

Reikia pripažinti, kad tokie informacinės visuomenės apibrėžimai sveiko proto 
požiūriu išties atrodo tinkami. Juk jeigu „daugybę išradimų“ (Landes, 1969) - garo 
energijos, vidaus degimo variklio, elektros, skraidymo aparatų — galima laikyti 
pagrindiniais „industrinės visuomenės“ požymiais, tai kodėl gi nebūtų galima su- 

tikti, kad virtuoziški IRT laimėjimai liudija apie naujo tipo visuomenę? Kaip sa- 
ko Johnas Naisbittas (1984): „Kompiuterių technologijos informacijos amžiuje 
reiškia tą patį, ką mechanizacija reiškė pramonės revoliucijai“ (p. 28). O kodėl 
gi ir ne? 

Atrodytų suprantama, kad šias technologijas pagrįstai galima laikyti skiria- 
mąja naujos visuomenės ypatybe, bet jei gilinamasi toliau, neįmanoma nepaste- 
bėti, kad dauguma šių aiškinimų labai netiksliai ir miglotai apibūdina technolo- 
gijas. Reikalingi empiriniai kriterijai — kiek šiuo metu šioje visuomenėje yra IRT 
ir kiek tai leidžia vadinti visuomenę informacine? Kiek IRT turi būti? Užtenka 
tik pasidomėti kriterijais, ir netrukus pasidaro aišku, kad nemaža dalis tų, kurie 
akcentuoja technologiją, nesugeba rasti kasdieniškų, tikroviškų ir patikrinamų ar- 
gumentų. Pradeda atrodyti, kad IRT egzistuoja visur - bet sykiu neegzistuoja niekur. 

Ši įvertinimo problema ir keblumai, iškylantys norint tiksliai nustatyti, kokį 
technologijų mastą pasiekusi visuomenė įžengė į informacijos amžių, yra neabe- 
jotinai svarbūs bet kuriam priimtinam tokios visuomenės apibrėžimui. Populia- 
rieji futuristai šito nepaiso: skelbiama apie naujų technologijų atsiradimą ir, ne- 
įžvelgiant jokių problemų, daroma prielaida, kad tai savaime liudija esant infor- 
macinę visuomenę. Keista, kad šį klausimą apeina ir tie mokslininkai, kurie tei- 
gia, kad IRT yra pagrindinis informacinės visuomenės požymis. Jie bendrais bruo- 
žais apibūdina technologijų naujoves ir kažkodėl mano, kad to užtenka išvadai 
apie naująją visuomenę. 

Bandant apibrėžti informacinę visuomenę technologijų aspektu, dažnas ir ki- 
tas prieštaravimas. Kritikai nesutinka su tais, kurie teigia, kad technologijos pir- 
miausia yra sukuriamos ir tik paskui ima daryti poveikį visuomenei, kartu privers- 
damos žmones į jas reaguoti prisitaikant prie naujovių. Šiose versijose technolo- 
gijos yra iškeliamos virš visko, taigi jos imamos tapatinti su visu socialiniu pa- 
sauliu: garo amžius, automobilių amžius, atomo amžius (Dickson, 1974). 

Pagrindinis prieštaravimas čia kyla ne dėl neišvengiamo technologinio deter- 
minizmo — nes technologijos yra laikomos pagrindine visuomenės varomąja jė- 
ga — ir dėl to pernelyg supaprastintai aiškinamo kaitos proceso. Žinoma, visa tai 
tiesa, bet kur kas svarbiau tai, kad visiškai atskiriami technologinių naujovių so- 
cialiniai, ekonominiai ir politiniai aspektai. Jie kyla iš technologijos ir pavaldūs 
technologijai, kuri vystosi savaime, bet paliečia visus visuomenės aspektus. 

Bet akivaizdu, jog taip technologija neatsiduria nuošalyje nuo socialinės sri- 
ties. Priešingai, ji yra sudėtinė — iš tiesų esminė — socialinės tikrovės dalis. Pa- 
vyzdžiui, sprendimai, susiję su mokslo tiriamaisiais ir eksperimentiniais darbais, 
kuriais remiantis kuriamos tam tikro tipo technologijos, išreiškia prioritetus (pa- 
vyzdžiui, beveik per visą XX amžių Vakaruose kariniai projektai daug geriau fi- 
nansuojami negu sveikatos sritis, todėl nenuostabu, kad laimėjimai, pasiekti ku- 

riant moderniausią ginkluotę, užgožia laimėjimus, tarkime, slogos gydymo srity- 
je). Daugelis tyrimų parodė, kad technologijos turi socialinių vertybių žymę, ar 
tai būtų Niujorko tiltai, kurie suprojektuoti taip, kad viešasis transportas negalė- 
tų pasiekti tam tikrų rajonų, ar automobilių gamyba, bylojanti apie požiūrį į pri- 
vačią nuosavybę, vertybinius kriterijus ir šeimos dydį (paprastai du suaugusieji 
ir du vaikai), požiūrį į aplinką (neatsinaujinančios energijos švaistymas bei tarša), 
padėties visuomenėje simbolius (Porsche, Beetle (,„Vabalas“), Skoda), apie ne vie- 
šoms, bet individualioms transporto priemonėms teikiamą pirmenybę; ar namų, 
kurie yra ne tik vieta gyventi, bet sykiu ir gyvenimo būdo, prestižo, galios santy- 
kių, skirtingiems gyvenimo stiliams teikiamų pirmenybių išraiška, statyba. Todėl 
vargu ar įmanoma sutikti su teiginiu, kad tai, kas laikoma nesocialiu reiškiniu (tech- 
nologijos), apibrėžia socialinį pasaulį? Taip daryti paviršutiniška (juk galima iš- 
skirti bet kurį dalinį veiksnį ir apibūdinti visuomenę jo vardu — deguonies visuo- 
menė, vandens visuomenė, bulvių amžius) ir klaidinga (technologija iš tiesų yra 
esminė visuomenės dalis) ir, vadinasi, abejotina, ar IRT vaidmuo socialinėje kai- 
toje yra savarankiškas ir didžiausias. 


Ekonominis 


Šis požiūris akcentuoja informacinės veiklos ekonominės vertės augimą. Jeigu ga- 
lima numatyti bendrojo vidaus produkto (BVP) dalies, kurią sukuria informaci- 
jos verslas, didėjimą, tuomet logiška, jog pasiekiamas toks lygis, kai galima kal- 
bėti apie informacijos ekonomiką. Kai tik didesnę ekonominės veiklos dalį už- 
1ma informacinė veikla, o ne žemės ūkis arba pramonė, vadinasi, susiformavo in- 
formacinė visuomenė (Jonscher, 1999). 

Iš principo paprastą, bet praktiniu požiūriu nepaprastai sudėtingai įgyvendi- 
namą, beveik novatorišką darbą atliko Fritzas Machlupas (1902-1983) 1š Prins- 
tono universiteto (Machlup, 1962). Jis išskyrė tokias informacinės pramonės ša- 
kas kaip švietimas, teisė, leidyba, žiniasklaida ir kompiuterių gamyba ir bandė 
įvertinti kintančią jų ekonominę vertę. Jo darbą pagilino Marcas Poratas (1977b). 

Poratas išskyrė pirminį ir antrinį informacijos sektorius ekonomikoje, kurių 
pirmąjį galima įvertinti greitai, kadangi jis turi konkrečią rinkos kainą, o antrojo 
vertė sunkiau nustatoma, bet, nepaisant to, jis yra labai svarbus šiuolaikinei są- 
rangai, įskaitant informacinę veiklą bendrovėse ir valstybės institucijose (pvz., ben- 
drovių personalo padaliniai, mokslinių tyrimų ir plėtros (MTP) padaliniai versle). 
Taip Poratas gali išskirti du informacinius sektorius, paskui juos sujungti, atskir- 
ti neinformacinius ekonomikos elementus ir vėl įtraukęs valstybinę ekonomikos 
statistiką padaryti išvadą, kad dabar, kai beveik pusę Jungtinių Amerikos Valsti- 
jų BVP sukuria šie jungtiniai „informaciniai sektoriai, JAV ekonomikos pagrin- 
das yra informacija“. Būdama tokia, ji yra „informacinė visuomenė, [kurioje] di- 

džioji dalis ekonominės veiklos tenka informacijos prekių gamybos bei paslaugų 
sektoriui ir viešai bei privačiai (antrinis informacijos sektorius) biurokratijai“ (Porat, 
1978, p. 32). 

Toks kiekybinis informacijos ekonominės reikšmės įvertinimas yra įspūdin- 
gas laimėjimas. Nenuostabu, kad tie, kurie yra įsitikinę informacinės visuomenės 
tikrumu, paprastai griebiasi Machlupo, o ypač Porato kaip autoritetingo įrodymo 
augančios informacinės veiklos, turinčios praskinti kelią į naują amžių. Vis dėlto 
ir informacijos ekonomikos sampratoje esama problemų (Monk, 1989, p. 39-63). 
Visų pirma, už svarių statistikos duomenų lentelių, kuriose pateikiami objekty- 
vūs duomenys, esama nemažai paslėptų interpretacijų ir subjektyvių nuomonių, 
kaip konstruoti kategorijas ir ką įtraukti bei ką išskirti iš informacijos sektoriaus. 

Šiuo atžvilgiu ypač ryškų įspūdį daro tai, kad, nepasant skirtumų, ir Machlu- 
pas, ir Poratas kuria informacijos sektoriaus kategorijas, didinančias jo ekonomi- 
nę vertę. Yra pagrindo abejoti jų pagrįstumu. Pavyzdžiui, Machlupas į savo „Ži- 
nių pramonę“ įtraukia „informacinių pastatų statybą“, kaip galima spėti todėl, kad 
universiteto arba bibliotekos pastatas skiriasi nuo to, kuriame bus arbatos arba 
kavos parduotuvė. Bet kam priskirti daugelį statinių, kurių paskirtis pasikeitė (dau- 
gelis universitetų fakultetų įsikūrę buvusiuose gyvenamuosiuose namuose, o kar- 
tais netgi buvusiuose sandėliuose)? 

Be to, Poratas bando aprašyti firmą, neva užsiimančią neinformaciniu ver- 
slu. Bet ar galima, padarius teisingą prielaidą, jog moksliniai tyrimai ir plėtra (MTP) 
naftos bendrovėje yra susijusi su informacine veikla, statistikos sumetimais at- 
skirti tai nuo gamybos? Žinoma, kad veiklos yra susiliejusios, o MTP sektorius 
yra glaudžiai susijęs su gamybos padaliniais ir bet koks atskyrimas dėl matemati- 
nio tikslumo neatitinka tikrovės. Iš tiesų, analizuodamas „antrinį informacijos sek- 
torių“ Poratas faktiškai kiekvieną šaką padalija į informacinę ir neinformacinę sritis. 
Bet toks padalijimas į „mąstymą“ ir „veiklą“ vargu ar priimtinas — kur tuomet 
dėti skaitmenines kontrolės sistemas arba proceso valdymą, kurių negalima at- 
skirti nuo gamybos? Prieštaravimas čia yra tas, kad Poratas šį padalijimą atlieka 
pramonės viduje, kad išskirtų „antrinį informacijos sektorių“, kuris priešpriešinamas 
su „neinformacine“ sritimi. Šie prieštaravimai gal ir nereiškia Machlupo ir Pora- 
to atradimų nepagrįstumo, bet primena, kad vertinimai neišvengiamai braunasi į 
statistinių duomenų lenteles. Todėl jie sustiprina skeptišką požiūrį į idėją apie in- 
formacinės ekonomikos augimą. 

Kita bėda yra ta, kad sukaupti duomenys neišvengiamai homogenizuoja 1a- 
bai sunkiai sugretinamas ekonominės veiklos sritis. Apskritai būtų galima pasa- 
kyti, kad reklamos ir televizijos ekonominės vertės augimas yra informacinės vi- 
suomenės požymis, bet lieka būtinybė informacines veiklos sritis atskirti kieky- 
biškai. Informacijos ekonomistų entuziastingas nusiteikimas ant bet ko užkabinti 

etiketę su kaina sukelia nevykusį padarinį — neleidžia sužinoti, kokie informaci- 
nio sektoriaus aspektai yra iš tiesų vertingi. Machlupas ir Poratas nesistengia at- 
skirti kokybinius ir kiekybinius informacinės visuomenės rodiklius, nors akivaiz- 
du, kad kelių milijonų tiražu leidžiamo The Sun negalima lyginti — o juo labiau 
laikyti informaciniu, nors neabejotinai turinčiu didesnę ekonominę vertę — su 400 
tūkstančių tiražą siekiančiu The Financial Times. Prie šio skirtumo aš dar grįšiu, 
bet jis perša mintį, kad galime gyventi tokioje visuomenėje, kurioje informacinė 
veikla, vertinant ją pagal BVP, yra reikšminga, bet kaip ekonominio, socialinio 
bei politinio gyvenimo motyvas nėra svarbi. Namisėdų ir disnėjiško stiliaus ma- 
lonumų ieškotojų, dieną naktį ryjančių vaizdus, tauta? 


Profesinis 


Šį požiūrį sociologai vertina palankiausiai. Jis taip pat glaudžiai siejasi su Danielio 
Bello (1973), žymiausio „poindustrinės visuomenės“ (šis terminas iš esmės yra 
informacinės visuomenės sinonimas ir būtent taip suprantamas Bello veikaluose) 
teoretiko darbais. Tiriama profesijų arba užimtumo struktūra ir jos raida. Teigia- 
ma, kad informacine visuomenę galima vadinti tada, kai ima dominuoti su infor- 
macija susijusios profesijos. Mažėjantis užimtumas pramonėje ir augantis užim- 
tumas paslaugų sektoriuje interpretuojami kaip fizinio darbo nykimas ir jį pakei- 
čiantis nefizinis darbas. Kadangi nefizinį darbą dirbantys žmonės naudoja infor- 
maciją (o ne fizinę jėgą ir rankų miklumą bei įrengimus, kaip dirbant fizinį dar- 
bą), galima sakyti, kad žymus informacinio darbo daugėjimas reiškia, kad susi- 
formavo informacinė visuomenė. 

Iš pirmo žvilgsnio atrodo, kad esama patikimų įrodymų: Vakarų Europoje, 
Japonijoje ir Šiaurės Amerikoje per 70 proc. darbo jėgos šiuo metu dirba paslau- 
gų sektoriuje, o profesijos, susijusios su nefiziniu darbu, yra vyraujančios. Vien 
to pakanka teigti, kad gyvename informacinėje visuomenėje, nes [tarp profesijų] 
didžiausią grupę sudaro informacijos darbuotojai (Bell, 1979, p. 183). 

Užimtumo struktūros kaitos, kaip informacinės visuomenės požymio, akcen- 
tavimas išstūmė kadaise dominavusį dėmesį technologijoms. Be to, reikėtų įsidė- 
mėti, kad ši informacinės visuomenės samprata visiškai kitokia nei toji, pagal kurią 
būtent informacijos ir ryšių technologijos laikomos skiriamuoju naujojo amžiaus 
bruožu. Tai, kad pagrindinis dėmesys sutelkiamas į profesijų struktūros kitimą, 
kaip tik ir pabrėžia transformuojamąją pačios informacijos galią, o ne informaci- 
nių technologijų įtaką, informaciją suvokiant kaip tai, kuo naudojamasi ir kas su- 
kuriama darbo vietose, arba tai, ką žmonės įgyja mokydamiesi ir kaupdami patir- 
tį. Charlesas Leadbeateris (1999), norėdamas pabrėžti, kad būtent informacija yra 
dabartinės epochos pamatas, pavadino savo knygą Living on Thin Air, 1999 („,Gy- 
venantys iš nieko“) — taip kadaise gyvenimo vėtyti žmonės paprastai sakydavo 

apie tuos, kurie nenorėdavo lieti prakaito. Tačiau dabar šis posakis paseno, Lead- 
beateris įrodinėja, kad būtent taip reikia užsidirbti pragyvenimui informacijos am- 
žiuje. Knyga „Gyvenantys iš nieko“ skelbia, kad „greitas mąstymas“, „išradingu- 
mas“ ir galimybės kurti bei naudotis „tinklais“ iš tiesų yra tai, kas svarbiausia 
naujos, „lanksčiosios“, ekonomikos sąlygomis (Coyne, 1997; Dertouzos, 1997), 
kadangi gerovę kuria ne fizinės pastangos, bet „idėjos, žinojimas, įgūdžiai, talen- 
tas ir kūrybiškumas“ (Leadbeater, 1999, p. 18). Jo knygoje išryškinami gausūs 
tokios sėkmės pavyzdžiai: dizainerių, prekiautojų, įvaizdžio kūrėjų, muzikantų, 
biotechnologų, genetikos inžinierių. 

Leadbeateris populiariai, kaip savaime suprantamą dalyką, išdėsto tai, ką įro- 
dinėja moksliškesni autoriai. Įvairūs įtakingi teoretikai nuo Roberto Reicho (1991), 
Peterio Druckerio (1993) iki Manuelio Castellso (1996-1998), teigia, kad šian- 
dieninę ekonomiką lemia ir palaiko žmonės, kurių esminė savybė yra gebėjimas 
manipuliuoti informacija. Terminai pasirenkami įvairūs, nuo „simbolių analitikų“, 
„Žinių ekspertų“ iki „informacinio darbo“, tačiau viena mintis yra pastovi: šių dienų 
galingieji ir įtakingieji yra tie, kurių darbas susijęs su informacijos kūrimu ir nau- 
dojimu. 

Intuityviai gal ir atrodo, kad angliakasys industrinėje visuomenėje reiškia tą 
patį, ką kelionių vadovas informacinėje visuomenėje, tačiau 1š tikrųjų šių paski- 
rų kategorijų tapatinimas su konkrečia profesija reikalauja diskretiškumo. Galu- 
tinis rezultatas — plikas statistikos skaičius, tiksliai nurodantis, kiek procentų su- 
daro „dirbantieji su informacija“ — slepia sudėtingus procesus, kuriais remdamiesi 
tyrėjai apibrėžia kategorijas ir atitinkamai joms priskiria vienus ar kitus žmones. 
Kaip sako Poratas, kai „mes tvirtiname, kad tam tikros profesijos pirmiausiai už- 
siima manipuliavimu simboliais ... kalbame apie skirtingą laipsnį, o ne pobūdį“ 
(Porat, 1977a, p. 3). Pavyzdžiui, geležinkelio iešmininkas turi turėti Žinių apie 
kelius ir tvarkaraščius, apie užduotis ir tvarką; jam būtina komunikuoti su kitais 
dispečeriais, su stoties personalu ir mašinistais, jam reikia Žinoti, kurį kelio ruo- 
mą, o atsiradus šiuolaikinei įrangai tai reikalauja visai nedaug fizinės jėgos. Vis 
dėlto geležinkelio iešmininkas neabejotinai yra „pramonės amžiaus“ fizinio dar- 
bo darbinininkas. Atvirkščiai, žmogus, kuris remontuoja kopijavimo aparatus, gali 
beveik nieko neišmanyti apie dalykus, kurių nebuvo mokytas, jam gali tekti dirb- 
ti karštyje, dulkėtoje patalpoje ir nepatogiomis sąlygomis, o norint pajudinti sun- 
kius aparatus ir pakeisti sugadintas dalis, gali prireikti nemažos jėgos, tačiau vis 
tiek toks žmogus neabejotinai bus priskiriamas „informacijos darbuotojams“, ka- 
dangi jo darbas, susijęs su naujos eros mašinomis, atitinka Porato aiškinimus. Da- 
lyko esmė čia paprasta: reikia skeptiškai vertinti skaičius, kurie yra tyrėjų požiū- 
rio į konkrečių profesijų priskyrimą vienai ar kitai kategorijai išraiška. 

Kitas svarbus tokio skirstymo į kategorijas padarinys yra negalėjimas įvar- 
dyti, kurios profesijos yra labiau susijusios su strategiškai svarbia informacija. 
Metodai gal ir parodo, kad darbo, susijusio su informacija, padaugėjo, tačiau ne- 
pasiūlo jokio būdo, kaip apibrėžti svarbiausias informacinio darbo ypatybes. Kie- 
kybinių tokio darbo kriterijų ieškojimas nuslepia galimybę, kad tam tikrų su in- 
formacija susijusių profesijų augimas gali sukelti ypatingus padarinius socialinė- 
je srityje. Ypač kalbant apie profesinius kriterijus, kadangi vieni apžvalgininkai 
stengiasi apibūdinti informacinę visuomenę „profesijų pirmumo“ (Bell, 1973) po- 
žiūriu, kiti — kaip elitinės „technostruktūros“, kuri valdo „organizuotas Žinias“, 
iškilimą (Galbraith, 1972), o dar kiti akcentuoja profesijas, susijusias su strate- 
giškai svarbia informacija. 

Reikia pasakyti, kad skaičiavimas, kiek visuomenėje yra „informacijos dar- 
buotojų“ (žmonių, kurių darbas susijęs su informacija), nieko nepasako apie šių 
žmonių hierarchijas — ir nuo jų neatsiejamus galios bei pagarbos skirtingumus. 
Pavyzdžiui, galima būtų teigti, kad didžiausią reikšmę turėjo kompiuterijos ir te- 
lekomunikacijų inžinierių gausėjimas, kadangi jie gali daryti lemiamą įtaką tech- 
nologinių inovacijų tempui. Panašus ir netgi didesnis socialinių darbuotojų dau- 
gėjimo mastas sprendžiant senyvo amžiaus Žmonių, gausėjančių iširusių šeimų ir 
jaunimo nusikalstamumo problemas gali mažai sietis arba iš viso neturėti nieko 
bendra su „informacine visuomene“, nors socialiniai darbuotojai kartu su IT in- 
žinieriais neabejotinai būtų priskiriami „informacijos darbuotojų“ grupei. 

Būtinumą įžvelgti kokybinį skirtumą tarp „informacijos darbuotojų“ grupių 
tikriausiai geriau suprastume, jei paanalizuotume socialinio istoriko Haroldo Perki- 
no studiją. Knygoje The Rise of Professional Society (1989, „Profesionalų visuo- 
menės atsiradimas“) Perkinas įrodinėja, kad nuo 1980 metų Didžiosios Britani- 
jos istorija galėtų būti rašoma iš esmės kaip „profesionalų“, kurie valdo todėl, 
kad turi „intelektinį kapitalą, kurį sukūrė išsimokslinimas ir didino ... nekvalifi- 
kuotųjų atskyrimas“, iškilimo istorija (p. 2). Perkinas teigia, kad profesionalumas 
tuomet įsitvirtino kaip „principas, pagal kurį buvo tvarkoma pokario visuomenė“ 
(p. 406), specialistas pakeitė ligi tol dominavusias grupes (darbininkų klasės struk- 
tūras, verslininkus ir žemvaldžius), 0 jų atgyvenusius idealus (bendradarbiavimo 
ir solidarumo, nuosavybės ir rinkos, džentelmeniškumo) pakeitė profesionalų etosas, 
į pirmą vietą keliantis tarnybą, aukštąjį išsilavinimą ir dalykiškumą. Žinoma, pri- 
vačiame sektoriuje dirbantys profesionalai karštai ginčijasi su tais, kurie dirba vals- 
tybės sektoriuje, bet Perkinas tvirtina, kad tai vidaus kova, būdinga „profesinei 
bendruomenei“, kuri ryžtingai išstumia nespecialistus ir laikosi bendrų pagrindi- 
nių nuostatų (pirmenybė teikiama profesionalumui, 0 įvertinama pagal nuopelnus). 

Perkino samprotavimus įdomiai papildo Alvino Gouldnerio svarstymai apie 
„naująją klasę“. XX amžiuje išplitusį naują darbuotojo tipą Gouldneris įvardija 

kaip „naująją klasę“, kurią „sudaro intelektualai ir techninė inteligentija“ (Gouldner, 
1978, p. 153), kurie, nors iš dalies yra savanaudiški ir dažnai paklūsta galią tu- 
rinčioms grupėms, taip pat turi galimybę protestuoti prieš pripažintų verslo ir par- 
tijos lyderių kontrolę. Nepaisant šių galių, „naujoji klasė“ pati yra susiskaidžiu- 
si. Pagrindinė takoskyra skiria dvi grupes — technokratus bei konformistus ir kri- 
tiškumu bei platesniu požiūriu pasižyminčius humanistus intelektualus. Šis skir- 
tumas dažniausiai pasireiškia Haroldo Perkino įvardytais konfliktais tarp priva- 
čiame ir valstybiniame sektoriuose dirbančių profesionalų. Pavyzdžiui, galima pa- 
stebėti, kad buhalteriai privačiame sektoriuje yra konservatyvūs, tuo tarpu inte- 
lektualai humanistai linkę į radikalumą. 

Noriu pasakyti, kad ir Gouldneris, ir Perkinas įvardija konkrečius darbo, su- 
sijusio su informacija, pokyčius, kurių sukelti padariniai ypač svarbūs visai vi- 
suomenei. Pagal Gouldnerį, „naujoji klasė“ gali suteikti mums žodyną svarstyti 
ir ginčytis dėl socialinės kaitos krypties, o pagal Perkiną, profesionalai kuria naujus 
idealus, kaip organizuoti socialinį gyvenimą. Jeigu „informacinės visuomenės“ ro- 
diklių ieškoma šių teoretikų darbuose, reikėtų atkreipti dėmesį į atskirų grupių 
indėlio kokybę. Nesvarbu, ar sutinkama su kuria nors iš šių interpretacijų, ar ne, 
turėtų būti aišku, kad „informacinės visuomenės“ apibrėžimai, remiantis plikais 
„informacijos darbininkų“ skaičiais, kelia abejonių. Tokiems teoretikams kaip Per- 
kinas ir Gouldneris kiekybiniai pokyčiai nėra svarbiausia. Iš tiesų, visos populia- 
cijos atžvilgiu jų išryškinamos grupės, nors ir yra smarkiai išsiplėtusios, tebėra 
atskiros mažumos. 


Erdvinis 


Nors ši „informacinės visuomenės“ samprata remiasi sociologija ir ekonomika, 
joje svarbiausia yra geografinės vietos ir nuotolio akcentavimas. Labiausiai pa- 
brėžiami informacijos tinklai, susiejantys vietoves ir dėl to labai smarkiai pavei- 
kiantys laiko ir erdvės organizaciją. Šis rodiklis pasidarė ypač populiarus pasta- 
riasiais metais, kai informacijos tinklai ygavo reikšmingą socialinės organizaci- 
jos ypatybės statusą. 

Paprastai pabrėžiama vietoves miestuose ir tarp miestų, regionuose ir tarp re- 
gionų, valstybėse ir tarp valstybių, žemynuose ir tarp jų bei visame pasaulyje su- 
siejančių informacijos tinklų svarba. Kaip elektros tinklai apima visą valstybę, 
nusidriekdami iki kiekvieno namo, taip pat galima įsivaizduoti „į tinklą sujungtą 
visuomenę“ (Barron ir Curnow, 1979), funkcionuojančią nacionaliniu, tarptauti- 
niu ir pasauliniu lygmenimis, kad informacija pasiektų kiekvieną namą, parduo- 
tuvę, universitetą ir įstaigą — net ir tuos piliečius, kurie savo kompiuterius ir mo- 
demus nešiojasi portfelyje. 

Vis labiau vieni su kitais esame sujungti tinklų, kurių įveikiamas atstumas ir 
pajėgumai proporcingai didėja (Urry, 2000). Susiduriame su jais daugeliu aspek- 
tų: naudodamiesi parduotuvių ir restoranų elektroniniais prekybos terminalais, rink- 
dami informaciją iš viso pasaulio, bendraudami elektroniniu paštu su kolegomis 
arba keisdamiesi informacija internetu. Gal ir nepatyrėme, kas yra ši „kiberneti- 
nė erdvė“, bet dar intensyviau informacija keičiamasi tarptautinių bankų, tarpvy- 
riausybinių įstaigų 1r korporacijų tarpusavio santykių lygmenyse. 

Manoma, kad dėl elektroninių greitkelių keičiasi informacijos srautai (Cas- 
tells, 1996), ir tai verčia iš esmės keisti laiko ir erdvės santykius. „Tinklaveikos 
visuomenėje“ laiko ir erdvės suvaržymų iš esmės sumažėjo, korporacijos ir netgi 
individai gali efektyviai tvarkyti savo reikalus pasauliniu mastu. Mokslininkams 
nebėra reikalo vykti iš universiteto ieškoti informacijos į Kongreso biblioteką, nes 
gali gauti informaciją internetu; verslo korporacijai nebereikia skraidinti savo va- 
dybininkų išsiaiškinti padėties Tolimuosiuose Rytuose esančiose rinkose, kadan- 
g1 kompiuteriniai ryšiai leidžia sistemingai ir rutiniškai kontroliuoti per atstumą. 
Daugelio teigimu, tai liudija apie labai svarbią mūsų socialinio gyvenimo trans- 
formaciją (Mulgan, 1991), kurią būtų galima apibūdinti net kaip revoliucinę. 

Niekas negalėtų paneigti, kad informacijos tinklai yra svarbus šiuolaikinių 
visuomenių bruožas: palydovų dėka išties įmanoma tiesiogiai komunikuoti su vi- 
su pasauliu, pasiekti duomenų bazes nuo Oksfordo iki Los Andželo, Tokijo ir Pa- 
ryžiaus, fakso aparatai ir tarpsusavyje sujungtos kompiuterių sistemos yra įpras- 
tinė šiuolaikinio verslo dalis. Vis dėlto galime paklausti: kodėl tinklų buvimas turėtų 
versti analitikus visuomenes laikyti informacinėmis visuomenėmis? Kai šito 
klausiame, dar kartą susiduriame su netikslių apibrėžimų problema. Pavyzdžiui, 
kada ryšys yra tinklas? Ar kai du žmonės kalbasi telefonu, ar kai kompiuterių sis- 
temos perduoda didžiulius duomenų paketus? Ar kai įstaigos skyrius yra „įjung- 
tas į tinklą“, ar kai namuose esančiais kompiuteriais galima palaikyti ryšį su vie- 
tos bankais ir parduotuvėmis? Klausimas, kas gi iš tikrųjų yra tinklas, nėra leng- 
vas ir ne tik kelia problemą, kaip atskirti skirtingus įtinklinimo lygmenis, bet ir 
kaip tiksliai nustatyti tašką, kai įžengiame į „tinklo/informacinę visuomenę“. 

Jis taip pat kelia klausimą, ar mes „informacinę visuomenę“ apibrėžiame tech- 
nologiniu požiūriu, — t. y., ar tinklai apibrėžiami kaip technologinės sistemos - ar 
reikėtų labiau sutelkti dėmesį į informacijos srautą, kuris, kai kurių autorių nuo- 
mone, yra tai, kuo išsiskiria dabartinis amžius. Jeigu yra pirma, tada rodikliu ga- 
lėtume laikyti ISDN (/ntegrated Services Digital Network — skaitmeninis visuo- 
tinis paslaugų tinklas) technologijų plitimą, bet nedaug mokslininkų paaiškina, 
kaip tai padaryti. O antruoju atveju pagrįstai galima klausti, kaip ir kodėl dides- 
nis informacijos kiekis ir informacijos srauto greitis turėtų reikšti naują visuo- 
menę? 

Galiausiai būtų galima teigti, kad informacijos tinklai jau labai seniai egzis- 
tuoja. Tik atsiradus pašto, o paskui telegrafo ir telefono paslaugoms beveik visas 
ekonominis, socialinis ir politinis gyvenimas neįsivaizduojamas be tokių infor- 
macijos tinklų. Turint omenyje šią 1lgai besitęsiančią priklausomybę ir vis spar- 
tesnę plėtrą, kyla klausimas, kodėl tik XX a. devintajame dešimtmetyje apžvalgi- 
ninkai galėtų kalbėti apie „informacinę visuomenę“? 


Kultūrinis 


Paskutinis „informacinės visuomenės“ apibrėžimas yra, ko gero, lengviausiai pri- 
pažįstamas, tačiau mažiausiai tikslus. Kiekvienas 1š savo kasdienio gyvenimo ži- 
nome, kad visuomenėje cirkuliuojančios informacijos nepaprastai padaugėjo. Jos 
tiesi0g gerokai daugiau negu bet kada anksčiau. 

Televizija Didžiojoje Britanijoje plačiai naudojama daugiau kaip trisdešimt 
metų, tačiau dabar jos programas žmonės gali žiūrėti beveik visą parą — nuo pus- 
ryčių iki pusryčių. Šiuo metu iš andainykščio vienintelio kanalo ir nenuolatinių 
transliacijų atsirado penki televizijos kanalai, o skverbiantis skaitmeninėms tech- 
nologijoms bus dar daugiau. Televizija sustiprėjo ir gali naudotis vaizdo techno- 
logijomis, kabeliniais ir palydoviniais ryšiais ir netgi teikti kompiuterines infor- 
macijos paslaugas. Asmeniniai kompiuteriai, internetas ir delniniai kompiuteriai 
liudija, jog plėtra nemąžta. Per radiją galima gauti daug daugiau vietinės, valsty- 
binės ir tarptautinės reikšmės informacijos negu vos prieš dešimt metų. Radijo 
imtuvai stovi ne tik pagrindiniame kambaryje, bet ir kitur namuose, automobily- 
je, įstaigoje, o atsiradus nešiojamiems radijo imtuvams - visur. Ilgą laiką svarbi 
žmonių informacinės aplinkos dalis buvo kino filmai, o šiandien jie paplitę kaip 
niekad: juos galima Žiūrėti kino teatruose, jie transliuojami per televiziją, vaiz- 
dajuostes su kino filmais galima išsinuomuoti nuomos punktuose ar nebrangiai 
įsigyti parduotuvėse. Einant bet kuria gatve beveik neįmanoma nepastebėti reklamos 
stendų, afišų parduotuvių vitrinose. Negali nesistebėti bet kurioje geležinkelio arba 
autobusų stotyje parduodamomis knygomis plonais viršeliais ir nebrangiais Žur- 
nalais, kurių dar niekada nebuvo tiek daug ir tokių įvairių — nuo klasikos, viduti- 
nio išprusimo žmonėms skirtų knygų apie savigydą iki bulvarinės literatūros. Be 
to, garsajuostės, kompaktinės plokštelės ir radijas siūlo vis daugiau muzikos, po- 
ezijos, dramos, humoro ir švietimo programų plačiajai visuomenei. Daugėja laik- 
raščių, nemokamai platinami nauji leidiniai. Paštu kasdien gauname reklaminių 
lankstinukų. 

Visa tai rodo, kad gyvename žiniasklaidos veikiamoje visuomenėje, bet tai, 
kas būdinga informacijos sričiai, įsiskverbia kur kas giliau negu galima manyti iš 
trumpo televizijos, radijo ir kitų žiniasklaidos priemonių sąrašo. Tai reiškia, kad 

mus supa naujos informavimo priemonės, į kurių teikiamą informaciją galime re- 
aguoti arba nereaguoti. Bet iš tikrųjų informacinė aplinka yra žymiai asmeniškesnė, 
daug labiau, negu atrodo, sudaryta iš mūsų: iš mūsų dėvimų drabužių, mūsų šuo- 
kuosenų, makiažo, įvaizdžio kūrimo būdų. Pagalvojus apie mados subtilybes, su- 
dėtingus būdus ir priemones, kuriuos kasdien pasitelkiame pateikdami save, pa- 
sidaro aišku, kad nūnai informacinis socialinio bendravimo turinys yra daug di- 
desnio masto negu anksčiau. Kūnas puošiamas jau seniai, apranga ir kosmetika 
yra labai svarbus būdas pranešti apie statusą, galią ir ryšius. Bet akivaizdu, kad 
šiame amžiuje simbolinė drabužių ir kūno reikšmė nepaprastai sustiprėjo. Pagal- 
vojus, kiek nedaug reikšmių turėjo valstiečio palaidinė, kuri amžiais buvo dau- 
gumos apdaras, ir apie vienodus drabužius, kuriais rengėsi pramonės darbininkai 
darbe ir po darbo iki XX a. šeštojo dešimtmečio, pamatai, kaip nepaprastai per 
trumpą laiką pakito aprangos reikšmė. Pigūs ir madingi drabužiai, galimybė juos 
įsigyti ir pasirinkti iš daugybės panašų — ir kitokį — gyvenimo būdą 1r kultūrines 
grupes atspindinčio asortimento verčia susimąstyti, kokią informaciją skleidžia 
mūsų pačių kūnas. 

Šiuolaikinę kultūrą daug labiau negu bet kurią ankstesnę veikia informacija. 
Gyvename apsupti medijų, o tai reiškia, kad gyvenimas iš esmės yra Žinių apie 
save ir kitus simbolizavimas, jų apykaita arba pasipriešinimas joms. Daugelis auto- 
rių būtent signifikacijos protrūkio pripažinimą laiko mūsų visuomenės tapsmo in- 
formacine visuomene momentu. Jie retai stengiasi įvertinti šiuos pokyčius kieky- 
biškai, bet pirmiausia remiasi „akivaizdžiu“ faktu, kad gyvename kaip niekad skli- 
dinoje ženklų jūroje. 

Paradoksalu, kad informacijos sprogimas verčia kai kuriuos autorius paskelbti 
nebelikus ženklo. Iš visų pusių bombarduojami ženklų, naudodami juos savikū- 
rai, negalėdami niekur jų išsilenkti, galiausiai, kad ir kaip keista, patenkame į si- 
tuaciją, kai reikšmė išnyksta. Kaip sako Jeanas Baudrillard'as: „vis daugiau in- 
formacijos ir vis mažiau reikšmės“ (1983a, p. 95). Ženklai kadaise turėjo refe- 
rencijas (pavyzdžiui, drabužiai žymėjo esamą padėtį, politinis pareiškimas — tam 
tikrą filosofiją). Tačiau šioje postmodernybės eroje esame įsipainioję į tokį pai- 
nų ženklų tinklą, kad jie nebeturi savo reikšmės. Ženklai plūsta iš visų pusių ir 
yra tokie skirtingi, taip sparčiai kintantys ir prieštaringi, kad jų reikšmės galia silps- 
ta. Be to, kūrybiška, mąstanti ir savimonę išsiugdžiusi auditorija visus ženklus 
pasitinka su skeptiška pašaipėle, todėl juos be skrupulų išverčia, perinterpretuoja 
ir pakeičia jų pirminę reikšmę. Kadangi iš patirties gautų žinių mąžta, darosi aki- 
vaizdu, kad ženklai nebėra ko nors arba kieno nors išraiška. Nuomonė, kad žen- 
klai vaizduoja tam tikrą „tikrovę“ skyrium nuo jų pačių, nebejtikina. Ženklai vei- 
kiau yra nuoroda į save pačius: jie yra tik simuliacijos. Jie, vėl pasitelkus Baud- 
rillard'o terminologiją, yra „hiperrealybė“. 

Žmonės visai nesunkiai supranta šią situaciją: jie išjuokia tą, kuris vilki tam 
tikrus drabužius tik siekdamas daryti įspūdį, bet supranta, kad šiaip ar taip nėra 
nieko tikra; jie skeptiškai vertina politikus, kurie per ryšių su visuomene priemo- 
nes „reguliuoja“ žiniasklaidą ir savo įvaizdį, bet sutinka, kad viską lemia infor- 
macijos valdymas ir manipuliavimas ja. Reikia pripažinti, kad žmonės netrokšta 
jokių tikrų ženklų, nes supranta, kad jokių tiesų nebėra. Šia prasme mes įžengė- 
me į „reginių“ amžių, kai žmonės suvokia jiems siunčiamų ženklų netikrumą ir 
dirbtinumą („čia tik paskutinė ministro pirmininko nuotrauka“, „čia naujos falsi- 
fikacijos“, „čia Jackas vaidina kietą vyruką“) ir pripažįsta, kad ženklai, kuriuos 
naudodami jie kuria save pačius, taip pat nėra autentiški („tuojau nusipiešiu vei- 
dą“; „atlikau „rūpestingo tėvo“ vaidmenį“). 

Dėl to ženklai netenka savo reikšmės, ir susidūrę su jais žmonės supranta, ką 
nori (paprastai visai kitaip, negu tikėtasi iš pradžių). O tada rinkdamiesi ženklus 
savo namams, darbui ir sau patiems jie patenkinti mėgaujasi jų dirbtinumu, „„Žais- 
mingai“ jungdami skirtingus įvaizdžius taip, kad jie nieko tiksliai nereikštų, bet 
teiktų „malonumą“ parodijuojant arba kompiliuojant. Todėl šioje „informacinėje 
visuomenėje“ yra tokių „reikšmių, kurios perteikiamos, bet neturi reikšmės“ (Poster 
1990, p. 63). 

Ši „informacinės visuomenės“ samprata yra lengvai atpažįstama, bet kaip nau- 
jos visuomenės apibrėžimas — gerokai klaidesnė už visas kitas mūsų aptartas sam- 
pratas. Kadangi nėra kriterijų, kuriais remdamiesi galėtume įvertinti pastaruoju 
metu sustiprėjusią signifikaciją, sunku suprasti, kaip tokie postmodernybės ana- 
litikai kaip Markas Posteris (1990) dabarčiai apibūdinti parinktų terminą „naujo 
pobūdžio informacija“. Kaip kitaip galėtume tai sužinoti, jeigu ne remdamiesi savo 
pačių supratimu, kad tai yra labiau simbolinės sąveikos. Ir ar ne kitoniškumu rem- 
damiesi galime atskirti šią visuomenę nuo, tarkime, trečiojo dešimtmečio visuo- 
menės? Kaip pamatysime (9 skyriuje) tie, kurie apmąsto „postmodernų būvį“, apie 
šiuolaikinės kultūros pobūdį gali pasakyti daug įdomių dalykų, bet aiškiam „in- 
formacinės visuomenės“ apibrėžimui jų aiškiai nepakanka. 


KOKYBĖ IR KIEKYBĖ 


Apžvelgus šiuos skirtingus „informacinės visuomenės“ apibrėžimus paaiškėja, kad 
jie yra nepakankamai išplėtoti arba netikslūs, arba ir viena, ir kita. Nei technolo- 
ginė, nei ekonominė, nei profesinė, nei erdvinė arba kultūrinė sampratos nepade- 
da mums suprasti, kas yra „informacinė visuomenė“ ir kaip ją atskirti. 

Svarbu žinoti, jog tokių keblumų esama. Kaip euristinė priemonė terminas 
„informacinė visuomenė“ praverčia nagrinėjant šiuolaikinio pasaulio ypatybes, vis 
dėlto jis pernelyg netikslus, kad būtų tinkamas laikyti galutiniu ir geriausiu. To- 

dėl, pripažindamas lemiamą informacijos vaidmenį dabartiniame amžiuje, retsy- 
kiais knygoje pavartosiu šią sąvoką, vis dėlto nepasitikiu „informacinės visuo- 
menės“ scenarijais ir skeptiškai vertinu požiūrį, esą informacija yra tapusi svar- 
biausiu mūsų laikų skiriamuoju bruožu. 

Tačiau dabar noriu paminėti dar keletą kitų problemų, su kuriomis susiduria- 
ma kalbant apie „informacinę visuomenę“. Pirmoji problema susijusi su kiekybi- 
niais ir kokybiniais kriterijais, kuriuos jau minėjau. Anksčiau man labiausiai rū- 
pėjo tai, jog remiantis kiekybės požiūriu nepavyksta atskirti strategiškai reikšmin- 
gesnių informacijos funkcijų nuo įprastinių ir nežymių ir kad toks suvienodini- 
mas klaidina. Čia dar kartą norėčiau atkreipti dėmesį į kokybės ir kiekybės as- 
pektus, kadangi tai susiję su klausimu, ar informacinė visuomenė reiškia lūžį 1r 
yra iš esmės kitokia, negu ankstesnės visuomenės. 

Dauguma informacinės visuomenės apibrėžimų pateikia kiekybinį kriterijų (tar- 
nautojų skaičius, informacijai skiriama dalis BVP ir pan.) ir daro prielaidą, kad 
tam tikru tiksliai neapibrėžtu metu šiems požymiams pradėjus vyrauti mes įžen- 
giame į informacinę visuomenę. Bet neaišku, kokiu pagrindu visuomenę, kurioje 
galima pastebėti tik didesnį saugomos bei cirkuliuojančios informacijos kiekį, būtų 
galima įvardyti kaip naujo tipo. Jei tai tik didesnis informacijos kiekis, tuomet 
sunku suprasti, kodėl turėtume manyti, kad esama kažko iš esmės naujo. 

Tačiau naują visuomenę būtų galima apibūdinti ir kitaip — kaip visuomenę, 
kur įmanoma aptikti kitokios kokybės ir kitaip funkcionuojančią informaciją. Be 
to, netgi nebūtina atskleisti, kad didžiąją dalį darbo jėgos sudaro informacinio darbo 
profesijos arba kad informacinė veikla sudaro apibrėžtą ekonomikos dalį. Pavyz- 
džiui, teoriškai įmanoma įsivaizduoti „informacinę visuomenę“, kur lemiamą įta- 
ką turi tik „informacijos specialistų“ sudaroma mažuma. Užtenka paskaityti H. G. 
Wellso (1866-1946) kūrinius, kad įsivaizduotum visuomenę, kurioje dominuoja 
žinių elitas, o ekonominį poreikį viršijanti dauguma yra pasmerkta gyventi dyki- 
nėdama be darbo. Pagal kiekybinius kriterijus, tarkime, užimtumo struktūrą, to- 
kia visuomenė nebūtų priskirtina „informacinei visuomenei“, bet galima būtų ją 
taip vadinti, kadangi informacija, arba žinios, turi lemiamos reikšmės galios struk- 
tūroms ir socialinių pokyčių krypčiai. 

Paprastai kalbant, kiekybiniai kriterijai — tiesiog daugiau informacijos — sa- 
vaime negali rodyti lūžio ir atotrūkio nuo ankstesnių sistemų, o nedidelius, bet 
reikšmingus kokybės pokyčius bent jau teoriškai įmanoma laikyti sistemos pasi- 
keitimo ar lūžio požymiu. Pagaliau juk tai, kad šiais laikais automobilių yra daug 
daugiau negu aštuntajame dešimtmetyje, nesuteikia mums teisės kalbėti apie „au- 
tomobilių visuomenę“. Tačiau rašantys apie informacinę visuomenę nori išryškinti 
būtent sistemos pokytį, nesvarbu, ar tai būtų Danielio Bello poindustrializmas, ar 
Manuelio Castellso „informacinis raidos pobūdis“, ar Marko Posterio „informa- 
cijos pobūdis“. 

Tačiau ypač keista yra tai, kad labai dažnai „informacinę visuomenę“ prista- 
tant kaip naujo tipo visuomenę manoma, jog šį kokybinį pokytį galima apibrėžti 
remiantis esamos informacijos bei su ja dirbančių žmonių skaičiumi ir pan. Tai 
ne kas kita, kaip prielaida, esą kiekybė perauga - neaišku, kokiais būdais - į ko- 
kybinius socialinės sistemos pokyčius. 

Įdomiai šį paradoksą traktuoja Theodore Roszakas (1986), kritiškai analizuo- 
damas informacinei visuomenei būdingas temas. Jo analizėje pabrėžiamas infor- 
macijos skirstymas kokybės požiūriu, apimant ir tai, ką kiekvienas iš mūsų vei- 
kiame kasdien, atskirdami tokius reiškinius kaip faktai, žinios, patirtis ir išmin- 
tis. Suprantama, temos yra slidžios, bet jos sudaro svarbiausią mūsų kasdienio 
gyvenimo dalį. Roszako požiūriu, dabartinis „informacijos kultas“ reikalingas tam, 
kad panaikintų šiuos realiai egzistuojančius kokybinius skirtumus. To pasiekia- 
ma primygtinai tvirtinant, jog informacija yra grynai kiekybinio pobūdžio statis- 
tiškai aprašomas dalykas. Bet siekiant apskaičiuoti ekonominę informacinių pra- 
monės šakų vertę, informacinei veiklai išleidžiamą BVP dalį, nacionalinių paja- 
mų kiekį, tenkantį su informacija susijusioms profesijoms, ir t. t., kokybiniai da- 
lyko aspektai (ar informacija yra naudinga? ar informacija teisinga, ar klaidin- 
ga?) paliekami nuošalyje. „Informacijos teoretikui nesvarbu, ar perduodame fak- 
tą, ar vertinimą, lėkštą klišę ar giliamintį pamokymą, kilnią tiesą, ar įžūlią ne- 
švankybę“ (Roszak, 1986, p. 14). Informaciją homogenizuojant ir išreiškiant skai- 
čiais, šie kokybės dalykai atidedami į šalį: „Informacija pasirodo esanti grynai 
kiekybinis komunikavimo matas“ (ten pat, p. 11). 

Roszaką stebina nuo šio kiekybinio informacijos kriterijaus neatsiejamas teigi- 
nys, esą didesnis informacijos kiekis visiškai keičia socialinį gyvenimą. „Informa- 
cinės visuomenės“ teoretikai, ištrindami visiems aiškius kokybinius skirtumus, gau- 
na stulbinančius statistinius duomenis apie informacinį darbą, o paskui teigia, kad 
šios tendencijos turėtų kokybiškai keisti visą mūsų gyvenimą. Roszakas tai laiko 
kalbų apie „informaciją“ mitologija: terminas slepia skirtumus, tačiau užuot pri- 
pažinę, kad sudėjus visą informaciją į vieną didžiulį katilą išeina beskonė sriuba, 
užsispyrę teigiame, kad tai eliksyras. Tai labai naudinga tiems, sako jis, kurie no- 
ri, kad Žmonės sutiktų, jog tai ir yra kaita, nes atrodo taip nenuginčijama: 


Informacija kvepia saugiu neutralumu; tai paprasta, paranki nepaneigiamų faktų 
krūva. Šis nekaltas pavidalas yra puiki pradžia technokratinės politikos dienotvarkės, 
kurios uždavinys — kuo mažiau atskleisti savo tikslus. Galų gale, ar gali kas nors 
ką nors pasakyti prieš informaciją? 

(Roszak, 1986, p. 19) 


Roszakas energingai prieštarauja tokiems samprotavimams. Gaudami tik tokius 
statistinius faktus apie kompiuterių naudojimą, naujų technologijų informacijos 
apdorojimo pajėgumus ir skaitmeninio ryšių tinklo sukūrimą, Žmonės nesunkiai 

įtiki, jog iš esmės informacija palaiko ir „maitina“ socialinę sistemą. To „mais- 
to“ yra tiek daug, jog maga sutikti su „informacinės visuomenės“ teoretikais, tvir- 
tinančiais, kad įžengėme į visiškai naujovišką sistemą. Prieštaraudamas teiginiui, 
esą „didesnis informacijos kiekis veda į naujos kokybės visuomenę“, Theodore 
Roszakas primygtinai tvirtina, kad „pamatinės idėjos“ (ten pat, p. 91), kuriomis 
remiasi mūsų civilizacija, išvis nėra grindžiamos informacija. Tokie teiginiai kaip 
„Visi Žmonės iš prigimties yra lygūs“, „gyvenk ir leisk gyventi kitam“, „visi esa- 
me Dievo vaikai“, „elkis su kitais taip, kaip norėtum, kad kiti su tavimi elgtųsi “ 
yra vieni svarbiausių mūsų visuomenėje, bet jie atsirado anksčiau negu informa- 
cija. Roszakas neįtikinėja, kad šios ir kitos „pamatinės idėjos“ būtinai yra teisin- 
gos (1š tiesų gana daug jų yra netikusios — kaip antai, „visi žydai yra turtingi“, 
„Visos moterys yra nuolankios“, „juodaodžiai iš prigimties yra fiziškai stiprūs“). 
Tačiau jis pabrėžia, kad idėjos ir akivaizdus jų kokybinis pobūdis turi pirmenybę 
palyginti su informacijos kiekybe. O ypač jam nepatinka tai, kad informacinės 
visuomenės teoretikai, brukdami (klaidingą) idėją, jog didesnis informacijos kie- 
kis esmingai keičia visuomenę, kurioje gyvename, viską apverčia aukštyn kojom. 


KAS YRA INFORMACIJA? 


Tai, kad Roszakas atsisako statistinių kriterijų, verčia mus atsižvelgti į, ko gero, 
svarbiausią „informacinės visuomenės“ aiškinimų ypatybę. Jis ragina į svarstymus 
apie informaciją sugrąžinti kokybinius vertinimus. Roszakas klausia: ar didesnis 
informacijos kiekis neišvengiamai mus padaro geriau informuotais piliečiais? ar 
galėdami naudotis didesniu informacijos kiekiu daugiau sužinome? kokio pobū- 
džio informacija skleidžiama ir saugoma ir kokią reikšmę tai turi platesnei visuo- 
menei? kokių informacinio darbo profesijų daugėja, kodėl ir kokiais tikslais? 
Dėl to čia ir siūlome būtinai analizuoti informacijos reikšmę. Žinoma, turė- 
dami omenyje sveiku protu grindžiamą šio termino sampratą. Juk pirmiausia į galvą 
ateina semantinis informacijos apibrėžimas: informacijoje glūdi reikšmė; ji orien- 
tuota į dalyką; tai yra Žinios apie ką nors arba nuorodos į ką nors. Bandymas remian- 
tis šia informacijos samprata apibrėžti „informacinę visuomenę“ reikštų šių in- 
formacijos aspektų svarstymą. Sakytume, kad informacija apie šiuos dalykus, šias 
sritis, šiuos ekonomikos procesus yra tai, kas sudaro naująjį amžių. Deja, kaip 
tik šį sveiku protu grįstą informacijos apibrėžimą „informacinės visuomenės“ te- 
oretikai atmeta. Iš tiesų atmetama mintis, kad informacija turi semantinį turinį. 
Mūsų apžvelgti informacinės visuomenės apibrėžimai informaciją traktuoja 
taip, tarsi ji neturėtų reikšmės. Tai yra, daugelis kiekybinių informacijos augimo 
įrodymų ieškančių teoretikų supranta ją pagal klasikinę Claude'o Shannono ir War- 

reno Weaverio (1964) informacijos teoriją. Joje vartojamas savitas [informacijos] 
apibrėžimas, kuris labai smarkiai skiriasi nuo jos semantinės sampratos šneka- 
mojoje kalboje. Šioje teorijoje informacija yra kiekis, kuris matuojamas „bitais“ 
ir apibrėžiamas simbolių tikimybės požiūriu. Tai apibrėžimas, išvestas iš komu- 
nikacijų inžinerijos ir naudingas komunikacijų inžinieriui, kuriam rūpi išsaugoti 
ir perduoti simbolius, kurių mažiausias rodiklis — yra/nėra (taip/ne arba 0/1). 

Šis požiūris leidžia kitais atžvilgiais ginčytiną informacijos sampratą nesun- 
kiai matematiškai apdoroti, bet tam būtina pašalinti lygiai taip pat ginčytiną — nors 
ir lemiamą — reikšmės problemą ir nuo reikšmės neatsiejamą informacijos koky- 
bės klausimą. Kasdienybėje, kai gauname informaciją arba ja keičiamės, mums 
pirmiausia rūpi jos reikšmė ir prasmė: ar ji svarbi, tiksli, absurdiška, įdomi, tin- 
kama ar naudinga? Tačiau informacijos teorijos, kuria grindžiama tiek daug in- 
formacijos sprogimo kriterijų, požiūriu, šie aspektai nėra svarbūs. Čia informaci- 
ja apibrėžiama nepriklausomai nuo jos turinio, suvokiant ją kaip fizikinį dėmenį, 
panašiai kaip energiją arba materiją. Pasak vieno iš žymiausių „informacinės vi- 
suomenės“ entuziastų: 


Informacija yra. Kad galėtų egzistuoti, ji nebūtinai turi būti suvokiama. Kad eg- 
zistuotų, ji nebūtinai turi būti suprantama. Ji nereikalauja proto, kuris ją paaiš- 
kintų. Jai nebūtina turėti reikšmę, kad egzistuotų. Ji yra. 

(Stonier, 1990, p. 21) 


Iš tiesų, šiuo požiūriu dvi žinios, kurių viena turi prasmę, o kita yra visiška 
nesąmonė, gali būti lygiavertės. Kaip sako Roszakas, tada „informacijos seman- 
tinis turinys pasidaro nesvarbus, ir ji 1ma reikšti bet ką, ką galima užkoduoti ir 
perduoti kanalais, susiejančiais šaltinį su gavėju“ (1986, p. 13). Tai laiduoja 1in- 
formacijos kiekybiškumą, tačiau verčia atsisakyti reikšmės ir kokybės. 

Šis informacijos apibrėžimas dera prie „informacinės visuomenės“ apibrėži- 
mo technologijos ir geografijos požiūriais (kai saugomi, apdoroti ir perduoti kie- 
kiai yra sukurtų indeksų pobūdžio požymis), tačiau taip pat pastebime, kad eko- 
nomistų apibrėžimuose neliko reikšmės aspekto. Šiuo atveju semantiką gali iš- 
stumti ne „bitai“, bet kaina, kuria galima viską išreikšti (Arrow, 1979). Informa- 
cijos inžinieriui pirmiausia rūpi taip/ne simbolių skaičius; informacijos ekonomistui 
svarbiausia — galimybė juos parduoti. Bet kai ekonomistas nuo informacijos są- 
vokos svarstymo pereina prie jos matavimo, prarandamas iš jos daugeriopų reikšmių 
kylantis heterogeniškumas. „Stengiantis tokiems dalykams, kaip švietimas, moks- 
liniai tyrimai ir menas prilipinti kainą doleriais nurodančias etiketes“ (Machlup, 
1980, p. 23), neišvengiamai atsisakoma semantinių informacijos savybių. Dar anks- 
tesnei kartai priklausantis Kennethas Bouldingas pastebėjo, kad: 

bitas ... visiškai atsietas nuo informacijos turinio, ... ir nors tai nepaprastai paran- 
ku telefonų inžinieriams ... socialinės sistemos teoretikams reikia kriterijaus, ku- 
riuo remdamiesi jie galėtų nustatyti reikšmingumą ir atitinkamai įvertinti, pavyz- 
džiui, paauglio plepalus 1r pokalbį telefonu tarp Maskvos ir Vašingtono. 
(Boulding, 1966) 


Todėl labai keista, kad šie ekonomistai, pasikliaudami kaina ir verte, kokybės, kuri 
ir yra informacijos esmė, problemą ėmėsi spręsti kiekybiniu būdu, geriausiu at- 
veju laikytinu tik „tam tikra kokybine spėlione“ (ten pat). Iš Fritzo Machlupo ter- 
minijos pasiskolintas posakis „įvertinti tai, kas neįvertinama“ reiškia, kad infor- 
macijos turinys imamas matuoti pinigais. Šitaip mes galime gauti įspūdingus sta- 
tistinius duomenis, bet tai reikštų, kad nebesuprantame, jog informacija yra apie 
ką nors (Maasoumi, 1987). 

Galiausiai, nors kultūra iš esmės yra susijusi su reikšmėmis, su tuo, kaip ir 
kodėl žmonės būtent taip gyvena, stebina, kad postmodernybe susižavėjusių en- 
tuziastų iškeliamas nereferencinis simbolių aspektas sutampa su komunikacijų te- 
orija ir ekonominiu požiūriu į informaciją. Ir čia žavimasi informacijos gausa, tokia 
milžiniška jos ekspansija, jog pati informacija prarado savo semantiką. Simbo- 
liai yra visur ir kuriami visą laiką tokiu mastu, kad nieko nebereiškia. 

Labiausiai krinta į akis tai, kad „informacinės visuomenės“ teoretikai, norė- 
dami kiekybiškai išreikšti informacijos didėjimą ir dėl to iš savo informacijos sam- 
pratos pašalinę reikšmę, paskui daro išvadą, jog jos ekonominė vertė, plitimo mastas 
arba tiesiog simbolių kiekis taip padidėjo, kad visuomenę turi ištikti reikšmingi 
pokyčiai. Kitaip sakant, informacija vertinama ne socialiniu aspektu — ji tiesiog 
yra, — bet mes turime prisitaikyti prie jos sukeltų socialinių padarinių. Ši situaci- 
ja Žinoma sociologams, kurie dažnai susiduria su tuo, kad reiškiniai rutuliojasi 
šalia visuomenės (ypač technologija ir mokslas), tačiau sukelia svarbius sociali- 
nius padarinius. Taip analizuoti socialinius pokyčius visiškai netinka (Woolgar, 
1985). 

Neabejotina, kad gebėjimas kiekybiškai išreikšti informacijos sklaidą yra nau- 
dingas, tačiau, žinoma, neįtikima, jog vien informacijos sklaida esmingai pakeitė 
visuomenę. Norėdami iš tikrųjų suprasti, kas yra „informacinė visuomenė“ ir kuo 
ji skiriasi nuo kitų socialinių sistemų — arba kuo į jas panaši, - mes būtinai turi- 
me nagrinėti informacijos reikšmę ir kokybę. Kokio pobūdžio informacijos pa- 
daugėjo? Kas ir kokio pobūdžio informaciją skleidžia, kokiais tikslais ir kokius 
padarinius tai sukėlė? Kaip pamatysime, mokslininkai, kurie pirmiausia kelia to- 
kius klausimus, pasiryžę neapleisti informacijos kokybės bei reikšmės aspektų, 
aiškina kitaip nei tie, kurie naudojasi ne semantiniais ir kiekybiniais kriterijais. 
Pirmieji labai skeptiškai vertina tariamą perėjimą į naująjį amžių. Suprantama, 

jie sutinka, kad šiandien informacijos esama daugiau, bet kadangi atsisako suvokti 
atsietai nuo turinio (visuomet klausia: kokia informacija?), jie nenoriai sutinka 
su tuo, jog jos plitimas nulėmė perėjimą į „informacinę visuomenę“. 


TEORINĖS ŽINIOS 


Yra dar viena prielaida, kuri leidžia teigti, kad informacinė visuomenė realiai egzis- 
tuoja, tačiau jai nereikia analizuoti informacijos reikšmių. Maža to, šis teiginys 
sako, kad kiekybinių informacijos daugėjimo kriterijų, tokių kaip atitinkamų 
profesijų paplitimas arba ekonomikos augimas, nereikia, kadangi yra įvykęs lemia- 
mas kokybinis pokytis, turint omenyje tai, kaip informacija naudojama. Čia infor- 
macinė visuomenė apibrėžiama kaip tokia, kurioje teorinės žinios turi pranašumą, 
kurio ligi tol stokojo. Gana sunkiai sugretinamus mąstytojus vienija mintis, kad 
informacinėje visuomenėje (nors galbūt pirmenybę reikėtų atiduoti Žinių visuome- 
nės terminui, kadangi jis kelia daug daugiau, nei informacijos bitai, asociacijų) 
reikalai yra organizuojami ir planuojami taip, kad prioritetas tenka teorijai. Nors 
teorinių Žinių viršenybė informacinės visuomenės teorijose mažai nagrinėjama, 
tačiau gali būti vertinama kaip šiuolaikinio gyvenimo skirtės. Šioje knygoje aš 
prie to kartkartėm grįšiu (3, 5 ir 8 skyriuose bei Pabaigoje), tad dabar tik trum- 
pai pakomentuosiu. 

Teorinės žinios suprantamos kaip abstrakčios, apibendrintos 1r kodifikuotos. 
Teorinės žinios yra abstrakčios, nes nėra nei tiesiogiai pritaikytos konkrečiai s1- 
tuacijai, nei apibendrintos konkrečių aplinkybių atžvilgiu, nei pateiktos knygų, 
straipsnių, televizijos laidų 1r mokomojų kursų forma. Galima teigti, kad teorinės 
žinios dabartinėje visuomenėje pradėjo vaidinti pagrindinį vaidmenį, ryškiai at- 
skirdamos ją nuo ankstenių epochų, kai vyravo praktinis ir susijęs su konkrečia 
situacija žinojimas. Pagalvojus, pavyzdžiui, apie pramonės revoliucijos vykdyto- 
jus, aiškėja, kad tai buvo, pasak Danielio Bello (1973), „talentingi auksarankiai“, 
kurių „visai nedomino mokslas ir esminiai dėsniai, kuriais buvo grįsti jų tyrinėji- 
mai“ (p. 20). Abrahamo Darby'io sukurta metalo lydymo krosnis, George'o Step- 
hensono garvežys, Jameso Watto garo variklis, Matthew Boultono inžinerinės nau- 
jovės ir daugybė kitų išradimų maždaug nuo 1750 iki 1850 metų buvo sukurti 
realybės jausmo nepraradusių novatorių ir organizatorių, žmonių, kurie jiems iški- 
lusias praktines problemas praktiškai ir spręsdavo. Nors baigiantis XIX amžiui 
pramonės raidą sąlygojo mokslinį pagrindą turinčios technologijos, 


daugybėje Žmogaus gyvenimo sričių ir toliau buvo vadovaujamasi patirtimi, eks- 
perimentais, įgūdžiais, sveiku protu ir sisteminga praktinių bei techninių Žinių sklai- 
da. Tai neabejotinai vyko žemės ūkyje, statyboje, medicinoje ir daugybėje veik- 

los sričių, kurios tenkina Žmonių poreikius ir teikia jiems egzistenciškai būtinus 


arba prabangos dalykus. 
(Hobsbawm, 1994, p. 525) 


Šiandien, priešingai, naujovės pradedamos nuo žinomų principų, pirmiausia mokslo 
ir technologijų srityse (nors šiuos principus galbūt supranta tik saujelė specialis- 
tų). Šie tekstuose išdėstyti teoriniai principai yra, pavyzdžiui, genetikos laimėji- 
mų ir fizikos bei matematikos, kurios yra IRT ir programinės įrangos pagrindas, 
išeities taškas. Tokios skirtingos sritys kaip aeronautika, medicina ir farmacija rodo, 
kad teorinės žinios yra šiuolaikinio gyvenimo pamatas. 

Nereikėtų manyti, kad teorinių žinių viršenybė susijusi tik su moderniausio- 
mis naujovėmis. Išties vargu ar galima įsivaizduoti, kad kokios nors technologi- 
jos panaudojimas ir plėtotė būtų įmanoma be teorijos. Pavyzdžiui, kelių remon- 
tas, namų statyba, atliekų tvarkymas arba automobilių gamyba, — visos šios sri- 
tys yra grįstos teoriniais medžiagų atsparumo, statybos dėsniais, toksinų, energi- 
jos vartojimo ir kitais principais. Šios žinios yra formalizuotos tekstuose ir per- 
duodamos pirmiausia mokomojo proceso metu, kuris, kaip galima spėti, reiškia, 
kad dauguma žmonių neturi teorinių žinių, esančių už jų pačių patirties. Vis dėl- 
to šiandien niekas negali nežinoti, kokią reikšmę teorija turi kasdienėms techno- 
logijoms, tokioms kaip mikrobangų krosnelės, kompaktinių plokštelių grotuvai ir 
skaitmeniniai laikrodžiai. Žinoma, teisinga manyti, kad architektas, vandenų in- 
žinierius arba mechanikas yra praktikai. Taip iš tiesų ir yra, bet negalima išleisti 
iš akių fakto, kad šie praktikai įgijo teorinių žinių ir paskui jas panaudojo prakti- 
niame darbe (dažnai išradingai papildę testavimo, matavimo ir projektavimo tech- 
nologijomis, apimančiomis teorinį žinojimą). 

Teorinjos primatas šiais laikais būdingas ne tik mokslui ir technologijų sri- 
čiai. Imkime, pavyzdžiui, politiką, ir galėsime suprasti, kad teorinės žinios yra 
politikos ir polemikos pagrindas. Žinoma, politika yra „galimybių menas“ ir privalo 
reaguoti į atsitiktinumus, tačiau visur — transporto srityje, aplinkoje, ekonomiko- 
je —- susiduriama su tuo, kad teorijai priskiriamas pagrindinis vaidmuo (naudos ir 
sąnaudų analizės modelis, aplinkosaugos sąvokos, santykio tarp infliacijos ir už- 
imtumo aiškinimai). Visose šiose srityse galioja kriterijai, kurie išskiria teorines 
žinias (abstraktumas, apibendrinamumas, kodifikacija). Šioms teorinėms žinioms 
gali stigti specifinių branduolinės fizikos arba biochemijos dėsnių žinojimo, bet 
jos veikia vienodai ir prasiskverbia į galybę šiuolaikinio gyvenimo sričių. 

Iš tiesų galima teigti, kad teorinės žinios apima beveik visas šiuolaikinio gy- 
venimo sritis. Antai Nico Stehro (1994) nuomone, tai yra pagrindas visko, ką mes 
darome, pradedant nuo namų interjero kūrimo iki sprendimo, koks turi būti fizi- 
nis krūvis, kad išlaikytume sveiką kūną. Ši pažiūra atliepia Giddenso „refleksy- 

vios modernizacijos“ epochos, kuriai būdinga sustiprėjusi socialinė refleksija ir 
savirefleksija, kurios pagrindu konstruojama mūsų gyvensena, sampratai. Jeigu 
iš tiesų yra taip, kad mes vis labiau kuriame gyvenamąjį pasaulį, remdamiesi re- 
fleksija ir sprendimais, priimtais įvertinus riziką (o ne taip, kaip liepia gamta ar- 
ba tradicija), reiškia, kad teorinės žinios šiais laikais turi ypatingą reikšmę mūsų 
refleksijoms. Pavyzdžiui, pažangios visuomenės yra gerai susipažinusios su de- 
mografijos dėsningumais (kad esame senstanti populiacija, kad gyventojų daugė- 
ja iš esmės pietinėje pasaulio dalyje), su gimstamumo kontrole ir gimstamumo — 
kūdikių mirtingumo rodikliais. Šis žinojimas yra teorinio pobūdžio, nes yra abst- 
raktus ir apibendrintas, sukauptas ir išanalizuotas ekspertų bei išplatintas per įvairias 
žiniasklaidos priemones. Tokios teorinės žinios nėra tiesiogiai pritaikomos, tačiau 
neabejotinai daro įtaką ir socialinei politikai, ir individualiam planavimui (nuo 
pensijų iki kada ir kaip susilaukti vaikų). Šiuo atžvilgiu teorinės žinios pasidarė 
skiriamuoju pasaulio, kuriame mes gyvename, bruožu. 

Sunku įsivaizduoti, kaip būtų galima kiekybiškai įvertinti teorines žinias. Tokie 
faktai, kaip baigusiųjų universitetus daugėjimas ir mokslinių žurnalų gausėjimas, 
toli gražu nėra adekvatūs. Vis dėlto teorinės žinios gali būti laikomos skiriamuoju 
informacinės visuomenės bruožu, kadangi šios žinios mūsų gyvenimą ryškiai skiria 
nuo mūsų protėvių, kuriuos ribojo negalėjimas keliauti, kurie buvo palyginti ne- 
išprusę ir priklausomi nuo gamtos jėgų. Jau minėjau, kad nedaugelis informac1- 
nės visuomenės teoretikų atkreipia dėmesį į teorines žinias. Juos labiau traukia ir 
domina technologiniai, ekonominiai ir užimtumo ar profesiniai reiškiniai, kuriuos 
daug lengviau išmatuoti, ir kurie, deja, labai silpnai tesisieja su teorija. Be to, 
būtų keblu įrodyti, kad teorinių žinių reikšmė įsigalėjo tik pastaraisiais dešimt- 
mečiais. Įtikinamiau tai laikyti rezultatu nuo modernybės neatskiriamo kryptingo 
proceso, kuris ypač paspartėjo antrojoje XX amžiaus pusėje ir atvedė prie to, ką 
Giddensas vadina šių dienų „brandžia modernybe“. 


PABAIGA 


Šiame skyriuje rimtai suabejota dėl „informacinės visuomenės“ sąvokos pagrįs- 
tumo. Viena vertus, mes susidūrėme su įvairiais kriterijais, neva reiškiančiais in- 
formacinės visuomenės atsiradimą. Vėliau pamatysime, kad kai kurie teoretikai, 
remdamiesi: skirtingais kriterijais, vis dėlto įrodinėja, jog tapome arba turėtume 
tapti informacine visuomene. Vargu ar galima pasikliauti šia sąvoka, kai jos skel- 
bėjai ją apibrėžia skirtingai. Maža to, kriterijai, apimantys technologinius bei pro- 
fesinius pokyčius ir jų geografinius aspektus, nors iš pirmo žvilgsnio atrodo sva- 
rūs, iš tiesų yra migloti ir netikslūs, patys savaime nerodantys, ar informacinė vi- 
suomenė jau yra, ar bus netrukus. 

Antra vertus, skeptiškai nuteikia informacinės visuomenės scenarijus (nors 
ir nė akimirką neabejojant, jog gyvenimas tapo labai smarkiai „informatizuotas“) — 
jame nuo kiekybinių informacijos išplitimo kriterijų paieškų šokinėjama prie tvir- 
tinimo, esą jie reiškia kokybinius socialinės organizacijos pokyčius. Ta pati pro- 
cedūra akivaizdžiai matoma ne semantiniuose informacijos apibrėžimuose, kuriuos 
vartoja informacinės visuomenės propaguotojai. Šie - labai daug „bitų“, labai di- 
delė ekonominė vertė - yra nesunkiai kiekybiškai įvertinami ir išreiškiami, dėl to 
analitikams nebereikia kelti kokybinių reikšmės ir prasmės klausimų. Bet taip elg- 
damiesi ir informaciją traktuodami kaip neturinčią turinio, jie prieštarauja sveiku 
protu suvokiamo žodžio informacija apibrėžimams. Ir vėl, kaip pamatysime, šie 
mokslininkai, kurie šitaip aiškina pokyčius informacijos srityje, iš esmės skiriasi 
nuo tų, kurie, tegul ir pripažindami informacijos sprogimą, reikalauja niekuomet 
neatmesti reikšmės ir paskirties klausimų. 

Galiausiai 1mta svarstyti prielaida, kad kaip svarbiausia informacinės visuo- 
menės ypatybė labiau turėtų dominti teorinės žinios. Norint įvertinti teorinių Ži- 
nių svarbą, nei reikia, nei dera vertinti informaciją kiekybiškai ar analizuoti se- 
mantiškai. Teorinės žinios vargu ar gali būti laikomos visiškai originalios, bet ga- 
lima įrodyti, kad jų reikšmė išaugo ir kad jos taip išplito, kad simbolizuoja šiuo- 
laikinį gyvenimą. Toliau aš kartkartėmis vis grįšiu prie šio reiškinio, tačiau turiu 
pabrėžti, kad nedaug informacinės visuomenės šalininkų skiria tam dėmesio. 


3 Informacinė visuomenė 
kaip poindustrializmas 
Danielis Bellas 


Pritariantieji minčiai, esą formuojasi nauja visuomenė, Danielio Bello poindust- 
rializmo teoriją neabejotinai laiko žymiausiu „informacinės visuomenės“ apibū- 
dinimu. Iš tiesų šios sąvokos dažnai sukeičiamos: informacijos amžius apibūdi- 
namas kaip poindustrinės visuomenės (toliau PIV) išraiška, o poindustrializmas 
plačiai traktuojamas kaip „informacinė visuomenė“. Reikėtų paminėti, kad dar 
XX a. šeštojo dešimtmečio pabaigoje poindustrializmo terminą sugalvojęs profe- 
sorius Bellas apie devintąjį dešimtmetį, kai susidomėjimas kompiuterių ir ryšių 
technologijų plėtra bei laimėjimais sustiprino dėmesį futurologijai, pats pavadi- 
nimą „poindustrinė“ ėmė keisti žodžiais „informacijos“ ir „Žinių“. 

Teisybės dėlei reikia pasakyti, kad Danielis Bellas (g. 1919 m.) tik pradėjęs 
domėtis PIV, pabrėžė, kad besiformuojančioje naujoje socialinėje sistemoje pa- 
grindinis vaidmuo tenka informacijai ir žinioms.! Rafinuotas sociologinis ateities 
portretas The Coming of the Post-Industrial Society („„Poindustrinės visuomenės 
atsiradimas“), atskira knyga išleistas 1973 metais, nors straipsniu paskelbtas anks- 
čiau, puikiai atitiko staigius technologinius pokyčius, XX a. aštuntajame dešimt- 
metyje palietusius išsivysčiusias visuomenes. Taip staiga ir netikėtai, sakytum per- 
kūnas iš giedro dangaus, atsiradus stulbinančioms mikroelektronikos technologi- 
joms, kurios sparčiai skverbėsi į įstaigas, mokyklas, gamybos procesus, namus — 
netrukus ėmė atrodyti, kad kompiuteriai paplitę visur — atkaklios pastangos 
išsiaiškinti, kur visos šios permainos veda, buvo visai suprantamos. Matyt netu- 
rėtume stebėtis, kad tiek daug aiškintojų puolė traukti iš lentynų Danielio Bello 


! Bellas (1979) konceptualiai skiria terminus taip: informacija reiškia „duomenų apdorojimą pla- 
čiausia prasme“; žinios reiškia „organizuotą sistemą teiginių, faktų arba idėjų, reiškiančių argumentuotą 
sprendimą arba eksperimentais grįstą rezultatą, kurie kokia nors komunikacijos priemone kokia nors 
sistemine forma perduodami kitiems“ (p. 168). Kalbėdamas apie poindustrinę visuomenę, jis daž- 
nai vartoja abu terminus pakaitomis, bet teorinėje plotmėje, kaip pamatysime, daug kas dažnai pri- 
klauso nuo konkrečios termino žinios reikšmės. 

knygą „Poindustrinės visuomenės atsiradimas“, kurioje, taip sakant, pateiktas už- 
baigtas modelis. Niekam per daug nerūpėjo, kad Bellas pasiūlė „poindustrinės 
visuomenės sąvoką kaip analitinį konstruktą, o ne kaip specifinės arba konkrečios 
visuomenės paveikslą“ (Bell, 1973, p. 483). PIV tikrai atrodė teisingas artėjančio 
pasaulio apibrėžimas. Jo numatymai neramiam kaitos laikotarpiui teikė racionalią 
tvarką. Turint omenyje aplinkybes, nedaugelis buvo pasirengę paisyti Bello išly- 
gos, jog „poindustrinės visuomenės sąvoka yra tik abstrakcija“ (Bell, 1973, p. x). 

Bellas, pasirodo, numatė, kokią sumaištį sukels kompiuterių ryšių technolo- 
gijos. Apie būtinybę jas plėsti jis rašė jau anksčiau — ir štai jo prognozės pildosi. 
Suprantama, kad jis išgarsėjo 1r buvo laikomas savotišku pranašu. Turint visa tai 
omenyje, galima suprasti Bello taikymąsi prie konjunktūros, kai jis perėmė ma- 
dingą „informacinės revoliucijos“ kalbą. Maža to, nors XX a. devintojo dešimt- 
mečio pabaigoje susižavėjimas „visagalėmis mikrotechnologijomis“ šiek tiek nu- 
slūgo, kartu silpo ir susidomėjimas futurologija, sparti, nepaliaujama interneto ir 
pasaulinio žiniatinklio (Wor/d Wide Web) plėtra dešimtajame dešimtmetyje, pri- 
dėjus tūkstantmečio pabaigos karštligę, atgaivino susidomėjimą ateities pranašys- 
tėmis. Kartu su šiuo pakilimu, numatant ir aiškinant poindustrializmą, dar dides- 
nį pripažinimą įgavo Danielio Bello vaidmuo. 

Nesunku rašančiam šiandien atrasti spragų koncepcijoje, kuri daugiau kaip 
ketvirtį amžiaus buvo kruopščiai analizuojama. Reta socialinių mokslų teorija išsi- 
laiko ištisą dešimtmetį, tad tai, kad Danielis Bellas ir toliau duoda toną tokiai 
svarbia: diskusijai, yra pavydėtina sėkmė. Tai, kad dar ir dabar bet kuris rimtes- 
nis bandymas teoriškai paaiškinti „informacijos amžių“ turi atsigręžti į jo „Poin- 
dustrinės visuomenės atsiradimą“, liudija stiprią Bello vaizduotę ir galingą inte- 
lektą. Nenuostabu, kad 1999 metais knyga buvo dar kartą išleista. Į ją įdėtoje nau- 
joje 30 000 žodžių pratarmėje, kaip dažnai daro nerimstantys ir kūrybingi protai, 
tokie, koks yra Danielis Bellas, mąstoma apie pagrindinių idėjų įtikinamumą ir 
aktualumą. | 

Verta pridurti, kad „„Poindustrinės visuomenės atsiradimas“, nors ir neleng- 
vai skaitomas veikalas, iš tiesų yra akademinis /0ur de force. Aštriausias Bello 
kritikas Krishanas Kumaras (1978) tai pripažįsta, jo poindustrializmo teoriją api- 
būdindamas kaip „intelektualiniu požiūriu gerokai drąsesnę ir griežtesnę už visas 
kitas ... aptinkamas futurologinėje literatūroje“ (p. 7). Septintajame dešimtmety- 
je būta ir daugiau kaitos kryptį aiškinančių socialinių mokslininkų, kurių dauge- 
lis, žvelgdami į ateitį, pabrėžė išmanymo, technologijos ir žinių vaidmenį. Tačiau 
tokio sistemingo ir esminio paaiškinimo kaip Bellas nepateikė nė vienas. Be to, 
Bello poindustrializmo teorija buvo pirmas bandymas rimtai imtis informacijos 
ir žinių technologijų, ir šios novatoriškos pastangos nustatė principus, neprara- 
dusius savo galios ir šiandien. Galiausiai reikia pripažinti, kad Danielis Bellas 

yra tikrai aukščiausio rango mąstytojas, ilgą laiką buvęs vienas žymiausių Jung- 
tinių Valstijų intelektualų, o paskutinį XX amžiaus ketvirtį neabejotinai vienas 
žymiausių pasaulio sociologų (Jumonville, 1991; Liebowitz, 1985; Waters, 1996). 
Bellas yra daugelio didelę įtaką padariusių veikalų, tokių kaip The End of Ideo- 
logy, 1961 („Ideologijos pabaiga“), Cultural Contradictions of Capitalism, 1976 
(„Kultūriniai kapitalizmo prieštaravimai“) ir „Poindustrinės visuomenės atsiradi- 
mo“ autorius. Pirmosios dvi buvo patekusios į Times literatūrinio priedo šimto 
reikšmingiausių antrosios šimtmečio pusės knygų sąrašą. Tai rodo Bello minties 
mastą, bet norint jį iki galo suprasti ir įvertinti taip pat būtina šį tą Žinoti apie jo 
intelektualinį braižą ir jį dominančias problemas. Bellas nėra iš tų teoretikų, ku- 
rie kuria sudėtingus ir abstrakčius modelius. Jį domina praktiniai dalykai, pagrin- 
diniu savo uždaviniu jis laiko svarbiausius pokyčius aiškinti taip, kad skaitytojas 
geriau perprastų gyvenamąjį pasaulį. Žinoma, Bellas yra teoretikas, bet jam pir- 
miausia rūpi pateikti apibendrinimus, paremtus nuodugnia realaus pasaulio ana- 
lize. Maža to, jis tai daro skatinamas įsitikinimo, kad analizė turi praktinę reikš- 
mę. Dėl šios priežasties Bellas paprastai rašo daug, bet publikuoja dažniausiai ne 
prestižiniuose akademiniuose leidiniuose. Prestižinių mokslinių žurnalų nemėgs- 
tantis Bellas renkasi tokius leidinius kaip Dissent, New Leader 1r Public Interest 
(kurio vienas iš steigėjų yra jis pats), kurie siekia būti skaitomi ir daryti įtaką po- 
litikos strategams bei nuomonių formuotojams. Pripažindamas ir žavėdamasis šio- 
mis jo savybėmis, šiame skyriuje sutelksiu dėmesį į poindustrinės visuomenės te- 
oriją ir griežtai ją kritikuosiu. Laikausi nuomonės, kad PIV yra nepagrįsta ir tai 
galima įrodyti remiantis svariais socialinių mokslų duomenimis. Lieka tik stebė- 
tis, kodėl Bello PIV samprata vis dar žavimasi. 

Be to, ypač svarbu įrodyti, jog PIV nepadeda suprasti informacijos vaidmens 
ir svarbos, kadangi Bello poindustrializmo 1dėja dažnai pasisavinama lėkštų „in- 
formacinės visuomenės“ aiškintojų. Jie tarsi sako: „tai „poindustrinė informaci- 
nė visuomenė“ (išsamiau žiūrėkite žymaus Harvardo profesoriaus Danielio Bello 
500 puslapių veikalą)“. Tokios nuorodos suteikia įžvalgos ir svarumo straipsniams, 
specialioms televizijos laidoms, skelbiančioms neapgalvotus, niekuo nepagrįstus 
teiginius apie dabarties kryptį ir pobūdį, kurie nenusipelno rimtesnio dėmesio. To- 
dėl, norint akivaizdžiai parodyti, kad PIV yra nepagrįsta sąvoka, reikia paneigti 
daugelio populiarių aiškinimų apie mūsų gyvenimą teiginius. 

Vis dėlto būtų neteisinga smerkti Bellą dėl klaidų jo sociologijoje ir juo la- 
biau neverta bandyti jį atmesti arba laikyti nesvarbiu dėl jį supančios draugijos. 
Danielis Bellas ne kažin ką gali padaryti, kai menkesni teoretikai stengiasi pasi- 
naudoti ryšiais su juo, bet, prieš imdamiesi detaliai analizuoti nesusipratimus jo 
sociologijos teorijoje, pirmiausia sutikime, kad jis geba priversti mus rimtai susi- 
mąstyti apie tą visuomenę, kurioje informacijos vaidmuo darosi vis svarbesnis. 

PIV gali būti neadekvačiai suvokiama, turėti empirinių trūkumų, būti prieštarin- 
ga ir nenuosekli, bet garsusis Bello veikalas „Poindustrinės visuomenės atsiradi- 
mas“ yra, perfrazavus George'ą Orwellą, „gera bloga knyga“. Futuristai, tokie kaip 
Alvinas Toffleris, Nicholas Negroponte ir Johnas Naisbittas, savo išvedžiojimais 
patraukiantys didžiausias auditorijas, tiesiog rašo netikusias knygas: intelektua- 
liai silpnas, lėkštas, neoriginalias, analitiniu požiūriu beveik visais atžvilgiais ne- 
mokšiškas ir naivias. Danielis Bellas rašo „gerus blogus“ veikalus. Juose gali bū- 
ti daug neteisingų dalykų, bet turime pripažinti ir privalumus: akademiniu požiū- 
riu jos įdomios, turiningos, drąsiai sukonstruotos, vaizdingos, nepaprastai įspū- 
dingos. 

Bellas teigia, kad mes žengiame į naują sistemą, poindustrinę visuomenę, kuri, 
nors ir turi kelis išskirtinius bruožus, yra apibūdinama sustiprėjusiu informacijos 
vaidmeniu ir svarba. Danielis Bellas įrodinėja, kad informacija ir žinios tiek ko- 
kybės, tiek kiekybės požiūriu turi lemiamos reikšmės PIV. Viena vertus, poindust- 
rializmui: būdingas didesnis informacijos vartojimas. Antra vertus, Bello teigimu, 
poindustrinėje visuomenėje akivaizdžiai matomas kokybinis šuolis, pirmiausia pa- 
sireiškiantis tuo, kad vis didesnę reikšmę įgyja vadinamosios „teorinės žinios“. 
Kitaip sakant, PIV reiškia ne tik daugiau informacijos; tai ir kokybiškai kitokia 
informacija/žinios. Nesunku suprasti, kodėl tokiomis ypatybėmis pasižyminti Bello 
„poindustrializmo“ teorija yra tokia patraukli tiems, kurie trokšta paaiškinti „in- 
formacinės visuomenės“ atsiradimą. 

Mano galva, jis, be abejo, teisingai suvokia vis didėjantį informacijos vaid- 
menį socialiniame, ekonominiame ir politiniame gyvenime. Vis dėlto Danielis Bel- 
las klysta interpretuodamas tai kaip naujo tipo visuomenės — „poindustrinio am- 
žiaus“ pagrindinį požymį. PIV išties neįmanoma pagrįsti, jeigu imama nagrinėti 
ją esminių visuomenės tendencijų atžvilgiu. Maža to, ji turi pagrindą tik kaip „ide- 
alus“ konstruktas, perimantis tam tikrą teorinį išeities tašką ir socialinės analizės 
metodologiją, kuri pasirodo esanti ydinga, kai imami analizuoti realūs socialiniai 
santykiai. Trumpai sakant, visa teorija empiriniu, teoriniu ir metodologiniu po- 
žiūriais turi esminių trūkumų, kuriuos atskleisiu šiame skyriuje. 


NAUJASIS EVOLIUCIONIZMAS 


Danielio Bello nuomone, priekyje žengianti JAV veda pasaulį į naują sistemą — 
poindustrinę visuomenę. Bellas tiesiai nesako, kad PIV yra neišvengiamas istori- 
jos padarinys, bet tikrai mano, kad įmanoma nubrėžti slinktį nuo ikiindustrinės 
visuomenės per industrinę iki poindustrinės. Čia brėžiama tiksli trajektorija, laikan- 
tis netikslios chronologijos. Bello sąvokas tikrai nesunku pritaikyti istorijos tarps- 
niams. Antai XVIII a. pradžioje Didžioji Britanija buvo ikiindustrinė - t. y., ag- 

rarinė; baigiantis XIX amžiui, ji buvo aiškiai industrinė — t. y. svarbiausia buvo 
gamyba; o apie XX a. vidurį išryškėja poindustrializmo ženklai — t. y. 1ma domi- 
nuoti paslaugos. Sunku, žvelgiant į Bello suplanuotą maršrutą, atsispirti požiūriui, 
kad istorijos variklis ima veikti automatiškai, nesustodamas, neišvengiamai artėda- 
mas prie brandžios PIV. Išties Bellas taip įsitikinęs tokia raida, kad gali teigti, 
€są poindustrializmas „bus svarbiausias XXI amžiaus Jungtinių Valstijų, Japonijos, 
Sovietų sąjungos ir Vakarų Europos socialinių struktūrų bruožas“ (Bell, 1973, p. x). 

Evoliucionistinė mąstysena socialiniuose moksluose ilgą laiką buvo nemadinga, 
nors madoms būdinga greitai keistis. Sunkoka apginti evoliucionizmą, kuris pri- 
mena socialinį darvinizmą, tą savimi patenkintą ir gana manieringą požiūrį, esą 
mes (knygų autoriai, kuriems teko laimė patogiai gyventi turtingiausiose pasau- 
lio šalyse) priklausome visuomenei, kurios lygį visi kiti, kuriems ne taip pasise- 
kė, turėtų stengtis pasiekti ir kurios link juda. Toks požiūris dvelkia atgrasia sa- 
vimyla, maža to, teoriniu požiūriu turi silpnų vietų. Ypač pažymėtini du tarpusa- 
vyje susiję teiginiai. Pirmiausia, klaidinga istorizmo samprata (mintis, esą įma- 
noma įvardyti pamatinius istorijos dėsnius arba tendencijas ir taip įžvelgti atei- 
tį). Antroji klaida yra te/eologinio mąstymo žabangai (mintis, kad visuomenės kinta 
siekdamos kažin kokio galutinio tikslo). Šiuolaikiniu požiūriu, evoliucionistinė 
mąstysena — kai kurie kritikai tikrai laikytų Bellą evoliucionistu — verčia manyti, 
kad istorijos kryptis atitinka aiškias Vakarų Europos, Japonijos ir ypač Jungtinių 
Valstijų raidos tendencijas. Vadinasi, žmonės tarsi ir neturi nieko daryti ar labai 
rūpintis visuomenėje pasireiškiančiomis problemomis, tokiomis kaip neteisingu- 
mas, nelygybė, žmogaus nepatikimumas ir surambėjimas, nes istorijos logika ga- 
rantuoja, kad jie neišvengiamai juda geresnės ir tinkamesnės (san)tvarkos link. 

Danielis Bellas yra pernelyg rafinuotas ir gudrus teoretikas, kad užkibtų ant 
šių kaltinimų meškerės. Jo teorija iš tiesų pasirengusi atlaikyti šiuos ar kitus so- 
cialiniams mokslams dažnai adresuojamus priekaištus (tokius kaip technologinis 
determinizmas ir technokratiškos prielaidos). Jis kaip mat atmeta tokius kaltini- 
mus, nors vien išsigynimas nereiškia nekaltumo.“ Tikrai sunku nepadaryti išva- 
dos, kad PIV yra pranašiausia iš visų ankstesnių visuomenės formų, lygiai taip 
pat sunku atsispirti minčiai, kad, veikiami pamatinių socialinių tendencijų, neiš- 
vengiamai judame „poindustrializmo“ link. Kai toliau analizuosiu Bello PIV sam- 
pratą, skaitytojai patys galės įvertinti jo sąsajas su evoliucionistinei mąstysenai 
būdingomis prielaidomis. 


“ Johnas Goldthorpe 1971 m. reiškė nepasitenkinimą dėl tarp socialinių mokslininkų „atsinaujinu- 
sio istorizmo“ ir tiesiogiai kritikavo Bellą, „net jeigu istoriniai argumentai gali nebūti atvirai patei- 
kiami arba gali būti faktiškai nepripažįstami“ (Goldthorpe, 1971, p. 263). 


42 3 SKYRIUS 


ATSKIROS SRITYS 


Bet pirmiausia apie svarbų Danielio Bello teorijos teorinį ir metodologinį princi- 
pą. PIV lemia socialinės struktūros, o ne politikos arba kultūros pokyčiai. Jos raida 
tikrų tikriausiai „kelia klausimų“ (Bell, 1973, p. 13) politikos ir kultūros sritims, 
bet Bellas kategoriškai tvirtina, kad teiginys, jog permainos vyksta kuriame nors 
viename sektoriuje 1r daro įtaką visoms kitoms visuomenės gyvenimo plotmėms, 
yra klaidingas. Jo požiūriu, pažengusios visuomenės yra „radikaliai disjunktyvios“ 
(Bell, 1980, p. 329). Tai reiškia, kad socialinė struktūra, politika ir kultūra yra 
savarankiškos, viena nuo kitos nepriklausančios sritys, todėl klaidinga manyti, kad 
pokyčiai vienoje jų daro įtaką kitoms. 

Kitaip sakant, Bellas yra antiholistas, kartojantis, kad visuomenės nėra „or- 
ganiškos arba taip integruotos, kad jas būtų galima analizuoti kaip vientisą siste- 
mą“ (Bell, 1973, p. 114). Jis atmeta visas totalines/holistines visuomenės teori- 
jas, nesvarbu, ar (ir ypač, jei) jos kairuoliškos ir įsivaizduoja kapitalizmą kaip 
kažin ką, kas įsibrauna į kiekvieną visuomenės aspektą, ar konservatyvesnės, ma- 
nančios, kad visuomenė funkcionuoja kaip visuma, linkdama prie tvarkos ir pu- 
siausvyros. Priešingai nei šios teorijos, Bellas, pasirinktinai ir, žinoma, tiksliai 
nepaaiškindamas (kodėl būtent trys sritys? kodėl nėra savarankiškų teisės, šeimos 
arba švietimo sričių?), padalija šiuolaikines visuomenes į tris — socialinės struk- 
tūros, politikos ir kultūros — sritis. Jau sakiau, kad profesorius Bellas neišdėsto 
argumentų, įrodančių trijų „atskirų sričių“ buvimą šiuolaikiniame pasaulyje: pa- 
skiros sritys tiesiog yra, o šio fakto nepripažįstantis socialinis mokslininkas klysta. 

Galima paklausti, ar iš tiesų verta apie tai kalbėti. Kam sukti galvą dėl Bello 
teiginio, jog visuomenės yra padalytos į atskiras sritis? Reikalas tas, kad tai turi 
neabejotinai lemiamos reikšmės keliems Bello mąstysenos aspektams. Pirma, tai 
leidžia jam vienu metu laikytis vienas kitam prieštaraujančių požiūrių. Bello dažnai 
kartotas teiginys: „esu konservatorius kultūroje, socialistas ekonomikoje, libera- 
las politikoje“ (Bell, 1976, p. xi), grįstas jo įsitikinimu, jog yra trys autonomiš- 
kos sritys, kurias jis gali skirtingai vertinti. Jei tik galima manyti, kad kultūra ne- 
priklauso nuo ekonomikos, o ekonomika —- nuo politikos ir t. t., Bellas gali atro- 
dyti įtikinimai visuose trijuose vaidmenyse — ne kaip susipainiojęs ir prieštarin- 
gas mąstytojas, kuriam stinga nuoseklumo. 

Antra, taip radikaliai atskyręs sritis, Bellas gali išvengti nepatogių klausimų 
apie tai, kokiu mastu pokyčiai vienoje kurioje srityje paveikia kitas sritis. Jis gali 
nusileisti ir pripažinti, kad esama „klausimų“, kuriuos įvykiai vienoje 1š sričių kelia 
kitoms — bet toliau neiti 17 apsiriboti išvada, kad jam rūpi tik viena konkreti sri- 
tis. Su tuo, Žinoma, negalima sutikti. Tvirtindamas, kad sritys yra savarankiškos, 
ir vis grįždamas prie savo teorinių ir metodologinių prielaidų, Bellas išvengia keb- 
lios užduoties tiksliai nusakyti sričių tarpusavio santykius. 

Trečia, Bellas nepateikia mums jokių įrodymų ar argumentų, kurie pateisintų 
jo išeities pozicijas (Ross, 1974, p. 332-334). Kadangi kasdienio žmonių gyve- 
nimo problemos neišvengiamai aprėpia kultūros, politikos ir socialinės struktū- 
ros tarpusavio ryšius, Bellas, be abejo, mažų mažiausiai išsisukinėja, daugiausiai — 
apgaudinėja, tvirtindamas jas esant „radikaliai atskirtas“. 

Ketvirta, viena iš labiausiai stebinančių Bello PIV aiškinimo ypatybių yra tai, 
kad ji atskleidžia kadaise visos visuomenės išpažįstamos, bet dabar griaunamos 
„bendrų vertybių sistemos“ žlugimą (Bell, 1973, p. 12). Iš tiesų jis tvirtina, „kad 
mūsų laikais trys [sritys] vis labiau atsiskiria“ (p.13). Vėlesniame Bello darbe „Kul- 
tūriniai kapitalizmo prieštaravimai“ (The Cultural Conditions of Capitalism, 1976) 
organizuojančia teorijos tema tampa kadaise vienas kitą papildžiusių kultūrinio 
etoso ir socialinės struktūros reikalavimų (XIX a. protestantiško pobūdžio struk- 
tūra, kuri susijungė su socialinės ir ekonominės raidos reikalavimais) žlugimas. 
Be to, knygoje „Poindustrinės visuomenės atsiradimas“ Bellas nušviečia tokias 
tendencijas, kaip sustiprėjęs profesionalų dalyvavimas, sukeliantis svarbių pada- 
rinių politikoje (įprastas klausimas: ar valdys profesionalai?). Sutelkdamas dė- 
mesį į tokius klausimus, Bellas neabejotinai pabrėžia ne sričių atskirumo (disjunk- 
cijos), bet jų tarpusavio susietumo svarbą. Kaip atsiskyrė kadaise vieningos kul- 
tūra ir socialinė struktūra, ir kas jas dar tebesieja? Jeigu pokyčiai vienoje srityje 
iš tiesų veikia kitas, kokia tada jų prigimtis? Peteris Steinfelsas pastebi: 


Akivaizdu ne tik tai, kad trys sritys yra labai susipynusios, bet ir tai, kad būtent 
jų tarpusavio ryšiai nepaprastai domina Bellą. Nors analitiškai padalijęs tris sritis 
jis negali pabėgti nuo minties, kad visuomenė sudaro visumą; jo veikaluose tai 
nuolatos iškyla, yra numanoma iš potekstės, ir nors aiškiai nepasakoma, būtent 
tai jam kelia nerimą. ... Bellui reikia ne tik jų skirtingumą įrodančios teorijos, 
bet ir teorijos, paaiškinančios santykius tarp sričių. ... Tai neturėtų būti paprasta 
teorija, apibrėžianti vieną sritį, ... [ji] turi tiksliai nusakyti mastą ir kryptis bei 
sąveikos pobūdį. 

(Steinfels, 1979, p. 169) 


POINDUSTRINĖ VISUOMENĖ 


Kai kalbėsime apie jo PIV apibrėžimą, skaitytojams reikės prisiminti pagrindinį 
Bello principą, jog socialinė struktūra iš esmės yra atskirta nuo politikos. Svar- 
biausia, kad PIV susiformuoja pakitus socialinei struktūrai. Tai apima ekonomi- 
kos, užimtumo struktūros ir sistemos sluoksniavimosi pokyčius, bet neįtraukia po- 
litikos ir kultūros sričių. Taigi veikale „Poindustrinės visuomenės atsiradimas“ pa- 
aiškinami pokyčiai, vykstantys tik viename visuomenės sektoriuje — ir nereikia 
manyti, sako Bellas, kad jie yra patys svarbiausi. 

Bellas pateikia skirtingų visuomenių tipologiją, kuri priklauso nuo jose vy- 
raujančios užimtumo struktūros bet kurioje raidos stadijoje. Jo požiūriu, konkre- 
čią visuomenę apibrėžia labiausiai. paplitęs darbo pobūdis. Todėl Bellas teigia, kad 
ikiindustrinėse visuomenėse vyrauja žemės ūkio darbai, industrinėse visuomenė- 
se — darbas fabrikuose, o poindustrinėse visuomenėse didžiausias užimtumas yra 
paslaugų srityje. 

Aiškindamas, kodėl tokie pokyčiai turėtų įvykti, Bellas kaip svarbiausią kai- 
tos veiksnį nurodo našumo augimą. Lemiamą įtaką pereinant iš vienokios visuo- 
menės į kitokią daro tai, kad pritaikius „racionalizacijos“ (efektyvumo) principą 
pasidaro įmanoma gauti „daugiau už/su mažiau“ (more for less). Ikiindustriniu 
laikotarpiu kiekvienas turėjo dirbti žemę tik tam, kad prasimaitintų. Tačiau kai 
pasidaro įmanoma išmaitinti visus gyventojus, dirbant ne visiems (pavyzdžiui, to- 
bulinant žemės dirbimo praktikas, taikant sėjomainą ir verčiantis gyvulininkys- 
te), dalis žmonių gali palikti ūkius ir užsiimti kitokiais dalykais, būdami tikri, kad 
bus aprūpinti maistu. Taigi jie traukia į miestus ir miestelius siūlyti augantiems 
fabrikams savo darbo jėgą, o maitinasi, pirkdami kaime pagamintą perteklių. To- 
liau didėjant žemės ūkio produkcijos pertekliui, kurį sukuria vis mažesnė gyven- 
tojų dalis (juo racionalesnė darosi žemės ūkio technika ir technologijos, tuo ma- 
žiau Žmonių reikia didesniam kiekiui pagaminti), daug Žmonių iš žemės ūkio gali 
pasitraukti į augančią gamybos sistemą. 

Šiam procesui spartėjant, mes pagaliau įžengiame į industrinę erą, kur ima 
dominuoti darbas fabrikuose. Principas „daugiau už/su mažiau“ galioja visuomet. 
Taigi industrinė visuomenė klesti įdiegdama vis efektyvesnę techniką fabrikuose, 
ir dėl to nuolatos kyla darbo našumas. Garo jėga sumažina raumenų jėgos porei- 
kį, ir tuo pat metu didėja išdirbis; elektra leidžia veikti konvejeriui. Industrializa- 
cijos istoriją galima rašyti 1r kaip įspūdingą mechanizacijos ir automatizacijos pa- 
žangą, kuri garantavo stulbinamą darbo našumo didėjimą. Logika nepalenkiama: 
darbininkų vis mažėja, išdirbis didėja. 

Kylant darbo našumui ir didėjant perteklinei fabrikų produkcijai, imami leisti 
pinigai tokiems dalykams, kurie seniau buvo laikomi neįsivaizduojama praban- 
ga: pavyzdžiui, mokytojams, ligoninėms, pramogoms, netgi šventėms. Savo ruožtu 
šiems dalykams išleidžiami pramonėje uždirbti pinigai sukuria galimybę dirbti pa- 
slaugų srityje, atsirasti profesijoms, kurių tikslas — tenkinti dėl industrinės visuo- 
menės sukuriamos gausos atsiradusius naujus 1r dabar įperkamus poreikius. Juo 
daugiau turto pramonė įstengia sukurti ir juo mažiau darbininkų tam reikia die- 
giant technikos naujoves (gerai žinomas „daugiau už/su mažiau“ principas), tuo 
daugiau atsiranda paslaugų, kurias įmanoma įpirkti, ir tuo daugiau žmonių gali 
pasitraukti iš pramonės ir susirasti darbą paslaugų srityje. 

Kol šis procesas tęsiasi — o Bellas teigia, kad jis vyksta ir mums įžengus į 
PIV — esame garantuoti, kad: 

e dirbančiųjų pramonėje mažės tol, kol galiausiai pramonėje darbą galės susi- 
rasti tik labai nedaug Žmonių („robotizuotų fabrikų“, „visiškos automatizaci- 
jos“ ir pan. amžius); 

e nuolat racionalizuojant pramonę ir mažėjant darbininkų užimtumui joje, augs 
produktyvumas; 

e pramonės gamybinis pajėgumas leis toliau kilti gerovei, didėti turtui, kurį bus 
galima išleisti naujiems galimiems poreikiams tenkinti (pradedant medicinos 
paslaugomis ir masažais); 
mažiau žmonių dirbs pramonėje; 
atsiras naujų galimybių dirbti paslaugų srityje, kurių tikslas — tenkinti nau- 
jus poreikius, sukuriamus turtėjančios visuomenės (t. y., juo Žmonės turtin- 
gesni, tuo jie daugiau atranda naujų dalykų, kuriems gali išleisti pinigų, o 
tam reikia dirbančiųjų paslaugų srityje). 


Bello poindustrializmo apibrėžimas remiasi žinomais empiriniais socialiniais moks- 
lais. Negalima paneigti to, ką dar XX a. penktajame dešimtmetyje smulkiai 1š- 
dėstė Colinas Clarkas, o vėliau skaičiais išreiškė Victoras Fuchsas (1968) — kad 
užimtumas pirminiame (daugiausia žemės ūkio ir gavybos pramonės) ir antrinia- 
me (gamybos) sektoriuose žymiai sumažėjo, o pusiausvyrą išlygino tretinio, arba 
paslaugų, sektoriaus plėtra. Pasak Bello, „paslaugų visuomenė“ yra taip pat ir po- 
industrinė visuomenė. 

Bet prieš imdamiesi plėtoti šią temą, turime pabrėžti, kad užimtumas paslau- 
gų sektoriuje yra pačia tikriausia prasme 1lgos užimtumo dinamikos istorijos pa- 
baiga. Paaiškinti paprasta: „daugiau už/su mažiau“ etosas verčia automatizuoti pir- 
miausia žemės ūkį, o paskui pramonę, taip atsikratant žemės ūkio samdinių, o vėliau 
ir pramonėje dirbančių darbininkų, tuo pat metu garantuojant gerovės kilimą. Tokie 
teoretikai, kaip Bellas, darbo jėgos perteklių suvokia kaip teigiamą dalyką, ka- 
dangi „industrinės visuomenės“ erai artėjant prie pabaigos, iškart atsikratoma ne- 
malonaus fizinio darbo ir atsisakoma radikalios politikos — arba, tiksliau sakant, 
marksistinės politinės agitacijos — nes, kaip kandžiai klausia Bellas, kokia gali 
būti klasių kova nykstant proletariatui? Tuo pat metu, nors automatizacija naiki- 
na darbininkų klasę, didžiosios dalies visuomenės gerovė vis tiek kyla. O visuo- 
menė, gaudama šiuos papildomus išteklius, elgiasi pagal Christiano Engelio teo- 
remą, formuoja naujus poreikius, kuriems eikvojami šie papildomi ištekliai.* Kaip 


> „Kai kyla nacionalinės pajamos, pasitvirtina Christiano Engelio teorema, ... kad maistui skiriamų 
pinigų proporcija namų biudžete ima mažėti, 0 pinigų prieaugis visų pirma naudojamas ilgalaikiams 
dalykams (drabužiams, būsto, automobilio įsigijimui), o po to —- prabangos dalykams, poilsiui ir 
pan. Taigi ima augti trečiasis - asmeninių paslaugų - sektorius: restoranai, viešbučiai, automobilių 
servisai, kelionių agentūros, pramogų ir sporto centrai, nes plečiasi žmonių akiratis, atsiranda nauji 
poreikiai, keičiasi skonis“ (Bell, 1973, p. 128). 

jau buvo kalbėta anksčiau, būtent dėl to didėja užimtumas paslaugų sektoriuje. 
Visuomenė tampa turtingesnė? Atsiranda nauji poreikiai? Tai lemia, kad nuola- 
tos plečiasi paslaugos, pavyzdžiui, viešbučiai, turizmas, psichiatrija. Reikėtų pa- 
stebėti, kad norai —- nepasotinami. Jeigu yra pinigų, kuriuos galima leisti, žmonės 
sugebės susikurti papildomų poreikių: masažo, sporto, psichoterapijos... Maža to, 
užimtumas paslaugų srityje turi išskirtinį bruožą, dėl kurio ją ypač sunku auto- 
matizuoti. Kadangi jos yra orientuotos į asmenį ir paprastai neapčiuopiamos, čia 
neįmanoma pasiekti didesnio našumo pasitelkus mašinas. Kaip automatizuoti so- 
cialinio darbuotojo, slaugės arba mokytojo darbą? 

Taigi paslaugų daugės, nes žemės ūkio ir pramonės našumas/pelnas tolydžio 
didės, bet galima nenuogąstauti, kad darbai paslaugų srityje bus automatizuoti. 
Dėl to ikiindustrinei ir industrinei epochoms būdingas evoliucinis procesas bran- 
džioje PIV sustoja. Pasiekę poindustrinės visuomenės lygį mes prieiname ribą, 
kai užimtumo dinamiką lemia technikos naujovės. Iš esmės užimtumas garantuo- 
jamas. 


INFORMACIJOS VAIDMUO 


Sutikus, kad nepertraukiamai kylant gerovei įsivyrauja paslaugos, vis tiek galima 
paklausti, kur savo vietą čia randa informacija. Kodėl Bellas mano galįs teigti, 
kad „poindustrinė visuomenė yra informacinė visuomenė“ (1973, p. 467) ir kad 
„paslaugų ekonomika“ reiškia poindustrializmo pradžią? Nesunku suprasti infor- 
macijos vaidmenį teoriniuose samprotavimuose. Bellas aiškina nuosekliai. Svar- 
biausia, kad tai susiję su gyvenimo pobūdžiu skirtingose epochose. Ikiindustrinėje 
visuomenėje gyvenimas yra „rungtynės su gamta“, kai „reikia primityvios rau- 
menų jėgos“ (Bell, 1973, p. 126); industrijos eroje, kai „techniškame ir racionali- 
zuotame“ gyvenime „dominuoja mašinos“, gyvenimas yra „rungtynės su sukurta 
gamta“ (p. 126). Kitaip nei viena ir kita, gyvenimas „poindustrinėje visuomenėje, 
[kurios] pagrindą sudaro paslaugos, ... yra žmonių tarpusavio rungtynės“ (p. 127). 
„Čia svarbiausia ne primityvi fizinė jėga arba energija, bet informacija“ (p. 127). 

Kitaip tariant, kadaise reikėjo stengtis pragyventi ir pasikliauti raumenų jėga 
bei tradicine veikla (ikiindustrializmas), vėliau — priklausyti nuo mašininės ga- 
mybos (industrializmas), o atsiradus paslaugų/poindustrinei visuomenei, daugu- 
mos darbas yra susijęs su informacija. Galiausiai „Žmonių tarpusavio rungtynė- 
se“ neišvengiamai svarbiausia priemonė yra informacija. Ką daro bankininkai, jei 
ne kontroliuoja piniginius sandorius? Ką daro psichoterapeutai, jei ne kalbasi su 
savo klientais? Ką daro reklamos specialistai, jei ne kuria ir perduoda vaizdinius 
ir simbolius? Ką daro mokytojai, jei ne perteikia žinias mokiniams? Dirbti pa- 
slaugų srityje neabejotinai reiškia dirbti su informacija. Taigi neišvengiamai do- 
minuojant paslaugų sričiai, daugėja informacijos. Kalbant naujausiais Bello ter- 

minais, galima išskirti tris darbų tipus: „gavybą“, „gamybą“ ir „informacinę veiklą“ 
(Bell, 1979, p. 178), kurių pusiausvyra pakito taip, kad PIV „dominuojančią [pro- 
fesijų] grupę sudaro informacijos darbuotojai“ (p. 183). 

Danielis Bellas eina toliau. Jis vaizduoja PIV kaip ypač patrauklią gyventi 
dėl keleto priežasčių. Pirmiausia, darbas, susijęs su informacija iš esmės yra ne- 
fizinis, ir kadangi daugiausia reikia turėti reikalų su žmonėmis, o ne su daiktais, 
jis teikia didesnį pasitenkinimą. Antra, paslaugų sektoriuje klesti kvalifikacijos 
reikalaujantys darbai, kuriuos dirbantys profesionalai, pasak Bello, XX a. devin- 
tojo dešimtmečio pabaigoje sudarė daugiau negu 30 procentų visų dirbančiųjų (Bell, 
1989, p. 168). Tai reiškia, kad „pagrindinis asmuo“ PIV yra profesionalas, ka- 
dangi jis, būdamas išsimokslinęs ir išsilavinęs, turi poindustrinei visuomenei rei- 
kalingą kvalifikaciją (1973, p. 127). Trečia, „poindustrinės visuomenės branduo- 
lį sudaro profesionalios techninės paslaugos“ (Bell, 1987, p. 33), o „mokslinin- 
kai ir inžinieriai sudaro pagrindinę grupę poindustrinėje visuomenėje“ (Bell, 1973, 
p. 17). Ketvirta, ypatinga paslaugų sritis „turi lemiamos reikšmės poindustrinei 
visuomenei“. Ją sudaro sveikatos, švietimo, mokslinių tyrimų ir valdymo profe- 
sionalai, ir mes matome, kaip „naujoji inteligentija skverbiasi į universitetus, moks- 
linių tyrimų struktūras, verslą ir valdžią“ (p. 15). 

Daugiau profesionalų, didesnis intelektualų vaidmuo, daugiau reikšmės ski- 
riama kvalifikacijai 17 daugiau darbų, reikalaujančių abipusio žmonių kontakto. 
Tai ne tik žada itin patrauklias perspektyvas — tai didina informacijos ir žinių vaid- 
menį. Prie šito dar grįšiu, o tuo tarpu norėčiau pastebėti, kad Bellas dar labiau 
suaktualina teigiamas PIV ypatybes. Bellui profesionalų iškilimas reiškia ne tik 
tai, kad cirkuliuoja gerokai daugiau informacijos, bet ir tai, kad visuomenė išgy- 
vena lemtingus kokybinius pokyčius. Viena iš priežasčių — profesionalai, būdami 
žinių ekspertai, yra linkę planuoti. Šis polinkis vis labiau įsigali visuomenėje, taigi 
jis pakeičia valstybės nesikišimo netikėtumus. Kadangi profesionalai neleis, kad 
laisvojoje rinkoje įsigalėtų anarchija, nematomą ranką pakeisdami prognozėmis, 
strategijomis ir planais, PIV raidos trajektorija bus labiau apgalvota ir įsisąmo- 
ninta ir dėl to jos likimas bus kontroliuojamas tokiu mastu, kokio anksčiau nebu- 
vo galima įsivaizduoti. Antras kokybinis pokytis yra susijęs su šiuo faktu: kadan- 
gi paslaugos yra „Žmonių tarpusavio žaidimai“, kuriuose dalyvauja profesiona- 
lai, į pirmą vietą iškyla šių santykių kokybė. Mokslininkams nerūpi su atskiru stu- 
dentu susijęs pelnas ir nuostoliai, — svarbiausia yra jaunuolio žinių, charakterio 
tr įgūdžių lavinimas. Gydytojas nežiūri į pacientą kaip į x pajamų kiekį. Logiškai 
samprotaujant, ši į asmenį orientuota visuomenė, kurioje toks svarbus profesio- 
nalumas, evoliucionuoja į g/obėjišką visuomenę. „Poindustrinėje visuomenėje“ 
žmonės neturėtų būti traktuojami kaip pavieniai elementai (tai pramonėje dirban- 
čio darbininko likimas, kai labiausiai rūpėjo mašinos 1r pinigai), bet veikiau turė- 
tų gauti naudos 1š į asmenį orientuotų profesionalų teikiamų paslaugų, kurių rū- 

pestis yra kliento poreikiai. Būtinybė planuoti kartu su paskata globoti, pasak Bello, 
PIV suformuoja „naują sąmonę“, kuri, kaip „bendruomeninė visuomenė“ (1973, 
p. 220), iškelia „veikiau bendruomenę, 0 ne individą“ (p. 128). Pirmenybė teikia- 
ma ne ekonominiams rezultatams ir rungtyniavimui, bet tokiems dalykams kaip 
aplinkosauga, vyresnio amžiaus Žmonių globa, švietimui plačiąja prasme. Rūpin- 
tis šiais dalykais įmanoma tik turint kvalifikuotų Žmonių ir nustačius prioritetus. 
Tai, teigia Bellas, reiškia šuolį nuo „ekonomiškumo“ (pelno didinimas savanau- 
diškais tikslais) etoso prie „sociologiškos“ gyvensenos („pastangos sąmoningiau 
vertinti visuomenės poreikius ... remiantis aiškesne „viešojo intereso“ sampra- 
ta“) (Bell, 1973, p. 283). 

Čia turėčiau priminti raginimą apmąstyti kaltinimą, jog „poindustrinės“ visuo- 
menės teorijoje slypi evoliucinės prielaidos. Manyčiau, kad sunku nepadaryti išva- 
dos, kad PIV yra pranašiausia visuomenės forma, pasiekusi aukštesnę negu jos 
pirmtakės raidos pakopą, ir kurios link juda visos daugiau gaminančios visuomenės. 


INTELEKTINIS KONSERVATIZMAS 


Aišku, kad su informacija susijusių ir profesionalumo reikalaujančių darbo vietų 
daugėjimas buvo priežastis, leidusi Danieliu: Bellui pareikšti apie aiškų /žžį tarp 
industrinės ir „poindustrinės“ visuomenių. Nors ir neginčijama, kad žmonių, ku- 
rių darbas siejasi su informacija, dabar yra daugiau ir kad vartojama akivaizdžiai 
daugiau informacijos, Bello teiginiai, esą „poindustrializmas“ reiškia sistemos lūžį 
ir kitokios negu ankstesnės visuomenės atsiradimą, kelia svarbių klausimų. 

Vienas iš keblumų yra gana netvirtas pamatas, ant kurio Bellas konstruoja 
savo teoriją apie naujo tipo visuomenę. Niekaip nepaaiškinama, kodėl, tegul ir 
stulbinantis, profesionalų daugėjimas turėtų versti daryti išvadą, kad stovime ant 
naujos eros slenksčio. Pavyzdžiui, visiškai pagrįsta manyti, kad nepakitus indust- 
rinės nuosavybės modeliui ir išlikus nuolatinei ekonomikos dinamikai, sistema — 
išskyrus profesijas — turėtų likti nepakitusi. Juk niekas nekalba kad, pavyzdžiui, 
Šveicarijos, kuri labai priklauso nuo bankininkystės ir finansų, visuomenė yra iš 
esmės kitokia negu, sakykime, Norvegijos arba Ispanijos, kuriose profesijų san- 
tykis yra kitoks. Visos jos yra laikomos kapitalistinėmis, nesvarbu kokie būtų jų 
išoriniai bruožai. 

Bellas ir jo pasekėjai turi du atsakymus. Pirmas susijęs su klausimu, kokio 
masto pokyčiai reikalingi, kad būtų galima daryti išvadą, jog įvyko sistemos lū- 
žis? Vienintelis sąžiningas atsakymas į šį klausimą — kad tai priklauso nuo verti- 
nimo ir pagrįsto argumentavimo. O aš pateiksiu paaiškinimus, kuriais pagrįsiu savo 
nuomonę apie sistemos tolydumą. Antra, reikia pripažinti, kad Bellas, pasiryžęs 
analizuoti atskirą „sritį“, galėtų atsakyti, kad pokyčiai vienoje srityje reiškia nau- 

ją socialinę tvarką, net jeigu kitos, nesusijusios, sritys plėtojasi tolydžiai. /pso facto, 
galima būtų pritarti jo teiginiui, kad „poindustrinė“ visuomenė jau yra, 0 jos po- 
žymis — profesijų ir informacijos pokyčiai. Atremsiu šiuos argumentus aiškinda- 
mas, kad jo antiholizmas yra nepagrįstas ir kad įmanoma įrodyti, jog yra aiškūs 
sistemą apimantys tolydūs procesai. 

Bet prieš pereinant prie šių esminių argumentų, reikia paminėti ir kitą prie- 
žastį, verčiančią abejoti idėja, kad susiformavo nauja „poindustrinė“ visuomenė. 
Ji išaiškėja panagrinėjus priežastis, kurias Bellas pateikia analizuodamas perėji- 
mą nuo senosios tvarkos prie naujos. Kai mes klausiame, kodė/ šie pokyčiai vyksta, 
Bellas griebiasi socialiniuose moksluose gerai žinomų argumentų. Šis intelekti- 
nis konservatizmas duoda mums pagrindą abejoti jo tvirtinimo, esą atsiranda nauja 
sistema, pagrįstumu. 

Pabandysiu tai paaiškinti. Kaip jau matėme, Bello nuomone kaitos priežastis 
yra ta, kad didėjant našumui žemės ūkyje ir pramonėje dirbantys darbininkai pereina 
į paslaugų sferą. Našumo didėjimą lemia naujos technologijos, leidžiančios esant 
mažesniam užimtumui žemės ūkyje ir pramonėje išauginti ir pagaminti daugiau 
produkcijos. Kaip sako Bellas, „technologija ... yra pagrindas našumui augti, o 
našumas keičia ekonomiką“ (1973, p. 191); būtent našumas padėjo pagrindą PIV, 
kadangi sudarė galimybes atlyginti paslaugų sferoje dirbantiems specialistams. 

Reikėtų pabrėžti, kad ši labai gerai pažįstama sociologinio samprotavimo forma 
ir technologinio determinizmo išraiška, perkelta į socialinius mokslus atrodo la- 
bai nepatikima. Ji perša dvi ypač abejotinas išvadas: kad technologijos yra lemiamas 
socialinės kaitos veiksnys ir kad technologijos yra atitolusios nuo socialinio pa- 
saulio, nors jų socialinis poveikis yra didžiulis. Kur, klausia kritikai, visame ta- 
me kontekste yra žmonės, kapitalas, politika, klasės, interesai (Webster ir Robins, 
1986, p. 2)? Ar galima rimtai teigti, kad technologijos yra kaitos variklis, bet ne- 
paveiktas socialinių santykių? Kur vertybės ir galios, nuo kurių priklauso MTP 
biudžetai? Korporacijų prioritetas — investicijos į naujoves? Valdžios teikiama pir- 
menybė šiam, o ne kitam projektui? 

Daug svarbiau už prieštaravimo technologiniam determinizmui detales čia yra 
būtinumas iki galo išsiaiškinti Bello intelektinio konservatizmo sampratą. Pateik- 
damas šį seną teiginį (atsekamą bent jau industrializacijos pradžioje XVIII a. pa- 
baigoje S. Simono parašytuose veikaluose), kuris smarkiai kritikuojamas kiekvie- 
name sociologijos pradžiamokslyje, Bellas verčia suabejoti jo teiginiu apie „po- 
industrializmo“' naujumą. 

Abejones sustiprina kitas jo pažiūrų šaltinis - Maxas Weberis, vienas svar- 
biausių klasikinės sociologijos kūrėjų, XIX amžiaus pabaigoje 17 XX amžiaus pra- 
džioje rašiusių apie pramonėje vykstančius pokyčius, ir ypač tai, kad jis interpre- 
tuoja Weberį kaip svarbiausią „racionalizacijos“ teoretiką. Bellas sako, kad We- 

beris manęs, jog ,„Vakarų visuomenę geriausiai apibūdina racionalizacija“ (Bell, 
1973, p. 67), o tai, anot Bello, reiškia, jog susiformavo „daugiau už/su mažiau“ 
etosas, arba, kalbant proziškiau, „išaugo efektyvumas, o įstatymais buvo išpla- 
tintas „ekonomiškas“ požiūris (maksimizavimas, optimizavimas, mažiausia kai- 
na) ne tik į medžiaginius išteklius, bet apskritai į gyvenimą“ (p. 67). Kitaip sa- 
kant, našumo didėjimas, naujų technologijų diegimas savaime yra „racionalizaci- 
jos“ esmė. Pagal profesorių Bellą, „svarbiausias socialinės struktūros principas 
yra ekonomiškumas — išteklių paskirstymas vadovaujantis taupumo, pakeičiamu- 
mo, optimizacijos, maksimizacijos ir pan. principais“ (p. 12). 

Čia vėl matome, kad Bellas pateikia puikiai žinomą — ir energingai ginčija- 
mą — kaitos paaiškinimą (plg. Janowitz, 1974). Juo grindžiamas netgi pastarojo 
argumentas, esą našumą lemia naujosios technologijos. Taip nėra, teigia Bellas, 
ir atmeta priekaištus dėl technologinio determinizmo. Bet jis tai gali teigti tik to- 
dėl, kad yra dar gilesnė ir reikšmingesnė kaitos priežastis — racionalizacija, ne- 
matoma „daugiau už/su mažiau“ dinamika. Žymiausias Bello kritikas Krishanas 
Kumaras taikliai pastebi: 


Beveik kiekviena Bello nurodoma poindustrinės visuomenės ypatybė gali būti su- 
vokiama kaip Weberio aiškinimo apie nepaliaujamą „racionalizacijos“ procesą Va- 
karų industrinėse visuomenėse tąsa. 

(Kumar, 1978, p. 235) 


Kaip galima, būnant intelektualiu konservatoriumi, radikalius socialinius poky- 
čius įtikinamai aiškinti kaip naujo tipo visuomenę. Tai įmanoma, bet ne turint galvoj 
Bello modelį, kadangi jo teorija glaudžiai susijusi su Weberiu, laikomasi pasenu- 
sios technologinio determinizmo idėjos, be to, nemaža dalis argumentų pabrėžia 
ne lūžius, bet greičiau tolydumą. 

Tai, kad Bellas nagrinėja temas, kurios buvo aktualiausios XIX a. socialiniams 
mokslininkams, kuriems rūpėjo paaiškinti industrializmo atsiradimą ir kryptį, be 
abejo, griauna jo argumentus, kad poindustrinė visuomenė yra nauja visuomenė. 
Mažų mažiausiai keista skolintis argumentus iš klasikinių socialinių teorijų, ku- 
rios buvo sukurtos, siekiant paaiškinti industrializmo atsiradimą ir raidą vien tam, 
kad įrodytum, jog jie tikrai paaiškina naujos, poindustrinės, visuomenės atsiradi- 
mą. Dar vienas iškalbingas Krishano Kumaro komentaras: 


Neatrodo, kad poindustriniai teoretikai supranta, jog svarbu pripažinti savo inte- 
lektinius mokytojus. Jie aiškiai nesuvokia, kad taip stipriai susisaisčius su klasi- 
kinėmis industrializmo analizėmis neįmanoma apibūdinti perėjimo į naujo tipo vi- 
suomenę. Kuo grindžiamas šios santvarkos naujumas, jei visuomenėje ir toliau do- 
minuoja pagrindinis, ir, taip sakant, lemiantis klasikinio industrializmo procesas? 

(Kumar, 1978, p. 237) 

Akcentuodamas „racionalizacijos“ vaidmenį, Bellas eina pramintais keliais, ku- 
rių kiekviename laukia kolegų mokslininkų įspėjamieji ženklai. Žymiausias iš jų 
yra tas, kad teigdamas, jog visos industrinės visuomenės „yra organizuotos pagal 
funkcinio efektyvumo principą, trokštant gauti „daugiau už/su mažiau“ ir pasi- 
rinkti „racionalesnę“ veikimo kryptį“ (Bell, 1973, p. 75-76), jis neišvengiamai 
pritaria konvergencijos raidos teorijai, kuri nepaiso politikos, kultūros ir istori- 
jos skirtumų arba bent jau verčia paklusti „racionalizacijai“ (Kleinberg, 1973). 
Primygtinai tvirtindamas, kad „visos industrinės visuomenės turi bendrumų - vi- 
sur tokia pati technologija, techninės ir inžinerinės žinios (ir jas suteikiantis mo- 
kymas), maždaug taip pat klasifikuojami darbai ir kvalifikacijos“ (p. 75), - Bellas 
teigia, kad visos visuomenės eina tuo pačiu raidos keliu, turinčiu nuvesti į PIV. 
Kita problema, su kuria Bellas susiduria formuodamas savo požiūrį, jog so- 
cialinė struktūra (industrinių visuomenių ekonomiškumas“) turi užtikrinti ilga- 
laikį tolydų našumo didėjimą, kad nepertraukiamai galėtų plėstis paslaugų sekto- 
rius, kuris savo ruožtu generuoja „sociologišką“, arba bendruomeninę, sąmonę. 
Kadangi jis mums sako, kad pastaroji yra būdinga PIV ir turėtų būti neatsiejama 
nuo skeptiško požiūrio į ekonomiką vien kaip į gamybą, nors tuo pat metu eko- 
nomika turi plėstis, kad palaikytų PIV, tebelieka galvosūkis, ar mes vis dar įklim- 
pe „Industrinėje visuomenėje“, tegul ir su galybe paslaugų srityje dirbančių žmo- 
nių, kur galutinis tikslas tebėra „daugiau už/su mažiau“, ar iš tiesų išaugome iš 
tokio mentaliteto? Norint atsakyti į šį klausimą, reikia atkreipti dėmesį, kad mes 
vargu ar galime kalbėti apie poindustrinę visuomenę, kai visi „poindustriniai“ po- 
kyčiai, kuriuos įžvelgia profesorius Bellas, yra neįsivaizduojami be tolesnio au- 
tomatizuotos ir produktyvios industrinės sistemos egzistavimo ir plėtojimosi. 


POINDUSTRINĖ PASLAUGŲ VISUOMENĖ? 


Man nekelia pasitikėjimo poindustrializmo teorija, kuri yra tokia neoriginali, iš- 
vesta iš sociologijos, kuri buvo sukurta, siekiant suprasti pagrindines industria- 
lizmo ypatybes. Jau kalbėjau apie savo skeptišką požiūrį į PIV, remdamasis tuo, 
kad naujų profesijų ir darbo vietų daugėjimas ir visa su informacija susijusi veikla 
nebūtinai turi reikšti iš esmės naujos visuomenės atsiradimą. Vis dėlto man atro- 
do, kad yra svarbesnių ir įtikinamesnių priežasčių nesutikti su profesoriaus Bello 
poindustrinės visuomenės aprašymu. 

Reikia atidžiau išanalizuoti tai, ką Bellas laiko svarbiausiu PIV susiformavi- 
mo įrodymu - paslaugų sektoriaus augimą. Atskleisiu, kad paslaugų plėtra reiškia, 
jog įsigalėję santykiai nenutrūksa, o tai visiškai prieštarauja Bello teiginiui, Jog 
tai reiškia /žžį. Aš tai padarysiu, apžvelgdamas Gershuny ir Mileso kritiką, ir mes 
dar kartą įsitikinsime, kad „poindustrinės visuomenės“ sąvoka jos neatlaiko. 

Reziumuoju: profesorius Bellas prima facie poindustrializmo atsiradimo įrody- 
mu laiko nepaneigiamą faktą, kad paslaugų sektorius išsiplėtė, o pramonės ir žemės 
ūkio sektoriai nusilpo. Atrodytų logiška, kad plečiantis paslaugų sektoriui ir jame 
ypač sparčiai daugėjant profesinio pasirengimo reikalaujančių darbų, net jei žemės 
ūkis ir pramonė didins savo našumą ir galės sukurti pakankamą gerovę, galiausiai 
beveik visi turės dirbti paslaugų sektoriuje. Kadangi gerovę kuria kiti du sekto- 
riai, bent jau teoriškai paslaugų sektoriaus plėtra neturi ribos, nes žmonės nuola- 
tos svajoja, kaip išleisti savo pinigus (tai skatina užimtumą paslaugų sektoriuje), 
o paslaugų srityje profesijos yra orientuotos į žmones ir apsaugotos nuo automa- 
tizacijos. Būtent tokią išvadą Bellas padaro iš savo istorinės apžvalgos: jis vardi- 
ja skaičius, rodančius, kad 1974 m. daugiau kaip pusė JAV dirbančiųjų dirbo „pre- 
kių gamybos“ sektoriuje, ir 49 procentai paslaugų sektoriuje; buvo planuojama, 
kad apie devintąjį dešimtmetį šiose srityse turėtų dirbti atitinkamai 32 ir 68 pro- 
centai (Bell, 1973, p. 132). Iš tiesų tokią trajektoriją patvirtino įvykių eiga, visi 
kiti duomenys rodė, kad paslaugų sektorius plečiasi: daugiau kaip 70 procentų 
dirbančiųjų dirba paslaugų sektoriuje. Taigi profesoriui Bellui atrodo įtikinama, 
kad ant savo pirmtakių pagrindo iškyla nauja — „poindustrinė“ — visuomenė. 

Svarbu perprasti čia pasirinktą aiškinimo būdą. Bellas suskirsto užimtumą į 
tris sektorius — pirminį, antrinį ir tretinį (apytikriai — žemės ūkis, gamyba, pa- 
slaugos), bet jis taip pat ryžtingai juos susieja. Jis tvirtina, kad paslaugos priklauso 
nuo kitų dviejų sektorių našumo, kadangi vartoja išteklius, o žemės ūkis ir gamy- 
ba juos kuria. Dar labiau supaprastinus, jis daro prielaidą, kad gerovę kuriantys 
sektoriai visuomenėje turi subsidijuoti vartojimo sritis. Žinoma, tai labai girdėtas 
vaistas problemoms spręsti: pavyzdžiui, mokyklos ir ligoninės gali eikvoti tik tai, 
„ką mes išgalime“ skirti iš pramonės sukurto turto. 

Reikia suvokti svarbiausia — kad veiklos padalinimą į atskirus sektorius Bel- 
las ne tik apibrėžia kaip „poindustrinės visuomenės“ atsiradimo požymį — jis taip 
pat naudojasi etiologijos — priežasties nustatymo — teorija statistikos kategorijoms 
paremti. Retai kada suformuluojama, tačiau visuomet esanti prielaida, kad pirmi- 
niame ir antriniame sektoriuose išaugęs našumas „veja transformacijos procesą“ 
(Browning ir Singelmann, 1978, p. 485) į „poindustrinę“ erą, kurioje dominuoja 
paslaugos. Gaila, tačiau ši prielaida yra visiškai klaidinga. 

Pirmoji, ir manyčiau menkesnė, problema yra ta, kad Bello požiūris, esą rai- 
da vykstanti pakopomis nuo ikiindustrinės iki industrinės, kol pagaliau pasiekia- 
ma poindustrializmo pakopa - nesiskaito su tikrove. Taip, kaip „pernelyg išpūsta 
paslaugų sritis“ trečiojo pasaulio šalyse dabar laikoma prisitaikymo požymiu, verčia 
manyti, kad industrinis pamatas, kaip rodo istorija, nėra būtinas, lygiai taip pat 
mažai įrodymų, kurie paremtų mintį, kad pažangiose visuomenėse pramoninę, kaip 
didžiausio užimtumo sritį, pakeitė paslaugų sektorius. Įspūdingiausias pokytis buvo 

ne tas, kad į paslaugų sektorių persimesta iš fabrikų, bet šuolis iš žemės ūkio į 
paslaugų sektorių. Maža to, netgi Didžiojoje Britanijoje, istoriniu požiūriu labiau- 
siai industrializuotoje šalyje, dirbantieji gamyboje sudarė 45-50 procentų, ir nuo 
1840 m. iki 1980 m. šis rodiklis stebėtinai nesikeitė: dėl nuosmukio ir valdžios 
politikos nusilpus apdirbamajai pramonei toji dalis sudarė mažiau nei trečdalį. 

Visa tai reiškia, kad kalbos apie evoliucinius poslinkius iš vieno sektoriaus į 
kitą mažų mažiausiai kelia abejonių. Niekur kitur, išskyrus Didžiąją Britaniją, dir- 
bantieji pramonėje nesudarė daugumos, bet netgi ir turint omenyje šią šalį sunku 
būtų rasti argumentų nuomonei, esą užimtumas keitėsi nuosekliai, pagrįsti. Žino- 
ma, ,„poindustrinės visuomenės“ teorija galėtų paaiškinti labiau paplitusį teiginį 
apie užimtumo „šuolį“ iš žemės ūkio į paslaugų sektorių. Tai reiškia, kad auto- 
matizacija vyksta taip sparčiai, kad maždaug viena karta gali peršokti iš ikindust- 
rializmo į poindustrializmą dėl to, kad nesuvaldomai didėja našumas ir žemės ūkyje, 
ir pramonėje. Tokiu atveju nors ir gali likti abejonių Bello teiginiu „nuo prekių 
prie paslaugų“, galima tvirtai laikytis svarbiausios minties, jog paslaugos plečia- 
si dėl kituose dviejuose sektoriuose augančio našumo. 

Daugiausiai pasako Bello teiginių, kad paslaugų sektorius gali plėtotis tik esant 
išteklių, sukuriamų žemės ūkyje ir pramonėje, kritinė analizė. Pirmiausia reikia 
pastebėti, kad „paslaugų sektorius“ yra statistikos specialistų, nagrinėjančių už- 
imtumą ekonomikos sektoriuose, sukurta kategorija, paaiškinanti viską, ko neįma- 
noma priskirti pirminiam arba antriniam.sektoriui ir apibūdinama kaip „kratinys 
tokių skirtingų šakų, kaip nekilnojamasis turtas ir masažo kabinetai, transportas 
ir kompiuterių biurai, viešasis administravimas ir viešos pramogos“ (Jones, 1980, 
p. 147). Pabrėžiant paslaugų pramonės visuotinumą ir atgyvenusią struktūrą, svar- 
biausia yra tai, kad klasifikacijos, kuri atskiria tretinį sektorių nuo kitų, nauda yra 
pernelyg apgaulinga. Būtent tokia „paslaugų“ kaip savarankiškų, tačiau priklau- 
somų nuo gamybos ir žemės ūkio pelningumo, šakų samprata klaidina Bellą ir 
leidžia jam iš pirmo Žvigsnio įtaigiai aiškinti, kad paslaugos gali plėstis išaugus 
pirminio ir antrinio sektorių produktyvumui. Tačiau paslaugų sektorių traktuoti 
kaip atskirą, bet priklausomą nuo kitų visuomenės sričių galima tik teoriškai. 

Tai paaiškėja, kai mes, sekdami Jonathanu Gershuny'iu ir Ianu Milesu, to- 
liau gvildename paslaugų reikšmę. Paradoksalu, kad Danielio Bello poindustri- 
nės visuomenės teorijoje apie paslaugas kalbama daug, bet jos niekur aiškiai ne- 
apibrėžiamos. Bellas visą laiką paslaugų sektorių priešpriešina su pramone ir sa- 
ko, kad PIV susiformuoja tada, kai pereinama nuo „prekių prie paslaugų“, bet ką 
jis vadina paslauga — nekomentuoja. 


Tai paaiškėja palyginus jas su prekių prigimtimi: prekės yra materialios, ilgalai- 
kės, pagamintos naudojant mašinas, yra parduodamos arba kitaip platinamos žmo- 

nėms, kurie po to panorėję gali jomis naudotis. Paslaugos, darome išvadą, prie- 
šingai, yra nematerialios, laikinos, suteikiamos žmonių kitiems žmonėms. 
(Gershuny, 1978, p. 56) 


Visa Bello PIV, kaip atskiros raidos pakopos, teorija reikalauja, kad darbas pa- 
slaugų sektoriuje būtų suvokiamas kaip visiškai skirtingas, palyginti su materia- 
lių gėrybių gamyba, kadangi būtent paslaugų (kurios suvokiamos kaip „žmonių 
rungtyniavimas tarpusavyje“, informacinės ir neapčiuopiamos) pasiūla skiria PIV 
nuo „industrinės“ visuomenės, kur dauguma žmonių užsiima daiktų gamyba. Bellas 
teigia, kad industrializmo epocha baigiasi, kai visuomenė sukaupia pakankamai 
turtų, kuriuos gali pakloti už nematerialias paslaugas, 0 tai savo ruožtu skatina 
kurti paslaugų sritis, kuriose dirba dauguma žmonių ir kurios negamina materia- 
lių gėrybių, bet, atvirkščiai, vartoja sukurtus išteklius. 

Pasigilinus į darbo paslaugų sektoriuje esmę (t. y. paslaugas profesijų, o ne 
suskirstymo į sektorius požiūriu) ir į tikruosius santykius tarp tretinio ir kitų pramo- 
nės sektorių, šio visuomenės ir socialinės kaitos modelio prielaida kelia abejonių. 

Atidžiau panagrinėjus darosi akivaizdu, kad profesijos, susijusios su paslau- 
gomis, kurios apibrėžiamos kaip nekuriančios materialių vertybių ir efemeriškos 
(Gershuny ir Miles, 1983, p. 47) - neapsiriboja tik paslaugų sektoriumi. Banke 
arba elektronikos pramonėje dirbantis buhalteris gali būti priskiriamas arba pa- 
slaugų, arba gamybos sektoriui, nors jo atliekamas darbas gali nežymiai skirtis. 
Panašiai ir dailidė, dirbantis pedagoginiame koledže arba statybose, gali būti pri- 
skiriamas ir vienai, ir kitai kategorijai. Vadinasi, skirstymas į atskiras pramonės 
šakas iš esmės neatspindi atliekamo darbo pobūdžio. Daugelis materialių gėrybių 
gamintojų gali būti prisikirti paslaugų sektoriui, o pirminiame arba antriniame sek- 
toriuose bus daug nesusijusių su gamyba. Gershuny'io ir Mileso skaičiavimais, 
užimtumo paslaugų sektoriuje didėjimas beveik 50 proc. yra nulemtas vidinių, o 
ne tarp sektorių vykstančių pokyčių. 

Pavyzdžiui, kai apdirbamosios pramonės įmonė didina nefizinį darbą dirban- 
čiųjų skaičių, galbūt rinkodaros, mokymo arba personalo skyriuose, įmonė plečia 
paslaugų sektorių, stengdamasi efektyviau plėtoti verslą, pavyzdžiui, tobulinti par- 
davimo metodus, mokyti darbininkus veiksmingiau dirbti arba atidžiau parinkti 
darbuotojus. Tai reiškia, kad griežtėja darbo pasidalijimas konkrečiame padali- 
nyje, kuris plečia paslaugų sektorių. Vis dėlto svarbiausia, jog šių pavyzdžių pa- 
akinti negalime sutikti su Bello kuriamu paslaugų sektoriaus kaip savotiško para- 
zito ant pramonės kūno mitu. Jeigu galime atpažinti panašias profesijas visuose 
sektoriuose (vadybininkai, tarnautojai, teisininkai ir pan.), tuomet tikrai negali- 
me teigti, kad kai kurios iš šių profesijų viename sektoriuje yra susijusios su ma- 
terialių gėrybių kūrimu, o kitame tik vartoja tai, kas sukurta kitų sektorių. Reikia 

suabejoti, ar vertingas toks skirstymas sektoriais, jei jis verčia manyti, kad vie- 
nas sektorius gamina produkciją, o kitas — tik vartoja. 

Iš tikrųjų tai verčia abejoti, ar naudinga žvelgti į visuomenę kaip į atskirus 
sektorius, bet galiausiai toks požiūris atmetamas atidžiau paanalizavus patį paslaugų 
sektorių. Paaiškėja, kad didžioji paslaugų dalis yra ne pramonės sukurto turto var- 
tojimas, bet pagalba jį kuriantiems. Teigdamas, kad „užimtumo paslaugų sekto- 
riuje augimas ... iš esmės yra darbo pasidalijimo apraiška“ (1978, p. 92), Gers- 
huny skatina suprasti, kad „tarp antrinio ir tretinio sektorių yra sisteminis ryšys“ 
(Kumar, 1978, p. 204) 1r kad absurdiška griežtai atskirti sritis, kaip tai daro Bellas. 

Browningas ir Singelmanas, pavyzdžiui, mini „gamintojo paslaugas“, tokias 
kaip banko operacijos ir draudimas, kurios iš esmės „atspindi stiprėjantį darbo 
pasidalijimą“ (Browning ir Singelmann, 1978, p. 30). Suvokti paslaugas kaip at- 
sietas nuo gamybos įmanoma tik užsidėjus teorinius akidangčius. Tolesnis Gers- 
huny pastebėjimas sugriauna visus teorinius išvedžiojimus apie tai, kad paslaugų 
sektorius auga kylant „materialias gėrybes gaminančio sektoriaus našumui“: 


kalbant apie tretinį sektorių svarbu, kad, nors jis tiesiogiai negamina medžiaginių 
gėrybių, didelė jo dalis glaudžiai susijusi su gamyba šiek tiek platesne prasme. 
Pavyzdžiui, paskirstymo pramonė pati negamina jokių materialių dalykų, tačiau 
yra neatskiriama gaminimo proceso dalis — jeigu produktų nebūtų galima parduo- 
ti, jų niekas negamintų. Taip pat ir finansų bei draudimo sritys skirtos prekių ga- 
mybai arba pardavimui palengvinti ... nors 1971 m. beveik pusė visų dirbančiųjų 
dirbo tretiniame sektoriuje, o paslaugas teikė mažiau nei ketvirtadalis — 23,1 proc. 

(Gershuny, 1977, p. 109-110) 


Netgi švietimas, kuris, kaip iš pirmo žvilgsnio atrodo savaime suprantama, Bel- 
lui tėra nieko negaminanti, o tik išteklius vartojanti paslauga, ir kad ji plečiasi, 
reikia dėkoti visuomenės poreikiui sistemingai ugdyti darbuotojus, užsiimti tiria- 
mąja veikla, siekti vis didesnio darbo našumo ir efektyvaus vadovavimo, pareng- 
ti reikiamą kiekį inžinierių ir kalbų mokovų korporacijoms. 

Visiškai aišku, kad visuomenės padalijimas į turtus kuriantį ir turtą vartojan- 
tį sektorius, arba kaip Bello „poindustrializmo“ teorijoje — į gėrybes gaminantį ir 
paslaugų sektorius, yra „perdėtai supaprastintas“ (Perkin, 1990, p. 501). Jis duo- 
da peno sveiku protu grindžiamiems prietarams, bet panašią opoziciją istorikas 
Haroldas Perkinas kandžiai sukritikuoja: 


Daugelio korporacijų vadovų reiškiama pažiūra, esą privatus sektorius sukuria turtą, 
kurį viešasis sektorius eikvoja, yra aiškiai klaidinga. Lygiai taip pat būtų galima 
teigti, kad švietimas ir sveikatos apsauga kuria ir išlaiko daugumą gebėjimų ir įgū- 
džių, nuo kurių priklauso privatusis sektorius. Sudėtingoje, tarpusavio ryšiais su- 

saistytoje visuomenėje tokie pareiškimai ir atsikirtimai į juos yra naivūs ir nenau- 
dingi — kaip puodo pasišaipymai iš katilo, kad šis juodas. 
(Perkin, 1989, p. 502) 


PASLAUGOS IR GAMYBA 


Taigi pažiūra, kad paslaugas nesunkiai galima atskirti nuo kitokios darbinės veiklos, 
jau nekalbant apie užimtumo sektorius, yra klaidinga. Kritiką galima plėtoti toliau, 
remiantis kitais Gershuny'io darbais, šiuokart jo ir Iano Mileso tyrimu. Ne viena 
iš savo knygoje The New Service Economy, 1983 (,„Naujoji paslaugų ekonomi- 
ka“) dėstomų minčių Gershuny 1r Milesas primena mums, kad kalbėdamas apie 
užimtumo paslaugų sektoriuje didėjimą Bellas vadovaujasi ex post facto logika. 

Pasikartosiu: pradėdamas nuo neginčijamo fakto, kad nūnai dirbančiųjų paslau- 
gų sektoriuje yra daugiau, Bellas atsigręžia atgal ir atseka, kad jo išvada išvesta 
iš Engelio taisyklės, kad darydamiesi turtingesni, mes savo papildomas pajamas 
išleidžiame paslaugoms. Žmonės gali daugiau pinigų skirti paslaugoms, tikina Bel- 
las, nes dirbančiųjų paslaugų sektoriuje yra gerokai padaugėję. Tai išties atrodo 
tikėtina. Bet tai yra klaida, atsirandanti dėl to, kad Bellas neišnagrinėja, ką gi iš 
tiesų veikia dirbantieji paslaugų sektoriuje. Nemažą dalį paslaugų galima paaiškinti 
tuo, kad siekiant kuo efektyviau gaminti prekes kinta darbo pasidalijimas. 

Kita svarbi problema, susijusi su Bello aiškinimais, yra ta, kad jis nesvarsto 
ir neatsižvelgia į tai, jog Žmonės galėtų patenkinti savo paslaugų poreikius, 1n- 
vestuodami į prekes, o ne samdydami paslaugų sektoriaus darbuotojus, kurie tai 
darytų už juos. Gershuny ir Milesas prieina prie šios išvados apvertę Engelio te- 
oremą ir klausdami, ar gausesni turtai, skatinantys daugiau išleisti poreikius ten- 
kinančioms paslaugoms, ar veikiau santykinis kainos už paslaugas augimas, kar- 
tu su atpigusiais ir tapusiais įperkamais paslaugų produktais galėjo paskatinti ten- 
kinti šiuos poreikius įsigyjant prekes, o ne samdant žmones. Pasakysime tiesiau: 
žmonės, kylant jų gyvenimo lygiui, pageidauja paslaugų (kaip pripažino Engelio 
teorema), bet nėra pasirengę mokėti žmonėms, kurie tas paslaugas teikia, kai rin- 
koje yra gaminių, kuriuos jie gali nusipirkti ir patys tą paslaugą sau suteikti — 
pavyzdžiui, žmonės norėtų tinkamai išsivalyti namus, bet nėra pasirengę mokėti 
tvarkytojui, todėl jie įsigyja dulkių siurblį, kad patys galėtų susitvarkyti; arba jiems 
patiktų kartkartėmis perdažyti savo namą, bet kadangi jie nenori mokėti dažyto- 
jams, verčiau įsigyja specialią įrangą ir mėgina patys tai daryti. 

Gershuny ir Milesas sutinka, kad Engelio teorema tebegalioja, žmonės pa- 
geidauja paslaugų, bet kaina už kito žmogaus suteikiamą paslaugą tampa nepa- 
traukli, kai palyginama, kiek kainuoja įranga, su kuria tai padaroma. Savo ruožtu 
toks vartotojo poreikis gauti paslaugas prekių forma „gali ... turėti įtakos paslaugų 

srityje diegiamoms naujovėms“ (Gershuny ir Miles, 1983, p. 42), o tai reiškia, 
kad paslaugų poreikiai daro įtaką pačiai gamybai. Tokios sritys, kaip automobi- 
lių pramonė ir buitinė elektronika, yra susijusios su tendencija tenkinti paslaugų 
poreikius įsigyjant prekes, užuot samdžius paslaugas teikiančius žmones. Rem- 
damasis įspūdingais empiriniais faktais, Gershuny tvirtina, kad paslaugoms skir- 
tų produktų plitimas reiškia, jog auga „savitarnos ekonomika“ — beveik antitezė 
Bello „poindustrinei paslaugų visuomenei“ (Gershuny, 1978, p. 81), kuri tikriau- 
siai ir toliau brausis į paslaugų sektorių ir trukdys profesijoms, susijusioms su 
paslaugomis. Antai jis rašo: 


nuodugniai išanalizavus per pastaruosius 25 metus įvykusius užimtumo pokyčius 
ir vartojimo modelius ... atsiskleidžia ne laipsniškas „paslaugų ekonomikos“ ra- 
dimasis, o būtent priešingas dalykas. Nors pagal [Bello] mokymą turėtume tikėtis 
ryškaus paslaugų vartojimo didėjimo, pastebime kaip tik žymų paslaugų vartoji- 
mo mažėjimą. Užuot pirkę paslaugas namų ūkiai, atrodo, vis daugiau perka - o iš 
tiesų investuoja į ilgo vartojimo prekes, leidžiančias apsitarnauti patiems. 
(Gershuny, 1978, p. 8) 


Maža to, šie paslaugų produktai „yra nepaprastai svarbi priežastis keistis visai 
pramonės struktūrai“ (Gershuny ir Miles, 1983, p. 121). „Paslaugų gamybos in- 
dustrializacija“ (p. 84) yra užuomina į tai, ką kiti, kuriuos minėsime šioje knygoje, 
vadina „vartotojišku kapitalizmu“, kur prekių ir paslaugų gamyba bei vartojimas 
traktuojami kaip glaudžiai susiję. Jie pabrėžia ne kartą išsakytą Danielio Bello 
teorinių ir metodologinių prielaidų kritiką: teiginys, kad visuomenę galima suskirs- 
tyti į visiškai atskiras sritis, yra niekuo nepagrįstas. Istorija rodo, kad „šeštajame 
ir septintajame dešimtmečiais Vakarų ekonomiką labiausiai veikė tam tikrose pa- 
slaugų srityse — transporto, namų ruošos, pramogų - įgyvendintos socialinės ir 
technologinės naujovės“ (p. 121). Kitaip nei pokariu, „pramonės sektoriaus“ sukur- 
tas turtas sudarė sąlygas mokėti dirbantiems paslaugų sektoriuje. Reaguojant į atsi- 
radusius vartotojų poreikius, pagrindinis pramonės uždavinys tapo produktų, galin- 
čių pakeisti dirbančiuosius paslaugų sektoriuje, gamyba. Bello teorija negali šito 
paaiškinti, nes iš karto reikėtų atsisakyti visuomenės skaidymo į atskiras sritis. 

Gershuny kritika reiškia Bello „poindustrinės visuomenės“ sampratos atme- 
timą. Atmesti reikia viską, pradedant Bello antiholistine mantra (visuomenės nė- 
ra radikaliai atskirtos, bet painiai susijusios) ir baigiant socialinės kaitos kaip pa- 
kopinės evoliucijos „paslaugų ekonomikos“ link aiškinimu. Jo poindustrinės vi- 
suomenės teorija yra neteisinga, besiformuojančios „globėjiškos“ visuomenės api- 
būdinimas neįtikina, o primygtinis tvirtinimas, esą egzistuoja atskiri užimtumo sek- 
toriai (kurie vis tiek yra susiję priežastiniais ryšiais, nes paslaugos priklauso nuo 
prekių gamybos lygmens), yra nekorektiškas. 

Nori nenori esi priverstas manyti, kad nei didesnis užimtumas paslaugų sek- 
toriuje, nei tai, kad daugėja nefizinio darbo, nei tai, kad daugėja profesionalaus 
pasirengimo reikalaujančių darbų - dėl viso šito Bellas neklysta — nereiškia „po- 
industrinės“ epochos. Priešingai, kiekvieną šią tendenciją galima paaiškinti kaip 
įsigalėjusios, abipusiškai priklausomos socialinės ir ekonominės sistemos tolydumo 
išraišką. Be to, nors šie pokyčiai ir permainos iš tiesų skatina informacijos varto- 
jimą ir daugėja su ja susijusių veiklų, vien todėl teigti, kad atsirado „poindustri- 
nė informacinė visuomenė“ nėra pagrindo. 

Norėčiau užbaigti taip. Visai nesunku sutikti, kad darbo, susijusio su infor- 
macija, dabartinėse visuomenėse yra gerokai daugiau. Juk tai galų gale yra šios 
knygos pradinė mintis. Kaip jau matėme, užimtumo informacijos srityje augimą 
Bellas priskiria profesijų, kurių pagrindas yra bendravimas, daugėjimui. Tačiau 
visai nesunku įrodyti, kad priešingai Bello teorijai, reali ekonomika yra vientisa 
ir kad ne paslaugų sektorius vartoja prekes gaminančių sektorių duodamą pelną, 
bet veikiau daugelis profesijų, priskiriamų paslaugų sektoriui, išplito todėl, kad 
padėtų funkcionuoti pramonei. Tada kyla klausimas, kokia yra informacijos ir darbo 
su informacija reikšmė dabartinėmis sąlygomis? 

Buvo iškelta mintis, kad apskritai komercijoje su informacija susijusiai veiklai 
teikiama didesnė reikšmė. Kai kurie apžvalgininkai įrodinėja, kad šiandien eko- 
nomikoje — turima galvoje ne tik žemės ūkis ir gamyba, bet visas (gal net dau- 
giau) verslas, kuris prisideda kuriant BVP — informacijos poreikis ypač didelis, 
netgi didesnis ir primygtinesnis negu Bello taip vertinamo paslaugų sektoriaus. 
Kitais žodžiais tariant, paslaugos gamintojams (informacinis darbas, kaip antai, 
bankininkystė, reklama, MTEP, internetinės duomenų paslaugos, kompiuterių pro- 
graminės įrangos tiekimas ir konsultavimas) iš tiesų yra svarbiausios dabartinei 
ekonomikai. Gali būti, kaip aiškina Gershuny, kad būtent jos, turinčios padėti eko- 
nomikai plačiąja prasme, iškėlė informacijos svarbą pastaraisiais dešimtmečiais. 
Taip mano politinis ekonomistas Billas Melody. Jis rašo, kad: 


daugiausia informacijos prekių ir paslaugų reikalauja pramonė, o ne vartotojai. 
„.. Turime ... pripažinti, kad informacija ... šiuolaikinėje ekonomikoje yra be- 
veik visos produktyvios veiklos pamatas. Kintantis informacijos vaidmuo lemia 
visų pramonės šakų restruktūrizavimą ir globalios žinių ekonomikos sukūrimą. 
(Melody, 1991, p. 2) 


Toliau šioje knygoje kalbėsime apie kitus teoretikus, kurie, nors ir atmeta „poin- 
dustrinės paslaugų visuomenės“ modelį, sutinka, kad informacija ir informacinės 
veiklos XX a. pabaigos ekonomikoje, socialiniame gyvenime ir politikoje turi stra- 
tegiškai svarbesnę reikšmę. 

TEORINĖS ŽINIOS 


Siekiau parodyti, kad Bello „poindustrializmo“ modelis nepatikimas. Todėl aki- 
vaizdu, kad dėti lygybės ženklą tarp „poindustrinės“ ir „informacinės“ visuome- 
nių nėra pagrindo: kadangi aiškinimas, jog nefizinis profesionalų darbas paslau- 
gų sektoriuje reiškia PIV, yra klaidingas, tad teiginys, kad „poindustrializmas adek- 
vačiai paaiškinąs informacijos amžių, sugriūva. Ko gero, svarbiausia, kad nėra 
jokių atotrūkio nuo ankstesnių visuomenių ženklų - veikiau atvirkščiai. Kaip pa- 
stebi Krishanas Kumaras, „tendencijos, išskirtos poindustrinių teoretikų, yra ten- 
dencijų, kurios buvo akivaizdžiai matomos nuo pat industrializmo užgimimo, eks- 
trapoliacijos, sustiprinimas ir aiškinimas“ (Kumar, 1978, p. 232). Todėl mes turi- 
me atmesti „poindustrializmo“ idėją kaip būdą, padedantį suprasti nūdienes pro- 
blemas, susijusias su informacija. Niekas neneigia fakto, kad dabartinėse pažan- 
giose visuomenėse yra gerokai daugiau su informacija susijusio darbo, tačiau to 
neužtenka teigti, kad tai ir yra priežastis naujai visuomenei atsirasti. Kaip negali- 
ma tvirtinti, kad didesnis užimtumas paslaugų sektoriuje yra naujos visuomenės 
atsiradimo įrodymas, lygiai taip negalima tvirtinti, kad daugiau informacijos yra 
naujos visuomenės požymis. 

Vis dėlto nors ir negalime sutikti, kad daugiau informacijos savaime sukuria 
naujo tipo visuomenę, kaip įsivaizduoja Bellas, verta atkreipti dėmesį į kitus jo 
išvardytus informacijos bruožus. Apibrėždamas poindustrinę visuomenę Bellas at- 
kreipia dėmesį ne tik į informacijos plitimą didėjant užimtumu: paslaugų sekto- 
riuje. PIV kokybiškai pakinta informacijos reikšmė. Ją Bellas vadina „ašiniu vi- 
suomenės principu“, kitaip sakant, „teorinio pobūdžio žinojimu“. Vis daugėja pro- 
fesionalų, ir tikrai padaugės Žmonių, vartojančių „teorines žinias“ ir prisidedan- 
čių prie jo kūrimo, tačiau mes čia nesvarstome tik kiekybinio — taigi 1r palyginti 
nesunkiai pamatuojamo (teisininkų, mokslininkų ir pan. skaičius) - fenomeno. Tai 
veikiau PIV ypatybė, išskirianti ją iš kitų 1r sukelianti esminius padarinius. Dar 
nėra aišku, kaip tai dera su kitu Bello PIV apibūdinimu (užimtumo pokyčiai, pa- 
sikeitimai tarp sektorių ir pan.), kadangi „teorinės žinios“ PIV nereikalauja esmi- 
nių permainų darbuose arba darbo pobūdžio pasikeitimų. 

Tačiau tai stipriai paveikia visas gyvenimo sritis. Bellas įrodinėja, kad „tai, 
kas šiandien yra iš esmės nauja, — tai teorinių žinių kodifikacija ir jų svarba tiek 
naujų žinių, tiek prekių bei paslaugų inovacijoms“ (Bell, 1989, p. 189). Ši ypaty- 
bė leidžia Bellui pavaizduoti 


poindustrinę visuomenę ... [kaip] Žinių visuomenę ... [kadangi] inovacijų šalti- 
niais vis dažniau tampa moksliniai tyrimai (ir, dar svarbiau, atsirado naujas ryšys 
tarp mokslo ir technologijų, nulemtas teorinių [sic) žinių“). 

(Bell, 1973, p.212). 

Suprasti, ką reiškia „teorinės žinios“, padeda PIV lyginimas su „industrine“ vi- 
suomene. Praeityje naujoves paprastai kurdavo „talentingi neprofesionalai“, ku- 
rie, susidūrę su praktine problema, per bandymus ir klaidas ieškodavo sprendi- 
mo. Pavyzdžiui kad ir George Stephensonas, sukūręs garvežio variklį: reikėjo iš- 
spręsti praktinį uždavinį, kaip pergabenti anglį iš kasyklų, kurios buvo gerokai 
nutolusios nuo upių — ir jis išrado traukinį, kuris važiuoja bėgiais varomas garu. 
Arba Jameso Watto garo variklis, kurį jis sukūrė tobulindamas ankstesnį Thoma- 
so Newcomeno modelį. O XX a. pradžioje Henry Fordas, talentingas visų galų 
meistras pirmasis sukūrė automobilį, neturėdamas jokio inžinerinio išsilavinimo, 
bet būdamas nepaprastai smalsus ir sumanus. 

PIV, priešingai, būdingas „teorijos pirmumas empirizmo atžvilgiu ir Žinių ko- 
difikavimas į abstrakčias simbolių sistemas... kurias galima naudoti norint nu- 
šviesti daugelį skirtingų ir įvairių patirties sričių“ (Bell, 1973, p. 20). Tai reiškia, 
kad inovacijos šiandien yra grindžiamos žinomais teoriniais principais — pavyz- 
džiui, kompiuterių mokslas prasideda nuo Alano Turingo darbo On Computable 
Numbers, (1937, „Apie apskaičiuojamus skaičius“), kuriame išdėstyti dvejetainės 
matematikos principai, o nepaprastas integruotų schemų sumažinimas, sudaręs 54- 
lygas „mikroelektronikos revoliucijai“, buvo grindžiamas žinomais fizikos prin- 
cipais. Antra vertus, bauginantys genetinės inžinerijos padariniai kyla iš žmonių 
genetinės sandaros nustatymo. Kaip sako Bellas, gamyba PIV „pirmiausia priklauso 
nuo teorinės veiklos, o ne gamybos“ (Bell, 1973, p. 25). 

Teigiama, kad šiandien teorija yra ne tik technologinių inovacijų, bet netgi 
socialinių bei ekonominių dalykų pagrindas. Pavyzdžiui, valdžia pradeda vykdy- 
ti politiką, pagrįstą teoriniais ekonomikos modeliais. Jie gali būti įvairūs — Key- 
neso, monetarinis, mokesčių mažinimo ir t. t. — bet jie yra teorinis pagrindas pri- 
imant kasdienius sprendimus. Galima pateikti kitų pavyzdžių, liudijančių teori- 
jos pirmumą socialiniuose reikaluose, pavyzdžiui, švietimo 1r medicinos aprūpi- 
nimas, kur darbuotojai vadovaujasi šeimos struktūros, gyvensenos ir demogra- 
finėmis tendencijomis. Čia pravartu pamąstyti apie dabartines strategijas, skirtas 
aplinkos problemoms spręsti. Greitai paaiškėja, kad jos nėra tik atsakas į ypač 
aktualias problemas (naftos išsiliejimas jūroje, dirvožemio erozija). Jos, žinoma, 
apima ir šiuos atvejus, bet sykiu kviečia remtis teoriniais ekosistemų išsaugoji- 
mo modeliais. Todėl, pavyzdžiui, ginčai aplinkosaugos klausimais paprastai pa- 
veikia tokių dalykų kaip populiacijos augimas, žuvų atsargos ir ozono sluoksnio 
būklė, aiškinimus. Praktinės veiksmų programos yra įsivaizduojamos tik remian- 
tis tokiais teoriniais modeliais, kaip, pavyzdžiui, sausesnių arba šiltesnių vasarų 
Jungtinėje Karalystėje vertinimas tik klimato atšilimo tikimybės ir jo padarinių 
teorinių modelių kontekste. Žinoma, šie modeliai tik pradėti, neišbaigti, bet kar- 
tu su kitais pavyzdžiais padeda suprasti, kad teorinės žinios, nors neprivalo būti 

„teisingos“, vis dėlto atlieka lemiamą vaidmenį mūsų gyvenime. Žinoma, teori- 
nės žinios dažnai nėra tikslios, bet tai jokiu būdu neprieštarauja minčiai, kad jos 
yra būtina veiklos sąlyga. Iš tiesų, kadaise į praktines problemas (technines pro- 
blemas, socialines kliūtis) būdavo reaguojama veiksmais, o šiandien dalis gyve- 
nimo tvarkoma ir organizuojama remiantis teorijomis — abstrakčiais, apibendrin- 
tais principais. 

Bellas mano, kad ši permaina labai svarbi. Ko gero, svarbiausia, kad teori- 
nių žinių primatas visose srityse įgalina PIV planuoti, vadinasi, ir kontroliuoti ateitį 
daug labiau negu ankstesnės visuomenės. Šis pajėgumas, žinoma, sutampa su pro- 
fesionalų polinkiu organizuoti ir planuoti gyvenimą. Be to, atsiradus informaci- 
nėms technologijoms teorijos tapo lankstesnės ir universalesnės. Kompiuteriza- 
cija leidžia ne tik valdyti „organizuotą painiavą“, bet kurti „intelektinės veiklos 
technologiją“ (Bell, 1973, p. 29), apimančią žinias (taisyklės, procedūros ir pa- 
našūs dalykai) ir savo ruožtu padedančią diegti naujoves. 

Teorinės žinios yra dėmesio verta idėja, kuri iš pirmo žvilgsnio apibrėžia naujo 
tipo visuomenę, priklausomą nuo informacijos kūrimo ir naudojimo. Jei pokyčius 
lemia teorija, priešingai negu kadaise praktinės reikmės, galima sakyti, kad tokios 
žinios skelbia naujo tipo visuomenę. Maža to, mes čia kalbame ne tik apie tai, 
kad vis daugiau žmonių dirba nefizinį darbą arba kad daugėja informacijos bitų, 
bet ir apie tai, kad susiformavo naujas pamatinis socialinio gyvenimo principas. 

Vis dėlto didžiausia šios sampratos problema yra tikslus teorinių Žinių api- 
brėžimas (Kumar, 1978, p. 219-230). Teorija asocijuojasi su abstrakčiomis ir api- 
bendrinamomis taisyklėmis, dėsningumais ir procedūromis, o tai reiškia, kad ga- 
lima sutikti, jog pažanga, ypač moksliniai laimėjimai, kodifikuojami tekstuose, 
su kuriais susipažįsta būsimieji specialistai, ir kuriuos jie integruoja į savo prak- 
tinę veiklą. Visai pagrįsta manyti, kad šis principas yra MTP projektų, susijusių 
su naujovėmis, esmė, bet jis taip pat aiškiai matomas daugelyje įvairiausių pro- 
fesijų, tokių kaip architektūra, inžinerija, statyba, maisto ruošimas ir netgi rūbų 
modeliavimas. 

Tačiau kai kas teorinių žinių sąvoką norėtų išplėsti, aprėpdamas gerokai dau- 
giau sričių, kad visa tai galėtų būti minima kaip žiniomis grįstos visuomenės įro- 
dymas. Pavyzdžiui, kaip Žinių viršenybės dabartiniame pasaulyje įrodymą būtų 
galima įtraukti daugelio tarnautojų, dirbančių teisės, socialinių paslaugų, buhal- 
terijos ir pan. srityse, rengimą. Būtų galima įrodinėti, kad apskritai aukštasis moks- 
las yra susijęs su teorinių žinių perdavimu. Galų gale bent jau Didžiojoje Brita- 
nijoje gerai žinoma, kad spartus perėjimas prie masinio aukštojo mokslo (kai apie 
30 procentų jaunuolių studijuoja universitetuose) buvo sukeltas poreikio tinka- 
mai parengti daugybę žmonių sėkmingai funkcionuoti „Žinių visuomenėje“. To- 
kios perduodamos žinios neabejotinai yra susistemintos ir paprastai atsietos nuo 

praktinio taikymo ir yra netgi apibendrintos, nors, žinoma, apibendrinimo mastas 
skiriasi nuo tokių mokslų, kaip chemija ir fizika, teorinių žinių. 

Nico Stehras (1994), teigdamas, kad dabar gyvename „žinių visuomenėje“, 
teorijos apibrėžimą išplečia įrodinėdamas, kad šiandien žinojimas yra tapęs esmine 
ir sudėtine mūsų gyvensenos dalimi. Naudojimasis teorinėmis žiniomis šiandien 
yra neatsiejamas faktiškai nuo visko, ką mes darome, nuo naujų technologijų kū- 
rimo, kasdienių daiktų gaminimo iki savo pačių gyvenimo įprasminimo, kai nau- 
dojamės didžiuliais Žinių šaltiniais, norėdami geriau suprasti savo pačių padėtį. 

Čia mes teorinių žinių sąvoką gerokai išplečiame, bet tai naudinga tiek, kiek 
Stehras kartoja vertas komentarų socialinio teoretiko Anthony'io Giddenso temas 
(apie Giddensą bus kalbama toliau aštuntame šios knygos skyriuje). Stehras pa- 
teikia trijų pakopų Žinių raidos tipologiją: nuo prasmingo (Apšvietos idealas), pro- 
duktyvaus (pramonėje) iki veiksmo (kai žinios glaudžiai siejamos su gamyba ir 
daro įtaką kasdieniam žmogaus gyvenimui). Pastaroji žinių forma pasirodo esan- 
ti artima Giddenso pabrėžiamam, kaip jis vadina, sustiprėjusiam refleksyvumui, 
kuris būdingas „vėlyvosios modernybės“ būviui. Giddensas kaip tik pabrėžia, kad 
modernybė žmonių laisvinimosi iš gamtos apribojimų ir varžančių bendruome- 
nės formų istorija, kai atrodė, kad reikia elgtis taip, kaip reikia, nes taip nulemta 
„likimo“, ir siekimo tapti individais bei grupėmis, kurie renkasi savo pačių ir bendrą 
likimus „išgalvotos nežinios“ aplinkybėmis. Tai reiškia, kad pasaulį vis mažiau 
varžo nekintami apribojimai, bet yra suprantamas veikiau kaip lankstus ir priklauso- 
mas nuo žmonių sprendimų. Tam būtinas stipresnis refleksyvumas, tačiau nereikėtų 
to suvokti kaip tam tikro polinkio į egocentrizmą. Priešingai, tai turi būti grin- 
džiama atvirumu labai skirtingų sričių idėjoms, informacijai ir teorijoms, kurios 
yra analizuojamos ir integruojamos, kai to pareikalauja aplinkybės ir žmonės. 

Čia svarbiausia mintis yra ta, kad „potradicinė“ (Giddens, 1994) visuomenė, 
kuriai būdingas sustiprėjęs asmenų ir institucijų refleksyvumas, priklauso nuo in- 
formacijos ir žinių. Žinoma, dalis jos yra lokali ir konkreti (kieno nors apmąsto- 
ma biografija, bendrovė, kruopščiai analizuojanti savo pardavimus ir akcijų kur- 
sus), bet nemaža dalis abstrakti, skleidžiama pirmiausia elektroninės žiniasklai- 
dos ir kitų, ypač švietimo, institucijų. Jeigu sutinkame su Giddenso argumentu, 
jog gyvename „brandžios modernybės“ pasaulyje, kur refleksyvumas daug labiau 
išreikštas negu ligi tol, šį faktą galima suprasti kaip informacijos ir žinių svarbos 
didėjimą. Pasaulis, kuriame ir individai, ir organizacijos gali rinktis, priklauso nuo 
išsamios ir gausios informacijos ir jos kūrimo. Jeigu vadovausimės Giddenso tvir- 
tinimu, kad gyvename sustiprėjusio refleksyvumo eroje ir jo pagrindu kuriame 
savo materialias ir socialines sąlygas, tada reikės sudėtingos ir gilios informaci- 
nės aplinkos. Ko gero, tokios teorinės žinios nėra visiškai adekvačios tam, apie 

ką kalbėjo Danielis Bellas, bet kadangi yra abstrakčios ir susistemintos, galėtų 
būti įtrauktos į atitinkamai išplėstą kategoriją. 

Vis dėlto esama priežasčių suabejoti, ar kiekvieną naują informacinę visuo- 
menę galima aprašyti šiais terminais. Juolab kad Anthony Giddensas pats daro 
tai nenoromis. Nors jis pabrėžia, kad „intensyvaus refleksyvumo“ pasaulis yra „„pro- 
tingų Žmonių pasaulis“ (Giddens, 1994, p.7), matyti, kad jis nelinkęs to traktuoti 
kitaip, nei kaip ilgalaikių tendencijų tąsą. Iš tiesų dabartinis gyvenimas informa- 
cijos požiūriu yra daug intensyvesnis, bet to neužtenka, kad šią savybę galėtume 
laikyti naujo tipo visuomenės požymiu. 

Be to, Giddensas abejoja ir teorinių žinių naujumu. 1981 metais jis pastebė- 
jo, kad „nėra nieko nauja, kai kalbama apie „teorinių Žinių“ taikymą ... Iš tiesų 
„.. racionalus technikos [naudojimas] yra svarbiausias veiksnys, nuo pat pradžių 
išskirdavęs industrializmą iš visų prieš tai buvusių visuomeninės santvarkos for- 
mų“ (1981, p. 262). Tokiu atveju mes grįžtame prie problemos, kaip pavadinti 
šių dienų visuomenę, kurioje vyrauja teorinės žinios. 

Giddenso prieštaravimas prašyte prašosi kito klausimo: ką būtent turi ome- 
nyje apžvalgininkai, kalbėdami apie „teorines Žinias“. Iš ankstesnės citatos aiš- 
ku, kad Giddensas mano, jog klasikinės sociologijos atstovo Maxo Weberio for- 
malaus racionalumo, grindžiančio tikslingus (į tikslą orientuotus) veiksmus (pasi- 
reiškiančius biurokratinėmis struktūromis), koncepcija galėtų tikti apibrėžimui. Ga- 
liausiai ji apima abstrakčius ir galimus koduoti principus, taisykles ir normas (visą 
biurokratinę mašiną), taip pat ir reikalavimą, kad dalyviai disponuotų abstrakčiomis 
žiniomis (kaip veikia sistema). Šiais atžvilgiais teorinės žinios reiškia ne daugiau 
kaip biurokratijos funkcionavimo taisyklių ir procedūrų įsisavinimą. Jeigu taip, 
tuomet PIV akcentuojamos žinios iš esmės yra industrializmo prioritetų plėtimas 
ir spartinimas, ir mes vėl pakartosime abejones dėl PIV naujumo. 

Tai verčia mus abejoti termino „teorinės žinios“ tikslumu. Vienaip yra, jei 
„teorinių žinių“ pirmumas suvokiamas kaip rėmimasis moksliniais principais (van- 
dens virimo taškas, elementų specifinis laidumas, cheminės reakcijos ir t. t.), ku- 
rie yra susiteminti ir atpažįstami įvairiuose tekstuose. Tačiau visiškai kas kita, jei 
„teorija“ laikoma teoriniais modeliais ar netgi hipotezėmis, tokiomis kaip ryšio 
tarp infliacijos ir užimtumo, tarp skurdo ir gyvenimo galimybių arba socialinės 
klasės ir galimybės gauti išsilavinimą. Gali būti, kad tokios teorinės žinios tik tam 
tikru mastu skiriasi nuo fizikos dėsnių, tačiau šis skirtumas yra reikšmingas. Jei- 
gu teorines žinias suprantame kaip ekspertų sukurtų sistemų reikšmę organizuo- 
jant tokias paslaugas kaip vandens ir nutekamųjų vandenų sistemos, oro eismo 
kontrolė ir telefono tinklai, remiantis sistemine stebėsena veiklos, kuri yra nuo- 
latos (re)organizuojama, vadovaujantis nustatytais principais (toksiškumo, saugumo 

ir pan.), tai vėl gi kas kita. Arba, jeigu teorinės žinios reiškia individų ir institu- 
cijų refleksyvumo stiprėjimą, šiuo pagrindu projektuojant savo būsimus veiksmus, 
tai vėl reiškia ką kita. Galiausiai jeigu teorinės Žinios siejamos su didėjančiu mokslo 
diplomų skaičiumi — paplitusi strategija — tai reikštų visai naują apibrėžimą. To- 
kie netikslumai verčia nepatikliai žiūrėti į teorinių Žinių sureikšminimą, laikant 
jas pagrįstu informacinės visuomenės kriterijumi, nors poslinkis prie teorijos pir- 
mumo iš tiesų atrodo svarbus mūsų istorijos bruožas. 


PABAIGA 


Prieš keletą metų Danielis Bellas vietoj sąvokos „poindustrializmas“ pradėjo vartoti 
sąvoką „informacinė visuomenė“. Tačiau dėl to jo analizė iš esmės nepakito: Bello 
„Informacinės visuomenės“ samprata faktiškai tolygi jo „poindustrializmo“ sam- 
pratai. Tačiau kaip paaiškėjo 1š šio skyriaus, jo analizė tikrai neatlaiko kritikos. 

Be abejo, informacija ir Žinios — ir visos technologinės sistemos, kurios lydi 
„informacijos sprogimą“, — kiekybiškai išsiplėtė. Galima sutikti, kad jos tapo 1a- 
bai svarbios kasdieniame gyvenime. Vis dėlto nematyti jokių įtikinamų įrodymų 
arba argumentų, kurie patvirtintų, kad visa tai praneša apie naujo tipo visuome- 
nę, „poindustrializmą“, atskiriantį dabartį nuo praeities. Jeigu šios kritinės pasta- 
bos yra pagrįstos, tada visos kalbos apie informacijos srities pokyčius, reiškian- 
čius „poindustrinės visuomenės“ atsiradimą, turi būti atmestos. 

Buvo akivaizdžiai parodyta, kad Danielio Bello visuomenės padalijimas į at- 
skiras sritis ir tolesnis ekonomikos skirstymas į atskirus užimtumo sektorius ati- 
džiau panagrinėjus griūva. Paslaugų, nefizinio darbo, netgi profesinio pasirengi- 
mo reikalaujančių darbų padaugėjo, ir visa tai akivaizdžiai rodė, kad vis didesnis 
vaidmuo tenka informacijos naudojimui, jos saugojimui ir apdorojimui, bet nėra 
pagrindo teigti, kad plėtrą nulėmė didesnis turtas, iš „„materialines gėrybes gami- 
nančio“ sektoriaus plūstantis į vartojimo sritį. Priešingai, paslaugos išplito, kad 
išsaugotų ir užtikrintų įsitvirtinusią, abipusės priklausomybės ryšiais susijusią eko- 
nomiką (ir platesnius politinius bei kultūrinius ryšius). Nėra naujos „,poindustri- 
nės“ visuomenės: užimtumo paslaugų sektoriuje augimas ir su tuo susiję poky- 
čiai išryškina dabarties ir praeitis tolydumą. 

Dėl tų pačių priežasčių faktas, kad yra daugiau informacijos ir informacijos 
srityje dirbančių darbuotojų, kuriuo remiasi didelė dalis entuziastų, apstulbusių 
nuo dabarties ir ankstesnių laikotarpių skirtumų, negali būti laikoma naujos so- 
cialinės sistemos požymiu. Kaip tiesiai sako Krishanas Kumaras, „viena yra pri- 
pažinti, kad didėja informacijos technologijų svarba, netgi informacijos revoliu- 
ciją; pripažinti naujos industrinės revoliucijos idėją, naujo tipo visuomenę, naują 
amžių — visai kas kita“ (Kumar, 1992, p. 52). 

Bello pabrėžiamos „teorinės žinios“, kurias, jei ne iš esmės, tai analitiškai 
galima atskirti nuo anksčiau minėtų kiekybinio pobūdžio pokyčių, atrodo patrauk- 
liau už jo poindustrializmo teorijos temą „nuo gamybos prie paslaugų“. Kadangi 
šis kokybinis pokytis iš esmės veikia socialinio gyvenimo planavimą ir kontrolę, 
kiekvienam, kas domisi socialiniais pokyčiais ir galima informacijos/žinojimo svar- 
ba šiuolaikiniame pasaulyje, ši mintis daro įspūdį. Intuityviai ji atrodo įtikinama, 
tačiau Bellas jos iki galo neišplėtoja ir aiškiai akcentuoja pirmiausia profesijų ir 
užimtumo pokyčius. Bellas rašo arba pernelyg miglotai, kad jo teiginius būtų ga- 
lima pritaikyti, arba, kai imasi tikslinti, priverčia suabejoti jos naujumu ir reikš- 
me. Vis dėlto, mano nuomone, tai yra įdomiausias ir įtikinamiausias argumentas, 
kad šiandien mes gyvename „informacinėje visuomenėje“. 

Gyvename pasaulyje, kur informacija ir su ja susijusi veikla sudaro svarbiausią 
kasdienės organizacijos ir darbo dalį. Šiaip ar taip informacijos mastas ir apimtis 
nepaprastai išaugo. Suprantama, kad socialinių mokslų atstovai trokšta paaiškinti 
šiuos pokyčius. Mūsų išvada — jų negalima interpretuoti vadovaujantis profeso- 
riaus Bello terminija. Bello troškimas primesti „informacinei visuomenei“ „poin- 
dustrializmo“ pavadinimą paprasčiausiai neišsipildys. Jeigu norime suprasti in- 
formacijos plėtrą ir reikšmę dabartiniame amžiuje, turime dairytis kitur. 


4 Informacija, restruktūrizacija 
ir globalizacija 


Gyvename neramiais laikais. Žinoma, kiekviena karta greitai nusprendžia, kad gy- 
vena kaip niekad nepastoviais laikais, todėl derėtų skeptiškai klausytis tų, kurie 
teigia, kad mes išgyvename „antrąją pramonės revoliuciją“. Vis dėlto mūsų epo- 
choje dedasi tam tikri išskirtiniai dalykai. Mūsų laikų išskirtinumą konstatuoja 
autoritetingi ir garsūs asmenys. Pavyzdžiui, Ericas Hobsbawmas (1994) sako, kad 
„Žvelgiant istoriškai po 1975 metų vyko didžiausi, sparčiausi 1r esmingiausi [po- 
kyčiai]“ (p. 8). Pripažįstama, kad įsigalėję santykiai smarkiai keičiasi, o kaitos 
tempas kaip niekada spartus. Ne per seniausiai daugelis jaunų darbininkų Britanijos 
Pietų Velse ir Šiaurės Rytuose galėjo (kad ir be entuziazmo) būti tikri, jog kaip ir 
jų tėvai taps angliakasiais. Šie darbai, kurių jau XX a. šeštajame ir septintajame 
dešimtmečiais mažėjo, devintojo dešimtmečio pabaigoje išvis išnyko. Dabar an- 
gliakasius rasi dirbančius arba valstybės sukurtose darbo vietose, arba tokiose sr1- 
tyse, kaip turizmas, mažmeninė prekyba ar slauga. Niekas iš tikrųjų netiki, kad 
galima sugrąžinti senus laikus. Netolimoje ateityje angliakasio profesija bus toks 
pat anachronizmas kaip Spitalfyldso šilko audėjo. 

Buvome įpratę, kad po 1945 metų politiniu požiūriu pasaulis pasidalijo į dvi 
stovyklas. Bet 1989 metais beveik visur žlugus komunistiniams režimams (išim- 
tis — Kinija, keistai derinanti autoritarinį komunizmą su rinkos politika), to nebe- 
liko. Per keletą mėnesių pasikeitė atrodęs nekintamas politinis peizažas. Naujos 
„pereinamosios“ ekonomikos šalys, tokios kaip Ukraina, Bulgarija, Estija, patyrė 
perversmą ir nežinią, ir niekam neaišku, kas bus toliau, bet grįžimas į neseną praeitį 
neįsivaizduojamas. 

Visuomenės gyvenimą drumstė dideli, nors ir su pertrūkiais vykstantys maištai 
Didžiojoje Britanijoje —- Londone, Liverpulyje, Birmingeme, Bredforde ir Bristo- 
lyje ir nusidriekę netgi į High Wycombe priemiestį. Panašios riaušės kilo netoli 
Paryžiaus ir Los Andželo. Ne tokios dramatiškos, bet, ko gero, tokios pat nerimą 
keliančios permainos palietė ir asmeninius santykius, ėmė kisti šeimos formos (tai, 

ką sociologai mėgsta vadinti „alternatyviomis šeimomis“, apima gėjų ir lesbiečių 
santykius, gyvenimą nesusituokus bei pakartotines santuokas), sąlygoja tėvų rū- 
pestį, ką daryti, kad jų palikuonys (ir vis dažniau povaikiai) gerai jaustųsi. Mora- 
lės sergėtojai galėtų raginti grįžti prie pamatinių gyvenimo vertybių, bet mažai 
kas mano, kad normų nepaisymą, būdingą miestietiškai gyvensenai, būtų lengva 
sustabdyti arba kad įmanoma atgaivinti santuoką „iki mirtis išskirs“, kai vaikus 
reikėjo tiesiog „užauginti“. 

Visai nesunku pripažinti, kad esama sumaišties, kadangi apie tai kasdien su- 
žinome 1š žiniasklaidos, kurios gausu kaip niekada anksčiau ir ji visiems prieina- 
ma. Kasdien iš televizijos sužinome apie politinius svyravimus, apie ekonomikos 
problemas ir apie nerimą keliančius socialinius klausimus. Kadangi kiekvienuo- 
se namuose yra televizorius, radijas, laikraščiai, žurnalai 1r įvairių reklaminių lanks- 
tinukų, nenuostabu, kad žmonės gali pritarti nuomonei, jog viskas radikaliai ir 
vis sparčiau keičiasi. Šių pokyčių reikšmė, žinoma, yra karštų diskusijų objektas, 
bet dėl kaitos masto ir tempo ginčų nekyla. 

Tai, kad žmonės apie šias ir kitas permainas sužino daugiausia iš žiniasklai- 
dos, įspėja apie tai, kad svarbiausia poslinkių savybė yra informacija ir technolo- 
gijos, kuriomis ji tvarkoma, apdorojama ir keičiama. Atsiradus naujiems infor- 
macijos rinkimo ir perdavimo būdams — nuo nedidelių vaizdo kamerų, kurios lei- 
džia patekti į seniau sunkiai pasiekiamas sritis, iki palydovinių ryšių, kurie gali 
per keletą minučių persiųsti vaizdą už tūkstančių mylių — iš esmės pasikeitė ir 
visuomenės informavimo priemonės. Visas pasaulis galėjo stebėti, kaip griuvo Ber- 
lyno siena, kaip Borisas Jelcinas atrėmė bandymą įvykdyti perversmą Maskvoje 
ir kaip suskilo buvusi Jugoslavija. Milžiniška simbolinės aplinkos — knygų, pam- 
fletų, radijo, televizijos, video ir interneto — plėtra taip pat reiškia, kad informa- 
cija apie tokius dalykus kaip seksualiniai santykiai, jų teikiami malonumai ir pro- 
blemos (pradedant tinkama elgsena, baigiant AIDS epidemija), yra vis lengviau 
prieinama ir neišvengiamai veikia mūsų sąmonę. 

Tačiau šių pokyčių kontekste informacija yra svarbi ne tik tuo, kad auditori- 
ja gauna daugiau informacijos. Pavyzdžiui, daugybė naujų profesijų šiandien yra, 
galima sakyti, prisotintos informacijos, reikalaujančios ne fizinės jėgos, bet iškal- 
bos, rašymo ir vadovavimo įgūdžių — tatai parodo skaudus minėtas pavyzdys an- 
gliakasių, dabar įdarbintų rekonstruotų anglies kasyklų gidais pramonės muzie- 
juose, panašiuose į Beamisho muziejų Durhamo grafystėje. Be to, daug kas su- 
pranta, kad ir informacinės technologijos yra neatsiejamos nuo pačios suirutės: 
fabrikų kompiuterizacija reiškia, kad negalima tikėtis daugiau darbo vietų, kadangi 
ateityje labiau reikės darbo su kompiuterizuota įranga įgūdžių. Maža to, kompiu- 
terizacija spartina pokyčius, vykstančius čia ir dabar, ir žada nuolatinės kaitos ir 
prisitaikymo perspektyvą. Telekomunikacijų plėtra visame pasaulyje reiškia ne tik 

tai, kad lengva palaikyti ryšius ir susisiekti su beveik bet kuriame pasaulio kam- 
pelyje esančiais draugais, jeigu jie yra šalia telefono, bet ir tai, kad ekonominės 
bei politinės strategijos gali ir išties turi būti pradedamos ir plėtojamos, atsižvel- 
giant į globalius veiksnius. 

Kebloka įvertinti, kiek informacija ir informacinės technologijos lemia arba 
yra susijusios su vykstančiais milžiniškais pokyčiais, bet niekas neprieštarauja, 
kad permainos yra giliai įsišaknijusios, kaita vyksta daugelyje sričių ir vis spar- 
tėja, kad informacija yra neatskiriama šių procesų dalis. 

Netrūksta pastangų suprasti svarbiausias šių pokyčių formas, su kai kurio- 
mis iš jų mes jau susidūrėme, o kitas aptarsime tolesniuose skyriuose. Kai kurių 
mokslininkų nuomone, gyvename pereinamuoju iš industrinės į poindustrinę vi- 
suomenę tarpsniu, o Danielis Bellas ir kiti autoriai teigia, kad tai turi daug ben- 
dra su perėjimu nuo gamybos prie paslaugų visuomenės; kiti, pavyzdžiui, Zyg- 
muntas Baumanas, tai vadina perėjimu iš moderniojo į postmodernųjį pasaulį; pasak 
Scotto Lasho ir Johno Urry'io (1987), tai yra žingsnis iš organizuoto į dezorga- 
nizuotą kapitalizmą; o Franciso Fukuyama'os (1992) nuomone, tai yra ne kas ki- 
ta kaip „istorijos pabaiga“, rinkos ekonomikos pergalė prieš nepasitvirtinusį ko- 
lektyvistinį eksperimentą. Visi šie mokslininkai stengiasi paaiškinti iš esmės tuos 
pačius reiškinius, tik pabrėždami skirtingus dalykus ir, žinoma, nepaprastai skir- 
tingai interpretuodami jų reikšmę. 

Šiame skyriuje norėčiau atskirai paminėti tuos teoretikus, kuriuos bent jau 
analizės sumetimais būtų galima suskirstyti į dvi tarpusavyje susijusias grupes; 
pirmoji siūlo dabar vykstančius pokyčius vertinti kaip perėjimą 1š fordizmo eros į 
pofordizmą, o kiti teigia, kad paliekame masinės gamybos epochą ir įžengiame į 
laikotarpį, kuriame dominuoja Janksčioji specializacija. Šie požiūriai, mano gal- 
va, yra vieni tų, kurie sistemiškiausiai ir svariausiai paaiškina dabartinius socia- 
linius, ekonominius ir politinius pokyčius. 

Šios mokyklos laikosi skirtingų požiūrių, kuriuos, nenutoldamas nuo savo ana- 
lizės schemos, pabandysiu bent iš dalies atskleisti. Aptardamas tariamą perėjimą 
iš fordizmo į pofordizmą, norėčiau apsistoti prie teorijos, vadinamos reguliavi- 
mo mokykla. Jos pradininkai yra ekonomistai Alainas Lipietzas (1987), Michelis 
Aglietta (1979, 1998) ir Robertas Boyeras (1990). Šiai mokyklai aš dar priskirsiu 
ir kelis nepriklausomus analitikus, pirmiausia Davidą Harvey (1989b) ir Scottą 
Lashą bei Johną Urry (1987, 1994), kurių nuomonės svarbesniais kaitos klausi- 
mais, atrodo, dažnai sutampa. Kalbėdamas apie lanksčiąją specializaciją pabrė- 
žiančius teoretikus, daugiausia dėmesio skirsiu reikšmingiausiai publikacijai - Mi- 
chaelio Piore'o ir Charleso Sabelio The Second Industrial Divide, 1984 („„Antro- 
ji induStrijos takoskyra“). 

Viename skyriuje atskleisti visų šių teorijų gelmę, nesutarimus ir skirtingu- 
mus yra pernelyg sunkus uždavinys, todėl teks supaprastintai paaiškinti tai, ką 
norėtųsi apžvelgti išsamiai. Diskutuodamas ypatingą dėmesį skirsiu informacijos 
vaidmeniui ir reikšmei. Taip elgiuos: ne tik todėl, kad informacija yra mano kny- 
gos tema, ir ne todėl, kad kaip pamatysime, informacija yra visų šių aiškinimų 
apie spėjamą pasikeitimą centre, bet taip pat ir dėl to, kad tai leis geriau suprasti 
ir įvertinti informacijos svarbą bei konkrečias formas dabartinėje epochoje. 


REGULIAVIMO MOKYKLOS TEORIJA 


Reguliavimo mokyklos teorijos pradžia siejama su grupe prancūzų intelektualų, 
kuriems, ypač iš pradžių, didelę įtaką darė Marxo ekonominė teorija, nors vieni 
autoriai, pavyzdžiui, Michelis Aglietta, netrukus atsiribojo nuo šios tradicijos, o 
kiti, tokie kaip Alainas Lipietzas, vis labiau gilinosi į ekologinių sąjūdžių kelia- 
mas problemas. Vis dėlto reguliavimo mokyklos teorija išlaikė vieną bent jau su 
kai kuriomis marksistinėmis tradicijomis susijusį bruožą — holistinį socialinių san- 
tykių aiškinimą ir bandymą užčiuopti konkrečių laikotarpių bendruosius bruožus. 
Ji taip pat pabrėžia įvairių aspektų tarpusavio sąsajas, dėl kurių visuomenė eg- 
zistuoja. Šiems teoretikams nepriimtina, gilinantis į kaitos esmę, viską sieti tik 
su, tarkime, naujomis technologijomis darbe ir namuose. Greičiausiai tai reiškia 
ne pastarųjų ignoravimą, bet naujųjų technologijų siejimą su keletu tarpusavyje 
susijusių elementų, tokių kaip valstybės vaidmuo, klasinė sudėtis, korporacijų vaid- 
mens didėjimas, vartojimo modeliai, pakitę lyčių santykiai ir kitos veikiančios sis- 
temos ypatybės. 

Reguliavimo mokykla kelia fundamentalų klausimą: kaip kapitalizmas užsi- 
tikrina savo buvimą. Kaip sistema, kurios pagrindas yra pelnas ir nuolatinis kapi- 
talo plėtimas, gali tapti stabili? Arba, suformulavus tai reguliavimo teorijos at- 
stovams priimtinesnėmis sąvokomis, kaip yra užtikrinamas kapitalistinis kaupi- 
mas. Žinoma, galima ginčytis, kad bet kuri sistema, kurios būvis yra nuolatinis 
judėjimas (o kapitalizmas nepaneigiamai yra būtent tokia sistema), iš prigimties 
yra nestabili, todėl reguliavimo mokyklos pastangos rasti stabilumo pagrindus kin- 
tančioje ekonomikoje yra šiek tiek keistokos (Sayer ir Walker, 1992). Reguliavi- 
mo mokyklos atstovai pripažįsta, kad nestabilumas yra neatsiejama kapitalistinių 
santykių dalis, sutikdami, kad darbdaviai visuomet nori iš darbuotojų daugiau, negu 
pastarieji pasirengę duoti, kad konkurencija tarp firmų reiškia, jog yra nuolatinis 
naujovių poreikis, kad korporacinių bendrovių susiliejimas yra neatskiriama eko- 
nominio gyvenimo dalis. Bet jiems taip pat neduoda ramybės klausimas, kaip, ne- 
paisant šių įtampų, kapitalizmui pavyksta išlikti. Kitais žodžiais tariant, regulia- 

vimo mokykla siekia įvardyti, kokiais būdais yra įveikiamas 1r suvaldomas nesta- 
bilumas ir kaip, vykstant kaitai, užtikrinamas nepertraukiamumas. Pagal tai, ko- 
kiu mastu jie imasi nagrinėti šį klausimą, galima manyti, kad jie bando pateikti 
alternatyvą neoklasikinėms ekonomikos pusiausvyros teorijoms.! 

Reguliavimo mokyklos atstovai siekia išnagrinėti bet kuriuo metu vyraujantį 
kaupimo režimą. Taip jie ketina įvardyti vyraujantį gamybos organizavimą, paja- 
mų paskirstymo būdus, kaip grupuojami skirtingi ekonomikos sektoriai ir kaip orga- 
nizuojamas vartojimas. Jie taip pat stengiasi paaiškinti reguliavimo būdą, kuris 
reiškia „normas, įpročius, dėsningumus, reguliavimo tinklus ir pan., užtikrinančius 
[kaupimo] proceso vienovę“ (Lipietz, 1986, p. 19). Pastarasis, susijęs su tuo, ką 
būtų galima pavadinti „žaidimo taisyklėmis“, skatina toliau svarstyti būdus, kuriais 
pasiekiama socialinė kontrolė — nuo teisinių įstatymų iki švietimo strategijų. 

Reguliavimo mokyklos šalininkai siekia išanalizuoti santykį tarp kaupimo re- 
žimo ir jo reguliavimo būdo, nors praktiškai daugiausia tyrė kaupimo būdus. Jie 
teigia, kad krizės, kurios mums visiems yra daugmaž žinomas dalykas (nuosmukis, 
nedarbas, bankrotai, sutrikęs darbas ir pan.) per paskutinius maždaug penkiolika 
metų yra įveikiamos, nes įsigali naujas kaupimo režimas, kuris turi pakeisti seną- 
Ji, per visą pastarąjį pokarinį laikotarpį garantavusį stabilumą. Norima pasakyti, 
kad fordistinis kaupimo režimas, vyravęs nuo 1945 metų iki aštuntojo dešimtme- 
čio vidurio, pasidarė netvarus ir dabar neryžtingai, gerokai apiręs užleidžia vietą 
pofordistiniam režimui, kuris tikriausiai padės kapitalizmui vėl suklestėti. 

Toliau mano dėmesys kryps į fordistinio ir pofordistinio kaupimo režimų sugre- 
tinimą. Neišvengimai dėl to teks mažiau dėmesio skirti reguliavimo būdams, ir 
skaitytojai tai turi žinoti (Hirsch, 1991). O skaitydami apie pastangas sukurti pofor- 
distinį režimą devintajame dešimtmetyje jie galėtų prisiminti tuo metu Didžiojo- 
je Britanijoje pradėtus taikyti kontrolės mechanizmus, ryžtingą ponios Thatcher 
(ėjusios Premjerės pareigas nuo 1979 metų iki 1991 metų) kritiką leiboristų judė- 
jimo atžvilgiu, radikalius mokyklų ir aukštojo mokslo struktūrų bei mokymo progra- 
mų pakeitimus, vietos valdymo reorganizavimą (Gamble, 1988; Kavanagh, 1990). 


! Reguliavimo mokyklos teoriją, tiek, kiek ji yra susijusi su šia problematika, galima laikyti kritine 
kapitalizmo teorija, nemažą dalį sąvokų bei įžvalgų perėmusia iš marksistinių veikalų ir gana tiks- 
liai atitinkančia konservatyvią schemą. Galų gale ar siekimas paaiškinti, kaip ir kodėl kapitalizmas 
nežlunga, neprilygsta marksistinės temos atmetimui, esą kapitalizmą per revoliuciją pakeis socia- 
listinė santvarka? Iš tiesų reguliavimo mokyklos teorija yra iš dalies funkcinis aiškinimas, kai įro- 
dinėjant, kaip palaikoma tvarka esant kapitalizmui, kažkodėl nutylimi sistemos prieštaravimai. 

FORDISTINIS KAUPIMO REŽIMAS, 1945-1973 m. 


Reguliavimo mokyklos teoretikai tvirtina, kad šiuos metus galima apibūdinti kaip 
Fordo-Keyneso erą, kai keletas tarpusavyje susijusių ypatybių laidavo sistemos 
kaip visumos pusiausvyrą. Trumpai tariant, tai buvo plėtimosi periodas išlaikant 
pusiausvyrą tarp masinės gamybos ir vartojimo, kai valstybės kišimasis į ekono- 
miką padėjo tą darną išlaikyti ir kai valdžios socialinės rūpybos politika padėjo 
išlaikyti taip pat ir socialinį stabilumą. 

Kadangi Fordas praskynė kelią gamybos būdams, leidusiems gaminti įperka- 
mas, masinį vartojimą skatinančias prekes ir tuo pat metu pasisakė už (palyginti) 
didelius atlyginimus, kurie taip pat skatino vartojimą, sistema buvo pavadinta jo 
vardu. Vis dėlto klystume teigdami, kad Fordo metodai buvo visur įdiegti (Mey- 
er, 1981). Terminas Fordo veikiau reiškia, kad Fordo korporacija, ypač savo kles- 
tėjimo fazėje, kai per ją reiškėsi daugelis pagrindinių brandaus kapitalistinio ver- 
slo elementų, buvo prototipas. Kadangi Keynesas yra ekonomistas, kurio progra- 
mos asocijuojasi su valstybės kišimusi į pramonės reikalus, terminą Keyneso rei- 
kėtų suprasti veikiau kaip paradigminį, o ne kaip reiškiantį, jog skirtingose vals- 
tybėse valdžios elgėsi vienodai. 

Fordo-Keyneso era turi keletą svarbių bruožų. Iš eilės aptarsime kiekvieną. 


Masinė gamyba 


Masinė gamyba buvo norma. Inžinerijoje, mašinų, elektros prekių ir automobilių 
gamyboje svarbiausia buvo sukurti standartizuotus modelius, kuriuos būtų gali- 
ma gaminami įprastu (konvejeriniu) būdu, dideliais kiekiais ir beveik nesiskiriančius 
vienas nuo kito (šaldytuvus, dulkių siurblius, televizorius, drabužius ir t. t.). Ka- 
dangi visi siekė rentabilumo, o tai priklausė nuo gamybos apimties, gamyklos bū- 
davo didelės, o jose dirbdavo po kelis šimtus ir netgi tūkstančius žmonių. Pavyz- 
džiui, Fordo fabrike Detroite dirbo 40 000 žmonių, o Anglijos automobilių ga- 
myklose Cowl/ey Oksforde ir Longbridge Birmingeme XX a. septintojo dešimt- 
mečio pabaigoje dirbo apie 25 000 darbininkų kiekvienoje. Iki 1963 metų Jungti- 
nėje Karalystėje trečdalis visų privačiame gamybos sektoriuje dirbančių Žmonių 
dirbo organizacijose, turinčiose mažiausiai 10 000 darbininkų ir tarnautojų, ir per 
70 procentų žmonių dirbo kompanijose, turinčiose daugiau negu 500 dirbančiųjų 
(Westergaard 1r Resler, 1975, p. 151-152). Taip atskiros vietovės tapo Žinomos 
pagal tai, kas jose buvo gaminama; pavyzdžiui, Derbis žinomas geležinkelio dar- 
bais ir Ro//s-Royce gamykla; Shottonas, Corby ir Consett — plieno liejyklomis, 
Koventris — automobiliais, o Birmingemas - įvairių mašinų gamyba. 


72 4 SKYRIUS 


Pramonės darbininkai 


Visą tą laikotarpį didžiausią dirbančiųjų dalį sudarė pramonės darbininkai, kurių 
didžioji dalis dirbo gamyklose ir šiek tiek gavybos pramonėje. Jie jautė stirpų ry- 
šį su savo regionu bei klase, ir tai atspindėjo jų politinės pažiūros. 1951 metais 
sudarę beveik 70 procentų britų darbo jėgos, praėjus dvidešimčiai metų, darbi- 
ninkai vis dar sudarė beveik 60 procentų visų dirbančiųjų (Harrison, 1984, p. 381), 
o septintojo dešimtmečio pradžioje apie 60 procentų visų dirbančiųjų dirbo įvai- 
riausiuose pramonės sektoriuose, 43 procentai — tik apdirbamojoje pramonėje (Gers- 
huny ir Miles, 1983, p. 20). 

Pramonėje didelė dalis darbo jėgos buvo susibūrusi į profesines sąjungas, ku- 
rias pripažino dauguma darbdavių ir kurioms buvo atstovaujama įvairiose insti- 
tucijose, derinančiose darbo jėgos 1r vadovybės santykius. Vietos lygmeniu tai pa- 
sireiškė kaip sutartos derybų procedūros, o aukščiausiu lygiu — tendenciją steigti 
korporcijas (Middlemas, 1979), kuri pasireiškė tuo, kad darbdavių atstovai, prof- 
sąjungų lyderiai ir politikai reguliariai susitikdavo aptarti visiems rūpimų klausi- 
mų. Kulminacija buvo pasiekta XX a. septintajame dešimtmetyje, kai susitikimai 
„prie alaus ir sumuštinių“ Dauning Stryte pasidarė reguliarūs ir buvo parengta prem- 
jero ir profsąjungų lyderių socialinė sutartis. 

Svarbiausia, ko gero, kad ilgiausias kapitalizmo istorijoje pakilimas reiškė 
nuolatinį ekonomikos augimą, o drauge ir visišką užimtumą. Išskyrus keletą re- 
gionų, nedarbas Didžiojoje Britanijoje beveik išnyko, per visą šeštąjį dešimtmetį 
jis tesiekė apie 2 procentus, o tai daugumai gyventojų reiškė stabilumą, užtikrin- 
tumą ir pasitikėjimą. 


Masinis vartojimas 


Per tuos metus įsigalėjo masinis vartojimas, kurį skatino (palyginti) dideli ir au- 
gantys atlyginimai, mažėjančios faktinės išlaidos plataus vartojimo prekėms,“ vi- 
siškas užimtumas ir spartus pirkimo išsimokėtinai? populiarėjimas bei kredito pa- 
slaugos ir, žinoma, reklamos, mados, televizijos ir joms giminingų demonstravi- 
mo ir įtikinėjimo formų plėtra. 


" Arthuras Marwickas (1982) įrodo, kad nuo 1955 iki 1969 metų vidutinis savaitės darbo užmo- 
kestis išaugo 130 procentų; per tą paųį laikotarpį mažmeninių prekių kainos išaugo tik 63 procen- 
tais. Maža to, nors maisto ir kitų būtino vartojimo prekių kainos nuolat didėjo, daugelis plataus 
vartojimo prekių, tokių kaip automobiliai, televizoriai ir skalbiamosios mašinos, faktiškai kainuoja 
mažiau (p. 118; plg. Morgan, 1990, p. 506). 


* Ericas Hobsbawmas (1968) pastebi, kad 1957 metais Didžiosios Britanijos gyventojai buvo įsi- 
skolinę 369 milijonų svarų, o 1964 metais ši suma siekė apie 900 milijonų svarų, t. y. padidėjo 
beveik 250 procentų (p. 225). 

Po 1945 metų Žmonėms pasidarė prieinamos ligi tol sunkiai įsivaizduotos pre- 
kės — nuo kosmetikos ir asmens higienai skirtų gaminių, stilingos ir madingos ap- 
rangos, dulkių siurblių, kilimų, šaldytuvų, radijo imtuvų ir televizorių iki auto- 
mobilių. 1970 metais devyni iš dešimties namų turėjo televizorius, septyni iš de- 
šimties — šaldytuvus 1r daugiau kaip šeši iš dešimties — skalbykles, o turinčiųjų 
nuosavus automobilius skaičius nuo 2,3 milijono 1950 metais išaugo iki 11,8 mi- 
lijono 1970 metais, taigi daugiau kaip pusė šalies namų ūkių turėjo automobilius 
(Central Statistical Office, 1983, 15.4 lentelė). 

Masinis vartojimas pirmiausia rėmėsi tuo, kad darbininkai galėjo įsigyti tai, 
kas siūloma, nes būtent jie, būdami gyventojų dauguma, sudarė ir didžiausią var- 
totojų grupę. Jie paliudijo tuometinio premjero Haroldo Macmillano šūkį, kad žmo- 
nės „niekada taip gerai negyveno“. Iš tiesų ne, nes didžioji gyventojų dalis pa- 
prasčiausiai negalėjo įpirkti plataus vartojimo prekių (išskyrus „alų ir tabaką“). 

Maža to, išaugęs vartojimas pasidarė nenutrūkstamos ir stabilios masinės ga- 
mybos ašimi. Šiuo laikotarpiu masinis vartojimas buvo svarbiausia gamybos plėtros 
sąlyga, savo ruožtu garantavusi visišką užimtumą. Fordizmo eroje ekonomikos kles- 
tėjimą vis labiau sąlygojo intensyvi prekyba (o tęsiant toliau — skolinimasis bei 
kredito sąlygos), ypač automobilių ir buities prietaisais bei kitomis prekėmis. Vartoti 
tapo būtina. 

Lemiamos reikšmės turėjo pasiekta dermė tarp masinio vartojimo ir masinės 
gamybos. Siekiant užsitikrinti abiejų procesų nepertraukiamumą, buvo sukurta ištisa 
rinkodaros ir dizaino sistema — kasmet keitėsi automobilių modeliai, augo rekla- 
mos pramonė, kitaip buvo išdėstomos prekės parduotuvėse, pardavimų sutartys, 
pirkimo lengvatos — bet, žinoma, svarbiausia reikėjo užtikrinti visišką užimtumą 
ir nuolatinį pajamų didėjimą. Kol vartojimo poreikis buvo didelis (ir valstybė dažnai 
įsikišdavo, kad tai užtikrintų), tol ekonomika galėjo gyvuoti. 


Nacionalinė valstybė ir nacionalinės oligopolijos 


Per visą šį laikotarpį ekonominė veikla buvo lokalizuota nacionalinėje valstybė- 
je, 0 jos sektoriuose paprastai dominavo nacionalinės oligopolijos. Paprastai bet 
kurioje srityje, nesvarbu — elektronikos, aprangos, mažmeninės prekybos arba ma- 
šinų gamybos, galima rasti tris keturias dominuojančias bendroves. 1963 metais 
Didžiojoje Britanijoje penkių pirmaujančių verslo bendrovių produkcija sudarė 
beveik 60 procentų visų pardavimų bet kurioje prekybos srityje (Westergaard ir 
Resler, 1975, p. 152). Dar labiau apibendrinus, šimto geriausių bendrovių pro- 
dukcija 1960 metais sudarė trečdalį visos Britanijos pramonės produkcijos, ir tai 
reiškė didelių korporacijų galią. Vietinės kompanijos turėjo didelę įtaką vidaus 
rinkai: 1968 metais 87 procentai pramonės produkcijos buvo britiška. 

Dabar galime suprasti, kad Didžiojoje Britanijoje pramonės padėtis buvo pa- 
lyginti patogi. Ji kontroliavo beveik visą vidaus rinką, turėjo nedaug konkurentų, 
dalyvavo augančiose ir saugiose rinkose ir vis labiau integravosi vertikaliai ir ho- 
rizontaliai, taigi galėjo maksimaliai kontroliuoti 1r koordinuoti savo interesus. 


Planavimas 


Britų ekonomikos pamatus dar labiau stiprino planavimo reikšmės supratimas ir 
pripažinimas (Addison, 1975). Tai pasireiškė ne tik tuo, kad buvo sukurta valsty- 
bės socialinės gerovės sistema, bet ir sutarimu dėl teisėto valstybės dalyvavimo 
ekonomikoje (keinsizmas). Pažymėtina, pavyzdžiui, kad po Antrojo pasaulinio karo 
didžioji dalis energijos tiekimo bei komunikacijų buvo nacionalizuota, ir tik plieno 
pramonė XX a. šeštajame dešimtmetyje buvo denacionalizuota konservatorių. Dėl 
anglies, dujų, elektros pramonės ginčų tarp partijų nekilo. Reguliavimo mokyk- 
los teoretikų nuomone, toks sutarimas skatino daugelio gyvenimo sričių planavi- 
mą ir palankiai nuteikė daugumą žmonių, kurie manė, kad valstybės remiamas švie- 
timas ir sveikatos apsauga jiems ypač naudingi. Tai padėjo išlaikyti fordistinės 
sistemos stabilumą. 

Šis fordistinio kaupimo apibūdinimas apima daug bendrųjų dėsnių, kurių dau- 
gumai kritikai prieštarautų. Pavyzdžiui, vaizduojant pokarį Didžiojoje Britanijo- 
je kaip stabilumo ir klestėjimo metą, nepakankamai įvertinama, kaip sunku buvo 
pašalinti skurdo, konfliktų ir ekonominio neužtikrintumo padarinius. Daugeliui 
menančių šeštąjį 1r septintąjį dešimtmečius gali atrodyti keista, kad šis laikotar- 
pis apibūdinamas kaip era, kai buvo atšaukti draudimai teikti kreditus, arba kaip 
laiką, kai Didžiosios Britanijos pramonė buvo apsaugota nuo užsienio konkuren- 
cijos. Fordizmo analitikai pernelyg lengvai daro išvadas apie specifinę Šiaurės 
Amerikos ir Vakarų Europos pokarinės raidos patirtį. Galima ginčytis, kaip tai 
pritaikyti, tarkime, Malaizijai, Japonijai ar Italijai ir Graikijai. Klausimų kelia pe- 
riodizacija — kokios fordizmo epochos ribos? Kaip jau minėjome, Henry Fordas 
įsteigė savo fabrikus XX a. antrajame dešimtmetyje, ir verta prisiminti, kad są- 
voką sugalvojo marksistas Antonio Gramsci savo esė, parašytoje ketvirtojo de- 
šimtmečio pradžioje (Gramsci, 1971, p. 277-318). Paprastai įrodinėjama, kad Di- 
džioji Britanija atsiliko nuo pirmaujančios fordistinės šalies — Jungtinių Ameri- 
kos Valstijų, bet fiksuojamos datos iš tiesų yra gana mįslingos (kodėl nuo 1945 
metų?), kaip ir pavadinimas, primetamas valstybėms, kuriose valdžios kišimosi 
formos ryškiai skiriasi (palyginkime, pavyzdžiui, į nesikišimo politiką besiorien- 
tuojančias Jungtines Valstijas ir Didžiąją Britaniją). 

Toliau pateiksiu daugiau kritinių pastabų apie reguliavimo mokyklos mode- 
lt, o aiškinantis fordistinio kaupimo režimo apibūdinimą pravartu prisiminti pa- 

grindines socialines ir ekonomines tendencijas bei įvykius XX a. aštuntajame 
dešimtmetyje. Būtent staigios recesijos ir šoko, kurį sukėlė milžiniškas naftos kainų 
kilimas 1973 metais, laikotarpiu pradėta suprasti, kad vykstantys pokyčiai reiš- 
kia, jog fordistinis režimas nebegali išsilaikyti. Taip gimė pofordizmas, kurio po- 
žymiai buvo tendencijos, pakirtusios fordizmą. Šių permainų epicentras buvo in- 
formacijos naudojimas, saugojimas ir poveikis jai. 


GLOBALIZACIJA 


Vienas svarbiausių fordizmo žlugimą nulėmusių veiksnių, kuris dažnai laikomas 
pofordizmo eros bruožu, yra globalizacija. Nesuklysime sakydami, kad pastarai- 
siais metais šį terminą vartoja ne tik socialiniai mokslininkai, bet ir politikai bei 
verslo lyderiai, kuriems svarbu valdyti kaitos procesus (Held ir kt., 1999). Tai il- 
gą laiką rutuliojęsis, nuo XX a. aštuntojo dešimtmečio vis stiprėjantis ir toli gra- 
žu neblėstantis reiškinys. Globalizacijos terminas reiškia ne /ik internacionaliza- 
ciją, t. y. didesnę sąveiką tarp autonomiškų nacionalinių valstybių. Globalizacija 
reiškia daug daugiau — tai, kad visame pasaulyje stiprėjant socialinei ir ekonomi- 
nei integracijai, stiprėja 1r žmonių ryšiai. Paprastai globalizacija pirmiausia sie- 
jama su ekonomika - kaip rinkų, valiutų, korporacinių organizacijų jungimasis. 
Žinoma, globalizacija reškia tai — bet taip pat ir socialinį, kultūrinį bei politinį 
būvį, kurio akivaizdžiais požymiais galima laikyti, pavyzdžiui, staiga labai padi- 
dėjusią migraciją, turizmą, hibridines muzikos formas ir išaugusį susidomėjimą 
globaliomis politinėmis strategijomis, šitaip rengiantis netikėtiems ir sudėtingiems 

Globalizacijai kelią praskynęs kapitalizmas įrodė esąs nepaprastai sėkminga 
socialinė forma: jis apėmė visą Žemės rutulį ir įsiskverbė į privačias gyvenimo 
sritis. Šiuolaikinis kapitalizmas vienu metu yra ir tarptautinis (bei sparčiai besi- 
plečiantis į ligi šiol izoliuotas zonas, tokias kaip buvusioji Sovietų sąjunga ir Ki- 
nija), 1r nesunkiai besiskverbiantis į tokias sritis kaip vaikų priežiūra, asmens hi- 
giena, aprūpinimas kasdieniais maisto produktais. Taip kapitalizmas visą pasaulį 
įtraukė į santykių tinklus, ir, pavyzdžiui, kavą galime gauti iš vieno pasaulio krašto, 
vynus — iš kito, televiziją žiūrėti vieno regiono, o drabužius vilkėti pagamintus 
kitame. Taip yra dėl visą žemės rutulį sujungusių tarpusavio ryšių. Kitaip tariant, 
pasaulis yra kontekstas, kuriame mezgasi: tarpusavio ryšiai, nesvarbu, kur gyven- 
tume ir koks tas gyvenimas būtų privatus. 

Be to, lemiamos reikšmės globalizacijai turi tarptautinių korporacijų (TK) plėt- 
ra, kuri iš esmės paklojo pamatus šiam reiškiniui. Žinoma, TK yra beveik viso 
XX amžiaus ypatybė, pavyzdžiui, Fordo kompanija Motor jau ir prieš Antrąjį pa- 

saulinį karą buvo tarptautinė. Tačiau svarbu suprasti, kad pastaraisiais dešimtme- 
čiais tarptautinės korporacijos auga ir plečiasi ypač sparčiai. Šiandien yra dau- 
giau nei 50 000 tarptautinių korporacijų. Pavyzdžiui, 1950 metais tik trys iš 300 
didžiausių TK turėjo filialus daugiau nei dvidešimtyje šalių, tačiau apie 1975 metus 
jų turėjo vien keturiasdešimt keturios amerikietiškos TK. 1950 metais dauguma 
JAV TK turėjo filialus mažiau negu šešiose šalyse; apie 1975 metus tokiu siauru 
mastu veikė tik devynios (Dicken, 1992, p. 50). 

TK dydį ir mastą sunku suvokti, bet šis bei tas paaiškėja iš nuorodos, kad 
palyginus valstybių ir korporacijų turtus, pusę iš šimto stambiausiųjų gali suda- 
ryti TK. Finansiniu požiūriu faktiškai tik pora tuzinų valstybių yra stipresnės ne- 
gu stambiausios TK. Tokios tarptautinės korporacijos kaip Genera! Motors (1992 
metais pajamos buvo 133 milijardai dolerių), IBM (56 milijardai), She// (99 mi- 
lijardai) ir Genera! Electric (62 milijardai) iš tiesų „pasaulio ekonomikoje yra įta- 
kingiausios ir dominuojančios jėgos“ (Dicken, 1992, p. 49) ir sudaro 25 procen- 
tus visos pasaulio produkcijos (Held ir kt., 1999, p. 282). Didžiausioms TK bet 
kuriame sektoriuje tenka liūto dalis, nes jos be galo koncentruotos. Pavyzdžiui, 
Peteris Dickenas (1992) mini „milijardo dolerių klubą“, į kurį įeina tik 600 TK, 
kurios pasaulio rinkai tiekia daugiau kaip 20 procentų visos pramonės ir žemės 
ūkio produkcijos, bet tarp šių milžinų „vos septyniasdešimt keturioms tenka pen- 
kiasdešimt procentų visų pardavimų“ (p. 49). 

Globalizacija, sukonstruota ir įgyvendinta (jei nekontroliuojama) tarptauti- 
nių korporacijų, turi keletą svarbių bruožų. Paminėsime ryškiausius jų. 


Rinkos globalizacija 


Tai reiškia, kad pagrindiniai korporacijų šulai dabar vadovaujasi prielaida, kad 
jų rinkos yra pasaulinės ir atviros visiems ekonominiams dariniams, turintiems 
išteklių ir noro jose dalyvauti. Žinoma, netgi šiomis dienomis grynai globalia stra- 
tegija remiasi nedaugelis TK — Dickenas (1992) įvertino, kad vos 4-5970 TK veikia 
tokiu principu, — bet jos neabejotinai juda būtent šia linkme. 

Globalizacija reiškia, kad šiandieninės rinkos yra didesnės, palyginti su anks- 
tesnėmis, ir kad vis dažniau jos yra skirtos tik siauram ratui tų, kurie turi milži- 
niškus išteklius, būtinus norint dalyvauti pasaulinio masto procesuose. Vis dėlto 
paradoksalu, kad svarbiausiais atžvilgiais rinkos konkuruoja nuožmiau negu anks- 
čiau būtent todėl, kad yra užvaldytos milžiniškų korporacijų, kurių ištekliai yra 
pasaulinio masto. Kažkada nacionalinėje rinkoje galėjo dominuoti vietos oligo- 
polija, bet ilgainiui vis dažniau į nacionalines rinkas įsibraudavo nevietiniai žai- 
dėjai (o vietinės energetinės korporacijos, žinoma, pačios stengėsi palikti savo gim- 
tinę ir atakuoti kitas rinkas). Dalyvaudami pasaulinėje rinkoje naujieji varžovai 
yra ir didesni, ir labiau pažeidžiami negu ligi tol. Pasižvalgykime ir pamatysime 

šio proceso įrodymų; pavyzdžiui, automobilių pramonė dabar yra valdoma pasau- 
liniu mastu, transporto priemonės pardavinėjamos visame pasaulyje, tai reiškia, 
kad kadaise buvę nacionaliniai lyderiai nebegali jaustis saugūs; ši ypatybė išryš- 
kėjo 1994 metais, kai paskutinio britų automobilių gamintojo Rover kontrolinį ak- 
cijų paketą perpirko BMW (nors Honda jau valdė 20 procentų „britiškų“ įmonių). 
Beveik tokios pat ypatybės būdingos naftos chemijos, farmacijos, kompiuterių, 
telekomunikacijų įrangos ir buitinės elektronikos pramonėms. Faktiškai mūsų lai- 
kais rinka globalėja. 

Pasaulio rinką apytiksliai galima padalyti į tris pagrindinius segmentus - Šiau- 
rės Amerikos, Europos ir Tolimųjų Rytų — nes kiti regionai siūlo palyginti men- 
kas iš investuoticijų gaunamo pelno perspektyvas, ir, žinoma, pagrindinės TK pla- 
čiai veikia visuose trijuose regionuose. Šis skirstymas primena mums, kad rinkos 
globalizacija reiškia ir kai ką kita. Čia turiu galvoje per šiek tiek trumpesnį nei 
ketvirtį amžiaus atsiradusią tipišką globalią korporaciją - Japonijos konglomera- 
tus, kurie dažnai prisipažįsta neturį nacionalinių šaknų (kitaip negu šalyse, ku- 
riose jie investuoja). Tokios korporacijos kaip Hitachi (1992 metais jos pajamos 
siekė 61,5 milijardus dolerių), Matsushita (57 milijardai), Toyota (79 milijardai) 
ir Sony (31,5 milijardų), turi aiškias globalias strategijas savo produkcijai. Me- 
tams bėgant paaiškėjo, kad automobilių, buitinės elektronikos ir visai neseniai in- 
formacijos technologijų srityse šios strategijos buvo itin sėkmingos. Tuo pat me- 
tu jos prisidėjo prie Vakaruose įsitvirtinusių korporacijų restruktūrizacijos. Japo- 
nominė tvarka — automobilių, biuro įrangos, televizorių, vaizdo aparatūros arba 
kompiuterių gamybą. 


Gamybos globalizacija 


Matyti, kad labiau įsitraukdamos į globalias rinkas korporacijos turi planuoti ir 
organizuoti savo darbą pasauliniu mastu. Pagrindinis tokio pokyčio ypatumas yra 
globalios gamybos strategijos, todėl, pavyzdžiui, TK neretai planuoja savo cen- 
trą įkurdinti Niujorke, dizaino paslaugas — Virdžinijoje ir gamybą — Tolimuosiuose 
Rytuose, o iš biuro Londone koordinuoti realizavimo kampanijas. Nepalenkiama 
globalizacijos logika verčia TK kurti strategijas, kurios garantuotų maksimalų pelną. 

Ši aplinkybė iškelia informacijos problemas, kadangi organizuoti rinkos stra- 
tegijas ir pasaulinio masto gamybą įmanoma tik pasitelkiant sudėtingas informa- 
cines paslaugas. Apie pastarąsias vėliau daugiau pakalbėsiu, o čia galima paste- 
bėti, kad gamybos globalizacija taip pat skatina atsirasti tai, ką Dickenas (1992) 
vadina „apytaka“, kuri „susieja įvairias gamybos sistemos dalis“ (p. 5). Tai reiš- 
kia, kad esminė gamybos globalizacijos sąlyga yra g/obalizuotos informacinės pa- 
slaugos, tokios kaip reklama, bankininkystė, draudimas 1r konsultavimas, kurios 

sudaro „atsirandančią globalią infrastruktūrą“ (Dicken, 1992, p. 5). Pavyzdžiui, 
American Express, Citicorp, Bankamerica, Lloyds 17 Merrill Lynch, aptarnaujan- 
čios analogiškos struktūros ir orientacijos korporacines pramonės įmones, taip pat 
išsidėsčiusios po visą pasaulį. 


Finansų globalizacija 


Vienas svarbiausių globalizacijos aspektų yra pasaulinių informacijos paslaugų, 
tokių kaip bankai, plėtra. Čia kalbama ir apie finansų globalizaciją, ir apie šį tą 
daugiau: būtent vis labiau integruotos globalios finansų rinkos formavimąsi. Su- 
dėtingos IT sistemos ir fondų biržų valstybinio reguliavimo bei valiutos kontro- 
lės panaikinimas lėmė, kad dabar galima apskritą parą gauti su pinigais susijusią 
informaciją, visą parą prekiauti akcijomis, vertybiniais popieriais, obligacijomis 
ir valiuta. Dėl šių pokyčių nepaprastai išaugo ir paspartėjo tarptautiniai finansi- 
niai sandoriai, o kartu labai padidėjo bet kurios nacionalinės ekonomikos pažei- 
džiamumas ir priklausomybė nuo pinigų rinkų. 

Stulbina šių informacijos srautų mastas ir greitis. Antai Willis Huttonas (1994) 
pastebi, kad užsienio valiutos apyvarta dabar užgožia nacionalinių ekonomikų dydį, 
ir dėl to prekybos srautai (tradicinis nacionalinės ekonomikos veikimo įvertinimo 
metodas pagal importo ir eksporto lygį) atrodo palyginti nedideli. Taigi „bendras 
pasaulinės prekybos lygis 1993 metais sudaro du trečdalius JAV BVP; apyvarta 
užsienio valiutų rinkose — paliekant nuošalyje obligacijų ir paprastųjų akcijų rin- 
kas — pasiekia tą pačią sumą greičiau nei per dvi savaites“ (p. 13). Atsižvelgdamas 
į istorinę perspektyvą, Joyce Kolko (1988) XX a. antrojoje pusėje pastebi ekspo- 
nentinį prekybos užsienio valiuta augimą. 1993 m. liepos 26 d. žurnalas Fortune 
pranešė, kad pinigų srautai per JAV atsiskaitymų rūmų tarpbankinių atsiskaitymų 
sistemą vidutiniškai siekia 850 milijardų arba daugiau dolerių per dieną, o kar- 
tais viršija vieną trilijoną dolerių (p. 26). Iki 2000 metų šis skaičius padidėjo iki 
1,5 trilijono per dieną. Tai suma, sunkiai suvokiama daugeliui žmonių. 


Komunikacijų globalizacija 


Dar vienas su kitomis to paties proceso ypatybėmis glaudžiai susijęs globalizaci- 
jos aspektas yra visą pasaulį apraizgančių komunikacijų tinklų plitimas. Supran- 
tama, kad yra technologinis aspektas — palydovų sistemos, telekomunikacijų ga- 
limybės ir pan., — prie kurio aš grįšiu, tačiau čia norėčiau atkreipti dėmesį į anks- 
tesniuose dviejuose skyriuose aptartą reiškinį: simbolinę aplinką, kuri apima vi- 
są pasaulį ir kurią iš esmės organizuoja žiniasklaidos TK. 

Tai sukelia daug svarbių socialinių ir kultūrinių padarinių, bet čia pabrėžiu 
tik informacijos sritį, kuri teikia žmonėms bendrus vaizdinius ir idėjas. Pavyz- 

džiui, Jungtinėse Amerikos Valstijose sukurti filmai rodomi visame pasaulyje ir 
visur sutraukia daugiausiai žiūrovų. Visais laikais pasaulyje dvidešimt didžiausią 
pasisekimą turėjusių filmų yra sukurti Amerikoje, tarp jų — „Titanikas“ (1997), 
„Žvaigždžių karai“ (1999) ir „Juros periodo parkas“(1993), taip pat „Forestas Gam- 
pas“ (1994), „Vyrai juodais drabužiais“ (1997), „Aladinas“ (1992) ir „Indiana Džon- 
sas ir paskutinis kryžiaus žygis“ (1989). Visi jie uždirbo ne mažiau kaip 500 mi- 
lijonų dolerių, o „Titaniko“ pelnas siekė 2 milijardus dolerių. Šie filmai turėjo 
didžiulį pasisekimą Vokietijoje, Italijoje, Prancūzijoje, Ispanijoje, Australijoje ir 
Jungtinėse Valstijose — galima sakyti visur, kur yra kino teatrai. Žiūrovams, kad 
ir kaip skirtingai reaguojantiems ir skirtingai nusiteikusiems, pateikiama bendra 
simbolių sritis — beveik tą patį galima pasakyti apie šiandieninius TV reginius, 
naujienų programas arba mados pramonę. 

Nors ir labai norėtųsi patikslinti, apie kokius ryšių globalizacijos padarinius 
konkretiems žmonėms ir konkrečiose vietose kalbama, tačiau jų vaidmuo globa- 
liai ekonominei sistemai labai svarbus. Vargu ar galima teigti, kad amerikietiškos 
televizijos „muilo operos“ perša žiūrovams jose vaizduojamus gyvenimo stilius, 
kad reklaminiai skelbimai sėkmingai įtikina, kad filmuose demonstruojami mo- 
deliai veikia žiūrovų troškimus arba kad iš Los Andželo ir Londono sklindanti 
roko muzika skatina pasaulio jaunimą vaikytis jos atlikėjų aprangos stilių arba 
valgyti tai, ką valgo tos muzikos atlikėjai. Be abejo, šie globalūs įvaizdžiai daž- 
nai jungia keletą skirtingų kultūrų elementų, todėl jie nėra netikslingi. Bet tikrai 
neįmanoma laikyti nesvarbiu požiūrio, kad didelės dalies pasaulio ekonominių jėgų 
poveikis be šios simbolinės aplinkos būtų neįsivaizduojamas. Jos pačios gal ir ne- 
užtektų, bet ji yra būtina dažnam komerciniam sumanymui. Galima daryti išva- 
dą, kad komunikacijų globalizacija vaidina palaikantį, o kartais keliantį įtampą ir 
netgi prieštaringą vaidmenį pasaulinėje rinkos sistemoje, kurios svarbiu poreiškiu 
yra ir ji pati. Vargu ar galima padaryti kokią nors kitokią išvadą, turint omenyje, 
kokią svarbią reikšmę dabartinėje rinkodaroje turi „prekinio ženklo įtvirtinimas“, 
produktų ir netgi korporacijų siejimas su vaizdiniais, kurie propaguojami pasitel- 
kus medijas. Pagalvokime, ką reiškia simboliai Nike, Calvin Klein arba Virgin. 
Globali žiniasklaida gali sugadinti arba pakenkti šiems ženklams, bet neginčija- 
ma, kad be jos jie išvis negalėtų klestėti. 


Informacijos infrastruktūra 


Kiekvienas iš šių globalizacijos aspektų reikalauja ir prisideda prie informacijos 
infrastruktūros, kuri padeda dorotis su pasaulinio proceso pokyčiais ir įtampomis. 
Tai reiškia, kad globalizacija išaugo ir tebeauga, todėl atsirado informacijos ir jos 
srautų valdymo būdai. Galime įvardyti pagrindinius šios informacijos infrastruk- 
tūros elementus. 

e Svarbiausi globalizacijos komponentai yra tokių paslaugų kaip bankininkys- 
tė, finansai, draudimas 1r reklama plitimas pasauliniu mastu. Be šių paslaugų 
TK nepajėgtų funkcionuoti. Žinoma, informacija apie rinkas, klientūrą, re- 
gionus, ekonomikas, riziką, investavimo struktūras, mokesčių sistemas ir t. t. 
yra jų verslas, pagrindinė jų veiklos sudedamoji dalis. Šios tarnybos kaupia, 
generuoja bei skleidžia informaciją, kuri įgauna papildomą vertę, kai yra iš- 
analizuojama, į ją laiku atsakoma arba ji sulyginama. 

e Globalizacija reikalauja kurti ir, kur būtina, tobulinti kompiuterių ir komuni- 
kacijų technologijas. Pastaraisiais metais matėme, kaip sparčiai diegiamos 1r 
tobulinamos informacinės technologijos, be kurių neįsivaizduojamas pasau- 
linio verslo koordinavimas. 

e Šiinformacinė infrastruktūra nulėmė tikrai nepaprastą informacijos srautų di- 
dėjimą. Pavyzdžiui, verslo žurnalas Foriune (1993 gruodžio 13 d., p. 37) pra- 
neša, kad tarptautinių telefono skambučių iš ir į JAV nuo 1981 m. iki 1991 m. 
padaugėjo 500 procentų (nuo 500 milijonų iki 2,5 milijardų). Kitur vyko pri- 
trenkiantis finansinių srautų judėjimas tarptautiniais informacijos kanalais. 
Prekyba užsienio valiutomis, tiesioginio užsienio investavimo modeliai ir pre- 
kyba obligacijomis bei paprastosiomis akcijomis sparčiai plėtėsi, išryškinda- 
ma finansinės informacijos srautų svarbą pasaulinėms rinkoms. 


Fordizmo pabaiga? 


Globalizacija reiškia, kad fordizmui darosi vis sunkiau išsilaikyti. Bet kitaip ir 
negali būti, nes po visą pasaulį išplitusios tarptautinės korporacijos ir nenutrūks- 
tamas informacijos srautas gerokai pakenkė nacionalinei valstybei, kuri yra fordiz- 
mo organizacinė prielaida. Fordizmo ašis buvo nacionalinių valstybių suverenumas, 
valdžios gebėjimas kurti ir įgyvendinti politiką tam tikroje teritorijoje, santykinis 
vietinių bendrovių atsparumas užsienio konkurencijai ir nacionalinės korporaci- 
jos. Tačiau globalios prekybos, karštligiškų užsienio valiutos sandorių ir daugy- 
bėje pasaulio vietų išsidėsčiusių įmonių laikais šios sąlygos darosi vis retesnės. 

Būtų neprotinga neigti, kad valstybė yra reikšminga daugeliu aspektų, tačiau 
bent jau ekonominiu požiūriu ji darosi mažiau svarbi. Tai liudija du svarbūs po- 
žymiai. Išaugus tarptautinių korporacijų reikšmei darosi sunku suprasti, kas ku- 
riai valstybei priklauso. Kokiu mastu, pavyzdžiui, GEC arba Hitachi galima lai- 
kyti konkrečios valstybės nuosavybe? Paprastai panašioms korporacijoms sutei- 
kiamas nacionalinis pavadinimas, bet kai tokia didelė jų gamybos ir investicijų 
dalis yra užsienyje, sunkoka pasakyti, ar jos britiškos, ar japoniškos. Pavyzdžiui, 
XX a. aštuntajame dešimtmetyje pažangiųjų technologijų (kompiuterių, elektro- 
nikos ir t. t) ir labiausiai reklamuojamų vartojimo prekių (skustuvų, kavos, dribs- 

nių ir t. t.) srityse Didžiojoje Britanijoje per 50 procentų gamybinių pajėgumų 
sudarė užsienio firmų filialai (Pollard, 1983). Kam — Didžiajai Britanijai, Japo- 
nijai ar Amerikai — priklauso Jungtinėje Karalystėje esančios įmonės Nissan (San- 
derlendas), IBM (Portsmutas) arba Gi//ette (Londonas)? Labour Research tyrimo 
(1983) metu buvo nustatyta, kad 44 procentai penkiasdešimties geriausių Didžio- 
sios Britanijos pramonės bendrovių produkcijos buvo pagaminta svetur. Tai, kad 
globalioms korporacijoms sunku primesti nacionalinį tapatumą, vaizdžiai iliust- 
ruoja GEC reakcija į Didžiosios Britanijos vyriausybės pastangas 1998 metais su- 
kurti bendrą Europos oro erdvės ir gynybos bendrovę (Euroco). GEC atstovas siū- 
lymą atmetė, motyvuodamas taip: „Esame tarptautinė firma, šešta tarp didžiausių 
JAV bendrovių. Labai nenorime būti laikomi britų bendrove, todėl apie Euroco 
negali būti kalbos“ (Guardian, 1998, birželio 1d.). 

Tada kyla dar vienas klausimas: kam šios TK atsiskaito? Jeigu jos daugiau 
investuoja ne toje šalyje, kurią galima būtų laikyti jų „kilmės šalimi“, kam tada 
jos atsiskaito? Todėl kyla klausimas apie nuosavybę, labai miglotą dalyką, bet ga- 
lime neabejoti, kad šiais globalių fondų biržų sandorių laikais TK nepriklausys 
jokios vienos valstybės piliečiams. Tam tikru mastu privačios korporacijos yra 
atsakingos pirmiausia savo akcininkams, todėl ši keleto šalių nuosavybė neišven- 
giamai ištrina „nacionalinio intereso“ ir konkrečių nacionalinių valstybių sukur- 
tas strategijų sampratas. 

Antra, nacionalinei valstybei, taigi ir fordistiniam režimui, kenkia įtampa, ky- 
lanti funkcionuojant globaliame ekonomikos kontekste (Sklair, 1990). Jeigu da- 
rant verslo sprendimus nacionalinių valstybių kaip investuotuotojų svarba mąžta, 
o TK siekia kuo didesnės savo kapitalo apyvartos visame pasaulyje, tada atskiros 
šalys turi patirti milžinišką spaudimą įsitraukti į globalią sistemą ir atitinkamai 
funkcionuoti. Niekur kitur tai nėra taip skaudžiai akivaizdu, kaip finansinių srau- 
tų srityje, kai nacionalinės valstybės būtų itin pažeidžiamos, turint omenyje pini- 
gų cirkuliaciją ir investicijas, Jeigu jų vyriausybės elgtųsi kitaip. Globalių eko- 
nomikų skverbimasis vienų į kitas nulėmė tai, kad valstybės pačios turi taikytis 
ir derintis prie tarptautinių aplinkybių, ir galiausiai pavienė valstybė „supranta, 
kad naujo tarptautinio kapitalizmo akivaizdoje išlaikyti savo vientisumą be galo 
sunku“ (Scott ir Storper, 1986, p. 7). 

Dauguma valstybių dabar daugiau arba mažiau godžiai siekia TK investici- 
jų, nors būtina to sąlyga yra paklusnumas su rinka susijusiems korporacijų pri- 
oritetams (kadangi didžiausią reikšmę skiria jų interesams), ir sykiu neapsiriboja 
konkrečiomis teritorijomis. Taigi valstybės vyriausybės laisvę lemti krašto politi- 
ką varžo būtinybė padėti užsienio investuotojams. 

Antra vertus, suvienodėjus pasaulio finansų rinkoms atskiros vyriausybės su- 
prato, kad investuotojams ir prekeiviams pajutus svyravimus arba silpnumą, kli- 

binamas jų monetarinis suverenumas; XX a. dešimtojo dešimtmečio pradžioje tai 
iš dalies patyrė Didžioji Britanija, Airija, Ispanija ir kitos šalys. Tai reiškia, kad 
yra atimamos politinio pasirinkimo galimybės ir vyriausybių autonomija, kadangi 


anonimiškos globalios kapitalo rinkos taisyklės ir jos vertinimai, koks vyriausy- 
binių kreditų pajėgumas ir tvarumas, yra galutinis arbitras — beje, daug svarbes- 
nis negu nacionalinio elektorato nuomonė. Būtent jų pabūgsta tiek daug vyriau- 
sybių. Jeigu jos nepaklūsta ... politikai, kuriai pritaria rinka, jų skolos ir pinigai 
bus parduoti, priverčiant jas susidurti su nepageidaujamai sugriežtinta politika. 
(Hutton, 1994, p. 13) 


XX a. septintojo dešimtmečio viduryje tuometinis leiboristų ministras pirminin- 
kas Haroldas Wilsonas išreiškė nepasitenkinimą paslaptingais „Ciuricho finansų 
šulais“, dėl kurių prekiavimo svarais sterlingais jo vyriausybė buvo priversta de- 
valvuoti svarą ir sumažinti išlaidas. Šie atvejai dažnai minimi kaip finansininkų 
galios varžyti nacionalines strategijas pavyzdžiai. Taip 1š tiesų ir yra, bet dar la- 
biau varžo šiandieninių daug labiau integruotų, elektroniniais ryšiais sujungtų fi- 
nansinių centrų spaudimas. 


POFORDIZMAS 


Būtinybė kurti globalias korporacines strategijas, neregėto masto nuožmi tarptau- 
tinių monstrų konkurencija, finansinių reikalų globalizacijos pakirstas nacionali- 
nis suverenumas kartu su XX a. aštuntojo dešimtmečio brandų kapitalizmą ka- 
mavusiu nuosmukiu skatino kurti naują kaupimo režimą. Teigiama, kad po dvi- 
dešimt penkerius metus trukusio stabilumo fordizmas natūraliai baigėsi. Naujos 
aplinkybės reikalavo radikalių permainų, ypač esminės korporacinių organizaci- 
jų pertvarkos, kad jos galėtų ir toliau nepertraukiamai plėstis ir prisiderinti prie 
naujos aplinkos, į kurią pateko. 

Svarbus vaidmuo šiuose procesuose turėjo tekti organizuotam darbo jėgos spau- 
dimui, iš pradžių profsąjungų, o paskui kolektyvistinių idėjų /0u/ court, pirmiau- 
sia Didžiojoje Britanijoje ir Jungtinėse Valstijose. Darbo jėgą reikėjo spustelėti, 
nes tradiciniai veiklos būdai trukdė rastis gilesniems pokyčiams, bet, kita vertus, 
tai buvo apskritai visos fordistinės eros varžančio ir tvirto pobūdžio požymis. Glo- 
balizacija ir nuolatinis ekonominis netikrumas reikalavo, kaip įsitikinsime, rea- 
guoti greitai ir lanksčiai, o to nebuvo galima padaryti nepaslankiais ir santūriais 
fordizmo būdais. 

Siekiant esminių pokyčių, būtinai reikėjo tokios gamybinių santykių politi- 
kos, kuri susilpnintų profsąjungų galią. Jungtinėse Valstijose tai buvo palyginti 
nesunku padaryti, ir XX a. devintojo dešimtmečio pradžioje prezidentui Reaga- 

nui panaikinus oro eismo kontrolierius, permainoms beveik nebuvo priešinama- 
si. Didžiojoje Britanijoje darbininkų judėjimas buvo sunkiau įveikiamas, bet ir jį 
pavyko nugalėti pasitelkus įvairias priemones: įstatymus, kurie susilpnino piketų 
poveikį ir padidino profsąjungų finansinę atsakomybę (sudarius finansinių kliū- 
čių) 1r ryžtą toleruoti kaip niekada didelį nedarbą, kuris nuo 1979 iki 1981 metų 
išaugo 200 procentų ir labiausiai paveikė apdirbamąją pramonę, kurios darbinin- 
kai buvo labiausiai organizuoti, ir valdžios ryžtą įveikti darbininkų, pirmiausia 
šachtininkų, kurių streikas truko nuo 1984 iki 1985 metų, pastangas trukdyti ra- 
dikalias permainas pramonės srityje. 

Su tuo glaudžiai siejosi pastangos atsikratyti darbo jėgos ir korporacijų re- 
akcija į sustingusią rinką, bet per ilgesnį laiką išryškėjo du jo aspektai. Vienas jų 
eufemistiškai vadinamas „mažinimu“. Jis vyko nuo XX a. paskutinio dešimtme- 
čio ir vėliau, jo metu daugelis sėkmingai dirbančių korporacijų įrodė, kad yra pa- 
Jėgios „didinti gamybą, mažindamos darbininkų skaičių“. Taigi bendra pofordis- 
tinio režimo savybė buvo gebėjimas didinti darbo našumą arba papildomomis dir- 
bančiųjų pastangomis, arba taikant naujas technologijas tokiu mastu, kad ekono- 
mika augo lygiagrečiai su darbininkų skaičiaus mažinimu. Ši tendencija jokiu būdu 
nėra visuotinė, bet pavyzdžių galima rasti daug. Pavyzdžiui, nuo 1983 metų IBM 
atsikratė 25 procentų savo 400 000 dirbančiųjų, nors bendrovės įplaukos beveik 
padvigubėjo; per dešimtmetį Didžiosios Britanijos telekomas darbuotojų skaičių 
sumažino perpus, bet jo pajamos gerokai šoktelėjo. Išskirtiniu pofordistinės or- 
ganizacijos aspektu dažniau laikoma kita ypatybė. Teigiama, kad korporacijos pra- 
dėjo vis labiau skaidytis vertikaliai, o tai reiškia, kad užuot kiek tik įmanoma dau- 
giau gaminus vienoje įmonėje (taigi ir stengiantis integruotis vertikaliai), yra links- 
tama jungtis su pašaliečiais tiek, kiek reikia kompanijai. Ši šaltinių paieškos išo- 
vėje strategija teigiamai proporcinga darbuotojų skaičiaus mažinimui, nes reika- 
lauja palyginti nedaug darbuotojų centrinėje sistemoje ir praverčia, kai atsiranda 
darbo jėgos perteklius (užuot atleidus iš darbo, sutartys nebepratęsiamos). Čia pa- 
prastai pavyzdžiu nurodomas Italijos rūbų gamintojo Benetton (Murray, 1985) įmo- 
nė, kuriai reikia 12 000 darbininkų drabužiams pasiūti, bet kuri turi tik 1500 tie- 
siogiai įdarbintų žmonių. Benet/on frančizių strategija (57 šalyse jų yra per 3000) 
— tai šaltinių paieškos kitur būdas, atleidžiantis korporaciją nuo atsakomybės tu- 
rėti didelį skaičių nuolatinių darbuotojų. 

Vertikalioji dezintegracija yra įmanoma tik tada, kai yra atitinkama pakanka- 
mai sudėtingų komunikacijų ir kompiuterių paslaugų infrastruktūra, leidžianti kon- 
troliuoti 1r koordinuoti išsibarsčiusias veiklas. O kaip kitaip apie 140 Benetton 
atstovų, kiekvienas savo paskirtame geografiniame regione, už kurį atsakingas, 
galėtų koordinuoti visus veiksmus? Ši infrastruktūra —- žinoma, technologinė, bet 
taip pat reikalaujanti personalo, kuris teiktų gyvybiškai svarbias paslaugas - lai- 

koma svarbiausiu pofordizmo komponentu dėl keleto vis labiau sustiprėjusį in- 
formacijos vaidmenį išryškinančių priežasčių. Į šį aspektą atkreipiau dėmesį, kai 
kalbėjau apie globalizaciją, pranašavusią pofordizmą, o dabar išskirsiu keletą in- 
formacijos infrastruktūros bruožų. 

Pirma, labai svarbu sudaryti sąlygas globalizuotoms gamybos ir rinkodaros 
strategijoms derinti. Kai kurių autorių teigimu, pastaraisiais metais galėjome ste- 
bėti plintantį naują tarptautinio darbo pasidalijimą (Frobel ir kt., 1980), kurį pri- 
žiūri tarptautinės korporacijos, gebančios valdyti gamybą, paskirstymą ir parda- 
vimus visame pasaulyje, koordinuojančios daugybėje vietų išsidėsčiusius filialus. 
Kaip šaltinių paieškos priklauso nuo kompiuterizuotų komunikacijų, kurios įga- 
lina organizacijas nuolatos stebėti tiekėjus ir skirstytojus, neįdarbinant didelio skai- 
čiaus darbuotojų, lygiai taip pat globali korporacijos strategija yra įvykdoma tik 
remiantis sudėtingu informacijos tinklu. Be to, anksčiau minėtas restruktūrizaci- 
jos procesas, turint omenyje visus jo aspektus, bet ypač jo „globalus pasirinki- 
mas“ (perkelti gamybą į Manilą, komponentus tiekti į Prahą, realizuoti Maskvoje 
ir tam tikras paslaugas gauti Korke) „būtų neįsivaizduojamas be išplėtotų infor- 
macinių technologijų, pirmiausia telekomunikacijų“ (Henderson, 1989, p. 3). 

Antra, nepaprastai svarbu kontroliuoti ir valdyti pasaulinę finansų apyvartą 
ir su tuo susijusias informacijos paslaugas, kurios yra esminės globalizuotos eko- 
nomikos sudedamosios dalys. Be patikimų ir tvirtų informacijos tinklų būtų ne- 
įmanoma milžiniškos apimties ir nepaprastu greičiu vykstanti prekyba akcijomis, 
fondų biržų operacijos, ryšys tarp bankų ir banko ryšys su klientais, taip pat įvai- 
ri su tuo susijusi veikla, vadinasi, nebūtų pofordistinio kaupimo režimo pagrindo. 

Trečia, tobulinant gaminius ir gamybos procesus svarbiausia ne tik didesnis 
efektyvumas ir veiksmingumas, kurių pasiekiama geriau organizuojant priežiūrą 
ir geriau kontrolę, bet taip pat numatant galimybes naujoms pelną ar kokybę ge- 
rinančioms technologijoms diegti (čia turima mintyje vykstanti automatizacija ir 
mechanizacija, pasireiškianti robotų pritaikymu, skaitmenine kompiuterių kontrole 
ir bendra biuro darbo kompiuterizacija). 

Ketvirta, informacijos infrastruktūra yra neatsiejama nuo pastangų stiprinti 
konkurencingumą. Norint neatsilikti, o juolab pirmauti konkurencinėje kovoje, ben- 
drovėms būtinos pačios naujausios technologijos. Buvusio pramonės ministro Pa- 
tricko Jenkinso žodžiais tariant, šiandien reikia rinktis, ar „automatizuoti, ar lik- 
viduoti“. Bet reikalavimas gerinti gebėjimą konkuruoti reiškia daug daugiau, ne- 
gu turėti cechuose naujausių kompiuterizuotų technologijų. Siekiant didesnio efek- 
tyvumo, lygiai taip pat svarbu sukurti ir optimaliai naudoti tinklus — ir organiza- 
cijos viduje, ir tarp organizacijų; tarp filialų ir tiekėjų, kad būtų galima pašalinti 
trūkumus ir remtis privalumais; ir su rinkomis, siekiant išnaudoti susidariusias 
galimybes. Darosi vis aiškiau, kad sėkmingai dirbanti korporacija yra ne tik ta, 

kuri turi itin automatizuotus cechus ir gamina patį geriausią produktą, bet ta, ku- 
ri turi ir geriausią tinklą, aprūpinantį puikiais duomenimis apie vidaus operaci- 
jas, realius ir potencialius klientus ir viską, kas gali būti susiję su jos veikla — ta, 
kuri, remdamasi turima informacija, gali skubiai reaguoti. 

Pasak Davido Harvey'aus (1989b), visų šių procesų rezultatas yra, jo Žo- 
džiais tariant, „laiko ir erdvės susitraukimas“ (p. 284). Tai vyko per amžius, 
bet XX a. aštuntojo dešimtmečio pradžioje prasidėjo ypač intensyvi fazė, ku- 
rios metu kadaise buvę erdvės apribojimai labai smarkiai sumažėjo (informa- 
cijos tinklų dėka korporacijos gali derinti savo interesus per didžiulius nuoto- 
lius), o laiko apribojimai susilpnėjo (prekyba čia ir dabar globalių tinklų am- 
žiuje vis labiau darosi norma). Vietas, kurias kadaise skyrė didžiuliai nuotoliai 
ir kurias pasiekti galėjai tik per ilgą laiką — tik pagalvokime, kiek prieš šimtą 
metų užtrukdavo kelionė į Jungtines Valstijas arba per kiek laiko buvo galima 
nusigauti iš Londono į Paryžių — dabar, naudojant informacines technologijas, 
yra pasiekiamos akimirksniu. Iš tikrųjų, svarbus laiko ir erdvės susitraukimo 
veiksnys yra išplitusios greito susisiekimo priemonės, pirmiausia oro transportas, 
kuris tik per keletą dešimtmečių įspūdingai sumažino nuotolį tarp žemynų. Bet 
dar svarbiau, kad buvo sukurti sudėtingi ir universalūs informacijos tinklai, lei- 
džiantys kontroliuoti ir valdyti išsibarsčiusias veiklas bemaž nepatiriant laiko 
apribojimų. Kai pagalvoji apie, tarkime, greitai gendančių vaisių ir daržovių 
tiekimą didelėje parduotuvėje, maisto produktus iš viso pasaulio, kuriuos gali- 
ma gauti kiaurus metus, imi suprasti, ką reiškia „laiko ir erdvės susitraukimas“ 
XX a. pabaigoje. Labai panašiai galima įsivaizduoti mikroschemų, šaldytuvų, 
drabužių, netgi knygų gamybą ir tiekimą. 

Kiekviena šių savybių liudija pagrindinį pofordizmo privalumą, t. y. — lanks- 
tumą. Paprastai lankstumas pateikiamas kaip ryškus kontrastas struktūrizuotų ir 
standartizuotų fordistinių režimų laikais. Apžvelkime kai kuriuos dažniausiai mi- 
nimus lankstumo aspektus, turėdami omenyje, kad fordizmo laikai buvo apibūdi- 
nami visai priešingai. 

Dauguma reguliavimo mokyklos teorijos paveiktų autorių mano, kad „lanks- 
čiojo kaupimo“ režimas (Harvey, 1989b, p. 147) skiriasi nuo savo pirmtako tri- 
mis atžvilgiais. Pirma, kitoks dirbančiųjų lankstumas. Tai reiškia, kad pofordisti- 
nių laikų darbininkas nei laikosi įsitvėręs griežto darbo aprašymo, nei vadovau- 
jasi nuostata, jog sykį išmokęs vienos specialybės, visą savo darbo amžių tą ir 
dirbs. Priešingai negu seniau, kai vyko „ginčai dėl ribų nustatymo“ ir buvo ma- 
noma, kad, „jei esi šaltkalvis, tai juo ir būsi“, šiandien manoma, kad svarbiausia 
yra gebėjimas prisitaikyti, o įgūdžių įvairovė - būtinybė. Čia išreiškiama „moky- 
mosi, kuris trunka visą gyvenimą“ idėja, supratimas, kad kaita šiais „naujais lai- 
kais“ yra nenutrūkstama, ir dėl to dirbantieji visų pirma turi būti „lankstūs“ (McGre- 

gor ir Sproull, 1992). Orientacija į darbą ir mokymąsi yra tik vienas lankstumo 
aspektų, kadangi egzistuoja ir užmokesčio lankstumas (tendencija mokėti žmonėms 
už tai, ką jie padaro, o ne pagal susitarimą su profsąjunga arba pagal valstybinius 
tarifus), darbo jėgos lankstumas (pasirengimas kas keleri metai keisti darbą, 1r 
dėl to vis dažniau įdarbinama pagal sutartis nustatytam laikui) ir /aiko lankstu- 
mas (labai populiarėja darbas ne visą darbo dieną, taip pat laisvas darbo dienos 
grafikas, darbas pamainomis, o dažnai ir savaitgaliais). 

Antra, gamybos lankstumas. Teigiama, kad fordistiniai metodai atgyveno, ka- 
dangi informaciniai tinklai įgalina lankstesnę, universalesnę ir rentabilesnę ga- 
mybą, pavyzdžiui, pagal sistemą „kaip tik laiku“, kai laukiama, kol bus gauti už- 
sakymai, o paskui pradedama gaminti, taip sutaupant sandėliavimo išlaidas ir, Ži- 
noma, nerizikuojant neparduoti gaminių. Kad tokios sistemos galėtų funkcionuo- 
ti, jos turi būti lanksčios ir pasirengusios greitai reaguoti, kadangi vartotojai 1lgai 
nelauks jiems reikalingų prekių. Konkurencija tokį lankstumą iškelia į pirmą vie- 
tą, priversdama korporacijas investuoti į informacines sistemas, kurių dėka tą lanks- 
tumą galima pasiekti. Kita lanksčiosios gamybos forma yra mūsų jau aptarta ver- 
tikalioji dezintegracija. Akivaizdu, kad subrangos sutarčių taikymas leidžia kor- 
poracijoms valdyti gaminių tiekimą nemažinant savo darbuotojų skaičiaus. 

Trečia, vartojimo lankstumas. Teigiama, kad elektroninės technologijos lei- 
džia fabrikams gaminti įvairesnę produkciją nei fordizmo laikais, kai vyravo vie- 
nodumas. Šiandien pelną duoda trumpesni procesai, kadangi kompiuterizuotos kon- 
vejerių sistemos yra keleriopai lankstesnės ir universalesnės. Be to, prieš fordiz- 
mo laikų gaminių vienodumą nusiteikę vartotojai ieško kitokių daiktų, kurie 1š- 
reikštų jų gyvenimo stiliaus bei polinkių autentiškumą. Informacijos 1r komuni- 
kacijų infrastruktūra leidžia vartotojams patenkinti savo troškimus, kadangi po- 
fordistinėje eroje gamyba vis labiau atsižvelgia į individualius vartotojo poreikius. 

Derėtų suprasti, kad šie lankstumo elementai realiame gyvenime daugiau ar- 
ba mažiau susipina. Tipiška pofordistinių laikų organizacija priima vartotojo už- 
sakymą, jo aprašymą siunčia į fabriką, kuris yra užprogramuotas prisitaikyti prie 
individualių reikalavimų, o daugelį įgūdžių turintys darbininkai yra pasirengę greitai 
prisitaikyti ir pagaminti tai, ko reikalaujama. Taip pat reikia atkreipti dėmesį į 
tai, kad visas procesas priklauso nuo informacijos apdorojimo, jos pritaikymo ir 
paskirstymo. Nuo užsakymo iki pristatymo lankstus ir sudėtingas informacijos tin- 
klas yra sine gua non (būtina sąlyga). 

Šios tendencijos lemia masinės gamybos mažėjimą pofordistinėje eroje. Mil- 
žiniškas ir centralizuotas gamyklas pakeičia po visą pasaulį išsibarstę, bet itin 
aukštas technologijas turintys padaliniai, kuriuose dirba vos po keletą šimtų žmonių, 
nors pasauliniu mastu veikianti korporacija tikriausiai turi daug daugiau vietinių 
filialų negu anksčiau. Tarptautinių bendrovių persitvarkymas labai sustiprino šią 

tendenciją, dažnai vedančią į tai, kad gamyba perkeliama į užsienį ir ne į mies- 
tus, o tokių profesijų kaip bankininkystė, draudimas ir verslo paslaugos priaugo 
it grybų po lietaus (Didžiojoje Britanijoje nuo XX a. aštuntojo dešimtmečio jų 
padvigubėjo), kadangi jos teikia būtinas informacines paslaugas. 

Visa tai dar aiškiau rodo, kokie gilūs esamų darbų pokyčiai įvyko tokiose šalyse 
kaip Didžioji Britanija. Pramonės darbininkas darosi atgyvena, jį pakeičia paslaugų 
sektoriuje pagal terminuotą sutartį ne visą darbo dieną dirbančios moterys. Maž- 
daug nuo XX a. aštuntojo dešimtmečio darbo vietų pramonėje mažėjo nuolatos 
ir, atrodo, negrįžtamai, o „lanksčią, gebančią prisitaikyti darbo jėgą“ papildė pir- 
miausia moterys (Hakim, 1987). Dešimtojo dešimtmečio pradžioje pramonėje buvo 
likę šiek tiek mažiau nei ketvirtadalis visų darbų; beveik 70 procentų sudarė pa- 
slaugos, kurių daugumą atlieka moterys. Kartu pastebimai nyko darbininkų susi- 
vienijimai, kurie darėsi nepajėgūs sujungti naujo tipo darbuotojus. Be to, dažno- 
je organizacijoje tvarkomasi pagal tokį modelį: mažinamas darbuotojų skaičius, 
paliekant nuolatinių darbuotojų branduolį, 17 lanksčiau panaudojama periferinė dar- 
bo Jėga (dirbantieji tik tada, kai yra palankios aplinkybės — ir atleidžiami iškart, 
kai tik jų nelieka), kuri sudaro 25 procentus Amerikos darbo jėgos rinkos. Lanks- 
tumo ir orientavimosi į informaciją vis dažniau reikalaujama ne tik iš aukštesnio 
lygmens darbuotojų, vadybininkų, kurių prasidėjus restruktūrizacijai ir globali- 
zacijai padaugėjo, „informacinės profesijos“ plinta netgi žemesniuose lygiuose — 
kanceliarijoje, prekyboje 1r sekretoriatuose. 

Pofordizmas neatpažįstamai keičia ir geografiją — nyksta skirtumai tarp se- 
niau savo darbu, politinėmis ir klasinėmis pažiūromis išsiskirdavusių regionų. Ga- 
mybos mažėjimas ir paslaugų srities profesijų gausėjimas pakeitė ir lyčių padėtį. 
Šie dėsningumai ryškesni Jungtinėse Valstijose, bet ir Jungtinėje Karalystėje ma- 
tyti, kaip daugėja profesijų 1r kaip firmos plečiasi į Pietus, kai kituose regionuo- 
se jaučiamas santykinis jų mažėjimas. Tai neatsiejama nuo politinių ir socialinių 
nuostatų keitimosi. Masinės gamybos darbininkas, jo profsąjunginis solidarumas 
ir kolektyvistinės nuostatos vargu ar patrauklios pofordistinių laikų piliečiui. Mes 
kaip tik matome atgijusį individualizmą ir „rinkos magiją“, išstumiančią pasiti- 
kėjimo nekeliantį planavimą, kuris buvo būdingas pokariui. Istorikas Kennethas 
Morganas (1990) netgi teigia, kad „vienintelis žymus nuostolis Didžiosios Brita- 
nijos viešajame gyvenime ... yra planavimo etosas“ (p. 509), ideologija, neturin- 
ti nieko bendra su kaitos sparta ir šių „naujų laikų“ /aissez-faire valdymu. 

Šiais laikais iš tiesų atrodo, kad netgi klasių kalba nebetenka savo išskirtinu- 
mo. Klasės, kuri ilgą laiką buvo socialinių mokslininkų pagrindinė sąvoka („,Pa- 
sakyk, kokiai klasei priklausai, ir aš pasakysiu, kokios tavo politinės pažiūros, ką 
dirbi, koks tavo išsilavinimas ... ir netgi seksualiniai įpročiai“), kontūrai, konfliktai 
tr nelygybė šiandien žymiai mažiau domina. Visa tai primena XX a. septintąjį de- 

šimtmetį, Alaną Sillitoe, niūrią pramoninę Šiaurę. Žinoma, esama intelektualų, 
besidominčių Žemiausiais visuomenės sluoksniais, kurie, kaip manoma, gyvena 
apleistuose miestų rajonuose ir atokiose vietose, bet yra laikomi nedidele nuo pa- 
grindinės visuomenės dalies atskirtųjų grupe, atskira ir nekintančia, kuri, nors ir 
dirgina įstatymus gerbiančius keliautojus, yra gerokai nutolusi nuo gyventojų, tu- 
rinčių nekilnojamo turto ir besidominčių karjera ir savimi. 

Dabar jau banalu tvirtinti, kad apie daugumą gyventojų sužinoma iš jų gy- 
vensenos skirtumų. Pofordistiniame režime priskyrimas klasėms 1r kartu tai kla- 
sei būdingai kultūrai (darbininkų klasei priklausantis vyras: darbas, bendruome- 
nė, klubas, draugai, žargonas, futbolas, žirgai, alus) užleido vietą atidumui skir- 
tingoms gyvensenoms, galimybėms rinktis 1r gamybos taikymuisi prie individua- 
laus vartotojo. Vienodumo ir panašumo nebeliko, juos išstūmė ir individų, ir so- 
cialinių grupių įvairovė. 

Vieni apžvalgininkai tvirtina, kad dėl to išsiskaido Žmonių tapatybės, praran- 
damas pastovumas ir pasitenkinimas, o kiti tai laiko demokratėjimu, suteikiančiu 
naujos patirties ir atveriančiu naujas galimybes, skatinančiu nukreipti visą dėme- 
Sį nuo savęs ir jaudinančiu. Vis dėlto kad ir kaip skirtųsi požiūriai, kalbant apie 
pofordizmo būvį sutariama, kad randasi naujas individualizmas, įvairiausių gy- 
venimo stilių pripažinimas ir supratimas, kad klasė - kuri, sakoma, yra tik tiria- 
miesiems primetamas sociologų konstruktas, — nebeturi galios koreguoti kitus po- 
žiūrių bei elgesio matmenis ir nėra pagrindo remiantis juo telkti žmones politi- 
niais arba industriniais tikslais. 

Galime dar kartą įvertinti, kokį svarbų vaidmenį pofordistiniais laikais atlie- 
ka informacija ir jos cirkuliacija. Fordizmui nuo gamybos persiorientavus į var- 
tojimą, ne tik sumažėjo masinėje gamyboje dirbančių darbininkų, bet taip pat ran- 
dasi į vartojimą orientuota individualistinė asmenybė. Informacijos vaidmuo jo 
arba jos gyvenime neišvengiamai darosi vis svarbesnis pirmiausia dėl to, kad var- 
totojai privalo sužinoti, ką galima vartoti ir, antra, kad individualizmą skatinan- 
čiais laikais jie trokšta pareikšti apie save per vartojimą. Abu šie veiksniai iške- 
lia informacijos reikšmę. Pirmasis todėl, kad yra susijęs su prekių bei paslaugų 
reklama, o antrasis todėl, kad susijęs su simbolių vartojimo aspektais, tuo, kad 
žmonėms daiktai ir santykiai padeda išreikšti save, tokiu būdu generuodami dau- 
giau informacijos. 


REICHIZMAS 


Daug tokių samprotavimų sudėta Roberto Reicho (1991) knygoje The Works of 
Nations: Preparing Ourselves for 21st Century Capitalism („„Nacijų darbai: ren- 
giantis XXI amžiaus kapitalizmui“). Šis veikalas buvo svarbus ne tik todėl, kad 

jame įtikinamai ir aiškiai išreikštas naujas pofordistinis požiūris, kurio buvo nu- 
sitverta XX a. dešimtajame dešimtmetyje,* bet taip pat ir todėl, kad jį parašęs moks- 
lininkas, greit po to paskirtas valstybės sekretoriumi nuo Leiboristų partijos ir ėjęs 
šias pareigas nuo 1992 iki 1996 metų Clintono administracijoje, turėjo didelės 
įtakos tuomet besiformavusiai naujųjų leiboristų ir „trečiojo kelio“ politikai. Bai- 
giantis antrajam tūkstantmečiui Reicho įtaka buvo tokia didelė, kad naujųjų lei- 
boristų politiką būtų teisinga vadinti Reicho politika. Teigiama, kad pastarųjų metų 
pokyčiai, visų pirma globalizacija, uždėjo atsakomybę ne tiek IRT, kiek žmonių 
gebėjimams apdoroti, analizuoti ir skleisti informaciją. 

Ši įdomi mintis susijusi su Reicho tvirtinimu, jog pakito pamatinės ekono- 
minės elgsenos taisyklės. Reichas teigia, kad tai, kas buvo gerai amerikiečių kor- 
poracijoms, iš tiesų tiko ir Jungtinėms Amerikos Valstijoms, nes jų gamyba buvo 
sukoncentruota šalyje (taigi teikė darbo vietas amerikiečiams), bet globalizacija 
šią palankią situaciją pakeitė. Šiandien nebeįmanoma kalbėti apie grynąsias na- 
cionalines ekonomikas. Kapitalas ir gamyba yra tokie nestabilūs, kad ir Ameri- 
kos ekonomikos idėja nebetenka prasmės, kaip ir sąvokos amerikietiška korpo- 
racija, Amerikos kapitalas, amerikietiški gaminiai ir amerikietiška technologija 
(Reich, 1991, p. 8). Nūnai ekonomika funkcionuoja nepriklausomai nuo valsty- 
bių sienų, palaikoma, pasak Reicho, globalaus santykių tarp daugybės ir išsimė- 
čiusių akcininkų valdomų korporacinių organizacijų, jų viduje ir už jų. 

Globalizacijos verčiamos, korporacijos dezintegruojasi vertikliai, mažėja biu- 
rokratijos. Šį procesą patvirtina darbuotojų skaičiaus mažinimai ir viduriniojo lygio 
vadybininkų atsisakymas „reorganizuotoje“ korporacijoje. Buvo pakirsta ne tik 
sociologijoje, bet ir versle ilgą laiką gyvavusi dogma, kad biurokratinė organiza- 
cija yra efektyvumo sąlyga, kadangi taisyklės ir procedūros bei konkreti vadova- 
vimo hierarchija turi lemiamos reikšmės sklandžiai veiklai. Globalizuotos eko- 
nomikos tempas yra pernelyg spartus, kad galėtų egzistuoti tokios griozdiškos or- 
ganizacijos, o konkurencija pernelyg didelė, kad leistų prabangą turėti kelių pa- 
kopų biurokratiją. Todėl pastaroji sumažinama ir tuo pat metu stiprinami įgalio- 
jimai tų, kurie lieka ir pajėgia sėkmingai funkcionuoti šiame naujame pasaulyje 
(apie kurį pasakosiu toliau). 

Nuo masinės gamybos buvo pereita prie didelį pelną duodančios gamybos ir 
paslaugų. Tai skatina diferenciaciją, naujovių diegimą ir apskritai Žinių įtaką eko- 
nomikai, labiau specializuotą darbą, nes nuolatos ieškoma specializuotų rinkų, nuo- 
latos kuriami nauji produktai, kurių simbolinė reikšmė ir/arba techninis sudėtin- 
gumas kaskart didėja. 


* Prie šios naujos mąstysenos formavimo taip pat prisidėjo ir kiti teoretikai, ypač Lesteris Thuro- 
was (1996) ir Manuelis Castellsas (1996-1998), apie kuriuos šioje knygoje kalbėsiu atskirai. 

Fordistinė masinės gamybos era globalizuotoje, bet vis labiau specializuoto- 
je rinkoje užleidžia vietą lanksčiai, konkrečiam vartotojui pritaikomai gamybai, 
kuri gali jautriai atsiliepti į rinkos poreikius bei subtilybes. Produktai tampa vis 
intensyvesni žinių ir informacijos prasme. Pavyzdžiui, piešinys ant marškinėlių 
(17 su juo susijusi rinkodara) yra vertingesnis negu medžiaga, iš kurios jie buvo 
siuvami. Be to, į pirmą vietą išsiveržia tie, kurie sumaniai apskaičiavę arba kai- 
noms mažinti pasitelkę įgudusius vadybininkus pajėgia rasti nišą globalioje rin- 
koje, išnaudoti kiekvieną pasitaikiusią progą. Tad pirmenybė teikiama produktams 
ir paslaugoms tų, kurie geriausiai sugeba padidinti vertę. Neužtenka vien gamin- 
ti, lemiamas veiksnys yra gebėjimas didinti prekės vertę ir/arba organizacijos sėkmę. 
Tiksliau sakant, šis didelės vertės siekimas didina reikšmę to, ką Lesteris Thuro- 
was (1996) vadina „intelektualiomis gamybos šakomis“, tokiomis kaip biotech- 
nologija, medijos ir kompiuterių programinė įranga, kadangi jos vienintelės yra 
tikras dalykas globalioje ekonomikoje, pertekusioje pigios darbo jėgos, bet nepa- 
siūlančioje naujų sudėtingų produktų mažesnėmis kainomis. 

Visi šie veiksniai lemia tai, kad, suteikiamas prioritetas po visą pasaulį iš- 
plitusioms ir darančioms įtaką fam tikrų tipų profesijoms, kurios kartu su mokslo 
pasiekimuais, vaizduote, finansine įžvalga ar netgi veiksminga ir efektinga rekla- 
ma gali sukurti didelę pridėtinę vertę gaminiams ir paslaugoms. 

Anot Roberto Reicho (1991), jos sudaro apie 20 procentų visų profesijų, va- 
dinamų „simbolių analitikais“, kontroliuojančiais ir tobulinančiais „verslo tinklus“. 
Šie žmonės „nuolatos užsiėmę idėjų vadyba“ (p. 85) ir turi „intelektinį kapitalą“, 
kurio įtaka XIX a. yra lemiama. Simbolių analitikai „sprendžia, įvardija ir įkai- 
noja problemas, manipuliuodami simboliais“ (p. 178) ir yra atstovai profesijų, rei- 
kalaujančių abstrahavimo, sisteminio mąstymo, eksperimentavimo bei bendradar- 
biavimo. Tai problemų sprendėjai, jų įvardytojai ir strateginiai tarpininkai, ban- 
kininkystės, teisės, inžinerijos, kompiuterijos, buhalterijos, žiniasklaidos, vady- 
bos ir akademinėse srityse. 

Visiems šiems darbams bendra tai, kad jie yra susiję su informacija. Žino- 
ma, darbuotojų kompetencija yra susijusi su konkrečia sritimi, bet būtent todėl, 
kad dirbama nuolatinės ir pašėlusios kaitos pasaulyje, didžiausias jų privalumas 
yra lankstumas, naudojimasis savo gebėjimais vis kitomis aplinkybėmis. Infor- 
macijos darbuotojai sugeba persikvalifikuoti patys, budriai fiksuoja savo srities 
naujoves, skvarbiu žvilgsniu stebi poslinkius nestabilioje rinkoje, akylai seka vi- 
suomenės nuomonių kaitą ir visada gali tobulinti gaminį. 

Taip pasirengę simbolių analitikai paprastai nenori užimti nuolatinės pozici- 
jos solidžioje korporacijų biurokratijoje, įvykdę vieną projektą jie mieliau imasi 
kito, kaskart sudarydami trumpalaikę sutartį, arba dirba konsultantais panaudo- 
dami atnaujintas Žinias, garantuojančias efektyvumą. Informacijos darbuotojams 

būdinga tai, kad jie pereina nuo vieno projekto prie kito, nuo vienos sutarties prie 
kitos, nuo vienos užduoties prie kitos. Ji pati susikuria „portfelio karjerą“, o ne 
biurokratinę karjerą korporacijoje (Handy, 1995). 

Kai kam gali pasirodyti, kad šis pasaulis nesaugus, kad jame nėra nieko pa- 
stovaus, kad vis stiprėja socialinė fragmentacija (Hutton, 1995), bet yra ir pozi- 
tyvių Šių permainų vertinimų. Francis Fukuyama (1997), pavyzdžiui, mano, kad 
„horizontali“ organizacija suteikia galių savo darbuotojams, tad jie gali jaustis 
patenkinti savo savarankiškumu ir, net jei įsipareigojimas organizacijai susilpnė- 
tų, faktas, kad šie aukštos kvalifikacijos laisvai samdomi darbuotojai kartu su vien- 
minčiais vykdo konkrečius projektus, gali iš tiesų skatinti „socialinį kapitalą“, nes 
tokius Žmones sieja etiniai ir profesiniai ryšiai. 


POFORDIZMO SUNKUMAI 


Fordistinės ir pofordistinės teorijos sudomino intelektualus. Tam tikrą susidomėjimą 
sukėlė pastangos paaiškinti akivaizdų Didžiosios Britanijos kairuoliškų partijų nepa- 
jėgumą laimėti rinkėjų simpatijas, kai per pakartotinius balsavimus (1979, 1983, 
1987 ir 1992 metais) jie nepanoro pritarti kolektyvistiniams raginimams ir laiko 
dvasios neatitinkančiam Leiboristų partijos įvaizdžiui. Šią nesėkmę reikėjo kaip 
nors paaiškinti; juk nuo 1945 m. iki aštuntojo dešimtmečio žmonės dažnai palai- 
kydavo leiboristus, tad kas gi atsitiko? Apskritai nebuvo abejonių, kad vyksta spar- 
tūs pokyčiai, kurie įtikino apžvalgininkus, kad randasi kažin kas visiškai nauja. 
Nenuostabu, kad buvo parašyta daug tekstų, kurie pabrėždavo „naujus laikus“ 
(1988). 

Deja, būtent šie aiškinimai, pabrėžiantys visiškai „naujus laikus“, kurie aso- 
cijuojasi su pofordizmo samprata, ir lemia daug sunkumų. Teigiama, kad visuo- 
menėje vyksta gilūs sisteminiai pokyčiai. O tiesą sakant, kokią kitą išvadą gali- 
ma padaryti, kai pofordizmas vaizduojamas kaip besiskiriantis nuo to, kas buvo 
seniau? Faktiškai net įvertinus visus kriterijus - nuo gamybos valdymo, klasinės 
struktūros, vartojimo modelių, darbo santykių, netgi asmens savivokos — pofor- 
dizmas yra pateikiamas kaip fordizmo eros lūžis (plg. Hall 1r Jacgues, 1989). 

Galima pastebėti ironišką ir keistą dviejų skirtingoms intelektualinėms tradi- 
cijoms priklausančių teorijų - pofordizmo ir Danielio Bello konservatyvios poin- 
dustrinės visuomenės teorijos, su kuria susipažinome 3 skyriuje, —- sutapimą, jų 
abiejų bandymą atskirti dabartį nuo nesenos praeities ir aprašyti naująjį, beatsiran- 
dantį amžių. Krishanas Kumaras (1992) netgi pavadina pofordizmą „poindustrinės 
teorijos atmaina“ (p. 47), kuriai aktualios labai panašios temos ir tendencijos. 

Todėl pravartu prisiminti, kad, kol vyrauja privati nuosavybė, rinkos kriteri- 
jai ir korporacijų prioritetai (o kad taip yra, bent jau reguliavimo mokyklos po- 

fordizmo versijos pripažįsta), tebegalioja ir gerai žinoma kapitalizmo forma. Tai- 
g1 galima sakyti, kad labiau tinka neofordizmo terminas, kuris primena, kad :0/y- 
dumas yra svarbiau už kaitą. Todėl peršasi mintis, kad neofordizmas reiškia pa- 
stangas atkurti ir sustiprinti kapitalizmą, o ne raginti jį išstumti ir pakeisti. 

Daugelis prieštaravimų, bent jau stiprioms teorijos atmainoms, iš esmės yra 
susiję su koncepcijos polinkiu kaitą laikyti pranašesne už tolydumą. Tai verčia 
jos šalininkus, ko gero, pernelyg lengvai pritarti dvinarei opozicijai (fordizmas 
arba potordizmas), supaprastinančiai istorijos procesus ir nuvertinančiai nenutrūks- 
tamą kapitalistinių santykių egzistavimą. Aš čia tik išryškinsiu kai kurias svar- 
besnes šiai teorijai išsakomas kritines pastabas: 


e Fordizmo apibūdinimas verčia manyti, kad nuo 1945 iki 1973 metų toli gra- 
žu nebuvo pusiausvyros. Pavyzdžiui, nuo 1950 m. iki aštuntojo dešimtmečio 
vidurio Didžiojoje Britanijoje nebeliko trečdalio darbo vietų žemės ūkyje (Pol- 
lard, 1983, p. 275; Newby, 1977, p. 81), ši į akis krintanti žemės ūkio ypaty- 
bė vis dėlto nesukėlė jokių teorijų apie esminius socialinius pokyčius. 

Iš tiesų susidūrus su pofordistais, primygtinai tvirtinančiais, kad, pavyzdžiui, 
klasių politika yra pasenusi, kadangi darbininkų klasė (suprantant ją kaip fizinio 
darbo darbininkus) yra beišnykstanti, taip pat reikia prisiminti, kad pramo- 
nės darbininkų klasė visuomet sudarė mažumą visose šalyse, išskyrus Didžiąją 
Britaniją (ir netgi čia ji tik labai trumpą laiką sudarė daugumą), ir kad fizinio 
darbo iš esmės ėmėsi žemės ūkio darbininkai. Antai XIX a. viduryje Didžiojoje 
Britanijoje ūkiuose dirbantys darbininkai sudarė 25 procentus visų dirbančių 
gyventojų, daugiau negu visi (kartu sudėjus) dirbantys angliakasyboje, susi- 
siekimo srityje, statyboje 1r mašinų pramonėje (Hobsbawm, 1968, p. 283, 279). 
Nuolatinis žemės ūkio smukimas (dabar jame dirba 3 procentai visų dirban- 
čiųjų), išryškina faktą, kad darbininkų klasė turi ilgą persitvarkymo istoriją 
(Miliband, 1985), kurios metu vienos profesijos radosi, o kitos išnyko. 

Jeigu taip, turime skeptiškai vertinti autorius, kurie daro išvadas, kad nuo- 
latinis protinio darbo augimas reiškia, jog darbininkų klasė nyksta. Gausė- 
jantis būrys nefizinį darbą dirbančių Žmonių tikrai turi kai kurių ypatumų, 
bet būtų per anksti daryti prielaidą, kad šiandien jie daug labiau skiriasi nuo 
fabriko darbininkų, negu amžių sandūroje prekybininkas ar amatininkas sky- 
rėsi nuo žemės ūkio darbininko. Be to, prisiminus pasidalijimą tarp fizinio 
darbo profesijų, pravartu būtų apmąstyti faktą, kad darbininkų klasė niekuo- 
met nėra buvusi vienalytė, kaip teigė fordistinė tipologija. Galiausiai jeigu 
kalbėtume tik apie rinkėjų rodomas simpatijas per rinkimus, galime prisiminti, 
kad XX a. šeštąjį dešimtmetį Didžiojoje Britanijoje be pertrūkio dominavo 
konservatoriai. 

Taip pat derėtų prisiminti, kad fizinio darbo tapatinimas su darbininkų kla- 
se, priskiriant jai pažiūrų vienodumą, yra intelektualų išmislas. Tai gali reikšti 
susiliejimą, kurio realybėje nėra, bet tai gali reikšti ir neįveikiamą prarają, 
skiriančią fizinio darbo darbininkus nuo dirbančiųjų nefizinį darbą (taigi ir 
viduriniosios klasės?). Galiausiai svarstydami šias problemas taip pat galė- 
tume prisiminti, kad fizinis darbas „,pofordizmo“ laikais XX a. dešimtajame 
dešimtmetyje anaiptol neišnyko — Didžiojoje Britanijoje šiandien darbinin- 
kai sudaro tik šiek tiek mažiau negu pusę visų dirbančiųjų. 


e Pofordizmas išryškina darbo vietų fabrikuose mažėjimą ir poslinkį prie pa- 
slaugų, tokių kaip finansai ir laisvalaikio organizavimas. Tai, žinoma, tiesa, 
bet vargu ar daug bendra turi su giliais ir esmingais pokyčiais. Priešingai, dau- 
gelio paslaugų plitimas aiškintinas darbo pasidalijimu siekiant efektyvesnės 
kapitalistinės veiklos. 


e Pofordizmo vartojimo teorijoje, prie kurios sugrįšiu kitame skyriuje, buvo rasta 
daug prieštaravimų. Paminėsiu svarbiausius 1š jų. 

(1) Pastebėjimas, kad vartojimo istorija ilga, verčia šiek tiek suabejoti tuo, 
kaip pofordizmo teoretikai vaizduoja jo naujumą. Vartojimas domina bent 
jau nuo antrosios XVIII a. pusės, kai dėl gamybos būdų vartojimo prekės 
pasidarė plačiai prieinamos (McKendrick ir kt., 1982). Žvelgiant iš ilgalai- 
kės perspektyvos, pastarosios naujovės galėtų reikšti tendencijų stiprėji- 
mą, bet vargu ar reiškia esminį perėjimą nuo „gamybos prie vartojimo“. 

(11) Teiginys, esą vartojimui būdinga sustiprėjusi individualizacija (žmonių 
skirtingumo išryškinimas) ir gamintojų gebėjimas prisitaikyti prie indivi- 
dualių poreikių, yra abejotinas, ypač kai sakoma, jog tai yra pagrindinis 
skirtumas nuo fordistinės „masinio vartojimo“ ir „masinės gamybos“ eros. 

Tarp daugelio prieštaravimų svarbiausias yra tas, kad masinis vartojimas ir 
masinė gamyba nesumažėjo nė XX a. dešimtajame dešimtmetyje. Septinta- 
jame dešimtmetyje tai įrodo televizijos ir automobilių gamyba, o paskutinia- 
me amžiaus dešimtmetyje jau ne tik automobilių, bet ir vaizdo aparatūros, 
kompaktinių plokštelių grotuvų, buitinių kompiuterių ir indaplovių, įmontuo- 
jamos virtuvės technikos, baldų ir panašių dalykų, kurie yra naujausios kar- 
tos masinės gamybos plataus vartojimo gaminiai, gamyba. Žinoma, šiandien 
plataus vartojimo prekių gal yra daugiau, bet jos atitinka masinės gamybos 
tradiciją. Tai visiškai standartizuoti gaminiai, kurie verčia daryti prielaidą apie 
pirkėjų homogeniškumą. 

Abejotinas ir kitas pofordistų teiginys, esą masinis vartojimas prieštarauja 
individualizmui sė prisimenamas niūrus ir nuobodus šeštasis dešimt- 


94 


4 SKYRIUS 


metis), juolab kad ir masinės gamybos gaminiais galima pabrėžti savo indi- 
vidualumą. Pavyzdžiui, įvairiausius masiškai gaminamus drabužius galima su- 
derinti labai neįprastai ir šitaip išsiskirti. Iš tiesų standartinių vartojimo pre- 
kių gamyba, sąmoninga korporacijų strategija, yra pastangos valdyti vartoto- 
jų norą rinktis, iš/aikant masinės gamybos sistemą. 


Pastebėję, kad masinė gamyba tebevyrauja, pakalbėkime apie tuos, kurie at- 
sako už korporacijų sektoriaus organizaciją. Čia viena iš pasikartojančių po- 
fordistinės teorijos temų yra tai, kad dabartiniu metu lankstumo akcentavi- 
mas atveria galimybes mažoms, dinamiškoms ir naujoviškoms organizacijoms 
patekti į rinkas ir nugalėti savo didesnius varžovus, kadangi jos gali lanks- 
čiau atsiliepti į vartotojų poreikius. 


Reikėtų dar kartą pakartoti, kad per paskutinius maždaug penkiasdešimt me- 
tų seniai įsitvirtinusios korporacijos toliau plėtėsi ir stiprėjo. Tarp pagrindi- 
nių globalizacijos ypatybių visą laiką buvo tarptautinių korporacijų, kurios, 
nesvarbu kur veikdamos, sudaro rinkos liūto dalį, pranašumas. Be: koks bet 
kurio pirmaujančio ekonominę reikšmę turinčios rinkos sektorių tyrimas tai 
atskleistų — ar tai būtų kompiuteriai, automobiliai, telekomunikacijos, buities 
technika, garso sistemos, vaisiai ar dar kas nors. Iš tiesų didžiausią įspūdį 
daro tai, kaip daugelis pirmaisiais XX a. dešimtmečiais pirmavusių korpora- 
cijų, pavyzdžiui, Ford, General Electric, Shell Oil, Siemens, Proctor and Gam- 
ble, Daimler-Benz, Coca-Cola, Kellogg, IBM, ICI, Kodak, Philips, General 
Motors ir Fiat, išlaikė lyderių pozicijas šių dienų globalizuotoje ekonomiko- 
je. Faktai rodo pokario (ir netgi prieškario) globalizacijos istorijos nepertrau- 
kiamumą (išskyrus atsitiktinius pavadinimų pasikeitimus ir susiliejimus), o 
tai turėtų versti sudvejoti skelbiant bet kokius „po“ procesus ir darinius. 

Be to, trūksta įrodymų, leidžiančių teigti, kad šie pramonės galiūnai negali 
reaguoti į skirtingus vartotojų poreikius arba netgi juos sukurti. Naujų tech- 
nologijų taikymas sujungtas su lankstesne rinkodara, reiškia, kad TK „išmo- 
ningai naudojamos masinės gamybos įvairovei“ (Curry, 1993, p. 110). Viena 
iš klaidingų prielaidų, kuria dažniausiai remiasi pofordistinė teorija, yra ta, 
kad pasaulinio masto korporacijos nepajėgia gyvai ir greitai reaguoti į kon- 
krečius vietinius poreikius. Bet nėra sąmoningo globalaus masto ir vietos po- 
reikių nesuderinamumo (Harrison, 1994). Iš tiesų sumanūs rinkodarininkai, 
pasitelkę atitinkamas informacijos bazes ir tinklus, puikiai pajėgia nusitai- 
kyti į po visą pasaulį išsibarsčiusius vartotojus ir atitinkamai organizuoti ga- 
mybą. Šitaip galima suderinti globalizaciją ir reagavimą į vietos poreikius su- 
kuriant tai, ką Kevinas Robinsas (19916) vadina „lanksčiąja tarptautine“ (p. 27) 


INFORMACIJA, RESTRUKTŪRIZACIJA IR GLOBALIZACIJA 95 


korporacija. Būtų galima pridurti, kad skirtingai nuo mažesių įmonių, TK turi 
vieną ypač veiksmingą lankstumo formą - išteklius, leidžiančius joms pirkti 
mažesnes ir verslesnes bendroves, kurios yra perspektyvios, pirmos pradėju- 
sios gaminti naują produktą arba radusios nišą rinkoje. 


Galima pateikti ir daug kitų kritinių pastabų, paneigiančių teiginį, kad fordizmui, 
Europos ir Amerikos korporacijoms keliančios Japonija ir Tolimieji Rytai, kur klesti 
masinė gamyba, verčia suabejoti tais, kurie teigia, kad ji neišsilaikys. Be to, nors 
galima įžvelgti vertikalios dezintegracijos pavyzdžių, yra faktų, jog kai kurios TK 
linkusios rinktis ir vertikalią, ir horizontalią integraciją, nes tai korporacijoms lei- 
džia pasiekti maksimalią kontrolę. 


LANKSČIOJI SPECIALIZACIJA 


Tokia pofordistinių koncepcijų kritika iš tiesų svari, bet į ją bent jau reguliavimo 
mokyklos veikiami teoretikai visuomet gali atsikirsti teiginiu, kad tai, apie ką kal- 
bama, yra ne nauja sistema, o veikiau kapitalistinio kaupimo režimų mutacija. Ga- 
lima reikšti nepasitenkinimą dėl jų analizės dviprasmiškumo ir netikrumo - kiek 
ji kinta, kiek yra tolydi? — bet kadangi dauguma autorių laikosi marksistinio po- 
žiūrio, pabrėžiančio kapitalizmo dinamiką ir kaltinančio, kad kapitalistiniai san- 
tykiai tebesitęsia, visuomet galima apsiginti, esą viskas, kas minima, yra kitoks 
kapitalizmo režimas. 

Vis dėlto yra bent viena įtakinga ir aiškesniu požiūriu pagrįsta pofordistinė 
teorija, kuri iš tiesų kalba apie labiau įtikinantį atotrūkį nuo praeities. Michaelis 
Piore ir Charlesas Sabelis (1984) rašydami apie darbą parodo, kad plintanti lanks- 
čioji specializacija ir gamyba atveria gyvenimo gerėjimo perspektyvą. Kadangi 
šiame teoriniame aiškinime ypač pabrėžiamas informacijos 1r žinių vaidmuo po- 
fordistinėse darbo situacijose, verta jį čia paanalizuoti atskirai nuo reguliavimo 
mokyklos teorijos. 

Teigiama, kad fordizmo laikotarpiu, kai vyravo masinė gamyba, didelės ap- 
imties standartizuota gamyba reikalavo atitinkamų mechanizmų ir mažesnės spe- 
cializacijos. Reikia tik įsivaizduoti konvejerį didžiuliame fabrike 1r lengvai su- 
prasime, kokia buvo aplinka. Normalu buvo Tayloro sistemai būdinga gamybos 
aplinka (tikslus laikas ir judesiai, hierarchiška priežiūra, apribojimai darbininkams, 
reikalavimai laikytis rutiniškos vadovybės nustatytos tvarkos) ir pusiau kvalifi- 
kuotas arba nekvalifikuotas darbas. 

Piore ir Sabelis tvirtina, kad „mes išgyvename antrąjį pramoninį padalijimą“, 
kurį galima palyginti su pirmuoju, XIX a. pabaigoje atnešusiu masinę gamybą. 

Tai, kas vyksta pastaruoju metu, pranašauja „lanksčiąją specializaciją“, radikalų 
atotrūkį nuo nuobodaus ir žemos kvalifikacijos fordizmo laikų darbo, lūžį, po kurio 
tobulės darbuotojų įgūdžiai, kils kvalifikacija ir bus galima gaminti įvairesnes pre- 
kes. Šis lankstumas, kuris pranašauja bukinančio ir nuobodaus darbo pabaigą ir 
grįžimą prie amatininkų cechus primenančių gamybos būdų (Piore'as ir Sabelis 
(1984) netgi įsivaizdavo „jomenų demokratijos“ atgimimą) smulkiose, į kintan- 
čius rinkos poreikius greitai reaguojančiose kooperatinėse įmonėse, yra naujųjų 
amžių leitmotyvas, jau sulaukęs pritarimo Italijos Emilia-Romagna regione (Sa- 
bel, 1982). 

Aiškinant lanksčiosios specializacijos ištakas, pateikiamos trys pagrindinės 
jos atsiradimo priežastys. Pirma, teigiama, kad darbininkų bruzdėjimai XX a. sep- 
tintajame dešimtmetyje ir aštuntojo dešimtmečio pradžioje paskatinę korporaci- 
jas decentralizuoti savo veiklą sudarant daugiau subrangos sutarčių ir/arba atsi- 
sakant galimybių gaminti organizacijos viduje. Tai paskatino mažų, techniniu po- 
žiūriu sudėtingų firmų, kurias dažnai steigdavo atleistieji, plitimą. Šie žmonės no- 
rėjo dirbti, turėjo aukštą kvalifikaciją ir mokėjo prisitaikyti. Antra, išryškėjus var- 
totojų skonių skirtumams, pasikeitė rinkos paklausa. Tai leido, lanksčiai išnau- 
dojant specializacijos galimybes, susirasti nišą nedidelės apimties ir aukštos ko- 
kybės rinkoje. Trečia, naujos technologijos padėjo nedidelėms firmoms konku- 
ruoti, kadangi ekonominiai masinės gamybos privalumai sumenko, kai pasitelku- 
siosios šiuolaikinius kompiuterius kvalifikuotos įmonės pasiekė nepaprasto lanks- 
tumo. Tačiau dar daugiau lankstumo teikia įvairios programos, kurias pritaikius 
dinamiškos mažos firmos labai greitai padidina konkurencingumą, tobulina esa- 
mus įgūdžius ir kvalifikaciją, nes „sugrąžina žmogui galimybę kontroliuoti ga- 
mybos procesus“ (Piore ir Sabel, 1984, p. 261). 

Toks yra supaprastintas lanksčiosios specializacijos teorijos paaiškinimas, ku- 
riame beveik neužsimenama apie tai, kaip ji dera su entuziastingų žavėjimusi ja- 
ponų kan-ban („kaip tik laiku“) sistemomis ir būdais, užtikrinančiais absoliučią 
kokybę. Man jo reikia dviem dalykams paaiškinti. 

Pirmasis yra susijęs Su tą pačią sampratą patvirtinančia ypatinga nuomonių 
įvairove. Tarsi apibendrintai reaguodami į kadaise populiarų Harry'io Braverma- 
no (1974) teiginį, esą kapitalizmo pažanga sukelia laipsnišką darbo jėgos diskva- 
lifikaciją (plg. Penn, 1990), daugybė teoretikų šiandien apie lanksčią specializa- 
ciją rašo kaip apie naujus laikus, kai darbuotojai bus ypač aukštos kvalifikacijos. 
Jungtinėje Karalystėje šiems teoretikams atstovauja ekonomistas Johnas Atkin- 
sonas (1984), kurio ankstyvosios „lanksčiosios firmos“ studijos sulaukė ir politi- 
kos, ir verslo lyderių pritarimo bei primygtinio įtikinėjimo, kad atlaikyti konku- 
rencijos grėsmes ir recesiją gali tik lanksti darbo jėga (Atkinson ir Meager, 1986), 

Paulas Hirstas ir Jonathanas Zeitlinas (1991), susiję su marksistine tradicija ir tei- 
giantys, kad lanksčiai persikvalifikuoti galima visur, kur „kooperacijos ir koordi- 
nacijos“ struktūros tenkina „minimalaus pasitikėjimo“ tarp darbo jėgos ir darb- 
davių poreikį (p. 447). Anapus Atlanto yra daug šalininkų, kaip antai kritikas Fredas 
Blockas (1990), kuris įsivaizduoja, kad „poindustrinės galimybės“ lemia „aukš- 
tesnį kvalifikacijos lygį“ (p. 103), ar Shoshana Zuboff (1988) iš Harvardo verslo 
mokyklos, kuri dabartinėse tendencijose įžvelgia „esminio persikvalifikavimo“ (p. 
57) perspektyvą. 

Antra, kalbant apie lanksčiąją specializaciją išryškinamas informacijos vaid- 
muo. Viena vertus, sutelkus visą dėmesį į gamybą, kaip daro daugelis autorių, pa- 
grindiniu lankstumo veiksniu ir išraiška, be abejonės, yra minimos informacinės 
technologijos. Naujosios technologijos yra „protingos“, išsiskiriančios gebėjimu 
aprėpti didžiulius kiekius labai sudėtingos informacijos. Jos atlieka ne kokią nors 
specifinę funkciją, bet yra organizacinės programos. Jose esanti informacija 1e- 
mia šių technologijų lankstumą, sudarydama sąlygas, pavyzdžiui, rentabiliai ne- 
didelės apimties gamybai taikantis prie vartotojų poreikių ir sparčiai keičiant ga- 
mybos procedūras. Maža to, būtent šis informacijos veiksnys teikia lankstumo pa- 
čiam darbo procesui, kadangi tam, kad juos atliktų, darbininkai, žinoma, privalo 
turėti „universalią kvalifikaciją“ ir gebėti prisitaikyti, vadinasi, būti lankstesni (o 
tai savaime iškelia informacijos vaidmenį). Seniau tam tikrus darbus darbininkai 
išmokdavo „visam gyvenimui“, tačiau informacinių technologijų amžiuje jie turi 
būti pasirengę atnaujinti ir tobulinti savo įgūdžius taip sparčiai, kaip sparčiai yra 
diegiamos (arba perprogramuojamos) naujos technologijos. Tokia „įgūdžių įvai- 
rovė“ (Block, 1990, p. 96) reiškia, kad dirbančiųjų mokymasis ir perkvalifikavi- 
mas yra įprasti dalykai, visų pirma — informacinis uždavinys. 

Informacija svarbi ir kitu atžvilgiu, kuris taip pat susijęs su padidėjusia pri- 
klausomybe nuo perprogramuojamų technologijų. Sudėtinga gamybos struktūra 
reikalauja darbininkų, turinčių pakankamai informacijos/žinių apie visą sistemą 
ir pajėgiančių susidoroti su galimais jos veikimo sutrikimais. Taigi informacinės 
technologijos ne tik skatina nuolat kelti kvalifikaciją, bet ir išmanyti, kaip jos veikia. 
Taip dirbantys gamybos sektoriuje tampa informacijos darbuotojais. Vartojant La- 
rry'10 Hirschhorno (1984) terminologiją, jie yra „poindustriniai darbininkai“, kurie 
turi sugebėti kontroliuoti ir išmanyti visą gamybos procesą, kad būtų pasirengę 
reaguoti į nenumatytas kliūtis (p. 2). Informacinės technologijos yra „poindustri- 
nės technologijos“ (p. 15), kurios keičia fizinį darbą ir išlaisvina iš nuobodaus 
konvejerinio darbo, bet sykiu reikalauja „didesnio susitelkimo ir akylumo“. To- 
dėl, norint, kad „darbininkai būtų pasirengę reaguoti, kai sistema netikėtai ima 
trikti“, vadinasi, išmanytų visą sistemą ir jos veikimą, „jie privalo mokytis“. Ga- 

lime nuspėti, kad „darbininkas iš kontroliuojamo gamybos proceso elemento taps 
vykdančiu kontrolę, kontroliuojančiu, kaip atliekama kontrolė“ (p. 72-73). Taigi 
darbininkai tampa „išsilavinusios darbo jėgos“ dalimi (Block ir Hirschhorn, 1979, 
p. 369), informacinių technologijų verčiama gyventi „lanksčiai“ (p. 379). 

Maža to, lanksčioji specializacija skatina dirbančiuosius dalyvauti planuojant 
darbus. Tai reiškia, kad gamybos kompiuterizavimas teikia dirbančiajam „kiber- 
netinį grįžtamąjį ryšį“ (Hirschhorn, 1984, p. 40), kuris leidžia pagal poreikius per- 
programuoti sistemą. Taigi darbininkas vaizduojamas kaip informaciniu požiūriu 
supratingas, žinantis ir suvokiantis, kas vyksta gamybos proceso metu ir galintis 
sumaniai reaguoti, kad pataisytų visą sistemą jai sutrikus. Visa tai jis pasiekia nau- 
dodamasis naujomis technologijomis. Šį procesą Shoshana Zuboff (1988) vadina 
vefleksyvumu, kuris atsiranda dirbant su IT, arba „informacijos gavimo“ (p. 10) 
procesu, kuris, jos manymu, sukuria „protavimo įgūdį“. 

Scottas Lashas ir Johnas Urry (1994) šį refleksyvumą pabrėžia dar labiau, 
akcentuodami ne informacines technologijas, o pačią informaciją ir tuo pat metu 
paliesdami ne tik su gamyba susijusias darbo sritis. Jų požiūriu, mes gyvename 
„refleksyvaus kaupimo“ eroje, kai ekonominė veikla yra grindžiama prielaida, kad 
dirbantieji (1r darbdaviai) vis labiau stebi ir kontroliuoja save, geba greitai ir efek- 
tyviai reaguoti į vartotojų poreikius, rinką bei technikos naujoves. Tokiomis ap- 
linkybėmis informacija atsiduria pačiame centre, nes būtent ji sudaro refleksyvų 
procesą, kuris duoda kryptį ir, priklausomai nuo vykstančių procesų, produktų ir 
rinkų stebėsenos, yra susijęs su nuolatiniu sprendimų priėmimu ir pataisomis. 

Be to, gamyba taip persisunkusi simbolių, kad dažnai svarbiausi tampa di- 
zaino elementai. Kartu atsirado daugiau darbo, kuris pirmiausia ir svarbiausia yra 
simbolinis (pvz., kultūros premonė). Šie pokyčiai, Lasho ir Urry'io (1994) teigi- 
mu, yra ryškūs mašinų gamyboje (kur didelė dalis naujovių yra labiau susijusios 
su dizainu negu su siaurai suprantamais techniniais tobulinimais), bet dar labiau 
yra palietę muzikos verslą, televizijos produkciją ir leidybą — greitai augančias 
kultūros pramonės šakas, kur informacija įsiskverbia į kiekvieną darbo aspektą 
(p. 220-222). 

Kai į pirmą vietą iškyla informaciniai aspektai, vis daugiau dėmesio prade- 
dama skirti dizainui, nesvarbu, ar tai būtų „stilingų“ drabužių ir aksesuarų gami- 
nimas, ar turizmo ir pramogų sritis. Toliau, prieštaraudami nuomonei, esą darbas 
iš esmės yra rutiniškas fabrikinis gaminimas, Lashas ir Urry pabrėžia būdus, kaip 
netgi plataus vartojimo prekių gamyba buvo paveikta pokyčių bei tendencijų, ku- 
r1os verčia įjungti į gaminius etninius motyvus („estetizuoti“) ir kurios braunasi į 
darbo santykius, kad skleistų „universitetinį“ etosą novatoriškose srityse, tokiose 
kaip IT pramonė. Turėdami omenyje šias tendencijas, Lashas ir Urry mano, kad 

darbas gali įgauti vieną iš dviejų formų: arba naujovės gali pasiekti cechą ir dar- 
buotojams teks didesnis vaidmuo darbo procese (kaip įsivaizduoja Hirschhornas), 
arba jos gali cechą aplenkti, o tas funkcijas perimtų „profesionalūs vadybininkai“ 
(p. 122), tokie, kuriuos šiandien matome dirbančius aukštųjų technologijų ir pa- 
žangių paslaugų srityse. Ir vienu, ir kitu atveju „lanksčiosios specializacijos“ eroje 
aukštos kvalifikacijos darbas yra perspektyvus. 


SANTYKIAI TINKLE 


Čia kaip tik tiktų grįžti prie Roberto Reicho (1991), su kurio kai kuriomis idėjo- 
mis supažindinome anksčiau. Reicho teiginį, esą „simbolių analitikai“ tapo pa- 
grindiniais ekonomikos varikliais bei naujovių organizatoriais, nesunku susieti su 
lanksčiosios specializacijos idėjomis. Pasak Reicho, „simbolių analitikai“ — tie, 
kurie mąsto, analizuoja ir planuoja informacijos amžiuje — pasikliauja tokiais veik- 
los būdais ir plėtoja tokius veiklos būdus, kuriuos suprasti padeda ne hierarchiš- 
kai organizuotos konkrečios korporacijos, bet „globalių tinklų“ modelis. Tokios 
pat nuomonės laikosi ne tik Manuelis Castellsas, kurį analizuosiu kitame skyriu- 
je, bet ir kiti įtakingi socialiniai mokslininkai. 

Teigiama, kad darbas vis labiau reiškiasi ne vertikaliais, bet horizontaliais 
ryšiais. Fordizmo laikais dauguma žmonių dirbo bendrovei ir pamažu kilo karje- 
ros laiptais, o už savo lojalumą kasmet gaudavo priedą prie atlyginimo ir garan- 
tuotą senatvės pensiją. Tačiau šiandien korporacijos naikina hierarchijas, moty- 
vuodamos tai lėšų taupymu (ir todėl, kad IT leidžia joms tai daryti) ir konkuren- 
cingumo stiprinimu, bet tai padariusios jos neišvengiamai suteikia galių tiems, 
kurie vadovauja ir teikia naujoves (taip užtikrindamos pranašumą rinkoje). Pas- 
tarieji yra puikiai išsilavinę, aukštos kvalifikacijos ir paprastai nelabai domisi biu- 
rokratinėmis subtilybėmis. Jie lojalūs ne bendrovei (kuri iš dalies to atsisakė dėl 
efektyvumo ir konkurencingumo), bet vykdomam projektui. Be to, jie linkę tapa- 
tintis su tokiose pat srityse dirbančiais kolegomis, — kurie geografiniu požiūriu 
yra plačiai pasklidę. Jiems svarbiausias darbo motyvas yra teigiamas įvertinimas, 
o ne atlyginimo padidinimas arba išvyka su kolegomis. 

Be to, savo kasdieniame darbe jie labai susiję su kolegomis, kurie geogra- 
fiškai gali būti gerokai nutolę. Vis dėlto, kadangi jie „priklauso tinklui“, reikalui 
esant juos galima suburti projektui. Pasaulyje, kuriame dėl konkurencijos priva- 
loma būti lanksčiam, šie informacijos ekspertai, gebantys greitai veikti ir turin- 
tys gerą vardą, įgytą sėkmingai vykdant projektus, yra labai vertinami ir turi pa- 
klausą — tačiau bent kiek ilgesniam laikui bendrovė mažai ką gali jiems pasiūlyti. 
Jeigu įsivaizduojate, ką daro aukščiausio lygio programinės įrangos inžinieriai, 

mokslininkai arba žurnalistai, tada šį reiškinį nesunkiai suprasite. Tokie žmonės 
retai kada svarbiausiu dalyku laiko konkrečią bendrovę, universitetą ar laikraš- 
tį, - daug dažniau svarbiausia jiems — sau lygių pagarba. Jiems labiausiai rūpi ku- 
riamas programinės įrangos elementas, tyrimo projektas arba jų rašomas straips- 
nis, ir tam jie naudojasi savo tinklais. Tokie darbuotojai paprastai patys persikva- 
lifikuoja, mokydamiesi iš tokių pat kaip jie, ir trokšta įgyvendinti naujus projek- 
tus bei nesunkiai nuo vieno projekto pereina prie kito. Trumpai tariant, jie yra 
par excellence lankstūs specialistai. 

Lanksčiosios specializacijos idėjos, taip pat tai, kad darbas informaciniu po- 
žiūriu tapo intensyvesnis ir reikalauja aukštesnės kvalifikacijos negu lig tol, su- 
prantama, yra patrauklu. Nuolatos besimokantis darbuotojas asocijuojasi su „lank- 
stumu“, kuris atrodo gana įtikinamas. Dar patraukliau matyti profesionalų dar- 
buotoją dirbantį kultūros pramonėje, ieškantį naujų idėjų arba „stiliaus“, visą lai- 
ką analizuojantį informaciją ir 1eškantį nišų rinkoje. Knygelių apie tai, kaip pa- 
dėti sau patiems, kelionių vadovo autorius, prodiuseris, sudaręs sutartį su CAan- 
ne! 4, ir universiteto profesorius — visi jie priklauso tam pačiam darbuotojo tipui. 

Vis dėlto „lanksčiosios specializacijos“ teorijos turėjo susidurti su kritika. Pa- 
minėsime svarbiausias kritines pastabas. 

Pirma, kai kurių šio požiūrio šalininkų samprotavimuose matyti ryškūs tech- 
nologinio determinizmo ženklai. Antai kibernetines kompiuterių galimybes akcen- 
tuojantį Hirschhorną (1984) labai nesunku susieti su tradicija, besilaikančia prie- 
laidos, kad kartu su pažangiomis technologijomis ateina ir aukštesnės kvalifika- 
cijos poreikis. Jo požiūriu, „industrinę technologiją“, kuri yra „tarpkultūrinė“ ir 
„visur formuoja socialinį gyvenimą“ (p. 15), gali sugriauti (ir išlaisvinti) tik lanks- 
čios „poindustrinės technologijos“ (sic). 

Antra, „lanksčioji specializacija“ yra vaizduojama kaip masinės gamybos prie- 
šybė, ir dėl to tam tikru atžvilgiu nepalanki tebesitęsiančiam didelių Kkorporaci- 
nių organizacijų dominavimui. Tačiau keletas priežasčių verčia abejoti, ar taip iš 
tiesų yra. Viena priežastis, kurią jau minėjome, yra nepakankamas įvertinimas mil|- 
žiniškų korporacijų lankstumo, jų gebėjimo į savo veiklą diegti naujas darbo for- 
mas, naujas technologijas, didinančias universalumą bei standartinę gamybą, ku- 
ri leidžia, toliau tęsiant masinę, bet jau diferencijuotą produkciją. 

Michaelas Sabelis (1982) pripažįsta, kad „egzistuojančios fordistinės firmos 
galėtų patenkinti kintančią paklausą neaukodamos savo pamatinių veikimo prin- 
cipų“ (p. 194). Stambių mašinų pramonės gamyklų tyrimai rodo, kad tokia gali- 
mybė yra. Pavyzdžiui, Nissan įkūrė naują ir lanksčią gamyklą Sanderlende, bet ir 
toliau reikalauja griežtai kontroliuoti pavaldžią darbo jėgą (Garrahan ir Stewart, 
1992). Atlikus Nike tyrimą (Vanderbilt, 1998), daroma išvada, kad gamyba tebė- 

ra visiškai fordistinė, nes papildomas pelnas bendrovei gaunamas dėl to, kad 70 
procentų šios sportinės avalynės pagaminama Kinijoje ir Indonezijoje, 0 organi- 
zavimas ir rinkodara — lemiamą reikšmę turintis informacinis darbas — atlieka- 
mas JAV. Ko gero, kaip pastebi Keithas Grintas (1991), neprotinga pokyčius trak- 
tuoti tokiais esminiais skirtumais kaip lanksti arba masinė gamyba. Labiau tikėti- 
na, kad „tai, kas yra ... ne vienos gamybos formos pakeitimas kita, bet skirtin- 
goms rinkoms dirbančių, tačiau lygiagrečiai veikiančių sistemų plėtojimas“ (p. 298). 

Trečia, sunku sutikti ir su tuo, kad, nepaisant neginčijamų lanksčios specia- 
lizacijos pavyzdžių, išsivysčiusiose valstybėse ir toliau dominuoja masinė gamy- 
ba. Todėl bet kokie teiginiai apie žymias permainas empiriniu požiūriu yra netei- 
singi. Kitas netikslumas —- kad lankstumas vargu ar reiškia ką nors nauja, kadangi 
jis yra kapitalistinės veiklos ypatybė nuo pat jo atsiradimo pradžios (Pollert, 1988, 
p. 45-46). Specializuotų įmonių, kurios siekė patenkinti rinkos segmentus, pa- 
vyzdžių apstu ir XIX amžiuje, bet niekas nesijautė esąs priverstas kaip pavyz- 
džius, iliustruojančius lanksčiąją specializaciją, pateikti, tarkime, prekybą kilimė- 
liais arba žaislų gamybą (plg. Mayhew, 1971). 

Lanksčiąją specializaciją, jos šalininkų vaizduojamą pozityviai, galima inter- 
pretuoti ir kaip iš naujo atsiradusį vadinamąjį „segmentuotą darbą“. Tai reiškia, 
kad iš tiesų gali būti branduolys patikimų, kvalifikuotų 1r lanksčių darbuotojų, 
tačiau yra ir daug labiau pažeidžiamų (vadinasi, ir lankstesnių) „periferijoje“ esan- 
čių žmonių, kurie dirba ne visą darbo dieną, atsitiktinai arba pagal trumpalaikes 
sutartis (Gordon ir kt., 1982). Šios „periferinės“ grupės, be abejo, pastaruoju me- 
tu išplito, tačiau ir jos seniai būdingos kapitalizmui. 

Ketvirta, teiginys, kad kartu su pofordizmu atsiranda greitai prisitaikantys ir 
nesunkiai atleidžiami darbuotojai, prieštarauja kitam teiginiui — kad visu etatu dir- 
bančių darbų nemažėja. Nors netrūksta faktų apie „atsitiktinius“ darbuotojus ir 
trumpalaikes sutartis (plg. Sennett, 1998), tačiau sistemingesni duomenys rodo, 
kad faktiškai etatinių darbų per paskutinius du dešimtmečius padaugėjo (Bowers 
ir Martin, 2000). Taip gali būti, nes neramiais laikais žmonės siekia stabilumo, 
arba jie keičia darbo pobūdį toje organizacijoje. Tačiau lygiai taip pat gali būti, 
kad visa lanksčiosios specializacijos teorija yra pernelyg išpūstas žurnalistų (ku- 
rie iš tiesų neatrodo garantuoti dėl savo darbo) pramanas ir akademinių versli- 
ninkų bei organizatorių patirties ir supratimo perkėlimas platesnei visuomenei. 

Pabaigai, matyt, griežčiausia Annos Pollert (1988, 1990) kritika: ji teigia, kad 
miglotai ir labai bendrai aiškinamą „lankstumą“ suskaidžius į labiau patikrina- 
mus elementus (užimtumo, kvalifikacijos, laiko, gamybos lankstumas), jis tampa 
nelabai įtikinamas ir originalus (nors visuomet atrodo, kad būtent darbuotojas tu- 
ri būti lankstus). 

PABAIGA 


Šiame skyriuje apžvelgėme teiginius, kad nuo fordistinio kaupimo režimo buvo 
pereita prie pofordistinio, ir su tuo susijusią diskusiją, esą masinė gamyba užlei- 
do vietą lanksčiajai specializacijai. Labai sunku apibendrinti ginčą, kadangi ne- 
maža dalis argumentų yra dviprasmiški ir abejotini, nenorint tiesiai pasakyti, ar 
mes išgyvename nuolatinę sisteminę kaitą, ar tai, kas atsirado, yra labiau įsigalė- 
jusių kapitalistinių santykių tąsa. 

Aišku viena, kad mintį, jog socialinių santykių srityje įvyko galybė permai- 
nų, reikia vertinti skeptiškai. Kapitalizmo tolydumo požymiai kuo akivaizdžiau- 
si: ir toliau gyvuoja rinkos kriterijų viršenybė, masinio vartojimo produktų ga- 
myba, samdomas darbas, privati nuosavybė ir korporacinė organizacija, demonst- 
ruodama sąsajas net su tolima praeitimi. Vis dėlto tikrai neginčijama, kad galima 
pastebėti reikšmingus pokariniu laikotarpiu įvykusius kai kuriuos užimtumo po- 
kyčius, naujas darbo organizavimo formas, naujas profesijas ir pan. Nereikėtų daryti 
klaidos ir pripažinus šias permainas toliau teigti, kad esame liudininkai sistemos 
lūžio, panašaus ir lygintino su tuo, kai, tarkime, vergovę pakeitė feodalizmas, ar- 
ba su visai neseniai įvykusiu ir, žinoma, daug reikšmingesniu negu perėjimas iš 
fordizmo į pofordizmą, komunistinių režimų žlugimu ir pastangomis juos pakeis- 
ti rinkos ekonomika. 

Šalia to, manau, galima užfiksuoti keletą svarbių pokario kapitalistinės orga- 
nizacijos pokyčių: 


e Gilus nuosmukis XX a. aštuntajame dešimtmetyje, sudavęs smūgį kapitalis- 
tinėms visuomenėms, skatino santykių, kurie sukėlė suirutę ir nestabilumą, 
pertvarką. 

e Besitęsiantis ir spartėjantis globalizacijos procesas neleido korporacijoms toliau 
reikėjo reaguoti. 

e Pertą laikotarpį išaugo tarptautinių korporacijų dydis, galimybės ir užmojai; 
jos tapo pagrindiniais globalios ekonomikos veikėjais. 


Visi šie pokyčiai pagreitino kapitalistinės veiklos permainas, ne tik pačios kaitos 
tempą, kuri skatino lankstesnes gamybos, rinkodaros strategijas, o tam tikru mas- 
tu ir vartojimą. Informacija neabejotinai turėjo didžiausios įtakos šiems pokyčiams 
ir jų valdymui, nuo žemiausių fabriko arba įstaigos grandžių iki korporacijų veiklos 
visame pasaulyje. 

Informacija gal ir nesukėlė šių permainų, bet šiandien jos vaidmuo išsaugant 
kapitalizmo interesus ir prisitaikant prie pokyčių yra kur kas labiau neginčijamas. 
Baigdami turėtume pažymėti kai kuriuos informacijos įtakos aspektus. 

e Be informacijos srautų neįsivaizduojama globali ekonomika, pirmiausia, fi- 
nansų ir paslaugų tinklai, kurie susieja ir palaiko išsibarsčiusias veiklas. 

e Informacija yra svarbiausia valdant ir kontroliuojant tarptautines korporaci- 
jas organizacijų viduje bei išorėje. 

e Informacija turi lemiamos įtakos pasaulinės lokalizacijos reiškiniui atsirasti, 
kai susiejami ir valdomi tarptautiniai ir vietos reikalai bei interesai. 

e Dabar, kai visur juntamas kompiuterizacijos poveikis ir pastebimai išaugo dau- 
gelio profesijų informacinis intensyvumas, informacija pasidarė neatsiejama 
darbo dalis. 


5 Informacinis kapitalizmas 
Manuelis Castellsas 


Manuelio Castellso tarp 1996 ir 1998 metų išleista trijų tomų studija „Informaci- 
jos amžius“* (Information Age) padarė milžinišką įtaką dabartinių socialinių moks- 
lininkų mąstymui. „Informacijos amžius“, dvidešimt penkerius metus trukusius 
tyrinėjimus vainikuojantis ir, autoriui sunkiai sergant vėžiu, parašytas veikalas yra 
magnum opus. Todėl Castellsas pripažįstamas kaip pagrindinis dabartinės visuo- 
menės pobūdžio teoretikas, pasirodantis ir dėstantis savo požiūrius per televiziją. 
Apie jį rašoma tokiuose nesugretinamuose laikraščiuose kaip Wal! Street Jour- 
nal, The New Statesman 1 Guardian. Castellso maždaug 1200 puslapių trilogija 
yra labiausiai išplėtota ir enciklopediška informacijos vaidmens dabartiniu laiko- 
tarpiu analizė. Ji priskirtina svarbiausiems dabartinės civilizacijos pobūdžio aiš- 
kinimams, pasirodžiusiems po Danielio Bello 7Zhe Coming of Post-Industrial So- 
ciety, 1973 (,„,Poindustrinės visuomenės atsiradimas“) studijos, kurią Castellsas pra- 
noksta ir apimtimi, ir užmoju. Išleidus „Informacijos amžių“ kai kurie apžvalgi- 
ninkai pripažino Castellsą esant vienoje gretoje su tokiais mąstytojais kaip Kar- 
las Marxas, Maxas Weberis, Emile'is Durkheimas. Sutinku su tokiu vertinimu, 
nes esu įsitikinęs, kad Castellso teorija yra labiausiai nušviečiantis, vaizdingiau- 
sias ir teoriniu požiūriu griežtas bei kruopštus nūdienos pasaulio svarbiausių ypa- 
tybių ir dinamikos aiškinimas bei įvertinimas. Kiekvienas, bandantis išsiaiškinti 
informacijos vaidmenį bei pobūdį ir perprasti socialinio gyvenimo pagrindinius 
akstinus — sąsajas su kaita ir kaitos spartėjimu, turi susidurti su Manuelio Cas- 
tellso teorija. 

Castellsas gimė 1942 metais Barselonoje 1r būdamas dvidešimties metų stu- 
dentas radikalas, gelbėdamasis nuo Franko režimo, pabėgo 1š šalies. Nuvykęs į 
Paryžių, užbaigė ir apgynė doktoratą, dėstytojaudamas universitete, įsikūrusiame 
neramumais garsėjusiame Nantero universitetiniame miestelyje Paryžiuje, įsitraukė 


* Manuel Castells. Informacijos amžius: ekonomika, visuomenė ir kultūra. I tomas. Tinklaveikos 
visuomenės raida. - K.: Poligrafija ir informatika, 2005. - 536 psl. 

į 1968 metų ėvėnements, o 1972 metais paskelbė novatorišką ir įtakos turėjusį 
tekstą The Urban Ouestion: a Marxist Approach („„Apie miestą: marksistinis po- 
žiūris“), kuris buvo suformuotas tuomet populiaraus Louiso Althusserio (1918- 
1990) marksistinio struktūralizmo. Ne pagal metus talentingas Castellsas 1979 me- 
tais išvyko į Kalifornijos Berklio universitetą, kur tapo Miesto ir regioninio pla- 
navimo bei sociologijos profesoriumi. Nuo tada pasiliko San Franciske visam laikui, 
nors yra užkietėjęs keliautojas 1r kaip vizituojantis profesorius lankėsi maždaug 
dvidešimtyje įvairių pasaulio universitetų, nuo Rusijos iki Singapūro, nuo Taiva- 
nio iki Čilės. 

Jau seniai Manuelis Castellsas garsėja kaip urbanizacijos analitikas (apie jam 
rūpimus dalykus liudija jo titulas Berklyje). 7he Urban Ouestion („„Urbanizaci- 
jos klausimas“) padarė didelę įtaką urbanistiniam planavimui, o jo kvalifikacija 
dar labiau sustiprėjo, parašius seriją darbų, kurių svarbiausias yra The Informa- 
tional City, 1989 („Informacinis miestas“). Jis niekada nesiliovė domėtis miesto 
klausimais ir 1š tiesų toliau svariai prisideda prie tokių dalykų, kaip miestų atsi- 
naujinimas ir pasidalijimai, supratimo. 

Tačiau „Informacijos amžius“ apibendrina ir išplečia jo ankstesnę teoriją apie 
miestus ir faktiškai yra visos dabartinės civilizacijos pobūdžio įvertinimas ir pa- 
aiškinimas. Sykiu ji atskleidžia ilgą kelią nuo jaunatviško marksizmo prie to, ką 
būtų galima pavadinti pomarksistiniu socialiniu mokslu. Tai nereiškia, kad Cas- 
tellsas atsižadėjo savo radikalumo. Jis ir toliau aistringai domisi politika ir yra 
atsidavęs socialdemokratas. Iš tiesų engagė savybė skatina 1r veikia jo intelekti- 
nę veiklą, 1r būtent tai jį sieja su tokiais be galo skirtingais socialiniais analiti- 
kais, kaip C. Wrightas Millsas, Ralfas Dahrendorfas ir Danielis Bellas. Vis dėlto 
Castellsas yra pomarksistas tiek, kiek jo „Informacijos amžiuje“ rutuliojami mark- 
sizmo kritiniai vertinimai, kuriuos buvo galima numatyti jo ankstesnėje knygoje 
The City and the Grassroots, 1983 („Miestas ir paprasti piliečiai“). Jo pomark- 
sizmą aiškiai liudija įvairūs aspektai: įsitikinimas, kad labai menka tikimybė, jog 
radikalius politinius pokyčius galėtų sukelti darbininkų klasė (šiuo metu yra ne- 
įmanoma, kad proletariatas atliktų išskirtinį kaitos veiksnio vaidmenį); skeptiš- 
kas, netgi priešiškas požiūris į komunizmą kaip tikslą: kaip sako Castellsas (1998), 
„Visos utopijos, kai tik rimtai 1mamasi jas įgyvendinti, atveda prie teroro“ (p. 64); 
įsitikinimas, kad tapatumo politika, tokia kaip gyvūnų teisės ir feminizmas, da- 
bar turi nepaprastą reikšmę ir kad jų neįmanoma adekvačiai paaiškinti klasės po- 
žiūriu; jo skeptiškas ir nepatiklus intelektualių politinių patarimų vertinimas (Cas- 
tells, 1998, p. 359). 

Taigi šiais požiūriais Castellsas nutolsta nuo marksizmo, tačiau marksizmas 
vis tiek paliko žymę jo mąstyme. Įsitikinsime, kad tai liudija ne tik jo griebima- 
sis marksistinių sąvokų, tokių kaip „gamybos būdas“, ir jo primygtinis tvirtini- 

mas, kad būtina išryškinti kapitalizmo vaidmenį. Marksizmo įtaką taip pat gali- 
ma įžvelgti ir „Informacijos amžiaus“ tomų sąrangoje. Pirmame tome pabrėžiami 
„informacijos amžiaus“ pagrindą sudarantys socialinės struktūros dalykai, tokie 
kaip technologija, ekonomika ir darbo procesai. Antro tomo dėmesio centre atsi- 
duria „tinklaveikos visuomenės“ sociologija, ypač socialiniai judėjimai, kurie ki- 
lo atsiliepiant į šiuos esminius pokyčius ir paskui pasinaudojo naujomis aplinky- 
bėmis. Svarbiausia trečio tomo, kuris aiškiai skirtas politikai, tema yra socialinė 
atskirtis ir įtrauktis, o aptariamų temų diapazonas siekia nuo buvusios Sovietų są- 
jungos iki ateities Europos, Ramiojo vandenyno pakrančių šalių iškilimo ir glo- 
balių kriminalinių tinklų reikšmės. Ši procedūra ir surikiuoti prioritetai primena 
marksistinę metodologiją, kai nuo struktūros ypatumų einama prie socialinių veiks- 
nių ir galiausiai prie politikos reikalų. Tokia yra „Informacijos amžiaus“ sandara, 
bet tai — kaip vėliau įsitikinsime — taip pat leidžia perprasti, kas, Castellso požiū- 
riu, yra svarbiausios kaitos priežastys. Pirmenybė atitenka ekonomikos ir techno- 
logijos dalykams, o po jų — sąmonės ir politikos reikalai. 

Svarbiausia yra tai, kad Castellso angažavimasis holistiškai aiškinti nūdienį 
pasaulį yra akivaizdus marksistinio palikimo požymis. Laikantis marksistinio požiū- 
rio čia teigiama, kad norint adekvačiai paaiškinti visuomenės veikimą reikia išnag- 
rinėti svarbiausius socialinius, ekonominius ir politinius ypatumus kaip tarpusavyje 
susijusius elementus. Tai nereiškia, kad Castellsas pateikia funkcinį aiškinimą, kaip 
kiekviena dalis prisideda prie visumos veikimo. Visiškai ne: jo požiūris išryškina 
dalių susietumą, nors neretai jų santykiai esti prieštaringi, 0 jų itin antagonistinis 
pobūdis yra svarbus kaitos veiksnys. Vis dėlto verta dėmesio, kad Castellsas su- 
sieja, tarkime, feminizmą su globalizacijos procesais, taip pat ir su ekonomikos 
bei technologinių naujovių diegimu, su pakitusiomis šeimos formomis ir stratifi- 
kacijos pokyčiais. Žinoma, visumos koncepcija nėra marksizmo monopolis, ta- 
čiau yra svarbus marksistinės tradicijos aspektas, tebedarantis įtaką Castellsui. Tai 
taip pat šiek tiek nemadinga šiais postmoderniais laikais, kai į „didžiuosius pasa- 
kojimus“ žiūrima nepatikliai ir entuziazmas nukreipiamas į specifinių dalykų ir 
skirtingumo aiškinimus. Marksistinės krypties besilaikantis Castellsas taip pat iš- 
siskiria šių dienų ortodoksinio nepasitikėjimo totaliniais aiškinimais fone. 

Toliau aptarsiu pagrindinius Castellso bruožus, pirmiausia išryškėjusius jo „In- 
formacijos amžiuje“ (žr. Webster, 1995, sk. 6, kur aptariami miesto aspektai). Būtina 
pasakyti, kad čia tam tikra prasme yra neteisingas jo teorijos pateikimas, nes ji 
neišvengiamai redukuojama į gana abstrakčius ir teorinius pastebėjimus. Negali- 
ma sakyti, kad labiausiai į akis krenta tai, kad Castellsas yra empirinis sociolo- 
gas. Tai nereiškia, kad jis tiesiog apibūdina situacijas, kaupia duomenis ir ap- 
rašymus. Castellsas yra kompetentingas ir tikrai rafinuotas teoretikas, bet jį pir- 
miausia domina faktai. Jis nepradeda nuo teorijos, kurios, susidūręs su faktais, 

ryžtingai laikytųsi (ši prielaida rodo kitą jo pomarksistinės orientacijos aspektą). 
Iš tiesų Manuelis Castellsas (2000a) pristato „vienkartinę teoriją“ iš esmės atsi- 
liepdamas į perdėtą abstraktaus teorizavimo akcentavimą, kuris paliko žymę į po- 
ststruktūralizmą pasukusiuose socialiniuose ir humanitariniuose moksluose. Cas- 
tellso teorija, priešingai, išsiskiria tuo, kad apima įspūdingos apimties empirinę 
medžiagą, surinktą iš viso pasaulio (jau minėjome, kad jis daug keliauja ir taip 
pat kilniaširdiškai į darbus įtraukia savo doktorantus, kuriuos skatina analizuoti 
daugybę vietovių ir veiklos sričių). Jis pateikia savo duomenis nepaprastai nuo- 
sekliai 1r suprantamai, nesvarbu, ar tai būtų susiję su „laikinu kapitalizmu“ Rusi- 
joje po 1989 metų, ar su Šiaurės Amerikos didmiesčių apleistais rajonais, ar su 
Europos Sąjungos gudrybėmis, ir visuomet stengiasi aprėpti esmines tendencijas, 
svarbiausius įvykius bei į juos reaguoti. 


TOLYDUMAS AR KAITA? 


Pagrindinis Castellso argumentas yra tai, kad „informacijos amžius“ skelbia susi- 
formavus „naują visuomenę“ (Castells, 2000c, p. 693), kuri atsirado dėl tinklaveikos 
raidos (tai įgalino IRT) ir kurioje svarbiausia yra informacijos srautai. Apie tai 
netrukus pakalbėsiu daugiau, bet dabar norėčiau atkreipti dėmesį, kad Castellsas 
neteigia, jog randasi „informacinė visuomenė“. Jo požiūriu, visos visuomenės nau- 
dojasi informacija, tad terminas „informacinė visuomenė“ turi menką analitinę ver- 
tę, turint omenyje dabartinės epochos kitoniškumą (Castells, 2000d, 21 p.). 

Apibūdinant dabartinę epochą, Castellsui priimtinesnis „informacinio kapi- 
talizmo“ terminas. Šiuo atveju svarbu ir būdvardis, ir daiktavardis. Viena vertus, 
būdvardis leidžia jam atkreipti dėmesį į tokius svarbius pokyčius, kurie žymi vi- 
siškai naujų santykių atsiradimą. Informacionalizmas, vienas iš Castellsui svar- 
biausių terminų, įvardija „žinių poveikį žinioms kaip pagrindinį našumo šaltinį“ 
(Castells, 1996, p. 17), kuris reiškia „naują ekonomiką“ ir „naują visuomenę“. Antra 
vertus, išsaugodamas daiktavardį kapitalizmas, Castellsas gali pastebėti, kad vy- 
rauja žinomos ekonominių santykių formos (pelno siekimas, privati nuosavybė, 
rinkos principai ir kt.). Toliau gilindamasis jis pastebi, kad „informacinis kapita- 
lizmas“ yra ypač neatlaidi, netgi grobuoniška kapitalizmo forma, nes tinklavei- 
kos dėka nepaprastą lankstumą jungia su tikslo siekimu (kurių abiejų nebuvo anks- 
tesnėse kapitalizmo erose) (Castells, 1998, p. 338). 

„Informacinės visuomenės teorijos“ stengiasi atskirti mąstytojus, kurie akcen- 
tuoja sistemos kaitą ir siūlo „informacinės visuomenės“ sąvoką, ir tuos, kurie tvir- 
tina, kad iškalbingiausias dabarties bruožas yra jos nenutrūkstamas ryšys su pra- 
eitimi. Galima paklausti, o kokią vietą šioje schemoje užima Castellsas? Jis vie- 
nu metu pabrėžia esmingą kaitą (informacijos amžius, naujoji ekonomika, naujo- 

ji visuomenė) ir akcentuoja, kad kapitalizmas ne tik tęsiasi, bet yra netgi dar įžū- 
lesnis ir labiau įsigalėjęs nei anksčiau. Man tikrai atrodo, kad Castellsas stengia- 
si suderinti tai, kas nesuderinama, įrodinėdamas, jog būtent kapitalistinio vysty- 
mosi ir XX a. aštuntojo dešimtmečio pabaigoje pasirodžiusių IRT susiliejimas lėmė 
informacinio kapitalizmo atsiradimą. Castellsas pripažįsta, kad dabartiniu laiko- 
tarpiu kapitalizmas atlieka pagrindinį vaidmenį (tai reiškia, kad ankstesni santy- 
kiai išsaugomi ir netgi plečiasi) ir tuo pat metu teigia, kad esminiai pokyčiai įvy- 
ko dėl to, kad susiformavo „tinklaveikos visuomenė“ 1r kad be tinklaveikos ne- 
įsivaizduojama jokia būsima socialinė organizacija. Nepanaikinta įtampa tarp po- 
žiūrio, kad kapitalizmas yra ryškiausia šiandieninio pasaulio ypatybė (tolydumas), 
ir kad svarbiausia yra būtent informacionalizmas (kaita), eina per visą Manuelio 
Castellso oeuvre, 1r būtent prie šių dalykų šiame skyriuje dar turėsiu sugrįžti. 


TINKLAVEIKOS VISUOMENĖ 


Castellsas įrodinėja, kad pagrindinė dabar vykstančios transformacijos į „infor- 
macijos amžių“ ypatybė yra Žmones, institucijas ir šalis sujungiančių tinklų plėt- 
ra. Iš to išplaukia daug išvadų, bet iškalbingiausia ta, kad tinklaveikos visuome- 
nė gali padidinti plyšius tarp integracijos, kurią stiprina globalizacija, ir augan- 
čio socialinio susiskaldymo. Castellsui rūpi ir išanalizuoti būdus, kaip globaliza- 
cija integruoja žmones bei procesus, ir įvertinti su tuo susijusias fragmentaciją ir 
dezintegraciją. Tai yra jo trilogiją vienijanti tema. 

Informacijos amžiaus pradžią Castellsas sieja su XX a. aštuntuoju dešimt- 
mečiu, su kapitalizmo krize, kuri ženklino pabaigą to, kas buvo apibūdinama kaip 
„pokarinis sureguliavimas“ (visiškas užimtumas, gyvenimo lygio kilimas, valstybinė 
socialinės rūpybos sistema ir pan.). Tai pagreitino kapitalistinio verslo restruktū- 
rizaciją, kai korporacijos, patiriančios nuosmukį ir susidūrusios su nuožmesne negu 
anksčiau konkurencija, ieškojo pelno šaltinių. Dabar ši restruktūrizacija sutapo 
su pasirodymu to, ką Castellsas vadina „informaciniu raidos modeliu“, reiškiniu, 
kuris glaudžiai siejosi su informacijos ir ryšių technologijų augimu. 

Kapitalizmo restruktūrizacija iš esmės buvo susijusi su naujų technologijų 
įvaldymu ir susigyvenimu su IRT, ieškant naujų sėkmingos komercinės veiklos 
būdų. Ypač aštuntajame dešimtmetyje atsinaujinusi kapitalizmo forma - tai, ką 
Castellsas vadina „informaciniu kapitalizmu“ — naudojasi informacijos tinklais savo 
reikalams tvarkyti, pradedant įmonės vidumi (su naujais darbo būdais), baigiant 
pasauline prekyba. Maža to, tai taip glaudžiai siejasi su ilgalaikiu tebevykstančiu 
ir spartėjančiu globalizacijos procesu, kad „tinklaveikos visuomenė“ yra tokia, kur 
kapitalistinė veikla vykdoma tuo pačiu metu visame pasaulyje, nepatiriant dide- 
lių erdvės apribojimų, o tai neįsivaizduojama be sudėtingos IRT. 

Daugelio autorių nuomone, globalių informacijos tinklų plitimas reiškia na- 
cionalinių valstybių baigtį - kadangi sienos nėra svarbios elektroniniams srautams, 
prekyba, gamyba ir paskirstymas vis dažniau vykdomi pasauliniu mastu, nepai- 
sant valstybių sienų. Castellsas ne kartą pripažįsta šią tendenciją, bet vis tiek ne- 
tiki, kad tinklai reiškia nacionalinės valstybės baigtį. Ji gali susilpnėti tam tikrais 
atžvilgiais ir iš tiesų įtraukiama į globalią rinką, bet jos vaidmuo tebėra svarbus. 
Pirmiausia dėl to, kad nepaisant globalios integracijos tendencijos, visi dalyviai 
jaučia poreikį kuo geriau adaptuotis. Radikalūs ir dažni rinkos situacijos ir gali- 
mybių pokyčiai yra įprastas dalykas pasaulyje, kuriame „kūrybiškas chaosas ... 
apibūdina naująją ekonomiką“. Kad būtų atsižvelgta į šią „nepaliaujamai kintan- 
čią geometriją“ (Castells, 1996, p. 147), vyriausybės privalo pasinaudoti progo- 
mis (ir prisiimti kaltinimus). Nacionalinės valstybės yra svarbios, netgi jei yra pri- 
verstos veikti globaliame informacinių srautų sūkuryje. 

Castellsas greitai apžvelgia dabartinius nugalėtojus ir pralaimėtojus globa- 
liai integruotame pasaulyje, pažymėdamas nevienodus rezultatus Lotynų Ameri- 
koje, buvusioje Sovietų sąjungoje 1r Pietų Afrikos galimybes po rasinės segrega- 
cijos. Jis teigia, kad skirtumai kintančiame pasaulyje, kai tradiciniai terminai, to- 
kie kaip Šiaurė ir Pietūs, veikiau painioja negu padeda susivokti, yra svarbūs, nes 
parodo, kad tinkamos valdžios strategijos gali iš esmės paveikti šį naują pasaulį. 
Veiksmingi valdžios sprendimai kreipė ir vedė tokias šalis, kaip Japonija ir Sin- 
gapūras, į sėkmę, o „grobuoniškos valstybės“ didžiąją dalį Afrikos šalių, tokių 
kaip Zairas ir Uganda, nustūmė į globalios tinklaveikos visuomenės paribius, pa- 
smerkdamos jas „elgetavimo politinei ekonomikai“ (Castells, 1998, p. 114), kuri 
leidžia tik vegetuoti. 

Castellsas neabejoja, kad pasaulio vaizdas, atrodantis it tankiai suaustas au- 
dinys, yra tiesioginis tinklaveikos formavimosi padarinys. Naujausias tarptauti- 
nis darbo pasidalijimas gali kisti, bet bendroji kryptis akivaizdžiai matoma ir reiš- 
kiasi keturiais lygiais (Castells, 1996, p. 147): 


didelės vertės gamintojai (remiasi informaciniu darbu) 

didelių apimčių gamintojai (remiasi mažai kainuojančių darbu) 
žaliavos gamintojai (remiasi gamtos ištekliais) 

pertekliaus gamintojai (kurie dirba nuvertintą darbą). 


TINKLAVEIKOS ĮMONĖ 


Prasidėjo nauja epocha — „tinklaveikos visuomenė“, kuri yra kapitalizmo ir „in- 
formacinės revoliucijos“ susiliejimo padarinys. Castellsas mano, kad tai nėra tik 
globalizacijos reikalas, nors ji ir yra svarbi. Tai esmingai pakeitė ir organizacijos 

formas, nes prasidėjus globaliai integracijai, kurią nulėmė tinklų plėtra, prasidė- 
jo ir debiurokratizacija. Sakoma, kad netgi kai korporacija yra tarptautinis milži- 
nas, silpninamos hierarchijos ir įgaliojimai atitenka tikriesiems iniciatoriams, tiems 
informacijos darbuotojams, kurie valdo tinklus, organizuoja sandorius, vykdo pro- 
jektą, kuris randa rinkoje nišą, jaučia didesnę atsakomybę tokiems kaip ir jie žŽmo- 
nėms, o ne konkrečiai juos tam tikram laikui nusamdžiusiai bendrovei. 

Čia Castellsas nuo tradiciškesnių principų krypsta prie akivaizdaus pritari- 
mo verslo mokyklose madingoms idėjoms. Marksistams mokslininkams informa- 
cijos tinklų plėtra reiškia bendrą tarptautinių korporacijų stiprėjimo pasaulio eko- 
nomikoje tendenciją. Peteris Dickenas (1992), Richardas Barnetas, Ronaldas Mille- 
ris (1994) ir Herbertas Schilleris (1984b) atstovauja šiai gerai žinomai analizės 
tradicijai, kur dramatiškas ir, atrodytų, neatšaukiamas tarptautinių korporacijų 1š- 
kilimas po Antrojo pasaulinio karo labai dera su informacijos tinklų plitimu, ku- 
rie iš tiesų dažnai buvo kuriami ir įdiegiami atsižvelgiant į šių didžiųjų korpora- 
cinių klientų interesus (Dan Schiller, 1982). Tokius samprotavimus, atrodytų, pa- 
tvirtina dažnai cituojami, pavyzdžiui, tokie skaičiai: vertinant valstybių ir korpo- 
racijų turtą, pagrindinių tarptautinių korporacijų pajamos sudaro pusę pirmojo šimto 
turtingiausių, arba kad telekomunikacijos bendrovės pagrindines pajamas gauna 
iš tarptautinių vartotojų, arba kad apie 20 procentų pasaulio pramonės ir žemės 
ūkio produkcijos tenka tik šešiems šimtams ar pan. didžiųjų korporacijų. 

Tačiau Castellsas, įrodinėdamas, kad integracija visiems ir visur sukėlė ne- 
ramumus, su tuo nesutiks. Žinoma, jis negali nematyti tarptautinių korporacijų 
buvimo šioje „tinklaveikos visuomenėje“, bet tvirtina, kad joms, kaip kitkam, tai 
labai gresia ir dėl to jos arba turi keistis, arba rizikuoja žlugti. Dėl to, tvirtina 
Castellsas, tarptautinės korporacijos stengiasi vertikalią integraciją keisti ir dezin- 
tegruotis, kad transformuotųsi į „horizontalią korporaciją“ (Castells, 1996, p. 166). 
O kadangi „tinklaveikos visuomenėje“ viskas yra susiję su reagavimo greičiu ir 
gebėjimu prisitaikyti globalioje rinkoje, tinklai reiškia užvis daugiausiai. Savo ruož- 
tu kad ir kokia centralizuota ir hierarchiškai organizuota atrodytų korporacija, pro- 
duktus ir paslaugas laiku ir palankia kaina teikia tinklai, kuriuos kuria ir nuola- 
tos perkuria bendrovės viduje arba už jos esantys žaidėjai. Trumpai tariant, tai, 
kas vyksta, yra „korporacijų transformacija į tinklus“ (p. 115), kur, priklausomai 
nuo konkrečių aplinkybių ir dalyvių, sudaromos ir paliekamos strateginės sąjun- 
gos, ir kur sėkmės receptas yra tai, ką Zoyo/a vadybos strategai vadina „penkiais 
nuliais“ (nulis broko, nulis žalos (t.y. techninių klaidų), nulinis delsimas, nulis 
kanceliarinio darbo ir nulis atsargų). 

Castellsas mano, kad netgi jei tarptautinės korporacijos ir toliau egzistuos, 
jos turės smarkiai keistis. Praėjo laikai, kai globali imperija planavo ir veikė cen- 
tralizuotai valdoma iš metropolijos centro. Informacinėje ekonomikoje „didelės 

korporacijos ... nebėra ir daugiau nebus uždaros ir savarankiškos“ (p. 163). Jos 
kaip tik turi perduoti galią tiems, kurie prieina prie tinklo „savo veiklą progra- 
muojančių ir nukreipiančių padalinių, kurie remiasi decentralizacija, dalyvavimu 
ir koordinavimu“ (p. 166). Taip „konkurencijos globalizacija pamažu ištirpina di- 
delę korporaciją įvairiomis kryptimis veikiančių tinklų raizginyje“ (p. 193). 

Čia puikiai girdimi pofordistinės teorijos atgarsiai (žr. 4 skyrių), o pofordis- 
tinė mantra „lankstumas“ kartojama visose Castellso knygose. Nors Castellsas retai 
aiškiai nurodo fordistinę literatūrą, jis iškalbingai nurodė (2000b), kad šiandieni- 
nė paradigminė korporacija yra Cisco bendrovė, kurios tinklalapis yra jos verslo 
vieta ir jame atliekama 80 procentų jos verslo reikalų. Anot Castellso (2000e), 
milžiniškos Fordo bendrovės gamyklos, standartizuota gamyba ir valdymo iš vir- 
šaus į apačią struktūros įkūnijo industrinio kapitalizmo erą, o Cisco korporacija 
yra tipiška informacijos amžiaus „tinklaveikos įmonė“ (p. 180-184). 

Tai yra vadybos teorijos au courant, ir apie tai galima nuolatos skaityti Fi- 
nancial Times puslapiuose. Žinoma, globali ekonomika yra dinamiška, nestabili 
ir rizikinga beveik visiems, labai priklausanti nuo globalizacijos proceso, kuris 
kadaise palyginti apsaugotus (dėl jų saugių vidaus rinkų) korporacinius žaidėjus 
privertė nuožmiai konkuruoti pasauliniu mastu. Bet Castellso keliama sąlyga yra 
ir daug paprastesnė, ir gilesnė. Jis drąsiai tvirtina, kad „tinklaveikos logika yra 
galingesnė negu tinkle esančios galios“ (Castells, 1996, p. 193), mįslinga frazė, 
kuri išvertus reiškia kad IRT susilpnino globalių korporacijų efektyvumą ir sutei- 
kė galių tiems žmonėms ir organizacijoms, kurie yra verslūs 1r efektyvūs tinkla- 
veikos prasme. Šie žmonės gali dirbti korporacijose, tačiau dėl naujų technologi- 
jų jų darbdavių galia decentralizuojama ir perduodama tinklaveikos dalyviams. 

Castellsas (1996) toliau liaupsina vadinamąją „informacionalizmo dvasią“ 
(p. 195). Čia jis pasiskolina Maxo Weberio garsų argumentą, kalvinistinę „išink- 
tųjų“ doktriną susiejantį su kapitalizmo raida, kad „protestantiškoji etika“ susi- 
kristalizavo kartu su „kapitalizmo dvasia“, darydamas užuominą apie panašų reiš- 
kinį, veikiantį šiandien. Kapitalizmas vis dar egzistuoja, bet jis „naujas, iš esmės 
pakeitęs formas“ (p. 198), o jo šerdis yra „informacionalizmo dvasia“. Castellso 
„Informacionalizmo dvasios“ apibūdinimas sukelia vaizdinį tokių „kibernetinės 
erdvės“ dalyvių, kurie gali laisvai keistis informacija, turi gerus ryšius ir labai 
efektyviai sąveikauja tinkle, todėl gali laimėti. Jis, atrodo, su pagarbia baime žiūri 
į tai, kad veikiant tinkle priimami sprendimai, sukeldami „kūrybinės destrukci- 
jos“ bangas (Schumpeterio terminais), gali radikaliai keisti gyvenimą ir įvykius 
visame pasaulyje. Pasak jo, tie, kurie tokius sprendimus priima, yra naujo tipo 
žmonės, atsakingi ne tik savo darbdaviams ir visuomet atviri gebantiems jungtis 
į tinklą. Taigi nenuostabu, kad baigdamas Castellsas šią naują padėtį apibūdina 
kaip realiai egzistuojančią, kur „tinklaveikos įmonės kibererdvėje Schumpeteris 

susitinka su Weberiu“ (p. 199) ir kur abu vardai verčia įsivaizduoti svaiginantį 
smarkios kaitos, kūrybiškumo ir asmeninio veržiumo derinį. 

Castellsas taip pat daug dėmesio skiria pakitusioms darbo formoms ir užim- 
tumo struktūros pokyčiams. Gana ištęsto apibrėžimų ir statistikos faktų dėstymo 
išvada yra tokia: visuomenėje labai padaugėjo informacinio darbo, kuris apskri- 
tai yra malonesnis palyginti su ankstesniu, labiau individualizuotas ir kad pakitu- 
sios „tinklaveikos visuomenės“ aplinkybės reiškia, jog žmonės privalės įprasti būti 
„lankstūs“ darydami tai, ką jie daro, ir turėdami omenyje tai, ką jie tikisi daryti 
ateityje, jei norės išlikti informaciniam kapitalizmui „sistemiškai kintant“. 


INFORMACINIO KAPITALIZMO KULTŪRINIAI PADARINIAI 


Knygos „Tinklaveikos visuomenės raida“ (The Rise of the Network Society) VI- 
duryje tonas pasikeičia ir pereinama prie diskusijos apie technologinių pokyčių 
padarinius kultūrai. Castellsą nelabai jaudina tinklo turinys, jis nesibaimina to- 
kių dalykų, kaip kompiuterinė pornografija ir neofašistų skelbimai, įžvelgia gi- 
lesnius IRT padarinius ir tam tikra prasme prisimena Marshallą McLuhaną, ku- 
riam Castellsas (1996) „atiduoda, kas pridera“ (p. 329) už jo įžvalgą, kad televi- 
zija paskelbė spaudos („Gutenbergo galaktikos“) pabaigą ir kad ją išstums nauja 
kultūros forma. Teigiama, kad šiandien, kai politika yra susijusi su televizija, svar- 
biausia yra ne konkretus turinys, bet faktas, kad norint būti politikos dalyviu, rei- 
kia būti televizijoje, todėl „tinklaveikos visuomenėje“ svarbu yra ne tai, kas pa- 
sakoma, bet galimybės būti tinkle faktas. Jei nesi įsijungęs į tinklą, teigia Castel- 
Isas, nebūsi visavertis „tinklaveikos visuomenėje“. Maža to, kompiuterių tinklai 
žada televizinės komunikacijos sistemos (kai centralizuota produkcija skleidžia- 
ma homogenizuotai auditorijai) pabaigą, nes jie suasmenina ir sudaro interakci- 
jos galimybes. Taigi ryškiausias ir reikšmingiausias kultūrinis poveikis yra susi- 
jęs su buvimu tinkle, kai galima gauti informaciją ir bendrauti su kuo tik nori ir 
kada tik nori. 

Castellsas nerimauja dėl kai kurių iki paplintant internetui vykusių technolo- 
ginių pokyčių, nes jie pagilina socialinę fragmentaciją. Pastaruoju metu linkstama, 
pavyzdžiui, plėtoti kabelinę ir palydovinę televizijas taip, kad auditorija būtų krei- 
piama gauti iš anksto parinktas programas, tuos, kurie žiūri, tarkime Skv Sports, 
atskiriant nuo žiūrinčių tik MTV roko kanalus. Štai kodėl Castellsas, pakartodamas 
McLuhaną, tai vadina „pranešimas tampa priemone, nes jie transliuoja tai, ko reika- 
lauja segmentuota auditorija. Šis procesas vyksta kartu su globalia televizijos šalti- 
nių integracija, kurios įspūdingiausias įrodymas yra Murdocho News Corporation, 
taip pat teikianti specializuotas ir įvairias programas rinkos požiūriu patrauklioms 
ir be galo skirtingoms auditorijoms. Castellsas ypač baiminasi, kad sustiprės orien- 

tacija į namus, kurią lydės šių technologijų diegimas visur, kur esama pramogų 
poreikio. Jos pranašauja su visuomenine televizija susijusios kultūros praradimą 
ir reiškia, kad „nors medijos iš tiesų tapo globaliai tarpusavyje susijusiomis, ... 
mes gyvename ne globaliame kaime, o globaliai kuriamuose ir lokaliai paskirsto- 
muose, vartotojo reikmėms pritaikytuose kotedžuose“ (p. 341). 

Vis dėlto technologijų srityje pastebima priešinga tendencija. Pasak Castell- 
so, internetui būdingi „technologiškai ir kultūriškai sąlygoti interaktyvumo ir in- 
dividualizmo“ bruožai (p. 358). Taip jis gali leisti kurti elektronines bendruome- 
nes, kurios žmones veikiau jungia, o ne skiria. Čia mums reikėtų prisiminti Ho- 
wardo Rheingoldo (1993) entuziazmą, kad „virtuali bendruomenė“ gali susikurti 
tinkle. Castellsas (1996) taip pat skelbia, kad „internetas plinta kaip elektroninė 
erdvė“ (p. 357), sukurdamas „interaktyvią visuomenę“ (p. 358). 

Castellsas labai viltingai žvelgia į „virtualios bendruomenės“ galimybes (Ro- 
bins 1r Webster, 1999, 4 d.), nors antrajame „Tinklaveikos visuomenės raidos“ 
(2000d) leidime sušvelnina savo ankstesnį optimizmą, pripažindamas, kad „vidu- 
tinė materializacija“ prieštarauja naujų technologijų „kilniems tikslams“ (p. 398). 
Aš nuolatos naudojuosi elektroniniu paštu ir internetu, tai labai padeda susisiekti 
su žmonėmis, su kuriais turiu bendrų reikalų, bet tai nėra kas nors daugiau nei 
būdas patogiai susirašinėti. Tikras bendruomeniškumo jausmas nėra tokia ribota 
komunikacija, kadangi tai yra ryšys su žmonėmis kaip su visuma, 0 ne su speci- 
finiais „bitais“, kurie ir išreiškia bendravimą elektroniniu paštu (Van Morrisono 
skelbimų lenta, profesijų sąrašas, verslo komunikacija, elektroninė prekyba), ku- 
riuos lengva užbaigti, kai nelieka intereso (Talbott, 1995). Iš tiesų šiek tiek trik- 
do, kad internetinius santykius su kitais galima nutraukti mygtuko spustelėjimu. 
Tokie paviršutiniški, netrikdantys ir egocentriški ryšiai nenusipelno būti vadina- 
mi bendryste, kuri, be kita ko, reiškia susitikimą su kitais realioje vietoje ir rea- 
liu laiku. Reali bendruomenė gali pritarti nuomonėms ir palaikyti išankstinės nuo- 
statas, bet taip pat gali reikalauti tam tikro elgesio, gali pasmerkti be jokios gali- 
mybės to išvengti elektroniniu būdu (Gray, 1997). 

Jau minėjau, kad, Castellso manymu, tinklai yra būtina visaverčio dalyvavi- 
mo šiandieninėje visuomenėje sąlyga. Tai argumentas už plėtimą galimybių nau- 
dotis IRT, pirmiausia internetu, kaip piliečių teise informacijos amžiuje. Nors ga- 
limybes jungtis Castellsas vertina entuziastingai, tačiau baiminasi, kad jeigu tai 
skatina pramogų poreikis, žmonės ne iš tikrųjų bendraus tarpusavyje, 0 provo- 
kuojami centralizuotų jėgų. Be to, teigia Castellsas, „norint patekti į sistemą, reikia 
mokėti prisitaikyti prie jos logikos, kalbos, įėjimo, kodavimo ir šifravimo būdų“ 
(Castells, 1996, p. 374). Šis tvirtinimas sugrąžina mus prie McLuhano, nes Cas- 
tellsas įsitikinęs, kad kultūriniai IRT padariniai yra radikalesni negu demokra- 
tiškesnių komunikacijų perspektyva. Jis rašo apie „realią virtualybę“, norėdamas 

apčiuopti teksto, garso ir vaizdo formų susiliejimą, kurių reikalauja multimedija 
ir kas reiškia gyvenimą „tinklaveikos visuomenėje“. Jis teigia, kad apdujus nuo 
tinklo, net bendraujant su kitais medijos tėra visa mūsų išgyvenama tikrovė. Taigi 


Tai — sistema, kurioje pati realybė ... yra visiškai užgrobiama ir panardinama į 
virtualių vaizdų aplinką — tą išgalvotą pasaulį, kurio reiškiniai ne tik pasirodo ek- 
rane, per kurį yra perduodama patirtis, bet ir patys tampa ta patirtimi. 

(Castells, 1996, p. 373) 


Tokia postmoderni interpretacija man atrodo smarkiai perdėta, ją gana išsamiai 
nagrinėju 9 skyriuje. Castellsas iliustruoja šį naują kultūrinį būvį, apibrėždamas 
televizijos „muilo operų“ ir politikos samplaiką, kalbėdamas apie Dano Ouayle'o 
patirtį. Per 1992 metų rinkimų kampaniją tuometinis viceprezidentas, norėdamas 
1liustruoti savo argumentus už „šeimos vertybes“, pasitelkė „muilo operos“ vei- 
kėjos pavyzdį. Po Ouayle'o kalbos „muilo opera“ atsakė tuo pačiu, įterpdama epi- 
zodą apie šį įsikišimą. Susiliejo faktas 1r fikcija. Castellsas tai mano esant „rea- 
lios virtualybės“, kuri yra naujų medijų vaisius, pavyzdžiu. Mano požiūriu, tai 
yra netinkamas pavyzdys, norint įtikinti, kad čia kažkas nauja. Daugiau kaip prieš 
šimtą metų labai panašiai elgėsi Charlesas Dickensas, leisdamas atskiromis dali- 
mis pasakojimus, tokius kaip „Oliveris Tvistas“ (O/iwer Twist) 17 „Pikviko užra- 
šai“ (Pickwick Papers), ir labai dažnai kasdieniame gyvenime aiškindamas tikro- 
vę pramanytais charakteriais. Tiesiai sakant, fikcija suteikia mums gana daug ga- 
limybių kalbėti apie socialinę tikrovę ir taip gali užgožti, atrodytų, aiškius ir ryš- 
kius skirtumus tarp fakto ir pramano. Taip buvo jau prieš daugelį metų, žinoma, 
gerokai anksčiau negu išplito multimedija ir netgi televizija. Šios naujos kultū- 
ros formos siūlo panašius įvaizdžius, kurie gali būti priimti arba nepriimti, bet aš 
esu įsitikinęs, kad žmonėms nebus labai sunku atskirti tai, kas tikra, nuo to, kas 
yra literatūra (Slouka, 1995). Vadinti tokius pokyčius „realia virtualybe“ reiškia 
pernelyg greitai sutikti su postmodernia haliucinacija. 


SRAUTŲ ERDVĖ 


Skaičiusiems Castellso ankstesnį veikalą „Informacinis miestas“ idėjos apie „srautų 
erdvę“ bus gerai žinomos. Knygoje „Informacijos amžius“ jis kitaip suformuluo- 
ja skirtumą tarp „vietų erdvės“ ir „srautų erdvės“, ir „Tinklaveikos visuomenėje“ 
akcentuoja pastarąją. Informacijos srautai darosi svarbiausi organizuojant šių dienų 
visuomenę, todėl regionai ir vietovės, nors tebėra svarbūs, yra „integruojami į tarp- 
tautinius tinklus, jungiančius jų dinamiškiausius sektorius į vieną“ (Castells, 1996, 
p. 381). Castellsas pabrėžia savo mintį, kad regionai ir vietovės tikrai svarbūs, 

bet teigia, kad dabar mes patiriame „geografinį atotrūkį“ (p. 393), kuris sutrikdo 
nusistovėjusius santykius. Nuo kitokios „inovacijų aplinkos“ priklausys, kaip kon- 
krečios vietos klestės arba nyks, bet jos visos bus įtrauktos į „tinklaveikos visuo- 
menę“. 

Miestai, ypač tie, kurie veikia kaip platesnio tinklo „centrai“, įgauna ypatin- 
gą svarbą ir išsiskiria ypatingomis savybėmis. Tvirtindamas, kad „globalinis miestas 
yra ne vieta, bet procesas“ (p. 386), informacijos srautas, Castellsas teigia, kad 
didmiesčiai (tokie kaip Tokijas ir Bombėjus) yra „plėtros varikliai“ (p. 409), ku- 
rie tuo pat metu yra susaistyti globaliai, tačiau atskirti vietiniu lygiu, ir ta ypaty- 
bė matoma kiekvienam atsitiktiniam lankytojui. Castellsas įterpia intriguojančią 
diskusiją apie tinkluose „dominuojantį vadybininkų elitą“ (p. 415). Tai kosmo- 
politai, kurie vis dėlto turi išlaikyti lokalius ryšius, kad galėtų užtikrinti savo, kaip 
grupės, koherentiškumą, o tai kelia psichologinę įtampą. Šių žmonių ryšiai ir gy- 
venimo stilius yra panašūs (tokio pat lygio viešbučiai, toks pat laisvalaikis), mies- 
tuose, kuriuose gyvena, jie paprastai išsiskiria tuo, kad naudoja naujausias tech- 
nologijas, siekdami atsiriboti ir apsisaugoti nuo šalia esančių „pavojingų klasių“. 
Vis dėlto Castellsas šių žmonių neapibūdina kaip klasės. Jis sako, kad „tokio da- 
lyko, kaip globali kapitalistų klasė, nėra“, tačiau yra „beveidis kolektyvinis kapi- 
talistas“ (p. 474), apie kurį plačiau kalbėsime tolesniuose puslapiuose. 


BEMATIS LAIKAS 


Supažindindamas su „bemačio laiko“ sąvoka, Castellsas, norėdamas pabrėžti, kad 
„tinklaveikos visuomenė“ stengiasi sukurti „amžiną visatą“, kurioje laiko ribos 
vis labiau ir labiau nustumiamos atgal, naudojasi gerai žinomu, Anthony'io Gid- 
denso ir ypač Davido Harvey'aus išpopuliarintu argumentu apie laiko ir erdvės 
kompresiją šiuolaikiniame pasaulyje. Castellsas vykusiai parodo, kad laiku ma- 
nipuliuoja „elektroniniu būdu valdomos globalinio kapitalo rinkos“ (1996, p. 437) 
ir kaip jį veikia siekis kuo efektyviau panaudoti darbo laiką („lankstusis laikas“). 

Be to, „tinklaveikos visuomenė“ sužadina „gyvenimo ciklų sumišimą“ (p. 445), 
jai būdingas „biologinių ritmų irimas“ (p. 446), kai yra manipuliuojama biologi- 
niais amžiaus tarpsniais. Taigi penkiasdešimtmetės moterys gimdo vaikus, taip pat 
matome įsivyraujant „mirties ištrynimo iš gyvenimo“ (p. 454) tendenciją (užšal- 
dymas ir panašūs dalykai). Čia turime prisiminti genetinės inžinerijos atradimus, 
kuriuos Castellsas sieja su informacijos ir komunikacijos klausimais, ir visa tai 
prisideda prie bemačio laiko kultūros puoselėjimo. 

Ko gero labiau įtikina tai, ką Castellsas vadina „žaibiškais karais“, kuriuos, 
Vakarams laimėjus šaltąjį karą, trumpomis ryžtingomis staigiomis atakomis ka- 
riauja pažangiausias technologijas valdančios valstybės ir kuriuos pasauliui glo- 

bali žiniasklaida pateikia pagražinta forma (periferijose, žinoma, tebevyksta ki- 
tokie — brutalūs — karai). Visi žinome, kad po Irako karo 1991 metais ir po to, kai 
1999 metais NATO pajėgos sutriuškino Serbiją, viskas pasikeitė (Robins ir Webster, 
1999, sk. 7), bet Castellsas tradicinio karo pabaigą supranta plačiau. Jis primena, 
kad dalyvavimą kare bent jau europiečiai laikė svarbiausiu ri/e de passage istori- 
joje, tai, kas amžiams liudija žmogaus mirtingumą, o vėliau yra atskaitos taškas 
išlikusiems. Dabar to nebėra, tad palaikomas ,„bemačio laiko“ kultas, leidžiantis 
mums gyventi nuolatinėje dabartyje. Be to, Castellsas atskiria „tinklaveikos vi- 
suomenėje“ pabrėžiamą momentinę komunikaciją, kai mes beveik akimirksniu 1š 
viso pasaulio surenkame informaciją, kuri pateikiama hipermedijų formomis, spe- 
kuliuojančiomis istorija be istorinio konteksto ir paliekančiomis pažeidžiamą „be- 
matį mąstymo horizontą“ (p. 463). Viskas sujungiama „tinklaveikos visuomenės“ 
kultūroje, kuri „ima sistemingai trikdyti ... reiškinių sekos tvarką“ (p. 464) ir su- 
kelia nuolatinį momentiškumą, tolydumo ir spontaniškumo stygių. 


TAPATUMO GALIA 


„Informacijos amžiaus“ 2 tome nuo „tinklaveikos visuomenės“ ir jai būdingų in- 
tegracijos ir fragmentacijos tendencijų interpretavimo pereinama prie kolektyvių 
tapatumų svarstymo. Pagrindinė tema čia yra socialiniai judėjimai, kuriuos Cas- 
tellsas (1997a) supranta kaip „tikslingus kolektyvius veiksmus, [kurie] transfor- 
muoja visuomenės vertybes ir institucijas“ (p. 3) ir teikia žmonėms pagrindinius 
jų tapatumo elementus. Kitaip sakant, ši knyga yra apie gyvenimo dabartiniame 
pasaulyje politiką ir sociologiją. 

Diskutuojama iš esmės apie tai, kaip, griaunant tradicijas, formuosis tapatu- 
mas. Castellsas, pavyzdžiui, mano, kad nacionalinėms valstybėms ir jas įteisinan- 
čioms institucijoms, kurias suprimityvintai vadiname pilietine visuomene (socia- 
linė rūpyba, suverenumo teisės, į klases orientuota politika, demokratija ir įtakos 
grupės, tokios kaip profsąjungos) iššūkį meta globalėjanti „tinklaveikos visuome- 
nė“. Taigi, pavyzdžiui, gerovės valstybei grėsmę kelia visuotinė konkurencija dėl 
pigesnės darbo jėgos, nacionalinę ekonomiką darosi vis sunkiau kontroliuoti dėl 
nuolatinių prekybos sandorių jenomis, doleriais ir eurais, o politinę demokratiją, 
tarpininkaujant informacijos 1r komunikacijos priemonėms, negrįžtamai keičia iš- 
augusi „informacinė politika“, kuri yra globali, nepagarbi ir orientuota į skandalus. 

Nacionalinė valstybė negali naujų technologijų panaudoti efektyviai gyven- 
tojų kontrolei, nes pačias valstybes ardo dalinę autonomiją įgyjantys regionai (1r 
netgi miestai), piliečiams nesudėtinga susisiekti tarpusavyje nepaisant skiriančių 
mylių, o globali, bet labai diferencijuota žiniasklaida nuolatos kiša nosį ir viešina 
politikų machinacijas (prisiminkime Italijos premjero Sylvio Berlusconi iškilimą 

ir nušalinimą XX a. paskutiniame dešimtmetyje, o paskui vėl stulbinantį sugrįži- 
mą į tas pačias pareigas 2001 metais, arba nesibaigiančias informacija apie poli- 
tikų korupciją ir sekso skandalus). Tie, kurie baiminasi Orwello aprašytos vals- 
tybės, matyt, labiau turėtų bijoti Castellso prognozės: „Mūsų visuomenė yra ne 
tvarkingas kalėjimas, bet netvarkingos džiunglės“ (p. 300). Viskas čia yra netik- 
ra, neturi savo šaknų, tradicijos pamintos, ankstesnis tikrumas prarastas amžiams. 

Šio košmaro fone Castellsas samprotauja, kad tapatumai formuojasi veiklo- 
je, taigi „tinklaveikos visuomenė“ sukelia pasipriešinimo ir netgi suplanuotų ta- 
patumų sąjūdžius. Tada mes leidžiamės analizuoti įvairiausius pasipriešinimo ju- 
dėjimus (nuo Meksikos zapatistų iki neofašistų Jungtinėse Valstijose, nuo Japo- 
nijos Aum Shinrikyo fanatikų iki religinio fundamentalizmo atmainų islame, nuo 
etninio nacionalizmo buvusioje Sovietų sąjungoje iki teritorinių kovų, tokių kaip 
Katalonijoje). Castellsas nei pritaria, nei nepritaria šiems reakcingiems sąjūdžiams, 
bet įžvelgia juose kolektyvių tapatumų formavimosi naujų ir stiprių įtampų aki- 
vaizdoje įrodymą. 

Iliustruodamas tai Castellsas smulkiai aprašo apgalvotus aplinkosaugos ir fe- 
minizmo judėjimus, kurių įtaka buvo ir tebėra nepaprastai didelė. Šių sąjūdžių 
negalima laikyti tiesioginiu atsaku į „informacijos amžiaus“ keliamą įtampą, nes 
visi jie patys pasisavina „tinklaveikos visuomenės“ teikiamas galimybes ir jomis 
naudojasi organizaciniais ir pažiūrų sklaidos tikslais. 

Castellso feminizmo analizė (1997a, sk. 4) rodo, kad patriarchalizmas, dau- 
gelį amžių buvęs visų visuomenių norma, neišvengiamai nyksta dėl keturių tar- 
pusavyje susijusių priežasčių. Pirma, vis daugiau moterų tampa darbo jėga, ir tai 
glaudžiai siejasi su informacinio darbo plitimu ir „tinklaveikos visuomenės“ ak- 
centuojamu „lankstumu“. Antra, vis didesnė jų biologinė kontrolė, kurią akivaiz- 
džiausiai įrodo įvairūs genetinės inžinerijos laimėjimai, išlaisvina moteris nuo rep- 
rodukcinės funkcijos sukeliamų apribojimų. Trečia, įvairiausiomis formomis be- 
sireiškiantis feministinis sąjūdis. Ketvirta, IRT plėtra, leidžianti „beveik visos pla- 
netos moterims kalbėti vienu balsu“ (Castells, 1996, p. 137). Visi drauge šie veiks- 
niai yra nepaprasti, prieštaraujantys šimtmečius galiojusioms lyčių normoms ir 
todėl „paminantys heteroseksualumą kaip standartą“ ir privačioje, ir viešoje Sr!- 
tyse. Castellsas kalba apie „feministes praktikes“ (p. 200) visame pasaulyje, ku- 
rios 1mas1 veiksmų, kad pakeistų savo gyvenimą ir kuria naujus tapatumus, paša- 
lindamos iš „visuomenės institucijų lytiškumo aspektą“ (p. 202). 


NAUJOS STRATIFIKACIJOS FORMOS 


Castellsas teigia, kad tinklaveikos visuomenėje ankstesni socialiniai sluoksniai 
išnyksta ir atsiranda naujo tipo nelygybė. Jau nagrinėjau, kaip jis aiškina hori- 

zontalios korporacijos, Kuri nepalanki biurokratui, bet bet atveria galimybes palik- 
tiems nuošalų, radimąsi ir jo argumentą, kad globaliu mastu informacijos amžius 
iškelia kapitalizmą, kuris yra sistemiškas, bet be valdančios kapitalistų klasės. Apie 
stratifikaciją informacinio kapitalizmo sąlygomis verta pakalbėti plačiau, nes jos 
poreiškiai ir padariniai yra labai gilūs ir esminiai. Atsiradus šioms naujoms stra- 
tifikacijos formoms pakito ir galių santykiai, išteklių paskirstymas ir ateities per- 
spektyvos. Pasidalijimas tarp darbo ir kapitalo, pasidalijimas, kuris yra politinių 
priklausomybių (ir dar daugiau) pamatas, XX a. pabaigoje buvo sugriautas. 

Vietoje kapitalizmo, kuriam vadovavo valdančiosios klasės, dabar turime ka- 
pitalizmą be kapitalistų klasės. Šiandien kapitalizmui vadovauja į tinklą orientuota 
ir kvalifikuota „informacinio darbo jėga“. Ši grupė pasidarė svarbiausia visuo- 
menės dalis, atsakinga beveik už viską, nuo technologijų kūrimo iki korporacijų 
vadybos pokyčių ir agitavimo keisti įstatymus. Savo ruožtu dirbantieji fizinį dar- 
bą (Castellso pavadinti „tipiška darbo jėga“) informaciniame kapitalizme vis daž- 
niau darosi nebereikalingi ir nepatogūs. Jiems nuolat kelia grėsmę jų pačių nepa- 
slankumas, kuris neleidžia jiems susidoroti su pokyčiais, taip pat ir su informaci- 
nio darbo jėga, kuri, būdama nauja ir turtus kurianti jėga, dažnai pati juos verčia 
keistis. Ši tipiška darbo jėga, paprastai vyrai, atstovauja, kaip vadina sociologai 
(1r kiti), „darbininkų klasei“, kurios dienos suskaičiuotos. Be to, socialinė seg- 
mentacija lemtingai paliečia tuos, kurie yra nustumti į informacinio kapitalizmo 
paribius — neturinčius kvalifikacijos ir tinkamo išsimokslinimo. Geriausiu atveju 
jie susiranda nekvalifikuotą ir nesaugų darbą, o blogiausiu - įsilieja į organizuo- 
tų nusikaltėlių gretas. 

Toks naujas persiskirstymas ima ardyti nusistovėjusias mobilizacijos formos. 
Pasikeitus senajai klasių sistemai, klasinė politika tampa atgyvenusi ir ją pakei- 
čia socialiniai judėjimai, kurie geriau atliepia pakitusias tinklaveikos visuomenės 
aplinkybes ir gyvenimo stilių bei dabartinei erai būdingą tapatumo politiką. Šių 
naujų judėjimų lyderiai taip pat turi komunikacinių ir organizacinių įgūdžių, ku- 
rie yra būtini efektyviai mobilizacijai informacijos amžiuje. 

Nors Manuelis Castellsas nenori savo analizės tiesiogiai susieti su kitokia da- 
bartine socialine mąstysena (pavyzdžiui, Anthony Giddensas, Alainas Touraine 
ir Danielis Bellas tik paminimi), aišku, kad jo požiūriai dera su nemaža dalimi 
pastarojo meto tekstų. Taip pat daug bendrumų su „trečiojo kelio“ politine mąs- 
tysena, kurią galima įžvelgti Blairo vyriausybėje, ir keleto jo intelektualinių šali- 
ninkų, tokių kaip Geoffas Mulganas (1998) 17 Anthony Giddensas (1998). Kon- 
krečiau, Castellso esmingai pasikeitusios stratifikacijos sistemos akcentavimas, 
ypač jo dėmesys išsilavinusios informacinės darbo jėgos vaidmeniui ir naujų po- 
litinės mobilizacijos formų, kurios peržengia ankstesnį pasidalijimą į klases, ak- 
centavimas aprėpia platų spektrą nuomonių, kad „nauji laikai“ tikrai atėjo. 

DARBININKŲ KLASĖS BAIGTIS 


Castellsas, numatydamas tradicinės darbininkų klasės baigtį, turi omenyje du tar- 
pusavyje susijusius aspektus. Pirma, ši klasė, seniau buvusi visų radikalių politi- 
nių sąjūdžių ramstis, nyksta kiekybiškai ir ją pakeičia nefizinė darbo jėga, daž- 
niausiai moterys. Antra, labai sumažėjo jos indėlis į visuomenės gerovę: darbo 
jėgos vertės teorija turės būti pakeista informacijos (arba Žinių) vertės teorija. Cas- 
tellso (1997a) žodžiais tariant, 


žinios ir informacija yra esminė naujų gamybos procesų medžiaga, o išsilavini- 
mas yra svarbiausia darbo jėgos savybė, [vadinasi] naujieji informacinio kapita- 
lizmo gamintojai yra tie žinių generatoriai ir informacijos tvarkytojai, kurių indė- 
lis didžiausią vertę turi ... ekonomikoje. 

(Castells, 1997a, p. 345) 


Anksčiau darbininkų klasė buvo pavaldi kapitalistams, bet niekas neabejojo, kad 
pastariesiems ji būtina. Juk kad išgautum anglį, kad veiktų konvejeris ir būtų ga- 
minamas maistas, reikia angliakasių, fabriko operatorių ir ūkio darbininkų. Šis 
esminis darbininkų klasės indėlis yra darbo jėgos vertės teorijos pamatas ir ryški 
„paveldėjimo“ tema socializme - esą „darbininkų klasė sukuria turtą ir vieną dieną 
susilauks pelnyto atpildo“. Dabar, deja, taip nėra. Iškilo naujoji klasė — informa- 
cinė darbo jėga — ir dėl to senoji darbininkų klasė tampa nebereikalinga. Infor- 
macinė darbo jėga veikia tipišką darbo jėgą taip, kad darosi labai aišku, kas vi- 
suomenėje yra svarbiausias. Tai padaroma įvairiais būdais, tikriausiai automati- 
zuojant tipiškos darbo jėgos funkcijas (naudojant kompiuterizuotas technologi- 
jas) arba perkeliant gamybą į kitas geografines vietoves (planuotojams, galintiems 
naudotis aukštosiomis technologijomis, tai nesunku padaryti) arba sukuriant nau- 
jus produktus, kurių tipiška darbo jėga, būdama nepaslanki ir nekintama, nepajė- 
gia įvaldyti. 

Naujajame pasaulyje informacijos darbuotojas yra pagrindinis gerovės kūrė- 
jas, o darbininkų klasė nyksta, nes nespėja keistis taip greitai, kad neatsiliktų. Kaip 
dabar įprasta sakyti, stokoja „lankstumo“. Todėl keičiasi politika: nuo klasės (kuri 
šiaip ar taip buvo beviltiškai įklimpusi nacionalinėje valstybėje, ir tai yra dar vienas 
jos nepajėgumo globaliame pasaulyje paaiškinimas) krypstama prie socialinių ju- 
dėjimų, tokių kaip feminizmas, etniškumas ir aplinkosauga. Šie judėjimai siekia 
gerokai toliau negu tradicinės klasės ir apeliuoja į jų šalininkų gyvenimo stilių 1r 
tapatumus. Juose taip pat pastebimai įsiskverbusi vienokio arba kitokio pobūdžio 
informacinė darbo jėga. Imkime, pavyzdžiui, Amnesty International, Greenpeace 
arba Friends of the Earth, kiekviena iš jų yra globalaus masto, turi kompiuterinius 
narių sąrašus ir būrius puikiai išsilavinusių, kvalifikuotų ir medijų reikšmę su- 
prantančių bendradarbių ir rėmėjų. 

Castellsas pabrėžia, kad informacinis kapitalizmas yra nepaprastai galingas 
ir plintantis, ypač turint omenyje būdus, kuriais jis slopina rinkai nepalankius veiks- 
mus, tačiau taip pat tvirtina, kad aiškios kapitalistų klasės nebėra. Kadangi kapi- 
talizmas pasidarė globalus, paskiros valstybės radikaliai sumažino galimybes ma- 
nevruoti, ypač nacionalinės ekonomikos strategijų požiūriu. Tai nereiškia, kad val- 
džios veiksmai yra nesvarbūs — priešingai, į neadekvačius veiksmus pasaulio eko- 
nomika reaguoja ypač greitai. Vis dėlto klystume manydami, kad pasaulio siste- 
mą kontroliuoja kapitalistų klasė. Pasak Castellso, tai „„beveidis kolektyvus kapi- 
talistas“ (1996, p. 474), bet tai yra kažin kas už konkrečios klasės ribų. Pavyz- 
džiui, reguliari prekyba pasaulio fondų biržose arba svetimomis valiutomis reiškia, 
kad vargu ar galima atsisakyti kapitalistinio verslo. Tačiau šios sistemos funkcio- 
nieriai yra ne turtingi kapitalistai, bet veikiau informaciniai darbuotojai, kurie ir 
yra pagrindiniai žaidėjai. Šis scenarijus verčia manyti, kad šiandien kapitalizmas 
yra valdomas buhalterių, sistemų analitikų, finansininkų, pelno investuotojų, re- 
klamos specialistų ir pan. Tačiau jis teigia, kad aplink nėra „didžiųjų projektuo- 
tojų“, kadangi sistema turi įgimtą, genetiškai užkoduotą varomąją jėgą, tinklas 
yra stipresnis negu kuri viena grupė arba net organizuotos grupės. Maža to, būti- 
na pabrėžti, kad šie žmonės yra ten, kur yra, ne dėl to, kad yra turtingi (turi nuo- 
savybę), bet kad yra kvalifikuoti ir patyrę. Jie yra vienokie arba kitokie informa- 
ciniai darbuotojai ir jie liudija ne tik darbininkų klasės, bet ir turtingųjų klasės 
pabaigą. 

Galiausiai yra ir nekvalifikuoti ir/arba netinkami informaciniam kapitalizmui, 
tie, kuriuos Castellsas vadina „ketvirtuoju pasauliu“, ir kuriems nebeliko vaid- 
mens, nes jie neturi kapitalo šaltinių ir/arba įgūdžių, kad būtų patrauklūs globa- 
liam kapitalizmui. Čia jis rašo apie JAV miestų varguomenę, tuos, kurie priski- 
riami žemiausiai klasei, gyvena greta naujai pasaulio sistemai svarbios informa- 
cinės darbo jėgos ir dažnai nepavydėtinomis sąlygomis dirba padavėjais, auklė- 
mis, durininkais, sargais ir šios naujos klasės patarnautojais. Castellsas atkreipia 
dėmesį į baimę, kad tipiška darbo jėga ilgainiui gali nusileisti iki žemiausios vi- 
suomenės klasės (varguomenės), jeigu jos nariai nepajėgs lanksčiai prisitaikyti 
prie naujos ekonomikos reikalavimų. 

Taigi Castellsas teigia, kad informacinis kapitalizmas radikaliai pakeitė stra- 
tifikacijos sistemą. Visų pirma, tai pasireiškia tuo, kad Ekonominio bendradar- 
biavimo ir plėtros organizacijos, EBPO (Organisation for Econiomic Coopera- 
tion and Development, OECD) šalių užimtumo struktūroje 30 procentų sudaro in- 
formacinis darbas. Dėstydamas argumentus, kurie labai daug kuo atspindi dabar 
paplitusią mąstyseną, nuo Roberto Reicho (1991) entuziastingai vertinamų „sim- 
bolių analitikų“, Peterio Druckerio (1993) įsitikinimo, kad „žinių ekspertai“ da- 
bar yra „pagrindinis kapitalizmo“ išteklius, iki „kognitariato“, kurį Alvinas Tof- 

fleris (1990) išskiria kaip svarbiausią „Žinių visuomenėje“, Castellsas tvirtina, kad 
informacinis darbas yra sritis, kuri sukelia pokyčius, išlaiko patvarią naują eko- 
nomiką ir apskritai daro tai, ko reikalauja informacinis kapitalizmas — mąsto, įsi- 
vaizduoja, sugalvoja, planuoja ir įgalina veikti. 

Todėl informacinis darbas yra informacinio kapitalizmo rišamoji medžiaga. 
Kaip jau pastebėjome, jis pasiglemžė pasenusias kapitalistines klases, kadangi ka- 
pitalo nuosavybės nebeužtenka, kad būtų daroma pažanga šių dienų pasaulyje. 
Tiems, kurie valdo bendroves, reikalingi informaciniai įgūdžiai, kurie leistų jiems 
išlikti perspektyviems nepaprasto netikrumo ir nuolatinės kaitos akivaizdoje. Sė- 
dėti ant kapitalo krūvos negana, nes jis bus prarastas, jei neįstengsi išlaikyti tem- 
po pasitelkęs informacinį darbą. Vadinasi, pirmenybė atiduodama toms informa- 
cinėms profesijoms, kurios reikalauja analitinio mąstymo, gebėjimo kurti strate- 
gijas, efektyviai komunikuoti ir numatyti — to, dėl ko jos tampa kapitalistinio verslo 
šerdimi. 

Specifiniai įgūdžiai šiems žmonėms nėra tokie svarbūs kaip mokėjimas pri- 
sitaikyti. Tai reiškia, kad jie „patys save programuoja“, jeigu to reikia, geba mo- 
kytis ir keisti kvalifikaciją. Dėl to jie yra ypač prisitaikę išlikti spartaus tempo ir 
grėsmingai „lanksčiame“ informacinio kapitalizmo pasaulyje. Nuolatinio ir garan- 
tuoto darbo didelėje biurokratijoje laikai baigėsi, juos pakeitė darbas pagal su- 
tartis, sudaromas konkrečiam projektui vykdyti. Daugelį tai baugina. Tik ne in- 
formacinius darbuotojus, nes jie energingai prisitaiko prie „portfelio“ karjeros, 
jei tik sugebėjimus įrodo įvairiuose darbuose pasiektų laimėjimų sąrašu (Brown 
ir Scase, 1994). Senosios vertybės, tokios kaip ištikimybė konkrečiai bendrovei, 
vis labiau tolsta į praeitį. Šie nomadai sėkmingai nuo vienų projektų pereina prie 
kitų, naudodamiesi savo ryšiais tinkle, o ne remdamiesi korporacijos hierarchija. 
Jie siekia ne nuolatinės, saugios tarnybos, bet įdomumo ir iššūkio savo sričiai. 
Nepamainomi, bet visiškai nesusisaistę su bendrove tokie darbuotojai pasirašo „pro- 
jektui“, o jį atlikę patenkinti eina savo keliais. Turiu mintyje, pavyzdžiui, laisvai 
samdomą ir nepriklausomą žurnalistą, gebantį parengti, ko gero, bet kokį repor- 
tažą; programinės įrangos inžinierių, atsidėjusį konkrečiam kuriamos programos 
elementui ir palaikantį ryšius su keliais šimtais panašiai mąstančių Žmonių visa- 
me pasaulyje; arba profesorių, kuris jaučiasi labiau priklausantis tokių kaip jis 
ratui, o ne konkrečiai institucijai. 

Neįmanoma išvengti sugretinimo su tipiška darbo jėga. Pastaroji yra nepa- 
slanki ir sunkiai besikeičianti, trokštanti garantuoto ir saugaus darbo ir galinti diena 
iš dienos vykdyti tas pačias užduotis, kurias seniai išmoko, o informacinė darbo 
jėga gali ir netgi trokšta keistis. Nūnai svarbiausias gerovės šaltinis yra informa- 
cinis darbas, nesvarbu, ar tai buhalterinės paslaugos, ar „specialių Žinių reikalau- 
jantis“ verslas, toks kaip programinės įrangos inžinerija ir biotechnologija, ma- 

dingų drabužių modeliavimas, patrauklios reklamos kūrimas arba tiesiog suma- 
nymas, kaip pelningiau parduoti gaminius. 


MERITOKRATIJA? 


Šis informacinio darbo kategorijos iškėlimas kartu primena seną meritokratijos 
idėją, kad sėkmę lemia ne paveldėti pranašumai, bet gebėjimai ir įgytas išsilavi- 
nimas. Informacinis darbas, nors ir nėra siejamas su konkrečiomis disciplinomis, 
iš tiesų reikalauja gero išsilavinimo. Universitetuose buvo gana intensyviai do- 
mimasi, kaip įdiegti studentams „perkeliamus įgūdžius“, kad baigę universitetą 
galėtų pasiūlyti tai, ko reikia 1r kas patrauklu darbdaviams: gebėjimą bendrauti, 
mokėjimą dirbti komandoje, gebėjimą spręsti problemas, mokėjimą prisitaikyti, 
nusiteikimą „mokytis visą gyvenimą“ ir pan. Neatsitiktinai visose brandaus kapi- 
talizmo šalyse aukštosiose mokyklose mokosi apie 30 procentų to paties amžiaus 
žmonių, o tai, Castellso skaičiavimais, atitinka darbo rinkoje informaciniam dar- 
bui tenkančią dalį. Castellso informacinio darbo traktuotė primena apie meritok- 
ratiją, nes teigia, kad sėkmė užimtumo struktūroje reikalauja ne (paveldėto) eko- 
nominio kapitalo, bet informacinių gebėjimų, kurių dauguma įgyjami studijuo- 
jant universitetuose. Tam, kad darbuotojai patektų į elitinę informacinio darbo sritį, 
jie turi turėti kvalifikacijas, kurias suteikia universitetinis išsilavinimas (nors sie- 
kiant tolesnės sėkmės, jiems, žinoma, reikės profesinės patirties ir pasiekimų). Cas- 
tellsas pritaria meritokratiniam principui teigdamas, kad šiandienį kapitalizmą tvar- 
ko tie, kurie valdo informacinį kapitalą, nes norint kontroliuoti galių svertus, eko- 
nominio kapitalo nebeužtenka. Tada neišvengiamai atveriami vartai tiems, kurie 
įgyja akademinę kvalifikaciją 17 paskui komplektuoja įspūdingą gebėjimų portfe- 
lį. Priešingai, jie užsiveria tiems, kurie, nors ir pranašesni savo kilme, nesugeba 
įgyti kvalifikacijų, kurios leistų jiems tapti informaciniais darbuotojais. 

Su šia nuostata siejasi tai, kad informacinio kapitalizmo stratifikacijos siste- 
ma yra neginčijama, nes yra pelnyta. Pagalvokime, kaip tai nesutampa su tradici- 
niu kapitalizmo paveikslu, kuriame darbininkai kūrė turtus, kuriuos paskui nusa- 
vino turtingieji ne dėl kokių nors įgimtų savybių, bet tiesiog todėl, kad kapitalas 
valdė, 1r darbininkų ekonominės padėtis vertė juos būti pavaldiems. 


KRITIKA 


Castellso aiškinime, kad ir kokia meritokratiška būtų jo potekstė, esama keleto 
keblumų. Stulbina jo pasikliovimas savo žinojimu, duodantis pagrindo netikėti re- 
alių reiškinių, kuriais jis yra grįstas, naujumu. Castellso akcentuojami gebėjimas 
transformuotis ir informacinių darbuotojų savybės primena ankstesnius teiginius, 

jog pasaulis keičiasi dėl to, kad atsiranda vienokių arba kitokių „ekspertų“. Andrė 
Gorzas (1976), Serge Mallet (1975), Kennethas Galbraithas (1972), Danielis Bellas 
(1973) ir, jei plėsimės dar toliau, Henris Saint-Simonas (Taylor, 1976), kai reikė- 
davo apibrėžti išsilavinusį visuomenės narį, kiekvienas išskirdavo vis kitus as- 
pektus. Vieni minėdavo jų techninius įgūdžius, kiti pažintinius gebėjimus, tretiems 
atrodė svarbus formalusis išsimokslinimas. Bet iš esmės visi pateikdavo tą patį 
argumentą: mokslo elitas yra svarbiausias visuomenėje. Tokios pažiūros yra dau- 
giau arba mažiau technokratiškos. Jos remiasi prielaida, kad darbo ir technologi- 
jų pasidalijimas neišvengiamai kuria galios ir pagarbos hierarchiją, lemiančią „na- 
tūralią“ nelygybės formą, kuri peržengia socialumą, net jei sukelia didžiulius so- 
cialinius padarinius (Webster 1r Robins, 1986, p. 49-73). 

Kita bėda yra ta, kad Castellso informacinio darbo sąvoka apima daug as- 
pektų. Castellsas pabrėžia išsilavinimą, gebėjimą bendrauti, organizacinius įgū- 
džius, teorinį išmanymą, į viena suplakdamas skirtingas veiklos rūšis ir gebėji- 
mus. Kartais atrodo, kad jis nepasako nieko daugiau, tik kad toms atskiroms veik- 
loms reikalingi organizaciniai įgūdžiai arba mokėjimas jas koordinuoti, arba kad 
organizacijoms paprastai vadovauja nemokantys bendrauti asmenys. Daugybė au- 
torių jau seniai yra sakę beveik tą patį. Prisiminkime Roberto Michelso ([1915] 
1959) klasikinį veikalą Political Parties („Politinės partijos“), kuriame atskleis- 
tos oligarchų savybės atrodo labai panašios į Castellso informacinių darbuotojų, 
tai yra: organizacijos veikimo mechanizmo išmanymas, komunikaciniai gebėji- 
mai, oratoriniai įgūdžiai ir kitkas. 

Castellso plati informacinio darbo apibrėžtis kaip terminas stokoja analitinės 
galios. Tuo pat metu kaip informacinius darbuotojus jis gali įvardyti tuos, kurie 
turi pakankamai techninių Žinių, kad galėtų nesunkiai naudotis IRT; tuos, kurie 
turi teorinių Žinių ir gali jomis vadovautis; taip pat vadybą, kaip bendrą kategori- 
ją, įkūnijančią savybes, kurios padeda organizuoti institucijų veiklą, rašymo įgū- 
džius ir gebėjimą strategiškai planuoti. Žinoma, yra galybė skirtumų tarp biržos 
brokerio, dirbančio Sityje, ir vandens inžinieriaus, kuris rūpinasi rezervuarais 
Kumbrijoje, tačiau pagal Castellsą ir vienas, ir kitas yra informacinis darbuoto- 
jai. Panašiai dienraščio žurnalistas Castellsui yra beveik toks pat informacinis dar- 
buotojas kaip ir chirurgas. Bet šiuos žmones sieja tik aukštas išsilavinimo lygis 
ir jokiais kitokiais apibūdinimais negali jų suplakti į vieną grupę. Iš tiesų galima 
įtikinėti, kad privačia praktika besiverčiantis dailidė kaip ir importo bei eksporto 
vadybininkas priklauso informacinių darbuotojų kategorijai, nes ir vienas, ir ki- 
tas turi sugebėti paveikiai bendrauti, tinkamai analizuoti, planuoti ir koordinuoti 
savo veiklą. Castellso informacinio darbo sąvoka tokia talpi, kad gali aprėpti be- 
maž kiekvieną Žmonių grupę, susijusią su menkiausiais vadovavimo vaidmenimis, 
pavyzdžiui, „proletariškomis“ profsąjungomis ar darbininkiškomis partijomis. 

ISTORINĖ INFORMACINIO DARBO RAIDA 


Tarkime, kad visų darbų atstovams padaugėjo informacinio darbo, bet tada kyla 
klausimas apie jo naujumą, mastą ir reikšmę. Istorinė Haroldo Perkino knyga The 
Rise of Professional Society, 1989 („Profesionalios visuomenės raida“) yra ver- 
tinga tuo, kad joje kalbama apie specialaus išsilavinimo reikalaujančių darbo vietų 
augimą praėjusiame amžiuje, tuo tarpu Castellsas kalba apie pastarąjį laiką. Per- 
kinas teigia, kad Anglijos istorija, bent jau nuo 1880 metų, gali būti interpretuo- 
jama kaip „profesionalų visuomenės“, kuri savo dominavimą grindžia visų pirma 
dėl „išsilavinimo sukurtu kapitalu“ (p. 2), radimasis. Profesionalai, be abejo, yra 
„Informaciniai darbuotojai“, tačiau, anot Perkino, jų iškilimas truko daugiau nei 
šimtą metų. Šis tolydus ir ilgalaikis informacinio darbo augimas turi priversti su- 
abejoti jo naujumu — ir įrodinėjimu, teikiančiu reikšmę kategorijos išplitimui. 

Be to, galima suabejoti, ar Žinių reikalaujančios pramonės šakos iš tiesų yra 
naujos. Šiandien apžvalgininkus domina biotechnologija ir programinės įrangos 
mnžinerija, bet praeityje taip pat būta Žinių reikalaujančių įvairių verslo sričių. Naftos 
perdirbimas, farmacija, elektros inžinerija ir netgi bankininkystė yra šakos, kurių 
šaknys siekia pirmuosius XX a. dešimtmečius ir kurios žymiai prisidėjo prie BVP 
ir užimtumo. Reikia prisiminti, kad tokie pasiekimai, kaip kietojo kūno fizika, bran- 
duolinė energija, radarai ir reaktyvinis variklis, plastmasės ir televizija, yra svar- 
būs pramoniniu požiūriu (1r kasdieniame gyvenime), ir kiekvienu atveju žinioms 
tenka reikšminga vieta, tačiau visi jie susiję bent jau su tarpukariu. 

Perkinas taip pat teigia, kad aukštasis mokslas savaime nesuteikia privilegi- 
jų. Bent jau tokią pat reikšmę turi padėtis rinkoje, ir ypač profesinis gebėjimas 
veikti rinką. Pasižvalgius aplinkui po šiandieninį turbo-kapitalizmą, peršasi min- 
tis, kad dauguma informacinių darbuotojų yra priklausomi nuo vietos rinkoje, taigi 
gerokai nutolę nuo Castellso vaizduojamų įtakingų biržos tarpininkų. Nuo XX a. 
aštuntojo dešimtmečio vidurio kilo grėsmė daugeliui profesijų (pavyzdžiui, uni- 
versitetų dėstytojams, architektams, mokslininkams, bibliotekininkams ir gydy- 
tojams), aukštasis mokslas labai išsiplėtė ir aiškiai sumažėjo aukštąjį išsilavini- 
mą turinčiųjų pajamos. Tai liudija ne apie informacinio darbo, bet apie rinkos sis- 
temos galią, kuri yra svarbiausias veiksnys, nepriklausomai nuo darbuotojų inte- 
lekto. Informacinio darbo iškilimas, atrodo, mažai, o gal ir visai neapribojo kapi- 
talo įtakos darbo sričiai. 

Verta pakomentuoti skubotą teiginį, kad didesnis aukštojo išsilavinimo sie- 
kiančiųjų skaičius savaime reiškia informacinio darbo plitimą. Reikia pateikti ne- 
patogių klausimų apie pakitusius standartus, kurių reikalaujama išsiplėtusioje švie- 
timo sistemoje, o taip pat apie darbo vietų ir specialistų skaičiaus atitikimą. Išau- 
gus aukštojo išsilavinimo siekiančiųjų skaičiui, rimtų klausimų kyla dėl aukštojo 

mokslo standartų, o kadangi tai yra diskusijų objektas (Phillips, 1996), galima be- 
veik neabejoti, kad darbdaviai kelia aukštus kvalifikacinius reikalavimus, nors spe- 
cialistų parengimo kokybė nebūtinai pagerėjo. Pavyzdžiui, esama ženklų, kad įgytas 
diplomas rodo klasikinius gerovės simptomus: kuo daugiau gyventojų turi uni- 
versitetinį išsilavinimą, tuo mažesnė laipsnio vertė, turint omenyje galimybes gauti 
prestižinį darbą, ir tuo vertingesnis tampa santykinis institucijos, kurioje buvo įgytas 
laipsnis, išskirtinumas. 

Tai parodo, kokie aktualūs yra įstojimo į prestižinius universitetus, kuriuos 
baigus atsiveria galimybės siekti karjeros aukščiausiuose informacinių profesijų 
ir pareigybių, sudarančių kapitalizmo šerdį, lygmenyse, klausimai. Didžiojoje Bri- 
tanijoje yra ženklų, kad išskirtiniai — Oksfordo ir Kembridžo — universitetai pas- 
taraisiais dešimtmečiais pasidarė dar uždaresni kandidatų socialinės kilmės atžvil- 
giu. Taigi nors Jungtinėje Karalystėje privačiu mokslu gali pasinaudoti tik septy- 
ni procentai atitinkamos amžiaus grupės atstovų, pusė visų Oksfordo ir Kembri- 
džo studentų yra atėję iš panašaus lygio mokyklų (Adonis ir Pollard, 1997), tuo 
tarpu maždaug prieš tris dešimtmečius jų buvo trečdalis. Gerą vardą turinčių uni- 
versitetų ryšio su neproporcinga privilegijuotų studentų persvara sunku nepaste- 
bėti. Maža to, tai nereiškia išankstinio universitetų nusistatymo. Veikiau tai kal- 
ba apie privačių mokyklų gebėjimą užtikrinti nepalyginamai geresnius jų abitu- 
rientų valstybinių egzaminų rezultatus, nuo kurių labiausiai priklauso galimybė 
įstoti į universitetą. Tai iškelia lemtingą, bet Castellso nepakankamai išnagrinėtą 
klausimą, ar atvirai meritokratinius principus deklaruojančios socialinės sistemos 
vis dar gali teikti pirmenybę tam tikroms socialinėms ekonominėms grupėms. 


TURTINGŲJŲ KLASIŲ GAJUMAS 


Nors nepaneigiama, kad globalus kapitalizmas yra reiškinys, kuris visiems kelia 
nerimą ir netikrumo jausmą, įskaitant 1r pačias kapitalistines korporacijas, yra pa- 
grindo teigti, kad pagrindinė interesų grupė yra turtingųjų klasė, valdanti didži- 
ąją korporacijų kapitalo dalį. Šia prasme Johno Scotto (1982, 1986, 1991, 1996) 
veikalas yra svarbiausias šaltinis, kadangi jis, nors tiesiogiai nenagrinėja informa- 
cinio darbo svarbos klausimo, griauna daugelį pagrindinių Castellso teiginių ir 
argumentų. Pavyzdžiui, Scottas primena, kad svarbus kapitalizmo pokytis buvo 
perėjimas nuo asmeninių prie nuasmenintų kontrolės formų. Tai reiškia, kad vie- 
no asmens valdomas firmas keičia akcinės bendrovės. Taigi šiuo metu korporaci- 
jos paprastai priklauso įvairioms institucijoms, tokioms kaip bankai ir draudimo 
bendrovės, kurių dalininkai paprastai valdo nedidelį procentą akcijų. 

Castellsas tai irgi pripažįsta, bet paskui, remdamasis sena „vadybinės“ socio- 
logijos tradicija, pareiškia, kad šias korporacijas valdo „vadybininkų klasė“, kuri 

„sudaro informacionalizmo esmę, nes turi šiuos vadybinius gebėjimus“ (19974, 
p. 342). Tačiau Scottas aiškiai parodo, kad akcinių bendrovių 1r korporacijų au- 
gimas nereiškia, kad kapitalistų klasė prarado kontrolę, nes santykiai, grįsti tar- 
pusavyje susipynusių akcijų valdymu, užtikrina, kad jų pozicija bus išlaikyta „kon- 
steliuojant interesus“ (Scott, 1997 p. 73). 

Priešingai negu mano Castellsas, atrodo, kad kapitalistinėje sistemoje tebėra 
kapitalistų klasė (Sklair, 2001). Ji gerokai mažiau anonimiška, negu jis mano, nes 
tiesiogine prasme kapitalizmo gal ir nebevaldo. Castellsas tikrai teisingai atkrei- 
pia dėmesį į kapitalizmui būdingą nestabilumą ir nenuspėjamumą, kuris šiais lai- 
kais, ko gero, ypač akivaizdus. Užtenka paanalizuoti naujienas iš Tolimųjų Rytų 
1 Lotynų Amerikos arba keblią dabartinės Rusijos padėtį, kad suprastum, koks 
nepastovus ir nekontroliuojamas šiandieninis kapitalizmas. Vis dėlto tai neretš- 
kia, kad aukštesnieji sistemos ešelonai nėra monopolizuoti turtingųjų grupių. 

Neabejotina, kad kapitalo ir klasės reprodukcijos mechanizmai iš dalies su- 
iro (Scott, 1997, p. 310). Kapitalistai vis dar yra pajėgūs perduoti nuosavybę sa- 
vo įpėdiniams, bet negali garantuoti asocijuotų aukščiausios vadovybės pozicijų 
perdavimo. Vis dėlto šis atsiejimas, kurį nemaža dalimi lemia išsilavinimo porei- 
kis, labai stipriai neišplito. Scottas mano, kad turtingųjų klasė taip pat „sudaro 
klaną, 1š kurio samdomi aukščiausi korporacijų vadybininkai“. Maža to, ši turtin- 
gųjų klasė, besinaudojanti ypatingomis privilegijomis švietimo sistemoje, paprastai 
pasirodo turinti aukščiausio lygio informacinius įgūdžius, kuriuos pabrėžia Cas- 
tellsas. Tai, žinoma, svarbiausia priežastis, lemianti išskirtines galimybes įstoti į 
Oksfordą ir Kembridžą, apie kuriuos kalbėjome anksčiau. Scottas tai paaiškina: 


kapitalistų klasė turi interesų korporacinėje sistemoje ir yra pajėgi užtikrinti savo 
nenutrūkstamumą, monopolizuodama ne tik turtą, bet ir švietimo sistemą. Ji yra 
visuomenės sluoksnių viršūnėje ir gyvenime turi puikiausias galimybes, nepalygi- 
namas su tų, kurie priklauso pavaldžiai paslaugų klasei, atstovaujančiai atitinka- 
mą korporacinės hierarchijos pakopą. 

(Scott, 1997, p. 20) 


Be abejo, korporacijos vadovybė priklauso informacinių darbuotojų grupei, bet 
negalima jų lyginti su programinės įrangos inžinieriais, buhalteriais ir žurnalis- 
tais, kurie taip pat dirba su informacija. Globalizuoto kapitalizmo centre yra tik- 
r1eji informaciniai darbuotojai, bet dažniausiai jie yra ten, kur yra, ir bus ten dėl 
savo išskirtinės kilmės, išskirtinio išsilavinimo ir neįkainojamo pranašumo, kurį 
suteikia paveldėtas turtas. Iš tiesų kapitalizmui tapus globaliu, kapitalistinių kla- 
sių modeliai pasidarė įvairesni. Tačiau netgi ir čia turtingųjų grupių įtaka gali būti 
neproporcinga, ir tai byloja apie nepaprasto masto savireprodukciją (Useem, 1984). 

INFORMACINIO KAPITALIZMO IŠTAKOS 


Dabar norėčiau sugrįžti prie konceptualesnių „Informacijos amžiaus“ aspektų. Cas- 
tellsas skiria terminus informacinis raidos modelis 1 kapitalistinis gamybos bū- 
das. Pastarasis kilęs iš marksizmo tradicijos ir nurodo rinkos ekonomiką, gamy- 
bą siekiant pelno, privačią nuosavybę ir panašius dalykus. Tačiau raidos modelis 
susijęs su būdais ir priemonėmis, kuriais sukuriamas tam tikras gerovės lygis. In- 
dustrializmas buvo vienas raidos modelis, o dabar prasidėjo nauja socialinė eko- 
nominė paradigma — informacinis raidos modelis, kuris siūlo naują gerovės kūri- 
mo būdą. Castellso požiūriu, informacinis raidos modelis yra toks, kai „pagrindi- 
nis našumo šaltinis yra žinių poveikis pačioms žinioms“. Kaip jau pastebėjome 
anksčiau, Castellso požiūriu, XX a. aštuntajame dešimtmetyje įvykusi kapitaliz- 
mo krizė ir „informacinė revoliucija“ davė pradžią šių dienų „informaciniam ka- 
pitalizmui“. 

Bet trumpai paanalizuokime konceptualųjį aparatą, kuris čia naudojamas. Jis 
apima tvirtinimą, kad mes galime išnagrinėti kaitą remdamiesi dviem atskiromis 
ašimis. Viena iš jų yra gamybos būdas, kita — raidos modelis, viena teikia turtą, o 
kita tą turtą organizuoja ir tvarko. Čia labai pravartu prisiminti novatorišką Danielio 
Bello teoriją. Gerai žinoma, kad Bellas sugalvojo poindustrinės visuomenės są- 
voką, kurią vėliau pakeitė „informacinės visuomenės“ terminu, nors savo teoriją 
išplėtojo remdamasis Weberio teorinėmis pažiūromis. Manuelis Castellsas (1996), 
nors pats save priskiria daug radikalesnei intelektinei tradicijai negu Bellas, pui- 
kiai suvokia skolą savo pirmtakui, kurį laiko „informacionalizmo protėviu“ (p. 26). 
Tačiau priklausomybė yra daug gilesnė negu galima manyti iš šios pastabėlės, ir 
būtent tai palieka daugiausia klaustukų prie Castellso sampratos. 

Šiame kontekste pravartu prisiminti Danielio Bello teorines prielaidas, nes 
jos labai gerai atspindi Castellso prielaidas. Ypač vertėtų įsidėmėti, kad Bello te- 
orijos, kuri kilo iš jo susidomėjimo marksizmu, pradinis taškas sutampa su Cas- 
tellso. Knygos „Poindustrinės visuomenės atsiradimas“ tezė, jog prasideda „in- 
formacijos amžius“, sukasi apie Bello teiginį, kad gamybos technikos ir techno- 
logijos pasidarė daug svarbesnės negu ant jų pamato iškylanti konkreti socialinė 
sistema. Tai yra, marksistai teigtų, kad esminiai pokyčiai reiškia raidą, kuri ap- 
ima vergovę, feodalizmą ir kapitalizmą, o Bellas tvirtina, kad iškalbingiausia yra 
kaita, apimanti žemdirbystę, industrializmą ir poindustrializmą, pastarąjį apibū- 
dinant kaip informacinę visuomenę. Bello (kvazimarksistine) kalba, „gamybinės 
Jėgos [technologija] pakeičia socialinius santykius [nuosavybę] kaip svarbiausią 
visuomenės ašį“ (Bell, 1973, p. 80). 

Čia Bellas kerta Marxą Weberio koziriu. „Gamybiniams santykiams“ klasių 
konfliktai, pasirodo, yra mažiau svarbūs negu plintantis „daugiau už/su mažiau“ 

etosas, kuris yra visų pirma technologinių naujovių diegimu pasireiškiančio efek- 
tyvumo varomoji jėga. Bello argumentai už kaitą neišvengiamai sukasi apie tech- 
nologiškai deterministinį principą, nes būtent tai palaiko socialinį ir politinį gy- 
venimą. Ištikimas Weberiškai Amerikos sociologijos tradicijai Bellas galiausiai 
teigia, kad svarbiausi istoriniai pokyčiai yra paženklinti judėjimo nuo ikiindust- 
rializmo, per industrializmą į poindustrializmą, o kiekvieną lūžį lydi techninė pa- 
žanga, sukelianti nepaprastą našumo didėjimą. 

Labai panašius argumentus girdime iš Castellso. Nors analizės sumetimais 
padaręs perskyrą tarp gamybos būdo ir informacinio raidos modelio jis gali pri- 
pažinti, kad faktiškai išgyvename „informacinio kapitalizmo“ periodą, aišku, kad 
tikrasis kaitos variklis yra „technologijų revoliucija, labiausiai susijusi su infor- 
macinėmis technologijomis, [kurios] iš naujo daug spartesniu tempu performuo- 
ja materialųjį visuomenės pamatą“ (1996, p. 1). Castellsas pritaria principui, kad 
būtent informacijos technologijų revoliucija yra pagrindas „tinklaveikos visuo- 
menei“ kurti. Tai reiškia, kad, nepaisant radikalizmo, Castellsas, panašiai kaip ir 
Danielis Bellas ir visi kiti „informacijos amžiaus“ teoretikai, yra ištikimas tech- 
nokratiniam požiūriui į raidą (Kumar, 1995). Turint omenyje prielaidą, esą pra- 
deda rastis „tinklaveikos visuomenė“, kad ir tiksliai nenustatytu mastu kintant „rai- 
dos modeliui“, Castellsas, nepaisant jo šiek tiek kitokios terminologijos, turi su- 
sidurti su kaltinimu, jog jis kaitą supranta kaip hierarchiškai išdėstytų pakopų se- 
riją, panašią į tai, kas gerai Žinoma visiems poindustrinės teorijos skaitytojams: 
ar einame iš industrializmo į poindustrializmą (Bello koncepcija), ar iš industria- 
lizmo į informacionalizmą (Castellso pasirinktas terminas), esminius skirtumus 
sunku įžiūrėti. Jis ir toliau įrodinėja, kad tam tikras technologinis pamatas yra 
svarbiausia viso socialinio ir politinio gyvenimo sąlyga ir veiksnys. 

Be to, tai reiškia, kad mažėja politinių pasirinkimų (nors reiškia būtent tai), 
nes ši pozicija ganėtinai prasilenkia su sociologine technologinės kaitos analize, 
ypač tvirtinimu, kad yra klaidinga įsivaizduoti technologiją kaip autonomišką, aso- 
cialų reiškinį, kuris vis dėlto daro visuomenei lemiamą poveikį. Galima pastebė- 
ti, kaip Castellsas nesutinka su dabartiniuose socialiniuose moksluose susiklos- 
čiusia bendra nuomone šiuo klausimu. Nors skirtumų tarp mokslininkų ir jų tra- 
dicijų esama, tačiau šiandien įprasta atmesti kaitos traktavimą „technologijų po- 
veikio“ aspektu ir vietoje to analizuoti, kokiais būdais technologijų inovacijos į51- 
tvirtina socialiniuose santykiuose (Dutton, 1996). 


EPOCHOS KAITA 


Šioje vietoje Castellso prielaidą, esą informacinis kapitalizmas žymi epochos kaitą, 
tiktų pasvarstyti plačiau. Kapitalizmas tebeveikia, tačiau aišku, kad Castellsas įsi- 

tikinęs — kaip skelbia ir jo trilogijos antraštė — kad prasideda „informacijos am- 
žius“. Prieš tai išvardijau, kokie prieštaravimai būdingi Castellso technologinio 
determinizmo kaitos aiškinimui. Dabar ketinu tai panagrinėti išsamiau, keldamas 
klausimą, kaip jis įvardija epochos kaitą? Norėčiau suabejoti Castellso informa- 
cijos samprata, kuri, kaip įrodysiu, yra miglota, eklektiška ir paini, nors jo epo- 
chos kaitos sampratai labai svarbi. 

Pagalvojus iškart tampa aišku, kad epochų pokyčiai siejami su esminiais pro- 
cesais. Pavyzdžiui, reikšmingus padarinius gali sukelti karai ir marai (nelaimės), 
badmečiai ir religinės krizės, bet keliant juos į epochų pokyčių ženklų lygmenį 
reikalinga interpretavimo schema. Čia norėčiau pabrėžti, jog tai nereiškia. kad yra 
neigiama tam tikrų įvykių ir procesų reikšmė; veikiau norima pabrėžti, kad inter- 
pretacija yra neišvengiama. Antra vertus, nenorima pasakyti, kad epochų poky- 
čiai yra akivaizdžiai kiekvienam matomi: dėl pateikiamų įrodymų ir argumenta- 
vimo kokybės vienus ženklus priimti lengviau negu kitus. Aš palankiai žiūriu į 
epochų istorijos rašymą ir esu įsitikinęs, jog tai įmanoma, nors teigiu, kad epo- 
chų pokyčiai nėra akivaizdžiai čia nei politinių tendencijų, nei ekonominės rai- 
dos, nei technologinių inovacijų pavidalu. 

Martinas Albrow (1996) įdomioje studijoje The Global Age („„Globalusis am- 
žius“) pažymi faktą, jog esama kitų alternatyvių būdų įvardyti svarbiausias trans- 
formacijas. Jis išskiria tris istorines epochas: viduramžių, moderniąją ir globalią- 
ją, įrodinėdamas, kad pastarasis amžius, į kurį neseniai įžengėme, atsirado dėl su- 
sikaupusių veiksnių. Šį amžių skelbia tai, kad ekonomikos, politikos, švietimo ir 
ekologijos reikaluose atskaitos tašku tapo planeta. Marksistai, žinoma, išryškino 
kitus epochų kaitos ženklintojus: vergovę, feodalizmą 1r kapitalizmą. Mano jau 
minėtas Danielis Bellas turi kitus indikatorius: ikiindustrinė, industrinė ir poin- 
dustrinė. Manuelis Castellsas, nors atvirai daug apie tai nekalba, neabejotinai pri- 
taria požiūriui, kad informacijos amžius yra epochos lūžis. 

Castellsas teikia didelę reikšmę informaciniams pokyčiams, kurie rodo šią 
transformaciją. Tai suprantama, tačiau reikia paklausti, ką Castellso aiškinime apie 
naująjį amžių reiškia informacija. Savo trilogijoje jis laikosi kintamos sampra- 
tos, nuo „tinklaveikos visuomenės“, kurios skiriamasis bruožas yra informacijos 
srautai, akcentavimo eidamas prie diskusijos apie darbo procesų automatizavimą, 
pasitelkiant įvairias elektronines priemones, iki tvirtinimo apie informacinio dar- 
bo, kuriam būdingos tokios esminės savybės kaip komunikavimo ir analitiniai įgū- 
džiai, svarbą, prie informacionalizmo apibrėžimo kaip „žinių poveikio žinioms kaip 
pagrindinio našumo šaltinio“ (1996, p. 17), paskui prie teiginio, kad „informa- 
cionalizuota visuomenė yra tokia, kurioje informacijos generavimas, apdorojimas 
ir perdavimas tampa esminiu našumo ir galios šaltiniu“. Visai nesunku pripažin- 


„- 


ti, kad šios informacijos sampratos jokiu būdu nėra tokios pat. Pavyzdžiui. „„Ži- 

nių poveikis žinioms“ negali būti priskirtas informacijos srautui, nes, pavyzdžiui, 
projektuotojas gamyboje gali pridėti gaminiams vertės kūrybiniu indėliu, kuriam 
nelabai reikia informacinio tinklo. Arba informacinis darbas, bent jau kai kurie 
jo elementai, gali visai efektyviai funkcionuoti reguliariai nesinaudodami infor- 
maciniu tinklu. Be to, yra problemiška nuspręsti, kas būtent sudaro tinklą, nes tai 
gali būti ir du telefonu šnekantys žmonės, ir milžiniški elektroninės informacijos 
srautai tarp kompiuterių terminalų. 

Nėra neprotinga paklausti Castellso, kuris konkretus informacijos apibrėži- 
mas tinkamiausias naujam amžiui įvardyti. Jau sakiau, kad jis grįžta prie Žžino- 
mos technologijos pagrindo, ypač prie IRT, kuri, atrodo, nusako informacinį rai- 
dos modelį, nors tai šiek tiek nesiderina su jo kitur išryškinama informacinio darbo 
svarba. Castellsas, siekdamas suprasti bendrą vaizdą, suplaka į viena įvairias in- 
formacijos sampratas, kaip galima spėti, tuo pagrindu, kad informacijos ir ypač 
informacijos judėjimo tarp veikėjų ir vietų, kuris išskiria naują amžių, svarba iš 
tikrųjų išaugo. 

Vis dėlto šio homogenizacijos proceso neužtenka, nes lieka lemtingas klau- 
simas: kokia informacija apibūdina naują amžių? Numanomas Castellso atsaky- 
mas, kad tai iš esmės bet kokia informacija, tiesiog netinka, nes turime surasti, 
kaip atskirti tai, kas svarbiau, nuo to, kas mažiau svarbu. Galėtume suprasti iš 
šio prieštaravimo, jeigu, tegul tik euristiniais sumetimais, pamąstytume apie al- 
ternatyvią informacijos sampratą. Ne visai tiksliai remiantis Desmondo Bernalo 
(1954) ir naujesne Nico Stehro (1994) teorijomis galima istoriją padalyti į epo- 
chas teorinių žinių, kurias galima būtų apibrėžti kaip abstrakčią ir apibendrinamą 
informaciją, kuri užkoduojama vienokiuose arba kitokiuose tekstuose, vaidmens 
požiūriu. 

Bernalas istoriją suskirstė pagal teorinių žinių naudojimo skirtumus, taigi XVI 
1 XVII amžiai, mokslinės revoliucijos periodas, pasižymi teoriniais laimėjimais, 
neturėjusiais arba sukėlusiais nedaug praktinių padarinių (tai Koperniko, Keple- 
rio, Galilėjaus, Niutono ir kitų, kurių laimėjimai planetų judėjimo, žemės trau- 
kos jėgos ir pan. srityse buvo informatyvūs, bet praktiškai nepritaikomi). Antroji 
Bernalo išskirta epocha yra Pramonės revoliucija, nusitęsusi nuo XVIII a. vidu- 
rio per XIX a., kurią apibūdina esmingi praktiniai pokyčiai, kuriems kelius pra- 
skynė žmonės, apskritai neturėję jokių teorinių žinių. Priešingai, tokios asmeny- 
bės kaip George Stephensonas reagavo į praktinius poreikius sukurti tokias tech- 
nologijas, kaip geležinkelio ir garo varikliai. Trečiąją, paskutinę epochą Bernalas 
vadina Moksline technine revoliucija, tai XX a. periodas, kai teorės Žinios ima- 
mas sieti su praktine veikla. Pavyzdžiai galėtų būti nuo erdvėlaivio iki radarų to- 
bulinimo, nuo tekstilės iki plastiko, o pagrindinė mintis yra ta, kad teorės žinios 

vaidina svarbiausią vaidmenį kuriant naujas technologijas. Istorikas Ericas Hobs- 
bawmas (1994) pritaria, rašydamas, kad per XX amžių „teoretikai [sėdėjo] prie 
vairo ... aiškindami praktikams, ko jiems ieškoti ir ką reikėtų atrasti jų teorijų 
šviesoje“ (p. 534-535). 

Neturiu tikslo įtikinti skaitytojus, kad teorinės žinios yra požymis, pagal ku- 
rį skiriamos epochos (nors tikrai manau, kad kaip vienas iš žiūros būdų vertas 
dėmesio). Greičiau, turėdami omenyje kitokį skirtingų epochų apibūdinimą, gali- 
me suabejoti, ar Castellso pareiškimai apie „informacijos amžių“ tikrai tinkami. 
Teorinės žinios Castellso modelyje nepasirodo, tačiau nesunku įrodyti, kad jos 
vaidina pagrindinį vaidmenį dabartiniame pasaulyje. Maža to, būtent ši alterna- 
tyvi konceptualizacija leidžia mums geriau suprasti ir įvertinti, koks neaiškus pa- 
ties Castellso informacijos apibrėžimas. 


PABAIGA 


Netiktų Manuelio Castellso teorijos aptarimą užbaigti prieštaringa gaida. Jo tri- 
logija yra /0our de force, kuri pelnytai padarė jos autorių vienu pagrindinių infor- 
macijos amžiaus apžvalgininkų. Kaip dabartinio pasaulio krypties ir dinamikos 
analizė ji yra nepralenkta. Ji taip pat vykusiai atskleidžia, kad informacijos srau- 
tai ir tinklai, kurie jiems reikalingi, labiausiai lemia tai, kaip mes gyvename. Vis 
dėlto Castellso aiškinime lieka neaiškumų, pradedant esminiais dalykais, tokiais 
kaip jo nepakankamai įvertinta klasių nelygybės svarba, santykis tarp tolydumo 
ir kaitos jo teorijoje, dviprasmiškai suprantama informacija ir išlikęs jo teorijoje 
technologinis determinizmas. Joks informacijos analitikas šiandien negali nepra- 
dėti nuo Manuelio Castellso. Bet ir joks adekvatus aiškinimas negali baigtis in- 
formacijos amžiumi. 


6 Informacija Ir brandus kapitalizmas 
Herbertas Schilleris 


Kiekvienas šiuolaikinį pasaulį analizuojantis teoretikas turi pripažinti, kad 1nfor- 
macijos ir IRT labai padaugėjo. Netgi paviršutiniškai pažvelgus aišku, kad šian- 
dien kaip niekada gausu idėjų ir, žinoma, jų perdavimo technologijų. Visą Žemės 
rutulį apraizgę informacijos tinklai, kuriais didžiuliai informacijos srautai cirku- 
liuoja tokiu greičiu, kad XX a. aštuntojo dešimtmečio telegramos ir telefonija at- 
rodo gerokai senstelėję. Visi puikiai žino, kaip stulbinamai plinta internetas, ku- 
riuo, baigiantis 2000-iesiems, galėjo naudotis beveik trečdalis (šis kiekis sparčiai 
didėja) visų Jungtinės Karalystės namų ūkių. Drąsiai galima sakyti, kad kol bus 
spausdinama ši knyga, internetu savo namuose arba bibliotekose, biuruose ir pan. 
galės naudotis dauguma britų. Neįmanoma nepastebėti, kad kasdienybe tapo tekstų 
tvarkymo sistemos, kompiuterizuotos darbo vietos įstaigose, reklama ir jos meta- 
morfozės, pasireiškiančios tokiomis formomis kaip sporto rėmimas, reklaminės 
medžiagos siuntimas paštu ir korporacijos įvaizdžio propagavimas. Trumpai ta- 
riant, „informacinis sprogimas“ yra ryškiausias šiuolaikinio gyvenimo bruožas, 
ir kiekvienas tai 1gnoruojantis socialinis analitikas rizikuoja būti nesuprastas. 
Kaip žinome, kai kurie teoretikai bei garsiausias jų Danielis Bellas tai vadina 
naujos „informacinės visuomenės“ atsiradimo požymiu. Jiems naujumas ir kaita 
yra svarbiausi dalykai, kurių buvimas reiškia atotrūkį nuo praeities. Prieštaraudamas 
tokioms interpretacijoms šiame skyriuje kreipsiu žvilgsnį į marksistinę (tiksliau — 
Marxo teorijos paveiktą)! analizę, susikoncentruodamas į vieną teoretiką — Her- 
bertą Schillerį, kuris pripažįsta, kad pastaruoju metu sustiprėjo informacijos reikšmė 


! Norėdamas atskleisti intelektinę tradiciją. aš dažnai naudoju šiuos terminus kartu su keletu būdingų 
akcentų, tokių kaip klasių kova, kapitalo kaupimas, ekonominių santykių svarba. Nors įprasta, kad 
marksistai pritaria radikaliai politikai, o marksizmo šalininkai (turiu galvoje marksizmo veikiamus, 
o ne analizuojančius marksizmo teoriją) yra kairiųjų pažiūrų, aš vis tik norėčiau pasilikti prie 
nuomonės, kad šie terminai turėtų būti skiriami nuo akademinio patikimumo. 

1r sykiu pabrėžia jos svarbą vykstantiems pokyčiams, tačiau teigia, jog informacija 
ir komunikacijos yra pamatiniai įsigalėjusio įprastinio kapitalizmo elementai. 

Turint omenyje paplitusią nuomonę, esą marksistų, tvirtinančių, kad niekas 
per pastarąjį šimtmetį smarkiai nepasikeitė, pažiūros paseno, gal ir keistokai at- 
rodo Marxo pažiūrų paveiktas mąstytojas, kuris pripažįsta 1r netgi pabrėžia, kad 
gyvename laikais, kai „informacijos gaminimas ir platinimas pasidarė visos si1s- 
temos pagrindinė ir neišvengiama veikla“ (Herbert Schiller, 1976, p. 3). Matyt, 
ši prielaida reiškia, kad esama nemenkų nesusipratimų dėl Marxo teorijos. Žino- 
ma, dalis teoretikų lieka prie nusistovėjusių socialinės analizės temų, bet tarp jų 
yra grupė apžvalgininkų, įsigilinusių ir (gerai perpratusių) informacijos srityje vy- 
raujančias tendencijas. Šalia Herberto Schillerio sistemingai ir nuosekliai infor- 
macijos bei informacinių technologijų panaudojimą ir plėtrą kapitalizmo sąlygo- 
mis analizuoja Peteris Goldingas, Grahamas Murdockas 1r Nicholas Garnhamas 
Didžiojoje Britanijoje, Ceesas Hamelinkas Olandijoje, Armandas Mattelart Pran- 
cūzijoje, Kaarle Nordenstrengas Suomijoje ir Vincentas Mosco, Geraldas Sussma- 
nas bei Stuartas Ewenas Šiaurės Amerikoje. Tokie marksistiniai aiškinimai yra 
daugiau nei įtikinami, todėl nusipelno rimto dėmesio. 

Herbertas I. Schilleris (1919-2000) yra iškiliausias tarp kritinės teorijos at- 
stovų (Šiaurės Amerikoje savotiškas marksistinių pažiūrų mokslininkų eufemiz- 
mas), analizuojančių ir aiškinančių XX a. pabaigoje informacijos srityje besireiš- 
kiančias tendencijas. Kaip ir Danielis Bellas, Schilleris, pilnametystės sulaukęs 
XX a. ketvirtajame dešimtmetyje, intelektualiai subrendo Niujorke. Tačiau kitaip 
negu daugelis iš to pat miesto kilusių jo vienmečių ir bendramokslių iš kolegijos, 
suaugęs Schilleris nepakeitė savo politinių pažiūrų (Bloom, 1986). Jo pažiūrų ra- 
dikalėjimui turėjo įtakos tarpukario nuosmukis, kai jo tėvas dešimt metų neturė- 
jo darbo, ir jo paties 1943-1948 metų kareiviška patirtis Šiaurės Afrikoje ir Eu- 
ropoje. Nedideliame bute užaugusį Schillerį giliai sukrėtė baisus nepriteklius, kurį 
jis išvydo Maroke ir Alžyre, o Vokietijoje jis buvo pritrenktas sustiprėjusių anti- 
komunistinių nuotaikų ir JAV bei Britanijos pareigūnų, grąžinančių nacius į anks- 
tesnes įtakingas pareigas. Herbertas Schilleris ir subrendęs liko kairiųjų pažiūrų. 
Visur ir visada jis akylai stebėjo padėtį vadinamajame „trečiajame pasaulyje“, re- 
gionuose, kuriuose didžioji dalis Žmonių iš esmės gyvena skurde arba ties skurdo 
riba, o Berlyne patirti dalykai vertė jį skeptiškai vertinti JAV vyriausybių karto- 
jamus pareiškimus apie garbingą elgesį tiek savo šalyje, tiek svetur. 

Gana vėlai atėjęs į mokslą, pirmąją savo knygą išleidęs 1969 metais ir tik 
porą metų anksčiau pradėjęs dėstyti informacijos ir komunikacijos kursą, Schil- 
leris padarė žymų poveikį „informacijos amžiaus“ sampratai. Iš dalies tai lėmė 
jo dalyvavimas tarptautinėse konferencijose ir sambūriuose, kur galėjo pademonst- 
ruoti savo įspūdingus oratorinius gebėjimus bei mokėjimą diskutuoti. Daugeliui, 

kam teko susidurti su Schilleriu ir jo klausytis, darė įspūdį aukšto ir prakaulaus 
vyriškio sardoniškas sąmojis, sklandi niujorkietiško atspalvio kalba. Nuolat pub- 
likuojamos knygos ir straipsniai (iš kurių svarbiausios yra Who Knows?, 1981 („Kas 
žino?“); Information and the Crisis Economy, 1984 („Informacija ir krizės eko- 
nomika“) ir Culture Inc., 1989 („Kultūros korporacija“) taip pat darė didelę įta- 
ką. Jis taip pat svarbus ir tuo, kad savo veikaluose kelia problemas, kurias entu- 
ziastingi „informacinės visuomenės“ šalininkai nustūmė į šešėlį - apie nelaimin- 
gus, socialiai nuskriaustus, ne Europos ir ne Šiaurės Amerikos šalių gyventojus. 


POLITINĖ EKONOMIJA 


Pagal išsilavinimą ekonomistas ir San Diego universiteto Kalifornijoje komuni- 
kacijų profesorius dėstyti jis pradėjo 1970 metais ir dirbo čia trisdešimt metų, iki 
pat mirties. Jo išsilavinimas ir interesai bei radikalios pažiūros stipriai veikė da- 
bar gerai žinomo „politinės ekonomijos“ požiūrio į komunikacijų ir informacijos 
problemas. Iš šiam požiūriui būdingų bruožų (plg. Golding ir Murdock, 1991) tre- 
jetas, mano galva, yra ypač reikšmingi. 

Pirma, reikalaujama atsižvelgti į tai, kas slypi už informacijos, pavyzdžiui, į 
laikraštinių istorijų arba televizijos scenarijų formą, į žiniasklaidos pranešimų struk- 
tūrą. Dažniausiai tai būna ekonominės sąvokos: nuosavybės pobūdis, reklamos 
pajamų šaltiniai ir auditorijos perkamoji galia. Politinių ekonomistų požiūriu, šie 
struktūriniai elementai, tarkim, televizijos naujienose arba kuriamose kompiute- 
rių programose, daro juos painiai įmantrius. Antra, „politinės ekonomijos“ po- 
žiūriu būtina sisteminė informacijos ir komunikacijų analizė. Tai reiškia, kad sten- 
giamasi nustatyti konkretaus dalyko, pavyzdžiui, kabelinės TV stoties arba pro- 
graminės įrangos bendrovės, vietą visos socialinės bei ekonominės sistemos funk- 
cionavimo kontekste. Todėl politiniai ekonomistai, siekdami įvertinti pokyčių in- 
formacijos srityje reikšmę ir tikėtiną jų kryptį, pradeda nuo kapitalistinės siste- 
mos veikimo analizės. Galima būtų pasakyti ir kitaip — kad šis požiūris pabrėžia 
holistinės analizės svarbą, bet - užbėgant už akių kritikams, priekaištaujantiems, 
Jog toks aiškinimas yra primityvus ir ribotas, nes jeigu viskas funkcionuoja pri- 
klausomai nuo visos „sistemos“, trečias svarbus bruožas būtų tai, kad mažai kas 
gali keistis. Taip akcentuojama is/orija, pabrėžiamos tendencijos ir raidos peri- 
odizacija. Todėl politiniai ekonomistai atkreipia dėmesį į skirtingų kapitalistinės 
raidos epochų svarbą ir į konkrečius apribojimus bei galimybes. 

Pastarasis yra aiškiai matomas Schillerio, kurį ypač domina dabartinės ko- 
munikacijų tendencijos, teorijoje. Išeities tašku Schilleris pasirenka faktą, kad da- 
bartinėje kapitalizmo epochoje informacija ir komunikacija reikšmingai veikia eko- 
nominės sistemos stabilumą ir kokybę. Sekdami Hansą Magnusą Enzensbergerį, 

Schilleris ir jo vienminčiai teigia, jog „proto industrija“ daugeliu atžvilgių yra 
„pagrindinė XX a. pramonės šaka“ (Enzensberger, 1976, p. 10). Taigi Herbertas 
Schilleris rašo: 


Nekyla abejonių, jog nūnai sukuriama informacijos daugiau nei iki šiol. Taip pat 
neabejotina, kad anksčiau niekada nebuvo galimybės naudotis tokios kokybės ir 
pobūdžio struktūromis, generuojančiomis, saugančiomis, atrenkančiomis, apdoro- 
jančiomis ir skleidžiančiomis šią informaciją. Stebina informacijos kūrimo, sau- 
gojimo ir skleidimo infrastruktūra. 

(Schiller, 1983a, p. 18) 


Suprantama, kad tokios pat išeities pozicijos laikosi ir tie autoriai, kurie tai laiko 
naujos visuomenės požymiu. Vis dėlto Schilleris su tuo nesutinka. Nepaisant pa- 
pildomos informacijos ir jos virtuoziškų technologijų, kapitalizmo prioritetai 1r 
sunkumai nekinta: 


Priešingai nuomonei, esą kapitalizmas buvo pranoktas, ilgą laiką dominavusi rin- 
kos ekonomika taip pat reikšmingai veikia technologijų ir informacijos srityje 
vykstančius pokyčius. 

(Schiller, 1981, p. x1i) 


Labai svarbu suprasti, ką pabrėžia marksistinė analizė: taip, permainos vyksta, 
daugelis jų yra stulbinamos, tačiau kapitalizmas ir jo problemos liko nepakitę ir 
pirmaeiliai. Antai Douglas Kellneris (1989b) pripažįsta, kad „šių laikų kapitalizme 
įvyko esminių, įspūdingų pokyčių“ (p. 171). Jis pritaria „technokapitalizmo“ ter- 
minui, kuriuo apibūdinamas laikotarpis, kai „naujos technologijos, elektronika ir 
kompiuterizacija ėmė išstumti mašinas ir mechanizavimą, o informacijos ir Žinių 
vaidmuo gamybos procesuose, visuomenės organizacijoje ir kasdieniame gyvenime 
darėsi vis svarbesnis“ (p. 180). Tačiau visos šios naujovės bei pokyčiai nei pasen- 
dino pagrindines kritinės teorijos sąvokas, nei pakeitė įsitvirtinusius kapitalizmo 
prioritetus. Iš tiesų, toliau aiškina Kellneris, sistema tebėra iš esmės nepaliesta, 
tad ankstesnės marksistų kartos vartoti terminai (klasė, kapitalas, suprekinimas, 
pelnas ir pan.) tebėra reikšmingi (Kellner, 1999). Faktiškai jų vertė neabejotinai 
didesnės, nes dabar informacijos ir komunikacijų pokyčiai labai dažnai interpre- 
tuojami kaip lūžio ir atotrūkio nuo ankstesnių visuomenių požymis. Mokslinin- 
kams, kurie tebesiginčija dėl pavadinimų „postmoderni“, „poindustrinė“ arba „po- 
fordistinė“ visuomenė, kaip antai Kellneriui, marksizmo sąvokos atrodo labai pa- 
ranki „alternatyva visoms pokapitalistinėms socialinėms teorijoms“ (p. 177). 
Neatsiejamas marksistinio domėjimosi informacijos srities padariniais objektas 
yra galios, kontrolės ir interesų vaidmuo. Daugiau kaip prieš dvidešimt metų Her- 
bertas Schilleris primygtinai įtikinėjo, kad „pagrindiniai klausimai, susiję su naujų 

informacinių technologijų pobūdžiu ir perspektyvomis, yra šie: kieno labui ir kam 
kontroliuojant tai bus įgyvendinta? (Schiller, 1973, p. 175). Tai labiausiai rūpi 
panašių pažiūrų mokslininkams, ir paprastai jie išryškina klausimus, kurie perio- 
diškai sugrąžina mus į pažįstamas aplinkybes, kad paaiškintų naujoves ir, kaip 
įsitikinsime, pabrėžtų naujų technologijų palaikomų santykių tęstinumą ir toly- 
dumą. Būdingi Shillerio klausimai yra: kas inicijuoja, kuria ir taiko naująsias in- 
formacines technologijas? kokias galimybes jomis naudotis ir pritaikyti turi — ir 
kokių neturi — pavieniai žmonės? dėl kokių priežasčių ir kokių interesų siekiant 
yra propaguojami ir palaikomi pokyčiai? koks yra informacijos srities plėtros tikslas 
ir kokius padarinius tai sukels? Taip suformuluoti klausimai gali ir nekelti neri- 
mo, bet jei susiesime juos su kitais kritinės teorijos atstovų analizės elementais, 
galėsime kur kas geriau įvertinti jų prasmę. 


PAGRINDINIAI ARGUMENTAI 


Herberto Schillerio teorijoje ypač akcentuojami trys teiginiai. Pirmasis atkreipia 
dėmesį į rinkos ryšį su pokyčiais informacijos srityje. Šiuo požiūriu labai svarbu 
pripažinti, kad informacijai ir komunikacijų inovacijoms lemiamos įtakos turi rinkos 
daromas spaudimas pirkti, parduoti ir prekiauti siekiant gauti pelną. Profesorius 
Schilleris (taip pat ir informacijos tendencijas tirianti jo žmona bibliotekininkė 
Anita) mano, kad rinkos principų vaidmuo yra galinga paskata informaciją pa- 
versti preke, o tai reiškia, kad ji vis dažniau ir labiau tampa pasiekiama tik su 
sąlyga, kad yra tinkama parduoti ir turi paklausą. Šiuo atžvilgiu kapitalizmo są- 
lygomis ją reikėtų traktuoti kaip daugumą kitų prekių: „Informacija šiandien yra 
laikoma preke. Ji vis dažniau yra perkama ir parduodama lyg dantų pasta, javai- 
niai ir automobiliai“ (Schiller ir Schiller, 1982, p. 461). 

Antras argumentas teigia, kad klasinė nelygybė reikšmingai veikia informa- 
cijos išsidėstymą, galimybę ja naudotis ir kurti. Atvirai kalbant, kas ir kokią in- 
formaciją gauna ir kokio pobūdžio informaciją galėtų gauti, priklauso nuo klasi- 
nės padėties. Taip, priklausomai nuo padėties socialinėje hierarchijoje, „informa- 
cijos revoliucijos“ sąlygomis galima pasipelnyti arba pralošti. 

Trečias svarbus Herberto Schillerio teiginys yra tas, kad ten, kur informaci- 
jos ir komunikacijų srityse vyksta tokios reikšmingos permainos, esama korpo- 
racinio kapitalizmo. Tai reiškia, kad dabartiniame kapitalizme vyrauja korpora- 
cinės institucijos, kurioms būdingi tam tikri bruožai. Šiandien korporacijos yra 
labai koncentruotos, daugiausia oligopolinės — nors neretai monopolinės — orga- 
nizacijos, kontroliuojančios valstybines ir tartautines sritis. Užtenka tik įsivaiz- 
duoti, tarkime, naftos bendroves, nuo kurių priklauso energijos tiekimas: She/!, 
BP, Exxon, Texaco ir keletas kitų yra milžiniškos, centralizuotos įmonės, nors ne- 

paprastai geografiškai išplitusios, sujungiančios žemynus, tuo pat metu giliai įsi- 
skverbusios į kiekvieną progresuojančių šalių miestą ir miestelį. 

Kritinės teorijos požiūriu šių dienų kapitalizmas yra toks: kur tik pažiūrėsi, 
visur dominuoja korporacijos, kurių keli šimtai yra pasiekusios pačias ekonomi- 
kos viršūnes (Trachtenberg, 1982; Barnet ir Muller, 1975). Dėl šios priežasties 
Herbertas Schilleris korporaciniam kapitalizmui teikia prioritetą informacijos sri- 
tyje. Jo prioritetų sąrašo viršuje įrašytas principas, kad informacija ir IRT turi būti 
plėtojama siekiant veikiau privačių, nei viešųjų tikslų. Todėl informacijos srityje 
korporacinio kapitalizmo poveikis yra ryškesnis negu bet kuriame kitame šiuo- 
laikinės visuomenės segmente. 

Aišku, jog tai gerai žinomi kapitalizmo bruožai. Rinkos kriterijai 1r klasių ne- 
lygybė buvo svarbūs kapitalizmo elementai nuo pat jo pradžios, ir nors korpora- 
cinio kapitalizmo istorija siekia gerokai per šimtmetį (plg. Chandler, 1977), dau- 
gelis ryškiausių jo bruožų atsikleidė XX a. pabaigoje. Bet būtent tai, Herberto 
Schillerio nuomone, ir sudaro esmę: seniai nusistovėjusios kapitalizmo ypatybės 
yra pagrindiniai vadinamosios „informacinės visuomenės“ struktūros elementai. 
Žvelgiant iš šios perspektyvos, sunku sutikti su tais, kurie mano, kad informaci- 
jos tendencijos žymi lūžį ir santykių su praeitimi nutrūkimą, nes, klausia Schille- 
ris, kaip galima tikėtis, kad būtent tas jėgas, kurios kuria informaciją ir IRT, ga- 
lėtų išstumti ir pakeisti tai, kas jų sukurta? Daug labiau tikėtina, kad „informaci- 
nė revoliucija“ padarys tai, ką ketino jos sumanytojai — konsoliduos 1r išplės ka- 
pitalistinius santykius. 

Taigi „informacinė visuomenė“ atspindi kapitalizmo reikalavimus. Tai reiškia, 
kad korporacijų ir klasės problemos bei rinkos prioritetai daro lemiamą įtaką nau- 
joms kompiuterių komunikacijų galimybėms, o šie informaciniai pokyčiai teigia- 
mai veikia kapitalizmą. Tokiu būdu Schilleris paaiškina informacijos ir IRT svar- 
bą įvardydamas, kaip kapitalizmo raida paveikė informacijos sritį ir kaip infor- 
macija tapo svarbiausiu tokios istorinės raidos pamatu. 


DAUGIAŠALĖ IMPERIJA 


Galbūt geriau suprastume, kaip šią padėtį suvokia profesorius Schilleris, šiek tiek 
laiko skyrę jo požiūriui į kapitalizmo raidą XX amžiuje apžvelgti. Jis įspėja, kad 
išaugus korporaciniam kapitalizmui susikūrė ir tai, ką būtų galima pavadinti dau- 
giašale imperija. Automobilių pramonė šiandien yra pasaulinio masto. Joje pir- 
mauja Ford, General Motors 1 Nissan; kalbant apie kompiuterius, turima ome- 
nyje IBM ir grupelė smulkesnių (bet vis tiek milžiniškų) bendrovių, tokių kaip 
Digital Eguipment, Sperry-Univac 1 Apple; kalbant apie telekomunikacijas, turi- 
ma omenyje AT4T, ITT ir panašios galios bei išskirtinumo gigantai. 

Informacijos ir informacinių technologijų raida buvo skatinama šių procesų 
ir jos pačios keliais atžvilgiais turėjo lemiamos reikšmės šiems procesams. Vie- 
nas jų susijęs su faktu, kad po visą Žemės rutulį išplitusių korporacijų veiklai rei- 
kalinga sudėtinga kompiuterinių komunikacijų infrastruktūra. Neįsivaizduojama, 
kad bendrovė, kurios centras yra Niujorke, galėtų kontroliuoti ir koordinuoti gal 
kokiose penkiasdešimtyje arba šešiasdešimtyje šalių (taip pat ir įvairiose Jungti- 
nių Valstijų vietose) vykdomą veiklą, jei neturėtų patikimo ir sudėtingo informa- 
cijos tinklo. Iš tiesų tarptautinės korporacijos atlikdamos įprastas užduotis toli- 
maisiais ryšiais kasdien siunčia daugybę duomenų ir laiškų. Be to, informacijos 
tinklai svarbūs ne tik korporacijoms — jie sujungia verslo paslaugas, reikalingas 
pasaulinei rinkai funkcionuoti. Nenuostabu, kad tarptautiniai finansų tinklai pir- 
mauja informacijos srityje (plg. Hamelink, 1982). 

Anot Schillerio, tai rodo, kaip informacija pajungiama korporacijos reikmėms, 
bet aš manyčiau, kad menkiau angažuotas stebėtojas galėtų ginčytis, jog „IT per- 
versmas“ įvyko atsiliepiant į korporacijų problemas, nors ilgainiui susiformavo 
korporacijų priklausomybė nuo informacinių tinklų. Tačiau tokius samprotavimus 
galima atremti dviem teiginiais. Pirma, informacija sklindanti iš kur nors, yra ypa- 
tingos rūšies, paprastai išreiškianti korporacijų prioritetus. Antrasis suformuluo- 
tas Dano Schillerio (1982, 1999), įrodinėjančio, kad kompiuterinių komunikacijų 
tinklo — jo išdėstymo, techninių reikalavimų, kainų nustatymo praktikos, galimy- 
bės naudotis politikos — genezė verslo kriterijus iškėlė viršum viešųjų interesų 
kriterijų. Danas Schilleris analizuodamas informacijos tinklų istoriją atskleidžia, 
kad korporacijų interesai lėmė IT evoliuciją ir /as, o ne kitas jos kryptis, suteik- 
dami jai galią lemti kapitalizmo procesus. Informacija buvo taip plėtojama, kad 
tenkintų korporacijų interesus, nors palaipsniui pačios korporacijos pasidarė pri- 
klausomos nuo informacijos srautų. 

Dano Schillerio tezę verta panagrinėti, nes ji pabrėžia informacijos 17 korpo- 
racinės veiklos abipusę priklausomybę. Jis aprašo telematikos (kompiuterinės ir 
komunikacijų įrangos) plėtrą trijose srityse: Amerikos vidaus rinkos, daugiašalių 
komunikacijų ir srityse, kur JAV valdymas vaidino svarbiausią vaidmenį. Schil- 
leris suranda telematikos augimo pėdsakus JAV verslo plėtros ir sklaidos mode- 
lyje. Anot jo, sunku įsivaizduoti, kad informaciniai tinklai būtų nesukurti, nes jų 
primygtinai reikėjo didėjančioms korporacijoms. Kadangi korporacijos labai iš- 
augo ir steigė savo antrines bendroves Junginėse Amerikos Valstijose, o vėliau 
už jų ribų, „tik telematika, kuri atsirado iš centralizuotų korporacijų poreikio, ga- 
lėjo kontroliuoti ir sujungti sudėtingas gamybines ir komercines operacijas (Dan 
Schiller, 1982, p. 4). Reikėtų pabrėžti, kad telematika nebuvo kuriama negalvo- 
jant apie Amerikos korporacijų poreikius. Priešingai, nuo pat pradžių komunika- 

cijų paslaugos buvo valdomos korporacijų, kurios atkakliai siekė, kad paslaugų 
sektorius plėtotųs1 joms palankiausiomis formomis ir jų pasirinktomis kryptimis. 
Taigi Schillerio teigimu, „verslo vartotojai, reikalaudami pažangios telematikos 
paslaugų, išsikovojo politikų paramą, kad sustiprintų savo kontrolę ne tik infor- 
macijos technologijoms, bet visai mūsų ekonomikai ir visuomenei“ (1982, p. xv). 
Schilleris įrodo, kad pastangos susilpninti „natūralią monopoliją“ vidaus teleko- 
munikacijoms Jungtinėse Valstijose, kurią iš kartos į kartą turėjo ATA T (Bello 
sistema), ir šitaip baigti su „visuotinės paslaugos“ idealu, kuris buvo susijęs su 
valdžios jai teikiamomis monopolinėmis privilegijomis ir kurio buvo siekiama sub- 
sidijuojant paslaugas, kilo iš korporacinių poreikio tobulesnėms ryšių paslaugoms 
(ypač duomenų ir tekstų tvarkymo) už mažiausią kainą. Taigi Schillerio požiūriu 
JAV vidaus komunikacijos kinta privačioms korporacijoms, kurios „siekė valdyti 
besiformuojančios nacionalinės telekomunikacijų infrastruktūros kryptį ir pobū- 
dį“ (p. 61) palankia linkme, beveik nepaisydamos visuomenės poreikių. 

Panašūs procesai vyko ir tarptautiniame sektoriuje. Tarptautinėms korpora- 
cijoms reikalingi informacijos tinklai, kurie atitiktų korporacijų poreikius ir dirbtų 
joms. Taigi privačios korporacijos, vadovaujamos Amerikos koncernų, ėmėsi Žy- 
gių Europoje, kad būtų sukurtas ryšių tinklas, galintis teikti jiems reikalingas pa- 
slaugas ir paklustų jų sąlygoms. Sunkumų sudarė Europoje nuo seno įsitvirtinusi 
tradicija, kad ryšių monopolis priklauso valstybei. Tam niekas taip nesipriešino, 
kaip tarptautinės korporacijos, reikalavusios „liberalizuoti“, „atsisakyti valstybės 
reguliavimo“ ir „privatizuoti“ (Dan Schiller, 1982). Joms buvo atlyginta vis at- 
viresnėmis ir į verslą orientuotomis naujomis paslaugomis (p. 142-145). 

Kitas būdas, kuriuo buvo formuojama informacijos erdvė, turėjusi palaikyti 
tarptautinio kapitalizmo tikslus ir interesus, yra prekybos mechanizmas. Herber- 
tas Schilleris pažymi, kad didžioji dauguma žiniasklaidos kuriamų vaizdinių ir idėjų 
yra pritaikyti rinkai ir tuo pat metu skirti tam, kad padėtų prekiauti pirmiausia 
amerikietiškais gaminiais. Taigi televizijos produkcija, Holivudo filmai, palydo- 
vinės transliacijos — visa pramogų pramonė tou/ court, kurioje JAV atlieka pa- 
grindinį vaidmenį (plg. Tunstall, 1977), - yra organizuojama komerciniu pagrin- 
du 1r funkcionuoja tam, kad palengvintų prekybą prekėmis ir paslaugomis. Tai 
pasireiškia tuo, kad TV kanalai kuriami tik komerciškai perspektyviose vietose, 
o televizijos programos rengiamos vadovaujantis komerciniais kriterijais — joms 
parengti dažniausiai pakanka iš reklamos gaunamų pajamų. Tai veikia programų 
turinį,- paprastai nusveria jausmingi ir veiksmo ar nuotykių filmai, „muilo ope- 
ros“ ir serialai, mąstymo nereikalaujančios ir politiškai nepavojingos programos, 
kurių tikslas yra kiek įmanoma aukštesni auditorijos reitingai, kurie daro didžiausią 
įspūdį reklamos specialistams ir stambiems rėmėjams. 

Kita vertus, sunku būtų įsivaizduoti, kaip, tarkime Levi 5 džinsai, kokakola, 
automobiliai Ford arba Marlboro cigaretės būtų pardavinėjami visame pasaulyje 
be žiniasklaidos kaip informavimo priemonės pagalbos (Janus, 1984). Anot Her- 
berto Schillerio, tai svarbiausia (plg. Mattelart, 1991). Amerikos žiniasklaida tu- 
rėtų garbinti kapitalistinį gyvenimo būdą - tik dėl jo tiek daug programų, kuriose 
rodoma tiek daug gražių namų, galybė garsenybių, pavydą keliančių gyvenimo 
stilių ir galimybių... Žinoma, kai kurios populiarios programos iš tiesų parodo ir 
dabartinės Amerikos gyvenimo blogybes, pirmiausia apleistų miesto rajonų pik- 
tžaizdes, tačiau ir tokios programos išlaiko romantiką ir žadina jausmus, kuriais 
gali gėrėtis Seulo, Manilos arba Sanpaulo žiūrovai. Pagrindinis JAV žiniasklai- 
dos tikslas yra ne serialais ,„Dalasas“, ,„Bonanza“ ar „Draugai“ šviesti indonezie- 
čius, italus arba indus, o veikiau „atverti rinkas ir nusigvelbti kuo didesnį kąsnį 
pasaulinės rinkos“ (Herbert Schiller, 1992, p. 1). 

Šiuo požiūriu svarbu ne dejavimas, „kodėl visos televizijos programos nega- 
li būti tokio lygio, kaip, tarkime, puikios mūsų matytos dokumentinės apybraižos 
apie Vietnamo karą arba apie vergovės palikimą?“ Iš tiesų svarbiausia problema 
yra greičiau ta, kad, turint omenyje dabartinio kapitalizmo struktūros nulemtą po- 
reikį parduoti ir padėti parduoti, medijose vyrauja vienintelė — pramoginė - in- 
formacijos rūšis. Iš tiesų, turint omenyje medijų vaidmenį plečiant ir palaikant 
rinkos sistemą, svarbiausias klausimas galėtų būti toks: kodėl reikia transliuoti 
kokios nors mažumos interesams, problemoms arba kritikai skirtą programą? 

Kitas aspektas, kuriuo informacijos srityje pasireiškiančios tendencijos atspindi 
kapitalizmo prioritetus ir palaiko jo nepertraukiamumą, yra tai, kad jos suteikia 
ideologinę išraišką pagrindinės kapitalistinės valstybės - Jungtinių Amerikos Vals- 
tijų — vertybėms ir pasaulėžiūrai. Žinoma, tai panašu į minėtą pardavimo funkci- 
ją. Jeigu tik žiniasklaidos kuriami vaizdiniai veikia kaip paskata pirkti daiktus, 
kuriuos gamina korporacijos, jie reikšmingai padeda visai kapitalistinei sistemai. 
Vartotojiško gyvenimo būdo aukštinimas taip pat yra didžiulė ideologinė parama 
kapitalistinėms šalims. 

Vis dėlto Herbertas Schilleris, nors tikrai neignoruoja šio masinės komuni- 
kacijos indėlio Amerikos dominavimo ideologijai, išskiria 1r tokius būdus, kuriais 
masinės informavimo priemonės, daugiausia Jungtinių Valstijų, ideologiškai pa- 
laiko daugiašalę imperiją. Vienas jų susijęs su Jungtinių Valstijų pirmavimu ga- 
minant ir platinant naujienas. Kadangi JAV yra svarbiausias Žinių šaltinis, nenuos- 
tabu, kad Amerikos žiniasklaida atspindi šios šalies problemas ir interesus. To- 
dėl naujienų tarnybos plačiai vartoja ir kartu propaguoja tokius posakius, kaip „lais- 
vas verslas“, „laisva prekyba“ ir „privati nuosavybė“. „Ekonominė gerovė“, „kles- 
tėjimas“ ir „profesinė sėkmė“ taip pat yra apibrėžiamos atsižvelgiant į kapitalis- 
tinėje ekonomikoje vyraujančius požiūrius ir aplinkybes — todėl tokie terminai kaip 

„konkurencija“, „rinka“ ir „pasitikėjimas verslu“ yra nedvejojant perimami kal- 
bant apie tai, kas yra laikoma normalu ir pageidautina. 

Ko gero, dar svarbiau, kad pasaulyje vykstantys įvykiai ir tendencijos yra nu- 
šviečiami išskirtinai iš metropolijos — paprastai Amerikos — perspektyvos. Apie 
kitas valstybes žiniose kalbama tik galimų padarinių JAV prasme - nebent nelai- 
mė arba katastrofa yra tokia didelė, kad savaime užsitarnauja dėmesį. Pavyzdžiui, 
1993 m. pabaigoje Somalis — šalis Afrikos kyšulyje, kurią retas amerikietis suge- 
bėtų parodyti žemėlapyje — atsidūrė matomiausioje JAV žiniasklaidos vietoje dėl 
to, kad nereguliari šalies kariuomenė nukovė JAV kareivius, o tokios valstybės 
kaip Haitis susilaukia dėmesio, kai ten susiklosčiusi situacija gali sukelti padari- 
nių imigracija: į JAV. Taip pat ir Viduriniųjų Rytų reikalai nušviečiami daugiau- 
sia tada, kai „krizė“ sukelia svarbių padarinių Jungtinėms Valstijoms ir jų sąjun- 
gininkėms. Tuo tarpu tokios šalys kaip Indija, Pietų Afrika ir Kinija (kuriose gy- 
vena beveik pusė planetos žmonių) nusipelno būti nušviečiamos dažniausiai dėl 
sukrečiančių įvykių — žemės drebėjimų, potvynių ir bado, per kuriuos nukenčia 
tūkstančiai gyventojų. Situacija pasikeičia, kai kas nors atsitinka įsipainiojus Jung- 
tinėms Valstijoms, pavyzdžiui, kai 2001 metais Kinijoje buvo nutupdytas JAV šnipų 
lėktuvas. Tada informacija apie Kiniją keletą dienų buvo tarp svarbiausių žinių. 

Didelė dalis - faktiškai 90 procentų — pasaulio spaudoje skelbiamų tarptauti- 
nių Žinių yra tik iš keturių Vakarų naujienų agentūrų, iš kurių dvi (United Press 
International ir Associated Press) yra amerikietiškos, viena Britanijos (Reuters) 
ir viena Prancūzijos (Agence France Presse). Jos atspindi savo krašto aktualijas; 
UPI du trečdalius savo apimties skiria Jungtinėms Valstijoms ir tik du procentus 
Afrikai. Kai informacijos santykis spaudoje toks nesubalansuotas, JAV (ir Vaka- 
rų valstybėms apskritai) nereikia skelbti tokių primityvių teiginių kaip „amerikie- 
tiškas būdas“ arba „remkime kapitalistinį verslą“, kad atliktų savo ideologinę pa- 
skirtį. Užtenka pateikti iš esmės vakarietišką požiūrį į įvykius, išryškinti, kas svarbu 
metropolijai, o visą likusį pasaulį nušviesti kaip „neramumų“ — „karo“, „karinių 
perversmų“, „katastrofų“ ir „sausrų“ zoną (dažniausia, kai tai paliečia dominuo- 
jančias valstybes). Pateiktos kaip „problemos“, žinios iš pasaulio nesunkiai in- 
terpretuojamos kaip keliančios nerimą, prievartos ir smurto grėsmę bei nepatiki- 
mos, dramatiškos arba kaip tai, dėl ko galima apgailestauti — kai užklumpa nau- 
jas ciklonas, išsiveržia vulkanas arba žūva derlius. Pasak Johno Pilgerio, palai- 
kančio Herberto Schillerio nuomonę, pernelyg dažnai rodomos „tik televizijos ek- 
rane šmėkščiojančios bežadės figūros. Jie nesiginčija 1r nesipriešina. Jie neturi 
drąsos. Jie neturi vizijos“ (Pilger, 1991b, p. 10). Apskritai jie neatrodo „tikri žmo- 
nės“, bent jau „žmonės kaip ir mes“, ir ta regimybė padeda palaikyti nuomonę, 
kad brandaus kapitalizmo kraštai (kuriuose gyvena 25 procentai viso pasaulio gy- 
ventojų ir kuriuose yra apie 80 procentų viso turto) 1š tiesų yra „normalūs“. 

Be to, nors tai kalba apie vakarietiškos, pirmiausia amerikietiškos žiniasklai- 
dos dominavimą, turime nepamiršti, kad technologinis Vakarų pranašumas (paly- 
dovais, telekomunikacijomis, kompiuteriais) stiprina jų perspektyvas. Tai rodo ir 
Amerikos pirmavimas daugelyje pramogų sričių: amerikietiški filmai, amerikie- 
tiška televizija, taip pat didelė dalis muzikos verslo. Būtent kapitalistiniai Vaka- 
rai turi lėšų filmams kurti, išteklių ir galimybių organizuoti globalią rinkodaros 
kampaniją, galimybę kurti ir platinti „muilo operas“. Ideologinis šios srites turi- 
nys dažnai esti neaiškus, retsykiais turintis tam tikrų niuansų, o kartais netgi prieš- 
taraujantis privačiam kapitalui. Vis dėlto tikrai būtų sunku ginčytis, kad apskritai 
amerikietiškų pramoginių filmų, tebūnie tai „Namelis prerijose“, „Aš myliu Liu- 
si“ arba „Draugai“ idėjinis turinys patvirtina Amerikos, kaip trokštamos, pavydą 
keliančios visuomenės, kurios pavyzdžiu turėtų sekti kitos valstybės, įvaizdį. 

Tokius dalykus įžvelgia Herbertas Schilleris, vienas ryžtingiausių naujos pa- 
saulio informacinės sistemos šalininkų. Schillerio pozicija logiškai išplaukia iš 
prielaidos, kad žiniasklaidoje vaizduojami nelygūs struktūriniai santykiais, kurie 
padalija pasaulio gyventojus, pagrįsta tikrovė. 1992 metų gegužę kalbėdamas Pran- 
cūzijoje jis paragino atkreipti dėmesį į nepaliaujamai didėjantį atotrūkį tarp tur- 
tingų ir skurstančių šalių. Jo požiūriu, ši „globalios nelygybės“ problema kyla iš 
Vakarų kapitalizmo dominavimo pasaulio ekonomikoms, o Vakarų žiniasklaida, 
jo įsitikinimu, prisideda prie šio dominavimo, pateikdama ją palaikančias idėjas 
bei įvaizdžius (Schiller, 1992, p. 2). 

Jis tvirtina, kad norint sudaryti sąlygas neturtingesnėms šalims pagerinti sa- 
vo dalią, būtina mesti iššūkį „informaciniam imperializmui“. Šiuo metu pasaulio 
informacinė aplinka daugiausia formuojama Vakarų valstybių, pirmiausia Ameri- 
kos (McPhail, 1987). Naujienos, filmai, muzika, švietimas, knygų leidyba yra be- 
veik „vienos krypties“ (Varis, 1985; Nordenstreng ir Varis, 1974). Netgi nuosai- 
kūs analitikai sutinka, kad egzistuoja „medijų priklausomybė“ nuo Vakarų (Smith, 
1980), o tokia situacija ir galimi padariniai kelia rūpestį taip pat ir daugeliui ne- 
marksistinės pakraipos teoretikų. Pavyzdžiui, Prancūzijoje seniai įprasta kalbėti 
apie amerikietiškų medijų persvaros grėsmę kultūros vientisumui (Servan-Schreiber, 
1968). Tai ne išimtis, kadangi, kaip pastebi Dyson ir Humphries (1990), yra „daug 
Vakarų Europos transliuotojų ir politikos strategų, kurie bijo dėl „visaapimančio 
Dalaso“ prarasti Europos kultūrinį tapatumą“ (p. 19). 

Anot Herberto Schillerio, informacinės priemonės, padedančios išlaikyti Va- 
karų dominavimą, ir reiškia „kultūrinį imperializmą“ (Tomlinson, 1991). Jis ra- 
pasaulio informacijos sistemą“, paveikęs UNESCO (Nordenstreng, 1984) ir pri- 
vertęs Jungtines Valstijas pasitraukti iš šios organizacijos, šiai perėjus prie minė- 
tos politikos (Preston ir kt., 1989). Atsigręžęs į debatus UNESCO, vykusius iki 

1989 metų, Schilleris, apžvelgdamas judėjimo už naują pasaulio informacinės srities 
istoriją, išdėstė savo požiūrį į dabartinę informacijos aplinką. Naujoji pasaulio 
informacinė sistema, jo žodžiais, buvo 


pastanga bent šiek tiek kontroliuoti informaciją, nukreiptą į jų (trečiojo pasaulio) 
šalis ir susigrąžinti savo nacionalinių kultūrų kontrolę. Jos norėjo kelti savo klau- 
simus ir sukurti kitokio gyvenimo viziją. Vakaruose visa tai buvo deformuota. Naujų 
pasaulio informacinių sistemų poreikis Vakaruose buvo pateikiamas išimtinai kaip 
trečiojo pasaulio diktatorių pastangos paversti vergais savo liaudį, uždraudus laisvai 
sklindantį Vakarų „švietimą“. Žinoma, kai kuriuos kraštus yra valdę ir autoritari- 
nės krypties vadovai, tačiau šitoks viso judėjimo vertinimas yra aiškiai iškraipy- 
tas. Raginimas kurti naują informacinę sistemą jau pamirštas. Bet mes vis tiek tu- 
rime naują sistemą - transnacionalinę informacinę sistemą. 

(Schiller, 1989b) 


Aišku, kad marksistinis požiūris pabrėžia korporacinio kapitalizmo plitimo įta- 
ką informacinei aplinkai ir savo šalies viduje, ir, neišvengiamai, tarptautiniu mas- 
tu. Reikėtų pabrėžti, kad mes ne tik konstatuojame išorės aplinkybių daromą 
spaudimą informacijos sričiai. Priešingai, korporacinio kapitalizmo brendimas 
buvo procesas, kurio sudėtinė ir paveiki dalis buvo informacijos pramonė. Tai- 
gi korporacinio kapitalizmo plėtros istorija sykiu buvo ir žiniasklaidos korpo- 
racijų plėtros istorija. Kaip 1r visas korporacinis kapitalizmas, žiniasklaidos kor- 
poracijos stambėjo, koncentravosi, plėtė savo interesus ir ryžtingai perėjo į tarp- 
tautinį lygmenį. 

Pagrindiniai britų „politinės ekonomijos“ specialistai Peteris Goldingas ir Gra- 
hamas Murdockas nuo XX a. 8-0jo dešimtmečio vidurio uoliai fiksavo šias ten- 
dencijas (Murdock ir Golding, 1974; 1977). Jų išsamaus britų informacijos pra- 
monės permainų empirinio tyrimo išvada tiesmuka: atsirado „didžiuliai komuni- 
kacijų konglomeratai“, turintys su niekuo nesulyginamą galią formuoti simbolinę 
aplinką, kurioje mes visi gyvename“ (Murdock, 1990, p. 2). Jie išskiria skirtin- 
gus žiniasklaidos konglomeratų tipus (pavyzdžiui, pramonės konglomeratai, to- 
kie kaip Amerikos milžinas General! Electric, kuriam priklauso TV tinklas NBC 
ir pagrindinė įmonė RC4, ir komunikacijų konglomeratai, tokie kaip Ruperto Mur- 
docho News International, kuriam priklauso laikraščių, kino ir televizijos akcijos 
visame pasaulyje). Visos jos yra milžiniškos nacionalinio ir tarptautinio masto ka- 
pitalistinės korporacijos (Murdock, 1982; Golding, 2000). 

Žinodami tai, samprotauja Herbertas Schilleris, neturime stebėtis, kad šiuolai- 
kinė žiniasklaida uoliai palaiko kapitalistinę sistemą. Iš tiesų, Žinant jų veiklos 
principus ir organizacijos formas, be abejo, kebloka paaiškinti tas kelias šiuolaikinių 
komunikacijų sritis, kurios aklai nepalaiko kapitalizmo vertybių (Dreier, 1982). 

Maža to, pagrindiniai žiniasklaidos bruožai atsispindi visose jų veiklos srity- 
se. Pasvarstykime šiuo aspektu Schillerio nuomonę, kad su darbo jėga jos elgiasi 
taip, kaip ir kitos kapitalistinės korporacijos: 


Manau, kad žiniasklaidos pramonė nėra kitokia negu pagrindiniai ... Amerikos 
pramoniniai koncernai. Jeigu prieisime iki esminių problemų, tokių kaip darbo vieta, 
ir paklausime, „koks žiniasklaidos industrijos požiūris į darbą?“... sužinosime, kad 
didžioji žiniasklaida — tai galingi darbdaviai. Vadinasi, jų požiūris į darbą ir dar- 
bo jėgą vargu besiskiria nuo požiūrio didelėse automobilių gamyklose, paslaugų 
pramonėje ir draudimo bendrovėse. Darbas ir darbo jėga turi savo kainą, ir tu, 
kiek galėdamas, stengiesi tą kainą numušti. Tai tipiškas darbdavio požiūris. Taigi 
aš manau, kad didžiosios žiniasklaidos dalies interesai panašūs kaip ir visos kor- 


poracinės bendruomenės. 
(Schiller, 1990a, p. 20) 


Labai: jau knieti priminti ryžtingą ir (pergalingą) News International spaustuvių 
profsąjungų puolimą XX a. devintajame dešimtmetyje, kurio buvo imtasi norint 
perkelti biurus ir gamybos padalinius iš Flytstryto gatvės Londone į Wappingą, 
kur buvo diegiamos naujos technologijos ir naujos darbo taisyklės. Rezultatas — 
spaustuvėje liko daug mažiau darbuotojų, o šie tapo daug „lankstesni“ negu ligi 
tol — galėtų būti pavyzdžiu kitoms korporacijoms, kaip šiais laikais modernizuo- 
ti, valdyti ir disciplinuoti nepaklusnius darbuotojus. 


RINKOS KRITERIJAI 


Schillerio požiūriu, šiuolaikinė informacinė aplinka išreiškia korporacinio kapitaliz- 
mo interesus bei prioritetus ir yra svarbiausias tarptautinę kapitalistinę ekonomiką 
palaikantis dėmuo. Tačiau marksistinė informacijos samprata apima gerokai dau- 
giau. Kad geriau suprastume jos indėlį, pateiksime pavyzdžių, kaip pagrindiniai 
kapitalizmo interesai prisideda prie vis didesnės visuomenės „informatizacijos“. 

Pravartu pradėti nuo svarbiausio kapitalizmo intereso — rinkos. Schilleris teigia, 
kad rinkos dėsniai, pirmiausia maksimalaus pelno siekimas, iškalbingi informa- 
cijos srityje yra tokie pat, kaip ir visoje kapitalistinėje visuomenėje. Paprastai in- 
formacija bus gaminama ir pasiekiama tik ten, kur galima ją pelningai parduoti, 
ir gausiausiai ir (arba) kokybiškiausiai bus gaminama ten, kur pelno galimybės 
yra geriausios. Taigi rinka lemia sprendimus, kokio pobūdžio informaciją gamin- 
ti, kam ir kokiomis sąlygomis. 

Šis spaudimas juntamas netgi naujų technologijų diegime. Kad iki galo su- 
prastume šio teiginio reikšmę, turime prisiminti, kaip „informacinės visuomenės“ 
teoretikai įpratę įrodinėti, jog technologinės naujovės skelbia „informacijos am- 

žių“. Žvelgiant iš šios perspektyvos, galima numanyti, kad kažin kokiu nesuvo- 
kiamu būdu išrastos technologijos tiesiog „atsiranda“ ir patekusios į socialinę sritį 
gali būti naudojamos pozityviais arba negatyviais tikslais. Šiuo požiūriu informa- 
cinės technologijos lemia „informacinės visuomenės“ formavimąsi ir kartu yra neut- 
ralios, laisvos įvairių vertybių arba grupinių interesų. Prieštaraujantys šiam po- 
žiūriui įrodinėja, kad kapitalistinėse visuomenėse viską lemia rinka, kad produk- 
tai, kurie pasidaro prieinami, patys turi rinkos vertybių žymę. Stebinantis pavyz- 
dys buvo pagrindinio britų IT tiekėjo bendrovės Thorn-E MI direktoriaus pareiški- 
mas, kad jo bendrovė „priėmė sprendimą pasitraukti iš medicinos elektronikos sri- 
ties, nes paaiškėjo, kad artimiausioje ateityje sunku tikėtis gero pelno“ (Thorn- 
EMI, 1980). Šiuo atveju lėmė tai, kad Zhorn-E MI suvokė, jog savo interesus ge- 
riausiai gali patenkinti orientuodamasi į plataus vartojimo prekių gamybą. Medi- 
cinos elektronika, jų nuomone, nėra ta sritis, kuri duotų maksimalų pelną, tuo tarpu 
televizija, vaizdo ir kitokia laisvalaikiui skirta produkcija tam tiko, tad Thorn-EMI1 
ėmė rinktis, siekdama sėkmės rinkoje tikslo. 

Informacijos pramonėje dominuojančios korporacijos nesidrovėdamos veikia 
pagal rinkos dėsnius ir pritaiko savo produkciją pelningiausioms sritims. Tai turi 
gluminti manančius, kad „informacijos amžiuje“ informacinės technologijos ne- 
patenka į socialinių įtakų lauką bent jau turint galvoje techninę įrangą (juk asme- 
ninis kompiuteris nėra nei gėra, nei bloga, ir neturi socialinės vertės; jį galima 
naudoti pamokslams rašyti ir juodžiausiai pornografijai rodyti), ir kad daugiau in- 
formacijos yra iš esmės geras dalykas (atrodo, čia giliai įsišaknijusi nuostata, jog 
daugiau informacijos savaime yra naudinga). 

Turėtų trikdyti, kad šis kritinės teorijos principas nukreiptas į tai, kas yra už 
baigtinių produktų, kurie pasiekia rinką, ir klausia, kokie buvo korporacijų pri- 
oritetai mokslinio tyrimo metu? MTP biudžetai, kuriuos sudaro kasmet tokių ben- 
drovių lyderių kaip IBM, ATA T ir Siemens skiriami milijardai dolerių, yra nau- 
dojami naujos kartos technologijoms kurti, bet atvirai užsakovas tam neįpareigo- 
ja. Antai Didžiosios Britanijos telekomas (BT) kasmet išleidžia šimtus milijonų 
svarų mokslo tiriamiesiems ir eksperimentiniams darbams, bet tai buvo kruopš- 
čiai suplanuota ir tikslinga investicija. Du Financia/ Times žurnalistai, pastebėję, 
kad „tyrimo dėl paties tyrimo laikai jau baigėsi“, paaiškino, jog tai yra „praban- 
ga, kurios komerciškai orientuotas, turintis konkuruoti BT negali sau leisti“ (Brad- 
shaw ir Taylor, 1993). 

Aišku, kad santykis nėra toks (MTP negali garantuoti, kad bus sukurta tam 
tikra inovacija), tačiau nenuginčijama, kad privačios korporacijos nusprendžia in- 
vestuoti į mokslinio tyrimo projektus daugiausia komerciniais sumetimais. Vie- 
nas pavyzdys 1š daugelio: 1986 m. BT paprašė Monopolijų ir jungimosi komisi- 
jos leidimo įsigyti Kanados telekomunikacijų įrangos tiekimo bendrovę (Mitel), 

kad galėtų pagerinti savo verslo perspektyvas. Prašymą pagrindė argumentas, kad 
norėdamas išplėsti savo rinką BT turi „išplėsti ir produkcijos apimtį, įdiegdamas 
naujus „svarbiausius“ gaminius, kuriais remiantis būtų kuriamos įvairios biurų sis- 
temos, skirtos parduoti šalyje ir svetur“. Toliau bendrovė aiškino, kad sumany- 
mas atnaujinti asortimentą buvo sąmoningai suplanuotas galvojant apie konkre- 
čias rinkas. Iš tiesų komisija į protokolą įrašė: 


BT paaiškino, jog norint tokius produktus greitai perkelti iš abstrakčių sąvokų sta- 
dijos į rinką, svarbiausia turi būti glaudus ryšys tarp mokslinio tyrimo, plėtros, 
gamybos ir platinimo. Todėl BT strategijoje numatytas jungtinis mokslinių bei eks- 
perimentinių programų ir gamybos sektorius. 

(Monopolies and Mergers commission, 1986, p. 42) 


Esant tokiam spaudimui neišvengiama, kad skirstant lėšas mokslo tiriamosi0ms 
ir eksperimentinėms programoms palankiausiai vertinamos rinkai patraukliausios 
sritys. Tai reiškia, kad produktus ir paslaugas taip pat veikia rinkos dėsniai. Pa- 
vyzdžiui, pagrindinė telekomunikacijų rinka yra korporacijos — didieji vartotojai. 
Didžiosios Britanijos telekomas beveik trečdalį pajamų gauna iš 300 klientų, dau- 
giau negu 70 procentų apyvartos susiję su verslo klientais (Newman, 1986, p. 29), 
o tarptautiniai ryšiai yra neabejotinai pelningiausias BT baras. Taigi nesunku at- 
spėti, kur sutelkti paklausiausi informacijos produktai ir paslaugos. Korporaci- 
niam sektoriui yra pasiekiamos visos aukščiausios kokybės paslaugos — nuo tarp- 
tautinių ryšių tinklų, PABX sistemų, fakso paslaugų, duomenų ir teksto apdoroji- 
mo iki vaizdo konferencijų. Tuo pat metu mažiausiai 20 procentų namų ūkių Jung- 
tinėje Karalystėje neturi paprasčiausio telefono. Suprantama, kad tokiomis aplin- 
kybėmis pagrindinis BT konkurentas Mercury (tarptautinės bendrovės Cable and 
Wireless antrinė bendrovė) buvo įsteigtas galvojant apie pelningą verslo sritį. Sie- 
kiant šio tikslo, jo paslaugos buvo sukoncentruotos Londono centre ir didžiuo- 
siuose miesto rajonuose, kuriuose daugiausia vartotojų. 

Vieną paradoksalią šio prioritetų nustatymo pasekmę pastebėjo buvęs žurna- 
lo Computing redaktorius Richardas Sharpe. Jo nuomone, didžioji dalis „,naujų- 
jų“ technologijų iš tiesų yra „senos“, kadangi esami produktai, kurių paklausa pa- 
sitvirtino, tik papildomi. Tokiu būdu kompiuterių pramonė, teigia Sharpe, patei- 
kia „viešumai pažangos kaukę, slepiančią konservatyvų veidą“ (Sharpe, be datos, 
p. 111). Pavyzdžiui, stebėtina, kad dauguma namams skirtų informacinių produk- 
tų faktiškai yra televizoriaus patobulinimai. Vaizdo aparatūra, kompiuteriniai žai- 
dimai ir panašūs dalykai — visa tai yra sėkmingos komercinės technologijos re- 
zultatas. Kam siūlyti naujus dalykus, jei televizija yra visų mėgstamiausia laisva- 
laiki0 technologija? 


INFORMACIJA IR BRANDUS KAPITALIZMAS 147 


Tie skaitytojai, kurie mano, kad tokį rezultatą lemia naujos technologijos ir 
kad tai neišvengiama, dabar turi pasitelkti vaizduotę. Tikrai nėra techninio pa- 
grindo namų IT sieti su televizoriumi nei kurti pabrėžtinai pramogines progra- 
mas. Stipriausias reikalavimas, be abejo, yra pelningai parduoti; vadinasi, namams 
skirtos IT/informacija buvo plėtojamos taip, kaip diktavo rinka. Galiausiai, kaip 
tikėtasi, sukuriami įprasti produktai ir programos. Sharpe komentuoja: 


Alternatyvios grupės ieško alternatyvių būdų, kaip panaudoti technologijas. Bet 
jų labai nedaug. Dažniausiai joms nepasiseka, kadangi technologija nėra skirta al- 
ternatyviam panaudojimui, ji sukurta ne tam, kad ką nors keistų - ji sukurta, kad 
išsilaikytų. 

(Sharpe, be datos, p. 40) 


Atidžiau panagrinėjus informaciją, kurios taip padaugėjo pastaraisiais metais, ne- 
sunku nepastebėti rinkos požymių. Įprasta manyti, kad kuo informacijos daugiau, 
tuo geriau, tad apie rinkos vaidmenį ir galimus neigiamus to spaudimo padari- 
nius retai susimąstoma. Bet pakanka kritiškai įvertinti posakį, jog visa informa- 
cija informuoja ir tam tikru atžvilgiu kuria pažangą, palyginti su ankstesniais — 
tikriausiai, ne tokiais „informuotais“, vadinasi, ir mažiau Žinių turėjusiais laikais, 
kad suabejotum, ar kasdienybę užmiršti padedančios televizijos programos yra ver- 
tingos. Manau, kad su tuo sutiks daugelis skaitytojų. Galima taip pat skeptiškai 
vertinti internetinę informaciją. Žinoma, jos labai daug ir ji be galo įvairi. Nema- 
ža dalis internete skelbiamos informacijos, ypač tokių viešųjų organizacijų kaip 
universitetai (apie tai kalbėsiu 7 skyriuje), yra kokybiška. Bet ar kas pasvarsto, 
kad internete labai daug abejotinos vertės informacijos, kad tai yra ne kas kita, 
kaip, tarkim, nauja patrauklų įvaizdį bekuriančios ir savo gaminius reklamuojan- 
čios korporacijos prekybos erdvė? 

Užuot su išgąsčiu stebėjus, kaip auga duomenų bazės, kuriomis dabar gali- 
ma naudotis iš bet kurio terminalo, naudingiau griežtai paklausti, kokiais kriteri- 
jais remiantis jos sudaromos ir kuo pagrįstas jų prieinamumas. Nesunku suprasti, 
kad informacijos paslaugų kūrėjai paprastai stengiasi patraukti korporacijų dėmesį, 
nes joms informacija reikalinga čia ir dabar, ir jie pajėgūs mokėti aukščiausią kainą. 
Ši aplinkybė nulėmė spartų „informacijos fabrikų“ TRW, Telerate, Ouotron ir Da- 
tastream, augimą. Todėl labai iškalbinga Schillerio pastaba: 


Rinkos ekonomikoje savikaina: neišvengiamai tenka svarbiausias vaidmuo spren- 
džiant ... kokia bazė bus sukurta ir kam ji bus naudojama (ir kas apmokės). Me- 
džiagos, kuri patenka į duomenų bazę, atranka yra glaudžiai susijusi su informa- 
cinės paslaugos poreikiu ir jos perkamumu. 

(Schiller, 1981, p. 35) 

Būtent tai verčia profesorių Schillerį piktai klausti: 


Kas toji šiandien gaminama neįtikėtinai sudėtinga informacija? Fondų biržų kai- 
nos, prekių kainos, informacija apie valiutų kursus. Yra stambių privačių duome- 
nų gamintojų, visokiausių tarpininkų ... kurie turi savo monitorius ir nardo infor- 
macijos tinkluose, kur jiems atsiveria neįtikėtini specifinės informacijos masyvai, 
bet visa tai susiję su siekiu sukaupti daugiau pinigų fondų biržoje ... reguliuoti 
kapitalo judėjimą šalies viduje ir už jos ribų ... štai kam tenka didžioji šios infor- 
macijos dalis. 

(Schiller, 1990b, p. 3) 


Davidas Dicksonas (1984) šį argumentą praplečia, aiškindamas mokslo ir tech- 
nologijų — pagrindinių Žinių sričių — istoriją po Antrojo pasaulinio karo. Kaip svar- 
biausius naujovių skatintojus jis mini korporacijas ir kariuomenę. Herbertas Schil- 
leris mano, kad šių veiksnių yra mažiau, kadangi kariuomenės pareiga apginti ir 
išsaugoti kapitalistinę sistemą ir rinkos etosą. Jis rašo, kad 


kariuomenės dėmesys komunikacijai, kompiuteriams ir palydovams ... nėra tik šiaip 
domėjimasis pažangiomis technologijomis. JAV ginkluotųjų pajėgų užduotis — tar- 
nauti valstybei ir ginti pasaulinę ekonominės organizacijos sistemą, kuriai vadovauja 
galingi ir įtakingi privataus kapitalo konglomeratai, gaunantys iš jos pelną. 
(Schiller, 1984a, p. 382) 


Kariuomenė galėtų kelti milžiniškus reikalavimus informacijai, bet kadangi ji tu- 
ri palaikyti viso pasaulio kapitalistinę imperiją, informacijos sritį iš esmės regu- 
liuoja rinka — kapitalistinio verslo, kuriam kariuomenė yra pasišventusi, šerdis. 
Laikantis šio požiūrio lengviau suprasti Schillerio „informacinės visuomenės“ ver- 
tinimą: būdama anaiptol ne labdaros padarinys, ji išreiškia kapitalo įsipareigoji- 
mą pelno siekimo etikai. Taigi 


tai, kas vadinama „informacine visuomene“, iš tikrųjų yra gaminimas, apdoroji- 
mas ir platinimas labai didelio kiekio įvairiausio pobūdžio duomenų - asmeninių 
ir viešųjų, socialinių ir komercinių, ekonominių ir karinių. Didžioji dalis infor- 
macijos yra gaminama tam, kad patenkintų specifinius brandžios industrinės vals- 
tybės superkorporacijų, valstybės valdymo biurokratijos 1r kariuomenės poreikius. 

(Schiller, 1981, p. 25) 


Dicksonas praplečia šią temą trimis pagrindinėmis Amerikos mokslo politikos tarps- 
niais. Pirmajame, pokariniame, svarbiausia buvo mokslą susieti su kariniais po- 
reikiais ir branduoline energija. Septintajame ir aštuntajame dešimtmečiais įvyko 
ryškūs pokyčiai, svarbesnis vaidmuo teko socialinėms reikmėms ir sveikatos ap- 

saugos bei aplinkos apsaugos problemoms, pakoregavusioms mokslo politiką. 
Trečiajame tarpsyje, prasidėjusiame XX a. aštuntojo dešimtmečio pabaigoje ir vis 
dar tebesitęsiančiame, daugiausia dėmesio skiriama ekonominėms ir karinėms reik- 
mėms patenkinti. Devintojo dešimtmečio pradžioje svarbiausia buvo, kad „mokslas 
padėtų Amerikos pramonei konkurencinėje kovoje ir karo technologijomis“ (Dick- 
son, 1984, p. 17). Dėl to mokslas vis dažniau laikomas „pelninga preke“ (ten pat, 
p. 33), o į mokslinę veiklą braunasi valdybų posėdžių ir korporacinių planų kal- 
ba. Nūnai, Dicksono vertinimu, diegiant naujoves, vadovaujamasi principu, kad 
bus gaminama tik tai, kas neš pelną. Todėl įprasta kalbėti apie „Žinių kapitalą“, o 
tai perša mintį, kad mokslininkai ir technologai yra suvokiami kaip veiksniai, į 
kuriuos investuojama ir iš kurių tikimasi atitinkamo pelno. Netgi į universitetuo- 
se ir akademinėje srityje dirbančius mokslininkus imama žiūrėti kaip į „antrepre- 
nerius“, raginant juos glaudžiai bendradarbiauti su verslu ir kurti komerciniu po- 
žiūriu perspektyvius gaminius. 

Dicksonas tvirtina, kad siekiant sėkmės rinkoje, mokslo ir technologijų Ži- 
nios neišvengiamai nukreipiamos nuo kitų svarbių tikslų, tokių kaip visuomenės 
sveikata, paslaugos, darbo sąlygų gerinimas arba aplinkosauga. Todėl universite- 
tai, kitos institucijos, kadaise jautusios pareigą bent iš dalies tenkinti visuomenės 
poreikius ir siekti Žinių, vis dažniau keičia kryptį ir imasi mokslinių tyrimų, ku- 
rių tikslas — stiprinti konkurencinę pramonės galią ir formuojant nuomonę, kad 
technologinius pokyčius lemia rinka. 

Informacijos sritį stipriai paveikė programos, siekusios privatizuoti kadaise 
visuomenei priklausiusias komunalines įmones ir panaikinti valstybinį reguliavi- 
mą anksčiau valstybės žinioje buvusioms organizacijoms. Jų šalininkai atvirai teigė, 
kad rinka efektyviausiai skatina našumą (privati nuosavybė teikė vilčių, jog ats1- 
ras asmeninis suinteresuotumas ištekliais 1r bus atsižvelgiama į klientus) 1r kon- 
kurenciją (taigi ir paslaugų kokybę) anksčiau monopolistinėse srityse. Visoje Eu- 
ropoje, Jungtinėse Valstijose ir Tolimuosiuose Rytuose, priklausomai nuo vietos 
sąlygų ir istorijos, nuo XX a. 9-ojo dešimtmečio buvo įgyvendinamos strategi- 
jos, kaip padaryti, kad informacijos sritis labiau reaguotų į rinkos reikalavimus ir 
nuo jų priklausytų (Nguyen, 1985). Vincento Mosco (1989) nuomonė, jog tai „reiš- 
kia strategijos atsisakymą dėl rinkos“ (p. 201), yra visiškai teisinga, kadangi pa- 
brėžia rinkos prioritetą, tačiau klaidinga sakyti, kad tai esąs strategijos atsisaky- 
mas. Priešingai, privatizavimas ir valstybės reguliavimo panaikinimas yra sąmo- 
ningai ir aktyviai vykdoma politika, siekiant užtikrinti, kad IRT ir informacija būtų 
racionaliai ir tinkamai plėtojamos. 

Pagrindiniai rezultatai buvo akivaizdžiai matomi pirmiausia telekomunikaci- 
jų srityje, bet kurios „informacinės visuomenės“ svarbiausiame ramstyje (Garn- 

ham, 1990, p. 136—-153). Nuo pat įkūrimo 1981 metais, žlugus valstybės valdo- 
mam pirmtakui Post Office, Britanijos telekomas veikė vadovaudamasis komer- 
ciniais principais, prioritetą teikdamas klientams, turintiems storiausias pinigines 
(korporacijoms ir stambiems vyriausybiniams sektoriams), diegdamas naujas bei 
tobulindamas esamas paslaugas ir imdamasis priemonių, skirtų užtikrinti jo, kaip 
pelno siekiančios įmonės, sėkmę. 

Iki XX a. devintajam dešimtmečiui būdingų strategijų, nors jų politika retai 
būdavo aiškiai formuluojama, telekomunikacijos Didžiojoje Britanijoje veikė pagal, 
taip vadinamas bendrąsias „viešųjų paslaugų“ normas. Buvo orientuojamasi į jų 
pasiekiamumą nieko nediskriminuojant, galimybę gauti informaciją ir ja naudo- 
tis, „pagrįstas kainas ir [produkto] įperkamumą“ (OECD, 1991, p. 26). Tai buvo 
pasiekta kompleksiškai subsidijuojant atskirus tinklo segmentus. Telekomunika- 
cijų monopolis taip pat veiksmingai palaikė Didžiosios Britanijos elektronikos pra- 
monę Iš šių vidinių šaltinių pirkdamas per 80 procentų reikalingos įrangos ir šitaip 
remdamas vyriausybės strategiją ekonomikos srityje. 

Vis dėlto Thatcher vadovaujamos vyriausybės (1979-1990) į rinką orientuo- 
ta politika skatino atsisakyti valstybinio reguliavimo ir atėmė iš Britanijos tele- 
komo „natūralų monopolį“. Į tai buvo greitai sureaguota, ir privataus kapitalo pa- 
grindu susikūrė bendrovė Mercury, kėlusi uždavinį ne teikti alternatyvias telefo- 
no paslaugas, bet veikiau užkariauti verslo informacijos srautus, neabejotinai svar- 
biausią telekomunikacijų rinką. Kadangi Mercury valdo tik vos daugiau negu 10 
procentų rinkos, ji svarbi pirmiausia ne kaip konkurentė, bet labiau kaip teleko- 
munikacijose įsigalėjusių naujų prioritetų rodiklis. 

Tolesnis BT privatizavimas reiškė, kad vėl akcentuojamas pelnas ir ryžtingai 
orientuojamasi į rinką. Tai reiškėsi įvairiais būdais. Pirma, atsakydama į Mercu- 
ry pastangas patraukti turtingiausius klientus, tose srityse BT sumažino kainas. 
Bendrovė netrukus pasiskundė, kad „patiria nuostolių teikdama paslaugas vietos 
vartotojams“, kadangi seniau pastaruosius rėmė i1mdama didesnius mokesčius iš 
verslo vartotojų. Žinoma, anksčiau tokios problemos nebuvo, bet apie 1990 me- 
tus Mercury, neslegiama įsipareigojimo teikti paslaugas visiems, atakavo korpo- 
racijų rinką gaudama beveik 30 procentų 1š valstybės biudžeto už vartotojų, tu- 
rinčių 100 ir daugiau linijų, pokalbius. Dabar BT ėmė dejuoti, kad „daug varto- 
jantys klientai [t. y., korporacijos] už ryšių paslaugas moka per brangiai“, o pats 
BT „negali gauti reikiamų pajamų iš maždaug 580 procentų klientų [t. y. namų ūkių]“ 
(British Telecom, 1990). Ką tai reiškė, nesunku nuspėti: privatizavus ir panaiki- 
nus valstybinį reguliavimą šiokią tokią vyriausybės kontrolę vykdė Telekomuni- 
kacijų tarnyba (O/fice of Telecommunication, Oftel), kuri nustatė BT kainų kėli- 
mo ribas, tačiau tokias, kurios lietė tik kainų vidurkį. Realiai namų vartotojams 
kainos pakilo anksčiau nei verslui. 

Antra, BT, dabar jau privati korporacija, siekianti maksimalaus pelno, sten- 
gėsi patekti į pasaulinę telekomunikacijų rinką. Jis įsigijo gamybinės įrangos 
Šiaurės Amerikoje ir buvo mažiau suinteresuotas pirkti įrangą iš britų tiekėjų. 
Toliau 1993 metais BT investavo 4,3 milijardų dolerių (2,8 milijardo svarų) už 
20 procentų bendrovės MCI (Microwave Communications Inc.), antrosios pa- 
gal dydį JAV tarptautinių komunikacijų bendrovės akcijų, o po kelerių metų 
sudarė daugiamilijoninę sutartį sujungti turtus su Šiaurės Amerikos milžinu 
AT6T. Tokio žingsnio motyvas — noras labiau įsiskverbti į rinką, suprantant, 
kad sparčiausiai auganti rinkos sritis darosi vis labiau tarptautinė ir kad svar- 
bią tarptautinės rinkos dalį sudaro informacijos srautai tarp korporacijų. Ben- 
dra BT ir ATA T įmonė, pradėjusi veikti 2000 metais, nusitaikė į „tarptautinio 
verslo klientus“. BT tai suprato ir pripažino, kad „stambiausi klientai ... pa- 
prastai yra tarptautinės bendrovės, turinčios savo filialus visame pažangiame 
pasaulyje“ (British Telecom, 1990, p. 6). Taigi BT dabar „labai aiškiai siekia 
aprūpinti ryšių tinklais ir ryšių paslaugomis tarptautines bendroves“ (British Te- 
lecom, 1993, p. 25). Tikėtasi, kad dalis MCI, sąjunga su ATA T ir parterystė su 
Europos korporacijomis padės BT tapti lyderiu teikiant korporacijoms tinklo 
paslaugas. Tai, kad šie ambicingi sumanymai dramatiškai žlugo (sutartis buvo 
nutraukta 2001 metais, o susiliejimas su MCI įstrigo), nereiškia, kad nieko ne- 
buvo daroma gerinant paslaugas eiliniams namų vartotojams. Investavimo tikslas 
— sujungti į globalų tinklą maždaug 25 000 tarptautinių korporacijų, suteikiant 
joms galimybę pareikšti savo nuomonę ir gauti informacines paslaugas, būti- 
nas jų sėkmingai veiklai. 

BT nejaučia jokių nepatogumų suteikusi prioritetą verslo rinkai, manydama, 
kad tai „būsiąs pajamų šaltinis paslaugoms gerinti ir technikai tobulinti, vėliau 
[nauju pavidalu] teksiantis ir gyventojų rinkai“ (British Telecom, 1990, p. 6). Tai, 
be abejo, „nutekėjimo“ ekonomikos teorija, pritaikyta „informacijos revoliucijai“. 

Trečia, per 1990 metus BT sumažino darbuotojų skaičių, tačiau gavo didesnį 
pelną: iš 1989 metais buvusių maždaug 250 000 dirbančiųjų 1991 metais liko 
150 000, o pajamos per tą patį laikotarpį išaugo nuo 11 milijardų iki 13,3 mili- 
jardų svarų sterlingų. 

Nė vieno 1š šių faktų nereikėtų vertinti kaip nepasitenkinimo BT, o verčiau 
žiūrėti kaip į pavyzdį, iliustruojantį, jog informacijos srities pokyčius iš esmės 
sąlygoja rinkos principai ir prioritetai. Išlaisvintas nuo ankstesnių suvaržymų ir 
apribojimų, kai dar buvo valstybei priklausantis monopolis, Britų telekomunika- 
cijų milžinas nūnai veikia kaip bet kuri kita privati korporacija. Jos svarbiausias 
kasdienis tikslas yra sėkmė rinkoje, tad savo paslaugas ir veiklos būdus BT deri- 
na su šiuo tikslu. Jeigu tai reiškia kainų didėjimą namų ūkių vartotojams, atleidi- 
mus iš darbo ir naujų informacinių paslaugų orientavimą į labiausiai pasiturin- 

čius klientus — nieko nepadarysi. Tai tiesiog rinkos logika ir suprantamas bei pa- 
grįstas antreprenerių vadybinis sprendimas. 

Galiausiai galima būtų atkreipti dėmesį į rinkos spaudimą tokiems dalyviams 
kaip BT. Nesunku patikėti, kad iš esmės pačios bendrovės pasirenka, ar perimti 
rinkos principus, bet taip nėra. Iš tiesų esama milžiniško spaudimo laikytis tam 
tikros strategijos. Svarbiausia yra tai, kad informacinių tinklų aprūpinimas ir pa- 
slaugų teikimas, nors ir labai svarbus kasdieniam korporacijų funkcionavimui, yra 
intensyviai konkuruojanti rinka, kuri verčia dalyvius atitinkamai elgtis. Kaip pa- 
stebėjo BT (1990), nors „galima tikėtis, kad pasaulinė telekomunikacijų pramo- 
nės struktūra“ atsiras per artimiausią dešimtmetį, ją sukurs ir valdys „tikriausiai 
[tik] keturi arba penki stambūs tiekėjai, nuožmiai konkuruojantys pasaulinėje rin- 
koje“ (p. 6). BT turi ambicijų būti tarp geriausių, bet jam teks susidurti su pana- 
šių ambicijų turinčiais daug stambesniais subjektais, kurie lygiai taip pat ryžtin- 
gai nusiteikę užimti didžiulę pasaulinės tinklo rinkos dalį. BT (ir didžiosios Ame- 
rikos, Japonijos, Europos telekomunikacijų organizacijos) visa tai suvokia: ne- 
sunku suprasti, kokias rinkos galimybes žada tarptautinio verslo klientai, kurie 
turi milijoninius biudžetus ir sudėtingų telekomunikacijos paslaugų poreikį. Aiš- 
ku, kad sėkmė šioje rinkoje būtų didelė dovana. Tačiau lygiai taip pat aiškiai su- 
prantama, kad nesėkmė arba netgi nepatekimas į globalią telekomunikacijų rinką 
pagrindiniams tiekėjams yra neįsivaizduojamas dalykas. Taigi jie taip pat verčia- 
mi dalyvauti konkurencijoje, kurioje nuo jų mažai kas priklauso. Kaip ir buvo 
galima spėti, dėl to buvo daugybė susijungimų, perorganizavimų, per kuriuos to- 
kios bendrovės kaip Deutsche Telekom (Vokietijos telekomas) siekia susijungti 
su Telekom Italia (Italijos telekomu), BT siūlo partnerystę IBM, Microsoft, 1r vis 
norėdamas įgyti pranašumą rinkoje, skirtoje tik stambiems žaidėjams. 

Rinkos kriterijų primatas informacijos srityje sukėlė ir kitokių padarinių. Ska- 
tinant rinką, teko sumažinti paramą pagrindinėms informacijos institucijoms, ku- 
rios ilgą laiką priklausė nuo valstybės finansavimo. Plačiau apie tai - kitame sky- 
riuje, o čia tik keletas bendresnių minčių. Tokios institucijos, kaip muziejai ir dailės 
galerijos, bibliotekos, valstybinės statistikos tarnybos, BBC ir švietimo sistema 
„Informacijos sprogimo“ akivaizdoje susidūrė su nuolat mažinamu finansavimu, 
nes prioritetu dabar tapo į rinką orientuotos strategijos. 

Daugiau kaip dešimtmetį Didžiosios Britanijos valdžia laikėsi nuostatos, kad 
efektyviausias būdas skatinti „informacijos revoliuciją“ — paversti ją vers/u (ITAP, 
1983). Todėl daugeliui informacijos institucijų valstybės dotacijos buvo sumažintos 
pirmenybę suteikiant komercijai. Anot Herberto Schillerio, tai kalba apie „pastangas 
komercializuoti informaciją visose socialinėse srityse“ (Schiller, 1987, p. 25). Pa- 
našūs dalykai, kai ribojamos bibliotekų darbo valandos, mažinamos knygų pirki- 
mui skirtos lėšos, nustatomos bilietų į parodas, kurias anksčiau buvo galima lan- 

kyti nemokamai, kainos, pernelyg išpučiami valdžios informacijos įkainiai, atsi- 
sakoma ekonominiu požiūriu neperspektyvių kursų koledžuose ir pan., yra aiškūs 
tokio rinkos sureikšminimo iki tol globojamose srityse rezultatai. 

Pasak Schillerio, visa tai rodo, kad „vis labiau skursta socialinė ir viešoji sritys“ 
(Schiller, 1989b) ir ateinanti karta gali susidurti su sunkumais gauti informaciją 
ir ja naudotis. Jo nuomone, mes esame liudininkai „tylios kovos tarp tų, kurie trokš- 
ta pasisavinti šalies informacijos išteklius ir priemones, siekdami privačios nau- 
dos, ir tų, kurie pritaria, kad informacija turi pasiekti visus, ir kurie šioje kovoje 
priversti trauktis“ (Schiller, 1985c, p. 708). 

Sunku nesutikti su požiūriu, jog kai valstybės subsidijas išstumia privatūs in- 
teresai (arba jos niekuo nepakeičiamos), kuriems paklūstant informacija gamina- 
ma rinkai, 0 - geresniu atveju — kai valstybė skiria tiek nedaug lėšų, kad norėda- 
mos išsilaikyti institucijos yra priverstos ieškoti privačių lėšų, nukenčia informa- 
cijos kūrimo sąlygos ir jos prieinamumas. Mažų mažiausiai tai verčia didinti kai- 
nas informacijos vartotojams, šitaip kaupiant lėšas programoms, kurios gali ir/ 
arba būti populiarios (paveikti ir paskatinti plačiąją visuomenę mokėti už įėjimą), 
ir/arba patraukti rėmėjus (paprastai iš korporacinio sektoriaus). Būtų sunku pati- 
kėti, kad tai neveikia nei informacijos prieinamumo, nei gamybos prioritetų. Kai 
žmonėms reikia mokėti už įėjimą į muziejų arba į dailės galeriją, tam tikri visuo- 
menės sektoriai nustoja būti skatinami lankytis, o institucijos yra verčiamos rengti 
mokiems vartotojams patrauklias ekspozicijas. Žinoma, būtų galima įrodinėti, kad 
čia nėra nieko bloga, nes lankytojai mokosi vertinti tai, už ką moka, o ekspozici- 
jos labiau atliepia lankytojų poreikius. Tačiau tai nepaneigia fakto, kad galimybė 
naudotis informacija ir jos tiekimas yra formuojamas tam tikromis kryptimis. Maža 
to, rinkos sąlygos gali žadinti vaizduotę ir paskatinti naujoves, tačiau patrauklių 
kavinių, suvenyrų parduotuvių ir egzotiškų vitrinų akcentavimas vargu ar prisi- 
deda prie informacijos kokybės, net jei ji tampa pasiekiama. O kai į procesą įsi- 
jungia rėmėjai — kaip vis dažniau nutinka universitetams, bibliotekoms, teatrams 
ir televizijai — padariniai būna reikšmingi, kadangi rėmėjai, nors ir labai apsišvietę 
bei išprusę, dalyvauja ne labdaringais tikslais, bet siekdami savo interesų ir turė- 
dami savo planus. Todėl vargu ar galima tikėtis paramos, pavyzdžiui, išmanymo 
reikalaujančiam profesionaliam menui (Aghatos Christie, bet ne Dario Fo) ir švie- 
timui (verslo vadybai, bet ne rasių santykiams). 

Grahamas Murdockas (1990), pritardamas Schillerio interpretacijai, tvirtina, 
kad tokio požiūrio į rinką padariniai yra ypač rimti, turint omenyje tai, kad di- 
džioji dalis masinės komunikacijos sukoncentruojama stambių korporacijų ran- 
kose. Jo požiūriu, „masinės kultūros institucijos“, tokios kaip BBC ir nemoka- 
mos bibliotekos, turėjo „galią atsverti“ bulvariniuose laikraščiuose ir reitingų len- 
telėse dominuojančias komercines televizijas. Šios institucijos „geriausiu atveju“ 

„reiškia įsipareigojimą įvairovei ir atviriems debatams, o mažų mažiausiai — už- 
pildo daugybę komerciškai organizuojamo tiekimo spragų“ (Murdock, 1990, p. 6— 
7). Šiuos klausimus išsamiai aptarsiu 7 skyriuje. Dabar užteks pasakyti, kad „kul- 
tūros įstaigų“ struktūros ir finansavimo pokyčiai orientuojantis į rinką iš tiesų veikia 
informaciją ir galimybę ja naudotis. 


KLASINĖ NELYGYBĖ 


Tai, kad rinka informacijos srityje atlieka svarbiausią vaidmenį, reiškia, kad 1n- 
formacija ir informacinės technologijos yra kuriamos tiems, kurie, gali už jas su- 
mokėti. Žinoma, tai nereiškia, kad tik jiems. Iš tiesų informacijos produktais ir 
paslaugomis gali naudotis visi. Akivaizdus to pavyzdys yra televizija, radijas ir 
spauda. Rinka atveria galimybes visiems vartotojams naudotis tuo, kas siūloma, 
bent jau kiekvienam, galinčiam pirkti. Vis dėl to tai, kad pasiskirstymą reguliuo- 
ja rinka, reiškia, kad atsižvelgiama į nevienodas visuomenės narių pajamas ir turtą. 
Klasinė nelygybė - tiksliau, hierarchinis visuomenės susiskirstymas — „informa- 
cijos amžiuje“ daro didžiausią įtaką. 

„Visuomenės mokamas mokestis“, kaip jį vadina Vincentas Mosco (1989), 
atskleidžia, kad informacijos gaminimą ir prieinamumą lemia mokumas: kuo 
aukštesnę padėtį užimi klasinėje visuomenėje, tuo įvairesne ir kokybiškesne in- 
formacija gali naudotis. Leidžiantis visuomenės laiptais žemyn, „leidžiasi“ ir in- 
formacijos kokybė. 

Herbertas Schilleris (1983a) pritaria šiai pažiūrai, pagrindiniais „informaci- 
jos revoliucijos“ vykdytojais — pajėgiais turėti brangiausius ir naujausius infor- 
macijos pramonės produktus - laiko tris institucijas: karo pramonę, stambias pri- 
vačias korporacijas ir valstybines įstaigas. Jam pritaria verslo konsultantai, kurių 
skaičiavimais daugiau kaip tris ketvirtadalius IRT rinkos užima korporacijos ir 
valstybės institucijos, o likusią — „plačioji visuomenė“ (t. y., visi, kas nepriklau- 
so šioms privilegijuotoms grupėms). Trumpai tariant, virtuoziškos technologijos 
atitenka tokiems kaip Ford ir karinės oro pajėgos; didžioji dalis gyventojų gauna 
likučius — dažniausiai televizijos žaislus. 

Mokumo sureikšminimas ir su juo susijusi klasinė nelygybė verčia Herbertą 
Schillerį pabrėžti tai, ką galėtume pavadinti „informacijos stratifikacija“. Jis išskiria 
„informacijos turtuolius“ ir „informacijos vargšus“ valstybine prasme ir valsty- 
bių viduje (Schiller 1983b, p. 88). Taigi: 


Naudojimasis informacija tampa visuomenės turtingumo ir pajamų veiksniu. Pla- 
čioji visuomenė ir valstybė yra vis labiau atskiriamos viena nuo kitos... Plačio- 
sios visuomenės pasidalijimas į informacijos „turtuolius“ 1r „skurdžius“ ryškėja, 
lygiai kaip ryškėja takoskyra tarp valstybių, stiprindama menkiau išsivysčiusių šalių, 

kurių informacijos amžiuje yra daugiausia, priklausomybę nuo keleto informaci- 
j0s gamintojų, procesorių ir siųstuvų. 
(Schiller, 1983b, p. 88) 


Tai visai nesunku iliustruoti pavyzdžiais. Keista, kad tokiose šalyse kaip Didžio- 
ji Britanija ir Jungtinės Valstijos „plačioji visuomenė“ „informacijos revoliuci- 
ją“ sieja su televizija. Tobulėjo ne tik TV aparatūra (kabeliai, namų kompiuteriai, 
vaizdo aparatūra), bet ir gerai žinomas produktas — pramoga. Priežastis nesunku 
įžvelgti. Jos sietinos su daugelį metų tebesitęsiančia nepaprasta televizijos sėkme 
(daugėja įrangos namų ūkiuose, stiprias pozicijas užėmė reklama, palyginti ne- 
brangiai sukuriami ir patrauklūs pramoginiai šou). Reikia prisiminti, kad čia svar- 
biausia yra masinis pardavinėjimas, kadangi kiekvienas namų ūkis yra santykinai 
menkas pajamų šaltinis informacijos pramonei. Tie, kurie planuoja tiekti produk- 
ciją namų ūkiams, turi stengtis patenkinti masinę rinką, kadangi tik tuomet, kai 
atskiri namų ūkiai sudaro visumą, „plačiąją visuomenę“, jie tampa patrauklūs rinkai. 
Tačiau „plačiajai visuomenei“ reikia pasiūlyti nediferencijuotų informacijos pro- 
duktų, — televizijos ekraną ir galybę žaidimų bei pokalbių laidų, filmų ir sporto. 
Be to, „plačioji visuomenė“, kaip paaiškėjo, nenori mokėti už TV programas, kurias 
subsidijavo reklamos užsakovas ir/arba rėmėjas. Ir vėl, su retomis išimtimis, rekla- 
mos užsakovams, kurie naudojasi televizija, rūpi pasiekti masinę auditoriją, o tai 
savo ruožtu verčia rengti daugmaž tokias pačias programas, garantuojančias daugia- 
milijoninę auditoriją. Nėra pagrindo galvoti, kad namų ūkiams reikėtų neviena- 
lytės ir rafinuotesnės informacijos, tad pagrindiniai informacijos perdavimo ka- 
nalai skiriami pramoginėms, žemiausius poreikius tenkinančioms programoms. 

Beveik tas pat pasakytina apie kabelinės ir palydovinės televizijų paslaugas. 
Nors buvo daug rašoma apie televizijos perspektyvas efektyviai reaguoti į skir- 
tingus žiūrovų poreikius, trisdešimtyje arba daugiau kanalų siūlant dramą tiems, 
kurie domisi teatru, baletą tiems, kuriuos traukia šokis, naujienų laidas uoliai be- 
sidomintiems politika ir šviečiamąsias laidas norintiems tobulėti, tačiau, pasak Bru- 
ce'o Springsteeno, „57 kanalai, bet kas iš to“. Kabelinė televizija siūlo pramogi:- 
nes laidas: vyrauja sportas, švelni pornografija, nuotykiai, roko muzikos įrašai ir 
filmai. Deja, XX a. devintojo dešimtmečio pradžios futuristų svajonės apie sudė- 
tingus specializuotus kanalus nuėjo niekais, kadangi buvo pernelyg brangu kurti 
labai mažai gyventojų daliai. Išlikę kanalai susiliejo į vieną stambų — pramogų — 
tinklą, didelę auditoriją patraukiantį nedideliu mokesčiu arba disponuojantį paja- 
momis už reklamą, kuriai pažadama didelė auditorija. Kažin ar kas nors rimtai 
sakytų, kad įdiegus Europoje Ruperto Murdocho Sky televiziją, informacinė ap- 
linka gerokai praturtėjo? 

Nors tokie pavyzdžiai aiškiai parodo, kad „plačioji visuomenė“ yra „infor- 
macijos skurdžiai“, kurie verti dėmesio tik suplakti į masę, komercinių taisyklių 

taikymas kabelinei televizijai gali labai paveikti visuomeninį transliuotoją. Išsa- 
miau tai aptarsiu 7 skyriuje, o čia pastebėsime, kad kabelinės televizijos transliuo- 
tojų įsipareigojimas masinei auditorijai veikia tokio rango transliuotojus kaip BBC. 
Iš dalies dėl to, kad programos, transliuojamos visuomeninių kanalų „už dyką“ ir 
pasiekiančios keleto milijonų auditoriją, greitai patenka į kabelinių televizijų akiratį, 
kurios pačios siekia tapti transliuotojomis — žiūrovų mokumo pagrindu. Jungti- 
nėje Karalystėje tai akivaizdžiai patvirtina sportas. Nuo 1990 metų visos Aukš- 
čiausios lygos futbolo ir tarptautinės rungtynės, kuriose žaidžia Anglija, ir kiti 
svarbesni sporto įvykiai, pavyzdžiui, Ryder taurės golfo ir pasauliniai bokso turny- 
rai, buvo įsigyti Sky televizijos. Galiausiai tie, kurie anksčiau šias sporto varžy- 
bas žiūrėjo nemokamai, dabar to daryti nebegali, jeigu nėra pasirengę kas mėnesį 
mokėti abonentinio mokesčio (o kartais papildomas sumas už atskiras programas). 

Žinoma, tai nereiškia, kad dėl to pasidaroma „informacijos skurdžiumi“. Vargu 
ar būtų įmanoma tvirtinti, kad tapus kabelinės televizijos abonentu įgyjama ko- 
kybiškesnė informacija. Šis neatitikimas dar labiau skurdina tuos, kurie informa- 
ciniu požiūriu yra nuskriausti. Taip atsitinka dėl to, kad per visuomeninę televi- 
ziją rodoma mažiau programų. Paradoksas, bet kabeliniai tinklai nesiūlo daugiau 
galimybių, o kadangi už naudojimąsi kabeliniais tinklais reikia mokėti (taip eko- 
nominiu pagrindu išstumiami potencialūs žiūrovai), be to, kabelinių kanalų pro- 
gramos yra labai vienodos (sportas, filmai arba kitos pramoginės laidos), suma- 
žėja laidų įvairovė, būdinga Britanijos visuomeniniam transliuotojui. 

Panašūs procesai vyksta valstybėse, kuriose pajamų skirtumai lemia didelius 
informacijos skirtumus. Pažengusios valstybės, kuriose sutelktas pasaulio turtas, 
daugiausia naudos gauna iš „informacijos revoliucijos“. Skurdesnės valstybės, ku- 
riose gyvena didžioji dalis pasaulio gyventojų, tenkinasi pirmojo pasaulio liku- 
čiais (pavyzdžiui, pakartotinai rodomais Holivudo serialais), yra priklausomos nuo 
turtingųjų valstybių valios, kokią informaciją ji padarys prieinama (pavyzdžiui, 
ką pateiks naujienų tarnybos) ir gali būti toliau skurdinamos bei skriaudžiamos 
tik todėl, kad pažangiausių informacijos technologijų, tokių kaip palydovai, mo- 
nopolis priklauso turtingosioms. Šios gali iš aukštai stebėti ir kontroliuoti skur- 
desnes valstybes (pavyzdžiui, jų pasėlius, mineralų telkinius, žuvų guotus, netgi 
akivaizdžiai šnipinėti) ir/arba transliuoti vakarietiškus šou, kurie kenkia tenykščių 
kultūrų tradicijoms ir mentalitetui. 

Noriu pasakyti, kad „informacijos revoliucija“ užgimė klasinėje visuomenė- 
je, yra paženklinta esamos nelygybės ir gali ją pagilinti. Taigi vadinamasis „in- 
formacijos atotrūkis“ gali platėti, nes privilegijuotųjų padėtis ekonominiu ir išsi- 
lavinimo požiūriu yra palankesnė, jie gali naudotis brangiais informacijos šalti- 
niais, pavyzdžiui, duomenų bazėmis, sudėtingiausiomis bei pažangiausiomis kom- 
piuterių komunikacijomis, o klasinės sistemos apačios vis labiau klimpsta į, pa- 

sak Schillerio, „informacijos šiukšlyną“, kuris išblaško, linksmina, teikia pramo- 
gą ir skleidžia paskalas, bet beveik nesiūlo vertingos informacijos. 

Schilleris pastebi, kad patys savaime didesni informacijos srautai nepraturti- 
na žmonių gyvenimo. Priešingai, kadangi informacijos prieinamumas bei naudo- 
jimasis ja ir jos tiekimas iš esmės priklauso nuo mokumo, tai, kas siūloma dau- 
gumai, yra nebrangiai pagaminama, lėkšta, paviršutiniška informacija masėms. Ap- 
žvelgęs gausybę informacijos, kuri pastaraisiais dešimtmečiais „plačiajai visuo- 
menei“ brukama įvairiausio šlamšto, kurio galima įsigyti netgi maisto parduotu- 
vėse, pavidalu, į kiekvienus namus nemokamai pristatomus laikraščius, nepaprastai 
išaugusį paštu siunčiamų reklamų kiekį, visą parą transliuojamas televizijos lai- 
das, kiekvienoje pagrindinėje gatvėje veikiančius vaizdajuosčių nuomos punktus, 
garsus žurnalistas Carlas Bernsteinas (1992) padarė išvadą, kad „vidutinis ameri- 
kietis yra kimšte prikimštas šlamšto“. Herbertas Schilleris (1987) pritaria šiai nuo- 
monei teigdamas, kad „regime ir girdime vis daugiau to, kas turi vis mažiau reikš- 
mės. Rytinės televizijos „žinios“, kai pusantros valandos beprasmiškai plepama, 
yra tipiškas dabartinės situacijos pavyzdys“. Šia prasme „informacijos revoliuci- 
ja“ suteikė galimybę „informacijos skurdžiams“ kutinėtis žiniose apie yrančias 
karališkos šeimos narių santuokas, galimybę kasdien vėpsoti į „muilo operas“, klau- 
sytis vaizdingų sportininkų seksualumo aptarinėjamų, bemaž negaunant informa- 
cijos, kuri galėtų atskleisti visuomenės padėtį, pasakotų apie kitas kultūras arba 
paaiškintų ir apibūdintų jų pačių situaciją. 


KORPORACINIS KAPITALIZMAS 


Herberto Schillerio požiūriu, didžiausią naudą iš „informacijos revoliucijos“, ku- 
ri yra labai patraukli rinka, gauna korporacinis kapitalizmas. XX amžiuje rinkos 
ekonomika, kuriai iš pradžių buvo būdingos nedidelės įmonės, pasikeitė į tokią, 
kur didžioji ekonomikos dalis tenka keletui didžiulių korporacijų, integruotų ver- 
tikaliai ir horizontaliai ir aprėpiančių plačią geografiją. 

Informacijos aplinkai korporacinis kapitalizmas svarbus keletu aspektų, ku- 
rių kiekvienas yra nulemtas kapitalo ir padėties šiuolaikinėje ekonomikoje. Fak- 
tas yra tas, kad informacija ir informacinės technologijos yra kuriamos ir įgyven- 
dinamos pirmiausia atsižvelgiant į rinkos sąlygas. Kompiuterinė įranga, pradinė 
įmoka už telekomunikacijų paslaugas ir naujausi bei pažangiausi elektroninės in- 
formacijos apdorojimo būdai — visa tai įstengia įsigyti korporacijos, vadinasi, jaučia 
ypač sudėtingų ir įmantrių informacijos įrangos bei paslaugų poreikius. Pavyz- 
džiui, suprantama, kad išplėtusioms ir vis didesnę erdvę užimančioms šiuolaiki- 
nėms korporacijoms būtinai reikia išvystytų informacijos tinklų ir pažangių val- 
dymo kontrolės sistemų. Be šiuolaikinių kompiuterinių technologijų neįsivaizduo- 

jamas organizacijų, kurios paprastai išsidėsčiusios skirtingose vietose, koordina- 
vimas, integravimas ir administravimas. 

Susidūrus su tokiu naujų technologijų aukštinimu, reikia pasakyti gal ir ba- 
nalų dalyką: tie, kurie gali mokėti už virtuoziškas naujoves, ieško ir apsirūpina 
technologijomis, kurios tarnauja jų interesams. Turint omenyje, kad svarbiausias 
kapitalo interesas — pelnas, galime teigti, kad technologinių inovacijų istorija pr1- 
klauso nuo tų, kurie apmoka sąskaitas. Davidas Noble'as (1977) šią mintį išplė- 
tojo pagrįsdamas ją faktais, kaip inžinerijos plėtra JAV giminiuojasi su besiple- 
čiančiu korporaciniu sektoriumi. Pereidamas prie naujų technologijų klausimo, Nob- 
le'as (1984) taip pat sėkmingai įrodė, kad techninių priemonių kompiuterizavimą 
lėmė korporacijų valdytojų reikalavimas nušalinti eilinius darbininkus nuo naujų 
sistemų programavimo. Tam, kad kompiuterizacija būtų efektyvi vadybos ir val- 
dymo stiprinimo priemonė, ji turėjo būti atskirta nuo kompetentingų darbuotojų. 
Tokiu atveju ji turėjo stiprinti galią tų, kurie jau kontroliavo fabriko veiklą. 

IRT tenkina „būtent tarptautinio verslo poreikius“ (Schiller, 1981, p. 16) ir 
tuo pačiu palaiko korporacinio kapitalizmo galias. Tai daroma labai įvairiai. Pa- 
vyzdžiui, jos leidžia bendrovėms veikti per atstumą, naudojant įvairią darbo jė- 
gą, reaguojant į įvairias vietos sąlygas (politines, regionines, ekonomines ir t. t.) 
ir pasiekti efektyvumą, kuris būtų neįsivaizduojamas be greitų ir modernių ryšių 
priemonių. Vadinasi, tampa lengviau decentralizuoti veiklą (t. y., mažinti korpo- 
racijų valdybas 1r mokyti antrines verslo įmones veikti kaip „savarankiškiems“ 
pelno siekiantiems centrams), nors tuo pat metu palaikomas centralizuotas val- 
dymas, kadangi pasitelkus įvairią elektroninę techniką (pvz., tikslią informaciją 
apie pardavimus, duomenis apie atskirų darbuotojų darbo našumą), galima nesun- 
kiai kontroliuoti filialų veiklą. 

Be to, IRT leidžia korporacijoms plėsti verslą visame pasaulyje kuo mažiau 
susiduriant su valstybių nustatomais apribojimais. Korporacijos gali naudotis te- 
lekomunikacijų tinklais, kurie leidžia akimirksniu atlikti verslo sandorius ir iš- 
kart susijungti su kitais kompiuteriais per privačias linijas, kurių netikrina netgi 
nepriklausomos valstybės. Kaip, pavyzdžiui, gali Indijos arba kurios nors Afr1- 
kos šalies vyriausybė sužinoti, kaip jų kraštuose veikia tokios tarptautinės ben- 
drovės kaip Ford ir IBM, kai informacija tarp Detroito ir Lagoso arba Niujorko 
ir Bombėjaus cirkuliuoja skaitmenine forma per palydovus, priklausančius Vaka- 
rų bendrovėms? Seniai keliami klausimai apie tokius korporacijų veiklos būdus 
kaip „pervedimo kainos“ (t. y. vidinis balansas siekiant užtikrinti korporacijai ge- 
riausią rezultatą, nesvarbu ar atlyginimų sąskaitos arba investiciniai įsipareigoji- 
mai atspindi, ar neatspindi realias kainas konkrečiame regione); IRT ir elektroni- 
nės informacijos laikais neįmanomi tikslūs atsakymai (Murray, 1981). 

Tarp šių pastebėjimų apie informacijos prieinamumo įtaką korporacijų galiai 
svarbus dar vienas — apie tai, kas „informacijos sprogimą“ padaro naudingą ir pa- 
siekiamą tik kai informacija tampa nuosavybe. Jau esu nemažai kalbėjęs apie pa- 
grindinį korporacijų vaidmenį šiandienos ekonomikoje keičiant prioritetus ir šali- 
nant kitokius mąstymo būdus. Informacijai tai daro stiprų ir esminį poveikį. Su 
tuo iš dalies susidūrėme kalbėdami apie padarinius, kuriuos sukelia mokumo kri- 
terijai ir vadovavimasis rinkos dėsniais. Čia norėčiau pabrėžti, kad kaip svarbiausias 
informacijos valdymo būdas įtvirtinamas ir privačios nuosavybės principas. Kaip 
jau matėme, vienas iš padarinių yra tai, kad didžiausią įtaką ekonomikai turintis 
korporacinis sektorius aprūpinamas svarbiausiomis informacinėmis paslaugomis. 
Kitas padarinys yra tas, kad didelė dalis įsigytos informacijos vėliau būna pašali- 
nama iš visuomenės akiračio, tiksliau — jai nėra leidžiama susipažinti su šia in- 
formacija — tai jau yra privati nuosavybė. Herberto Schillerio nuomone, šis pro- 
cesas pastebimas Amerikoje, kur „nuo visuomenės nuslepiami dideli informaci- 
jos kiekiai, kadangi ji priklauso korporacijų savininkams, kurie elgiasi su ja kaip 
su savo nuosavybe“ (Schiller, 1991a, p. 44). Akivaizdūs požiūrio „savininkas su 
savo nuosavybe gali elgtis kaip tinkamas“ pavyzdžiai yra rinkos tyrimo bendro- 
vių sukaupta informacija ir korporacijų vykdomos mokslo tiriamosios bei ekspe- 
rimentinės programos. Intelektinė nuosavybė, patentavimas ir autorinių teisių sau- 
gojimas „informacijos amžiuje“ yra klestinčios teisės sritys: tai nuosavybės prin- 
cipų įtakos šiais laikais įrodymas. 

Galiausiai reikia pabrėžti, kad korporacijų kapitalas nėra tik išorinė aplinka, 
į kurią įdiegiamos IRT/informacija. „Informacijos revoliucija“ nesitaiko tik į kor- 
poracijų sektorių; ją taip pat valdo ir reguliuoja korporacinis kapitalas. Faktiškai 
informacijos pramonė priklauso oligopoliniam, milžiniškam ir globaliam korpo- 
raciniam verslui. Pagrindinių informacijos bendrovių sąraše — didžiausios XX a. 
pabaigos pasaulio bendrovės IBM, Digital! Eguipment, Microsoft, Philips, Hita- 
chi, Siemens ir General Electric. Verslo raida, susiliejimai ir susijungimai vyksta 
kasdien, nors tai lemia stambių korporacijų suinteresuotumas geresnėmis dalyva- 
vimo greitai kintančiose rinkose sąlygomis, kurios vis dažniau susilieja: kompiu- 
terių rinka su ryšių, biuro įrangos — su asmeninių kompiuterių, leidybos — su švie- 
timo. Keletu pavyzdžių pailiustruosime, kaip atrodo korporacijos ir jų prioritetai 
informacijos srityje. 

1993 metų pabaigoje Amerikos telefonijos bendrovė Be// Atlantic Corp. pa- 
mėgino nusipirkti telekomunikacijų bendrovę 7e/e-Communications Inc. (toliau 
— TCI, didžiausias JAV kabelinio tinklo operatorius) už 33 milijardus dolerių. Šis 
„Įsimintiniausias milžinų susivienijimo, įmonių susijungimo dešimtmečio sando- 
ris“ (Nacionalinių ryšių komisaras James Ouello, cit. iš: New York Herald Tribu- 


160 6 SKYRIUS 


ne, 1993 m. spalio Ild., p. 11) - didžiausia korporacijų istorijoje pastanga įsigyti 
kontrolinį akcijų paketą, galėjusi nulemti tai, kad iš 500-0si0s vietos žurnalo 
Fortune JAV sėkmingiausiai dirbančių bendrovių sąraše ji būtų atsidūrusi šešto- 
je vietoje. Planuota derinti kabelinės TV bei telekomunikacijų, siūlančių įvairias 
pramogas, teleparduotuves, ir tobulesnių komunikacijų interesus. 1994 metų pra- 
džioje derybos įstrigo, bet šis susijungimas neabejotinai yra vienas įspūdingiau- 
sių šioje srityje, Ir jis vis dar tęsiasi. Su tuo buvo susijusi TCI siūloma daugia- 
milijardinė kaina už Paramount Communications Inc., svarbiausią kino ir video- 
filmų bendrovę, kurios sukurtų filmų sąrašas — įspūdingas. Svajojama sukurti „i1n- 
formacijos greitkelius“, o artimiausiu metu ketinama sustiprinti korporacinio ka- 
pitalo kontrolę jas planuojant. 

Anksčiau, 1991 metų gegužės mėnesį, didžiausia pasaulyje paslaugas teikiančių 
telekomunikacijų bendrovė AT T, gaminanti techninę įrangą ir Bello laborato- 
rijų vertinamas MTTP priemones, paskelbė ketinanti susijungti su NCR, penkta pagal 
dydį Amerikos kompiuterių įmone. Sandoris, kuris vertinamas daugiau kaip 7,4 
milijardų dolerių, suvienijęs kompiuterių ir ryšių priemonių gamintojų interesus, 
yra ryškiausias AT4T žingsnis į kompiuterizaciją (kiti susiję su ryšių, ypač su 
Olivetti, diegimu Europoje) nuo tada, kai XX a. devintojo dešimtmečio pradžioje 
ji buvo atleista nuo vyriausybės nustatytų apribojimų teikti tik telefono ryšių pa- 
slaugas. Po kelerių metų, 1998-aisiais, atėjo eilė bendrovei 474 T siūlyti kainą 
už Te/ecommunications Inc. bendrovei Bel! Atlantic Corp. (ji susikūrė 1984 me- 
tais AT4T subyrėjus ir netekus „natūralaus monopolio“ Junginėse Valstijose), ku- 
rios siūloma kaina 1993 metais buvo atmesta. Mainais už galimybę atsikratyti vie- 
tinės reikšmės operacijų (tokių kaip Be// Atlantic) ATA T buvo palikta laisvė įsi- 
jungti bet kur į bet kurią informacijos rinką, nors anksčiau jai buvo draudžiama 
siūlyti paslaugas už JAV ribų arba tokiose srityse, kaip kabeliniai tinklai (Webs- 
ter ir Robins, 1986, p. 242-245). Nusivylimą, netekus 7e/ecommunications Inc., 
Bell Atlantic sušvelnino 1997 metais už 26 milijardus dolerių nusipirkdama Ny- 
nex, O dar po metų, sumokėjusi daugiau kaip 70 milijardų dolerių, susijungė su 
tigų nuotolių telekomunikacijų operatoriumi GTE. ATA T tuo tarpu sėkmingai įsi- 
gijo Telecommunications Inc. (už 48 milijardus dolerių), taip sudarydama didžiausią 
JAV telekomunikacijų ir didžiausią šalyje kabelinės televizijos bendrovę, pasiū- 
lydama perspektyvias komunikacijų, kabelinės ir interneto paslaugas. 

Dramatiškiausias buvo 2000 metų pradžioje įvykęs America Online (AOL) 
ir Time Warner susijungimas. America Online, didžiausia pasaulio interneto pa- 
slaugų teikėja, sumokėjusi 106 milijardus dolerių, susijungė su šiuo informacijos 
gigantu (CNN, HBO, dienraščio Time, Warner Brothers Cinema 1r daugelio kitų 
bendrovių savininku) (Economist, 2000 sausio 15, p. 23-25). Prieš trejus metus 
AT4T už America Online siūlė daugiau nei 30 milijardų dolerių, bet pasiūlymas 

buvo atmestas. AOL ir Zime Warner sandoris sukūrė ketvirtą didžiausią pasauly- 
je korporaciją, ir žinoma, pirmą pasaulyje integruotą medijų korporaciją, pajė- 
giančią pasiūlyti ir ryšį, ir turinį (daugiausia pramoginį). 

Šie atvejai išryškina informacijos srities savybes, kurias Herbertas Schilleris 
laiko svarbiausiomis. Pramonę valdo stambus korporacinis kapitalas, kuris vis daž- 
niau atsako už ryšio ir turinio paslaugas. Informacijos verslui plėtojantis susilie- 
jimo ir integracijos (technologijos ir paslaugų, infrastruktūros ir programinės įran- 
gos) kryptimi, bus išnaudojamos visos progos jungtis ir susilieti. Korporacijų do- 
minavimas iškelia tokius gerai žinomus komercinius prioritetus kaip pelnas, ko- 
merciniai kriterijai ir orientacija į mokiuosius klientus. 


VARTOTOJŲ KAPITALIZMAS 


Tai, apie ką kalbėjome anksčiau, pirmiausia turėjo parodyti, kaip profesorius Schil- 
leris ir panašiai mąstantys kritikai teigia, kad „informacinę visuomenę“ suforma- 
vo brandus kapitalizmas, rinka, nelygybė ir korporacijos, ir jiems tokia visuome- 
nė yra naudingiausia. Tačiau neapsiriboja. Pirma, Oscaras Gandy (1993) kontro- 
lės temą akcentuoja kartu su klasiniais ir kapitalistiniais proceso aspektais. Tei- 
giama, kad informatizavimas pasireiškia sustiprėjusia piliečių stebėsena, kuria su- 
interesuota būtent kapitalistų klasė. Šiuo požiūriu kapitalistinė valstybė inicijuo- 
ja kontrolės plėtrą panaudodama pavaldžią klasę, pavyzdžiui, renkant duomenis 
apie aktyvius profsąjungų veikėjus, žmones, užsiimančius ardomąja veikla ir ra- 
dikalus, šitaip švelnindama nuomonių skirtumus. Kontrolės plėtra ekonominiais 
sumetimais taip pat skirta kapitalistiniams santykiams stiprinti (Mosco, 1989, 
p. 119-124). Su tuo siejasi antras teiginys, esą „informacijos revoliucija“ palaiko 
kapitalizmą, vis giliau įsiskverbdama į kasdienį gyvenimą, taigi skatindama var- 
totojų kapitalizmo kūrimąsi ir tvirtėjimą. 

Pastarasis terminas gal ir nelabai aiškus bei tikslus, bet čia jį reikėtų suprasti 
kaip individualistinį (jam priešingas yra kolektyvinis) gyvenimo būdą, kai žmo- 
nės „perka gyvenimą“ (Lynd ir Hanson, 1933), kai kiekvienas susimoka už tai, 
ką gauna. Tai toks gyvenimo stilius, kai svarbiausia vieta tenka namams, dėl to 
nukenčia socialiniai ryšiai, nes žmonės paprastai būna pasyvūs (vartotojai to, ką 
pasiūlo kapitalizmas), kai vyrauja bei yra skatinami hedonizmas ir domėjimasis 
tik savimi. Taigi vartotojų kapitalizmas skatina itin asmenišką gyvenseną, kai vi- 
suomenines vertybes — kaimyniškus ir draugiškus santykius, atsakomybę ir rūpi- 
nimąsi kitais visuomenės nariais — išstumia susirūpinimas savo poreikiais, kuriuos, 
kaip manoma, galima patenkinti apsiperkant (iliuzija, kad pirkdami galime pasiekti 
savo pilnatvę, kaip tik reiškia, kad savimonė žlunga: Lash, 1985). 

Didžiausią įtaką vartotojiškumo plėtrai turi pokyčiai informacijos sektoriuje, 
kadangi per informacines priemones žmonės yra įtikinami, kad toks gyvenimo būdas 
yra pageidautinas, trokštamas ir neišvengiamas. Nesiliaujant informacijos krušai, 
pažymi Schilleris, „į visas Žmogaus gyvenimo sritis braunasi komercinės verty- 
bės, iš kurių svarbiausia, žinoma, yra VARTOTI...“ (Schiller, 1992, p. 3). Štai 
keletas argumentų, jog vartotojų kapitalizmą skatina „informacijos revoliucija“. 

Pirma, televizija tapo ne tik dar geresnė priemonė parduoti prekes ir paslau- 
gas individualiems pirkėjams, bet ir palaikyti vartotojišką gyvenimo stilių. Tele- 
vizija jau gerokai prisidėjo prie namisėdiško vartotojiško gyvenimo būdo, ir kri- 
tikai spėja, jog plokščio ekrano televizoriai, pramogų namuose sistemos, vaizdo 
1r kabelinė įranga šią tendenciją gilins toliau. Maža to, šioms 1r kitoms informacinės 
technologijoms skverbiantis į namus, jų programos taip pat paveiks tuos, kurie 
jomis naudosis, ir toliau skatins vartojimą. Reklamos specialistai ir jos rėmėjai 
sukūrė daug būdų, kaip įteigti auditorijai savo mintį: kalbama apie atidesnį audi- 
torijos, kuriai adresuojami vaizdiniai bei idėjos, pasirinkimą, reklamos plėtrą, ap- 
galvotą gaminių komponavimą į televizijos serialus ir filmus. 

Antra, pačios programos skatina vartotojiškumą. Kasdien per televiziją ro- 
domi sėkmės, grožio, mados, populiarumo, palankumo ir malonumo simboliai, kurių 
žiūrovai 1ma trokšti ir ieškoti rinkoje (Ewen, 1976; Ewen 1r Ewen, 1982; Ewen, 
1988). Žinoma, šiuos argumentus įprasta pateikti smerkiant „įtikinėjimo būdus“: 
žmonėms „plaunamos smegenys“, kad jie vaikytųsi „netikrų poreikių“, kurie 1š- 
galvojami tam, kad padėtų kapitalizmui išlikti, o ne atsižvelgiant į paprastų žmo- 
nių reikmes. Trečias argumentas minimas rečiau. Teigiama, kad IRT padeda rin- 
kai išstumti asmenų ir bendruomenės organizacijos būdus. Jeigu anksčiau žmo- 
nės didžiąją dalį jiems reikalingų maisto produktų užsiaugindavo patys, patys siūdi- 
nosi drabužius, tai šiandien visus savo poreikius galima patenkinti parduotuvėse 
(Seabrook, 1982b). Manoma, kad televizija ir TV tipo technologijos taip pat išlais- 
vina nuo atsakomybės patiems organizuoti pramogas, pakeisdamos tai nauja pri- 
klausomybe nuo aparato, į kurio teikiamas daugiausia lengvo žanro pramogas ir 
vėpsoma. 

Ketvirta, naujos technologijos leidžia korporacijoms akyliau kontroliuoti pla- 
čiąją visuomenę, ir todėl joms lengviau nukreipti informaciją, kurią norima įteig- 
ti. Prieš keletą metų Dallasas Smythe (1981) sugalvojo „auditorijos, kaip prekės“ 
terminą, norėdamas atkreipti dėmesį į tai, kad svarbi televizijos funkcija yra su- 
rinkti auditoriją reklamos užsakovams. Rimtu sėkmės išbandymu laikomas ne pro- 
gramos turinys, bet ją Žiūrinčiųjų, kuriuos galima parduoti reklamos užsakovams, 
skaičius. Tai vyksta ir šiandien — dargi aršiau. Pavyzdžiui, į kiekvienus namus pri- 
statomi nemokami „laikraščiai“ iš tikrųjų nėra sumanyti informuoti apie vietos 
naujienas ir įvykius; svarbiausia, kad jie būtų išnešioti į kiekvienus namus tam 

tikroje vietoje. Žinoma, tai gana šiurkšti kontrolės forma. Kur kas sudėtingesnės 
ir subtilesnės formos atsiranda parduodant elektroninėse laikmenose laikomus duo- 
menis apie asociacijas, klubus ir pardavimus. Ir vėl naujos technologijos leidžia 
sukurti esamų ir potencialių vartotojų profilius, o po to imtis įtikinėjimo. Čia di- 
deles galimybes turi abonentinė televizija, kadangi ji gali skaidyti žiūrovus pagal 
kanalus, mėgstamiausias programas ir netgi nustatyti žiūrovų skaičių ir žiūrėjimo 
dažnį. Norėdamas atkreipti dėmesį į perspektyvą naudoti tokias dialogines tech- 
nologijas kaip videotekstas apsipirkimams neišeinant iš namų, Kevinas Wilsonas 
(1988) sukūrė terminą „kibernetinė rinkodara“ (p. 43). Tokia paslaugų teikimo 
forma leidžia teikėjams tuo pat metu elektroniniu būdu kurti detalius kiekvieno 
pirkimo aprašymus. Taip galima stebėti ir kontroliuoti kiekvieną sandorį, fiksuo- 
ti kiekvieną programos įjungimą ir, turint grįžtamąjį ryšį, tobulinti reklamą ir to- 
liau formuoti vartotojų auditoriją. 


KRITINĖS TEORIJOS TRŪKUMAI 


Iki šiol mums rūpėjo išdėstyti kritinės teorijos atstovų požiūrį į „informacinę vi- 
suomenę“. O kaip galima kritiškai įvertinti jų teiginius? 

Kritinėje teorijoje galima rasti keletą prieštaravimų. Vienas jų susijęs su po- 
litika. Viena vertus, teigiama, kad kritikų tekstuose sunku aptikti kokių nors prak- 
tinių siūlymų. Kiti sako, kad žlugus komunistinėms visuomenėms kritika praran- 
da savo pozicijas. Kadangi Schillerio veikaluose bent jau galima numanyti, kad 
nekapitalistinė socialinės organizacijos forma yra galima — pavyzdžiui, jis ne kartą 
„viešą informaciją“ aukština „privačių“ formų atžvilgiu, — o pagrindiniai ekspe- 
rimentai su kolektyvizmu baigėsi dramatiškai, kritinės teorijos atstovai turi pa- 
aiškinti šį prieštaravimą. 

Tačiau kritinės teorijos atstovų įžvalgų nereikėtų apeiti, kadangi jie nesiūlo 
alternatyvios politikos, ir nereikėtų suniekinti vien todėl, kad nekapitalistinės san- 
tvarkos žlugo. Schillerio teorija vertinga pirmiausia tuo, kad ji atskleidžia ir pa- 
aiškina „informacijos amžių“. Tai svarbu ne tik todėl, kad bet kuri alternatyvi vi- 
suomenės forma, kurią galima įsivaizduoti, pirmiausia turi blaiviai suvokti esa- 
mybę. Daugelis ateities scenarijų ir artėjančios „informacinės visuomenės“ ap- 
matai yra banalybės, pagrįstos 1dealistinėmis prielaidomis, tokiomis kaip „galia 
ir potenciali technologija“ arba „tik įsivaizduokime, ką galėtume nuveikti naudo- 
damiesi visa šia informacija“. Išskirtinis Schillerio privalumas yra tas, kad jo te- 
orija primena, jog prieš pradedant svajoti apie alternatyvas, reikia susivokti, kas 
vyksta dabar. 

Analizuodamas „informacijos amžiaus“ genezę, Schilleris kalba apie iš es- 
mės kitokios visuomenės sąrangos galimybę. Suvokdami, kad „informacinė visuo- 


164 6 SKYRIUS 


menė“ yra tikra žmonijos istorija, kurią kuria socialinės jėgos, mes galime įsi- 
vaizduoti ir kitokį kūrimo būdą. Alternatyvos galimybė nereiškia pritarimo vie- 
ninteliam komunizmui, kuris buvo svajonėse, bet žlugo. 

Iš tiesų Schilleris labai aiškiai atmeta tokią poziciją. Nors kapitalizmo galia 
ir jo įsišaknijimas jį slegia, Schilleris supranta, kad 


tos santvarkos, kurios buvo organizuojamos nesivadovaujant rinkos dėsniais ir tvar- 
ka, po Antrojo pasaulinio karo demonstruoja vis didesnę negalią teikti alternaty- 
vius informacijos ir kultūros produktų gaminimo būdus. Todėl, mano supratimu, 
vakarietiškos žiniasklaidos standartai ir modeliai pripažįstami tarsi tikrosios al- 


ternatyvos. 
(Schiller, 1992, p. 4) 


Ar šio neigimo tikrai pakanka atsakyti į Schillerio kritiką? Įdomu palyginti mark- 
sistinę „informacinės visuomenės“ analizę su tuo, kaip ją analizuoja dešinieji, juo- 
lab kad daugeliu aspektų jie sutaria, padarius svarbią išlygą, kad dešinieji nema- 
to jokios įtikimos alternatyvos kapitalistinei santvarkai. Tai reiškia, kad „infor- 
macijos revoliucija“ taip pat suprantama kaip tam tikro — kapitalistinio — tipo vi- 
suomenės kūrinys ir todėl yra įmanomos alternatyvios socialinės formos, tačiau 
visos jos vertinamos kaip prastesnės už kapitalistinę (reikia pripažinti, netobulą) 
sistemą. Francisas Fukuyama (1992) knygoje, kuri vos pasirodžiusi sulaukė ne- 
mažai dėmesio, pateikia nuomonę, kuri iš esmės nėra nepanaši į marksistinės pa- 
saulėžiūros mokslininkų teorijas. Žinoma, jis teigia, mes gyvename kapitalistinė- 
je visuomenėje, kurioje rinkos dėsniai lemia, kas ir kodėl gaminama. Vis dėlto 
esminis skirtumas yra tas, kad Fukuyama kapitalizmą laiko pranašesniu už kitas 
ekonomikos sistemas (ir — kaip dažnai esti, politiniu požiūriu demokratiniu), nes 
kapitalizmo sistemoje efektyviausiai kuriama gerovė. Net ir sutikdamas, kad ko- 
lektyvizmas galėtų pademonstruoti tam tikrą sėkmę pramoninėje eroje, Fukuya- 
ma tvirtina, kad tai neįmanoma „informacijos amžiuje“, iškeliančiame gebėjimą 
prisitaikyti, o rinkai ir verslininkui suteikiančiame savarankiškumą. Todėl jis ra- 
šo, kad komunistinės visuomenės yra 


nepajėgios susidoroti su informacijos amžiaus reikalavimais. Būtų galima sakyti, 
kad itin painus ir dinamiškas „poindustrinis“ ekonominis pasaulis marksizmui-le- 
ninizmui, kaip ekonominei sistemai, tapo Vaterlo mūšiu. 

(Fukuyama, 1992, p. 93) 


Kitas prieštaravimas yra tas, kad marksistiniuose aiškinimuose stipriai jaučiamas 
„grįžimas prie senų įpročių“. Įrodžius sustiprėjusią korporacijų įtaką, rinkos san- 
tykių išplitimą ir vartotojiškumą, visai nesunku padaryti išvadą, kad padėtis pa- 
blogėjo. Tai reiškia, kad, pavyzdžiui, „informacinio šlamšto“ antplūdis nugramz- 

dino tai, kas kadaise buvo patikimos žinios, arba kad išsiplėtus kompiuterių tin- 
klo galimybėms susidarė sąlygos atidžiau stebėti ir taip griežčiau kontroliuoti darbo 
jėgą, piliečius ir individualius vartotojus. 

Bet „nuosmukio“ sąvoką reikia vertinti skeptiškai jau vien dėl to, kad mums 
stinga patikimų istorinių ir lyginamųjų žinių. Galima įrodyti, kad šiuolaikinė in- 
formacija turi trūkumų, bet negalime teigti, kad dėl to ji būtinai pasidaro bloges- 
nė negu ligi šiol. Be to, kaip teigia Anthony Giddensas (1990, 1991), piktnau- 
džiavimas technologijomis kontrolės tikslais ar netgi siekiant didesnio korpora- 
cijų pelno, sukelia nebūtinai tik neigiamus padarinius. Įmanoma, kad kontrolės 
sistemos ne tik griežtina valdymo kontrolę, bet ir teikia žmonėms daugiau gali- 
mybių rinktis. Pavyzdys gali būti kredito kortelių sistemos, kurios nepaneigiamai 
nulėmė tai, kad sustiprėjo korporacinio kapitalo vykdoma individų stebėsena; tuo 
pat metu šie kapitalistiniai sumanymai daugeliui žmonių palengvino atlikti pa- 
čius įvairiausius ekonominius sandorius. 

Kalbant apie informacinę nelygybę galima pastebėti, kad radikali kritika re- 
miasi primityvia į klases susiskaidžiusi0s visuomenės samprata. Aiškinantis, kas 
yra „informacijos turtuolis“, o kas — „informacijos skurdžius“, nei vienas, nei ki- 
tas nėra tiksliai apibrėžiami, neatsižvelgiama į klasinės visuomenės segmentų su- 
dėtingumą ir diapazoną. Šiam modeliui stinga sociologinio išprusimo, atidumo ly- 
čių, rasiniams ir etniniams skirtumams, jau nekalbant apie nefizinio darbo dar- 
buotojų padėtį klasinėje hierarchijoje. Schillerio dėmesys korporacijų sektoriui 
kaip labiausiai pasipelnančiam iš „informacijos revoliucijos“, nors tai išplaukia 
iš klasinės sistemos, nėra priimtinas, kadangi institucijos turto negalima lyginti 
su asmeniniu turtu. Tai reiškia, kad „informacijos turtuoliai“, kaip privatūs as- 
menys, nėra korporacijų sinonimas ir to reikia paisyti, jei norima, kad informaci- 
nės nelygybės analizė būtų priimtina. Be to, Schilleris iki galo neišplėtoja klasės 
sampratos, nepaaiškina kultūrinio (jam priešingas ekonominis) kapitalo, nors in- 
formacijos/žinių srityje kultūrinis kapitalas, kaip antai aukštasis mokslas, galimybė 
naudotis bibliotekomis, kalbų mokėjimas, gali turėti lemiamos reikšmės (palygin- 
kime, tarkime, turtingą, tačiau menko išsilavinimo asmenį su vidutiniškai uždir- 
bančiu, bet aukšto išsimokslinimo). Nenorėčiau pernelyg griežtai priešpriešinti kul- 
tūrinio ir ekonominio kapitalo, verčiau pabrėšiu tikslesnės į klases susiskaidžiu- 
sios visuomenės analizės būtinybę, kadangi tai leistų pamatyti, kokie informaci- 
jos prieinamumo ir naudojimosi jos ištekliais skirtumai egzistuoja. 

Nesinori sutikti ir su kritinės teorijos požiūriu į informaciją, kurį galima pa- 
vadinti „viskas arba nieko“. Nors ir cirkuliuoja nemažai „informacinio šlamšto“, 
tai nereiškia, kad visa plačiajai visuomenei skirta informacija yra šlamštas. Nors 
galima pastebėti, kad smarkiai išsiplėtė televizijos produkcija ir kad iš esmės tai 
yra pokalbių šou, nuotykių filmų ir „muilo operų“ samplaika, taip pat yra pagrin- 

do teigti, kad padaugėjo ir kokybiškos informacijos. Antai XX a. devintojo de- 
šimtmečio pradžioje amerikietiškų serialų imta rodyti daugiau, bet pradėjus Di- 
džiojoje Britanijoje veikti 4-ajam kanalui atsirado ir įvairesnių bei stipresnių te- 
levizijos programų. Tačiau 4-ąjį kanalą žiūri apgailėtinai mažai Žmonių, ir tai 
prašyte prašo klausimo, ar auditorija yra pajėgi (ar bent jau stengiasi) įžvelgti ki- 
tokią kokybę, kuri tapo prieinama. 

Giminingas tam yra susidomėjimas vaizdo magnetofonais, kurie Britanijoje 
padarė dar neišmatuojamą poveikį žiūrėjimui. Vis dėlto galima sakyti, kad jeigu 
pagrindinė vaizdo magnetofonų funkcija yra įrašyti ir žiūrėti sau patogu laiku („„lai- 
ko pakeitimas“), ši nauja technologija bent jau kai kuriems žiūrovams leidžia lanks- 
čiau naudotis kokybiška informacija (tikriausiai ta, kuri skirta siauresnei audito- 
rijai ir rodoma per vėlai tiems, kuriems reikia anksti keltis). Beveik tą patį gali- 
ma pasakyti apie bulvarinę literatūrą. Skaitant antraštes, darosi liūdna. Lėkšti, seklūs 
detektyvai ir švelni pornografija rungtyniauja dėl paklausos, versdami i1lgėtis Austen 
ir Elioto. Tačiau nors skaitalų parduodama daugiausia, dėl „knygų minkštu virše- 
liu revoliucijos“ prieinamesnė ir populiaresnė nei bet kada pasidarė ir klasika. 

Grįžtant prie tariamo informacijos vaidmens vartotojiškumui, iš karto reikia 
pasakyti, kad tai ne tik marksistinių kritikų mintis. Perdėtas individualizmas, silps- 
tantys visuomeniniai ryšiai ir rinkos dėsnių vaidmuo buvo aktualūs daugeliui te- 
oretikų, nuo Ortega y Gasseto, T. S. Elioto ir F. R. Leaviso iki Jeremy Seabroo- 
ko. Kartojamas argumentas, kad norint įkalti žmonėms „netikrus poreikius“, įti- 
kinti juos, kad kokią nors savo asmeninę silpnybę arba užslėptą nerimą galėtų iš- 
sklaidyti nusipirkdami kokį nors daiktą, pavyzdžiui, šampūną arba kvepalus, bū- 
tina manipuliuoti informacija. 

Tačiau toks požiūris buvo kritikuojamas dėl keleto tarpusavyje susijusių prie- 
žasčių. Paprastai teigiama, esą seniau žmonės turėję autentiškų poreikių, kuriuos 
tenkino labai paprastai, esą gyvenimas buvęs tikresnis, nors materialiai sunkes- 
nis. Čia jaučiamas idėjos „paprastas gyvenimas“, bet „kilnus mąstymas“ povei- 
kis, įsivaizdavimas, kad po pamainos anglies kasykloje arba fabrike į namus grį- 
žęs darbininkas skaito Cobbettą arba Hardy. Žinoma, niekada gyvenimas nebuvo 
toks, juk, pavyzdžiui, XIX a. literatūroje, skirtoje darbininkui — jeigu jis ką nors 
išvis skaitė — kaip sensacija buvo pateikiami niekai apie žmogžudystes, prievar- 
tavimus, girtuoklystes ir puolusias moteris (James, 1963). 

Kitas prieštaravimas perkelia mus į dabartį ir atmeta prielaidą, kad reklami- 
nių skelbimų ir panašių vaizdinių srautas kvailina žmones. Postmodernistai (ir kiti), 
apie kuriuos dar kalbėsime, mano, kad paprastiems žmonėms tikrai pakanka nuo- 
vokos atskirti vartotojiškų įvaizdžių dirbtinumą (jie supranta, kad ne visada tai, 
kas rašoma atostogų brošiūrose, yra tiesa, kad gerdamas alų nebūtinai įgysi drau- 
gų ir bičiulių) ir suvokti kaip parodiją. 

Be to, tikriausiai klaidinga viska vertinti tik vien iš individualistinio, vien iš 
bendruomeniško gyvenimo būdo perspektyvos. Jei žmogus užsisklendžia namuo- 
se, nereiškia, kad jis domisi tik savimi, o kaimynų ir bendruomenės reikalai jam 
nieko nereiškia (Bellah ir kt., 1985). Iš tiesų, kaip teigia Peteris Saundersas, 


namus iškėlusieji į pirmą vietą nebūtinai atsiriboja nuo visuomeninio gyvenimo, 
nes žmonės gali visavertiškai dalyvauti abiejose gyvenimo srityse. 
(Saunders, 1990, p. 283) 


Galiausiai toks požiūris verčia manyti, kad vaizdiniai yra svarbesni už reklamuo- 
jamus produktus. Tačiau žmonės perka Ki/Kat šokoladą ne dėl reklamos, bet to- 
dėl, kad jis malonaus skonio. Panašiai ir nemaža dalis naujų informacinių tech- 
nologijų yra kokybiškesnės negu senosios — kalbant apie vidaus rinką reikia pri- 
siminti kompaktinių plokštelių grotuvus, modernias garso sistemas ir netgi tele- 
vizorius, kurie šiandien yra daug patrauklesni, geresnės kokybės ir patikimesni 
už ankstesnius. Abejonių nekelia ir tai, kad mūsų dienomis daugybė Žmonių per- 
ka vartojimo prekes (nuo kvepalų iki pramogų) ne dėl to, kad jie patikėjo išpūsta 
reklama, bet todėl, kad jiems šie dalykai teikia malonumą ir padeda pajusti savo 
vertę. 


PABAIGA 


Nederėtų baigti neigiama gaida, nes manau, kad kritinėje teorijoje, kaip akivaiz- 
džiai matyti iš šio skyriaus, esama tikrai daug vertingų dalykų. Keletas jos la- 
biausiai akcentuojamų minčių, manding, yra būtinos, norint adekvačiai suprasti 
informacijos svarbą. Herberto Schillerio teorija, užuot pradėjusi nuo „technolo- 
gijų galimybių“ arba „įsivaizduojamos ateities“, visų pirma imasi analizuoti tik- 
rus esminius dalykus ir pateikia reikšmingą informacijos ir su ja susijusių tech- 
nologijų svarbos 1r vaidmens sampratą. 

Atkreipdamas dėmesį į rinkos kriterijus 1r korporacinį kapitalizmą, jis įtiki- 
na, kad jų vaidmuo yra svarbiausias. Be to, mokslininkas aiškiai įžvelgia sociali- 
nę nelygybę, kuri „informacijos amžiuje“ neišnyks. Atvirkščiai, jis atskleidžia, 
kad lokaliu ir globaliu aspektais nelygybė yra pagrindinis veiksnys, kuris lemia, 
kokia informacija generuojama, kokiomis aplinkybėmis, ir kam ji yra naudinga. 
Pagaliau sąvoka „vartotojų kapitalizmas“, kad ir kaip norėtųsi patikslinti šį ter- 
miną ir konkrečias aplinkybes, padeda prisiminti, kiek informacijos sritis tarnau- 
ja siekiui kuo daugiau prekių parduoti žmonėms, kurie, atrodo, vis labiau užsi- 
sklendžia privačiame gyvenime. 


7 Informacijos vadyba 
ir manipuliavimas informacija 
Jūrgenas Habermasas 
ir viešosios srities samprata 


Kai kurie „informacinės visuomenės“ teoretikai, nors ir pripažįsta, kad šiandien 
cirkuliuoja daug daugiau informacijos, neskuba skelbti „informacijos amžiaus“. 
Šie autoriai paprastai laikosi nuomonės, kad informacija yra užteršta ir išprievar- 
tauta grupių, kurios „sugeba“ ją taip patraukliai pateikti arba sudaryti tokį „įvaizdį“, 
kad Žmonės pritartų jų pozicijoms, grupių, kurios savanaudiškais tikslais arba ,,„ma- 
nipuliuoja“ informacija arba pateikia ją kaip „susidomėjimą keliančią“ prekę. Šie 
autoriai laikosi požiūrio, kad „informacinėje visuomenėje“ kuriant ir skleidžiant 
informaciją neproporcingas vaidmuo tenka tokioms reklamos kampanijoms, kaip 
Gynybos ministerijos „dezinformavimo“ strategijos, ryšių su visuomene „Speci1a- 
listai“, parlamentarai „lobistai“, valdžios politikos „pateikėjai“ ir iš Dauning Strytui 
artimų „patikimų šaltinių“, „oficialiai nutekėjusi“* informacija. 

Griežčiausios tokio pobūdžio interpretacijos teigia, kad pateikiant visuome- 
nei neadekvačią informaciją kenkiama pačiam demokratijos procesui, nes jei pi- 
liečiai negauna patikimos informacijos, koks gali būti tikrosios demokratijos idea- 
las — mąstantys, apsisprendę ir išmanantys rinkėjai? Būtent tokį supratimą XIX a. 
pradžioje išreiškė ketvirtasis Jungtinių Amerikos Valstijų prezidentas 1r JAV Kon- 
stitucijos kūrėjas Jamesas Madisonas (1751-1836), pastebėdamas, kad 


valdžia, neinformuojanti žmonių ... yra tik farso arba tragedijos, o galbūt jų abiejų 
įžanga. Išmanymas visada valdo neišmanymą, o tauta, kuri nori pati save valdyti, 
privalo apsiginkluoti ta stiprybe, kurią suteikia žinojimas. 

(Madison, 1953, p. 337) 


Madisono žodžiai tebėra svarbūs tiems, kurie abejoja, ar padidėję prieinamos in- 
formacijos kiekiai iš tiesų prisideda prie demokratijos klestėjimo. Yra netgi to- 
kių, kurie teigia, kad plečiantis internetui, televizijai ir kitoms medijoms Žmonės 
traukiasi į privatų informacinių pramoginių laidų prisotintą pasaulį ir nedalyvauja 

demokratijos procesuose (Boggs, 2000). Mūsų protėviai vargu ar buvo skaitę ką 
nors be Biblijos, Shakespeare'o ir atsitiktinių pamtletų, tik kažin ar po to, kai 2001 
metais per visuotinius rinkimus beveik pusė balsavimo teisę turinčių Didžiosios 
Britanijos rinkėjų nesiteikė juose dalyvauti, o per JAV prezidento rinkimus daly- 
vaujančiųjų procentas jau seniai būna dar mažesnis, galime jaustis pranašesni? 

Tokio pobūdžio kritikoje slypi skeptiškas požiūris į informaciją, ypač skirtą 
plačiajai visuomenei. Manoma, kad, tarkime, finansinėse duomenų bazėse sau- 
goma informacija, skirta fondų biržų sandoriams arba korporacijų tinklams ap- 
tarnauti, yra reikšmingesnė negu ligi tol. Tačiau šiame skyriuje mano aptariami 
autoriai greičiau mano, kad nors visuomenė gauna daug daugiau informacijos, ji 
nebūtinai yra geresnė už tą, kurią gaudavo anksčiau, mat labai tikėtina, kad ji su- 
kurta siekiant prablaškyti arba suteikti pramogą, ką nors nuslėpti arba netgi ap- 
gauti. Trumpai tariant, nemaža tos informacijos dalis yra neteisinga, kelianti ne- 
pasitikėjimą, klaidinanti informacija, nes ją kuriant ir/arba pateikiant daug ką le- 
mia daliniai interesai (ypač politinių jėgų 1r ekonomiškai pranašesnių grupių) ir 
ribojantys finansiniai ypatumai (ypač kintantis balansas tarp lėšų 1š valstybės biu- 
džeto ir privataus rėmimo). 

Šis požiūris, kaip ir giminingas Herberto Schillerio aiškinimas, atsisako minties 
apie naują „informacinę visuomenę“, nors ir pripažįsta, jog informacijos reikšmė 
nūdienos pasaulyje sustiprėjo. Nagrinėti šį svarbų požiūrį pradėsiu nuo vokiečių 
socialinio teoretiko Jūrgeno Habermaso (g. 1929), nes jo požiūris į viešąją sritį 
turėjo didelę įtaką.! Daugelį metų Jirgeno Habermaso idėjos buvo gana stipriai 
kritikuojamos. Nepaisant to, Habermasas yra neįkainojamas ir dėl kritikos teigi- 
nio, esą informacijos kiekis lemia visuomenės informuotumo kokybę, ir dėl tvir- 
tinimo, kad informaciniai aspektai iš esmės lemia žmonių sugyvenimą. Sykiu jis 
leidžia mums paklausti, ar daugiau reiškia geriau (juk gali būti, kad tai reiškia 
blogiau) ir verčia klausti, kokios informacijos reikia demokratinei visuomenei. To- 
dėl šiame skyriuje apžvelgsime Habermaso viešosios srities teoriją, įvertinsime 
jos reikšmę formuojant požiūrį į informacinius pokyčius tokiose svarbiose srity- 
se kaip televizija ir valstybinė statistika, po to pereisime prie klausimų apie in- 
formacijos ir demokratijos santykį globaliame pasaulyje, kuriame ankstesnėms nuo- 
monėms, siejančioms jas su nacionaline valstybe, kyla grėsmė. 


! Habermasas neabejotinai yra įtakingiausias tarpdabartinių ir Frankfurto mokyklos teoretikų Theodoro 
Adorno ir Maxo Horkheimertio tradiciją tęsiantis socialinis teoretikas. Jo viso gyvenimo projektas — 
išsiaiškinti atviros ir laisvos komunikacijų prielaidas — turi aiškių sąsajų su viešosios srities atsira- 
dimo ir nuosmukio analize. Čia plačiau nenagrinėsiu Habermaso teorijos, bet ją reikia turėti ome- 
nyje kaip svarbų kontekstą (plg. Habermas, 1976; Pusey, 1987 pateikiamą patikimą įvadą). 

VIEŠOJI SRITIS 


Šią koncepciją jis išdėstė vienoje iš savo ankstyvųjų knygų, kurios vertimas į an- 
glų kalbą The Structural Transformation of the Public Sphere: An Inguiry into a 
Category of Bourgeois Society („Struktūrinis viešosios srities pasikeitimas: bur- 
žuazinės visuomenės klasių tyrimas“) deja, pasirodė tik po dvidešimt septynerių 
metų — 1989-aisiais. Jis teigia, kad kapitalizmo plitimas Didžiojoje Britanijoje XVIII 
ir XIX a. sudarė sąlygas atsirasti viešajai sričiai, kuri vėliau, nuo XX a. vidurio, 
pradėjo nykti. Viešoji sritis suprantama kaip nepriklausoma nuo valdžios (netgi 
gaudama lėšas iš valstybės) ir nuo šališkų ekonominių jėgų, skirta racionaliems 
debatams (t. y. diskusijoms ir debatams, kurie nėra „suinteresuoti“, „slapti“ arba 
„mManipuliuojami“); joje gali dalyvauti bei ją tikrinti piliečiai. Būtent viešojoje 
srityje yra formuojama viešoji nuomonė (Holub, 1991, p. 2-8). 

Kadangi visi viešosios srities dalyviai turi aiškią poziciją, ją aiškiai argumen- 
tuoja, 0 jų požiūrįgali išgirsti platesnė visuomenė, nevaržomai besinaudojanti šia 
procedūra, informaciją galima laikyti esmine šios srities dalimi. Elementariausia 
viešosios srities išraiškos forma turbūt yra parlamento debatai ir pažodinių Par- 
lamento posėdžių protokolų publikacijos, nors, žinoma, svarbiais jai efektyviai 
funkcionuoti padedančiais veiksniais laikytinos komunikacijos priemonės ir ki- 
tos informacijos institucijos, pavyzdžiui, bibliotekos ir vyriausybės pateikiami sta- 
tistikos duomenys. 

Viešąją sritį galima paaiškinti tokių pavyzdžiu. Įsivaizduokime, kad Parlamento 
nariai, naudodamiesi valstybės pareigūnų surinkta informacija, sąžiningai ir atvi- 
rai dėsto argumentus Bendruomenių rūmuose, visa tai sąžiningai perteikiama spau- 
doje, stropiai ir suprantamai informuojančioje visuomenę, kuri, atėjus rinkimams, 
gali pareikalauti, kad politikai jiems atsiskaitytų (ir kad per visą jų buvimo val- 
džioje laiką viešieji reikalai būtų skaidrūs). 

Viešosios srities idėja yra labai patraukli ir demokratams, ir Apšvietos idėjų 
šalininkams. Pirmieji viešosios srities idealą suvokia kaip informacijos vaidmens 
demokratinėje visuomenėje modelį: reikalavimas, kad informacija būtų patikima 
ir be išimties visiems prieinama, neabejotinai skatina ir atitinkamus procesus. 
Apšvietos epochai būdingas racionalių debatų viršenybės idealas taip pat labai 
patrauklus. Viešojoje srityje, atrodytų, žmonės gali sužinoti faktus, ramiai juos 
svarstyti ir apmąstyti, o tada racionaliai pasirinkti tinkamiausią veiklos kryptį. 

Kad geriau suprastume viešosios srities dinamiką ir kryptį, pravartu paanali- 
zuoti, kaip Habermasas aiškina jos istoriją. Habermasas teigia, kad viešoji sri- 
tis — arba, jo žodžiais, „buržuazinė viešoji sritis“ — atsirado plėtojantis būdingiems 
XVIII a. kapitalistinės visuomenės Britanijoje bruožams. Lemiamos reikšmės tu- 
rėjo tai, kad verslininkai darėsi pakankamai turtingi išsikovoti nepriklausomybei 

nuo bažnyčios ir valstybės. Kadaise viešajame gyvenime dominavo dvasininkija 
ir dvariškiai, o manieringi aukštinami feodaliniai santykiai buvo įprastas dalykas, 
tačiau augantys pirmaujančių kapitalistų turtai tą pranašumą pakirto. Vienas iš tokių 
poreiškių buvo tas, kad jie ėmė labiau remti „literatūros“ sritį — teatrą, dailę, ka- 
vines, romanus ir literatūros kritiką — ir taip susilpnino priklausomybę nuo rėmė- 
jų bei skatino steigti su tradicinėmis galiomis nesusisaisčiusią sritį, kuri angažuotųsi 
kritikai. Kaip pastebi Habermasas (1989), čia „pokalbis [virto] kritiniais vertini- 
mais, o bons mots (sąmojai) — argumentais“ (p. 31). 

Kita vertus, plėtojantis rinkai, vis labiau buvo skatinama „žodžio laisvė“ ir 
Parlamento reforma. Kapitalizmas išsiplėtė ir sutvirtėjo, taigi pasidarė mažiau pri- 
klausomas nuo valstybės, valstybei atitinkamai didėjo poreikis keistis, ypač plės- 
ti atstovavimą, kad politika efektyviau palaikytų tolesnį rinkos ekonomikos vys- 
tymąsi. Neišvengiamas kovos dėl parlamentinės reformos padarinys buvo ir kova 
už didesnę spaudos laisvę, kadangi tiems, kurie troško reformų, buvo svarbu, kad 
politinį gyvenimą labiau kontroliuotų visuomenė. Didelės reikšmės turėjo XVIII a. 
viduryje pradėta leisti Hansard (Didžiosios Britanijos parlamento posėdžių ofi- 
ciali ataskaita), kurioje pateikiami tikslūs Parlamento posėdžių protokolai. 

Lygiagrečiai buvo steigiami nepriklausomi laikraščiai. Pastarąjį procesą la- 
bai trikdė valdžios priešiškumas, bet lengvino palyginti mažos gamybos kainos. 
Įdomu, kad XVIII ir XIX a. spauda, skleidusi įvairias nuomones, buvo pasiryžusi 
nušviesti visus Parlamento reikalus, o tai bylojo apie spaudos ir parlamentinių re- 
formų kampanijų susiliejimą.* Didžiausios įtakos šiai jėgų samplaikai, be abejo, 
turėjo subrendusi politinė opozicija, kuri skatino argumentų kovą ir formavo tai, 
ką Habermasas vadina „racionalia ir priimtina politika“. 

Visų šių pokyčių rezultatas — apie XIX a. vidurį susiformavusi „buržuazinė 
viešoji sritis“, kuriai būdinga atviri debatai, kritiška nuodugni analizė, išsamūs 
reportažai, didesnis prieinamumas ir politikų nepriklausymas nuo grynai ekono- 
minio intereso ir nuo valstybės kontrolės. Habermasas pabrėžia, kad svarbiausia 
„buržuazinės viešosios srities“ sudedamoji dalis buvo kova dėl nepriklausomy- 
bės nuo valstybės. Tai reiškia, kad ankstyvasis kapitalizmas buvo priverstas prie- 
šintis valstybei — todėl pirmiausia reikėjo siekti spaudos laisvės, politinių refor- 
mų ir galimybės plačiau atstovauti visuomenei. 

Tačiau tęsdamas istorinę analizę, Habermasas atkreipia dėmesį į paradoksiš- 
kas „buržuazinės viešosios srities“ ypatybes, kurios galiausiai atvedė prie kai ku- 
rių sričių „refeodalizacijos“. Pirmoji susijusi su nesiliaujančiu kapitalizmo stip- 


- Svarbu, kad terminas „ketvirtoji valdžia“ buvo sugalvotas 1832 metais, apibūdinant spaudą kaip 
vieną pagrindinių valdžių po Lordų rūmų narių pasauliečių bei dvasininkų ir Bendruomenių rūmų. 

rėjimu. Habermasas pažymi, kad privačios nuosavybės ir viešosios srities „abi- 
pusė infiltracija“ (p. 141) vyko jau ilgą laiką, tačiau, jo požiūriu, XIX a. paskuti- 
niais dešimtmečiais įgijo didesnio svarumo. Kapitalizmui stiprėjant ir įgyjant vis 
daugiau įtakos, entuziastingus raginimus reformuoti valstybę pakeitė raginimai ją 
perimti ir panaudoti savo tikslams. Trumpai sakant, užgimė kapitalistinė valsty- 
bė: jos šalininkai vis dažniau atsisakydavo agitacinio 1r diskusinio vaidmens ir 
naudojo valstybę — dabar jau valdomą kapitalo — savo tikslams paremti. Platesnis 
parlamento narių dalyvavimas privačių organizacijų direktoratuose, verslo finan- 
suojamos politinės partijos ir specialistų grupės, organizuotų interesų grupių sis- 
temingai daromas spaudimas Parlamentui ir viešajai nuomonei lėmė tai, kad vie- 
šosios srities autonomiškumas ėmė silpti. Žinoma, šiame žaidime dalyvavo ir al- 
ternatyvūs žaidėjai — pavyzdžiui, tokios organizacijos kaip „Žemės draugai“ 
(Friends of the Earth), profesinės sąjungos ir Didžiosios Britanijos leiboristų par- 
tija — bet dauguma kalbėjo „prisitaikymo“ (Miliband, 1969, p. 195) prie kapita- 
listinių santykių kalba ir taip atsisakė dalies savo opozicinio vaidmens (aiškiau- 
siai Tony Blairo Naujieji leiboristai). 

Habermasas nesako, kad šios tendencijos reiškia grįžimą į ankstesnes epo- 
chas. Jo požiūriu, apie tai, kad pagrindiniai viešosios srities elementai iš tikrųjų 
tebėra svarbūs, liudija ryšių su visuomene ir kultūros lobizmo plitimas XX am- 
žiuje, o dar labiau - pripažinimas, kad yra sritis, kurioje teisėtumas įgyjamas tik 
joje vykstančių politinių debatų keliu. Vis dėlto į viešus debatus įsiterpę ryšiai 
su visuomene nuslepia, kieno interesus atstovauja (prisidengdami tokiomis fra- 
zėmis, kaip „visuomenės gerovė“ ir „nacionalinis interesas“), todėl šiuolaikiniai 
debatai paverčiami viešosios srities „klastote“ (Habermas, 1962, p. 195). Būtent 
tai turi mintyse Habermasas vartodamas „refeodalizacijos“ terminą, kurio paskir- 
tis — atskleisti, kaip viešieji reikalai tampa proga „pademonstruoti“ galią (pana- 
šiai kaip viduramžiais teisme), o ne svarstyti klausimus įvairiais politiniais ar ki- 
tais požiūriais. 

Antras „refeodalizacijos“ pasireiškimas sietinas su pokyčiais žiniasklaidos sis- 
temoje. Reikia prisiminti, kad nuo to labiausiai priklauso veiksmingas viešosios 
srities veikimas, kadangi žiniasklaida leidžia nuodugniai analizuoti viešus reika- 
lus ir teikia plačias galimybes prie jų priartėti. Vis dėlto per šį šimtmetį masinės 
informavimo priemonės tapo monopolinėmis kapitalistinėmis organizacijomis, ir 
kadangi taip atsitiko, pagrindinis jų kaip patikimo informacijos apie viešąją sritį 
skleidėjo indėlis sumenko. Žiniasklaidos funkcija kinta, nes perimdama visuomenės 
nuomonės formuotojo vaidmenį ir traukdamasi nuo funkcijos teikti informaciją, 
ji vis labiau artėja prie kapitalistinių interesų. 

Šis perėjimas turi daug aspektų, kurių keletą apžvelgėme 6 skyriuje, bet viešoji 
sritis pastebimai silpsta, kadangi žiniasklaida prisiima reklamavimo funkcijas ir 

vis dažniau propagandines pozicijas ima reikšti savo reportažuose. Dėl panašios 
priežasties, t. y. dėl sustiprėjusios komercializacijos ir korporacijų ekspansijos, 
„literatūros“ sritis išsigimsta į „popso“ (kas populiaru ir įspūdinga) ir „gerai per- 
kamų“ pramogų, kurių tikslas veikiau skatinti „kultūrinį vartojimą“, o ne stimu- 
liuoti kritiškus debatus, sritį. Ir leidybos, ir — tai dar svarbiau — televizijos bei 
spaudos verslo pagrindinis tikslas šiais laikais yra „feodališkai“ aukštinti kapita- 
listinį gyvenimo būdą, arba pataikauti rodant „žvaigždes“, šališkai ir tik iš dalies 
nušviečiant naujienas arba pasiduoti reklamuotojų, reikalaujančių maksimalaus žiū- 
rovų skaičiaus, diktatui turinio sąskaita. 

Šios dvi ypatybės reiškia, kad jau nuo pirmųjų dienų XVIII ir XIX a. steng- 
tasi valstybę naudoti viešosios srities interesams. Čia turimos omenyje grupės, 
kurios reikšmingai prisidėjo prie viešųjų paslaugų etoso kūrimo ir išplitimo šiuo- 
laikinėje visuomenėje. Habermasas pastebi, kad nuo pat pradžių „„buržuazinė viešoji 
sritis“ buvo erdvė Žmonėms, esantiems tarp rinkos ir valdžios, t. y. tarp ekonomi- 
kos ir politikos. Čia pirmiausia kalbu apie profesionalus — mokslininkus, teisi- 
ninkus, gydytojus ir kai kuriuos valstybės pareigūnus. Įrodinėjama, kad sustiprė- 
jus kapitalizmo įtakai platesniuose visuomenės sluoksniuose bei valstybėje ap- 
skritai, įtakingi šių (ir kitų) profesijų atstovai tikrai ėmė reikalauti, kad valstybė 
užtikrintų viešosios srities apsaugą nuo kapitalo dominavimo. 

Habermasas (1962) apie tai kalba pirmiausia turėdamas mintyse radijo ir te- 
levizijos laidas. Jis įrodinėja, kad visuomeninio transliuotojo korporacijos buvo 
įkurtos todėl, kad „priešingu atveju jų viešinimo funkcija nebūtų buvusi pakan- 
kamai apsaugota nuo kapitalistinių kėslų“ (p. 188). Argumentą, kad, esant ten- 
dencijai įsivyrauti kapitalistiniams interesams, valstybės įsikišimas siekiant ga- 
rantuoti informacinę infrastruktūrą viešajai sričiai buvo būtinas, galima išplėsti 
ir kartu paaiškinti pagrindinių institucijų, pirmiausia viešųjų bibliotekų, vyriau- 
sybės statistikos tarnybų ir muziejų bei dailės galerijų, pobūdį. Iš tiesų viešųjų 
paslaugų etosą, suprantant jį kaip įsipareigojimą nešališkai ir neutraliai teikti 1n- 
formaciją ir žinias kiek įmanoma platesnei visuomenės daliai, nepaisant Žmonių 
pajėgumo mokėti, galima laikyti labai artimu požiūriui, kuriuo grindžiamas efek- 
tyvus viešosios srities funkcionavimas. 

Skaitant toliau Jūrgeno Habermaso samprotavimus apie viešosios srities is- 
toriją, neįmanoma nepadaryti išvados, kad jos ateitis nekelia abejonių. Netgi sa- 
vo klestėjimo laikais „„buržuazinė viešoji sritis“ negalėjo patenkinti vokiečių fi- 
losofo „neiškraipytos komunikacijos“ idealo. Dar niūriau jis aiškina nesenus po- 
kyčius, ir tokia tendencijų interpretacija leidžia jį priskirti prie pesimistiškiausių 
Frankfurto mokyklos teoretikų. Ypač daug sako Habermaso mokytojo Theodoro 
Adorno teiginiai: kapitalizmo pergalė, iki kraštutinumo sumažėjęs individų sava- 
rankiškumas, minimalus kritinis mąstymas, tarptautiniai žiniasklaidos konglome- 

ratai ir iškreipta reklamos kultūra — nepalieka vietos viešajai sričiai. Tai, kad ko- 
munikacijų korporacijoms labiausiai rūpi rinka, reiškia, kad kurdami produktą jie 
galvoja apie maksimalų pelną iš reklamos ir kapitalistinio verslo stiprinimą. To- 
dėl tokio produkto turinys dažniausiai yra žemiausio lygio pramoga: nuotykiai, 
kovos, visokie niekai, sensacijos, asmeninės istorijos, šiuolaikinių gyvenimo sti- 
lių propaganda. Visa tai, nors ir menkos informacinės kokybės, triukšmingai ir 
tinkamai išreklamavus tampa patrauklia, perkama preke ir priverčia auditoriją ,„jaus- 
ti lengvą potraukį nuolatos plėsti vartojimą“ — ne daugiau (ir ne mažiau) (Haber- 
mas, 1962, p. 192). 

Habermasas neapsiriboja šiomis žinomomis marksistinėmis išvadomis ir ei- 
na toliau. Jo nuomone, reklamos etikos pažeistą viešąją sritį lygiai taip pat giliai 
žeidžia viešieji ryšiai. Šia prasme Habermasas ypač jautriai reaguoja į Edwardo 
Bernayso (1891-1995), amerikietiškojo „nuomonės valdymo“ šulo, profesinę veik- 
lą, kurią laiko viešosios srities nykimo požymiu. Bernaysas ir jo sekėjai skelbia 
viešajai sričiai būdingų racionalių debatų pabaigą, teigdamas, kad juos išstumia 
mokantys manipuliuoti ir nesąžiningi politikos verteivos (Robins ir Webster, 1999). 
Anot Jūrgeno Habermaso, šis viešųjų ryšių brovimasis reiškia, kad atsisakoma „ra- 
cionalumo kriterijų“, nuo kurių anksčiau priklausė vieši ginčai ir kurių „visiškai 
nėra bendrame sutarime, kuris pasiekiamas subtiliai formuojant nuomonę“, kai 
politinis gyvenimas paverčiamas tik „įspūdinga pompastika“ apkvailintiems „pir- 
kėjams, pasirengusiems eiti iš paskos“ (p. 195). 

Habermasas labai pesimistiškai mąsto apie dabartį. Visuotinė rinkimų teisė 
kiekvieną iš mūsų gali atvesti į politikos sritį, bet ji taip pat nuomonę iškėlė virš 
gebėjimo tiksliai argumentuoti. Balso sureikšminimas, balsavimo teisės suvisuo- 
tinimas sutapo su „šiuolaikinės propagandos“ atsiradimu (p. 203), taigi ir gebėji- 
mu valdyti nuomonę „sufalsifikuotoje viešojoje srityje“ (p. 217). Reikėtų tai lai- 
kyti tamsiąja Apšvietos puse. Negi svarbu, kad žmonės turi balsavimo teisę, jei 
neturi lėšų įvertinti tai, už ką jie balsuoja? Kas iš to, kad yra daugiau informaci- 
jos, jeigu ji naudojama apgaulei? Kas tai, jei ne „švietimo ir kontrolės, informa- 
cijos 1r reklamos, pedagogikos ir manipuliavimo dviveidiškumas“ (p. 203). 


VIEŠOJI SRITIS IR INFORMACINIAI POKYČIAI 


Iš dalies apžvelgėme Habermaso viešosios srities teoriją, kurioje, kalbant apie jos 
atsiradimą 1r nuosmukį, ypatingas dėmesys skiriamas informacijai. Prieš tęsdami 
toliau, turėtume pripažinti Habermaso atvirumą kritikai (Johnson, 2001). Rimtų 
priekaištų dėl istoriografijos, kurią jis dėsto plėtodamas viešosios srities sampra- 
tą, adekvatumo Habermasas susilaukė iš mokslininkų, nesutinkančių su jo studi- 

jos išvadomis apie „didįjį nuopuolį“ (Hohendahl, 1979) ir iš abejojančių, ar vie- 
šoji sritis apskritai kada nors egzistavo (Schudson, 1992). Kitur buvo pažymėta, 
kad Habermasas nieko nekalba apie moterų pašalinimą iš viešosios srities (Lan- 
des, 1995) ir kad kalbėdamas apie darbininkų klasės pastangas išplėsti jų atsto- 
vavimą nepaaiškina, kas yra „plebėjiška viešoji sritis“ (Keane, 1991). Be to, Ha- 
bermasas, regis, nelabai reaguoja į kaltinimą, esą jis neįvertina viešąją sritį pa- 
laikančios profesionalios kariuomenės savanaudiškų interesų (Calhoun, 1992). Ga- 
liausiai kyla klausimų dėl racionalumo, kuriam Habermasas priskiria didelę reikšmę 
viešajai sričiai ir prie kurio aš grįšiu tolesniuose puslapiuose, statuso. 

Nepaisant šių išlygų, viešosios srities idėja kuria ypač ryškią ir patrauklią in- 
formacijos vaidmens demokratijoje viziją (Curran, 1991, p. 33). Remiantis prie- 
laida, kad viešoji nuomonė turi formuotis atvirų debatų keliu, rezultatai iš esmės 
priklausys nuo informacijos kokybės, prieinamumo ir komunikacijų. Tiksliau kal- 
bant, patikima ir adekvati informacija skatins protingą bei pagrįstą diskusiją, o 
skurdi, juolab užteršta informacija beveik neišvengiamai lems pragaištingus spren- 
dimus ir neprotingus debatus. Dėl šios priežasties kai kurie analitikai, pirmiausia 
Nicholas Garnhamas (1990, 2000), analizuodami informacinės srities pokyčius, 
rėmėsi viešosios srities sąvoka, pasitelkdami Habermaso sampratą, padedančią įver- 
tinti, kokia informacija buvo seniau, kaip ji transformavosi ir kokia kryptimi ji 
galėtų keistis. 

Konkrečiau viešosios srities samprata buvo pradėta svarstyti turint omenyje 
tris tarpusavyje susijusias labai svarbias informacijos sritis. Pirmoji — viešųjų pa- 
slaugų institucijos, pavyzdžiui, BBC, bibliotekų tinklas ir autoriai, suinteresuoti 
įrodyti, kad priversti veikti pagal rinkos dėsnius jie bene vieninteliai praranda 
galimybę informuoti. Antroji sritis yra bendras susirūpinimas neigiamais infor- 
macijos komodifikacijos padariniais, dažnai svarstomais kritinių teoretikų, apie 
kuriuos kalbėjome 6 skyriuje. Kadangi informacija turi būti traktuojama kaip tai, 
ką reikia parduoti siekiant pelno, analitikai įžvelgia žalingus padarinius viešajai 
sričiai, numatydami politinio diskurso kokybės pablogėjimą 1r dalyvavimo joje 
sumažėjimą (Boggs, 2000). Trečioji sritis yra platesnis šiuolaikinių komunikaci- 
jų kontekstas, kur, analitikų teigimu, kuriama ir perduodama vis daugiau nepati- 
kimos, iškreiptos informacijos. Šioje srityje dėmesys sutelkiamas į naujas komu- 
nikacijos sistemas, skirtas komerciniams tikslams, todėl galiausiai imančias teik- 
ti nedaug, bet poilsiui skirtų pramogų; į naudingos informacijos, tokios kaip rė- 
mimas, reklama ir ryšiai su visuomene, plitimą; į dažnėjantį partijų, verslo kor- 
poracijų ir kitų interesų grupių manipuliavimą informacija, kuris smarkiai išpu- 
čia propagandos vaidmenį šiuolaikinėje informacijos aplinkoje. Panagrinėkime vi- 
sus šiuos scenarijus šiek tiek išsamiau. 

VIEŠŲJŲ PASLAUGŲ INSTITUCIJOS 
Radijas ir televizija 


Visuomeninis transliuotojas yra viena svarbiausių informacijos institucijų Didžio- 
joje Britanijoje ir daugelyje išsivysčiusių šalių. Pavyzdžiui, BBC užima svarbią 
vietą politikos, kultūros ir socialinių ryšių srityse ir pirmiausia per televiziją in- 
formacija pasiekia kiekvieną visuomenės narį. 

Galima manyti, kad visuomeninis transliuotojas, kaip institucija, nepriklau- 
so nuo išorinių politinių, verslo ir netgi auditorijos reikalavimų, neprivalo siekti 
pelno, yra laisvai pasiekiamas ir sukurtas visuomenės labui, o ne tiems, kurie ar- 
ba įstengia mokėti abonentinius mokesčius, arba yra patrauklūs reklamos tiekė- 
jams ir rėmėjams. Jis įsipareigoja teikti kokybiškas ir kuo įvairesnes paslaugas 
visuomenei, kurią sudaro įvairios grupės ir kurias privalu aptarnauti nekenkiant 
visiems skirtoms — naujienų, aktualijų, dramos, dokumentikos — programoms. Čia 
dirbantys specialistai neslepia savo motyvų ir tikslų nušviesti įvairiausius daly- 
kus ir temas, pradedant politika, baigiant šeimos reikalais. Žinoma, tai idealus 
apibrėžimas, bet BBC, daugelį metų tirdama viešųjų paslaugų esmę, prie jo pri- 
artėjo. Keletas šių visuomeninio transliuotojo ypatybių — pirmiausia, turbūt, vi- 
siškas nepriklausymas nuo valdžios ir rinkos, valstybės pareigūnų etosas, didžiausią 
reikšmę teikiantis neiškraipytai komunikacijai, ir galimybė visiems, nepaisant pa- 
jamų ir turto, gauti šią paslaugą — sutampa su Jūrgeno Habermaso viešosios sri- 
ties apibūdinimu. BBC buvo įsteigta XX a. pradžioje ir turėjo veikti nesiekdama 
pelno. Taip atsitiko dėl keistos radikalų ir konservatorių vienybės, pasibaigusios 
pritarimu, kad BBC būtų formuojama kaip valstybinė, privataus kapitalo nevaržoma 
institucija. Analitikų nepalankiai vertinamas akivaizdus Amerikos visuomenės 
informavimo priemonių susisaistymas su laisvąja rinka ir sukurtas iš to 
išplaukiantis verteiviškumas, chaosas ir kakofonija paskatino Didžiąją Britaniją 
susivienyti: kaip pastebi istorikas A. J. P. Tayloras (1965), „konservatoriams patiko 
autoritetas, leiboristams nepatiko privatus verslas“ (p. 233), ir susijungusios šios 
jėgos pasiryžo pritarti požiūriui, jog „visuomeninį transliuotoją turėtų valdyti 
viešoji korporacija, kuri veiktų kaip valstybės interesų patikėtinis, kurio statusas 
ir pareigos turėtų atitikti viešų paslaugų statusą ir pareigas“ (Smith, 1974, p. 53). 

Taigi BBC „atsirado kaip parlamento įrankis, kaip savotiška nacionalinės kul- 
tūros atstovybė valstybėje“ (Smith, 1973, p. 54), turinti transliavimo monopolį ir 
finansuojama iš privalomų (licencijos) mokesčių už radijo, o vėliau ir televizijos 
aparatus. Tai, kad BBC suformavo parlamentas ir kad ji buvo atsieta nuo komer- 
cijos, turėjo svarbių padarinių. Reikalaujant įstatymų leidėjams buvo pabrėžia- 
ma, kad visuomeninis transliuotojas atlieka švietimo, informavimo ir pramoginę 
funkciją. Per daugelį metų ši taisyklė — „informuoti, šviesti ir teikti pramogą“ — 

įsitvirtino daugumoje BBC laidų: žiniose, muzikinėse, literatūrinėse laidose, dra- 
mose, pramoginėse programose ir kt. 

Šito negalima interpretuoti taip tiesmukai, kaip Habermaso viešąją sritį, ku- 
rios paskirtis — prisidėti prie „racionalių debatų“, bet tai neabejotinai smarkiai pra- 
plėtė visuomenės informuotumą ir supratimą apie daugumos Žmonių tiesiogiai ne- 
paliečiančius įvykius bei problemas (informuodama apie užsienio įvykius, įvai- 
riais aspektais nušviesdama gyvenimą Didžiojoje Britanijoje, ilgą laiką slėptus 
nuo plačiosios visuomenės dalykus, ji atliko svarbų demokratinimo darbą). Pad- 
dy Scannell ir Davidas Cardiffas (1991) teigia, kad šis auditorijos horizontų plė- 
timasis reiškęs skatinimą protauti, turint omenyje tai, kad žmonės galėjo ir buvo 
raginami aiškintis, kodėl jie ką nors daro, kaip gyvena, kuo tiki.? Tie aiškinimai, 
tegul ir nebūtinai buvo „racionalūs ir pagrįsti“ (kadangi šiuo terminu numano- 
mas tarsi „teisingas“ paaiškinimas), vis tiek praturtino viešąjį gyvenimą, kadangi 
atvėrė ateities perspektyvas, sykiu BBC padėjo kurti bendrą Didžiosios Britani- 
jos kultūrą nepaisant gyventojų įvairovės. 

BBC, kaip parlamento kūrinio, veiklą ir prielaidas smarkiai veikė parlamen- 
tinis modelis. Pateikiant politinius įvykius buvo apsiribojama pripažintų partijų 
politika (moduliuojama „pusiausvyra“ tarp Leiboristų ir Konservatorių partijų) — 
retsykiais nukrypstant į dramą ir dokumentiką, tačiau į politiką buvo žvelgiama 
rimtai ir apgalvotai. Tai reiškia, kad visuomeninis transliuotojas Didžiojoje Bri- 
tanijoje visuomet pabrėžė savo funkciją informuoti apie įvykius visuomenėje. Bū- 
dinga, kad informacinėms programoms rengti čia skiriama daug laiko, atsisako- 
ma patrauklios galimybės rodyti arba pigesnes, arba populiaresnes laidas. Maž- 
daug 25 procentus BBC televizijos programos sudaro žinios ir aktualijos, t. y. dau- 
giau nei dvigubai palyginti su komerciniais konkurentais Didžiojoje Britanijoje 
ir nepalyginami daugiau nei Amerikos televizija (Annan, 1977). Be to, tarp poli- 
tinių partijų esantys skirtumai išplečia erdvę BBC informacijos tarnyboms funk- 
cionuoti ne tik nušviečiant oficialias partijų nuostatas, bet 1r pateikiant išsamią 
analizę bei siūlant visapusiškus politinius debatus (Smith, 1979, p. 1—-40). 

Neabejotina BBC pamatus dėjusio generalinio direktoriaus Lordo Reitho įtaka, 
pasitikėjimas, įgytas Antrojo pasaulinio karo metais, ir BBC neginčijamas mo- 
nopolis kokius trisdešimt metų buvo svarbūs veiksniai padėję Didžiojoje Britani- 
Joje įsišaknyti viešųjų paslaugų etosui (Briggs, 1985). Dar vienas svarbus veiks- 
nys buvo tas, kad, nepaisant valdžios mėginimų kištis (Tracey, 1978, p. 142-156), 


* Scannellis (1989): „Esu linkęs transliavimo poveikį kasdieniame viešame ir privačiame gyvenime 
apibūdinti kaip stiprinantį supratingumą, kuris yra kas kita negu protingumas. Šiame kontekste su- 
pratingumas suvokiamas kaip abipusiai atsakingas elgesys; tai reiškia, kad žmonės, jei į juos krei- 
piamasi, gali pateikti priežastis ir paaiškinimus to, ką pasakė arba padarė“ (p. 160). 

BBC, būdama su valstybe susijusi, o ne valstybės valdoma sistema, kur transliuo- 
tojas paprastai suvokiamas kaip valdžios politikos įrankis, nepasidavė politiniam 
diktatui. Tai, be abejo, iš esmės ir lėmė, kad BBC išliko tarp transliuotojų, įsipa- 
reigojusių būti politiškai nešališki ir kuo tiksliau bei objektyviau informuoti. 

Krishanas Kumaras (1977) BBC laisvę nuo komercinės ir politinės kontro- 
lės apibūdino kaip „laikymąsi vidurio pozicijos“, prisidėjusios prie „nepaprastos 
kultūrinės reikšmės, kuri Didžiojoje Britanijoje priskiriama BBC“ (p. 234) ir ku- 
ri sulaukė palaikymo daugelio talentingų žmonių, kuriuos paskatino ateiti į žiniask- 
laidą, suformavo jų požiūrį į viešąsias paslaugas ir išmokė skeptiškai vertinti vi- 
sose komercinėse transliavimo sistemose dominuojantį „judančių sienų apmuša- 
lų“ stilių (daugiausia JAV). „Valstybė ir komercija: ties vienu iš šių dviejų polių 
telkiasi dauguma pasaulio transliavimo sistemų“, tačiau „BBC tam tikrais būdais 
geba atsispirti šioms dviem identifikavimo formoms“ (Kumar, 1977, p. 234) ir 
sugebėjo pasiekti ypatingą raison d'ėtre, institucinį išskirtinumą ir elgesio mo- 
delį (Burns, 1977). 

Be to, BBC viešųjų paslaugų etosas padarė reikšmingą įtaką komerciniams 
transliuotojams Didžiojoje Britanijoje. Todėl po smarkaus spaudimo XX a. šeštojo 
dešimtmečio viduryje čia atsiradusios nepriklausomos televizijos veikla nuo pat 
pradžių buvo orientuota ir į viešąsias paslaugas. Kaip pastebi Jamesas Curranas 
ir Jean Seaton (1988), „buvo atidžiai sekama BBC pavyzdžiu, [ir] naujoji valdžia 
paveldėjo viešųjų paslaugų tradicijas“ (p. 179). Tai atsispindi komercinių transliuo- 
tojų įstatuose, kur reikalaujama nešališkai pateikti informaciją, oficialiai nuo ki- 
tų komercinės veiklos sričių nepriklausomos naujienų tarnybų struktūros sutarty- 
se numatyti sąlygas, tokias kaip reikalavimas visą savaitę bent pustrečios minu- 
tės žiūrimiausiu laiku transliuoti išsamias aktualijų laidas, ir finansuoti Channel! 4 
kanalą, kuris neįsileidžia reklamos, kad galėtų tinkamai atlikti savo misiją —- ap- 
tarnauti labai margą ir įvairią anksčiau įsteigtų ir pripažintų kanalų auditoriją. Ame- 
rikiečių istorikas Burtonas Paulu (1981) smulkiai nupasakoja, kad nuo pat pra- 
džių [nepriklausomo transliuotojo] vadovybės pareiga buvo „transliuoti televizi- 
jos ir radijo laidas, turinčias informuoti, šviesti ir teikti pramogą“ (p. 66). 

Jeigu visuomeninio transliuotojo funkcijos tam tikra prasme atitolina jį nuo 
būtinybės siekti pelno, tai nereiškia jo abejingumo išorės reikalavimams arba jų 
nejautimo bei galimybės veikti kaip nešališkos laisvos informacijos skleidėjui. Da- 
liai visuomenės pelno siekimas turi didžiulę įtaką, o BBC yra valstybinė institu- 
cija, tad turi būti pasirengusi nešti valstybės jai užkrautą naštą arba valstybei už- 
krautą naštą. Be to, BBC darbuotojai buvo surinkti daugiausia iš siauro socialinio 
sluoksnio (baigusiųjų humanitarinius mokslus Oksfordo ir Kembridžo universite- 
tuose), o tai aiškiai liudija apie vertybes ir orientacijas, kurios vargu ar atstovauja 
įvairiai ir margai britų visuomenei. Tokie reikalavimai ir tokie steigėjai bei priori- 
tetai, kuriuos jie stengėsi įtvirtinti, neišvengiamai veikė transliuotojo evoliuciją. 

Tačiau tai nereiškia, kaip aiškino gana daug ir kairiųjų, ir dešiniųjų kritikų, 
kad visuomeninis transliuotojas yra savotiškas galingųjų („valdančiosios klasės“, 
pasak kairiųjų, ir neva aristokratiškų privilegijuotų visuomenės sluoksnių, pasak 
dešiniųjų) kanalas. Jam būdinga daugelį metų puoselėta nepriklausomybė nuo verslo 
ir politikos, nors šios nepriklausomybės bruožai kito. Pradžioje Reitho vadovau- 
jama BBC nepriklausė nuo valdininkų ir niekino verslo pasaulį, bet buvo auto- 
kratiškai valdoma ir orientuota į elitą. Tuo metu vyravo požiūris, kad viešosios 
paslaugos reiškia perdavimą programų, kurios moralinių vertybių sergėtojų buvo 
laikomos vertingomis, o šiais laikais tai jau vertinama kaip gana pasenusi filoso- 
fija — iš esmės Matthew Arnoldo credo: „geriausia, kas pasaulyje yra žinoma ir 
mąstoma“.* XX a. septintajame dešimtmetyje vyravusios aplinkybės leido gana 
drąsiai interpretuoti viešąsias paslaugas, nors institucinė nepriklausomybė buvo 
išlaikyta. Tuo metu, kai direktoriaus pareigas pradėjo eiti seras Hughas Greenas 
(Tracey, 1983), ekonomika augo sparčiai, vis daugiau žmonių galėjo nusipirkti 
televizorius, o tai garantavo BBC metinių pajamų iš licencijos mokesčių augimą, 
politikoje vyravusi palyginti rami atmosfera ir tolerancija, viešosios paslaugos buvo 
suprantamos kaip drąsios, provokuojančios, naujoviškos programos, galinčios ža- 
dinti auditoriją, padėti suprasti naują ir dažnai nerimą keliančią patirtį. 

Galima atsekti, kaip ilgainiui keitėsi visuomeninio transliuotojo sampratos 
(Briggs, 1985), kai anksčiau pabrėžiamą tėvišką Reitho stiliaus atsakomybę pra- 
dėjo išstumti profesionalumo etosas (visuomeninio transliuotojo veiklą suvokiant 
kaip protingų, reikiamai parengtų, nešališkų, įdomių ir provokuojančių programų 
kūrimą) (Madge, 1989). Tačiau profesinė etika, nors ir svarbi šiuolaikiniams pro- 
gramų kūrėjams, nėra vieša visuomeninio transliuotojo filosofija, kuri padėtų ap- 
siginti nuo skaudžių BBC užsipuolimų. Maža to, mes galime pamatyti, kad vi- 
suomeninis transliuotojas kliovėsi, bent jau iš dalies, prielaida, esą auditorija yra, 
arba gali būti, vieninga. Nežinia, gerai tai ar blogai, nuo XX a. septintojo dešimt- 
mečio pabaigos auditorijos susiskaidymas yra akivaizdus ir to nepaisant darosi 
sunku kalbėti apie „plačiąją visuomenę“, nesukeliant tam tikrų svyravimų ir abe- 
jonių, 0 visuomeninį transliuotoją paliekant dar mažiau apsaugotą nuo priešinin- 
kų kritikos. 

Devintojo dešimtmečio pradžioje prasidėjo dar dramatiškesni pokyčiai. Ne- 
trukus apžvelgsiu šių pokyčių aspektus, o tuo tarpu norėčiau pabrėžti visuomeni- 


* Panagrinėkime Reitho „baigiamąjį žodį“ (sic) apie „senąją bendrovę“: „valdydami mes suprato- 
me, kad privalome prisidėti prie bendruomenės intelektinės ir moralinės gerovės. Mes transliavo- 
me geros muzikos; mes rengėme mokomuosius kursus mokiniams ir suaugusiems, mes skleidėme 
krikščionišką religiją 1r stengėmės atspindėti krikščioniškosios etikos dvasią, kuri, mūsų įsitikini- 
mu, yra būtinas pilietiškumo ir kultūros komponentas. Mes darėme viską, kad nebūtų nieko, kas 
galėtų tiesiogiai ar netiesiogiai pakenkti ... Mes stengėmės sukurti viešųjų paslaugų tradiciją ir tar- 
nauti žmogiškumui plačiąja prasme“ (Reith, 1949, p. 116). 

nio transliuotojo — nepaisant pakitusių interpretacijų — ir Habermaso viešosios sri- 
ties sampratos susiliejimą. Pirmiausia, transliuojančios institucijos yra įsiparei- 
gojusios būti nešališkos 1r nepriklausomos nuo valdžios bei pelno siekimo ir ga- 
rantuoti programų prieinamumą visiems žiūrovams bei klausytojams. Svarbiau- 
sia užduotis — suteikti tikslią informaciją, kuri padėtų visuomenei susidaryti tei- 
singą nuomonę apie socialinius, ekonominius ir politinius procesus. 

Nuo aštuntojo dešimtmečio pabaigos mes patiriame tai, kas buvo vadinama 
„visuomeninio transliuotojo krize“. Daugelio supratimu, šią krizę buvo galima 
įveikti siaurinant visuomeninio transliuotojo viešosios srities funkcijas. Su krize 
buvo siekiama susidoroti dviem pagrindiniais metodais: politiniu ir ekonominiu. 
Viena vertus, transliuotojus triukšmingai puolė „kairuoliškai nusiteikę“ kritikai, 
pasirengę „auklėti“ plačiąją visuomenę, neatsakingi nei valdžiai, nei privačiam 
kapitalui, nei auditorijai, iš kurios abonentinių mokesčių BBC funkcionuoja, ta- 
čiau viešąją sritį laikantys „naujosios“ privilegijuotųjų klasės dalimi, savimi pa- 
tenkintu ir valstybės remiamu elitu. Kita vertus, girdėjosi ekonominio pobūdžio 
kritika, neva BBC švaisto visuomenės lėšas, nepateikia jokių ataskaitų tiems mo- 
kesčių mokėtojams, kurių pinigais ji naudojasi; šie kritikai primygtinai reikalavo 
„vartotojo“, kuris „turėtų laisvę rinktis“ (Barnett ir Curry, 1994). 

Abiem puolančioms pusėms susivienijus, nuolat buvo mažinamas BBC biu- 
džetas, vis dažniau buvo reiškiamas nepasitenkinimas dėl konkrečių programų „ša- 
liškumo“ ir netinkamumo, pradėti diegti rinkos mechanizmai ir komercinės prak- 
tikos. Už viso to, žinoma, slypi entuziastingas susižavėjimas rinka, kuri yra tokia 
būdinga šiems laikams. Todėl visuomeninio transliuotojo baigtis dažniausiai sie- 
jama su „kompetencija“ ir „alternatyva“ (liberalizavimu ir valdžios reguliavimo 
panaikinimu) ir „privatizavimu“ (valstybės paramos nutraukimu privačios nuosa- 
vybės naudai). 

Nors visų šių pokyčių dėmesio centras yra BBC, nereikėtų pamiršti poveikio 
komercinei Didžiosios Britanijos televizijai. Nepriklausomą televiziją čia veikė 
viešųjų paslaugų reikalavimai, pirmiausia apribojimai, taikomi naujienų ir aktua- 
lijų laidoms, jų kokybei ir vietai tinklelyje. Paprastai šios laidos rodomos žiūri- 
miausiomis valandomis, ir svarbiausia iš jų yra vakaro laida „„Dešimtos valandos 
žinios“, perkelta į vėlesnį laiką, kad nepertrauktų populiarių televizijos laidų — 
filmų, „muilo operų“ ir sporto transliacijų, kuri, susidūrus su stipria konkurenci- 
ja, buvo sugrąžinta į ankstesnę poziciją. 

Visuomeninį transliuotoją pradeda stumti ir naujos ryšių priemonės, pavyz- 
džiui, palydovinė ir kabelinė televizija. Didžiojoje Britanijoje tai daro Ruperto 
Murdocho Sky televizija, siūlanti „pramoginę“ (sportas, filmai ir „šeimai“ skirtos 
laidos) dietą. Baiminamasi, kad jeigu visuomeninių kanalų žiūrovų dalis suma- 
žės iki 30 procentų, tvirtinimai, kad pajamas sudaro abonentiniai mokesčiai ir kad 
orientuojamasi į „visus žiūrovus“, bus nepagrįsti. 

Dabar visuomeninio transliuotojo situacija gerokai pašlijusi. Atsiradus alter- 
natyvioms priemonėms, pritaikytoms ne informuoti visuomenę, bet parduoti pra- 
mogas, įvyko lemtingas poslinkis rinkos link. Faktiškai tai reiškia, kad akcentuo- 
jamos tos programos, kurios finansuojamos arba iš reklamos ir rėmimo, arba iš 
abonentinių mokesčių. Ir vienu, ir kitu atveju galų gale visuomeninis transliuoto- 
jas pradeda silpti, nes jeigu laikomasi pirmosios krypties, gaunamas apskritai ide- 
ologiškai ribotas ir į pramogas orientuotas, verslo užsakovams patrauklus produktas, 
o einant antruoju — perspektyvesniu — keliu neišvengiamai eliminuojami tie, ku- 
rie negalės gauti informacijos, nes neįstengs mokėti abonentinio mokesčio. 

Siekiant įžvelgti Didžiosios Britanijos visuomeninio transliuotojo kryptį, būtina 
pasidairyti po Jungtines Amerikos Valstijas (Barnouw, 1978), nes būtent jų pa- 
vyzdžiu grindžiama informavimo politika. Kai žiniasklaidos turinį iš esmės le- 
mia reitingai, visuomeninis transliuotojas turi stengtis išlikti. Michaelis Tracey 
(1998) netgi ryžtasi apibūdinti XX a. devintąjį dešimtmetį kaip „visuomeninių tran- 
sliuotojų pralaimėjimą mūšyje“ (p. 192) po to, kai juos atmetė neoliberalūs poli- 
tikai. Rezultatai pakankamai aiškūs (Bourdieu, 1998): televizijoje kaip niekad do- 
minuoja „muilo operos“, nuotykių, veiksmo filmai, pokalbių, Žinių laidos su vaizdo 
klipais ir įvairios viktorinos. Šalia to daromas spaudimas žinių ir aktualijų lai- 
doms (kurios verčiamos vaikytis sensacijų ir skambių posakių), auga kabelinės 
televizijos, siūlančios informacines pramogines laidas, kino filmus ir, svarbiau- 
sia, sportą (ypač futbolą), paslaugos. 

Ateityje visuomeninį transliuotoją daugiau turėtų finansuoti privatūs fondai, 
nesvarbu, reklamos, rėmimo ar abonentinių mokesčių keliu, ir mažiau — valstybė. 
Įvykus tokiam pokyčiui, programas labiau lemia pelno siekimo kriterijai, todėl 
pagrindiniu rūpesčiu tampa auditorijos dydis ir/arba perkamoji galia (kartais rėmė- 
jams stengiantis pademonstruoti savo statusą remiant prestižinius projektus). Visa 
tai neišvengiamai veikia turinį - dažniausiai daugėja pramoginio pobūdžio laidų, 
o ne „rimtų“ ir/arba „mažumai“ svarbių dalykų, tokių, kaip žinios ir aktualijos 
(nors jas galima būtų padaryti „įdomesnes“) ir intelekto reikalaujančios dramos. 

Šios tendencijos, pasak kritikų kenkia visuomeniniam transliuotojui ir sykiu 
mažina jo įtaką viešajai sričiai.? Kadangi ateityje Amerikos televizijų „kultūrinė 
dykuma“ tikriausiai bus dar labiau mėgdžiojama, gali būti, kad kokybiška pro- 
grama bus įmanoma tik pasitelkus naujus perdavimo būdus arba už mokestį. Ta- 
čiau tokios programos arba užims nedidelę vietą rinkoje — informacinėje aplin- 
koje, skirtoje prablaškantiems nuotykių serialams, sportui ir filmams, kurioje ne- 
pajėgs efektyviai informuoti (Schudson, 1991), arba apsiribos tik tomis grupėmis, 


2 Pirmasis britų pokario televizijos dramaturgas Dennisas Potteris (1994) savo paskaitoje Mac Tag- 
gartui atminti (1993) ir Channel4 interviu Melvynui Braggui vos kelios savaitės iki Potterio mir- 
ties nuo vėžio, pateikė triuškinančią ir iškalbingą dabartinių tendencijų kritiką. 

kurios turi lėšų ir įstengia mokėti mokesčius. Taip paminamas viešosios srities 
principas, pagal kurį informacija turi būti pasiekiama kiekvienam, nepaisant jo 
mokumo. 

Kadangi paprastai toną duoda tie, kurie padengia išlaidas, valstybės finan- 
suojamos organizacijos gali būti nesunkiai traktuojamos kaip valdžios įrankis. Turė- 
dami omenyje šią prielaidą, kritikai skeptiškai vertina viešosios srities teoriją. Min- 
tis, kad valstybės išlaikomas transliuotojas gali būti nepriklausomas, daugeliui at- 
rodo neįtikima, ypač tiems, kurie įžvelgia politinio kišimosi į visuomeninį tran- 
sliuotoją pavojų. Tas pat sakytina ir apie paramą privačiai žiniasklaidai, kadangi 
dabartiniu laikotarpiu kaip tik valdžia turi būti kuo dėmesingiausiai stebima ži- 
niasklaids, ir šio uždavinio turėtų imtis nepriklausomos naujienų agentūros. 

Jamesas Curranas (1991), atsiliepdamas į šiuos samprotavimus, parodo, kad 
„kontrolieriaus“ vaidmenį geriau gali atlikti visuomeninis transliuotojas, o ne privati 
spauda. Curranas pritaria nuomonei, kad ne kartą valdžios išpuolius patyręs Di- 
džiosios Britanijos visuomeninis transliuotojas tam tikros dalies savarankiškumo 
išsižadėjo, tačiau empirinė analizė rodo, kad „jis ir toliau labiau negu vyraujanti 
dešinioji valstybinė spauda kritikuoja valdžią“ (p. 89). Kaip pavyzdį jis pateikia 
1988 metų televizijos dokumentinę laidą Death on the Rock („Mirtis ant uolos“), 
kurioje buvo tvirtinama, kad Didžiosios Britanijos armija neteisėtai nukovė tris 
IRA narius Gibraltare. Valdžia buvo įsiutusi, o didžioji dalis spaudos stengėsi pa- 
kirsti pasitikėjimą programa, tačiau visuomeninis transliuotojas laikėsi tvirtai, įro- 
dydamas, kad „valstybės kontrolierius gali sukelti triukšmą, kai privatūs sargai 
miega“ (p. 90). 

Šis pavyzdys rodo, kad Didžiosios Britanijos visuomeninis transliuotojas vis 
dar gyvuoja 1r kad žinių, aktualijų ir dokumentinių laidų kūrėjai jaučia ypatingą 
atsakomybę ir įsipareigojimą. Kol išsilaikys šis etosas, tol bus galima teigti, kad 
transliuotojas išlaiko viešosios srities pobūdį. Tačiau aišku ir tai, kad visuomeni- 
niam transliuotojui būtina sąlyga yra naikinama: valdžios gana reguliariai kišasi 
į transliuotojų darbą; naujos informacijos perdavimo formos destabilizuoja tran- 
sliuotojo konkurencingumą sumenkindamos tradicinius valstybinio finansavimo 
pagrindus, o svarbiausia — kintantis ekonominis klimatas verčia pereiti nuo vals- 
tybinio finansavimo prie privataus. 

Susiklosčius tokioms aplinkybėms, svarbiausias klausimas — ar visuomeni- 
nio transliuotojo teikiamos informacijos kokybė blogėja ir ar blogės ateityje? Lais- 
vosios rinkos šalininkams į „siauresnę auditoriją“ orientuotos transliacijos žada 
daug daugiau ir daug tiksliau nukreiptos informacijos, kuri sklinda labai įvairiems 
vartotojams. Habermaso paveiktų teoretikų manymu, nors radijas ir televizija ne- 
abejotinai generuoja daug didesnį informacijos kiekį, bet klausytojams ir žiūro- 
vams tai nedavė — ir neduos — nei kokybiškesnės informacijos, nei tikros galimy- 
bės rinktis. Taip yra dėl to, kad rinka kuria niekniekius arba koncentruoja valdžią 

žiniasklaidos magnatų rankose, arba skirsto žiūrovus pagal jų sąskaitas banke, tad 
gauti kokybišką informaciją ir ja naudotis gali tik turtingesni visuomenės sluoks- 
niai. Kad ir kaip į tai žvelgtume, visuomeninio transliuotojo dienos ir pagrindi- 
nės viešosios srities savybės atrodo suskaičiuotos. 


Viešosios bibliotekos 


Didžiosios Britanijos viešųjų bibliotekų tinklas, be abejonės, akivaizdžiausiai yra 
viešosios srities dalis. Šalyje yra per 5000 viešųjų bibliotekų, jos įsteigtos vos ne 
kiekvienoje didesnėje gyvenvietėje.? Bibliotekų tinklui būdingi keli Habermaso 
išvardyti viešosios srities elementai. Pirma, informacija yra kiekvienam pasiekiama 
ir nemokama. Biblioteka gali naudotis visi, kurie gyvena, dirba arba mokosi toje 
vietovėje, o viešosios bibliotekos privalo nemokamai skolinti knygas, suteikti gali- 
mybę naudotis informaciniais leidiniais ir aptarnauti lankytojus jiems patogiu laiku. 

Antra, valstybė finansuoja bibliotekas iš centriniu ir vietos mastu surinktų 
mokesčių, bet jų veikla yra nepriklausoma nuo politinių interesų. Kaip nurodoma 
1964 m. Viešųjų bibliotekų ir muziejų akte, „bibliotekos turi teikti visapusiškas 
ir efektyvias paslaugas visiems asmenims, norintiems jomis naudotis“. Jeigu vie- 
tos bibliotekoje nėra reikiamo ar ieškomo informacijos šaltinio, tokį poreikį ga- 
lėtų patenkinti nacionalinė tarpbibliotekinių mainų sistema, palaikoma egzistuo- 
jančių autorines teises saugančių biliotekų ir British Library Boston Spa (kuri per 
metus paskolina per tris milijonus leidinių)./ 

Trečia, bibliotekose dirba profesionalai, galintys vartotojams suteikti kvali- 
fikuotas paslaugas, patarti be išankstinio nusistatymo lankytojų atžvilgiu ir netu- 
rėdami jokių slaptų motyvų. Tai akivaizdžiai liudija Didžiosios Britanijos biblio- 
tekų asociacijos (Library Association, toliau LA) „Profesinio elgesio kodeksas“, 
priimtas 1983 metais šimtąjame visuotiniame susirinkime, kurie vyksta kasmet. 
Jame, greta tradicinių profesinių pareiškimų apie atsakomybę klientams, LA pa- 
reiškė, kad „jos narių priedermė - skleisti informaciją ir idėjas, ginti bei palaiky- 
ti lygias kiekvieno asmens teises naudotis informacijos šaltiniais“ (Library Asso- 
ciation, 1983, 2e). 

Viešosios bibliotekos yra populiarios ir jomis dažnai naudojamasi. Gerokai 
daugiau negu pusė Didžiosios Britanijos gyventojų yra vietinių bibliotekų lankyto- 
jai, trečdalis jų per metus paima po devynias knygas, o iš viso per metus biblioteko- 


6 Šioje diskusijoje aš nekalbu apie 800 akademinių bibliotekų Jungtinėje Karalystėje, aptarnaujan- 
čių studentus ir mokslininkus, nes jų tikslai gerokai skiriasi nuo viešųjų bibliotekų. Vis dėlto esa- 
ma reikšmingų sutapimų (pvz., bibliotekų bendradarbiavimas, galimybė naudotis bibliotekomis to- 
je vietovėje gyvenantiems žmonėms), bet manau, kad akademines bibliotekas reikia laikyti sudėti- 
ne Didžiosios Britanijos bibliotekų infrastruktūros dalimi. 

" Autorių teises saugančios bibliotekos yra Bodlio biblioteka (Oksfordas), Kembridžo universiteto 
biblioteka, Nacionalinės Škotijos ir Velso bibliotekos ir Dubline esančio Trinity koledžo biblioteka. 

se apsilankoma 400 milijonų kartų (dešimt kartų daugiau negu profesionalų futbolo 
varžybose). Paprasti piliečiai, nuo vaikų iki pensininkų, gali užeiti į biblioteką 
neabejodami, kad jiems bus suteikta paslauga, nesvarbu, ar jie ieškotų informacijos 
mokyklos projektui, patarimo, kaip rengti paraišką, ar tiesiog norėtų paskaityti 
romaną. Neperdėsime pasakę, kad, daugumos piliečių nuomone, viešųjų biblio- 
tekų tinklas yra brangakmenis Jungtinės Karalystės informacinės infrastruktūros 
karūnoje. 

Viešųjų bibliotekų augimui įtakos turėjo keletas veiksnių — aukštuomenės fi- 
lantropija, tėviškas solidarumas, neišsilavinusių masių baimė, didesnio raštingu- 
mo siekis ir noras suteikti galimybes mokytis socialiai nuskriaustiesiems (Allred, 
1972). Kad ir kaip grupuotume šiuos motyvus ir siekius, už visų jų slypi svarbi, 
nors žodžiais neišreikšta, informacijos samprata. Viešosios bibliotekos buvo ku- 
riamos ir tobulinamos vadovaujantis požiūriu, kad informacija yra visų bendra 
nuosavybė, o ne prekė, kuri tik gali būti nuosavybė, kitaip sakant, priklausyti pri- 
vačiam asmeniui. Vadinasi, jeigu informacija ir žinios negali priklausyti tik kam 
nors vienam, jos turėtų būti nemokamai ir nevaržomai pasiekiamos tiems, kurie 
nori jas gauti ir jomis naudotis — tokia koncepcija remiantis buvo kuriamas ir te- 
beveikia Didžiosios Britanijos viešųjų bibliotekų tinklas. Svarbu tai, kad žmonėms 
prireikus informacijos ir jei nėra teisinių apribojimų, jie turi ją gauti nepatirdami 
jokių keblumų (Usherwood, 1989). Tačiau viešosios bibliotekos nuolat patiria nuo- 
latinius išbandymus ir filosofine, ir praktine prasme. Rimtai užsipulta pamatinė 
prielaida, jog informaciją bibliotekos vartotojai turi gauti nemokamai, buvo įgy- 
vendintos strategijos, vis labiau verčiančios bibliotekas apmokestinti paslaugas. 

Iš trijų pusių vykdomo bibliotekų puolimo negalima vertinti kitaip, kaip grėsmę 
jų raison d'etre. Pirma, nuolat mažinamas valstybės finansavimas, dėl to įsigyja- 
ma mažiau knygų, išlaikoma mažiau darbuotojų, mažiau užsakoma periodinių lei- 
dinių ir dienraščių, daugelyje vietų trumpėja bibliotekų darbo valandos, prastėja 
darbo aplinka (West, 1992). Dėl to buvo pereita prie paslaugų apmokestinimo, 
pirmiausia nustatant pagrindinį mokestį, kadangi bibliotekininkų profesinė etika 
ir valdžios įstatymai draudžia užsiimti veikla, skirta sumažėjusiems ištekliams kom- 
pensuoti. Taigi dabar užsakant kai kurias knygas, skolinantis iš kitų bibliotekų ir 
naudojantis tam tikromis informacinėmis paslaugomis reikia mokėti nustatytą mo- 
kestį, tuo tarpu baudos už negrąžintas knygas vis labiau suprantamos kaip būdas 
lėšoms kaupti, o ne skatinti laiku grąžinti literatūrą. Nenuostabu, kad nuo 1986 
iki 1996 metų knygų skolinimasis iš bibliotekų sumažėjo 20 procentų. 

Antra, dešinieji politikai (visais atvejais entuziastingai pasisakantys už „rin- 
ką“) viešąsias bibliotekas kaltino atsakingumo apskritai, išskyrus save pačias, stoka, 
atseit, jos bruka lankytojams savo vertybes todėl, kad tik bibliotekininkai spren- 
džia, ką įsigyti, maža to, didžiąją dalį bibliotekos biudžeto skiria savo atlygini- 

mams. Adamo Smitho institutas (1986) pareiškė, kad žmonės dabar tikrai pajė- 
gia sumokėti už jiems reikalingą informaciją, ką liudija kiekvienam įperkamų pi- 
gių „knygų minkštais viršeliais revoliucija“ ir išpopuliarėję vaizdajuosčių nuo- 
mos tinklai. Troškimas gauti pelną už abonentines paslaugas ir Žavėjimasis po- 
puliarių vaizdajuosčių sėkme, rinkos ideologija — visa tai vis dažniau vadinama 
„realaus pasaulio“ balsu, liaudies pasirinkimo išraiška ir reakcija į paprastų žmo- 
nių reikmes ir lyg tamsus debesis tvyro virš bibliotekų sistemos, patiriančios sunkius 
priešininkų smūgius. 

Trečia, viešosios bibliotekos kaltinamos, kad nepajėgia žengti koja kojon su 
laiku, tapo atgyvenų sergėtojomis, įkyriai įsikibusiomis knygų, užuot diegusios 
šiuolaikiškas elektroninio informacijos perdavimo formas. Ši kritika sklinda iš po- 
tečerinių šaltinių, iš grupių, kurios akcentuoja pasenusios, nelanksčios ir susta- 
barėjusios bibliotekų sistemos kultūrinį neatitikimą, o ne ekonomines problemas 
bei naudojimąsi rinkos galimybėmis. Priekaištas motyvuojamas įsitikinimu, jog 
naujomis technologijomis paremtos informacinės paslaugos, multimedija ir visų 
pirma internetas yra vienintelė viešųjų bibliotekų perspektyva, ir kad norint pri- 
sitaikyti prie šių pokyčių pirmiausia reikia keisti mąstyseną — pažiūras, lūkesčius 
ir organizavimo principus (Greenhalgh ir Worpole, 1995) — tų, kurie dirba bib- 
liotekose. Čia norima pasakyti, kad bibliotekos turi investuoti į IRT, atsinaujinti, 
diegti asmeninius kompiuterius, išnešti pasenusią ir prastą literatūrą ir pakeisti 
„senąją gvardiją“. Senamadiški bibliotekininkai, perdėtai pagarbiai žiūrintys į kny- 
gas ir į „bibliotekos tylą“, pernelyg ilgai elgėsi kaip bibliotekos sergėtojai. Jie 
turi išeiti, o biblioteka — „modernizuotis“ (Pantry, 1997). Tokiu tonu persmelktas 
New Library: The Peoples Network („Naujoji biblioteka: žmonių tinklas“, pa- 
grindinis dokumentas, kuriame išdėstytas potečerinio laikotarpio požiūris į bib- 
liotekų teikiamas paslaugas; Library and Information Commission, 1997). 

Poreikį diegti rinkos principus stiprino negailestinga viešųjų bibliotekų kri- 
tika, kuri dabar girdima iš dešiniųjų politikų ir dažnai remiasi kadaise labai aršiomis 
kairiųjų kritinėmis pastabomis. Tikriausiai reikšmingiausia yra tai, kad nemoka- 
momis bibliotekų paslaugomis daugiausia pasinaudoja tie, kurie visai pajėgtų pa- 
tys įsigyti knygas. Nors didelė dalis visuomenės yra bibliotekų skaitytojai, ap- 
skaičiuota, kad pusė jų priklauso viduriniajam sluoksniui, kuris sudaro 20 pro- 
centų visų gyventojų. Vartotojų apklausos išties rodo, kad aktyvūs bibliotekų lan- 
kytojai kaip tik ir yra iš vidurinės klasės, ir kad bibliotekos, įsikūrusios turtingų- 
jų rajonuose, yra geriausiai aprūpinamos (kadangi pagal bibliotekos išduodamų 
knygų kiekį paprastai yra skiriamos lėšos). 

Bibliotekos kaltinamos ne tik tuo, kad aptarnauja turtingesniuosius, bet ir tuo, 
kad orientuojasi į elitą, propaguoja tai, ką būtų galima pavadinti vidurinės klasės 
papročiais, kad nuvertina, tarkime, darbininkijos arba regionų kultūras (Dawes, 

1978). Šis nusistatymas akivaizdus ne tik parenkant įsigytiną literatūrą, kuri be- 
veik išimtinai yra skirta „vidurinei klasei“, bet taip pat ir tais atvejais, kai biblio- 
tekininkas imasi ją cenzūruoti. Kai kurios bibliotekos iš savo fondų pašalino tokias 
knygas kaip Enido Blytono Noddy stories („„Mulkių istorijos“), neva propaguojan- 
čias rasizmą ir lyčių nelygybę. Be to, teigiama, kad už viešųjų paslaugų retorikos 
slypi nemalonus faktas, jog bibliotekininkai savimi visai neprastai pasirūpina, kny- 
goms išleisdami tik 16 procentų biudžeto ir triskart daugiau — atlyginimams (Adam 
Smith Institute, 1986, p. 2). Gal būtų geriau, tęsiama toliau, jeigu tokios elitinės 
ir savanaudiškos profesijos atstovai turėtų atsiskaityti ne visuomenei, kuri yra tik 
abstrakcija, bet vartotojams, kurie perka jiems reikalingą informaciją, todėl ją ver- 
tins ir reikalaus ataskaitos iš tų, kurie atsakingi už jos pateikimą? 

Nepasitenkinimą viešosiomis bibliotekomis kelia ir kitkas. Pirma, kadangi dau- 
guma vartotojų ima iš bibliotekos lengvo turinio grožinę literatūrą ir biografijas 
(pagal oficialią statistiką, tai sudaro apie 60 procentų visų iš bibliotekos paimtų 
knygų, o grožinė literatūra — dukart daugiau negu visa kita), ir kadangi šie skai- 
tytojai dažniausiai yra gana pasiturintys, neaišku, kodėl jų laisvalaikio veikla tu- 
rėtų būti finansuojama iš bendrų mokesčių, juolab kad populiariausi yra pigūs lei- 
diniai, kuriuos įsigyti nesunku. Šiurkščiai kalbant, vargu ar pateisinama, kad bib- 
liotekos iš esmės tenkina pramogų poreikį. Prisiminus, kad nemenką biblioteki- 
ninkų veiklos dalį sudaro leidyklos „Mills 17 Boon“, rašytojų Catherine Cookson 
ir Jeffrey Archerio knygų parūpinimas vartotojams, galima suprasti Adamo Smitho 
instituto (1986) pastabą: „ambicingas bibliotekininkas, matyt, norėtų suvokti sa- 
ve kaip gyvybiškai svarbų informacijos srityje, tačiau didžioji dalis vartotojų nau- 
dojasi bibliotekų paslaugomis kaip valstybės finansuojamu nemokamos grožinės 
literatūros tiekėju“ (p. 21). Jeigu taip, kuo gi tuomet bibliotekų paslaugos skiria- 
si nuo kino pramonės arba profesionalaus futbolo? Visi jie yra pramogos, malo- 
nus laiko leidimas, o skirtumas tik tas, kad vienos yra nemokamos, o už kitas rei- 
kia susimokėti, kad galėtum gėrėtis reginiu. 

Antra kritinė pastaba išryškina prieštaravimą, kylantį tuomet, kai nemokamos 
viešosios bibliotekos teikia informaciją organizacijoms, kurioms ją užsako komer- 
ciniais tikslais. Pavyzdžiui, kai bendrovė nori išsiaiškinti teisės arba finansinius 
klausimus arba, prieš diegdama techninę naujovę, išstudijuoti literatūrą apie che- 
miją, tai sukelia ekonominę reikšmę turinčių padarinių verslui, tačiau bendrovės 
nepatiria jokių išlaidų, naudodamosi bibliotekų ištekliais (o jie gali būti dideli, 
reikalingi profesionalo pagalbos, ilgai ieškant informacijos ar nuorodų apie brangiai 
kainuojančią medžiagą). Kritikai gana įtikinamai teigia, kad čia esama nesuderi- 
namumo, ir kad tokiais atvejais turėtų būti reikalaujamas mokestis. 

Trečia verčianti nerimauti ir tikriausiai artimiausia viešųjų paslaugų ir vie- 
šosi0s srities idealams sritis yra viešųjų bibliotekų teikiama informacija. Įsivaiz- 

duojama, kad biblioteka yra didžiulė saugykla „žinių“, kurias kvalifikuotas bib- 
liotekininkas padeda gauti jos pageidaujančiam piliečiui, uoliam mokiniui, sava- 
moksliui arba šiaip smalsuoliui, norinčiam patenkinti savo „poreikį žinoti“. Bet 
greta šio patrauklaus vaizdelio turime pateikti faktą, kad ne tik statistinį visuo- 
menės vidurkį atitinkantis vartotojas nesinaudoja informacinėmis bibliotekos pa- 
slaugomis (ir vėl dominuoja labiau pasiturintys), bet ir tai, kad informacinė me- 
džiaga sudaro tik 12-15 procentų bibliotekos išteklių ir tik 5 procentus kasmet 
išleidžiamos sumos knygoms įsigyti. Kadangi dauguma vartotojų gali susimokėti 
už informaciją ir kadangi informacinės paslaugos sudaro nedidelę bibliotekos veik- 
los dalį, laisvosios rinkos šalininkų požiūriu, būtų protinga imti mokestį už pa- 
slaugas, ilgalaikiams šių paslaugų vartotojams numatant lengvatines sąlygas. 
Šios kritinės pastabos apie viešąsias bibliotekas atitinka susidomėjimą komer- 
cinėmis informacijos galimybėmis. XX a. devintojo dešimtmečio viduryje In- 
formacinių technologijų patariamasis komitetas (/nformation Technology Advisory 
Panel, toliau ITAP, 1983) paskelbė įtakingu tapusį pranešimą daug sakančiu pa- 
vadinimu „Informacijos verslas“ (Making a Business of Information), kuriame iš- 
reiškė tokį apsisprendimą. ITAP įvardijo „besiplečiantį „tinkamos parduoti infor- 
macijos sektorių“, kuris apima informacijos apie finansus ir verslą tiekimą, spaus- 
dinimą ir leidybą, specialią informaciją tinkle, konsultavimą ir panašiai“ (p. 7). 
Pranešime raginama „ir privatų, ir viešąjį sektorius ... daugiau dėmesio skirti in- 
formacijai kaip pelningai prekei“ (p. 8), rekomenduodama įsileisti verslininkus į 
anksčiau jiems neprieinamą sritį, o tiems, kurie jau ten yra, patiems tapti verslo 
organizatoriais. Šis patarimas pirmiausia buvo skirtas viešosioms bibliotekoms. 
Buvo akivaizdu, kad dėl papildomų visuomenės reikmių, realiai sumažėjusių 
išteklių, technologinių naujovių ir lig tol negirdėtos viešųjų bibliotekų veiklą grin- 
džiančios filosofijos kritikos, pakito informacijos ir galimybės ją gauti samprata. 
Anksčiau informacija buvo suvokiama kaip viešas išteklius, kuriuo reikia dalytis 
nemokamai, o dabar ji suvokiama labiau kaip produktas, kurį galima pirkti 1r par- 
duoti privačiam vartotojui, o galimybės ją gauti priklauso nuo įkainio. Ginčai „„mo- 
kama ar nemokama?“ vis dažniau išsprendžiami pasisakančiųjų už mokesčius nau- 
dai. Pokyčių, nuosekliai išplaukiančių iš atvirumo rinkai etoso, požymis yra ver- 
slių bibliotekininkų pradėtos teikti ,mokamos“ paslaugos, paprastai komerciniams 
vartotojams, kuriems reikia su jų verslu susijusios informacijos. Įdiegus šią nau- 
jovę, įvesta dviejų pakopų bibliotekos sistema, kuri nelabai dera su viešųjų pa- 
slaugų idealu — nepaisant individualių skirtumų informaciją teikti visiems vienodai. 
Būtų klaidinga manyti, kad viešosiose bibliotekose daug kas pasikeitė. Atsi- 
randa nauji veiklos būdai, formuluojama nauja ideologija (Bailey, 1989), bet ir 
toliau neimamas mokestis už knygų, žurnalų skolinimą ir naudojimąsi informaci- 
ne literatūra (Office of Arts and Libraries, 1988). Vis dėlto „mokesčių rinkimui 

vis dažniau pritariama“ (Lewis ir Martyn, 1986), ir viešosios bibliotekos reika- 
lauja mokesčio už paklausimus, siunčiamus kitoms bibliotekoms, už neknyginę 
literatūrą, išankstinio užsakymo paslaugas, iš kitur atvykusių vartotojų aptarna- 
vimą, fotokopijavimo paslaugas ir, žinoma, kompiuterinę informaciją. Bobas Usher- 
woodas (1989) mano, kad pradėjus imti mokesčius už paslaugas, neišvengiamai 
korporaciniams vartotojams, palyginti su privačiais asmenimis, bus suteikta pir- 
menybė, kadangi pirmieji bus susiję su pelnu. Tai pirmiausia sakytina apie infor- 
maciją, kuri sukurta privačiai, yra pernelyg brangi pavieniams asmenims (pvz., 
verslo konsultantų ataskaitos, nemaža dalis informacinių leidinių medžiagos, jei- 
gu ji yra aktuali). Dėl to plačioji visuomenė turės mažesnes galimybes gauti va- 
dinamąją „kietą“ informaciją ir ji bus „mažiau informuota, mažiau besidominti“ 
(Usherwood, 1989, p. 18-19), o korporaciniai vartotojai galės naudotis aukščiau- 
sios kokybės ir ekonomiškai apribojančiomis informacinėmis paslaugomis. 

Tokio argumentavimo kritikai galėtų sutikti, kad viešosios bibliotekos perei- 
na prie pelningesnių praktikų ir kad tai sukelia reikšmingų padarinių informaci- 
jai Ar jos prieinamumui. Vis dėlto bet kokiam neigiamam tokios tendencijos įver- 
tinimui galima priešpastatyti pastebėjimą, kad mažėjant realioms informacijos kai- 
noms, individų padėtis iš tikrųjų yra palanki tiesiogiai susimokėti už jiems reika- 
lingą informaciją. Iš tiesų populiariausias būdas gauti knygą - ją nusipirkti, o ne 
nueiti ir pasiskolinti iš bibliotekos. Didžiojoje Britanijoje knygynų yra beveik tiek 
pat, kiek viešųjų bibliotekų, kasmet išleidžiama daugiau pavadinimų nei kada nors 
anksčiau, o ėmus masiškai leisti pigias knygas, jos pasidarė lengvai prieinamos 
didžiajai daugumai žmonių. Dešimtajame dešimtmetyje labai sparčiai plėtęsis Wa- 
terstone knygynų tinklas yra tokios sėkmės pavyzdys. Žvelgiant šiuo aspektu, vie- 
šąsias bibliotekas galima laikyti atgyvenusiomis institucijomis, kurių paskirtis ka- 
daise buvo teikti informaciją visuomenei, bet dabar, atsiradus alternatyvioms 
informacinėms paslaugoms, pasidarė nebereikalingos. 

Taip mąstant neišvengiama problemų. Pirma, perkantieji knygas sudaro la- 
bai siaurą ratą, nes daugiau kaip aštuoni iš dešimties pirkėjų priklauso aukštesnį 
išsilavinimą turinčiam gyventojų sluoksniui, sudarančiam 25 procentus visų ša- 
lies gyventojų. Antra, knygų pirkimas ir naudojimasis biblioteka vienas kito ne- 
pašalina. Priešingai, tie, kurie aktyviai naudojasi bibliotekomis, taip pat yra ir ak- 
tyviausi knygų pirkėjai. Trečia problema susijusi su perkamų ir viešosiose bib- 
liotekose siūlomų knygų pobūdžiu. Daugiausia žmonės perka grožinę literatūrą 
plonais viršeliais (per 30 procentų visų parduodamų knygų), dažniausiai lengvo 
turinio bei siaubo „romanus“, fantastiką ir trilerius, o iš negrožinės literatūros dau- 
giausia parduodama galvosūkių knygų, sporto žinynų ir „Pasidaryk pats“ serijos 
leidinių, pavyzdžiui, apie kulinariją, remontą (Book Marketing Ltd, 1992, p. 99). 
Teisybė, kad viešosios bibliotekos buvo kritikuojamos už tai, jog nemokamai siūlo 

pernelyg daug lengvo turinio literatūros, betgi jos teikia ir gerokai daugiau daly- 
kų, pirmiausia informacinio pobūdžio leidinių. Šių leidinių vartojimą ypač sunku 
įvertinti kiekybiškai, nes jie nėra skolinami, bet mes tikrai žinome, kad tipiški 
informaciniai leidiniai — enciklopedijos, biuleteniai, statistikos šaltiniai, verslo Ži- 
nynai — paprastai yra pernelyg brangūs 1r labai dažnai perleidžiami pakartotinai, 
kad kiekvienas galėtų juos įsigyti. Vargu arbe viešųjų bibliotekų žmonės galėtų 
gauti ir naudotis tokiais žinynais kaip „Kas yra kas“ arba gausybe įvairiausių kasmet 
išeinančių leidinių apie švietimo įstaigas, labdaros organizacijas ir politiką (Ig- 
natieff, 1991). Be viešųjų bibliotekų informacinė aplinka būtų gerokai skurdesnė. 

Didžiojoje Britanijoje viešosios bibliotekos silpsta, nes knygų skolinamasi vis 
mažiau, tačiau Žmonės, nepaisant ekonominio nuosmukio, knygas perka. Cultu- 
ral Trends daro išvadą, kad tokią padėtį „neišvengiamai nulėmė problemos, susi- 
jusi0s su prieinamumu, aptarnavimo trukme ir apibrėžtu naudojimosi knyga lai- 
ko tarpu, taip pat nekintantis arba mažėjantis knygų kiekis ir sutrumpėjusios dar- 
bo valandos. Galimybių pasirinkti prasme, — viešųjų bibliotekų lentynose suma- 
žėjo knygų, kurias žmonės norėtų skaityti“ (1992a, p. 26). Tokie požymiai įtiki- 
na, kad viešųjų bibliotekų tinklas, kuris laikomas vienu svarbiausių viešosios sri- 
ties elementų, silpsta. Pamatiniams principams, pirmiausia galimybei nemokamai 
gauti informaciją bei ja naudotis, ir visapusiškoms paslaugoms grasina naujas in- 
formacijos — kaip to, kas turi būti pasiekiama tik vadovaujantis rinkos dėsniais — 
apibrėžimas. Šiai koncepcijai sustiprėjus galima tikėtis tolesnio bibliotekų teikiamų 
viešųjų paslaugų etoso nykimo (vartotojai bus vis dažniau laikomi klientais, tu- 
rinčiais sumokėti už gautas paslaugas), o kartu ir jų, kaip viešosios srities, funk- 
cijų nemokamai tenkinti visokeriopus informacijos poreikius silpimo. 


Muziejai ir dailės galerijos 
Robertas Hewisonas (1987) taip užbaigia savo poleminę muziejų ir dailės galeri- 
jų pokyčių apžvalgą: 


XIX amžiuje muziejai buvo vertinami kaip ugdymo ir tobulinimosi šaltinis, todėl 
jie buvo nemokami. Dabar jie laikomi finansinėmis institucijomis, kurios turi pa- 
čios išsilaikyti, todėl už lankymąsi juose reikia mokėti mokestį. Į menus žiūrima 
ne kaip į įkvėpimo, idėjų, vaizdinių arba vertybių šaltinį, bet kaip į „laisvalaikio 
verslo“ dalį. Mes esame ne meno mylėtojai, bet produkto vartotojai. 

(Hewison, 1987, p. 129) 


Hewisono teiginyje, kad tradicinius muziejų ir dailės galerijų organizavimo prin- 
cipus išstūmė ir pakeitė „paveldo pramonė“, girdėti kelios temos, kurias jau ap- 
žvelgėme nagrinėdami televizijos ir radijo transliacijų bei bibliotekų viešosios sri- 
ties nykimą. Tad gal muziejuose ir galerijose vykstančias permainas galima pa- 

aiškinti remiantis viešosios srities samprata? Nors aš nemanau, kad kas nors ga- 
lėtų įtikinamai įrodyti, jog šios institucijos kada nors tikrai buvo viešos (labai daug 
jų buvo išskirtinės, elitinės ir bauginančios), vis dėlto daugeliu atžvilgių galima 
teigti, kad jos yra arti idealo. Pastaruoju metu išryškėjusios tendencijos, klibin- 
damos viešosios srities pagrindus, neišvengiamai daro poveikį informacijos, pri- 
einamos valstybinėse dailės galerijose ir muziejuose, kokybei. 

Kuo remiantis dailės galerijas ir muziejus — bent jau žinomus - galėtume api- 
būdinti kaip turinčius viešosios srities ypatybių? Yra keletas svarbių ypatybių. 

Pirma, ilgą laiką pagrindinis Didžiosios Britanijos muziejų ir dailės galerijų 
veiklos principas buvo /aisvas įėjimas į „švietimo rūmus“ (kaip buvo apibūdinta 
steigiant Viktorijos ir Alberto dailės muziejų). Toks principas kilo iš supratimo, 
kad šios institucijos turi atlikti labai svarbias kultūros 1r edukologijos funkcijas 
ir todėl turi būti pasiekiamos kiekvienam, nepaisant jo pajamų. 

Žinoma, esama kritikų, kurie ginčytųsi, kas vadinama „kultūra“ ir „edukolo- 
gija“ (mūsų didinga praeitis, Imperijos aukštinimas, tvarkinga karo istorija, aukš- 
tuomenės vaizdavimas...), bet neturime pamiršti, kad muziejų 1r dailės galerijų 
sąjūdžio šaknys siekia Apšvietos epochą. To negalima išmesti iš galvos. Buvo pa- 
brėžiama žinių kaupimas ir eksponavimas, kad žmonės geriau pažintų save ir pa- 
saulį, kuriame gyvena, kad galėtų daryti jam šiokią tokią įtaką. Britų muziejaus 
direktorius Davidas M. Wilsonas (1989) pastebi, kad nuo jo įsteigimo 1753 metų 
Parlamento aktu buvo siekiama, kad kolekcijos aprėptų „visos žmonijos žinias“ 
(p. 13). Dabar madinga kalbėti apie tokio siekio beprasmiškumą, bet nederėtų pa- 
miršti, kad su juo dera galimybės kiekvienam nemokamai patekti ir susipažinti 
su tuo, kas sukaupta, vadinasi, ir gauti naudą, principas. Toliau Wilsonas rašo: 
„Mūsų kolekcijos vienodai atviros ir mokslininkui, ir mėgėjui ... tik labai leng- 
vabūdiškas lankytojas bus mandagiai išprašytas“ (p. 69). 

Antra, muziejai ir galerijos, pradžioje /ėšas gaudavę iš turtingų labdarių, da- 
bar daugiausia finansuojami iš visuomeninių fondų (1990b, p. 11). Dėl to kolek- 
cijos nepriklauso nuo šališkų ekonominių ir politinių interesų. 

Trečia, muziejuose ir dailės galerijose vyrauja viešųjų paslaugų etosas, 0 jų 
kuratoriai ir darbuotojai jaučia profesinę pareigą rūpintis ir saugoti kolekcijas pla- 
čiosios visuomenės labui. Reikia pripažinti, kad „plačiosios visuomenės“ sąvoka 
čia gali būti šiek tiek nutolusi nuo kasdienės praktikos, galbūt netgi kaip dingstis 
kaupti viską, kas, manoma, yra vertinga žmogui ir valstybės istorijai. Kad ir kaip 
tai interpretuotume, tarp kuratorių profesinių idealų vyrauja nepiniginis interesas 
plėsti bei saugoti kolekcijas ir mokslo visuomenės švietimo labui. 

Iš principo muziejus galima vertinti kritiškai, tačiau praktiškai jie patys ne 
daug ką nuveikė, kad pakeistų savo situaciją (Walsh, 1992). Dažnai jie atspindė- 
davo savo steigėjų ir globėjų klasinius prietarus, eksponuodami, pavyzdžiui, Di- 

džiosios Britanijos praeities vaizdus, kuriuose nesunku įžvelgti šališkumą. Be to, 
daugelyje galerijų aristokratiška kilmė dažnai jungėsi su arnoldiškomis simpati- 
jomis tuometiniam meno pateikimui ir išskirtine „aukštajai kultūrai“ būdinga at- 
mosfera. Dėl šių priežasčių muziejų lankytojai jokiu būdu nėra tipiški visuome- 
nės atstovai: mažiausiai 60 procentų Britų muziejaus lankytojų turi universitetinį 
išsilavinimą, o 3 iš 4 lankytojų priklauso vienai iš trijų aukštesnių socialinių klasių 
(A, Bir Cl). 

Betgi visa tai pripažinus tikrai negalima daryti išvados, kad viskas, kas susi- 
ję su muziejais ir dailės galerijomis, yra klasiniai prietarai. Jų indėlis į kultūrą to 
reikalauja, bet tai dar ne viskas. Tai yra nepaprastai svarbūs, gal 1r svarbiausi, 
būdai parodyti tautos praeitį ir dabartį. Be to, Arnoldo rūpinimasis tuo, „kas yra 
geriausia“, neturi nieko bendra su privilegijuotųjų pasipūtimu. Galima nesutikti 
su tuo, kaip apibūdinama „„tai, kas geriausia“, bet idealo siekimas garantuoja, kad 
bus įtraukti pasaulinę vertę turintys meno kūriniai. Maža to, didieji muziejai, netgi 
paveikti kolekcininkų ir dovanotojų, ką galima suvokti kaip ribotą socialinę ap- 
linką, taip pat turi eksponatų, kurie iš tikrųjų suteikia protui naujos patirties ir 
verčia lankytojus stebėtis. Apskritai didieji muziejai ir galerijos yra iš esmės švie- 
čiamosios institucijos, gerokai nutolusios nuo „ideologinės propagandos“, ir tai 
liudija daugelis suaugusiųjų vaikystės atsiminimų — ir netgi asmenybės transfor- 
macijų. Daugeliui girdėtas pasakojimas apie H. G. Wellsą, kaip vargingą jaunuo- 
lį, kuris vėliau tapo garsenybė, lankėsi Kensingtono muziejuje. Pagalvojus, kad 
nuo 1999 metų Britų muziejuje apsilankė 5,5 milijonai žmonių, sunku nepatikėti, 
kad daugelis čia randa galimybę išplėsti savo horizontus, pasigilinti į problemas, 
daugiau sužinoti. 

Jeigu mūsų muziejuose ir galerijose galima išskirti ypatybes, kurios primena 
Habermaso aprašytą viešąją sritį, vadinasi, joms gresia pavojus. Labai keista, kad 
pulti pradėjo susijungę priešininkai ir „verslo“ entuziastai, kurie išvien kaltina, 
kad šios institucijos esančios aristokratiškos ir nepasiekiamos. Permainų nuotai- 
kas galima įžvelgti šiandien vartojamame žodyne: dabar lankytojai yra vadinami 
„klientais“, paprastai kuriami „korporacinio verslo planai“, daugiausia dėmesio 
skiriama kiekybiškai įvertinamiems „veiklos rodikliams“. Be to, valdžios priešiš- 
kumas valstybės subsidijų idėjai reiškia, kad ekonominio nuosmukio laikais mu- 
ziejai turi išsilaikyti turėdami mažesnį biudžetą. 

Atsakas į tai buvo dvejopas: įvestas mokestis už įėjimą ir imtasi ieškoti rė- 
mėjų. Pirmasis tiesiogiai paveikė prieinamumą (ir netiesiogiai — ekspozicijas), o 
antrasis neišvengiamai suvaržė ir apribojo muziejų ir galerijų direktorių savaran- 
kiškumą. Mokestis už lankymą buvo įvestas XX a. devintojo dešimtmečio antro- 
je pusėje keliuose Didžiosios Britanijos nacionaliniuose muziejuose ir galerijo- 
se, tokiuose kaip Viktorijos ir Alberto muziejus, Mokslų muziejus, Imperijos ka- 

ro muziejus ir Gamtos istorijos muziejus. Visur užfiksuota 50 procentų mažiau 
lankytojų palyginti su devintuoju dešimtmečiu, kai įėjimas į muziejus buvo ne- 
mokamas. Vieninteliame svarbiame muziejuje, kuris išlaikė laisvo įėjimo princi- 
pą — Britų muziejuje — priešingai, lankytojų gausėjo iki 1996 metų (kai jų buvo 
6,7 milijono) ir jis yra labiausiai lankomas Jungtinės Karalystės muziejus. Nerei- 
kia būti sociologu, kad suprastum, jog rečiausiai muziejus lanko skurdesni arba 
kitaip labiau nuskriausti visuomenės sluoksniai (tie, kuriuos labiausiai reikia 
padrąsinti lankytis), nes muziejų aplinka juos glumina. 

Kitas palankiai vertinamas finansavimo šaltinis yra rėmėjai. Deja, muziejai 
ir galerijos nėra tokie patrauklūs nūdienos rėmėjams kaip menai (kuriems tenkantys 
rėmėjų pinigai atrodo nedideli palyginti su tenkančiais sportui). Paremti Glyden- 
bourne'o festivalį yra daug prestižiškiau nei priplėkusią ekspoziciją Ashmolio mu- 
ziejuje. Dar rimtesnis yra faktas, kad parama neretai teikiama ne iš altruizmo. Remti 
konkrečias parodas ir/arba institucijas apsisprendžiama vers/o sumetimais. Rėmimas 
yra reklamos atmaina, „verslo priemonė, kuria naudodamasis rėmėjas tikisi už pa- 
ramą ką nors gauti“ (Turner, 1987, p. 11). Dabar aišku, kad korporaciniai rėmė- 
jai turi begalę priežasčių, sąlygojamų jų verslo strategijų, o jos dažnai menkai 
tesisieja su muziejų ir galerijų eksponatų turiniu. Vis dėlto kiekvieną tokį kon- 
taktą sąlygoja rėmėjo norai — juk jeigu nori jį privilioti turi stengtis įsiteikti, pla- 
nuodamas atitinkamai rėmėjui patrauklias ekspozicijas (Shaw, 1990). 

Nereikia daug galvoti, kad suprastum, kokius pavojus tai slepia, nors labai 
dažnai pinigų alkstančios institucijos jų nepaiso. Dailės kritikas, kurį erzina įspū- 
dingai didėjantis rėmimas devintajame dešimtmetyje, pavertęs „Londono viešą- 
sias galerijas ... parduotuvių vitrinomis ir prabangia reklamų alėja fabrikantams 
ir kreditoriams“ (Januszczak, 1986), pastebi: 


Rėmėjai įsivaizduoja, kad dailės galerija yra palyginti pigi, daugelio dėmesį pa- 
traukianti reklamos lenta, ir eina čionai taisyti savo reputacijos. Suprantama, kad 
jie remia tas meno rūšis, kurios, jų skaičiavimais, teiks jiems garbės; juk stiprė- 
Jant jų įtakai stiprėja jų cenzūros galia. 

(Januszczak, 1985) 


Anksčiau kalbėjau apie netiesioginį poveikį, kurį padarys įėjimo mokestis. Tai sa- 
kydamas, mintyse turėjau tai, kad apsisprendimas imtis komercinės veiklos ne- 
sunkiai priverčia muziejus ir galerijas dėl klientų konkuruoti su tokiomis komercinė- 
mis įstaigomis kaip Madame Tussaud vaškinių figūrų muziejus. Tai verčia nuo- 
latos organizuoti egzotiškas, neįprastas ir įspūdingas, dėmesį traukiančias paro- 
das, kurios masintų publiką, ir tai rodo, kad stiprėja tendencija „pramogas“ orga- 
nizuoti vietose, skirtose saugoti ir laikyti meno vertybes bei istorines relikvijas. 

Žinoma, nėra aišku, kaip atskirti ekspozicijų prieinamumą ir meno bei kultūros 
kūrinių subanalinimą. Nemažai autorių mano, kad vis dėlto ribos buvo perženg- 
tos, ir pastebi paradoksą: komerciniai muziejai išpopuliarėjo, o valstybės remia- 
mas institucijas ištiko krizė. 

Paradokso nelieka suvokus posakį pramogos industrija, kad „muziejai“, ku- 
riantys nostalgišką, pakenčiamą lengvo turinio disnėjišką stilių, pasitelkdami su- 
dėtingus garso efektus, akį glostančius vaizdus, greitai kintančius atrakcionus, 
videožaidimus, animizuotus dinozaurus, atkurtus kvapus ir simbolius ir visų svar- 
biausia — „dalyvavimą“ mokiems klientams, kurie raginami „gėrėtis“ ir „linksmin- 
tis“, yra „laisvalaikio pramonės“ poreiškiai. Pasak Roberto Hewisono (1987), tai — 
nuo sukomercintų senovinių dvaro rūmų iki teminių parkų, tokių kaip „Robino 
Hudo pasakos“ Notingame - reiškia, jog dominuoja „paveldo pramonė“, kuri gra- 
sinasi užvaldyti muziejų ir galerijų sritį, pateikdama lankytojams jaukų ir mito- 
logizuotą „senovinės Anglijos“ vaizdą. 


Valstybinės informacijos tarnybos 


Plačiai paplitusi klaidinga nuomonė, esą Žinios apie socialinius ir ekonominius 
santykius iš esmės pasiekia mus per mokslininkus, kurie dirba mokslo tiriamąjį 
darbą universitetuose ir skelbia tyrimų rezultatus. Faktiškai didžioji dalis to, ką 
žinome apie save ir apie visuomenę — apie šeimą, studijas, darbą, laisvalaikį, — 
sužinome iš valstybinių informacijos tarnybų (Bulmer, 1980). Suprantama, kad 
dažniausiai ši informacija mus pasiekia iš antrinių šaltinių, tokių kaip spauda ir 
televizija, bet tai anaiptol nepaneigia fakto, kad pirminis šios informacijos šalti- 
nis yra valstybinės įstaigos. 

Taip yra dėl to, kad valstybė yra vienintelė institucija, pajėgianti sistemingai 
ir reguliariai rinkti 1r apdoroti informaciją apie viską — skyrybų dėsningumus, kū- 
dikių mirtingumą, pokyčius užimtumo srityje, kriminologines tendencijas, kadangi 
ši užduotis reikalauja milžiniškų pinigų ir, kas yra svarbu, teisėtos konstitucinės 
valdžios. Pagalvokime apie išsamią ir asmenišką informaciją, kuri tampa žinoma 
iš kas dešimt metų rengiamų gyventojų surašymų, ir bus aišku. Turint omenyje, 
kad valstybė yra vienintelė institucija, galinti rinkti ir sisteminti informaciją to- 
kiais opiais klausimais, kaip imigracijos dėsningumai arba pajamų bei turto pasi- 
skirstymas, jos, kaip informacijos šaltinio, reikšmė yra ypatinga. 

Pripažįstant, kad valstybė yra svarbiausia institucija, teikianti mums infor- 
maciją, kurios dėka galime pažinti patys save — kaip keičiamės, kokia visuome- 
nės sveikata, kokia šeimų struktūra, kuo apsirūpinę namų ūkiai, - matome, kad 
toji informacija turi būti ypač patikima. Jeigu siekiama efektyvių valdžios strate- 
gijų, o juo labiau piliečių gebėjimo vertinti 1r efektyviai dalyvauti visuomenės 

gyvenime, jie turi pasikliauti informacija, kuri yra visų šių procesų pamatas. Įsi- 
vaizduokime, kad neįmanoma pasitikėti demografiniais statistikos duomenimis, 
iš kurių sužinome apie galimybes gyvenime, gimimų skaičių, regioninius skirtu- 
mus; kad negalime tikėti duomenimis apie raštingumo lygį, valstybinių brandos 
egzaminų rezultatų skirtumus tarp mokyklų ir regionų, apie klasių dydžius; kad 
negalime pasitikėti statistikos duomenimis apie nedarbo mastą. Valstybinės infor- 
macijos tarnybos nesunkiai atitinka viešosios srities sampratą, kadangi argumen- 
tuota diskusija viešojoje srityje neįsivaizduojama be argumentavimo patikimomis 
žiniomis.* Iš tiesų sunku įsivaizduoti prasmingą politiką be patikimos statistinės 
informacijos. Dėl šios ir kitų priežasčių XIX ir XX a. susiformavo požiūris, kad 
valdžia turi turėti tikslią ir sistemingai renkamą informaciją ir kad nesvarbu, ko- 
kio sudėtingumo yra išankstinė politinių svarstymų sąlyga. Kaip yra sakęs kon- 
servatorių vyriausybės ministras seras Ianas Gilmouras, ilgą laiką buvo įprasta, 
kad „statistikos sąžiningumas turi būti aukščiau politikos“ (cit. 1š Lawson, 1989). 

Valstybinėse įstaigose dirbantiems statistikams, kurie renka informaciją ir daro 
ją prieinamą, svarbiausias dalykas yra viešųjų paslaugų etika, pabrėžianti, kad in- 
formacija turi būti renkama ir analizuojama skrupulingai ir nešališkai bei nesa- 
vanaudiškai. Statistikos specialistai turi būti ir politiškai neutralūs, ir visiškai įsi- 
pareigoję profesinei etikai, reikalaujančiai tikslumo, skrupulingo metodų taiky- 
mo, objektyvumo ir ryžtingo atsisakymo iškreipti arba nutylėti duomenis (Phil- 
lips, 1991). Svarbiausia, kad šie „faktų saugotojai“ (Phillips, 1988) savo skaičius 
turi vertinti labiau negu politinį šališkumą, spaudimą ir naudos siekimą. Jiems 
privalu būti principingais kiekvieną akimirką, tiksliai ir nesąlygiškai paviešinti 
informaciją, už kurią jie yra atsakingi. Seras Clausas Moseris (1980), buvęs Vals- 
tybinės statistikos valdybos vadovas, šiuos principus išvardijo kalboje, pasakyto- 
je Karališkojoje statistikų draugijoje. Joje Moseris suformulavo klasikinę viešų- 
jų paslaugų filosofiją: 


Valstybinės statistikos specialistas turi savo žinioje daug ir įvairios valstybinės reikš- 
mės informacijos, ir jo pareiga skleisti ją visos visuomenės labui ... valstybinėms 
institucijoms surinktą informaciją ir informaciją apie valstybines institucijas jis 
turi padaryti suprantamą, nurodyti šaltinius, kai to nedraudžia slaptumo apriboji- 
mai ... tai nėra šalutinės [statistiko] pareigos. Jos laikytinos vienomis svarbiausių. 
Skirtingi vartotojai ne tik turi „teisę“ į informaciją, surinktą ir teikiamą visuomeni- 
niams fondams; juk tai, kad turima informacija kuo plačiau cirkuliuotų 1r, tikėkimės, 
būtų naudojama, yra esminis demokratinės visuomenės ir atviro valdymo dalykas. 

(Moser, 1980, p. 4) 


* Pagrindinė informacijos paslaugas teikianti organizacija Jungtinėje Karalystėje yra Nacionalinė 
statistikos valdyba, įkurta1996 metais sujungus Centrinę statistikos valdybą ir Gyventojų surašymų 
ir apklausų tarnybą. 

Galiausiai informacijos platinimas, kadangi laikomas svarbiausia viešąja paslau- 
ga, tradiciškai buvo subsidijuojamas — ir iš tiesų dažnai visiškai nevaržomas vals- 
tybinių departamentų ir susijusių institucijų, — kad paskelbta informacija būtų pa- 
siekiama kuo platesniems visuomenės sluoksniams. Šiuo atžvilgiu ypač reikšminga 
Didžiosios Britanijos oficialių dokumentų leidybos valdyba (Stationery Office, to- 
liau TSO), buvusioji Jos Didenybės oficialių dokumentų leidybos valdyba (Her 
Majesty's Stationery Office, toliau HMSO), kuri iki 1980 metų buvo tiesiogiai 
Parlamento finansuojama institucija 1r kurios funkcijos buvo platinti valdžios in- 
formaciją. HMSO, įsteigta 1786 metais, geriausiai žinoma Parlamento debatų, 
pranešimų ir įstatymų publikacijomis, ir ligi pastarojo laiko dokumentui paskelbti 
užtekdavo HMSO nuomonės, jog jis „svarbus visuomenei“ (Butcher, 1983, p. 17). 
Žinoma, galima ginčytis, ką reiškia „svarbus visuomenei“, bet čia reikia pažymėti, 
kad informacija, kurią sutariama skelbti, buvo laikoma verta paramos, kad kiekvie- 
nas panorėjęs galėtų ją gauti, nejausdamas jokių rimtesnių ekonominių kliūčių. 

Tatai nereiškia, kad valstybinės statistikos tarnybos pačios sudaro viešąją sritį. 
Veikiau jos yra pamatinis kiekvienos reikšmingos viešosios srities elementas, ir 
šis vaidmuo remiasi tokiais principais, kaip sąžiningumas, teisingumas, tarnavi- 
mas visuomenei, kad ši galėtų gauti ir naudotis oficialia informacija. Deja, dvi 
išryškėjusios tendencijos ėmė kenkti tradiciniam valstybinių informacijos tarny- 
bų vaidmeniui ir netgi padarė neapsaugotą pačią viešąją sritį. Čia kalbu apie ten- 
denciją traktuoti informaciją kaip prekę ir vis stiprėjantį valdžios — ir apskritai 
politikų — polinkį kištis, taip keliant grėsmę statistikos duomenų teisingumui. Kartu 
sudėjus, šios tendencijos prilygsta „žinių politizavimui“ (Phillips, 1989), nors 1|- 
gą laiką buvo teigiama, kad žinios yra aukščiau politinių rietenų. Tai neišvengia- 
mai verčia abejoti informacija, kuria seniau pasitikėjo visokių politinių (ir kito- 
kių) pakraipų nuomonės, patikimumo ir sąžiningumo. 

Pirmą poslinkį galima įžvelgti sero Dereko Raynerio (1981) ataskaitoje mi- 
nistrui pirmininkui apie vyriausybės statistikos tarnybas 1980 metais. Rayneris 
ragino sumažinti valdžios išlaidas informacijai (sumažinant paslaugoms ir perso- 
nalui skiriamas lėšas iki 25 procentų) ir viešųjų paslaugų naštą, nustačius mokes- 
čius už informacijos gavimą. Rayneris rekomendavo „kuo greičiau apkarpyti sub- 
sidijas statistikos duomenų skelbimui“, „imti mokestį atsižvelgiant į komercišku- 
mą“ už informaciją verslui ir „ieškoti lankstesnių būdų bei priemonių, kad visuo- 
menė galėtų gauti ir naudotis duomenimis ... padengiant tokių galimybių suteiki- 
mo kainą iš atitinkamų mokesčių suinteresuotiems individams ir institucijoms“ 
(Government Statistical Services: Privy Council, 1981, 2 priedas). Jam neprieš- 
tarauja 1980 m. sprendimas padaryti TSO „prekybos fondu“, o ne Parlamento tar- 
nyba, taip skatinant labiau į rinką orientuotą paskirtį (Levitas, 1996). 

Tokio informacijos traktavimo rezultatas — sumažintas valstybinis finansavi- 
mas ir labai išaugusi viešumai skirtos medžiagos kaina. Kaip glaustai pasakė Ber- 

nardas Benjaminas (1988), „apskritai vyriausybė kaltinama tuo ... kad nori skelb- 
ti kuo mažiau ir kuo brangiau“ (p. 2). Turbūt geriausiai žinomas tokio lėšų ap- 
karpymų faktas — 1997 metais nutrauktas dvidešimt šešerius metus vykdytas kas- 
metinis Visuotinis namų ūkio tyrimas (Genera/! Household Survey), nors tyrėjai, 
atlikę išsamią 10 000 namų ūkių apklausą pradedant kontracepcijos ir baigiant vaikų 
auginimo temomis, pateikdavo gana išsamią ataskaitą apie namų ūkio situaciją 
Jungtinėje Karalystėje. Ten, kur duomenys ir toliau skelbiami, oficialios infor- 
macijos kaina gerokai pralenkė infliaciją, o ministerijų departamentai pradėjo imti 
mokestį už informaciją, kuri anksčiau buvo platinama nemokamai. Tai gali reikš- 
ti tik viena, kad daugeliui piliečių informacija darosi sunkiau pasiekiama. Žino- 
ma, turint asmeninį kompiuterį ir prieigą prie interneto bei reikiamus įgūdžius, 
valstybinės statistikos duomenis galima gauti elektroniniu būdu. Bėda, kad elektro- 
ninė prieiga prie informacijos dabar teikiama tik privilegijuotai visuomenės daliai. 

Rinkodaros taikymas valdžios informacijos tarnybų veikloje sukėlė nerimą, 
tačiau pastaruoju metu labiausiai liūdina ir trikdo kita tendencija — valdžios po- 
linkis kištis tokiais būdais, kurie kelia grėsmę informacijos teisingumui. Šią ten- 
denciją galima laikyti suinteresuotų sektorių, kurie, siekdami savo tikslų, mani- 
puliuoja ir netgi gamina iškraipytą informaciją, taip atakuodami viešąją sritį. To- 
dėl dabar statistika yra suvokiama ne kaip nešališka informacija, bet kaip valdžios 
politikos įrankis. Skaudesnį smūgį viešajai sričiai vargu ar galima įsivaizduoti. 

Ypač informatyviame televizijos dokumentiniame filme ,„Dokumentų klastoji- 
mas“ (Cooking the Books, Lawson, 1989), buvo tvirtinama, kad sistemingas That- 
cher vyriausybių kišimasis į valstybines informacijos tarnybas XX a. devintajame 
dešimtmetyje iškreipė jų veiklą. Filme parodyta, kad politinės manipuliacijos at- 
liekamos visose trijose statistikos duomenų rengimo stadijose: užsakymo, kom- 
piliacijos ir publikavimo. Žurnalistė Melanie Phillips, bene uoliausia šių įsikiši- 
mų metraštininkė, mano, kad „statistinės informacijos įslaptinimas, manipuliavi- 
mas ir piktnaudžiavimas ja šiandien yra beveik įprasti dalykai“ (Phillips, 1990). 
Pasitaiko anekdotiškų faktų, rodančių, kaip skeptiškai visuomenė vertina kai kuriuos 
oficialius statistinius duomenis, pirmiausia apie bedarbių skaičių, taip pat ir nu- 
sikaltimų mastą bei skurdo lygį, o šio nepasitikėjimo padarinys — nepasitikėjimas 
visa oficialia informacija. Žvelgiant giliau, kartu su nepasitikėjimu skurdinamas 
ir silpninamas pagrindinis viešosios srities elementas (Levitas ir Guy, 1996). 


INFORMACIJOS VADYBA 


Taip įžengiame į platesnę informacijos valdymo teritoriją. Viešoji sritis ne tik buvo 
nuskurdinta iš vidaus, puolant jos viešųjų paslaugų funkcijas; ji taip pat nukentė- 
jo nuo tendencijos „patraukliai pateikti“ informaciją. Čia mums reikia aptarti, kaip 
šiuolaikinėje politikoje atsirado „ryšių su visuomene specialisto“, „žiniasklaidos 

konsultanto“ ir panašios praktikos. Su tuo susijęs staigus „įtikinėjimo“ būdų au- 
gimas, geriausiai matomas politikoje, bet apimantis ir vartojimo sritį. Be to, la- 
bai smarkiai išsiplėtojus „pramogų sričiai“, pertektinai atsirado to, ką Herbertas 
Schilleris paniekinamai vadina „informacijos šiukšlėmis“. Visa tai perša mintį, 
kad milžiniški ir sparčiai tebedidėjantys informacijos kiekiai šiais laikais turi dve- 
jopą reikšmę. Neginčijama, kad informacijos apie nūdieną yra daugiau, bet jos 
kokybė labai abejotina. Panagrinėkime šį teiginį šiek tiek išsamiau. 

Vienas iš labiausiai stebinančių XX amžiaus ir ypač pokarinio pasaulio bruožų 
yra Žmonių įtikinėjimo būdų plitimas ir tikslo įtikinėti suvokimas. Išpopuliarėju- 
si „informacijos vadyba“ iš tiesų yra neatsiejama nuo liberalios kapitalistinės vi- 
suomenės. Kaip pastebi Howardas Tumberis (1993b), 


Informacijos vadyba ... yra šiuolaikinės administracinės darnos pamatas. Rėmi- 
masis informacija bei komunikacijomis ir pasitikėjimas jomis tapo pirmaeilės svar- 
bos dalyku vyriausybėms, siekiančioms paveikti viešąją nuomonę ir išlaikyti so- 
cialinę kontrolę. 

(Tumber, 1993b, p. 37) 


Informacijos vadyba stipriausiai įsišaknijo pirmaisiais XX a. dešimtmečiais, kai, 
kaip pripažįsta daugelis teoretikų ir iškiliausi jų — Haroldas Lasswellas (1934), 
Walteris Lippmannas (1922), ryšių su visuomene kūrėjas Edwardas Bernaysas 
(1955), - demokratijos augimas kartu su lemtingais poslinkiais vartotojiškos vi- 
suomenės link į pirmą vietą iškėlė „sutikimo konstravimą“ (Bernays, 1952). 

Gausios literatūros apie išaugusią „propagandą“, kurią vėliau imta švelniau 
vadinti „visuomenės nuomone“, o dar vėliau „įtikinėjimu“, čia nėra reikalo ana- 
lizuoti (Robins ir Webster, 1999). Užtenka pasakyti, kad pačioje XX amžiaus pra- 
džioje paaiškėjo, jog norint koordinuoti skirtingus ir rinkimų teisę turinčius gy- 
ventojus būtini kontrolės mechanizmai. Lippmanno požiūriu, tai reiškia „būtinu- 
mą įterpti tam tikras ekspertines žinias tarp privataus piliečio ir plačios aplinkos, 
kurioje jis yra“ (Lippmann, 1922, p. 378). Šią ekspertizę atlieka šiuolaikinis pro- 
pagandos, informacijos specialistas, kurio rankose „įtikinėjimas ... tampa savi- 
moningu menu ir nuolatiniu valdymo organu, veiklos sritis (1922, p. 248). At- 
kreipkite dėmesį, kad Lasswello, Lippmanno ir Bernayso požiūriu, informacijos 
vadyba yra būtinas ir pozityvus veiksnys: „Propaganda tikrai neišnyks; šiuolaiki- 
nis pasaulis yra ypač nuo jos priklausomas, nes reikia koordinuoti krizių metu 
susiskaldžiusius komponentus ir vykdyti stambaus masto „normalius“ veiksmus“ 
(Lasswell, 1934, p. 234). 

Čia propaganda yra pateikiama kaip sisteminga ir sąmoninga informacijos va- 
dyba ir kaip liberaliajai demokratijai būtinas dalykas. Ji reiškia ir tam tikrų pra- 
nešimų (informacijos) skleidimą, ir sykiu informacijos apribojimą, tokią veiklą, 

kaip cenzūra. Ypač verta pažymėti tai, kad Jūrgenas Habermasas sustiprėjus1ą „„1n- 
formacijos vadybą“ laiko viešosios srities nykimo ženklu. Habermasas neabejo- 
tinai yra teisus teigdamas, kad propagandos, įtikinėjimo ir viešosios nuomonės 
vadybos iškėlimas bei skatinimas iš tiesų akivaizdžiai liudija, kad informuotos ir 
mąstančios visuomenės idėją keičia viešųjų ryšių specialistų vykdomo viešosios 
nuomonės klastojimo ir manipuliavimo ja pripažinimas. Dabar įprasta manyti, kad 
propaganda ir įtikinėjimas yra veiksniai, nepalankūs racionaliems debatams, truk- 
dantys viešiems aiškinimams. Dar anksčiau apžvalgininkai gana atvirai ir tiesiai 
reiškė nuomonę, esą visuomenė negalinti „protingai elgtis“, neturėdama savo „tiesos 
specialistų“, „skaidrumo specialistų“ ir „intereso specialistų“ (Lasswell, 1941, 
p. 63). Edwardas Bernaysas (1952) yra pareiškęs, kad, „ryšiai su visuomene yra 
gyvybiškai svarbūs ... kadangi individų, grupių ir institucijų prisitaikymas prie 
gyvenimo yra būtinas visų labui“ (p. 3). 

Keisčiausia yra tai, kad paskutiniajame XX a. dešimtmetyje informacijos va- 
dyba įgijo daug platesnį mastą, pasidarė kur kas intensyvesnė ir nepalyginamai 
rafinuotesnė, bet tuo pat metu atsirado ir nenoras pripažinti ją egzistuojant. Nū- 
nai yra daugybė ryšių su visuomene specialistų, patarėjų, kurie savo ryšiais su 
žiniasklaida padeda politikams ir verslo lyderiams, taip pat mokslinį laipsnį su- 
teikiančių reklamos studijų ir su ja susijusių programų, kurie visi pripažįsta, jog 
jiems svarbu ne tik „tobulinti komunikacijas“, bet užtikrinti, kad jų „klientai su- 
prantamai perteiktų savo mintį“, ir „išmoktų svarbiausių kiekvienos pažangios eko- 
nomikos veiklos įgūdžių“. Paprastai visų šių technologijų pagrindinė prielaida ig- 
noruojama arba santūrokai nusakoma: esą, jų paskirtis yra gaminti informaciją, 
kuri įtikintų auditoriją tų, kurie jiems moka, veiksmų (arba kai kuriais atvejais 
neveiklumo) reikalingumu - t. y. kontroliuoti žmonių informacinę aplinką, kad 
būtų galima geriau kontroliuoti jų veiksmus. 

Informacijos vadyba, kurios svarbiausi bruožai susiformavo tarpukaryje, nepa- 
prastai išaugo ir išplito pastaraisiais dešimtmečiais. Turiu omenyje, pavyzdžiui, 
smarkiai išsiplėtusią po 1945 metų reklamos industriją. Nepaprastai išaugo ne tik 
reklamos ekonominė vertė, bet išsiplėtė ir jos ribos, apimančios galybę naujų veik- 
los rūšių, nuo bendro įvaizdžio kūrimo, rėmimo ir ryšių su visuomene iki tiesioginės 
reklamos paštu. Taip pat „paštu pristatoma nemoka reklaminė medžiaga“ bei nemo- 
kami vietiniai „laikraščiai“, kuriuose dažnai nebematyti skirtumo tarp reklamavi- 
mo ir reportažo. Kartu su šia plėtra išryškėjo kitoks specialistų profesionalumas 
ir preciziškiau bei taikliau organizuojamos jų „kampanijos“ (nuo kruopščių rin- 
kos tyrimų ir kompiuterizuotos analizės iki „tikslinės“ auditorijos parinkimo). 

Kitas giliai į politikos sritį nusidriekiantis stiprėjančios tendencijos valdyti 
nuomonę įrodymas yra energingai į Vaitholą (Didžiosios Britanijos vyriausybę) 
besiskverbiantys lobistai, siekiantys plėsti juos nusamdžiusiųjų įtaką. Kalbu ne 

apie spaudos lobizmą, kurio pavadinimas yra kilęs nuo vietos (/obby — laukimo 
salė), kur žurnalistai stovi, stengdamiesi pagauti iš Bendruomenių rūmų išeinan- 
čius parlamento narius, bet veikiau apie tas grupes, kurių tikslas daryti įtaką pa- 
čiam politikos procesui. Pagrindinis tokios strategijos elementas yra suinteresuo- 
toms grupėms samdyti parlamentarus: šiandien apie 30 procentų Parlamento na- 
rių yra apmokami „konsultantai“ (Raphael, 1990). 

Prie politikos reikalų dar grįšiu, bet dabar norėčiau atkreipti dėmesį į verslo 
interesų įtaką informacinei aplinkai. Ypač verta pažymėti du dalykus. Pirmasis, 
kurį pripažįsta ir politikos mokslų atstovai, kad demokratijos procesą reikia valdyti, 
atidžiai kontroliuojant informaciją. Augantis ir klestintis korporacijų sektorius per 
tą patį tarpukario laikotarpį suprato, kad viešoji nuomonė gali paveikti ir tikriau- 
siai vis labiau neigiamai veiks verslo reikalus. Stambėjančios firmos, pirmiausia 
Jungtinėse Valstijose, ėmė suprasti, kaip svarbu kontroliuoti žinias, kurių gene- 
ravimo neįmanoma išvengti“ (Tedlow, 1979, p.15). Galiausiai buvo įsteigti vie- 
šumo departamentai, kuriems buvo pavesta užtikrinti, kad korporacijų požiūriai į 
darbo santykius, ekonomikos reikalus ir netgi į tarptautinę politiką būtų girdimi 
ir žinomi. Kaip pastebėjo Edwardas Bernaysas, „reikėjo ne tik reklamuoti savo 
[verslo] produktus ... bet taip pat, ir visų pirma, reikėjo gražiai prisistatyti visuo- 
menei, paaiškinti savo indėlį į visą ekonomikos sistemą“ (Bernays, 1952, p. 101). 

Pripažįstant, kad bet kuri verslo organizacija „galiausiai priklauso nuo visuo- 
menės pritarimo ir dėl to jai iškyla sunkus uždavinys sukonstruoti visuomenės su- 
tikimą su programa arba tikslu“ (Bernays, 1952, p. 159), matome, kad reikia išti- 
sos komunikacijų sistemos. Šiuolaikinėje verslo korporacijoje viešosios nuomo- 
nės vadyba yra sudedamoji visos rinkodaros strategijos dalis. Todėl tokie žmo- 
nės, kaip bendrovės Genera! Motors direktorius Rogeris B. Smithas, aiškiai for- 
muluoja savo ryšių su visuomene personalo funkcijas: jiems nurodyta ne kas kita 
kaip „stebėti, kad korporacijos strategija atsispindėtų visuomenės suvokime“ 
(Smith, 1989, p. 19). Šiomis prielaidomis grindžiamas korporacijos dalyvavimas 
galybėje informacinio pobūdžio veiklų, kaip antai, rėmimas, logodizainas, ben- 
dro įvaizdžio formavimas, reklaminiai straipsniai, ryšiai su visuomene, stengimasis 
įsiteikti politiniams sluoksniams, netgi dalyvavimas švietimo programose. Pama- 
tiniai korporacijų sektoriaus interesai taip pat pasireiškia per jungtines įmones, 
Britanijoje ryškiausiai per Britanijos pramonės konfederaciją (Confederation of 
British Industry — toliau CBI), kuri buvo įsteigta 1965 metais ir dabar paprastai 
laikoma įtakingiausia verslo bendruomenėje ir oficialiai atstovauja jai visuose vie- 
šuose forumuose, kurie susiję su „pramonės“ padėtimi. 

Su tuo susijęs reiškinys yra vis labiau plintanti praktika mokyti vadovaujantį 
korporacijų personalą, kaip geriau dirbti su žiniasklaida ir joje pasirodyti. Stam- 
besniame versle įprastu dalyku yra tapę mokymas dėstyti mintis, konsultacijos apie 

tinkamą aprangą, pasirodant per televiziją, ir mokymasis, naudojantis vaizdo apa- 
ratūra, duoti interviu. 

Be to, Michaelis Useemas (1984), remdamasis dokumentais, patvirtina, kad 
korporacinės struktūros labiau nei kada nors vertina tai, ką būtų galima pavadinti 
informaciniais korporacijų ir jų vadovų bei atsakingų darbuotojų gebėjimais. Usee- 
mas parodo, kad per šį šimtmetį vadyba padėjo pereiti nuo „šeimos“ kapitalizmo 
prie „institucinio“ kapitalizmo. Taip sakydamas jis turi mintyse, kad dabar bran- 
džiose ekonomikose ne tik dominuoja stambios ir nuasmenintos korporacijos, bet 
kad jos kaip niekada stipriai susijusios tarpusavyje. Taip šiuolaikiniame kapita- 
lizme iš susijungusių direktoratų susikūrė „įtakingos grupuotės“ arba „uždari ratai“, 
kuriems priklausantys „taip pat supranta bendrą korporacijos perspektyvą“ (Use- 
em, 1984, p. 5), kuri išstumia individualios bendrovės interesus. Anot Useemo, 
tai paaiškina du svarbius pokyčius. Pirmasis jų — XX a. aštuntąjį dešimtmetį pra- 
sidėjusi ir tebesitęsianti „politinė verslo mobilizacija“ (p. 150). Susijungusios kor- 
poracijos galėjo efektyviai dalyvauti politikoje plataus konsenso pagrindu, rea- 
guoti, pavyzdžiui, į pernelyg didelius mokesčius, į darbininkų judėjimams suteiktas 
pernelyg dideles galias, arba į verslui ir iniciatyvai kliudančius įstatymus. Ap- 
skritai „politinė verslo mobilizacija“, pagreitinusi „ryšių su visuomene kampani- 
ją“, kuri Didžiojoje Britanijoje neatslūgsta nuo aštuntojo dešimtmečio, liudija, jog 
šiuolaikinis verslas turi ne tik valdyti vidinius procesus, bet taip pat politiškai su- 
dėtingą išorinę aplinką, kuri turi įtakos verslui. Nepailstantys verslo lobistai, jų 
nuomonės formavimo lyderiai, svarbūs ryšiai, apskritieji stalai ir reguliarūs pa- 
reiškimai spaudoje bei spaudos konferencijų dokumentai, taip pat didėjanti para- 
ma politinėms partijoms, kurios rodo palankumą verslui ir energingas tokių insti- 
tucijų, kaip Didžiosios Britanijos pramonės konfederacija, palaikymas patvirti- 
na, kad korporacinio sektoriaus sąmoningumas ir angažuotumas yra sustiprėję. 

Antroji ypatybė susijusi su korporacijų lyderių savybėmis. Kaip teigia Usee- 
mas, juos renkant vis labiau kreipiamas dėmesys į jų bendravimo įgūdžius. Tai, 
ką Michaelis Useemas vadina „politiško vadybininko“ iškilimų (Useem, 1985), 
iš verslo lyderio reikalauja gebėjimo orentuotis esant sudėtingai ekonominei ir 
socialinei situacijai ir strategiškai mąstyti apie korporacijos padėtį. Būtiniausia 
tokių darbuotojų savybė yra bendravimo įgūdžiai: gebėjimas įtikinti, kad bendrovės 
veikla pagrįsta teisingumu bei sąžiningumu. Pasak Useemo (1985), šis iškilimas 
reiškia „labiausiai matomą pakitusių verslo nuostatų požymį — viešųjų funkcijų 
iškilimą“ (p. 24). Jei vadovas turi bendravimo talentą, geba iškelti, susieti ir suprasti 
bendrus interesus, korporacijos interesai negali neveikti informacinės aplinkos. 

Ši antroji verslo įsitraukimo į informacijos sritį ypatybė sugrąžina mus prie 
jam būdingesnių veiklos rūšių. Ir vėl galima įžvelgti tas tarpukario tendencijas, 
kurios padarė stiprų poveikį dabartinėms aplinkybėms. Trumpai tariant, išaugus 

korporacijoms, rūpinimąsi gamyba (tuo, kas vyksta fabriko viduje) pakeitė vis di- 
desnis dėmesys tam, kaip kuo geriau valdyti vartojimą. Kaip pastebi vienas iš 4d- 
vertising and Selling („Reklama ir prekyba“) autorių, „per pastaruosius dešimt 
metų mūsų fabrikai augo dešimt kartų sparčiau negu gyventojų skaičius ... Būsi- 
ma gerovė ... priklauso nuo masinio pirkimo stiprėjimo“ (Goode, 1926). Korpo- 
racinis kapitalizmas reagavo į tai sureguliuodamas santykius su pirkėjais, kad lais- 
voji rinka taptų pastovesnė. Nuolatinė masinės gamybos vartojimo prekių, tokių 
kaip drabužiai, cigaretės, namų apyvokos reikmenys, maisto produktų pusfabri- 
kačiai, muilas ir automobiliai, dinamika reiškė, kad visuomenę reikia informuoti 
ir įtikinti, kad tai yra gerai (Pope, 1983). Būtinybė išugdyti vartotojus neišven- 
giamai skatino reklamą, kuri yra ypač svarbus rinkodaros elementas (Ewen, 1976). 
Reklamos kaip „organizuotos komercinės informacijos ir įtikinėjimo sistemos“ 
(Williams, 1980, p. 179) samprata padeda suvokti jos vaidmenį „pratinant žmo- 
nes elgtis kaip vartotojus ... vadinasi ... pagreitinti jų prisitaikymą prie poten- 
cialaus pertekliaus“ (Potter, 1954, p. 175). 

Būtų pernelyg įžūlu teigti, kad investavimas į reklamą davė tiesioginį pelną. 
Žmonės, žinoma, interpretuoja informaciją, su kuria jiems tenka susidurti (Shud- 
son, 1984), bet šiaip ar taip reklama yra tik dalis platesnės rinkodaros strategijos, 
kuri gali apimti kreditavimo lengvatas, sandorius, kai seno daikto dalys atiduo- 
damos perkamo sąskaita, ir prekių išvaizdą bei pakuotę (Sloan, 1963). Vis dėlto 
būtent reklamos dinamikos ir kilmės supratimas leidžia perprasti verslo įtaką sim- 
bolinei aplinkai. 

Reklamos mastai nuo XX a. trečiojo dešimtmečio augo taip smarkiai, kad ne- 
įmanoma nepastebėti jos brovimosi į visas komercinės veiklos sritis (Mattelart, 
1991; Fox, 1984). Šiandien ši pasaulinį mastą pasiekusi pramonė, kurioje domi- 
nuoja oligopolijos, tokios kaip WPP (kuriai priklauso kadaise atskiri milžinai Ogi/vy 
and Mather ir J. Walter Thompson), Cordiant bei Young and Rubicam, dar ir g1- 
liai įsiskverbusi į vartotojišką kultūrą. Nuo afišų skelbimų lentoje, emblemų ant 
marškinėlių, privalomų televizijos serialų, vyraujančios reklamos, korporacijų re- 
klamavimo ir sporto rėmimo iki daugelio universitetų profesūros (Fiat profeso- 
rius Italijoje, Asda prekybos tinklo mažmeninės prekybos profesorius) — visa tai 
liudija, kad gyvename reklamos kultūroje (Wernick, 1991), kai sunku atskirti, kada 
baigiasi reklama ir prasideda nešališka informacija. Be to, kaip jau buvo paste- 
bėta, tai susiję ne tik su reklamos išplitimu, kadangi daugelio šiuolaikinių ryšių 
priemonių priklausomybė nuo reklamos kaip nuo pagrindinio pajamų šaltinio sa- 
vaime daro lemiamą įtaką didelės dalies šiandieninės spaudos ir televizijos infor- 
maciniam turiniui (Barnouw, 1978; McAllister, 1996). 

Taip pat galima pastebėti, kad poreikis valdyti plačias korporacijų veiklos sritis 
primena reklamos etoso kaitą: nuo prekių reklamavimo pereinama prie bendro- 

vės reklamos. Šiandien nieko nestebina, kad bankai „įsiklauso“, kad naftos ver- 
slų suinteresuoti sluoksniai „rūpinasi aplinka“, kad tarptautinės chemijos korpo- 
racijos yra „geriausia, kas sukurta Didžiojoje Britanijoje“ arba kad draudimo ben- 
drovės „rūpinasi kiekvienu ir visais“. Mes galime nepastebėti, kad remdamos ne- 
įgalius vaikus arba vietinius chorus, arba teatro gastroles, bendrovės siekia susi- 
kurti atitinkamą įvaizdį. Kaip prisipažino vienas pirmaujančių reklamos specia- 
listų, vienintelis tokio įtikinėjimo tikslas yra tas, kad bendrovės „gautų naudos 1š 
netikrumo ir nusipelnytų geriausios nuomonės apie ją bet kuriuo klausimu“ (Muir- 
head, 1987, p. 86). Pasiekę šį reklamos lygmenį galime nesunkiai suprasti, kaip 
korporacijų pastangos daryti įtaką vartojimui lengvai susilieja su korporacijų sie- 
kiais valdyti daug platesnius šiuolaikinio gyvenimo aspektus, įskaitant ir politiką. 

Tai, apie ką kalbėjome anksčiau, yra pagrindiniai korporacijų buvimo infor- 
macijos srityje aspektai. Manding, tiksliai išmatuoti būtų visai neįmanoma, bet 
stebint daugeliu pavidalų plintančią reklamą, taip pat ir ryšių su visuomene plėt- 
rą bei lobizmą, galime tvirtai teigti, kad suinteresuoto verslo kuriama informaci- 
ja daro milžinišką įtaką visai simbolinei aplinkai. Tiesiogiai per reklamą TV, ne- 
tiesiogiai — per įtaką, kurią reklama daro žiniasklaidai; tiesiogiai per CBI vado- 
vą, iš kurio žurnalistas ima interviu apie „pramonės“ perspektyvas, netiesiogiai — 
per laisvai platinamą mokomąją priemonę „Verslo mokymas“ (Enterprise Edu- 
cation) pradinėms mokykloms; tiesiogiai — kai bendrovės personalo direktorius 
duoda interviu per televiziją, netiesiogiai — kai ryšių su visuomene padalinys „sve- 
tingumu“ ir konsultuodamas parlamentarus stengiasi įgyti palankumą ir daryti įtaką 
įstatymų leidybai ir vyriausybės politikai. Būtent dėl to, kad ši informacija nėra 
nešališka — 0 jos interesai slepiami — jos pasirodymas šioje arenoje silpnina vie- 
šąją sritį, o labiau apibendrinus, iškraipo ir teršia platesnę informacijos sritį, kur 
jos šaltinio ekonominė galia suteikia jai neproporcingą pranašumą palyginti su 
mažiau privilegijuotomis grupėmis. 

Žinoma, korporacinio sektoriaus noras formuoti informaciją pritaikant ją prie 
savo tikslų yra ribojamas. Taip yra todėl, kad didžioji dalis informacijos gauna- 
ma iš masinių informavimo priemonių, dėl to verslininkams kyla problema veikti 
per medijų specialistus, kurie dažnai turi priežasčių (dėl profesinių žinių vertės) 
skeptiškai vertinti verslininkų pareiškimus spaudai ir kurie dažnai nušviečia ver- 
slą dėl jiems, o ne verslo pasauliui svarbių priežasčių. 

Šito negalima nepaisyti. Dėl šios priežasties būna paskelbiama informacija 
apie verslą, kurios šis nenorėtų atskleisti, tačiau Neilas Postmanas (1986) nurodė 
priešingą tendenciją — kokybiškos informacijos nykimą. Postmanas sutelkia dė- 
mesį į pramoginę televizijos orientaciją, kuri labai išplito dabartinėje kultūroje, 
paskleisdama betarpiškumą, veiksmą, glaustumą, paprastumą, perdėjimą ir pa- 

viršutiniškumą. Postmano požiūriu, šios pramogai būdingos savybės įsismelkė į 
naujienas, švietimą, politiką ir netgi religiją, išstumdamos vertingą informacijąir 
pakeisdamos ją informacinėmis pramogomis („infopramoga“). Šiuo požiūriu te- 
levizija skurdina informacinę aplinką, kadangi iškelia sensaciją ir keistumus, kon- 
centruojasi į lengvo turinio („lengvai virškinamas“), temas ir visa tai — nešališ- 
kos ir pagrįstos analizės sąskaita. Dėl to mes mažai sužinome apie kasdienį tarp- 
tautinių korporacijų veikimą, bet tikėtina, kad galime daug sužinoti apie aikštin- 
gų verslo pasaulio žmonių buduarus 1r Richardo Bransono keistumus. 

Šį skyrelį pradėjome informacijos vadybos politikos srityje stiprėjimo apžvalga. 
Archetipinėje viešojoje srityje didžiausią rūpestį kelia „patraukliai pateikiamos“ 
informacijos brovimasis, nes jei negalima pasitikėti tuo, kas perskaitoma arba išgirs- 
tama, nukenčia politinių debatų patikimumas. Tačiau būtent politikoje informa- 
cijos valdymo tendencija yra bene labiausiai išreikšta (Franklin, 1994). 

Šis reiškinys turi kelis svarbius aspektus. Vienas susijęs su politinių įvaiz- 
džių, problemų ir įvykių pateikimu. Jau minėjome apie apgalvotą spaudos prane- 
šimų ir statistikos duomenų valdymą, bet pateikimas apima kur kas daugiau. Pui- 
kiai žinoma, kaip po ryšių su visuomene eksperto Gordono Reece'o ir Saatchi 
and Saatchi reklamos konsultacijų pasikeitė Margaret Thatcher (Cockerell ir kt., 
1984). Siekiant sušvelninti griežtą įvaizdį jai buvo pakeista šukuosena, pasikeitė 
jos kalbėsena, drabužių stilius. Bet amerikietiškų politinių technologijų taikymas 
tuo neapsiribojo. Jomis buvo naudojamasi ir rengiant kalbas, kurioms būdingos 
šmaikščios trumpos frazės turėjo tikti televizijos vakarinių laidų antraštėms, kruopš- 
čiai atrenkant susitikimų vietas atitinkamoms proginėms fotografijoms, jeigu įma- 
noma — su ekrane rodomais šūkiais, emblemomis 1r palankiai nuteikiančioms spal- 
votomis schemomis. Be to, politiniams debatams skrupulingai parengiama aplin- 
ka, kad kalbos būtų sakomos kviestinei politinių šalininkų auditorijai. Šiuo at- 
žvilgiu tai yra sambūriai, skirti suderintos politinės platformos pagyroms, o ne 
vieši susitikimai, per kuriuos siekiama argumentuoti ir įtikinti. Tony Blairas ir 
Billas Clintonas sumaniai tęsė nuo Margaret Thatcher ir Ronaldo Reagano pra- 
dėtas lenktynes informacijos vadybos srityje. 

Apskritai, ypač politikos lyderių susitikimai televizijoje yra režisuojami, tai, 
kruopščiai kuriamas fonas, pasitelkiamos į akis krintančios vėliavos ir, žinoma, 
„Spontaniški“ plojimai. Be to, gerai žinoma, kad retomis progomis, kai televizi- 
jos laida yra tiesioginė, politikai kiek galėdami užsiima propaganda. Svarbu ne 
atvirai ir sąžiningai diskutuoti, bet „gyvai“ duodamą interviu panaudoti, viešosios 
nuomonės „valdymui“. 

Žinoma, politikai nuo seno stengiasi kuo geriau vaizduoti save ir savo pažiū- 
ras. Tačiau 

nė vienas p. Thatcher pirmtakas ... taip puikiai nesuvokė, ką reiškia įvaizdis ir jo 
kūrimas. Ji įsteigė Didžiosios Britanijos politikoje ligi tol negirdėtą reklamos at- 
stovo ir ryšių su visuomene specialisto etatą. Ji pirmoji pradėjo taikyti amerikie- 
tiškus pristatymo ir žinių vadybos metodus. 

(Cockerell ir kt, 1984, p. 11) 


Devintajame dešimtmetyje politinės informacijos vadyba tapo nuolatinė ir daug 
sistemingesnė (Harris, 1990, p. 168—181). Neskausmingas Leiboristų partijos per- 
ėjimas į Tony'io Blairo rankas ir jo pergalės per 1997 metų ir 2001 metų rinki- 
mus atitinka p. Thatcher situaciją vienu labai svarbiu aspektu: įvaizdžio kontrolė 
visuomet turi būti pirmoje vietoje (Rawnsley, 2000). 

Kitas informacijos vadybos aspektas yra televizijos organizacijų, ir ne tik jų, 
įbauginimas. XX a. devintajame dešimtmetyje to nestigo. Jis reiškėsi visuotine 
antipatija BBC už tai, kad ją finansuoja valstybė. Kai kurie toriai buvo įsitikinę, 
kad ji „nėra viena iš mūsų“ bei atvira daugelio dalykų, pirmiausia susijusių su 
Šiaurės Airija, nušvietimo kritikai (Bolton, 1990). Įbauginimas dažnai pakeičiamas 
cenzūra, ir per pastaruosius du dešimtmečius buvo tokių faktų. Vieni svarbiau- 
sių — Sinn Fein uždraudimas Didžiosios Britanijos televizijoje 1988 metais, šiurkš- 
tus, absurdiškas bandymas neleisti skelbti buvusio M15 darbuotojo Peterio Wrighto 
memuarų ir netikėtai paaiškėjęs faktas, kad skiriant į naujienų ir aktualijų redak- 
torių pareigas visų pretendentų tinkamumą ir lojalumą tikrina televizijoje dirban- 
tis slaptosios tarnybos atstovas (Leigh ir Lashmar, 1985). 

Visi trys informacijos vadybos ypatumai — informacijos pateikimas, įbaugi- 
nimas ir cenzūra — kartu su valdžios slaptumu, kuris yra išvirkščioji to paties da- 
lyko pusė, ypač aiškiai matomi ištikus krizei. Niekas taip neprikausto dėmesio, 
kaip karas ir terorizmas, kuriuos Didžioji Britanija aštuntajame dešimtmetyje yra 
patyrusi Šiaurės Airijoje, 1982 metais Folklanduose, 1991 metais su sąjunginin- 
kais Irake 1r 1999 metais — Kosove. Kiekvienas įvykis parodė, kad informacija 
yra karinės kampanijos dalis, ypač toji, kuri vartojama šalies viduje, kadangi vie- 
šoji nuomonė gali turėti stiprų poveikį karo rezultatams. 

Susiklosčius aplinkybėms, kai „priešas“ turi ribotas galimybes gauti Žinias ir 
kai karo tikslas yra pergalė (o ne teisingumas), yra daug galimybių ir progų iš- 
kreipti 1r nuslėpti informaciją, o klaidinimo motyvai nesunkiai suprantami. Taigi 
politikai ir kariuomenė žiniasklaidą laiko kovos su priešu priemone, vadinasi, ir 
propagandos įrankiu. Be to, dar nuo amerikiečių pralaimėjimo Vietname ir ko- 
mentarų, neva pralaimėta buvo dėl nekontroliuojamos spaudos ir TV tarnybų (Ele- 
gant, 1981; plg. Hallin, 1986), valdžia daug geriau įsisąmonino, kad būtina „rengtis 
karui“. Vykstant karui Folklandų salose karo žurnalistams buvo nustatyti apribo- 
jimai 1r kiekvienam paskirtas „asmens sargybinis“, turėjęs garantuoti tinkamą el- 

gesį; vėliau ši sistema įsiskverbė ir į „Žurnalistų akreditavimą“ karo metu (kad 
reporteriai sutiktų su cenzūra). 

Šiaurės Airijoje tebevykstanti kova atskleidžia įprastą manipuliavimą infor- 
macija (Curtis, 1984; Schlesinger, 1987), bet tik po Folklandų karo informacijos 
vadyba pasidarė žymiai organizuotesnė (Ministry of Defence, 1983, 1985). Re- 
zultatas — itin veiksminga ryšių su visuomene mašina, paleista į darbą per kon- 
fliktą Persijos įlankoje, kuris buvo nušviečiamas kaip niekada gausiai, bet blan- 
kiai. Visa informacija buvo kuriama atsižvelgiant į sąjungininkų požiūrį ir jų ter- 
minologiją, todėl daug sužinojome apie „chirurginius“ oro antpuolius ir „nepa- 
prastai tikslius“ bombardavimus, bet mažai arba beveik nieko apie žuvusius žmones, 
kadangi buvo kuriamas „beveik be žmonių aukų“ vykstančio karo vaizdas (Knigh- 
tley, 1991, p. 5). Reikia pasakyti, kad „nuomonės valdymas“ vykstant Kosovo karui, 
kuris prasidėjo 1999 metų pavasarį, nebuvo sėkmingas (o Afganistano kampani- 
ja apskritai problemiška). NATO sąjungininkai buvo perdaug susiskaldę, konfliktas 
tęsėsi pernelyg ilgai, o daugelis žurnalistų buvo nusiteikę pernelyg skeptiškai, kad 
pūstų miglą. Ko gero, svarbiausia, kad buvo informacijos šaltinių Serbijoje, pir- 
miausia Vakarų žurnalistai (manoma, kad karo zonoje jų buvo per 2000), o iš šalies 
elektroniniu paštu buvo gaunami pranešimai, prieštaraujantys propagandos maši- 
nai. Vis dėlto svariausi reportažai buvo palankūs vakarietiškam požiūriui. 

Karo ir maištų grėsmė nėra išskirtinė liberalios demokratijos būsena, bet įpras- 
tas jos bruožas. Todėl pasirengimas jiems yra mūsų amžiaus bruožas, 0 viešoji 
nuomonė — svarbiausia aplinkybė, galinti turėti lemiamos reikšmės sėkmingai ar- 
ba nesėkmingai bet kurio konflikto baigčiai. Toks pasirengimas sąlygoja infor- 
macijos iškraipymą ir skleidimą ne siekiant suteikti žinių, bet remti kariuomenės 
ir politikų interesus. Kartu su kitais informacijos valdymo būdais tai siaurina viešų 
svarstymų bei debatų galimybes ir silpnina viešąją sritį. 


PRIEŠTARAVIMAI 


Išsiaiškinome, kaip nenumaldomai plečiasi informacijos vadyba. Informaciją ima 
valdyti politikai, valdžios 1r verslo interesai. Prisiminus reikalavimus, keliamus 
viešųjų paslaugų institucijoms, gali pasirodyti, kad yra pagrindo pritarti Haber- 
maso pesimizmui: profesionalus „nuomonės valdymas“ ir komercializmą palai- 
kančios jėgos silpnina viešąją sritį. Tačiau stengiantis visa tai nusakyti viešosios 
srities požiūriu, susiduriama su keletu prieštaravimų. Pirmas yra susijęs su teigi- 
niu apie jos nykimą. Jeigu mūsų atskaitos taškas yra XIX a. devintasis dešimt- 
metis, vertinimas bus kitoks negu tuo atveju, jei atskaitos tašku laikytume XX a. 
devintąjį dešimtmetį. Maža to, pasirinkę atskaitos tašku vienos ar dviejų kartų in- 
tervalą galėtume teigti, kad XIX a. pabaigoje viešoji sritis buvo pranašesnė už 

dabartinę, nors atrodytų, kad tais laikais didelė dalis gyventojų neturėjo pilieti- 
nių teisių ir buvo neraštingi, tad negalėjo perskaityti, kas rašoma Times ir Mor- 
ning Post. Kažin ar kas nors rimtai teigtų, kad dabartinės Didžiosios Britanijos 
kartos informacijos požiūriu yra labiau nuskriaustos už tuos, kurie gyveno praei- 
tame šimtmetyje? Tačiau tikrai nenuginčijama, kad viešoji sritis šiandien yra kur 
kas prieinamesnė —- pagalvokime, pavyzdžiui, kaip lengva paskambinti į per radi- 
ją transliuojamas pokalbių laidas ir įsitraukti į jose vykstančius debatus arba gauti 
kvalifikuotą informacinę pagalbą internetu. 

Šios tendencijos turi būti atvirai pripažįstamos. Vis dėlto negalima nekreipti 
dėmesio į informacijos srityje įvykusius gilius pokyčius, — Žinių pavertimą pre- 
ke, viešąsias paslaugas teikiančių institucijų puolimą, įtikinėjimo akcentavimą, vis 
didėjančią žiniasklaidos orientaciją į reklamą ir t. t., — kurie reiškia, kad infor- 
macijos vadybos bei manipuliavimo informacija galimybės ir praktika yra nepa- 
lyginamai didesnės. Matyt reikia pripažinti, kad situacija yra paradoksiška: šian- 
dien galimybių meluoti ir nuolatos kištis į informaciją yra daugiau ir jomis nau- 
dojamasi — šiuo atžvilgiu viešoji sritis neabejotinai silpsta. Tuo pat metu vyksta 
priešinga tendencija - žmonėms sudaromos galimybės dalyvauti daug atviresnėje 
viešojoje srityje negu anksčiau — išaugo išsilavinimo lygis, informacijos šaltinių 
gelmė pranoksta jų lygį ankstesnėse epochose, taip pat ir dalyvauti viešajame gy- 
venime, jei tik yra noro, dabar daug paprasčiau ir lengviau. 

Antra kritinė pastaba liečia vertybinį viešosios srities sampratos pobūdį. Ka- 
dangi ši sąvoka yra idealistinė, netgi utopinė, jokia reali situacija nebus pakanka- 
ma. Tie, kurie nesutinka su šiuo normatyviniu viešosios srities pagrindu, gali su- 
formuluoti dar porą konkretesnių priekaištų. Pirma, kad istorinė tikrovė neatitin- 
ka Habermaso apibūdinimo. Atrodo, apgailestaujant dėl viešųjų paslaugų nyki- 
mo, dažnai laikomasi požiūrio, jog kadaise buvę auksiniai viešųjų paslaugų lai- 
kai. Betgi tokių laikų niekada nėra buvę. Pavyzdžiui, neretai pastebima, kad BBC 
XX a. šeštajame dešimtmetyje ir iki septintojo dešimtmečio pradžios, kai galėjo 
džiaugtis finansiniu saugumu ir plačiai pripažįstamu prestižu, taip pat buvo iš- 
skirtinė organizacija. Joje dirbo beveik tik Oksfordo arba Kembridžo universite- 
tus baigę prodiuseriai, žemesniųjų klasių interesai buvo ignoruojami, regionai nu- 
stumti į šalį, radijo bangomis nebuvo girdėti nenorminės kalbos. Kas galėtų no- 
rėtų sugrąžinti tai vardan viešosios srities? Antra, būtent dėl utopiškumo viešoji 
sritis yra nepasiekiama. Daug geriau imtis realių dalykų, užuot viską vertinus pa- 
gal tai, ko negalima suprasti ir niekuomet nebus galima įgyvendinti. Tokia pozi- 
cija taip pat galėtų padėti suprasti ir įvertinti tikrovę, užuot nuolatos aimanavus, 
kad viešosios paslaugos yra neadekvačios, nes lyginame su nepasiekiamu idealu. 

Manyčiau, kad šį kaltinimą galima atremti trim kontrargumentais. Pirma, viešų- 
jų paslaugų idealo gynimas nereiškia pritarimo tam, kas vyko seniau, arba netgi 

tam, kas vyksta dabar. Pavyzdžiui, nesunku pripažinti, kad nuo šeštojo iki septin- 
tojo dešimtmečio BBC neatitiko viešosios srities nesuinteresuotumo, patikimumo 
ir racionalumo reikalavimų. Bet šių trūkumų pripažinimas neturi užgožti viešųjų 
paslaugų laimėjimų. Reikia jausti saiką, kuris ne tik padeda įžvelgti ribas, bet ir 
įvertinti teigiamus dalykus. Pavyzdžiui, šeštajame ir septintajame dešimtmetyje 
BBC, kurios programos aprėpė dramą, žinias ir aktualijas, sugebėjo išlaikyti to- 
kią laidų kokybę, kuriai negalėjo prilygti komercinė televizija, siekusi mažiau- 
siomis sąnaudomis surinkti maksimalią auditoriją (Pilkington, 1962). 

Priekaištą, jog siūloma grįžti į menamą viešųjų paslaugų aukso amžių, gali- 
ma atremti raginimu reformuoti dabartines institucijas. Niekas nekviečia išsau- 
goti struktūras, veikusias gerai, kol nepakenkė valdžios nesupratingumas ir ko- 
mercinis spaudimas. Atvirkščiai, raginama išsaugoti tas institucijas, kurias verta 
iš pagrindų atnaujinti. Kaip tik todėl Jamesas Curranas (1998) teigia, kad BBC 
gynimą reikia sieti su žiniasklaidos demokratizavimo kontekstu. Currano požiū- 
riu, šiandien BBC palaikymas, turint omenyje aukštos kultūros standartus, sun- 
kiai priimtinas, bet kai kalbama apie didesnį piliečių dalyvavimą — tampa patrauk- 
lus. Toks gynimas reikalauja iš BBC didesnio dėmesio plačiajai visuomenei rū- 
pinantis, kad piliečiai galėtų gauti visuomeninės reikšmės informaciją ir plačiau 
atstovautų organizacijas. Tokį viešosios srities įvertinimą demokratijos plėtros po- 
žiūriu rasime ir kituose veikaluose. Pavyzdžiui, Johnas Keane (1991) atmeta bet 
kokią mintį apie grįžimą prie visuomeninio transliuotojo, turint omenyje valsty- 
bės išlaikomą ir homogeniškai („tautinis“, „britų požiūriu“) kalbančią masinio in- 
formavimo priemonę. Tai neįmanoma šiandieniniame globaliame ir diferencijuo- 
tame pasaulyje, kuriame į valstybinį transliuotoją žiūrima nepaprastai įtariai ir, 
beje, pagrįstai. Norėdamas pabrėžti, kokios svarbios ir reikalingos yra pliuralisti- 
nės, sudėtingos 1r dinamiškos nevyriausybinės asociacijos, Keane (1998) prime- 
na pilietinės visuomenės sąvoką. Jis teigia, kad reikėtų sukurti „viešųjų sričių tin- 
klus“ (Keane, 1991, p. x11), sudaryti galimybes žmonėms rinktis ir diskutuoti, gin- 
čytis, dalytis informacija sykiu išlaikant savo savarankiškumą. Tad nenuostabu, 
kad Keane demokratijos plėtrą sieja su internetu, pokalbių svetainėmis, skelbimų 
rubrikomis, skaitmenine televizija ir panašiais dalykais, plečiančiais galimybes nau- 
dotis viešąja sritimi. Blumleris ir Colemanas (2001) eina dar toliau, ragindami 
steigti „elektroninius žemuosius parlamento rūmus“, kurie garantuotų pačius įvai- 
riausius informacinius piliečių poreikius. Keane nėra nusistatęs prieš visuomeni- 
nį transliuotoją per se, bet jis ragina imtis reformų, atsižvelgiant pirmiausia į kin- 
tančias ir pakitusias aplinkybes, pirmiausia tas, kurias sukėlė kolektyvizmo pa- 
baiga rinka ir naujosios technologijos. Sunku pasakyti, ar remdamas naujas me- 
dijas ir rinkas Keane nenueina per toli, bet jis bent jau leidžia suprasti, kad viešoji 
sritis niekur ir niekada nebūna vienalytė. 

Toliau plėtojant šiuos samprotavimus galima būtų įtraukti ir viešosios srities 
„kultūrinių studijų“ versiją. Žvelgiant iš šios perspektyvos, Habermasas yra lai- 
komas pernelyg pesimistišku ir neįstengiančiu suprasti, kad buvo sukurti būdai 
kalbėti apie tokius svarbius dalykus, kaip emocijos, intymumas ir jausmai. Viešos 
diskusijos paprastai būna rimtos ir svarios, jose svarstomi politikos, švietimo klau- 
simai, taip pat suteikiama pirmenybė dvasią pakylėjančioms, elitinėms temoms. 
Tai proto dalykai, bet kur rasti vietelę širdžiai? Tiems, kam rūpi pastaroji, skiria- 
mos „muilo operos“, kuriose teatrališkai vaizduojami Žmonių tarpusavio ir kas- 
dieniai santykiai, slapta kamera filmuotos situacijos, pramoginės laidos, kaip Big 
Brother, apie paprastus ir banalius dalykus, programos, į kurias įtraukiami ir Žiū- 
rovai, kokias veda Oprah Winfrey, pokalbių laidos per radiją ir televiziją. Jos yra 
laikoma erdve, kur gali būti išgirstas ne elito balsas ir nuomonė bei svarstomi jam 
rūpimi dalykai. Todėl galima teigti, kad naujos medijos ir didesnė dalyvavimo jose 
formų įvairovė nepaprastai išplėtė, netgi demokratizavo viešąją sritį. ĮŽvalgi Ji- 
mo McGuigano (2000) pateikta Velso princesės Dianos, netikėtai žuvusios 1997 
metų rugpjūčio pabaigoje, laidotuvių analizė atskleidė dar vieną aspektą. McGui- 
ganas suformulavo sąvoką „kultūrinė viešoji sritis“, sąmoningai priešpriešinda- 
mas ją formalesnei, pažintinį aspektą iškeliančiai Habermaso sąvokai, siekdamas 
pabrėžti „afektą“ ir įvardyti vietą, kur žmonės galėtų kalbėti apie „gyvenimą“ (to- 
kius dalykus, kaip vedybos, vaikai, išvaizda ir asmens pažeidžiamumas). Šia prasme 
taip pat galima įžvelgti „kultūrinės viešosios srities“, kurią reformuoti įmanoma 
tik įtraukiant pamirštas gyvenimo sritis, sklaidą. 

Trečias atsakymas į pastabą dėl viešosios srities atmetimo, remiantis tuo, kad 
ši sąvoka yra utopinė, būtų toks. Ši kritinė pastaba priešpriešina esamybę su ide- 
alizuota samprata, ir pastaroji yra nugalima, pavaizdavus ją kaip nuobodžią ir naivią 
fikciją. Manęs ta kritika neįtikina. Alfredas Northas Whiteheadas (1861-1947) 
prieš daugelį metų pastebėjo, kad kokia nors konkreti raudonos spalvos gėlė ne- 
įkūnija raudonumo, bet tai, kad abstraktus raudonumas neegzistuoja, nereiškia, 
jog „raudonos“ spalvos reikia atsisakyti (Whitehead, 1925). „Raudona“ spalva kiek- 
vieno gyvenime turi prasmę, kaip ir demokratijos sąvoka (nors jos tobulai vei- 
kiančios taip pat niekur nerasi). Whiteheadas sugalvojo posakį „didysis atsižadė- 
jimas“, norėdamas išryškinti pasipriešinimą tam, kad daiktus reikia priimti tokius, 
kokie jie yra. Viešosios srities sąvoka gal ir utopiška, bet ji yra reali tiek, kiek 
reali mūsų raudonos spalvos sąvoka ir demokratijos idėja. Ji nenusipelno būti at- 
mesta, nes dar nebuvo realizuota. Ištikimybė viešosios srities idealui yra infor- 
macinės visuomenės „didžiojo atsižadėjimo“ esmė. 


8 Informacija, refleksyvumas 
ir priežiūra 
Anthony Giddensas 


Anthony Giddensas (g. 1938 m.) neginčijamai yra žymiausias pokarinės Britani- 
jos socialinis teoretikas, daugiausiai nuveikęs, kuriant išskirtinę britiškąją socio- 
logiją (Anderson, 1990). Giddensas siekia suteikti naują formą socialinei teorijai 
ir iš naujo išnagrinėti, kaip mes suprantame „modernybės“ susiformavimą ir rai- 
dą. Šių nelengvų uždavinių jis ėmėsi nepaprastai kūrybiškai, sujungdamas į visu- 
mą nuoseklią teorinę kritiką bei pavydėtiną gebėjimą konceptualizuoti ir paaiš- 
kinti pasaulyje vykstančias permainas. XX a. devintojo dešimtmečio pradžioje jis, 
remdamasis išsamia socialinių teoretikų kritika, sukūrė savo „struktūrizavimo te- 
oriją“, 0 po to ėmėsi esmingesnės „refleksyviosios modernizacijos“ analizės. Nuo 
devintojo dešimtmečio pabaigos šią koncepciją ir joje akcentuojamus „pasirinki- 
mus“, kuriuos mes darome „dirbtinio neapibrėžtumo“ pasaulyje, Giddensas tie- 
siogiai pritaikė realiems pokyčiams. Būtent tai jį išgarsino ne tik tarp mokslinin- 
kų kaip trečiojo kelio politikos formuluotoją, nors reikėtų pabrėžti, kad jo inte- 
lektinė parama naujajam leiborizmui seka 1š jo ilgalaikės mokslinės veiklos (Gid- 
dens ir Pearson, 1998). Šiame skyriuje ir ketinu aptarti Giddenso įžvalgas, ku- 
rios, manau, daug ką nušvies aiškinantis informacijos reikšmę. Tai nebus išsamus 
jo teorijos išdėstymas, veikiau informacijos srityje besireiškiančių tendencijų in- 
terpretavimas taip, kaip aš suprantu jo teoriją (Craib, 1992; Kaspersen, 2000). 
Apie „informacinę visuomenę“, bent jau tiesiogiai, Anthony Giddensas daug 
nerašo. Jo nedomina ši sąvoka, juolab kad jis skeptiškai vertina patį teiginį. Jo 
požiūriu, šiandien gyvename radikalios modernybės epochoje, kuriai būdinga spar- 
tesnė ilgą laiką pačiai modernybei būdingų ypatybių raida. Jis teigė: „Nors įpras- 
ta manyti, kad tik dabar... prasideda informacijos era, modernios visuomenės nuo 
pat pradžių buvo informacinės “ (Giddens, 1987, p. 27). Taigi Giddenso teoriniai 
samprotavimai leidžia teigti, kad sustiprėjusi informacijos svarba turi gilias isto- 
rines šaknis ir, nors informacija šiandien yra ypač svarbi, to neužtenka, kad su ja 

sietume sistemos lūžį, kaip Danielis Bellas įsivaizduoja „poindustrializmą“. Ki- 
tais žodžiais tariant, Giddenso teorijoje randame būdus, kaip paaiškinti santykių 
informatizavimą moderniame pasaulyje, nors jis ir neįrodinėja, jog prasideda nauja 
„Informacinė visuomenė“. 


TEORINIS PALIKIMAS 


Giddensas yra susijęs su klasikiniais socialiniais teoretikais, pirmiausia Karlu Mar- 
xu, Emile'i1ų Durkheimu 17 Maxu Weberiu. Kaip ir šie trys didieji mąstytojai, jis 
siekia suprasti maždaug XVII a. viduryje vykusius pokyčius, kuriuos vadiname 
„modernybės“ požymiais. Sociologijos tikslas buvo paaiškinti šį „tradicinių“ vi- 
suomenių lūžį, kurio ženklai buvo gamybos, biurokratijos, urbanizacijos, moksli- 
nio etoso stiprėjimas, nauji gamtos suvokimo būdai — tam tikri institucijų ir pa- 
žiūrų pokyčiai, kuriuos vadiname „modernybe“. 

Tačiau Giddenso netenkina nei Marxo modernizmo aiškinimas (kaip „kapi- 
talizmo“ dinamikos), nei Durkheimo bei Weberio visrakčiai („industrializmas“ ir 
„racionalizacija“). Ne tiek dėl to, kad yra nepritaikomi, kiek dėl to, kad pernelyg 
viską supaprastina. Reikia pripažinti, kad pasaulio modernėjimui įtakos turėjo ir 
kiti veiksniai, kuriuos didžioji tradicija arba nuvertino, arba praleido nepastebė- 
tus. Giddensas išryškina dvi susijusias, klasikinių mąstytojų nepakankamai įver- 
tintas modernybės ypatybes — sustiprėjusią priežiūrą 11 prievartą, karą bei na- 
cionalinę valstybę. 

Žinoma, Giddensas neplėtoja savo kritikos, visai nesiremdamas ankstesniais 
teoretikais. Taigi jo susirūpinimas stiprėjančia priežiūra nemaža dalimi sietinas 
su Michelio Foucault teorija, taip pat, tik ne taip tiesiogiai, su Maxo Weberio vei- 
kaluose suformuluotomis temomis (O'Neill, 1986). Kita vertus, Giddenso (1985) 
įsitikinimas, kad „karo poveikis ... bendriems kaitos modeliams buvo toks esmi- 
nis, kad būtų vos ne absurdas stengtis interpretuoti tuos modelius, sistemiškai jo 
neanalizuojant“ (p. 244), primena apie XIX a. sociologo Herberto Spencerio do- 
mėjimąsi „karinėmis visuomenėmis“ ir neomachiavellininkų Vilfredo Pareto ir Ga- 
etano Mosca domėjimąsi galia, prievarta ir jėga. 

Vis dėlto Giddenso pastebėjimas, kad du pagrindiniai tarpusavyje rungtyniau- 
jantys modernaus pasaulio aiškinimai — kapitalizmas arba industrializmas — už- 
gožė kitus aiškinimus, yra pagrįstas, 0 jo kritikos originalumas iš esmės yra tas, 
kad jis Foucault ir Spencerio problemas įtraukia į debatus su klasikiniu paveldu. 
Šios pastangos nušviesti kitus veiksnius leidžia jam pateikti ypač įdomų požiūrį į 
informacijos ištakas, reikšmę ir raidą. 

ORGANIZACIJA, STEBĖJIMAS IR KONTROLĖ 


Pradžioje turime nustatyti išeities tašką. Tiesiog — nors tai nėra paprasta! — šių 
dienų pasaulis yra kur kas labiau organizuotas nei kada nors anksčiau. Tai reiš- 
kia, kad gyvenimas dar niekada nebuvo toks planuojamas ir organizuojamas. 

Nereikėtų skubėti daryti išvadą, kad tai reiškia kėsinimąsi į asmens laisvę. 
Be abejonės, praeityje žmonija buvo stipriai varžoma aplinkybių — bado, gamtos 
staigmenų, negalėjimo planuoti nėštumo, tiesioginės valdančiųjų priespaudos. Buka 
kasdienio gyvenimo prievarta stipriai ribojo Žmonių galimybes, ir tų apribojimų 
akivaizdoje dauguma šiuolaikinių suvaržymų vargu ar atrodo reikšmingi. 

Prielaida, kad šiandien gyvenimas yra reguliariau ir sistemingiau valdomas, 
nereiškia, kad gyvename savotiškame kalėjime. Iš tiesų, kaip įsitikinsime, mūsų 
išsiplėtusios laisvės labai dažnai yra glaudžiai susijusios su stipresne organizaci- 
ja —- nors, žinoma, šito neturėtų būti. Bet kartoju: išeities taškas yra tai, kad gyve- 
nimas mūsų dienomis yra daug metodiškiau organizuojamas negu anksčiau. Taip 
yra ne tik dėl to, kad dabar pajėgiama apriboti įprastus gamtos suvaržymus. Mes 
sugebame, pavyzdžiui, pašalinti atliekas ir apsirūpinti maistu, taigi esame valdo- 
mi ne gamtos, bet sudėtingų institucijų. Šie aspektai (patikima sanitarinių sąlygų 
priežiūra ir pakankamas maisto kiekis) liudija, jog atsiradus ir tobulėjant organi- 
zuotoms struktūroms didėja Žmonių pasirinkimo galimybės. 

Nereikia daug galvoti, kad suprastum šių laikų organizacijos mastą. Pagal- 
vokime apie stulbinančią Britanijos mokyklų sistemą, jungiančią tūkstančius mo- 
kytojų 1r mokinių, pagalbinį personalą, iš anksto nustatytu laiku užsiimantį nu- 
statyta veikla, kuri, nors gali skirtis geografiškai, turi labai daug bendrumų visos 
šalies mastu ir yra taip suplanuota, kad procesas nenutrūktų ištisus metus. Arba, 
sakykime, kaip stulbinamai organizuojama visiems mums labai svarbi veikla - mais- 
to produktų pirkimas. Kasdienė rutina koordinuojant tiekėjus, gamintojus, per- 
dirbėjus, transportą ir pirkėjus, kurios reikalauja šiandieniniai prekybos centrai 
(kur paprastai būna maždaug 16 000 skirtingų rūšių prekių, didelė jų dalis greitai 
genda ir dėl to mažmenininkams kyla problemų), yra įspūdingas organizacinis lai- 
mėjimas, palyginti su ankstesniais laikais. 

Ši organizacija dažnai esti nepaprastai sudėtinga. Pavyzdžiui, planavimas, be 
kurio nebūtų įmanoma sudaryti traukinių ir autobusų eismo tvarkaraščių, užtik- 
rinti elektros tiekimo arba parengti televizijos programas, naudoti kredito korte- 
lių sistemas arba pagaminti drabužius dideliems mažmeninės prekybos realizavi- 
mo tinklams - arba netgi tokius kasdienio vartojimo produktus kaip javainiai, ku- 
riuos dauguma mūsų valgome kas rytą. Tai nėra nei „abstrakčių“ ir „ekspertinių“ 
sistemų (Giddens, 1991), kurios valdo organizavimą, kritika, nei besąlyginis „pa- 

sitikėjimas“ (ten pat) jų patikimumu. Aišku viena, kad šiuolaikinis gyvenimas iš 
tikrųjų yra kaip niekada socialiai organizuotas. 

To padarinys — lengvai išleidžiamas iš akių faktas, kuris bus šio skyriaus svar- 
biausioji tema, — norint struktūrizuoti gyvenimą reikia sistemingai rinkti infor- 
maciją apie žmones ir jų veiklą. Jeigu norime tinkamai organizuoti socialinį gy- 
venimą, turime žinoti: ką, kada ir kur žmonės perka; kiek jie tam skiria energi- 
jos; kiek žmonių yra tam tikroje vietoje, kokia jų lytis, amžius ir sveikatos būklė; 
kokie tam tikros gyventojų grupės skoniai, gyvenimo stiliai, kiek jie gali išleisti 
pinigų. Kalbant be užuolankų, būtina efektyvios socialinės organizacijos sąlyga 
yra reguliari priežiūra. Nesunku pastebėti, kaip kartu su šiandieniniam gyveni- 
mui būdinga stiprėjančia organizacija plinta būdai, kuriais stebimi Žmonės (nuo 
surašymų iki kasos kvitų, nuo įrašų medicinos kortelėse iki telefonų sąskaitų, nuo 
banko ataskaitų iki duomenų iš mokyklos). Organizacija ir stebėjimas yra Siamo 
dvyniai, augę kartu su moderniu pasauliu. 

Vis labiau organizuotas gyvenimo pobūdis yra pagrindinis Giddenso „reflek- 
syviosios modernizacijos“ teorijos elementas (Beck, 1992). Jo pagrindinis argu- 
mentas yra tas, kad gyvenimas vis labiau darosi atsietas, tai yra vis mažiau be- 
paklūsta pastovių (arba įkūnytų) bendruomenių (kaimai, gentys, religijos) arba gam- 
tos (metų laikai, kraštovaizdis, dirvožemis) kontrolei. Esant įkūnytoms situaci- 
joms Žmogus daro tai, „kas privalu daryti“, nes, pavyzdžiui, įsitikinimai ar pa- 
žiūros 1r aplinkui gyvenančių Žmonių papročiai yra neišvengiama ir nekvestio- 
nuojama, arba dėl to, kad taip liepia gamta (karves reikia pamelžti, pasėlius būti- 
na pasėti). Dabartiniai žmonės, priešingai, vis dažniau kiekvienas asmeniškai ir 
bendrai su kitais renkasi, kaip gyventi, nesvarbu, ar renkasi gyvenimo partnerį, 
ar sutinka, kad būtų auginami genetiškai modifikuoti augalai. 

Svarbus tokių pokyčių padarinys yra atsisakymas priimti likimą ar bet kokį 
argumentą „taip reikia, nes taip buvo visuomet“. Giddensas sako, kad gyvename 
„potradicinėje“ visuomenėje, kur viskuo galima abejoti 1r viskuo abejojama. 
Pastebėkime, kaip pasirenkami draugai arba pramogos, arba kaip priešinamasi vi- 
siems moralės reikalavimams, arba kaip atsisakoma „natūralių arba gamtinių“ ap- 
ribojimų (dykumos priverčiamos žydėti, nevaisingumas įveikiamas, nepasiduodama 
senatvei). Tai nereiškia, kad Žmonės visada, visur ir visais atvejais renkasi lais- 
vai, nes kiekvienam tenka spręsti tokiomis aplinkybėmis, kurios vienaip ar kitaip 
varžo ir riboja. Vis dėlto pagrindinis dalykas yra tas, kad vis labiau suvokiama ir 
pripažįstama, jog struktūros, į kurias įsitraukiame, nėra duotos, bet yra socialiai 
sukonstruotos, vadinasi, pasirinktos. Tie, kurie nesutinka svarstyti galimybių, yra 
laikomi vienokiais arba kitokiais „fundamentalistais“, išsigelbėjimo ieškantys abe- 
jotinose taisyklėse (pvz., „Dievo valia“, „vaikai turi paklusti tėvams“, „moterų 

priedermė tarnauti vyrams“, „„mokslas įrodė, kad...“, „yra vienintelė teisinga reli- 
gija“). | 

Modernybė, kuriai būdingi kiekviename lygmenyje daromi sprendimai, rei- 
kalauja didesnio refleksyvumo, kurį Giddensas supranta kaip sustiprėjusią priežiūrą 
(informacijos rinkimą) siekiant gauti žinių, kuriomis remiantis būtų daromi pasi- 
rinkimai, susiję su savimi ir visuomene, kurioje gyvename. Galiausiai, jeigu reli- 
gija darosi vis labiau asmeniška, vadinasi, žmonėms reikia žinių apie kitas religi- 
jas, kaip būtinos sąlygos apsispręsti. Kita vertus, jei vis daugiau žmonių renkasi, 
kaip gyventi, jie turi gauti kuo daugiau informacijos apie pačius įvairiausius gy- 
venimo stilius dar ir dėl to, kad galėtų atmesti tai, ką jiems galbūt norėtų įpiršti 
kiti. Rinktis įmanoma tik tada, kai turima visa informacija apie galimas situaci- 
jas, todėl reikia stebėti ir kontroliuoti struktūras. Esant stipresniam refleksyvu- 
mui turi būti ir priemonių padaryti informaciją pasiekiamą, todėl labai svarbus 
vaidmuo tenka įvairioms medijoms. 

Kadangi atsietumas reikalauja didesnio refleksyvumo, tai taip pat daro svar- 
bią įtaką galimybei kontroliuoti savo ateitį. Lemiamos reikšmės turi tai, kad in- 
formacijos kaupimas ir analizė leidžia mums planuoti savo ateitį remiantis „rizi- 
kos įvertinimu“. Tai reiškia, kad šiandien mes stebime situacijas, apmąstome tai, 
ką sužinome, tada apskaičiuojame padarinius, kuriuos galėtume gauti pasirinkę 
vieną ar kitą galimybę. Pavyzdžiui, kiekvienas prieš apsispręsdamas kurti šeimą 
tikrai atsižvelgia į būsimo partnerio savybes, žino apie skyrybų riziką ir supran- 
ta, kad jei prieš tai buvo išsituokęs, nesėkmingos santuokos tikimybė yra dides- 
nė. Viskas vyksta gal ne taip tiksliai ir griežtai, bet akivaizdu, kad asmeninis spren- 
dimas apima rizikos įvertinimą, nes atsižvelgiama į ankstesnius santykius ir į su- 
kauptą informaciją. Kai valdžia arba korporacija renkasi aplinkos, transporto ar 
ūkininkavimo sričių strategiją, jai įtaką daro panašūs principai: kontrolė ir infor- 
macijos kaupimas, refleksija ir sprendimai, įvertinant riziką. 

Gyvenant taip, kaip mes, neišvengiama nerimo ir neapibrėžtumo jausmo. Iš 
čia kyla paradoksas: esame daug laisvesni ir galime labiau kontroliuoti savo gy- 
venimą, bet neabejotinai esame mažiau tikri, kaip turėtume elgtis, negu tie, kurie 
tiesiog „darė tai, kas jiems privalu daryti“. Vaikai buvo auginami ir auklėjami tra- 
diciškai, darbų būdavo imamasi, nes juos reikėjo padaryti, mirtis buvo natūralus 
faktas. Šiandien tėvai rūpinasi, kaip bendrauti su savo atžalomis, atsiranda vis nauji 
alternatyvūs būdai darbams atlikti, mirčiai priešinasi medicina, dietos ir kūno kul- 
tūra. Gyvenimas potradicinėje visuomenėje kupinas paradoksų, prie kurių greitai 
sugrįšime, o dabar pabrėšime, kad šis pasaulis yra nepasotinamai išalkęs infor- 
macijos. Šį alkį skatina visų tradicijų kvestionavimas ir troškimas „kontroliuoti“ 
viską, pradedant korporacijomis ir politika, baigiant asmeniniu gyvenimu. 

MODERNYBĖS PARADOKSAI 


Ne paslaptis, kad daugeliui autorių priežiūros stiprėjimas kelia niūrias mintis. Antai 
Maxui Weberiui (1930) susitaikymas su biurokratijos neišvengiamybe neišsklai- 
dė nusiminimo, kad „nebeliko herojų“, liūdesio dėl praėjusių „tikro ir gražaus žmo- 
niškumo laikų“, nyčiško siaubo, regint pasaulio, kuriame pilna „„bedvasių specia- 
listų, beširdžių gašlūnų“, perspektyvą, ir gilios antipatijos ,„mechanizuotam susta- 
barėjimui“, kuris neatsiejamas nuo racionalios teisinės „geležinio narvo“ organiza- 
cijos (p. 181-182). Turint omenyje, kaip plačiai paplitę tokie požiūriai — iš esmės 
prilygstantys Orwello pavaizduotai visuomenei („Didysis Brolis stebi jus“) — ir 
turint omenyje informacinius organizacijos elementus, galima kalbėti apie moder- 
nybės paradoksus. Pradžioje pravartu atskirti individualizaciją ir individualumą. 
Pirmuoju atveju kalbama apie situaciją, kai Žinoma apie visus ir kiekvieną asme- 
nį, taigi yra identifikuojama pagal specifinius duomenis — pavardę, gimimo datą, 
gyvenamąją vietą, darbo istoriją, išsimokslinimą, gyvenimo būdą. Antruoju, ku- 
riam, daugelio apžvalgininkų nuomone, stiprėjantis socialinis organizavimas ir ste- 
bėjimas kelia grėsmę, kalbama apie atsakomybę už savo likimą turint realias ga- 
limybes rinktis ir kontroliuoti gyvenimą — dalykus, atrodytų, nesuderinamus su 
atgrasiomis institucijomis ir informacijos rinkimu. 

Dažnai sąvokos individualizacija ir individualumas yra sutapatinamos, žino- 
ma, individualizaciją dažniausia suprantant kaip individualumo nykimą. Dabar 
neginčijama, kad individualizacija reikalauja, jog žmonės būtų stebimi ir kontro- 
liuojami, bet norint sustiprinti jų individualumą ir užtikrinti teises, be kurių silp- 
tų jų gebėjimas būti savimi ir mažėtų realių galimybių pasirinktis, iš tikrųjų yra 
būtina kaupti pažymas apie individus, patvirtinančius jų pajamas, gyvenimo ap- 
linkybes ir panašius dalykus, reiškiančiu, kad jie yra traktuojami kaip ypatingos 
būtybės. Kalbant ne taip abstrakčiai, tam, kad mes, kaip visuomenė, galėtume gerbti 
savo narių individualumą ir jį palaikyti, neišvengiamai turime daug apie juos Ži- 
noti. Pavyzdžiui, jeigu kiekvienam iš mūsų, kaip individui, turi būti suteikta bal- 
savimo teisė, tuomet mus reikia apibūdinti bent jau pagal pavardę, amžių ir adre- 
są. Antra vertus, jei mes, kaip visuomenė, manome, kad jos nariai turi turėti ati- 
tinkamas gyvenimo sąlygas ir materialinį lygį, kad galėtų atskleisti savo indivi- 
dualybę (yra paplitusi nuomonė, kad jeigu žmonės šąla, yra vieniši ir gyvena skurde, 
jų individualybė žalojama), būtina juos individualizuoti ir tiksliai aprašyti aplin- 
kybes, kuriomis jie gyvena. 

Galima toliau plėtoti mintį, jog tam, kad žmonės įgytų teises, reikia apie juos 
rinkti informaciją. Aišku, kad individų stebėsena yra sudėtingų organizacijų, ku- 
rios teikdamos paslaugas gali stiprinti klientų individualumą, veiklos pamatas. Pa- 
vyzdžiui, telefono ryšių tinklas tiksliai individualizuoja kiekvieną vartotoją ir su- 
kaupia apie jį milžinišką kiekį išsamiausios informacijos (visi vartotojai turi sa- 


INFORMACIJA, REFLEKSYVUMAS IR PRIEŽIŪRA 215 


vo numerį, automatiškai registruojamas kiekvienas skambutis, jo paskirtis ir truk- 
mė). Remiantis šia informacija, kuriami telekomunikacijų tinklai, kurie pasiekia 
daugumą namų brandžiose visuomenėse ir apima visą pasaulį. Tokiems žmonėms, 
turintiems tinkamus ryšius, šios organizacijos nepaprastai pagerina gyvenimą (Mul- 
gan, 1991). Užtenka spustelėti mygtuką, kad galėtum susisiekti su draugais, šei- 
mos nariais, tvarkyti darbo reikalus, palaikyti ryšius, kurie neabejotinai stiprina 
asmens tapatumo ir individualumo jausmą. Beveik tą patį galima pasakyti apie 
bankininkystės tinklų sukūrimą. Dauguma žmonių šiandien turi vienokias ar ki- 
tokias kredito korteles, pagal kurias gali būti fiksuojamos visos operacijos ir su- 
daromas kiekvieno kliento asmeninis išlaidų profilis (sąskaita). Bet jeigu regu- 
liariai stebimi ir kontroliuojami individo pirkimai 1r mokėjimai, vykdomi naudo- 
jantis sudėtingais banko operacijų tinklais, šie procesai gali sustiprinti veikian- 
čiųjų asmenų individualumą, gerokai supaprastindami kasdienius sandorius. Šitai 
supras kiekvienas, kuris mėgino užsisakyti viešbutį arba išsinuomoti automobilį 
arba nesukdamas galvos dėl vagysčių 1r valiutos keitimo keliauti. 

Gal ir negalima taip tiesmukai duomenų apie žmones kiekio didėjimą susieti 
su individualybės silpnėjimu, bet vieną paradoksą reikia pakomentuoti. Jis ran- 
das1 pripažinus, kad mes atėjome iš artimai susietų Žmonių pasaulio ir patekome 
į pasaulį, kuriame vis labiau tampame nepažįstami. Čia kalbame apie seną socia- 
linių mokslų temą: perėjimą nuo bendruomeninio būvio (primityviai kalbant, iki- 
industrializmui būdingo tarpasmeniniais ryšiais susieto kaimiško pažįstamų Žmo- 
nių gyvenimo) prie nepažįstamų žmonių bendravimo, pavyzdžiui, su autobuso kon- 
duktoriumi, prekybininku, laikraščių pardavėju (paprasčiau sakant, prie šiuolai- 
kinio miestiško gyvenimo). Dar Simmelio laikais supratome, kaip dezorientuoja 
ir kaip dažnai išlaisvina perėjimas iš uždaros bendruomenės į nepažįstamųjų pa- 
saulį. Miestas gali skaldyti 17 nuasmeninti, bet gali ir išlaisvinti iš kaimiško gy- 
venimo suvaržymų. Artėjant prie miesto gyvenimo, nyksta asmeniškas kaimynų 
stebėjimas, kartu silpsta kontrolė, palaikoma tarpasmeniniais santykiais. Iš kai- 
miško gyvenimo atėjus į miestišką gyvenimą vis mažiau varžo vietinės paskalos, 
priedermė artimai bendrauti, kaimynų nuomonė. Be to, mieste nesunku būti tiek 
uždaram, kiek norisi, bendrauti su kitais taip, kaip patinka, mėgautis įvairiais ma- 
lonumais, nesibaiminant aplinkinių priekaištų, būti anonimiškam. 

Paradoksas čia yra tas, kad urbanistinės visuomenės — 0 pažangios visuome- 
nės dažniausiai yra urbanistinės, — būdamos labiau socialiai organizuotos už 
bendruomenines, gali funkcionuoti tik turėdamos labai smulkią informaciją apie 
žmones. Svarbiausiais klausimais šių institucijų surinkta informacija yra išsamesnė, 
tikslesnė ir labiau individualizuota už tą, kurią sukaupia ikiindustrinės bendruo- 
menės. Tais laikais pagrindiniai informacijos gavimo ir saugojimo būdai buvo ben- 
dravimas ir atmintis; šiandien informacija renkama, saugoma ir nuolata kaupia- 
ma įvairiai (į kompiuterius įvesti ir rašytiniai dokumentai, jungtinės duomenų bazės, 

įrašai, reguliarus tokių duomenų, kaip elektros vartojimas arba banko suteiktos 
paslaugos, fiksavimas ir vertinimas). Suabejojus tokios informacijos tikslumu ga- 
lima paanalizuoti kelių mėnesių banko arba kredito kortelės sąskaitas (kiek išlei- 
džia, kur, kam, kur lankėsi, kiek uždirbo, kokiems klubams priklauso, kur valgė 
ir kaip reguliariai; Burnham, 1983, p. 20-48). 

Šiuolaikinis nuasmenintas nepažįstamųjų bendravimas vis dėlto gali pareika- 
lauti daugiau informacijos apie individus negu uždaras, asmeniškas artimų Žmo- 
nių gyvenimas. Mieste galima nesunkiai nusikratyti šeimos saitų ir draugų, bet 
vargu ar pavyks išvengti mokesčių ar medicinos tarnybų, vietos valdžios kontro- 
lės. Žinoma, reikia paminėti svarbią išlygą, kad mus stebinčios organizacijos (mo- 
kesčių inspekcija, vietos valdžia, sveikatos priežiūros tarnybos) dažnai yra nuas- 
menintos, 0 jų surinkta informacija paprastai būna abstrakti bei diskretiška ir ati- 
tinkamai traktuojama, o tai labai svarbu besibaiminantiems, kad sustiprėjusi kon- 
trolė kelia grėsmę piliečių laisvėms. Be to, šiais laikais stebėjimas dažniausiai vyks- 
ta anonimiškai, o tai reiškia, kad gana didelė dalis informacijos apie privatų žmonių 
gyvenimą - ką jie mėgsta pirkti, kokie jų seksualiniai polinkiai, gyvenimo būdas, 
kokios jų politines pažiūras — nors dažnai ir asmeniška, bet neįvardija tų, kurie 
pateikia informaciją, ir netgi mažiau individualizuoja. Galima daryti išvadą, kad 
žmonės dabar stebimi daug atidžiau, ir, nors gyvena tarp nepažįstamų ar netgi 
atsiskyrėliškai, apie juos asmeniškai žinoma daug daugiau nei seniau. Šiandien 
mes gana daug žinome apie žmonių seksualumą, apie jų siekius ir slaptus troški- 
mus, taip pat apie politines preferencijas tam tikru metu. Visa ši informacija šiuo- 
laikinę visuomenę skiria nuo ikiindustrinės, kuri tokios informacijos rinkimo me- 
chanizmų neturėjo. Tačiau informacija apie mus ir kitus, kuri daro įtaką kiekvie- 
no iš mūsų nuovokai ir elgsenai, paprastai nepasiekia tokio lygio, kad galėtume 
nurodyti tapatybę asmens, iš kurio buvo gauti pirminiai duomenys. 

Nepaisant to, taip surinkta informacija dažnai turi lemiamos reikšmės mo- 
dernioms organizacijoms (politinėms partijoms, mažmeninės prekybos bendrovėms, 
šeimos planuotojams ir pan.) funkcionuoti ir labai dažnai turi atgalinį ryšį (per 
žiniasklaidą ir ypač švietimo institucijas) su individais, kurie daugiau sužinoję apie 
žmones ir jų lūkesčius (pvz., apie įvairius gyvenimo stilius, kurių esama visuo- 
menėje konkrečiu metu, apie seksualines orientacijas, apie įvairius vaikų auklėji- 
mo būdus), būna geriau pasirengę apsispręsti, kaip patiems gyventi. Ir vėl susi- 
duriame su paradoksu: juo daugiau apie žmones žinoma, tuo daugiau galimybių 
savo individualybei atskleisti. 

Šias pastabas reikėtų turėti mintyse ir toliau, kadangi pradėjus nagrinėti, kaip 
stiprėja priežiūra, nesunku perimti manicheistinį požiūrį (Lyon, 2001). Pagal jį, 
stebėjimas neišvengiamai varžo individo laisves, panašiai kaip geresnė organiza- 
cija, atrodytų, neišvengiamai siaurina individo savarankiškumą. Todėl nesunkiai 

daroma išvada — ak, kaip baisu — gali būti pernelyg supaprastinta. Pradėjus anali- 
zuoti valstybės vaidmenį struktūroms ir stebėjimui — apie tai iš esmės ir bus kal- 
bama šiame skyriuje, — tokia išvada prašyte prašosi, o tai dar viena priežastis, 
dėl kurios reikia saugotis impulsyvių vertinimų. 


NACIONALINĖ VALSTYBĖ, PRIEVARTA IR PRIEŽIŪRA 


Suprasti priežiūros ir organizacijos išplitimą šiais laikais turbūt labiausiai padėtų 
valstybės vaidmens, kuriam Giddensas skyrė ypatingą dėmesį, analizė. Norėčiau 
išsamiau tai paaiškinti, bet savo pastabas pradėsiu nuo Giddenso daugelį kartų 
kartotos minties, kad labai dažnai, kai kalbame apie „visuomenę“, turime omeny- 
je nacionalines valstybes. Pavyzdžiui, analizuodami „šiuolaikinę visuomenę“ pa- 
prastai domimės „šiuolaikine Britanija“ (jeigu esame britai), o lygindami skirtin- 
gas „visuomenes“ paprastai lyginame nacionalines valstybes (pavyzdžiui, Didžiąją 
Britaniją ir Jungtines Amerikos Valstijas). Taigi nors „visuomenės“ ir „naciona- 
linės valstybės“ lyginimas kasdieniuose pokalbiuose ir netgi nemaža dalimi so- 
ciologijoje nebūtų nieko bloga, vis dėlto reikia pripažinti, kad šios dvi sąvokos 
nėra sinonimai. Nacionalinė valstybė yra ypatingos rūšies visuomenė, visai nese- 
niai iškilusi pasaulio istorijoje. 

Nacionalinės valstybės sąvoka atsirado XVII a. pabaigoje ir XVIII amžiuje, 
ir, nors buvo svarbiausia konstruojant mums pažįstamą pasaulį (Gellner, 1983) ir 
todėl darė didžiulę įtaką mūsų suvokimui, ji turi būti nagrinėjama kaip išmonė. 
Nacionalinė valstybė yra ne „visuomenė“, bet ypatingo tipo visuomenė, turinti 
tik jai būdingų bruožų. Čia galėčiau glaustai išdėstyti pagrindines Giddenso mintis. 
Jis teigia, kad nacionalinėje valstybėje, kuri suprantama kaip sienas turinti teritorija, 
valdoma politinės valdžios, informacija visada turėjo ypatingą reikšmę. Iš tiesų 
nuo pat susikūrimo nacionalinės valstybės yra „informacinės visuomenės“, kadangi 
jos privalo mažų mažiausiai turėti duomenų apie savo narius (ir neišvengiamai 
apie tuos, kurie jai nepriklauso). Giddensas mano, kad nacionalinės valstybės turi 
kontroliuoti ir „skirstomąsias priemones“ (planavimas, administravimas), ir „valdy- 
mo priemones“ (galia ir kontrolė), ir nors modernioje valstybėje šios yra linku- 
sios konverguoti, būtina sąlyga yra efektyvi priežiūra. Vadinasi: 


moderniosios visuomenės nuo pat pradžios buvo ... „informacinės visuomenės“. 
Tai esminis dalykas ... nacionalinės valstybės yra „informacinės visuomenės“, ka- 
dang: valstybės galia susijusi su sąmoningu valdymo tikslams skirtos informaci- 
jos rinkimu, saugojimu ir kontrole. Tačiau nacionalinėje valstybėje, kuriai būdin- 
gas ypač aukštas administracinis vieningumas, tai iškeliama į daug aukštesnį lyg- 
menį negu kada nors anksčiau. 

(Giddens, 1985, p. 178) 


218 8 SKYRIUS 


Taigi teigiama, kad norėdami visuomenę, kurioje informacijai tenka lemiamas vaid- 
muo, pavadinti „informacine “, turėtume nepamiršti nacionalinės valstybės, ka- 
dangi tik nustačius jos teritoriją ir suverenumą atsirado sąlygos reguliarios ir sis- 
temingos kontrolės imperatyvui veikti. 

Bet tai pernelyg abstraktu. Mums reikia detalizuoti teiginį, kad nacionalinė 
valstybė ypač suinteresuota rinkti bei saugoti informaciją ir yra nuo jos priklau- 
soma, o tai sukelia esminius padarinius. Todėl turime apibūdinti kai kuriuos svar- 
besniuosius nacionalinės valstybės bruožus. 

Pirma, modernųjį pasaulį sudaro nacionalinės valstybės. Tai jokiu būdu ne- 
reiškia, kad nuvertinamas procesas, kuris dabar žinomas kaip globalizacija (ku- 
riam Giddensas skiria daug dėmesio). Kai kuriuos iš šių klausimų nagrinėju 
4 skyriuje, o dabar, pabrėždami pasaulio pasidalijimą į nacionalines valstybes, ga- 
lime išsiaiškinti gyvybiškai svarbius šiuolaikinio gyvenimo bruožus. Iš jų pami- 
nėtinas faktas, kad nacionalinės valstybės yra labai svarbios daugelio, galbūt dau- 
gumos, tautų identitetui. Daugumai nacionalinis identitetas (esu britas, prancū- 
zas, vokietis, amerikietis...) yra svarbiausias jų esybės dėmuo. Nacionalinio iden- 
titeto problema yra nepaprastai sudėtinga ir sunkiai sprendžiama — ji sudaro di- 
delės dalies šiuolaikinių politinių judėjimų esmę. Viena vertus, tam tikru nacio- 
nalinio sąmoningumo įrodymu yra troškimas, kad laimėtų savo šalies futbolo ko- 
manda, žiūrint per televiziją jos žaidimą, arba savo šalies atstovų Olimpinėse žai- 
dynėse palaikymas. Kita vertus, nacionalizmas gali reikštis autokratiškais, rasis- 
tiniais ir agresyviais būdais, kurių pavojingumą primena „etninis valymas“ buvu- 
sioje Jugoslavijoje. Tačiau visada nacionalinės valstybės daugiau ar mažiau vei- 
kia identitetą, legendomis ir literatūra, tradicijomis ir šventėmis, papročiais ir pa- 
rodijomis mitologizuodamos praeitį. Šių „kolektyvinių identitetų“ (Schlesinger, 
1991) tyrimams skirta daugybė studijų, kurių visų autoriai sutinka, kad tai yra 
neišvengiama modernybės ypatybė. 

Akademinė analizė sukeltų daug abejonių dėl kultūros formomis pasireiškian- 
čio „nacionalinio identiteto“, vis dėlto jo galia šiuolaikinėje istorijoje iš tiesų ypa- 
tinga. Kad ir nenoromis, daugelis marksistų turėjo pripažinti, kad masės daug gy- 
viau telkiasi su savo nacionalinėmis vėliavomis negu atsiliepia į raginimą „visų 
šalių proletarai, vienykitės“. Maža to, kalbant apie tai, kas priklauso konkrečiai 
nacijai, būtinai reikia apibrėžti, kas jai nepriklauso. Paaiškinti tautiškumą teisės 
požiūriu (t. y., kas gali turėti pasą ir naudotis kitomis piliečių teisėmis) gal ir nedi- 
delė problema, bet kultūros — jausmų, reikšmių ir tapatumų — požiūriu, tikrai keblu. 

Nenuostabu, kad nacionalinė valstybė tebėra gana svarbi Žmonių identitetui, 
Jeigu atkreipiamas dėmesys į tai, kad modernybė atsirado nacionalinėms valsty- 
bėms kuriantis ir įsitvirtinant. Socialiniai teoretikai laikėsi tradicinių pažiūrų, esą 
nacionalinė valstybė ir su ja susijęs nacionalizmas neišvengiamai išnyks susidū- 

rę su industrine arba „kapitalistine“ ekspansija. Taip neatsitiko. Iš tikrųjų, kaip 
pamatysime, industrinio kapitalizmo dinamiškumas kilo iš nacionalinės valstybės 
imperatyvų, kurie savo ruožtu žadina nacionalinio sąmoningumo jausmus. 

Be to, nacionalinė valstybė didžiąja dalimi lemia ekonominę, socialinę, kul- 
tūrinę ir teisinę gyvenimo sritis. Kad tai geriau suvoktume, pakanka paanalizuoti 
fiskalinės politikos ir švietimo strategijų arba su teisėsauga ir tvarka susijusių da- 
lykų reikšmę. Tuo pat metu pravartu prisiminti, kad nacionalinė valstybė yra nau- 
jovė. Dauguma mūsų taip įpratome prie instituciško ir ideologinio valstybės bu- 
vimo, kad gali pasirodyti, jog ji buvo ir yra nuolatos. Vis dėlto netgi ir „tradici- 
nės“ nacionalinės valstybės yra šiek tiek daugiau nei poros amžių senumo ir - tai 
svarbu — nė viena nėra nepakitusi. Netgi Jungtinės Karalystės istorija nesiekia trijų 
šimtų metų, tebesigirdi Škotijos, Velso ir ypač Šiaurės Airijos atsiskyrimo šali- 
ninkų reikalavimai. Užtenka paanalizuoti nesenus įvykius Rytų Europoje, kad pa- 
sidarytų aišku, kokios laikinos yra nacionalinės valstybės: SSSR subyrėjo, abi Vo- 
kietijos susijungė, Jugoslavija iširo. Bent kiek atidesnis pasižvalgymas po Euro- 
pą mums primintų, kad vargu ar yra nacionalinė valstybė, kuri nebūtų susidūrusi 
su vidiniu nacionalizmu; o atidžiau panagrinėję Vidurinius Rytus matome, kad 
nacionalinės valstybės (Jemenas, Kuveitas, Jordanija, Izraelis, Omanas, Saudo Ara- 
bija) susikūrė pastaraisiais dešimtmečiais iš gentinių visuomenių. 

Ypač pabrėžiu nacionalinių valstybių svarbą socialinei bei ekonominei struk- 
tūrai ir identitetams, taip pat jų naujumą ir pertvarkos tendenciją, kadangi tai lei- 
džia mums skirti reikiamą dėmesį kitam nacionalinės valstybės bruožui. Turiu gal- 
voje tai, kad didžioji dauguma nacionalinių valstybių buvo sukurtos karo sąlygo- 
mis ir visos laikosi turėdamos patikimą gynybos sistemą. Trumpai tariant, karas 
ir pasirengimas karui esmingai prisidėjo kuriant nacionalines valstybes. Didžio- 
sios Britanijos istorija šią mintį patvirtina: Vienybės aktas (Act of Union) 1707 
metais pasirašytas po karo su keltais, o pagrindinis tikslas tam buvo galimybė stip- 
riems monarchams įveikti ir pajungti savo valdžiai nepriklausomus baronus, sy- 
kiu įgyjant šiokią tokią apsaugą nuo išorinių antpuolių. Artimesnių, pirmiausia 
Imperijos, laikų britų istorija įspūdingai iliustruoja nacionalinių valstybių pasi- 
rengimą kautis dėl teritorijų ir anaiptol ne pačią mažiausią jos įtaką nacionali- 
niam sąmoningumui (čia galima prisiminti „britų vėliavos spalvų“ pasaulio Žže- 
mėlapius, iš kurių iki pat XX a. septintojo dešimtmečio mokėmės visi). 

Benedictas Andersonas (1983) primena, kokie svarbūs šiems procesams ko- 
lonijiniu laikotarpiu buvo informacijos šaltiniai. Jis nagrinėja „galios instituci- 
jas“ (p. 163), kurios atliko pagrindinį vaidmenį įtvirtinant nacionalinį identitetą 
ir kolonizuojant. Iš jų svarbiausi buvo žemėlapiai ir gyventojų surašymai. Žemė- 
lapiai „giliai įsiskverbė į žmonių vaizduotę“ (p. 175) tarp kolonizatorių, be to, 
būtini reikėjo kolonializmui palaikyti. Žemėlapių tobulinimas, tikslūs ilgumų ir 

platumų skaičiavimai buvo būtina užkariavimo sąlyga — kariuomenė turėjo žino- 
ti, kur ji Žygiuoja, — o surašymai buvo būtini renkant žinias apie tuos, kuriuos 
reikės valdyti. Kaip sako Andersonas, užkariautojų siekis buvo „absoliuti prie- 
žiūra“, „totali klasifikavimo schema“, kuri būtų lanksčiai taikoma visur, kur vei- 
kia reali ar menama valstybės kontrolė: gyventojams, regionams, kalboms, pro- 
duktams, paminklams ir t. t. (p. 184). 

Teiginį, kad nacionalinės valstybės ištakos yra karas/gynyba, galima išdėsty- 
ti ne taip dramatiškai. Iš valstybės, kurios suverenumas galioja tam tikroje terito- 
rijoje, apibrėžimo išplaukia, kad minimali nacionalinės valdžios pareiga yra iš- 
saugoti jos sienų vientisumą. Paprastai kabant, pasirengimas karui (t. y. gebėji- 
mas patikimai apsiginti) yra visų nacionalinių valstybių reikmė, principas, kuris 
šių laikų istorijoje buvo ne kartą tikrinamas. 

Trečias nacionalinės valstybės bruožas — tai, kad šiuolaikinis karas/gynyba 
įtraukia didesnę visuomenės dalį — glaudžiai susijęs su antruoju. Viena vertus, 
tai reiškia, kad šiais laikais į karą įtraukiama vis daugiau gyventojų. Tai liudija 
naujokų ėmimas į karo tarnybą ir masinė mobilizacija. Taip pat galima atsekti, 
kaip 1lgainiui didėjo nukentėjusiųjų skaičius ir tarp kovojančiųjų, ir, kas dar la- 
biau stebina, tarp civilių gyventojų. Paprasčiau kalbant, kare žūva ir suluošinama 
daugiau žmonių negu bet kada anksčiau. Įprasta manyti, kad Pirmasis pasaulinis 
karas, kurio padarytų nuostolių ir aukų mastas neabejotinai buvo negirdėtas, yra 
lemiamas posūkio taškas, turint omenyje karo padarinius (Fussell, 1975). Vis dėlto 
XX amžiuje daugiausia žalos karo metu padaroma civiliams gyventojams. Šiuo- 
laikinis karas nepalieka vietos pasislėpti nuo oro arba kitokių antpuolių. Per Ant- 
rąji pasaulinį karą (1939-1945), nors Didžioji Britanija jo metu neteko daug ma- 
žiau karių negu per Pirmąjį pasaulinį karą (1914-1918), žuvo 45 milijonai žmo- 
nių, kurių didžioji dauguma buvo civiliai. Beveik 10 procentų jų sudarė Rusijos, 
Lenkijos, Jugoslavijos ir Vokietijos gyventojai. 

Šiuolaikiniai karai tarp valstybių pasidarė daug nuožmesni tuo atžvilgiu, kad 
pareikalauja daug daugiau civilių aukų ir kad karas labiau paliečia pačią visuo- 
menę. Šiuolaikiniame kare visi mobilizuojami paremti karo veiksmus. Viena to 
priežasčių yra glaudus ryšys tarp pramonės ir pasirengimo karui. Kaip atkreipda- 
mas dėmesį į tvirtėjantį ryšį tarp valstybės karo veiksmų ir chemijos pramonės, 
energetikos ir inžinerijos teigia Giddensas (1985), būtent per Pirmąjį pasaulinį 
karą ir po to analitikai ėmė pripažinti, kad „stambaus masto mokslo ir technolo- 
gijų integracija yra pagrindinis veiksnys, lemiantis pramoninį (ir karinį) pranašu- 
mą (p. 237). Kadangi karas/gynyba iš esmės labai priklauso nuo pramonės pajė- 
gumo gaminti būtinąją ginkluotę, ką pavadinome „karo industrializavimu“, buvo 
pagrindinis XX a. bruožas. Išties laikotarpį nuo 1914 metų iki maždaug aštunto- 
jo dešimtmečio galima apibūdinti kaip industrinį karą, kurio išskirtiniai bruožai 

yra visuotinė mobilizacija ir glaudus ryšys tarp pramonės ir karinio pajėgumo (Ken- 
nedy, 1988). 


NUO INDUSTRINIO PRIE INFORMACINIO KARO 


Per keltą pastarųjų dešimtmečių atsiskleidė, kad industrinį karą vis sparčiau išstumia 
vadinamasis informacinis karas, dar labiau išryškinantis informacinius karo as- 
pektus. Šiuolaikiniame kare informacijos vaidmuo yra daug ryškesnis ir reikšmin- 
gesnis negu anksčiau, tiek kalbant apie priešo (arba potencialaus priešo) stebėji- 
mą, resursų dislokavimo planavimą arba viešosios nuomonės valdymą šalyje 1r 
už jos ribų. Maža to, visus šiuolaikinio karo aspektus yra persmelkusi informaci- 
ja, gaunama naudojant palydovus, galinčius sekti priešą, kompiuterius, fiksuojančius 
ir vertinančius karinę situaciją nepriklausomai nuo vietos, „protingus“ ginklus, 
kuriuos galima perprogramuoti. Tai reiškia, kad informacija aprėpia ne tik priešo 
arba išteklių žvalgybą; dabar ji įsiterpusi į ginkluotės ir sprendimus priimančias 
sistemas. 
Galima išskirti keletą informacinio karo ypatybių (Libicki, 1995): 


e Karinėms pajėgoms išplitus po pasaulį (pirmiausia JAV ir NATO pajėgoms) 
atsirado nepaprastai sudėtingos ir patvarios valdymo ir kontrolės sistemos, 
skirtos koordinuoti, įvertinti ir numatyti šiuos išteklius. Pavyzdžiui, branduo- 
linių ginklų valdymo ir kontrolės kompiuterinių komunikacijų infrastruktū- 
ra, skirta valdyti ir apsaugoti informacijos srautus, yra būtina šiuolaikinio karo 
sąlygomis (Bracken, 1983). Ji yra ir galios, ir pažeidžiamumo šaltinis, nes 
valdymo ir kontrolės sistemos yra pagrindinis kiekvienos į karą įsitraukusios 
šalies taikinys. 

e Žlugus Sovietų sąjungai ir nebelikus nuo jos neatsiejamos supervalstybių grės- 
mės, tikimasi, kad dauguma būsimų konfliktų bus, Manuelio Castellso (1996) 
žodžiais tariant, „žaibiški karai“ (p. 454—461) - palyginti trumpi susidūrimai 
(nesukuriantys pilietinio karo situacijų, kurios dėl akivaizdžių priežasčių yra 
problemiškos), trunkantys vos kelias dienas arba savaites, kuriose Jungtinės 
Amerikos Valstijos (arba NATO ir/arba Jungtinių Tautų (JT) pajėgos), būda- 
mos pranašesnės, pasiekia pergalę. 

e Tai reiškia, kad karas nereikalaus gyventojų mobilizacijos (bent jau didžio- 
siose valstybėse, kur labai svarbu kariauti garbingai, kad nenukentėtų civi- 
liai gyventojai). Kariaujant bus tenkinamasi palyginti nedideliu skaičiumi pro- 
fesionalių karių, pilotų ir palaikymo komandų. Tai reiškia, kad kariuomenę 
keičia vadinamieji „informaciniai kareiviai“ (Toffler ir Toffler, 1993), termi- 
nas, kuris pabrėžia ne tik neginkluotą kovą arba netgi ginklus nusimanančio, 

bet sudėtingas kompiuterizuotas priemones — kovinius lėktuvus, sekimo sis- 
temas ir raketų valdymo techniką valdyti mokančio personalo svarbą. 


e Daug dėmesio skiriama šalies ir, žinoma, viso pasaulio gyventojų „suvokimo 
valdymui“. Tai ypač aktualu demokratinėse valstybėse, kuriose viešoji nuo- 
monė yra svarbus veiksnys kariniu požiūriu, o karo vadų rodoma baimė gali 
rimtai pakenkti jų pajėgų kovingumui. Be to, paplitusi nuomonė, kad ryškūs 
žiaurūs vaizdai (tarkime, kruvini kūnai, o ne „tikslios, pateisinamos atakos“) 
būtinai sukels visuomenės reakciją. Tai verčia karo vadus kruopščiai planuo- 
ti ir valdyti informaciją iš karo lauko ir apie karą, nors tuo pat metu reikia 
stengtis išvengti kaltinimų cenzūra, nes tai reikštų nesiskaitymą su demokra- 
tinių valstybių „laisva žiniasklaida“, ir sumažintų tikėjimą pranešamų žinių 
patikimumu. Todėl suvokimas turi būti valdomas derinant būdus, užtikrinan- 
čius nuolatinį pozityvių žiniasklaidos pranešimų ir neva nepriklausomų nau- 
jienų agentūrų laisvai surinktos informacijos srautą. 1991 metais vykusio Per- 
sijos įlankos karo nušvietimas galėtų būti laikomas pirmarūšio „suvokimo val- 
dymo“ pavyzdžiu, mat susilaukė masinio žiniasklaidos dėmesio, bet buvo blan- 
kaus turinio. Tuo atžvilgiu Jeano Baudrillard'o (1991) viešas pareiškimas, kad 
„Persijos įlankos karas niekada nevyko“, yra teisingas ta prasme, kad televi- 
zijos ir žiniasklaidos pateikiama medžiaga buvo labai sumaniai valdoma ir 
kontroliuojama sąjungininkų. 

e Informacinis karas yra vykdomas naudojant ypač sudėtingas technologijas. 
Tai labiausia pastebima JAV, kurios pajėgos turi milžiniškus išteklius (JAV 
gynybos biudžetas — šiuo metu viršijantis 300 milijardų dolerių per metus — 
yra didesnis negu kiekvieno potencialaus priešo ir neutralių šalių biudžetų 
suma). Vienas tokių rodiklių yra tas, kad apie trečdalis Britanijos Gynybos 
ministerijos ginkluotės įsigijimui skirto biudžeto, kuris šiuo metu sudaro apie 
15 milijardų per metus, yra skiriamas vien tik „Valdymo ir informacinėms 
sistemoms“. Pridėjus išlaidas, skiriamas „ginklams 1r elektroninėms sistemoms“ 
ir „Oro pajėgų sistemoms“, susidaro daugiau kaip pusė biudžeto. 


e Kibernetinio karo technologijos yra prisotintos informacijos. Dabar jau gali- 
ma sakyti, kad kompiuterizacijai įsiskverbus į valdymo ir kontrolės įrengimų 
sritį, kovos laukas tapo skaitmeninio formato (Barnaby, 1986; Munro, 1991). 


e Informaciniame kare nereikia mobilizuoti nei piliečių, nei pramonės. Čia svar- 
biausias dalykas —- pramonės naujovių naudojimas karo tikslais, pavyzdžiui, 
elektroninės inžinerijos, telekomunikacijų. 


e Informacinis karas dėl įvairių priežasčių reikalauja kruopštaus planavimo, bet 
tai /Jankstaus reagavimo planavimas, o ne išsamūs ir sudėtingi industrinio karo 
laikų planai. Siandien milžiniški informacijos srautai kartu su programinės 

įrangos įkomponavimu į pačius ginklus, leidžia labai detaliai planuoti karo 
veiksmus, prioritetais laikant „mobilumą, lankstumą ir greitą reagavimą“ (Vals- 
tybės sekretorius gynybai, 1996). Žaidimo teorija, simuliacijos (dažnai nau- 
dojant sudėtingas vaizdo įrangą) ir sistemų kūrimas kaip ir planavimas, yra 
sudėtinis informacinio karo elementas, turint omenyje, kad „neapibrėžtumas 
yra neišvengiamas“ (Oettinger, 1990). 

e Lankstumas planuojamas taip subtiliai, kad daugelis informacinio karo aspektų 
yra iš anksto užprogramuoti, todėl kovojant nereikia apie tai galvoti. Kaip 
sako JAV nacionalinio gynybos universiteto direktorius, dabar ir ateityje „dau- 
gelis sprendimų bus visiškai automatizuoti“ (Alberts, 1996). Iš dalies tai yra 
atsakas į itin kare vertinamą operacijų greitį. Pavyzdžiui, paleidus raketą, kurios 
paskirtis — sustabdyti ir sunaikinti skriejančią raketą, ji turi būti paleista per 
trumpiausią laiką, kurio gali pakakti sprendimui priimti, ir kompiuteris gali 
tai padaryti greičiau negu žmogus (Rochlin, 1997, p. 188—209). Taip perso- 
nalas išlaisvinamas nuo sprendimų ir atsakomybės, kurie perkeliami techno- 
logijoms. 


Persijos įlankos karas, kuris tęsėsi tik penkias 1991 metų sausio ir vasario 
savaites, buvo pavadintas „pirmuoju informaciniu karu“ (Campen, 1992). „Aud- 
ra dykumoje“ aiškiai parodė daugumą anksčiau minėtų savybių — menką grėsmę 
karą pradėjusios šalies (Jungtinių Amerikos Valstijų) civiliams gyventojams arba 
jokios grėsmės, kruopštų pasirengimą, leidusį 500 000 jungtinių pajėgų dalyvių 
(kurių dauguma nebuvo kariai) su ginkluote įveikti keletą tūkstančių mylių iki mūšių 
vietos, neprarandant manevringumo, leidusio nepaprastai greitai pulti Kuveitą 1r 
skrupulingai kontroliuojamą karo nušvietimą žiniasklaidoje. Visa tai buvo pava- 
dinta įvykiu, apie kurį daugiausiai informuojama per visą Žmonijos istoriją (Zo- 
lo, 1997, p. 25-26). 

Vakarų pajėgos įsikišo į regioninį konfliktą, nes pajuto grėsmę, kad gali su- 
trikti naftos tiekimas ir, žinoma, dėl Saddamo agresijos prieš Kuveitą ir jo žŽmo- 
nes. Atrodė, kad nulėmė ekonominiai motyvai, kadangi tuo pat metu iš buvusios 
Jugoslavijos pasiekdavo pranešimai apie dar blogesnį elgesį su civiliais gyvento- 
jais, tačiau pagrindinės didžiosios valstybės nenorėjo, svyravo ir delsė ten įsitraukti 
(Rieff, 1995). 

Kaip parodė rezultatai, Jungtinių pajėgų ginkluotė ir pasirengimas karui bu- 
vo nepalyginamai geresni: amerikiečių ir britų aukos siekė 300, o priešai neteko 
nuo 30 000 iki 60 000 žmonių, kurių dauguma žuvo apšaudomi per „kalakutų me- 
džioklę“, traukdamiesi Basros keliu atgal į Iraką. Jų šalis turėjo ištverti keturias- 
dešimt dviejų dienų karą, kuriame, kaip buvo apskaičiuota, galios prasme sprogme- 
nų buvo panaudota daugiau negu per visą Antrąjį pasaulinį karą. 

„Audra dykumoje“ įtikinamai įrodė, kokia yra svarbi technika informacinia- 
me kare (Stix, 1995, p. 74) - pradedant radarų neužfiksuojamais naikintuvais, la- 
zeriu valdomais bombardavimais, „Patriot“ raketomis, kuriomis siekta perimti į 
Izraelį ir Saudo Arabiją nukreiptas „Scuds“ raketas ir baigiant „didžiausia kada 
nors sukurta C31 sistema, jungusia ne tik JAV pajėgas įlankoje, bet ir bazes Jung- 
tinėse Valstijose, nacionalinę vadovybę Vašingtone ir kitas koalicijos pajėgas“ 
(Richlin, 1997, p. 180). 

Svarbiausia, pastebėjo Economist korespondentas (Morton, 1995) savo ko- 
mentare, 


buvo informacinis pranašumas, kurį suteikė ryšių tinklas, aprėpęs palydovus, žval- 
gybos lėktuvus, planuotojus, tankus, bombonešius, laivus ir kitką. Tai leido s4- 
jungininkams išvengti ... tradicinio karo ciklų (žvalgyba, orientacija, sprendimas 
ir veiksmas) ir veikti kvapą gniaužiančiu greičiu. Visiškai nauja karinių oro pajė- 
gų taikinių tvarka — šimtų taikinių sąrašas tūkstančiams skrydžių — buvo sudaro- 
ma kas 72 valandas, ir galimybė ją atnaujinti netgi bombonešiams esant ore. Ira- 
ko radarai, pažeidus jų bevielius ryšius, nustodavo veikę. 

(Morton, 1995) 


PRIEŽIŪRA IR NACIONALINĖ GYNYBA 


Gali būti, kad kas nors, galvodamas, kad po 1945 metų visą pasaulį aptemdęs šal- 
tasis karas baigėsi, nemato būtinybės steigti gynybos institucijas. Prieštaraujant 
tam, labai svarbu suprasti, kad nors šaltasis karas ir buvo labai tvirtas priežiūros 
raison d'etre, „žvalgybos, kaip nuolatinės valdžios funkcijos prielaidos iš anksto 
glūdi modernios valstybės sistemoje“ (Whitaker, 1992, p. 121). Kadangi bet ku- 
rios valdžios pirmutinė pareiga yra ginti valstybės sienas, egzistuoja nepasotina- 
mas alkis informacijos apie viską, kas gali paveikti nacionalinius interesus, ir ko- 
munizmo šmėkla nėra pats svarbiausias šį apetitą žadinantis veiksnys. „„Suktos“ 
valstybės ir teroristai, netgi prieš kapitalizmą nukreipti protestai įteisina nenutrūks- 
tamą priežiūrą. Tai lėmė, kad buvo sukurta milžiniška tarpusavyje susijusių tech- 
nologijų sistema, skirta nenutrūkstamam įvykių bei veiksmų — karinių ir civili- 
nių — stebėjimui ir tikrinimui visame pasaulyje — (Richelson ir Ball, 1986). Pa- 
vyzdžiui, JAV elektroninio šnipinėjimo tinklas Eche/on (,„Ešelonas“) geba sau- 
goti 5 trilijonus puslapių duomenų, surinktų iš stebimų ir kontroliuojamų elek- 
troninio pašto ir fakso pranešimų (Bamford, 2001). 

Vykdant priežiūrą, be kompiuterių, labai svarbią reikšmę turi palydovai. Jie 
visuomet veikia slaptai, nes slaptumas yra svarbiausias veiksnys, užtikrinantis sau- 
gumą nuo priešo. Taigi yra kuriama anonimiška ir nepatikrinama nacionalinė ir 

pasaulinio masto priežiūra ir informacijos perdavimo tarp gynybos tarnybų siste- 
ma (Burrows, 1986). Saugumo tarnybos pačios mano esančios nuolat puolamos 
priešų ir nepatenkintųjų. Budrios ir nepatiklios, jos nesunkiai persiima įtarumu ir 
baime būti atskleistos, o šie bruožai stiprina jų neprieinamumą ir dar labiau ati- 
tolina nuo atskaitomybės visuomenei (Knightley, 1986). 

Priežiūros mašina yra nukreipta ne tik prieš išorės priešus. Kadangi naciona- 
linė valstybė gali patirti išpuolių ir šalies viduje (įsivaizduokite, kaip lengvai ga- 
lėtų žlugti valstybė, jei jos jėgaines užimtų penktoji kolona), energingai stengia- 
masi surasti „užsiimančius ardomąja veikla“. Britanijos saugumo tarnybos M15, 
sekančios vidaus priešus, štabe yra Jungtinis kompiuterių biuras, gebantis išsau- 
goti 20 milijonų įrašų, milijoną žmonių bylų, ir turintis 200 su pagrindiniu kom- 
piuteriu sujungtų terminalų tinklą (Campbell ir Connor, 1986, p. 274). Informa- 
cijos nutekėjimai ir kartais pasitaikantys vieši demaskavimai atskleidė, kad yra 
stebimi profsąjungų lyderiai, daug parlamento narių leiboristų, organizacijos „Žygis 
už branduolinį nusiginklavimą“ (Campaign for Nuclear Disarmament) aktyvis- 
tai, švietimo teoretikai ir specialistai, žiniasklaidos darbuotojai, taip pat ir tie, kurie 
gali būti potencialūs įtariamieji (Leigh, 1980; Massiter, 1985; Hollingsworth ir 
Norton-Taylor, 1988). Be to, MI5 dirba išvien su specialiuoju policijos pajėgų 
skyriumi, taigi jos informacijos rinkimo tinklas apima visą šalį. Reikalui esant, 
saugumo tarnybos taip pat gali naudotis įvairiais duomenų bankais, įskaitant Na- 
cionalinės policijos kompiuterius, Valstybinio mokesčių departamento duomenis 
(apie vidaus įplaukas į valstybės biudžetą), Britanijos telekomo dokumentus bei 
Sveikatos ir socialinės apsaugos ministerijos disponuojamus duomenis. 

Trumpai tariant, tai, ką mes matome, yra galingas veiksnys, verčiantis prie- 
žiūros sistemas plėstis, kad užtikrintų nacionalinės valstybės sienų saugumą. Pa- 
saulis, kurį dalija valstybių sienos, neišvengiamai yra verčiamas kurti efektyvius 
gynybos mechanizmus. O kadangi valstybės dažnai įsivelia į konfliktus, dar daž- 
niau gali atsidurti tarpusavio konfliktų situacijose, „efektyvumas“ kaskart supran- 
tamas kitaip. Tačiau paskata kaupti informaciją, ją pritaikyti ir veikti remiantis 
pačiais naujausiais duomenimis apie tikrus ir tariamus išorės ir vidaus priešus 1šlie- 
ka stabili. 


ŽMOGAUS TEISIŲ REŽIMAI 


Informacinio karo atsiradimas ir „suvokimo valdymo“ poveikis yra paradoksalus. 
Viena vertus, tai verčia kurti ir naudoti įmantresnes propagandos technikas. An- 
tra vertus, to nepaprastai sunku pasiekti, nes žiniasklaida 17 komunikacijos prie- 
monės taip greitai vystosi, kad nėra lengva nuolatos nukreipti informaciją nori- 
ma kryptimi. Profesinė etika kartu su cinišku požiūriu į šaltinius skatina žiniask- 

laidos skepsį bet kurio tariamai autoritetingo aiškinimo ar pranešimų apie tai, kas 
vyksta karo metu, atžvilgiu. Tuo nenorima pasakyti, kad žurnalistai yra moraliai 
neutralūs, nei norima paneigti, kad jie yra pageidaujamų tiesos versijų filtrai. Vis 
dėlto reikia pastebėti, kad šiais laikais informacija apie karą sukelia problemų tiems, 
kurie tiesiogiai į jį įsitraukę. Pranešama apie vidaus nesutarimus, galimas daik- 
tas, kad žurnalistai iš protagonistų pusės dislokuojami ten, kur konflikto metu vyksta 
atakos (tad nenuostabu, kad paskui jie praneš apie įvykius toje vietovėje), plačiai 
aptariamos nerimą keliančios hipotezės apie karo eigą. Balkanų karas 1999 me- 
tais pateikė daugelį šio reiškinio pavyzdžių, tarp kurių 1r Johno Simpsono repor- 
tažas (ir valdžios įsižeidimas dėl jo) iš Belgrado BBC televizijai (Porter, 1999). 

Maža to, šie permainingi informacijos srautai yra pirmesni už patį konfliktą 
ir gali reikšmingai jį paskubinti. Atrodo, kad visame pasaulyje juntamas didėjan- 
tis atidumas „žmogaus teisėms“ ir jų pažeidimams, nors tai sunku pamatuoti (Ro- 
bertson, 1999). Tai sietina su daugeliu veiksnių: reportažais apie naujausius įVy- 
kius, televizijos dokumentika, šiuolaikinėmis kelionėmis, taip pat tokiomis orga- 
nizacijomis kaip Amnesty International, UNICEF, „Raudonasis kryžius“ ir ,„Me- 
dikai be sienų“. Žinoma, jos veikia turėdamos ne vieną tikslą ir neskelbia vieno- 
do turinio informacijos, bet tikrai formuoja nuomonę ir požiūrį, kad Žmonės turi 
visuotines, pasak Johno Urry'io (2000), „pasaulio piliečių“ teises — teisę nebūti 
persekiojami ir kankinami, laisvę išpažinti norimą religiją, daryti sprendimus, teisę 
į demokratiją ir pan. Greičiausiai bus paprieštarauta, kad įsipareigojimas „„Žžmo- 
gaus teisėms“ yra miglotas, prieštaringas 1r nekonkretus. Taip, tačiau tai nesuma- 
žina įsipareigojimo, nuo kurio galima pereiti prie raginimų „kad kažin ką reikia 
daryti“ — badaujančių vaikų, katastrofų ar karo aukų labui. 

Be to, paspartėję globalizacijos procesai 1r komunizmo žlugimas šiek tiek su- 
silpnino nacionalines valstybes ir skatino globalesnę orientaciją, kuri visuotinės 
žmonių teises laiko svarbiu dalyku. Kaip tik dėl to Davidas Heldas su kolegomis 
(1999) kalba apie „žmogaus teisių režimus“. Tai paskatino Jūrgeną Habermasą ir 
Ulrichą Becką pateikti ,kosmopolitinius“ argumentus už karą prieš Serbiją dėl 
Kosovo, už tai, kad 1998 ir 1999 metais būtų persekiojamas ir įkalintas buvęs 
Čilės diktatorius Pinocheto, ir už Didžiosios Britanijos pajėgų įsiveržimą į Siera 
Leonę 2000 metais. Besitęsiantys Balkanų karo nusikaltėlių persekiojimai ir areštai, 
dažnai skiriami praėjus keleriems metams po įvykių, jų bylų nagrinėjimas Jung- 
tinių Tautų Tarptautiniame Hagos tribunole taip pat yra tokio „žmogaus teisių re- 
žimo“ pasireiškimas. 

Kitas svarbus globalizacijos ir šaltojo karo pabaigos padarinys yra konflik- 
tus provokuojančių priežasčių sumažėjimas pirmiausia tose valstybėse, kurios var- 
žosi dėl savo teritorinių ir išteklių interesų. Giddenso (1994) plunksnai priklauso 
šį pokytį atskleidžianti frazė „valstybės, neturinčios priešų“. Jis taip pat priduria, 

kad karo samprata šiandien dažnai apima įvairiausius pasaulyje vykstančius fun- 
damentalistinius judėjimus, retai kada beišreiškiančius visos nacionalinės valsty- 
bės įsitikinimus ir interesus. Tokio fundamentalizmo pavyzdžių yra daug, ir vi- 
siems jiems būdingi nepagrįsti tvirtinamai, kad nepastoviame pasaulyje esama pa- 
stovių vertybių. Pavyzdžiui, dažnai daromi religiniai, rasiniai ir etniniai pareiški- 
mai, kuriais nustatomos aiškios gairės ir teisės gyventi kurioje nors šalyje kitų 
sąskaita — dažnai tai ir būna tikrosios pareiškimų priežastys. Toks fundamentaliz- 
mas, koks sukrėtė Balkanus, gali išprovokuoti rimtus Žmogaus teisių pažeidimus, 
0 šie pažeidimai savo ruožtu verčia susirūpinti, ir tai gali pastūmėti platesnius 
tarptautinės visuomenės sluoksnius įsikišti į suverenių valstybių reikalus. 

Tai reiškia reikšmingą lūžį, pakeitusį įsigalėjusią tradiciją akcentuoti terito- 
rinį valstybių vientisumą. Valstybės viduje galėjo dėtis pasibaisėtini dalykai, bet 
vargiai galėjome įsivaizduoti, kad kitos vyriausybės, kai jų pačių sienoms ir/arba 
interesams grėsmė nekyla, kištųsi jausdamos susirūpinimą dėl aukų kitoje suve- 
renioje teritorijoje. Tačiau į Kosovo reikalus NATO įsikišo, nors jokių materiali- 
nių arba strateginių priežasčių tam nebuvo. Įsikišimo į Kosovo karą gal ir nebūtų 
buvę, jei ne dar neužmiršti žiniasklaidą užtvindę pranešimai apie šiurpius Bosni- 
jos įvykius, ypač kai Serbijos milicija visai netoli nuo JT pajėgų išžudė apie 7000 
musulmonų vyrų ir vaikinų, pasidavusių Srebrenicoje 1995 metų liepą. Vis dėlto 
tai buvo motyvų prasme precedento neturintis įsikišimas. 

Visai kas kita — ilgiau negu dešimtmetį nacistinėje Vokietijoje trukusi nepa- 
prastai sunki žydų padėtis, akivaizdus pavyzdys tuometinio visiško pašalinių vals- 
tybių nenoro kištis į kitų vidaus reikalus, kol jų (arba jų sąjungininkų) sienoms 
nekyla grėsmė. Reikėtų prisiminti, kad netgi karas buvo pradėtas siekiant atremti 
Vokietijos agresiją, 0 ne priešinantis jos genocido politikai. Tai įrodo dokumen- 
tuose fiksuojamas sąjungininkų nenoras suteikti prieglobstį daugybei žydų pabė- 
gėlių prieš karą ir netgi karo metu (tik 10 procentų Didžiosios Britanijos prie- 
globsčio prašiusių žydų buvo priimti iki baisiosios „krištolinės nakties“: London, 
2000; Lacguer, 1980). 

Vaclavas Havelas (1999) 1999 metų balandžio pabaigoje paskelbė, kad situ- 
acija kinta, pritardamas NATO įsikišimui į Kosovo reikalaus todėl, kad „nuomo- 
nė, jog ne mūsų reikalas, kas vyksta kitoje šalyje, kad ten yra pažeidžiamos žmo- 
gaus teisės ... turėtų ... išnykti iš istorijos“. Žinoma, negalima nematyti fakto, 
kad nacionalinės valstybės tebėra svarbios 1r kad realistinės politikos interesai ir 
toliau lems, kada turi būti svarstomas išorės jėgų įsikišimo klausimas. 

Nepaisant to vis dar manoma, kad informaciniame kare turi vyrauti strategi- 
niai ir teritoriniai interesai todėl, kad šiandien informacija kaip organizuotos prie- 
vartos elementas yra labai svarbi ir sunkiai valdoma. Pagrindinė šių elementų sa- 
vybė yra plintantis požiūris į žmogaus teises, atmetantis valdžios teisę savo vals- 

tybės teritorijoje elgtis taip, kaip ji nori. Dar kartą grįžkime prie Havelo (1999), 
kuris sako: „atrodo, kad demokratų kartos pastangos... ir civilizacijos evoliucija 
galiausiai privertė žmoniją pripažinti, kad žmogaus teisės yra svarbesnės negu vals- 
tybės“. 


PILIETYBĖ IR PRIEŽIŪRA 


Sakėme, kad nacionalinės valstybės jaučiama karo baimė sukūrė priežiūros me- 
chanizmus, taip pat minėjome ir paradoksalius plintančios globalizacijos ir infor- 
macinio karo padarinius. Tačiau yra ir kitas su karo pramone susijęs, bet mažiau 
šiurpių asociacijų keliantis aspektas, vertęs nacionalinę valstybę plėsti priežiūrą. 
Tai valstybės domėjimasis savo piliečiais, ypač tuo, kaip jie įgyja piliečių teises 
ir pareigas, kaip jos suteikiamos ir kaip verčiama jas vykdyti. Nuo šių teisų ir 
pareigų neatsiejama yra demokratinių valdymo būdų plėtra. 

Norint tai geriau suprasti, reikia grįžti į nacionalinės valstybės pradžią. Kiek- 
vienos suverenios valdžios, kuri turi tikslą valdyti tam tikrą teritoriją, prioritetas, 
sustiprėjęs karo, dažnai brolžudiško ir užsitęsusio, metu reiškia tai, ką Giddensas 
vadina „vidiniu sutaikinimu“. Tiesiai sakant, tik įvedus tvarką ir pasiekus stabi- 
lumą viduje galima garantuoti sienų saugumą. Be abejo, iš pradžių „vidinis su- 
taikinimas“ galėjo būti prievartinio pobūdžio, bet iš valstybės, kuri siekia 1lga- 
amžiškumo, reikalaujama kur kas daugiau. Mažų mažiausiai valstybė privalo tu- 
rėti Žinių apie savo piliečius ne tik dėl to, kad kai kuriems jų gali tekti atremti 
užsienio užpuolikus. Kiekvienai nacionalinei valstybei reikia informacijos apie 
savo piliečius, kad galėtų efektyviai administruoti mokesčius. Abu šie poreikiai 
verčia kiekvieną nacionalinę valstybę atlikti atitinkamą gyventojų surašymą — va- 
dinasi, priežiūra iš pat pradžių yra prioritetas. 

Nuo tada, nors, žinoma, būta ir permainų, galima pastebėti, kaip plėtėsi šalies 
gyventojų stebėsenos būdai. XIX a. pabaigoje ir XX a. pradžioje ypač padaugėjo 
oficialios statistikos duomenų, kurie buvo skrupulingai renkami pasitelkiant vis 
sudėtingesnes technikas ir apėmė nuo reguliariai atliekamų surašymų medžiagos 
iki diagramų, vaizduojančių bet ką nuo švietimo apibūdinimo iki užimtumo mo- 
delių konkrečiose šalies vietose (Hacking, 1990). Žinoma, taip surinkta informa- 
cija padeda suprasti, kaip keičiasi britų visuomenė, bet ji taip pat yra labai svarbi 
nacionalinei valstybei, atsakingai už tokius dalykus, kaip mokesčiai, švietimas ir 
netgi regioninės ekonomikos strategija. Kaip sako Giddensas (1985), „nacionali- 
nės valstybės sukurta administracinė galia negalėtų egzistuoti, neturėdama reikiamo 
informacijos kiekio, įgalinančios ir refleksyvios savireguliacijos“ (p. 180). 

Susikūrus nacionalinei valstybei, kaip jau matėme, iškyla būtinybė karinė- 
mis priemonėmis ginti jos sienas, o tam tikslui būtina atlikti kad ir elementarų 

gyventojų surašymą, nes valstybė turi pajėgti apmokestinti ir pašaukti vyrus ko- 
voti su užpuolikais ir netgi dalyvauti ekspansiniuose veiksmuose. Bet čia dar ne 
viskas. Norint, kad jaunuoliai kovotų už savo šalį, reikia ne tik turėti Žinių apie 
jų gyvenamą vietą ar užsiėmimą. Valstybė turi pasiūlyti jiems kai ką labiau ap- 
čiuopiama. 

Žinoma, sužadinus nacionalinius jausmus tikrai galima paskatinti karius, taip 
pat reikia prisiminti, kad anksčiu naujokai privalėdavo eiti į kariuomenę (verbavi- 
mas jėga, skurdas ir t. t.). Tačiau Giddensas, remdamasis novatoriškomis T. H. Mar- 
shallo (1973) idėjomis, teigia, kad tai galima suprasti kaip savotišką „sutartį“ tarp 
nacionalinės valstybės ir jos narių. Jo teiginio esmė — mainais už valstybės gyni- 
mą piliečiai įgijo įvairių piliečių teisių: pavyzdžiui, teisę kaip piliečiui būti gina- 
mam nuo išorės jėgų išpuolių, arba teisę turėti pasą, leidžiantį laisvai įvažiuoti į 
kitą valstybę, gauti užsienyje reziduojančios savo šalies ambasados paramą. 

„Sutartis“ tarp nacionalinės valstybės ir jos piliečių peraugo į piliečių teises 
ir pareigas. Su priežiūra jas sieja jų suteikimo ir įgijimo taisyklės. Nacionalinė 
valstybė, sudaranti sąlygas pilietybei įgyti, turi sukurti administracines priemo- 
nes, kad galėtų įvykdyti šias papildomas pareigas. Būtent šis modernėjančios de- 
mokratinės valstybės aspektas yra nepaprastai stiprus priežiūros veiksnys. Taip 
yra dėl to, kad piliečių teisių ir pareigų administravimas reikalauja skrupulingai 
individualizuoti gyventojus. Reikia sukurti rinkėjų duomenų bazes, kur būtų su- 
rinktos Žinios apie jų amžių ir gyvenamąją vietą; socialinėms tarnyboms reikia 
išsamių duomenų apie žmonių gyvenimo sąlygas, pradedant būstu bei sveikata ir 
baigiant informacija apie jų išlaikytinius; mokesčių inspekcija sukuria milžiniš- 
kas duomenų bazes, kur detaliai nurodoma kiekvieno šalies gyventojo ekonomi- 
nė padėtis; mokykloje renkami duomenys apie mokinių laimėjimus, pažangumą 
ir jo pokyčius; skurdo padariniams sušvelninti skirtos programos reikalauja gana 
daug informacijos apie tuos, kuriuos galima priskirti skurstančiųjų grupei. Kaip 
sako Paddy Hillyard 1r Janie Percy-Smith (1988), „socialinės pašalpos ir paslau- 
gos yra visuotinės priežiūros sistemos esmė, nes būtent šioje plotmėje nuolatos 
vyksta klasifikavimo, informacijos rinkimo ir fiksavimo procesai“ (p. 172). 


PRIEŽIŪROS PAVOJAI 


Nacionalinės valstybės polinkis kontroliuoti, skatinamas arba saugumo poreikių, 
arba piliečių teisių ir pareigų, arba ir vienų, ir kitų, iškėlė visą galybę klausimų ir 
problemų. Pirmieji susirūpino liberalių pažiūrų piliečiai, rimtai nuogąstaujantys 
dėl didėjančios priežiūros. Yra gana daug literatūros, išryškinančios tokias pro- 
blemas, kaip galimybė piktnaudžiauti policijos turimais duomenimis apie Žmo- 
nes tikrinant prisiekusiųjų tinkamumą, arba neteisėtai suimant. 

Ypač svarbūs i1r aktualūs du tarpusavyje susiję dalykai. Baimė, kad įvairios 
institucijos gali gauti kitiems tikslams surinktus duomenis ir jais naudotis, pavyz- 
džiui, policija gali naudotis darbo vietos, sveikatos priežiūros įstaigų arba banko 
duomenimis. Kita problema kelia daugiau diskusijų - ji susijusi su skirtingų duo- 
menų bazių skelbimu. Suvedus į kompiuterius daugumą valstybinės (1r kitų) reikš- 
mės bylų atsirado galimybė susieti anksčiau vieną nuo kito izoliuotus duomenis. 
Nors egzistuoja draudimai, neleidžiantys to daryti, akivaizdu, kad įmanoma iš „elek- 
troninės tapatybės kortelės“, remiantis, tikriausiai, Valstybinio socialinio draudi- 
mo numeriu, sukurti visą konkretaus individo „portretą“. Jeigu institucijos galėtų 
gauti ir naudotis, tarkime, medicinos, mokslo, mokesčių, darbo, banko ir krimi- 
naliniais duomenimis, aišku, kad būtų galima sukonstruoti gana sudėtingą ir pa- 
kankamai detalų individualų profilį. Šį procesą palengvintų valdžios pareigūnų 
sprendimai įdiegti suderinamus kompiuterių tinklus, sukurtus XX a. devintojo de- 
šimtmečio viduryje ir iki šiol aktyviai naudojamus. Toks patobulinimas, kuris efek- 
tyvumo ir/arba geresnės kontrolės siekiantiems valdžios pareigūnams, žinoma, yra 
patrauklus, smarkiai išplečia jau vykdomą priežiūrą. 

Visa tai gali skatinti modernybę vaizduoti pasitelkus panoptikono metaforą 
(Lyon, 1994). Šią metaforą Foucault (1979) perėmė iš Jeremy'io Benthamo 
(Himmelfarb, 1968) originalių idėjų apie kalėjimų, ligoninių 1r prieglaudų planą. 
Panoptikonas yra toks architektūrinis sumanymas, kai centre (ir paprastai užtem- 
dytoje vietoje) įsitaisę prižiūrėtojai gali stebėti kalinius arba ligonius, kurių kiek- 
vienas gyvena aplink esančiose atskirose, paprastai apšviestose celėse. Foucault 
šis planas tiko kaip modernaus gyvenimo metafora, suponuojanti mintį, kad pr1e- 
žiūra kuria panoptikoną be sienų. Šiuolaikinių elektronikos technologijų dėka žmo- 
nės yra stebimi, bet jie nei komunikuoja su tais, kurie yra stebimi, nei gali maty- 
ti, kas juos stebi. Esmė yra ta, kad priežiūra, kurią vykdo nematomi stebėtojai, 
yra neatskiriama pažangių visuomenių ypatybė. 

Ko gero, nesunku perdėti ir būtų klaida teigti, kad tie, kurie yra stebimi „dis- 
ciplinarinėje visuomenėje“ (Foucault), neturi jokių ryšių su kitais priežiūros sub- 
jektais. Nemaža dalis centralizuotai surinktos informacijos apie piliečius, pavyz- 
džiui, gyventojų surašymo metu, iš tiesų paskelbiama ir taip sudaromos galimy- 
bės refleksyviai stebėti ir kontroliuoti savo pačių padėtį, perspektyvas ir gyveni- 
mo stilių. Pavyzdžiui, informacija apie pajamų lygį, nusikaltimų mastą arba sky- 
rybų dėsningumus yra naudinga ne tik valstybės pareigūnams, bet ir individams, 
siekiantiems suprasti ir prognozuoti savo pačių gyvenimą. 

Panoptikono metaforos nereikėtų atsisakyti, nes ji mums primygtinai prime- 
na apie perdėtas valstybės ambicijas viską sužiūrėti ir apie tai, kad valdžia ir in- 
formacijos kaupimas yra glaudžiai susiję. Pavyzdžiui, Manuelis de Landa (1991), 
analizuodamas karinę priežiūrą, kalba apie jos „priežiūros mašineriją“, kuriai bū- 

dingas slaptas pokalbių klausymasis ir užsienio teritorijų stebėjimas iš palydovų. 
Sukuriamos kompiuterinės programos, kurios naršo visas apibrėžtos kategorijos 
komunikacijas, palydovai stebi ir kontroliuoja viską, kas patenka į jų dėmesio „lau- 
ką“. De Landa aprašo sudėtingą programinę įrangą palydovų, fiksuojančių ir pa- 
stebinčių viską, kas po jais yra, padarytoms nuotraukoms šifruoti, ir sistemas, pa- 
lengvinančias slaptų komunikacijų analizę. Visas šias tendencijas jis apibūdina 
kaip „Panspektroną“, tai, ką „galima būtų pavadinti naujoviška neoptine infor- 
macijos įgijimo priemone“ (p. 205). 

Šios perspektyvos gal šiurpokos, bet tai tikrai ne beprotiški vaizduotės vai- 
siai iš mokslinės fantastikos. Jos logiškai išplaukia iš nacionalinei valstybei iš- 
kylančios būtinybės prižiūrėti (Gandy, 1993). Priežiūra yra neatsiejama visų mo- 
dernių visuomenių ypatybė, „ir nėra aiškios ir paprastos politinės programos, kaip 
su tuo susidoroti“ (Giddens, 1985, p. 310). Be to, turint omenyje organizacinius 
reikalavimus ir su jais susijusias priežiūros formas, kurios duoda tiek daug mūsų 
gyvenimo būdui, kartu su Giddensu turime padaryti išvadą, kad „totalitarinis val- 
dymas kelia grėsmę“ visoms išsivysčiusioms visuomenėms, kadangi priežiūra „„mo- 
dernioje valstybėje esti aukščiausio laipsnio“ (p. 310). 


KORPORACINĖ PRIEŽIŪRA 


Remdamiesi Anthony 'i0 Giddenso teorija, kuri gali padėti aiškiau suprasti vals- 
tybės priežiūrą, neturėtume pamiršti kapitalistinio verslo indėlio. Pats Giddensas 
neignoruoja kapitalizmo vaidmens, kandžiai teigdamas, jog „priežiūra atlieka svar- 
biausią vaidmenį organizuojant verslą ir jį valdant“ (1987, p. 175). Stansfieldas 
Turneris, propaguojantis „simbiotinius ryšius tarp priežiūros ir verslo pasaulio“ 
(1991, p. 152), primena apie galimą nacionalinės valstybės ir kapitalistinės veik- 
los vienybę. Pastebėjimas, kad korporacijos labiausiai braunasi į privatų gyveni- 
mą, įspėja mus apie šiuolaikinės vadybos vaidmenį plėtojant priežiūrą. Nesunku 
pateikti argumentų, kad vadyba iš esmės yra XX a. reiškinys ir susijusi su infor- 
macija, 0 jos svarbiausias tikslas — kontroliuoti visas korporacijos veiklos sritis, 
geriau planuoti ir valdyti strategijas, užtikrinančias geriausią investuoto kapitalo 
apyvartą (Robins ir Webster, 1989, p. 34—52). Kaip sako vienas pagrindinių va- 
dybos teoretikų F. W. Tayloras (1947), vadybininkų raison d'etre yra veikti kaip 
informacijos specialistams — idealiu atveju kaip monopolistams, — kurie stebi, ana- 
lizuoja ir planuoja kapitalo interesus. 

Pagrindinis vadybos išeities taškas ir Taylorui ypač aktualus dalykas yra ga- 
mybos procesas, ilgą laiką buvęs problema, kuri pasidarė ypač sunkiai sprendžiama 
XIX a. pabaigoje ir XX a. pradžioje, kai iškilo didelės gamyklos ir išaugo darbi- 
ninkų skaičius. Apie tai, kaip į šiuos pokyčius reagavo korporacinis kapitalizmas, 

literatūros yra daug. Joje daugiausia dėmesio skiriama mokslinei vadybai (pvz., 
Braverman, 1974; Noble, 1977) ir pabrėžiama, kad vadybininkai turi būti efekty- 
viai kontroliuojančiomis organizacijų „smegenimis“ (Taylor). 

Šiuolaikinė vadyba labai atidžiai kontroliuoja gamybą, bet vadyba aprėpia daug 
daugiau nei darbo procesus (Fox, 1989). Svarbiausia suprasti, kad korporacinis 
kapitalizmas XX amžiuje plėtojosi trimis pagrindinėmis kryptimis. Pirma, kor- 
poracijos išsiplėtė geografiškai. Paprastai pirmaujančios korporacijos yra bent jau 
valstybinės, o dažnai ir tarpvalstybinės. Antra, korporacijos jungėsi į daug stam- 
besnius vienetus: svarbesniuose rinkos segmentuose dominuoja tam tikra organi- 
zacijų grupė. Trečia, ir lengvai išleidžiama iš akių kryptis, — korporacijos įsiskverbė 
į visuomenės struktūrą kurdamos realizavimo tinklus, kuriuos nesunku pastebėti 
daugumoje miestų, ir perkamomis prekėmis bei paslaugomis pakeisdamos dau- 
gelį tų dalykų, kuriais žmonės apsirūpindavo patys arba padedant artimiesiems. 

Vienas svarbesnių šių tendencijų padarinių, prilygstantis tam, kas buvo pa- 
vadinta „visuomenės inkorporavimu“ (Trachtenberg, 1982), yra tai, kad vadybi- 
ninkams metamas iššūkis, į kurį norint tinkamai atsakyti, reikia remtis patikimais 
duomenimis. Trumpai sakant, šiandien efektyvi korporacinė veikla reikalauja daug 
daugiau nei dirbančiųjų kontrolė. Čia yra daug aspektų — nuo valiutos svyravimų 
stebėjimo iki politinių aplinkybių kitose valstybėse, bet aš apsistosiu prie klientų 
ir didesnės visuomenės dalies priežiūros. 

Ir korporacijos viduje, ir už jos ribų plintantys rinkos tyrimai rodo vadybos 
poreikį pažinti savo klientus. Žinios apie visuomenę gaunamos įvairiais būdais, 
apimančiais apklausų ir interviu medžiagą, užsakomuosius visuomenės nuomo- 
nės tyrimus, nuodugnius išankstinius tyrimus prieš pradedant veiklą ir, žinoma, 
ją planuojant bei įgyvendinant. Jie darosi vis sudėtingesni, kai rinkos tyrimo spe- 
cialistai stengiasi daugiau sužinoti apie potencialių ir esamų klientų „gyvenimo 
stilių“ (Martin, 1992). 

Artimas tokios priežiūros giminaitis yra kreditus teikiančios institucijos, ku- 
rios, domėdamosi klientų finansine padėtimi, jų paslaugomis besinaudojančioms 
korporacijoms dažnai sudaro potencialių pirkėjų sąrašus, nurodydamos ir jų ad- 
resus. Sritis, kurioje šie sąrašai funkcionuoja, yra šiek tiek miglota, bet dauguma 
skaitytojų tikriausiai yra gavę neužsakytą korespondenciją iš bendrovės, kuri ga- 
vo jų adresus iš kitos organizacijos. Samprotaujama paprastai: jeigu golfo klubas 
turi narių sąrašą, tai ši informacija gali labai praversti korporacijoms, kurių spe- 
cializacija — golfo atostogų organizavimas arba sportiniai drabužiai. Duomenų bazių 
pirkimas yra pigus būdas pasiekti žmones, kurie anksčiau buvo stebimi (nors Duo- 
menų apsaugos įstatymas numato prekybos duomenimis apribojimus). 

Plintant įvairiausioms elektroninėms technologijoms reikia žinoti ir kaip to- 
bulėja priežiūros sistema. Davidas Burnhamas (1983) prieš kelerius metus įspėjo 

dėl „transakcinės informacijos“, ypač tampriai susijusios su dabartine priežiūra. 
Tai „nauja informacijos rūšis, kai automatiškai dokumentuojamas beveik kiekvieno 
žmogaus kasdienis gyvenimas“ (p. 51), vos tik jie pakelia telefono ragelį, apmo- 
ka čekį, pasinaudoja kredito kortele, perka gastronomijos prekes, nuomojasi au- 
tomobilį, netgi įsijungia kabelinę televiziją. Transakcinė informacija — tai regu- 
liariai fiksuojami kasdienės veiklos faktai. Vargu, ar ji kaupiama planingai (daž- 
nai automatiškai, spustelėjus mygtuką, renkant telefono numerį, imant pinigus iš 
bankomato). Kasdienė informacija kaupiasi ir pasidaro įprastu dalyku, sudaryda- 
ma korporacijoms gana išsamų vaizdą apie jų klientų gyvenimo stilių —- pvz., kas, 
kada ir kiek laiko naudojasi telefonu, arba kur, ką ir kaip dažnai žmonės perka 
tam tikras prekes, kiek išleidžia pinigų. 

Be abejo, tai yra blogoji pusė, bet man rūpi išryškinti praktinę tokios prie- 
žiūros reikšmę šiuolaikinėms korporacijoms. Transakcinė informacija, kuri yra kau- 
piama kompiuterizuoms kasoms fiksuojant kiekvieną pirkimą, suteikia organiza- 
cijos vadybininkams svarbiausią informaciją: kas būtent yra parduodama, greitai 
ar ne, kokiose konkrečiose vietose. Maža to, jei klientas naudojasi bendrovės kredito 
kortele, informacija yra daug išsamesnė, kadangi ji padeda sudaryti labiau indi- 
vidualizuotą vaizdą apie to asmens išlaidų struktūrą, rengimosi ir maitinimosi po- 
būdį, netgi tam tikrų vietų pomėgį. Ši priežiūros forma gali labai praversti tobu- 
linant bendrovės rinkodaros strategijas — pavyzdžiui, sąmoningai orientuojant re- 
klamą tam tikrai pirkėjų grupei. 


PABAIGA 


Šiame skyriuje remdamasis Anthony'io Giddenso teorija pabandžiau apibūdinti 
refleksyviosios modernizacijos bei jos palydovės — priežiūros — svarbiausius as- 
pektus, atskleidžiančius pastaraisiais metais išaugusią informacijos svarbą ir konkre- 
čias formas. Būtent nacionalinės valstybės įsigalėjimas ir būdingos karo bei gy- 
nybos problemos, piliečių teisių ir pareigų augimas leidžia įžvelgti priežiūros bū- 
tinybę. Pramoninis karas, versdamas valstybes gynybos reikalams panaudoti pa- 
žangiausiais IRT, plėtojasi sueidamas į sąlytį su karo, industrializmo ir naciona- 
linės valstybės reikmėmis. Pramoniniam karui peraugus į informacinį taip pat ak- 
centuojama tai, kad kariuomenė turi perimti naujausias IRT, kurios pagerintų žval- 
gybos, sekimo veiklą ir patobulintų informacijos kontrolę. Tačiau globalizacija 
reiškia, kad „nuomonės valdymas“ yra labai sunkiai įgyvendinamas dalykas ir kad 
vidaus priešus daug sunkiau pastebėti. Svarbus šios problemos aspektas — „žmo- 
gaus teisių režimai“, kurie tokias pasaulines (ar viršvalstybines) organizacijas, kaip 
Jungtinės Tautos 17 NATO, gali paskatinti imtis karinių veiksmų. Stiprėjanti prie- 
žiūra, kurią korporacios vykdo vartotojų atžvilgiu, nors nepakankamai ištirta, taip 

pat neišvengė paradoksų, nes iš jos buvo nuolat reikalaujama atsiskaityti, o tai 
savo ruožtu verčia 1mtis dar griežtesnės pačių korporacijų priežiūros. Taip pasi- 
reiškia refleksyviosios modernizacijos dviveidiškumas. 

Tai, kad šiame skyriuje buvo paliesta išplitusios priežiūros tema, nereiškia, 
kad tikrovė vaizduojama pagal Orwello scenarijų, nors „Didžiojo brolio“ atgar- 
siai gerai girdimi. Vis dėlto jei aprašytus procesus suvoksime kaip refleksyvio- 
sios modernizacijos bruožus, galėsime tai laikyti reikmės stebėti padariniu. Ste- 
bėjimas yra neatsiejamas nuo labiau organizuotos gyvensenos ir - paradoksalu — 
gali stiprinti kontrolę, atskaitomybę ir skirtingų gyvenimo būdų galimybę. 


9 Informacija, postmodernizmas 
ir postmodernybė 


Šio skyriaus tema išsyk patraukia aiškumu ir pritrenkia neapibrėžtumu. Aiški, nes 
priešdėlis pos/- verčia galvoti apie naujo amžiaus pradžią. Ši sąvoka yra patrauk- 
li ir įdomi, ypač dėl to, kad postmodernizmas ir postmodernybė atitinka požiū- 
rius tų, kurie įrodinėja mus įžengiant į naują — informacinę visuomenę. Apmau- 
džiausia, kad sunku bent kiek tiksliau apibrėžti tokį miglotą dalyką. Terminai ga- 
li priminti ne tiek apibrėžimus, kiek įvairius apibūdinimus (pakartotinai kalbant 
apie „kitokybę“, „diskursus“, „ironiją“ ir pan.). Maža to, postmodernizmas atro- 
do įsiskverbęs visur (į architektūrą, akademines disciplinas, požiūrį į save), o ka- 
dangi žodžiai vartojami netiksliai, neįmanoma aiškiai nustatyti, kas tai yra. 

Tokioje knygoje kaip ši reikia paaiškinti šią drąsią, tačiau ginčytiną postmo- 
dernumo idėją, kadangi ji išryškina informacijos vaidmenį „post“ pasaulyje dviem 
įsidėmėtinais aspektais. Pirma, postmodernieji mąstytojai, apibūdindami naująją 
epochą, akcentuoja informaciją (ir ryšius). Antra, „post“ teoretikai — Jeanas 
Baudrillard'as, Rolandas Barthesas — domisi visai kitais informacijos aspektais 
nei informacinės visuomenės teoretikai. Akcentuodami informaciją jie visai ne- 
kalba apie ekonomiką, kintančią užimtumo struktūrą, informacijos srautus laike 
ir erdvėje. Jie pabrėžia informacijos svarbą veikiau turėdami omenyje simbolių 
ir ženklų plitimą. Tai susirūpinimas dėl staigaus augimo ir visur įsiskverbiančių 
persmelkiančių visų formų medijų — video, kabelinės televizijos, reklamos, ma- 
dos, kūno formų sureikšminimo, tatuiruočių, grafiti 1r pan. Todėl atkreipia dėme- 
Sį į šiandieninio gyvenimo ženklų ir simbolių apsuptyje ypatybes bei savybes. 
„Post“ domėjimasis šiais dalykais daug kuo siejasi su informacinės visuomenės 
mintimi, tad verta toliau paanalizuoti. 

Šiame skyriuje ketinu aptarti ryšį tarp informacijos ir postmodernizmo. Daug 
dėmesio skirsiu Jeanui Baudrillard'ui, Jeanui-Francgois Lyotard'ui ir Markui Po- 
steriui, postmodernizmo informacinių aspektų tyrėjams. Tačiau pradžioje paban- 
dysiu gana paprastai apibrėžti postmodernizmą, nors tai nėra lengva užduotis, ka- 


236 9 SKYRIUS 


dangi, kaip įsitikinsime, keblu nusakyti esmę to, kas neigia esmės tikrenybę! Ga- 
liausiai pakomentuosiu diskusijas, kuriose postmodernizmas vaizduojamas kaip 
socialinių ir ekonominių pokyčių rezultatas. Teoretikai Davidas Harvey, o dar dv1- 
prasmiškiau Zygmuntas Baumanas ir Fredricas Jamesonas, postmodernizmą api- 
brėžia kaip bžvį, nulemtą pokyčių, kuriuos gali analizuoti socialinė teorija. 

Reikia paaiškinti, kad tie teoretikai, kurie įsivaizduoja pos/modernų būvį, la- 
bai skiriasi nuo tokių pos/modernių teoretikų kaip Baudrillard'as, kurie išvis at- 
meta dabarties aiškinimą remiantis socialinių mokslų konvencijomis. Tai reiškia, 
kad galima atskirti Davido Harvey'aus (1989b) postmodernizmo tikrovės supran- 
tamumo teoriją nuo tų postmodernizmo teorijų, kuriose įrodinėjama dabartinio pa- 
saulio kitoniškumas — postmodernumas - palyginti su ankstesniais laikais, nes bū- 
tent ši kitokybė verčia abejoti tradicinių socialinio aiškinimo principų pagrįstu- 
mu. Šis iš dalies filosofinis aspektas gali atrodyti nesvarbus, bet pradėję kalbą 
apie postmodernius autorius akivaizdžiai pamatysime, kad galimybė jų dabarti- 
nės visuomenės apibrėžimus analizuoti remiantis tradiciniais - galima sakyti mo- 
derniais — socialiniais mokslais gerokai susilpnina nusiteikimą pritarti jų požiū- 
riams (Best ir Kellner, 1997). 


POSTMODERNIZMAS 


Postmodernizmas yra ir intelektinė kryptis, ir tai, su kuo kiekvienas susiduriame 
savo kasdieniame gyvenime per televiziją, aprangą ar muziką. Skirtingus aspek- 
tus jungia modernistinių aiškinimų atsisakymas. Žinoma, pretenzinga tvirtinti, kad 
postmodernizmas yra lūžis, nutraukęs saitus su keletą šimtmečių neabejotinai vy- 
ravusia mąstysena ir veiksena. 

Daug kas, žinoma, priklauso nuo to, ką sąvokomis pos/modernumas ir mo- 
dernumas norima pasakyti. Deja, dažnas mūsų svarstomos temos teoretikų arba 
nesivargina tiksliai suformuluoti, kaip supranta šiuos terminus, arba kreipia dė- 
mesį tik į tam tikrus aspektus. Socialiniuose moksluose modernybė apskritai su- 
prantama kaip pokyčiai - moksle, pramonėje ir mąstysenoje, paprastai siejamoje 
su Apšvietos amžiumi, — kurie nulėmė feodalinių ir agrarinių visuomenių Euro- 
poje baigtį ir kurių įtaka buvo labai gerai juntama visame pasaulyje. Pos/:modernybė 
skelbia atotrūkį nuo viso to. 

Kai kurie apžvalgininkai įrodinėja, kad pos/modernizmą reikėtų laikyti labiau 
kultūros dalyku negu tuo, kas minėta prieš tai, nes jis yra susijęs pirmiausia su 
menu, estetika, muzika, architektūra, kinu ir pan. (Lash, 1990). Šiais atvejais mo- 
dernizmas ir postmodernizmas apima ne tik skirtumą tarp modernybės ir postmo- 
dernybės. Be to, jeigu apsiribotume tik kultūros sritimi, vargu ar tiktų kalbėti apie 

modernizmo lūžį, kadangi Modernizmas — didžiąja M — žinoma, aprėpia XIX a. 
pabaigos ir XX a. pradžios sroves — impresionizmą, dadaizmą, siurrealizmą, ato- 
nalizmą ir t. t., — kurios pačios priešinosi klasikinei kultūrai. Modernizmas susi- 
jęs su tais tapybos, literatūros ir muzikos sąjūdžiais, kurie nuo klasikos skiriasi 
tuo, kad pastaroji kultūra buvo vaizduojamoji. Prisiminkime, pavyzdžiui, XIX am- 
žiaus „didžiąją tradiciją“ formavusių anglų romanistų realistų (Dickenso, Elioto, 
Hardy) pastangas papasakoti aiškią ir jaudinančią, „kaip gyvenime“ istoriją, arba 
to meto tapybą, kuri beveik visa buvo portretinė, siekusi sukurti kuo tikslesnį at- 
vaizdą. Modernistai rašytojai, tokie kaip Joyce, ir tapytojai, tokie kaip Picasso, 
ryžtingai nutraukė ryšius su savo pirmtakais. 

Kalbant apie postmodernizmą, susiduriama mažų mažiausiai su dviem keb- 
lumais. Pirmiausia - chronologijos dalykai. Modernybė Europoje iškyla apie XVII a. 
vidurį, o modernizmas yra kur kas naujesnis. Klasikinė kultūra, kuriai jis priešinosi, 
pati buvo modernybės periodo padarinys. Kadangi modernybė atsirado anksčiau 
negu modernizmas, be to, modernybės sąvoka apima daug daugiau ir įvairesnių 
pokyčių fabrikinėje gamyboje, mąstyme, modernizmo santykio su modernybe klau- 
simas yra problemiškas, ir todėl kyla painiava. Ar modernizmas ir postmodernizmas 
yra pagalbinis veiksnys skiriant modernybę ir postmodernybę? 

Antroji problema yra ta, kad postmodernizmas nereiškia ryžtingo atotrūkio 
nuo modernistinės kultūros, kadangi postmodernizmo esmę išreiškia panašus rep- 
rezentuojamo (vaizduojamojo) meno atsisakymas. 

Jeigu apsiribotume tik kultūrine postmodernizmo samprata, galėtume įrodi- 
nėti, kad priešdėlio „post“ reikšmė yra visai nežymi, paliečianti vos keletą gyve- 
nimo sričių ir iš esmės besiremianti modernizmo prielaidomis. Ši samprata yra 
ne tokia didinga ir ambicinga negu pareiškimas, kad postmodernybė atsisako mo- 
dernybės /0ut court. Atskirti modernybę nuo postmodernybės ir modernizmą nuo 
postmodernizmo gal ir pravartu, nes tada būtų aiškesnė konkrečių ginčo dalyvių 
orientacija. Deja, vargu ar tai turi praktinės naudos, nes dauguma svarbiausių ginčo 
apie postmodernizmą dalyvių, sutelkdami dėmesį į kultūros reiškinius, jokiu bū- 
du tuo neapsiriboja. Priešingai, kadangi jie kultūros aspektui dabar skiria daug 
didesnę reikšmę negu anksčiau, toliau ramiai įrodinėja, kad postmodernizmas esąs 
lūžis modernybėje. Taigi postmodernieji teoretikai nuo diskusijų apie madas ir 
architektūrą labai greitai pereina prie visų modernybės apraiškų, pretenduojančių 
simboliškai vaizduoti „tikrovę“, kritikos. Pavyzdžiui, televizijos naujienų preten- 
zijas „papasakoti realybę“ postmodernieji teoretikai atmeta, kaip ir socialinių moks- 
lų pretenzijas pateikti tikslią informaciją apie žmonių elgesį. Tiek kalbant apie 
kultūrą, kuri pretendavo vaizduoti tikrovę simbolinėmis formomis, tiek apie te- 
oretikų pastangas įžvelgti svarbesnius kaitos aspektus, postmodernizmas reikalauja 
radikaliai atskirti dabartį nuo to, kas buvo prieš daugiau nei tris šimtmečius. 

Todėl mes neturėtume pernelyg stengtis sutalpinti postmodernizmą tik į kul- 
tūros sritį. Atvirkščiai — postmodernizmas kaip mąstymo kryptis ir kaip kasdie- 
nis reiškinys yra esminė naujovė, lūžis, atotrūkis nuo modernybės. Pakalbėkime 
apie tai šiek tiek daugiau. 


INTELEKTINIAI POSTMODERNIZMO BRUOŽAI 


Postmodernizmo, suvokiant jį kaip intelektinį reiškinį, pagrindinis bruožas yra jos 
priešingumas Apšvietos epochos mąstymo tradicijai įvardyti socialinės raidos ar- 
ba asmens elgesio pamatą sudarančius racionalumus. Postmodernizmas, kurį stipriai 
veikė Friedrichas Nietzsche (1844—1900), be galo skeptiškai vertina pasaulio rai- 
dos aiškinimus fundamentalių „modernizacijos“ procesų požiūriu ir lygiai taip pat 
priešiškai vertina aiškinimus, kad galima įvardyti, tarkime, pamatines Žmogaus 
elgesio „„motyvacijas“. 

Postmodernizmas visiškai prieštarauja kiekvienam ir visiems bandymams pa- 
aiškinti pasaulį šiais arba kitais būdais, kuriais siekiama tiksliai nurodyti racio- 
nalumus, lemiančiais elgesį 1r kaitą. Apšvietos epochos mąstytojų manymas, esą 
galima įvardyti pamatinę veiksmo ir kaitos (kuri kuo puikiausiai gali vykti net jei 
ją patiriantys to nesuvokia) tvarką, yra pagrindinis dalykas, dėl ko priešinamasi 
postmodernistams. 

Paprastai tas nesutikimas išreiškiamas priešiškumu tam, ką postmodernistai 
vadina absoliutinančiais aiškinimais, arba, kaip sakytų Jeanas-Francois Lyotard'as, 
„didžiaisiais pasakojimais“ (grand narratives). Žvelgiant iš šios perspektyvos reikia 
atmesti visus radikalius ir konservatyvius modernaus pasaulio atsiradimo aiškini- 
mus, pretenduojančius užčiuopti pagrindinius raidos akstinus tokiuose dalykuose 
kaip „civilizacijos augimas“, „kapitalizmo dinamika“ ir „evoliucijos veiksniai“. 
Be abejo, ši ir panašios analizės stengiasi išryškinti svarbiausias žmogaus raidos 
tendencijas ir temas — pagrindinius racionalumus. Postmodernieji teoretikai tam 
prieštarauja dėl keleto tarpusavyje susijusių priežasčių. 

Pirma, šie aiškinimai yra veikiau teoretiko konstruktas, o ne tikslios istorijos 
procesų studijos. Čia metamas iššūkis tiems mokslininkams, kurie laikosi Apšvietos 
prielaidos, esą pasaulį galima pažinti objektyviais ir patikimais būdais. Jie kalti- 
nami, kad jų įvardijami racionalumai greičiau yra jų pačių suvokimo išraiška, o 
ne istorijos procesų aprašymas. Ši kritika yra labai gerai žinoma ir laikoma post- 
modernaus mąstymo aksioma. Trumpai tariant, kaltinama, kad yra paminami visi 
išoriniai žinojimo pagrįstumo reikalavimai, nes teoretikai gali tik interpretuoti tai, 
ką suvokia, o interpretuodami jie neišvengiamai konstruoja žinojimą. 

Kad tai nėra banalus filosofinis prieštaravimas, rodo kiti du aspektai, dėl kurių 
jie kritikuojami. Didieji pasakojimai, pretenduojantys atskleisti „tiesą“ apie raidą, 

atskleidžia savo pačių šališkumą, kadangi iš jų analizės logiškai išplaukia dažnai 
tik galima konkretaus socialinio pokyčio kryptis. Be to, priekaištaujama ne tik 
dėl to, kad absoliutinantys socialinės kaitos aiškinimai yra tik dabarties ir ateities 
planavimo bei organizavimo įžanga 1r kad XX a. istorija juos visiškai diskreditavo. 

Tai gana abstraktu, tad leiskite pailiustruoti vienu kitu pavyzdžiu. Pavyzdžiui, 
socialinės kaitos studijos, teigiančios, kad iškalbingiausi raidos veiksniai yra mak- 
simalaus pelno minimaliomis išlaidomis siekimas, neabejotinai bando įvardyti vy- 
raujantį racionalumą, turėjusį daryti įtaką kaitai. Nesvarbu, kad tam tikrais isto- 
rijos tarpsniais ir tam tikrose visuomenėse šiuo racionalumu nebuvo vadovauja- 
masi, mat tokie „iracionalumai“ paprastai laikomi nukrypimais nuo aiškaus isto- 
rinio kryptingumo. Gerai apmąstę šią istorijos traktuotę pamatome, kad siekiant 
pavaizduoti istoriją paprastai padaromos išvados ir apie ateitį, ir apie nūdienę po- 
litiką. Tai reiškia, kad „daugiau už/su mažiau“ racionalumas vyraus ir toliau, o 
planuotojai dažnai, o gal visada, turės prisiimti atsakomybę, sudarydami galimy- 
bes, kad viskas vyktų taip, kaip turi vykti arba manipuliuodamti įvykiais. Ši ap- 
linkybė 1š tiesų buvo svarbi daugeliui raidos teoretikų, kurie stengėsi daryti įtaką 
politikai, orientuotai į trečiąjį pasaulį, remdamiesi tuo, kad jiems pavyko atskleisti 
racionalumą, palaikantį sėkmingą Vakarų ekonomikos augimą. 

Kaltinimus, esą tie analitikai, kurie tvirtina galį išryškinti varomąsias kaitos 
jėgas, yra šališki, patvirtina faktai, jog vis dažniau nebetikima nei jų išmanymu, 
nei juo grindžiama politika; pavyzdžiui, įrodinėjama, kad jie skriaudžia „atsili- 
kusį“ pasaulį arba kad neekologiškas „daugiau už/su mažiau“ racionalumas kelia 
grėsmę Žmonių ir gyvūnijos išlikimui planetoje“ arba kad „žalioji revoliucija“, 
žadėjusi žemės ūkio suklestėjimą šiuolaikinio mokslo sąlygomis, sukėlė sociali- 
nes problemas, nedarbą kaime ir priklausomybę nuo tolimų rinkų. 

Dar dažniau aptariamas nevykusių „didžiųjų pasakojimų“ žlugimo pavyzdys 
yra marksizmas. Prisiminkime, kad kaip pagrindinį istorinės kaitos akstiną jis minė- 
jo „klasių kovą“ ir „kapitalo kaupimą“. Akivaizdu, kad marksizmo teoretikai, įvar- 
dydami racionalumus, nuo kurių priklausė kaita, įsivaizduoja, kad galiausiai juos 
pakeis aukštesnio lygmens racionalumas. Remdamiesi istorine analize, jie teigia, 
jog turėtų atsirasti nauja visuomenės forma (komunizmas), kuri turėtų pasinau- 
doti kapitalistinių režimų pranašumais ir įveikti jų trūkumus. 

Tačiau marksistų pretenzijos atskleisti tikrąją socialinės kaitos istoriją, žlu- 
gus sovietų komunistiniam režimui, ir juo labiau atskleidus gulago, leninizmo ir 
stalinizmo baisumus, susikompromitavo visiškai. Šiandien marksizmas vis daž- 
niau laikomas tam tikras nuostatas išreiškiančiuų konstruktu, „kalba“, kuri leido 
žmonėms pateikti tam tikrą pasaulio suvokimo ir matymo būdą. Kaip pastebi bu- 
vęs marksistas Davidas Selbourne (1993), „nepaisant pranašysčių ... intelektinis 
pasaulis [marksizmas] suskilo“ (p. 146). 

Postmodernistų, kaip antai Lyotard'o, nuomone, dabartinė istorija lemtingai 
pakirto ne tik „didžiuosius pasakojimus“, bet ir visas Apšvietos aspiracijas. Fašiz- 
mas, komunizmas, holokaustas, nepaprastai sudėtingos karinės technologijos, Čer- 
nobylis, AIDS, epidemijos ir širdies ligos, aplinkos taršos sukeltas vėžys ... juk 
visa tai (ir dar daugelis kitų dalykų) yra Apšvietos perversijos, praeities „pasako- 
jimų“, kurie primygtinai tvirtino, jog įmanoma išryškinti kaitos racionalumus „na- 
cionalizmo“, „klasių kovos“, „rasės grynumo“ ar „mokslo bei technologijų pa- 
žangos“ aspektais, rezultatas. Žvelgdamas į šiuos rezultatus, postmodernistas ra- 
gina stoti „į karą prieš totalumą“ (Lyotard, 1979, p. 81), atsisakyti pasaulio aiški- 
nimų, tariamai įžvelgiančių „tikrąjį istorijos variklį (variklius)“. Visos pretenzi- 
jos įžvelgti tikrąją istorijos kaitą „atrodo nebeįtikinamos ... nesvarbu, ar tai yra 
spekuliatyvus pasakojimas, ar išsilaisvinimo pasakojimas“ (p. 37). 

Vadinasi, postmoderniai mąstysenai yra būdinga nepasitikėti pretenzijomis įvar- 
dyti „tiesą“. Turint omenyje akivaizdžias ankstesnių „didžiųjų pasakojimų“ ne- 
sėkmes ir tai, kad kiekvienas jų buvo akivaizdus konstruktas, nors ir kaip moks- 
lininkai įrodinėjo savo objektyvumą, postmodernizmas atmeta juos visus, palai- 
kydamas reliatyvizmo principą ir teigdamas, kad ten, kur nėra „tiesos“, galimos 
tik „tiesos versijos“. Pasak Michelio Foucault (1980), postmodernistai suvokia, 
kad „kiekviena visuomenė turi savo tiesos režimą, savo „generalinę tiesos politi- 
ką“: tai yra diskurso tipus, kuriuos priima kaip teisingus ir kuriems leidžia funk- 
cionuoti kaip teisingiems“ (p.131-132). Taigi postmodernieji teoretikai Apšvie- 
tos „tiesos“ ieškojimus įsivaizduoja kaip tramdomuosius marškinius, iš kurių jie 
išsivadavo, ir vietoj to akcentuoja analizės, aiškinimo ir interpretacijos skirtybių 
išlaisvinamąsias prasmes. 


SOCIALINIAI POSTMODERNIZMO BRUOŽAI 


Intelektinė postmodernizmo kritika yra tęsiama, performuluojama ir išplečiama 
socialinėje plotmėje. Čia susiduriame ne tik su postmoderniais teoretikais, bet ir 
su aplinkybėmis, kurios, kaip manoma, apibūdina postmodernius laikus. Kad su- 
prastume postmodernų būvį, nebūtina pritarti postmoderniai Apšvietos idėjų kri- 
tikai, nors akivaizdu, kad jeigu iš tikrųjų įžengiame į postmodernų pasaulį, jo 
intelektiniai vertinimai tikrai ras atgarsį socialinėje srityje. Maža to, kadangi visi 
šios knygos skaitytojai yra veikiami postmodernios kultūros, jiems norėsis patik- 
rinti šiuos aprašymus savo pačių patirtimi ir supratimu. Man regis, nesunku atpa- 
žinti ir pripažinti postmodernius savo kasdienybės bruožus — bet siekiant pritari- 
mo visam postmodernios teorijos projektui, reikia gerokai daugiau faktų. 
Postmodernizmo socialinėje plotmėje intelektinės kritikos išeities taškas — 
prieštaravimas tam, ką būtų galima (apytiksliai) pavadinti modernistiniais princi- 

pais ir praktikomis (Kroker ir Cook, 1986). Modernizmas čia yra labai bendras 
terminas, apimantis tokius dalykus kaip planavimas, organizavimas ir funkciona- 
lumas. Vis pasikartojanti tema yra nusistatymas prieš bet ką, ką tvarko planuoto- 
jų, biurokratų, politikų, siekiančių galios (remiantis išmanymu, aukštesnio lyg- 
mens žinojimu, „tiesa“) primesti kitiems savo palaikomus „racionalumus“. Pavyz- 
džiui, postmodernioje kultūroje dizaineriai, kurie mano galį pasakyti, kas „iš tie- 
sų“ yra madinga, nustatyti standartus, kaip reikia rengtis ir pateikti save, pajunta, 
kad jų prestižas silpsta. Arba priešinamasis funkcionalumui remiantis požiūriu, 
kad „efektyviausias“ namų statybos būdas atspindi ne kažin kokį atsietą kvalifi- 
kuoto architekto arba miesto planuotojo „racionalumą“, bet pernelyg pasitikinčių 
savimi profesionalų pastangas primesti savo vertybes kitiems žmonėms. 

Postmoderniam nusiteikimui būdingas ironiškas požiūris į vertinimus bei nuo- 
mones iš viršaus. Šia prasme galima sakyti, kad jam būdingas demokratiškas įžū- 
lumas, pasireiškiantis nepritarimu kiekvienam, kas norėtų nustatyti standartus vi- 
siems kitiems. Ypač pažymėtina postmodernizmo antipatija visų pripažintoms ir 
teisingomis laikomoms nuomonėms apie tai, kas yra „geras skonis“ arba „didžio- 
ji tradicija“ estetikoje. Pavyzdžiui, įtakingas literatūros kritikas F. R. Leavisas 
(1895-1978) savo knygoje The Great Tradition, 1948 („Didžioji tradicija“) įvar- 
dijo Jane Austen, George'ą Eliotą, Henry Jamesą ir Josephą Conradą kaip geriausius 
Anglijos romanistus. Būtent tokia literatūra Leavisui atrodė „teisingiausia“. Prie- 
šingai šiam „teisingam vertinimui“, postmodernistai teigia: „Jeigu tau patinka Jef- 
frey Archeris, joks literatūros profesorius tau nepaaiškins, kas geriau“. 

Tie, kurie nustatydavo standartus praeityje, paprastai nėra labai vertinami. To- 
dėl Leavisas galėtų teigti, kad jo „teisingas vertinimas“ kilo iš itin nuodugnaus 
įsigilinimo į anglų romaną, bet postmodernistas gana aiškiai parodo, kad literatū- 
ros kritikai gyvena iš savo kritikos, kad jų tekstai veda juos į priekį karjeros keliu 
ir suteikia prestižą (vadinasi, jie vargu ar yra nešališki tiesos ieškotojai). Be to, 
nesunku parodyti, kad kritikų vertinimai labai priklauso nuo konkrečių prielaidų, 
išsimokslinimo 1r klasinių preferencijų (Leaviso atveju nebus nieko nauja, jei 
paminėsime provincialumą, jo viso gyvenimo įsipareigojimą Kembridžui ir idea- 
lizavimą mitinės „organiškos bendruomenės“, į kurią, jo įsitikinimu, galėtų nu- 
vesti didžioji literatūra). Trumpai tariant, atskleidžiamas kritikų šališkumas, ir tada 
jų pretenzijos primesti savo vertinimus arba nuomones visiems kitiems nebeatro- 
do pagrįstos. 

Atskleisdamas „teisingų“ mąstytojų pretenzijas, postmodernizmas patvirtina 
estetikos reliatyvizmą — bet kurioje ir kiekvienoje gyvenimo srityje skirtybė turi 
būti skatinama. Šis principas taikytinas visur (Twitchell, 1992): muzikoje („Kas 
gali pasakyti, kad Mozartas yra pranašesnis už Van Morrisoną?“), aprangoje (,„Jae- 
ger neatrodo geriau negu Next, tiesiog daugiau kainuoja“), taip pat ir scenos me- 

ne („Kodėl Shakespeare'ui turi būti teikiama didesnė garbė negu Andrew Lloy- 
du: Webberiui7“). Tai turi išlaisvinamąjį aspektą, kadangi postmodernizmui svar- 
biausia yra atsisakyti „tironijos“ visų, kurie nustato „tikruosius“ standartus, kaip 
reikia gyventi. Postmoderniai kultūrai, priešingai, patinka įvairovė, atraktyvumas, 
nesibaigiančios skirtybės. Pavyzdžiui, priešinamasi Wimpey standartinių gyvena- 
mųjų namų rajono, suprojektuoto tų, kurie manė, žiną, „kas žmonėms geriausia“ 
ir/arba „ko žmonės nori“, idėjai, kurios vietoje įsigali namų individualizavimo, 
sugriaunant architekto planus, šiek tiek vienur pridedant, kitur išgriaunat, naudo- 
jant įvairiausius patinkančius mažmožius, tolerancija, o tie, kurie sako, kad tai 
prastas skonis, tepasikaria. 

Tokio impulso priežastis, žinoma, yra modernistinių „tiesos“ ieškojimų ats1- 
sakymas. Postmodernizmas tam priešinasi, viena vertus, dėl to, kad apibrėžian- 
čių „tiesą“ motyvai dažnai anaiptol nėra nuoširdūs, o ir „ekspertai“ neturi vie- 
ningos nuomonės, tad niekas nemano, jog yra vienintelė ir neginčijama „tiesa“, 
kurią galima atrasti, be to, visiems aišku, jog „tiesos“ apibrėžimai labai lengvai 
pavirsta tironijomis. Žinoma, tai ne komunistiniai režimai, kai partija geriausiai 
žinojo „objektyvią padėtį“ ir tvarkė Žmonių gyvenimus, tačiau kiekvienas iš mū- 
sų tikrai esame patyrę, ką reiškia kitų primesta nuomonė. Mokykloje tikrai turė- 
jome skaityti Dickensą ir Hardy, kadangi tie, kurie nustatydavo „literatūrinio iš- 
prusimo“ standartus, manė, kad juos verta įtraukti į mokymo programą (tačiau 
atmesdavo mokslinę fantastiką, meilės romanus ir vesternus). Kiekvienas Didžiojoje 
Britanijoje tikrai žino, kad BBC televizija rodo tai, kas vertinama kultūros sergė- 
tojų ir globėjų (daugybę naujienų ir aktualijų, klasikinius serialus, „gerą“ dramą, 
šiek tiek sporto, atitinkamas vaikams skirtas programas, tokias kaip „Išplaukimo 
vėliava“ (Blue Peter). Nemažai skaitytojų, pirmiausia tie, kurie augo komunali- 
niuose butuose, turėjo susidurti su apribojimais, kuriuos jiems primetė namų pla- 
nuotojai ir architektai. 

Postmodernus mentalitetas, priešingai, aukština faktą, kad „tiesos nėra“, yra 
tik „tiesos versijos“, todėl ieškoti „tiesos“ beprasmiška. Vietoje to yra iškeliama 
kitokybė, skirtingumas, „tinka bet kas“. Todėl yra atmetamas modernistinis žavė- 
jimasis žanrais ir stiliais (kuris tam tikru metu padėjo nustatyti vertingą meną ir 
įvardyti gerą skonį), išjuokiant jo pretenzijas. Nuo čia tik žingsnelis iki postmo- 
dernaus polinkio parodijuoti, ironiškai reaguoti į nusistovėjusius stilius, polinkio 
kompiliuoti, kuris žavi ironija ir sėkmingais „brikoliažo“ stiliaus deriniais. Post- 
moderni architektūra sujungia nederančius pripažintus stilius, visiems žinomas 
„Mokantis iš Las Vegaso“ (Venturi, 1972; Jencks, 1984), kuriame derinami ispa- 
niško stiliaus medžio dirbiniai su gotišku fasadu arba rančos stiliaus projektas su 
venecijietiška apdaila; arba postmodernus eklektiškas aprangos komplektas, su- 

darytas, iš blauzdinių, Doc Marten s batų, indiškos kaklaskarės, liemenės ir etno- 
grafinio stiliaus palaidinės... 

Ko gero, labiausiai verta dėmesio tai, kad postmoderni kultūra atsisako ieš- 
koti „autentikos“. Čia būtų galima išvardyti keletą giminingų žodžių, į kuriuos 
vis taikosi postmodernistinės kultūros šalininkai: „tikrumas“, „reikšmingumas“ ir 
„tikroviškumas“. Visos šios sąvokos byloja apie modernistinį siekį apibrėžti, kas 
„tikra“. Pavyzdžiui tai, kas skatina ieškoti klausomos muzikos „tikrosios prasmės““, 
siekti „autentiško“ gyvenimo būdo, kuris galėtų atgaivinti „tikrosios Anglijos“ (ar 
netgi „tikrojo manęs“) šaknis, kas skatina bandyti suprasti „tikrąją doro gyveni- 
mo filosofiją“. Postmodernizmas, priešingai, aukština tai, kas neautentiška, pa- 
viršutiniška, efemeriška, trivialuų ir baisiai nenatūralų. 

Postmodernizmas visada vengia siekti autentiškumo dėl dviejų pagrindinių 
priežasčių. Pirma, dėl to, kad tvirtinimas, jog egzistuoja viena „tikra“ reikšmė, 
yra aiški fantazija; vadinasi, tiems, kurie ieško „autentikos“ ir „tikrumo“, būtinai 
nepasiseks, nes gali būti tik „tikroviškumo“ versijos. Negalima tikėtis atgaivinti, 
sakykime, autentišką Dickensą, kadangi skaitome jį kaip žmonės, gyvenantys XX 
amžiuje, kaip žmonės, kurie yra susipažinę, tarkime, su tokiais dalykais, kaip pasą- 
monė ir vaiko seksualumas, kurios verčia interpretuoti mažojo Nelo charakterį nu- 
tolstant ir nuo autoriaus, ir nuo jo pirmųjų skaitytojų. Arba negali būti jokios „„tei- 
singos“, sakykime, bitlų dainų prasmės interpretacijos, nes jų prasmė neišvengiamai 
kinta priklausomai nuo amžiaus ir patirties. 

Šia autentiškumo paieškų kritika teigiama, kad interpretacija esanti reliatyvi, 
o antras prieštaravimas yra dar radikalesnis ir, manyčiau, netgi būdingesnis post- 
moderniam būviui. Teigiama, kad autentiško būvio neįmanoma rasti, kadangi jis 
egzistuoja tik jo siekiančių fantazijose. Mums atrodo, kad kažkur — už šito kam- 
po, už horizonto, tame amžiuje — galima rasti tai, kas tikra, kas autentiška. Tai 
radus galima būti patenkintam, kad pavyko atrasti tai, kas tikra (savyje, savo lai- 
ko, šalies) ir palyginti su dabartiniame „stilingumo“ „šou“ ir „tik už pinigus“ pa- 
saulyje vyraujančiu paviršutiniškumu ir dirbtinumu. Postmodernizmo požiūriu, au- 
tentikos paieškos yra bergždžios. 

Panagrinėkime, pavyzdžiui, madingas kilmės šaknų paieškas, kai stengiama- 
si atsekti savo šeimos genealogiją. Nūnai daugelis žmonių stengiasi smulkiai ap- 
rašyti savo šeimos medį, kad nustatytų savo pačių kilmę. Paprastai šie autentiškumo 
ieškotojai sugrįžta į vietas, iš kurių jau kelios kartos kaip jų protėviai yra išsik- 
raustę. Ką gi atranda šie ieškotojai pasiekę kaimą, iš kurio pabėgo pirmieji anglų 
kolonistai amerikiečiai, airių kaimelį, iš kurio išginė badas, lenkų getą, 1š kurio 
buvo išvaryti? Jokio autentiškumo. Kur kas labiau tikėtina, kad ras daržinę pri- 
menančią rekonstruotą puritonų bažnyčią, „visai kaip buvusioji“, „tikrus“ bulvi- 

nius pietų patiekalus (su šaltu Guinnesso alumi ir puikiais vynais), iš naujo iški- 
lusią sinagogą su centriniu šildymu ir kompiuteryje saugoma šeimų istorijų duo- 
menų baze. 

Trokštate surasti „tikrąją“ Angliją? Tą „žalią ir mielą kraštą“ su gerai prižiū- 
rimais laukais, karvėmis, nepasikeitusiu peizažu, baltintais namukais, apsuptais 
sodų ir „nuoširdžių“ kaimynų, kaimą, kuriam kelia grėsmę greitkelio statyba, pra- 
monės objektais apstatyti žemės sklypai ir žmonės, kurie pagyvenę metus vieno- 
je vietoje persikelia kitur? Kaimą, kur galima rasti „tikrąjį save“, kur galima ras- 
ti savo „šaknis“, šiokias tokias autentiškos angliško gyvenimo būdo apraiškas, per 
kurias susiliečiame su savo protėviais? Bet ką gi pamatysime atidžiau įsižiūrėję į 
Anglijos kaimo — labiausiai urbanizuoto Europoje - gyvenimą? Žemės ūkio ver- 
slas, aukštosiomis technologijomis grįstas ūkininkavimas, vištų fermos ir „ištuš- 
tėję kaimai“, nes dalis jų gyventojų važinėja savo Vo/vo (industriniai simboliai 
kaimiško atšiaurumo, sunkumo ir patikimumo, kuriuos pralenkia tik Range Ro- 
ver) į miesto centre įsikūrusias įstaigas, palikdami savo gražiai prižiūrimus ūkius 
(kurių biudžetai smarkiai pranoksta vietinių gyventojų pajamas) su reguliuojamu 
centriniu šildymu ir šaldytuvais, prikimštais atsargų iš prekybos centrų. Būtent 
šie ateiviai labiausiai stengėsi atkurti „tradicinį“ kaimą: nepasiduodami pramo- 
nės naujovėms (kurios galėjo suteikti darbo buvusiems žemės ūkio darbininkams, 
išstumtiems kombainų, traktorių ir sodininkystės mokslo), turėdami lėšų atstatyti 
ankstesnes kalves (dažnai kaip antruosius namus — su visais šiuolaikiniais pato- 
gumais), aktyviai palaikydami istorines draugijas (kurios daro puikias tamsiai rusvas 
fotografijas, vaizduojančias, „koks buvo gyvenimas vietovėje, kurią dabar mes bran- 
giname“), ir, žinoma, atgaivindami „tradicijas“, tokias kaip šokiai su legendiniais 
Robino Hudo ir kitų herojų kostiumais ar tokius kaimo amatus, kaip verpimas ir 
audimas (Newby, 1985, 1987). 

Tai ne šiuolaikinio kaimo gyvenimo ironizavimas, bet įsitikinimas, kad ieškoti 
„autentiškos“ Anglijos yra nesusipratimas. XX a. pabaigoje mes galime tik su- 
konstruoti gyvenimo būdą, kuris mums atrodo atspindintis anuos laikus (be tikro 
alkio, skurdo ir vargo, kurį teko kęsti daugumai kaimo gyventojų). Šis tariamai 
autentiško gyvenimo būdo konstravimas neišvengiamai pats yra neautentiškas — 
ir turi būti tokiu laikomas. Joks autentikos siekimas nieko neduoda. Daugelis žmo- 
nių tradicijas vertina kaip suteikiančias vietą, teikiančias tikrumo jausmą kintan- 
čiame pasaulyje. Tradicijos savotiškai ramina, šiais nežinios ir netikrumo laikais 
suteikia pasitikėjimo, be galo svarbaus nuoširdumo ir tikrumo, galinčių atstoti in- 
karą. Bet lengva įrodyti, kad šios anglų tradicijos - Kalėdos prie eglutės, šventi- 
nis kalakutas ir tradiciniai papuošalai, Oksfordo ir Kembridžo valčių lenktynės, 
taurės finalas Wembley stadione, „tikras“ alus ir „tikros“ smuklės ir pati pirmoji 
monarchija su anglosaksus siekiančia giminystės linija — yra tik „pramanai“ (Hobs- 
bawm ir Ranger, 1983), atsiradę daugiausia vėlyvuoju Viktorijos laikų periodu. 

„Tipiškų“ angliškų Kalėdų papročių pradžia susijusi su princu Albertu, taurės fi- 
nalas yra naujesnis dalykas, smuklės yra skirtos idealizuojamų laikų nostalgijai 
žadinti, alus daugiausia gaminamas laikantis naujausių technologijų, o monarchija 
per savo permainingą istoriją iš esmės pasikeitė. 

Autentiškumo nėra; yra tik (neautentiški) autentiškumo konstruktai. Imkime, 
pavyzdžiui, turisto patirtį (Urry, 1990). Brošiūros reklamuoja „nepaliestą“ paplū- 
dimį, „būtinai aplankytinas vietas“, „savitą“ kultūrą, „nuoširdžius“ vietinius gy- 
ventojus ir „tikrumo pojūtį“. Tačiau turizmas yra akivaizdžiai neautentiškas, kruopš- 
čiai nuo pradžios iki pabaigos sukonstruota išmonė: kavinė Graikijos pajūryje — 
su europietiško alaus pilnais šaldytuvais; tradicinė muzika — grojama iš kompak- 
tinių plokštelių; autentiška graikų virtuvė — mikrobangų krosnelėje pagaminti šal- 
diklyje laikyti patiekalai, kurių skonis toks, kad patiktų klientams ir sykiu šiek 
tiek primintų „vietinius“ patiekalus (pvz., moussaka ir pan.); didmiesčių nesuga- 
dinti paslaugūs 1r malonūs vietiniai gyventojai — mokęsi viešbučių administravi- 
mo mokyklose Šveicarijoje; specialiai turistams skirtos pramogos — sukurtos ir 
išreklamuotos turistų vartojimui. „Turistinis burbulas“ turi užtikrinti tik malonias 
patirtis, kad lankytojai neužuos nemalonių kvapų ir nesusidurs su antisanitarinė- 
mis sąlygomis, kurias kenčia daugelis vietinių gyventojų. Netgi pačioje autentiš- 
kiausioje vietovėje turistų pasirodymas neišvengiamai pakeičia tai, kas buvo čia 
iki tol (idealizuojama „savita“ kultūra, archaiškos apeigos, kurių dauguma, kai 
pasiaiškini, yra tik „surežisuotas autentiškumas“: MacCannell, 1976). Be to, tu- 
rizmas yra stambus verslas ir atitinkamai tvarkomas: lėktuvai turi skristi pilni, 
užsakomi viešbučiai (atitinkantys lankytojų 1š turtingų šalių reikalavimus, tai yra 
su dušais, švaria patalyne ir jeigu reikia — kondicionieriumi), o Žmonės turi pui- 
kiai leisti laiką. Tam reikia atitinkamų priemonių, išmonės, neautentiškumo (Boor- 
stin, 1962, p. 100-122). 

Neautentiškumas nėra būdingas tik užsienio valstybėms, tokioms kaip Italija 
1r Prancūzija, kurios yra suinteresuotos puoselėti turistinius vaizdus. Tai būdinga 
1 Didžiajai Britanijai. Iš tiesų galima įrodinėti, kad Didžioji Britanija muziejus, 
architektūrą ir pramogas naudoja ne tik tam, kad palaikytų milžinišką turizmo pra- 
monę, bet ir siekdama atskleisti mūsų „tikrąją istoriją“ (Hewison, 1987). „Pavel- 
do pramonė“ kuriama taip, kad atkurtų ir atnaujintų mūsų praeitį „tokią, kokia 
buvo 1š tikrųjų“. Prisiminkime, pavyzdžiui, Beamisho Pramonės muziejų Durha- 
mo grafystėje, Jorviko centrą Yorke, Ironbridge'o ir Oksfordo istoriją. Ironiška, 
tvirtina postmodernistai, kad tiek daug šių turistams patrauklių objektų buvo su- 
tvarkyta siekiant parodyti, „kaip viskas buvo kadaise“ (su istoriniu kvapu), turint 
omenyje, kad pats konstravimas neišvengiamai pakerta autentiškumo pretenzijas. 

Reikia pasakyti, kad jie nėra mažiau autentiški negu kiti, gal net senesni pa- 
veldo centrai, tokie kaip senoviniai dvaro rūmai. Londono Taueris (karališkasis 
kalėjimas, dabar — muziejus), Imperijos karo muziejus ir Stounhendžas nėra au- 

tentiški, nes mes niekada nesugrąžinsime autentiškos praeities. Tai nereiškia, kad 
jie reikalauja ir siūlo tiek šiuolaikiškumo (šiuolaikiniai konservavimo metodai, 
transportas, elektra, profesionalūs gidai ir t. t.), kad sugriauna autentiką, bet ka- 
dangi visos pastangos imituoti istoriją yra interpretacijos — taip pat ir konstravi- 
mas — autentiškumo negali būti. Panagrinėkime, pavyzdžiui, dabar istorijos moksle 
vyraujančius ginčus: ar istorija pasakojama vien iš vyriškos perspektyvos, ar turi 
apimti ir moterų patirtis (jų istoriją), ar ji turi būti imperinė karų ir užkariavimų 
istorija, ar anglocentrinė, ar derėtų žvelgti iš Europos perspektyvos; apimanti ne- 
11gą laiko tarpsnį, ar paliečianti /ongue duree, išryškinanti socialinius ar politi- 
nius aspektus; karalių ir karalienių istorija ar paprastos liaudies istorija? Grubiai 
tariant, pati istorijų įvairovė nepaiso modernaus mokslininko ambicijų papasako- 
ti „tikrą“ istoriją, kuri sugriauna labai nemenkos dalies paveldo pramonės siekius. 

Taigi postmoderni epocha atmeta visas pretenzijas į „tikroviškumą“: nieko 
nėra „tikra“ ir „autentiška“, nes visa yra prasimanymas. Nėra „tikros Anglijos“, 
„tikros istorijos“, „tikros tradicijos“. Autentiškumas yra ne daugiau kaip (neau- 
tentiškas) išsigalvojimas, išmonė. Vadinasi, primygtinis 1r dažnai kartojamas mo- 
dernistų klausimas „ką tai reiškia?“ neturi prasmės. Už kiekvieno tokio klausimo 
slypi mintis, kad galima suvokti tikrąją prasmę, kad, pavyzdžiui, galime atskleisti 
Biblijos tiesas, suprasti, ką norėjo pasakyti architektas šitaip projektuodamas statinį, 
ką iš tiesų reiškė gyventi per Napoleono karus, ką nori pasakyti mergina, vilkė- 
dama būtent šia suknele. Bet jeigu mes žinome, kad jokios vienintelės reikšmės 
nėra, o yra tik skirtingos interpretacijos (tai, ką Rolandas Barthesas vadino po/i- 
seminiais požiūriais), tada logiška atsisakyti paties reikšmės ieškojimo. Postmo- 
derniu požiūriu, tiesos paieškos — bergždžias darbas, bet tai anaiptol ne neviltis, 
o siūlymas tiesiog mėgautis buvimo išgyvenimu. Pavyzdžiui, galite nežinoti, kaip 
reikėtų suprasti tam tikrą šukuoseną, gal jus glumina, kad jūsų draugai suvokia 
tai skirtingai, bet velniai jų nematė, gėrėkitės vaizdu, neieškodami čia ypatingos 
reikšmės. Prancūzai tatai vadina jouissance; šis apibrėžimas kilęs iš Kanto Critigue 
of Judgement, 1972 („Sprendimų kritika“), bet postmodernistams svarbiausia yra 
tai, kad jeigu kiekvienas supranta, kad yra begalė reikšmių, galime liautis ieškoję 
bet kokios reikšmės. Kaip sakoma grafiti užraše ant sienos, liaukis stengęsis su- 
prasti, ką Elvis norėjo pasakyti savo daina „Jailhouse Rock“, — tai „tik rokenro- 
las“, todėl stokis, eik šokti ir džiaukis. 

Be to, mes, intelektualai, neturime jaudintis dėl to, kad atsisakome reikšmės. 
Paprasti žmonės taip pat supranta, kad rasti „tikrąją reikšmę“ yra nepasiekiama 
svajonė. Jie taip pat supranta, kad kiekviena situacija sukuria daugybę reikšmių 
ir kad neįmanoma aptikti autentiško elemento. Todėl žmonės nesikankina, steng- 
damies1 suprasti tikrąją matyto filmo prasmę: jie visiškai patenkinti, kad gali džiaug- 
tis tuo, ką patyrė žiūrėdami — juoką, nuobodulį, pramogą, galimybę atitrūkti nuo 

buities, progą pabūti su savo partneriu, praleisti vakarą ne namuose... Modernis- 
tams fanatikams labiausiai rūpi „ką visa tai reiškia“; postmodernūs piliečiai jau 
seniai tokio uolumo atsisakė, patenkinti, kad gali mėgautis daugybe malonumų. 
Panašiai postmodernūs turistai gana gerai supranta, kad nieko autentiška jie ne- 
patirs; jie ciniškai stebi krautuvėles, kuriose pardavinėjami „tikri“ niekučiai, karštą 
turistinės prekybos komercializmą, dirbtinumą „atokios“ vietelės, kur vis dėlto ga- 
lima gauti naujausias vaizdajuostes. Turistai puikiai supranta, kad visa tai tik Žai- 
dimas, bet — tatai suprasdami — mėgaujasi atostogaudami ir dalyvaudami sureži- 
suotuose įvykiuose, nes per atostogas jie nori „gerai praleisti laiką“, patirti „ma- 
lonumų“ ir nekvaršinti sau galvos visokiais „ką visa tai reiškia“, ar maistas, žŽmo- 
nės ir aplinka yra autentiški, ar ne (Featherstone, 1991, p. 102). 

Postmodernizmo dėmesys interpretavimo, gyvenimo stilių, vertybių kitoky- 
bei glaudžiai siejasi su netikėjimu autentika. Pavyzdžiui, postmodernus požiūris 
skatina atsisakyti elitarizmo, reikalaujančio mokyti vaikus vieningos ir turtingos 
„bendros kultūros“ arba „didžiosios literatūros tradicijos“. Visa tai ir kiti iškil- 
mingi pareiškimai yra atmetami kaip ideologija, galios, kuria naudojasi tam tik- 
ros grupės kitų atžvilgiu, apraiškos. Tačiau postmoderni kultūra tuo nesitenkina: 
pasak jos, reikia ignoruoti bijančius kultūros fragmentacijos, kuri ištiks, jeigu žmo- 
nės nebus mokomi suprasti ir vertinti, tarkime literatūrą arba istoriją, kuri pasa- 
ko mums, kas mes esame, ir padeda jaustis piliečiais. Viena vertus, taip yra dėl 
to, kad „bendros kultūros“, nesvarbu, ar ją suprantant arnoldiškąja prasme - kaip 
„visa, kas geriausia yra sugalvota ir pasakyta“, ar tiesiog kaip „visa, kas mūsų 
visuomenei vertinga“, apibrėžimas paprastai yra išraiška galios, kuri išskiria daugelį 
mūsų visuomenės grupių ir primeta joms savo valią („didžioji anglų literatūros 
tradicija“ gali ne itin dominti tautines mažumas, darbininkų klasę arba dabartinę 
Didžiosios Britanijos jaunuomenę). Antra vertus, postmodernistai vis dėlto įro- 
dinėja, jog tai taip pat suponuoja prielaidą, esą žmonėms sunku gyventi susiskal- 
džius ir, jeigu nėra darnos ir vientisumo, patiriamas susvetimėjimas, nerimas ir 
depresija. 

Bet postmodernus požiūris vertina skirtingumus, taigi, puikiai jaučiasi frag- 
mentiškoje kultūroje. Kodėl negerai, pavyzdžiui, skaityti Shakespeare'o ištrau- 
kėles ir klausytis regi stiliaus muzikos? Ilgą laiką kultūros sergėtojai leido sau 
sakyti žmonėms, ką ir kaip jie turėtų skaityti, žiūrėti arba klausytis (ar bent jau 
jausti kaltę, nukrypus nuo nurodytų veikalų bei vertinimų). Už tokios moralinės 
priežiūros slypi tipiškas modernistinis supratimas, esą bet koks suskilimas yra ne- 
abejotinai žalingas. Postmoderni kultūra, priešingai, paniekinusi „tikrosios reikš- 
mės“ ieškojimus („tipiškai angliškas būdas reiškia, kad jūs esate susipažinę su 
šia Istorija, šiais romanais, šia poezija ir tai vertinate...“), teigia, kad fragmentiš- 
kumas gali patikti ir patinka, žmonėms pernelyg nesiginčijant dėl prieštaraujan- 

čių dalykų. Dėl to aukštinama gausybė neturinčių reikšmės malonumų šaltinių: 
neono šviesos, prancūziška virtuvė, McDonald s, azijietiški patiekalai, Bizet, Ma- 
donna, Verdis ir Gary Glitteris... Malonumų šaltinių įvairovė yra sveikinama. 

Maža to, nesunku bus suprasti, kad už modernistinio fragmentiškos kultūros 
vertinimo slepiasi savajam „aš“ iškilusios grėsmės baimė. Toji baimė grįsta prie- 
laida, kad kiekviename iš mūsų yra „tikroji savastis“, autentiškas „aš“, kuris turi 
būti pastovus, vieningas ir apsaugotas nuo labai įvairių kultūros signalų povei- 
kio. Kaip, pavyzdžiui, tikras intelektualas gali išlaikyti savo tapatumą, jeigu skaito 
Platoną, o paskui patraukia į šunų lenktynes. Kaip tikras filosofas gali gilintis į 
savo srities didžiuosius protus, o paskui sirgti už Tottenhamo Hotspur futbolo klu- 
bą? Kaip galima išlaikyti savo asmenybės vientisumą, jeigu tas pats aktorius yra 
veikiamas tokių skirtingų pavyzdžių kaip Clintas Eastwoodas, Paulas Gascoigne 
ir Woody Allenas? 

Užuot nuoširdžiai narpliojęs šiuos prieštaravimus, postmodernizmas neigia 
egzistuojant esminę, tikrąją savastį. Postmodernizmas primygtinai tvirtina, kad „tik- 
rojo savęs paties“ ieškojimai kalba apie pamatinės prasmės, autentiškos būties, 
kuri yra ne čia, galimybę —- todėl ir neverta jos ieškoti. Priešingai, raginama susi- 
gyventi su kitokybe ir visuomenėje, ir savo paties gyvenime ir gyventi be nerimo 
dėl reikšmės, atsisakius tokių varžančių ir apribojančių sąvokų, kaip „vientisu- 
mas“ ir „moralumas“, ir vietoje jų pasirinkus malonumą. Tik intelektualai neri- 
mauja dėl savojo Aš susiskaidymo. Visi kiti visai esame patenkinti gerai leisda- 
mi laiką 1r nekvaršiname galvos, kad imtume liūdėti dėl to, kad keli nuplikę inte- 
ligentai mano, jog mūsų „tikroji savastis“ gali „subyrėti“. 

Kaip ir pritinka kultūrai, besimėgaujančiai išmone ir paviršutiniškais reiški- 
niais, postmodernizmas yra glaudžiausiai susijęs su miesto gyvenimu. Postmoderni 
kultūra aukština paviršutiniškumą, niekina giluminę analizę, kuri siekia atskleisti 
„tiesą“, palankiai vertina greitai kintančios, žaismingos mados permainas. Jokia 
kita vieta taip netinka tam, kaip miestas, vieta, kurioje klesti dirbtinumas ir ne- 
tikrumas, stilių maišalynė, atvirumas kaitai ir eklektika, skirtingumai ir kitoniš- 
kumas, pastovumo stygius, nuolatinis pojūčių stimuliavimas, kultūrų samplaikos 
ir nepažįstamieji, kurie ateina su įvairiomis patirtimis ir požiūriais, kurie griauna 
tikrumą ir atveria naujus pomėgius, potyrius, stilius ir džiaugsmo šaltinius. 

Būdamas priešiškas siekiantiems atskleisti „tikrąją daiktų reikšmę“, postmo- 
dernizmas pabrėžia paprastų žmonių kūrybiškumą ir žaismingumą. Modernizmo 
teoretikams būdinga tendencija deterministiškai aiškinti elgesį. Tai reiškia, kad 
modernistai siekia aiškinti veiksmus sureikšmindami savo pačių aiškinimus, o ne 
tuos, kuriuos pateikia vienaip ar kitaip besielgiantys Žmonės, tarsi tik jie vieni 
pajėgtų įžiūrėti tikruosius motyvus tų, kuriuos jie analizuoja. Prisiminkime, pa- 
vyzdžiui, Freudo tvirtinimus, esą daugelį elgesio apraiškų paaiškinąs seksualu- 
mas — nesvarbu, ką jaustų tiriamieji; arba marksistų teiginiai, kad sąmonę sufor- 

muoja ekonominiai santykiai — nesvarbu, ką sakytų tiriamieji; arba feministiniai 
moterų patirties aiškinimai, kurie dažnai perša mintį, jog analitikas turi išskirtinę 
galimybę perprasti tai, „ko moterims iš tikrųjų reikia“ — nesvarbu, ką manytų jų 
tiriamos moterys. 

Postmodernistai ne kartą tvirtino, kad intelektualai neturi daugiau teisių pa- 
žinti „tiesą“ negu vyras arba moteris iš gatvės. Intelektualų baiminimasis, kad žmo- 
nės yra kvailinami, apgaudinėjami, nuvedami į šalį, atitolinami nuo „tiesos“ su- 
maniai manipuliuojančių politikų, nieko vertų pramogų arba vartotojiškos ideo- 
logijos pagundų, yra sykiu ir nepakenčiama arogancija (kokią teisę turi intelek- 
tualai teigti, jog jie atskiria, kas yra „tiesa“, kai jų pačių aiškinimai kelia abejo- 
nių, O jie patys varžosi su kitų intelektualų „tiesa“?) ir nesąmonė, turint omenyje 
tai, kad paprasti žmonės geba suprasti ir kurti lygiai taip pat sėkmingai, kaip 1r 
bet kuris intelektualas. Pasaulyje, kuriame yra tik tiesos versijos, žmonės turi ne- 
paprastą gebėjimą kurti anarchišką galybę reikšmių ir, pirmiau netgi negu reikš- 
mė, kitaip pritaikydami daiktus ir patirtis, su kuriomis susiduria. 

Michelis de Certeau (1984) kaleidoskopiškoje knygoje, kurioje užfiksuota daug 
kasdienio gyvenimo išmonių, vieną po kito pateikia kūrybinio impulso pavyzdžius, 
atskleidžiančius intelektualų melą, esą jie supranta viską aiškiau nei paprasti žmo- 
nės. Anot de Certeau, žmonės netgi iš pačių įprasčiausių daiktų ir veiklų nuola- 
tos ir nesuvaldomai kuria skirtingas prasmes, malonumus ir vartosenas. Antai, pasak 
de Certeau, paprastas automobilio vairavimas yra nepaprasta, stulbinama kūry- 
biškumo sritis: galima važinėti pasirinktu greičiu, važinėti į darbą ir atgal, viršyti 
greitį, lėtai važiuoti, važinėti sekmadieniais, leisti vienam laiką, mąstyti, svajoti, 
klausytis muzikos, atsipalaiduoti, stebėti kitus vairuotojus. Kaip tokiu atveju drįsta 
intelektualai kištis ir teigti, kad jie turi ypatingą privilegiją suprasti tai, ką pa- 
prasti žmonės apie ką nors galvoja ar netgi jaučia? 

Skaitytojų nenustebins, jog postmodernizmo bėre noire yra siekimas įvardyti 
esmines bet kurio reiškinio ypatybes. ,„Esencializmas“ kursto postmodernistą dėstyti 
žinomus kaltinimus arogantiškoms modernistinėms prielaidoms, kad analizuojan- 
tysis gali objektyviai suvokti „tiesą“, kad už išorės slypinčias ypatybes gali kruopš- 
čiai išnagrinėti privilegijuotas stebėtojas, kad yra pagrindinė reikšmė, kurią gali 
nustatyti gabesnis analitikas, kad yra autentiški elementai, kuriuos galima nusta- 
tyti įdėmiai ir ilgai žvelgiant. 

Kadangi aš neprisijungiu prie postmodernios mąstysenos, be ilgų svarstymų 
apžvelgsiu pagrindinius postmodernizmo, kaip intelektualinio ir socialinio reiš- 
kinio, elementus. Tai: 


e modernistinio mąstymo, vertybių ir praktikų atsisakymas; 
e pretenzijų įvardyti „tiesą“ atmetimas remiantis tuo, jog egzistuoja tik „tiesos 
versijos“; 

autentikos paieškų atsisakymas teigiant, kad nieko autentiška nėra; 
pastangų įvardyti reikšmę atsisakymas, kadangi egzistuoja begalybė reikšmių 
(kurios sugriauna pačią reikšmę); 

interpretacijų, vertybių, stilių skirtybių aukštinimas; 

malonumo, juslinės patirties sureikšminimas analizės atžvilgiu, jouissance ir 
arogancijos akcentavimas; 

žavėjimasis dirbtinumu, išoriškumu, kitokybe, parodija, ironija ir kompiliacija; 
paprastų žmonių kūrybiškumo ir vaizduotės, nepaklūstančių deterministiniams 
elgsenos aiškinimams, pripažinimas. 


POSTMODERNIZMAS IR INFORMACIJA 


Bet ką visa tai turi bendra su informacija? Pirmas ir ne kartą girdėtas atsakymas 
ateina iš postmodernistų tvirtinimo, esą pasaulį galima pažinti tik per kalbą. Ap- 
švietos epochos mąstytojai pritarė minčiai, kad kalba yra priemonė objektyviai 
tikrovei aprašyti, tačiau postmodernistai teigia, kad tai „skaidrumo mitas“ (Vatti- 
mo, 1992, p. 18), kadangi išleidžiama iš akių, jog vienintelė „tikrovė“ yra simbo- 
liai ir vaizdiniai (t. y., informacija). Kitaip tariant, kalba neatskleidžia tikrovės; 
veikiau pati kalba yra tikrovė, kurią suvokiame. Kaip teigia Michelis Foucault, 
„tikrovė neegzistuoja ... visa, kas yra, yra kalba, ir tai, apie ką mes kalbame, yra 
kalba, mes kalbamės kalboje“ (cit. Macey, 1993, p. 150). 

Pavyzdžių, iliustruojančių šio pradinio taško, kai „kalba niekada nebūna ne- 
kalta“ (Barthes, 1967, p. 16), padarinius galima rasti literatūros kritikoje. Kadai- 
se kritikai laikė savo uždaviniu išskirti, tarkime, kaip, skaitydami „Dombį ir sū- 
nų“, galėtume susidaryti geresnį Viktorijos laikų kapitalizmo vaizdą, arba išana- 
lizuoti Ernesto Hemingway'aus novelėse atskleistą vyriškumo sampratą, arba su- 
prasti, kokią įtaką auklėjimas turėjo vėlyvajai D. H. Lawrence'o kūrybai. Kriti- 
kai rėmėsi prielaida, kad šių autorių ka/ba atskleidžia anapus žodžių esančią tik- 
rovę (istorinį tarpsnį, ideologiją, šeimą), jie siekė išaiškinti šią funkciją taip, kad 
nekristų į akis - suprantamai, vadinasi, nešališkai. Tokie intelektualai ir menininkų, 
1r kritikų teksto skaidrumą labai vertino, kadangi svarbiausiu uždaviniu laikė per- 
žvelgti už kalbos esančią tikrovę. 

Rolandas Barthesas (1963, 1964) karšto ginčo su žymiausiu kritiku Raymon- 
du Picardu metu užsipuolęs šias prielaidas, XX a. septintojo dešimtmečio pra- 
džioje Prancūzijos literatūriniuose sluoksniuose sukėlė didžiulį intelektualinį samb- 
rūzdį. Barthesas pristatė prancūzų klasikinės literatūros simboliu laikomo Racine 
interpretaciją, kuri, pirma, prieštaravo prielaidai, kad Racine žodžių reikšmė sa- 
vaime esanti aiški ir, antra, primygtinai tvirtino, kad visi kritiniai aiškinimai išsi- 
rutuliojo iš metakalbų ir remiasi metakalbomis (freudizmu, marksizmu, struktū- 
ralizmu ir t. t.), o tai lyg ir sugriauna bet kokias pačių kritikų ambicijas paaiškin- 

ti tekstą (Barthes, 1966), pavyzdžiui, padarant suprantamesnį jo sukūrimo istori- 
nį kontekstą. Pagrindinė Bartheso prieštaravimo mintis — kad kalba nėra skaidri, 
kad visa autorystė, literatūrinė ar kitokia, nėra žiūrėjimas per kalbą į išorinį reiš- 
kinį, o tik kalba, nesvarbu, autoriaus ar kritiko. 

Šių literatūrinių ginčų ryšys su mūsų dabar gvildenamu postmodernizmu ima 
aiškėti supratus, kad Barthesas ir kiti savo teiginį, jog kalba yra visa tikrovė, ku- 
rią mes pažįstame, perkelia į įvairiausias kitas disciplinas, pradedant istorija ir 
baigiant socialiniais mokslais. Aprėpdami daugybę sričių, jie stengiasi analizuoti 
„kalbos režimą“ (Lyotard), kuris apibūdina konkrečius dalykus. Iš esmės jie abe- 
joja kitų intelektualų pretenzijomis į tiesą ir siūlo alternatyvius — postmodernius — 
požiūrius, kuriais remiantis dalykai nagrinėjami kaip kalba (arba, pavartojus po- 
puliarų ir mėgstamą žodį, kaip diskursas). 

Svarbu ir tai, kad Barthesas (1979) pritaikė savo požiūrį be galo įvairioms 
šiuolaikinio pasaulio sritims — politikai, imtynių sportui, kino filmams, madoms, 
kulinarijai, radijui, fotografijai, žurnalų straipsniams ir pan., į tiriamą objektą vi- 
suomet žiūrėdamas kaip į kalbos tipą. Sekdami Barthesu, galime pastebėti, kad 
jeigu tikrovė yra kalba/diskursas, tuomet visa, ką patiriame, su kuo susiduriame 
ir ką žinome, turi informacijos aspektą. Niekas nėra skaidru arba aišku, kadangi 
viskas yra sukonstruota kalbiškai ir turi būti suprasta per kalbą. Taigi tiesioginis 
postmodernizmo ryšys su svarstymais apie informaciją yra suvokimas, kad mes 
gyvename ne pasaulyje, apie kurį turime informacijos. Priešingai, mes gyvename 
informacijos pasaulyje. 


JEANAS BAUDRILLARD'AS 


Jeanas Baudrillard'as (g. 1929) yra bene labiausiai žinomas postmodernus socio- 
logas, kuris išplėtojo tokių mąstytojų kaip Rolandas Barthesas (1915-1980) vei- 
kaluose suformuluotus principus ir aptarė juos susiedamas su informacijos sri- 
ties pokyčiais. Kai kurių jo temų ir įžvalgų išryškinimas padėtų geriau suprasti 
sąsajas tarp postmodernizmo ir informacijos. 

Baudrillard'o požiūriu, šiuolaikinė kultūra yra ženk/ų kultūra. Šiais laikais 
bemaž viskas yra signifikacija, tai, kas akivaizdžiai siejasi ne tik su staigia medi- 
jų sklaida, bet ir su kasdienio gyvenimo pokyčiais, urbanizacija ir didesniu mo- 
bilumu. Tereikia pasižvalgyti aplinkui, ir viskas pasidaro suprantama: iš visų pu- 
sių esame apsupti ženklų ir reikšmių. Pabundame su radiju, žiūrime televizorių, 
skaitome laikraščius, nemažą dienos dalį praleidžiame apsupti iš stereo imtuvų ir 
magnetofonų sklindančios muzikos, simboliškai skutamės ir šukuojamės, velka- 
mės drabužius, turinčius ženklo funkciją, gražiname namus simboliniais artefak- 
tais, kvepinamės kvepalais, kurie skleidžia tam tikrus signalus (arba neleidžia sklis- 
ti), keliaujame į darbą transporto priemonėmis, kurios yra ženklas (ir turi siste- 

mas, leidžiančias netrukdomai perduoti ženklus), valgome patiekalus, kurie taip 
pat kažką reiškia (kinų, italų, vegetariški, riebūs), praeiname pro ir užeiname į 
pastatus, kurie yra pasaulio ženklai (bankai, parduotuvės, mokyklos). 

Žinoma, visos visuomenės reikalauja naudoti ženklus, bet niekas, manau, ne- 
abejos, kad šiandien plaukiame kur kas gilesnėje negu bet kada anksčiau ženklų 
jūroje. Nors ikiindustrinės visuomenės turėjo sudėtingus statusus, rangus, įman- 
trias religines apeigas ir didžiąsias šventes, rūsti egzistencija ir konkreti padėtis 
bei rutina negalėjo nenubrėžti ženklų vartojimo ribų. Šiandien mes nebesisukinė- 
jame tų pačių Žmonių draugijoje toje pačioje vietoje ir tokiu pat būdu. Mes ben- 
draujame su nepažįstamaisiais, kuriems tik iš dalies prisistatome ženklais — kaip 
autobuso keleivis, stomatologo pacientas, baro lankytojas. Tuo pat metu iš laik- 
raščių, knygų, radijo imtuvų arba — daugiausia- per televiziją gauname informa- 
ciją iš bet kur ir 1š visur. 

Būtent tokia yra pradinė Jeano Baudrillard'o mintis: šiandieninis gyvenimas 
yra nepaliaujama apykaita ženklų apie tai, kas vyksta pasaulyje (ženklai apie ži- 
nias), apie tai, kokį tapatumą norima išreikšti (ženklai apie save patį), apie padė- 
tį (statuso 1r pagarbos ženklai), apie pastatų paskirtį (architektūros ženklai), apie 
estetinius polinkius (ženklai ant sienų, stalų, indaujų) ir t. t. Kaip pastebi Johnas 
Fiske (1991), tai, kad mūsų visuomenė yra prisotinta ženklų, reiškia „esminį skir- 
tumą ... tarp mūsų amžiaus ir ankstesniųjų. Valandą pasižiūrėję televiziją tikriausiai 
patiriame daugiau vaizdinių negu neindustrinės visuomenės žmogus galėjo patir- 
ti per visą savo gyvenimą“ (p. 58). 

Tačiau „reginių visuomenė“ — pasiskolinkime Guy'aus Debordo (1977) są- 
voką, apibūdinančią tai, kas buvo akivaizdu prieš gerus tris dešimtmečius ir dėl 
ko XX a. septintajame dešimtmetyje įspėjo prancūzų tikrovės tyrinėtojai (Hussey, 
2001) - galų gale neišvengė dėmesio tų mąstytojų, kurie nebūtų leidęsi vadinami 
postmodernistais ir prieštarautų bet kokiai užuominai, kad ženklų gausa reiškia 
sisteminį pokytį. Baudrillard'as ir panašiai mąstantys teoretikai neapsiriboja pa- 
sakymu, kad šiuo metu yra daug daugiau susižinojimo būdų. Jie teigia, kad esa- 
ma ir kitų postmodernios kultūros ypatumų, kurie išskiria ją kaip lūžį, kaip ato- 
trūkį nuo praeities. 

Šiuos ypatumus galime geriau suprasti, prisiminę, kaip modernistas galėtų 
interpretuoti „ženklų turgų“. Tokie autoriai, kaip Herbertas Schilleris ir Jūrgenas 
Habermasas, pripažįsta staigų reikšmių gausėjimą, tačiau tvirtina, kad sumaniai 
jas panaudojant galima pagerinti gyvenimo sąlygas. Tokie požiūriai suvokia ženklų 
neatitikimus, kuriuos ištaisius, būtų galima sukurti bendruomeniškesnę visuomenę 
arba demokratiškesnius socialinius santykius. Šiose modernistinėse interpretaci- 
jose akivaizdžiai matyti, kad kritikai manosi galį įvardyti ženklų deformacijas, 
dėl kurių šie yra neautentiški, ir tokiu būdu išsaugoti galimybę pasistūmėti prie 

tikresnių ir atviresnių sąlygų. Paprastai tokie autoriai dejuoja dėl galybės per te- 
leviziją rodomų „muilo operų“, esą šios padedančios bėgti nuo tikrovės, trivialiai 
ir iškreiptai vaizduojančios kasdienį gyvenimą. Šiuose aiškinimuose tiesmukai ne- 
pasakoma, kad esama autentiškesnių dramos formų, kurios galėtų būti tinkamos 
televizijai. Panašiai modernistinių pažiūrų mokslininkai stengiasi atskleisti, kaip, 
tarkime, žiniasklaida iškreipia tikrus įvykius ir problemas - ir šioje kritikoje sly- 
pinčią mintį, kad žinias galima pateikti autentiškai. Arba modernistinis požiūris į 
madą gali priversti susirūpinti dėl to, kad rinkdamasis stilių jaunimas gali pasi- 
klysti tarp modelių ir parsidavėliškų prekybininkų - čia ir vėl akivaizdžiai junta- 
mas neišsakytas įsitikinimas, kad gali būti autentiškenės mados ir stiliai. 

Tačiau Baudrillard'as nei trokšta „nedeformuotos komunikacijos“, nei vai- 
kosi „autentiškumo“. Jo požiūriu, kadangi svarbiausia yra rekšmė, išmonė ir ne- 
autentiškumas yra neišvengiami, kadangi jie yra tik ženklai. Modernistai kritikai 
tvirtins, kad už ženklų slypi tam tikra tikrovė, galbūt paslėpta nepatikimų ženklų, 
bet vis dėlto reali, tačiau anot Baudrillard'o, yra tik ženklai. Vadinasi, neauten- 
tiškumo negalima išvengti, ir nėra prasmės apsimetinėti, kad yra atvirkščiai. Pa- 
vyzdžiui, žiūrėdami televizijos naujienas galime manyti, kad ženklai reiškia už 
jų esančią tikrovę — „tai, kas vyksta pasaulyje“. Bet pagalvoję suprantame, kad 
žinios, kurias gauname, yra įvykių versijos, pateiktos ir suformuotos žurnalistų ir 
priklauso nuo jų turimų ryšių ir galimybių, moralinių vertybių, politinių nuostatų 
ir gebėjimo pasiekti naujienų gamintojus. Tačiau jei mes galime nesunkiai pade- 
monstruoti, kad televizijos naujienos yra ne „tikrovė“, bet jos konstruktas, kaip 
tada žmonės gali manyti, kad už ženklų yra „tikra“ situacija? Anot Baudrillard'o, 
„tikrovė“ prasideda 1r baigiasi ženklais mūsų televizorių ekranuose. O bet kuri 
šių ženklų kritika siūlo ne autentiškesnę naujienų versiją, bet tik kitokį ženklų rin- 
kinį, kuris, neva, paaiškina už ženklų slypinčią tikrovę. 

Baudrillard'as šią įžvalgą išplėtoja gerokai plačiau, teigdamas, kad šiandien 
kiekvienas supranta, kad postmodernizmas atskleidė ženklų neautentiškumo pa- 
slaptį. Kitais žodžiais tariant, kadaise buvo galima manyti, kad ženklai reprezen- 
tuoja, kadangi nurodo už jų esančią tikrovę, šiandien kiekvienas supranta, kad žen- 
klai yra simuliacijos 1 nieko daugiau (Baudrillard, 1993a). Pavyzdžiui, galima 
manyti, kad reklaminiai skelbimai teisingai vaizduoja konkrečių objektų savybes. 
Aišku, kad taip nėra, ir dažnai ši priežastis erzina modernistinius kritikus, kurie 
pretenduoja atskleisti iškraipymus reklamos, teigiančius, tarkime, kad šis plaukų 
šampūnas suteiks patrauklumo, o anas alkoholinis gėrimas padės bendrauti. Mo- 
dernistas, kuris demaskuoja reklamuotojų gudrybes, remiasi dviem prielaidomis: 
kad jis išsiskiria tuo, jog gali atpažinti reklamuotojų suktybes, kurių dauguma var- 
totojų nemato, ir kad galima sukurti reklamavimo būdą, kuris leistų pristatyti pro- 
duktą tokį, koks jis yra. 

Baudrillard'as atšauna, kad paprasti žmonės yra ne mažiau nuovokūs ir ne 
mažiau nusimano negu modernistiniai intelektualai, tik nedaro iš to triukšmo. Ži- 
noma, jie supranta, kad reklama yra reklama. Tai nėra „tikras daiktas“, o vaizdi- 
nys, simuliacija. Kiekvienas, ne tik intelektualai, supranta, kad kokakola nemoko 
pasaulio dainuoti, kad mūvėdamas Levi 5 džinsus pusamžis vyriškis nepavirs dvi- 
dešimtmečiu jaunuoliu, arba kad Wrig/ey kramtomoji guma nežada jaudinančių 
susitikimų su kitos lyties asmeniu. Todėl reklama neturėtų mūsų jaudinti, nes „ty- 
linčiajai daugumai“ (Baudrillard, 1983a) tai nerūpi. 

Toliau Baudrillard'as tvirtina, kad žmonėms reklama 1š tiesų patinka ne dėl 
informacijos, kurią stengiamasi perteikti, ir tikrai ne dėl to, kad juos galima įkalbėti 
pirkti ką nors pasižiūrėjus reklamą, bet paprasčiausiai dėl to, kad reklama gali 
teikti malonumo. Reklama veikia kaip reginys ir keri (p. 35); 1r viskas. Kas su- 
pranta, kam rūpi, ką reiškia Fordo, Guinnesso arba Benson and Hedges reklama? 
Gal galime tiesiog mėgautis žiūrėdami į ženklus?! 

Prisiminkime profesoriaus Habermaso modernistinį susirūpinimą dėl politi- 
kos pateikimo šiuolaikinėse demokratijose. Tokiems kritikams kaip Habermasas 
politikų manipuliavimas informacija neteisingai informuojant visuomenę ir jų ryšių 
su visuomene patarėjų suktybės (atpasakojimai, pasitarimai, surežisuoti įvykiai, 
neprotokolinės diskusijos, makiažas ir apranga, parinkti norimam įvaizdžiui su- 
kurti, žiniasklaidos patarėjai, vaidinantys neadekvatų vaidmenį supažindinant su 
strategijomis ir jų ministrais) kelia pasibjaurėjimą ir gailestį. Kritikai daugiau ar 
mažiau apeliuoja į tai, kad politikai turi būti sąžiningi ir atviri, teisingi ir teisūs, 
nesislapstyti už klaidinančių ir melagingų žiniasklaidos „įvaizdžių“. 

Baudrillard'o atsakas į šią modernistų kritiką turėtų būti dvejopas. Viena vertus, 
jis primygtinai tvirtintų, kad bandymai tiksliai ir teisingai interpretuoti politiką ir 
politikus simbolizuojančius ženklus tėra fantazijos. Žiniasklaida neišvengiamai ga- 
lės pateikti tik tam tikrus dalykus, tam tikras asmenybes ir pristatyti ribotą spek- 
trą politinių partijų. Nekalbant apie kitas priežastis, pavyzdžiui, laiko stygių po- 
litikos nušviečiama apsiribojant tam tikrais klausimais ir politinėmis pozicijomis. 
Pridurkime dar politikų norą išsikovoti jų pozicijoms palankiausius argumentus, 
ir paaiškės, kad norint tiksliai reprezentuoti politiką žiniasklaidoje, tenka susidurti 
su neįveikiamais sunkumais. Baudrillard'o požiūriu, faktas, kad žiniasklaida turi 
informuoti visuomenę apie politiką, reiškia kad bet koks jos pateikimas tėra tik 
simuliacijos. 

Antra vertus, pasak Baudrillard'o, kadangi kiekvienas tai supranta, ženklų nie- 
kas nepaiso. Visi žino, kad jie nieko nereiškia, todėl tiesiog mėgaujasi reginiu ir 


' Apsukrumas, kurio dėka reklamuotojai skverbiasi į auditorijas, šiais postmoderniais laikais skatina 
kurti daugiau reklamų, kurios yra save pašiepiančios, nenuoširdžios, ironiškos, pajuokiančios idėją, 
kad kažkas, vien pažiūrėjęs tokią reklamą, bus įtikintas pirkti. 

nekreipia dėmesio į informaciją, supratingai samprotaudami: „juk čia ir vėl tie 
politikai per televiziją“. 

Logiška, kad toks visuomenės žinojimas kalba apie reikšmės mirtį. Jeigu žmo- 
nės supranta, kad ženklai yra tik simuliacijos, ir kad viskas, ką galima suprasti, 
yra alternatyvios simuliacijos, vadinasi, kad viskas tinka — ir niekas netinka. Taip 
prieiname prie Baudrillard'o išvados, kad „gaminame gausybę vaizdinių, kuriuo- 
se nėra ką suprasti. Dauguma šių dienų vaizdinių ... tiesiogine prasme yra vaizZ- 
diniai, kuriuose nėra ką įžvelgti“ (Baudrillard, [1979] 1990, p. 17). Jeigu „ma- 
sės“ pripažįsta, kad ženklai yra tik simuliacijos, tada mes pasiliekame su gausy- 
be ženklų, kurie tiesiog nieko nereiškia. Turime ženklus, neturinčius reikšmės, 
ženklus, kurie yra įspūdingi“ (Baudrillard, 1983a, p. 42) pasižiūrėti, patirti ir pa- 
sigėrėti, tačiau nieko nereiškia. Toks yra postmodernus pasaulis. 

Šie pavyzdžiai, kuriais iliustravau Baudrillard'o postmodernizmo sampratą, 
atėjo iš žiniasklaidos, iš tos signifikacijos srities, pirmiausia ateinančios į galvą 
vos užsiminus apie informacinį sprogimą. Vis dėlto svarbu suprasti, kad 
Baudrillard'as tvirtina, jog reginių ir simuliacijų visuomenės yra daug erdvesnės 
nei siekia nepaprastai išplėtotos medijos. Tai geriau suprasime prisiminę, kad šiais 
laikais viskas yra ženklas: apranga, kūno formos, barų puošyba, architektūra, par- 
duotuvių vitrinos, automobiliai, pomėgiai — viskas yra sklidina informacijos. Mo- 
dernistai šiuos dalykus taip pat analizuoja galimo autentiškumo aspektu, pavyz- 
džiui, darydami prielaidą, kad tam tikro dydžio ir sudėjimo žmonės iš prigimties 
yra tam tikro svorio arba kad parduotuvių vitrinas galima sutvarkyti taip, kad pir- 
kėjams būtų patogu ir jie be vargo susirastų tai, ko ieško. Tačiau Baudrillard'as 
atmeta šiuos aiškinimus remdamasis tuo, kad modernistinės autentikos paieškos 
yra klaida, nes visi šie ženklai yra greičiau simuliacijos negu reprezentacijos. 

Tai sakydamas jis turi omenyje, kad, pavyzdžiui, šiuo metu kūno formą galima 
pasirinkti ir kūną kaip ženklą Žmonės gali kurti. Jei neužmiršime, kad žmogaus 
kūno formos yra plastiškos (pasitelkus dietas, mankštą, aprangą ir netgi chirurgi- 
ją), pasidaro aišku, koks lengvai formuojamas yra žmogaus kūnas. Modernistas į 
tai reaguotų dvejopai: arba smerktų maniją dėl kūno formų kaip nukreipiančią žmo- 
nes nuo jų „tikrojo“ pavidalo (kartu sukeliančią daug nerimo, ypač jaunoms mo- 
terims), arba suvoktų kaip netinkamos figūros turėjimą, kad būtų išsaugota „tik- 
roji“ sveikata (ir reikmė mažiau valgyti). Abiem atvejais modernistas apeliuotų į 
autentišką kūno formą, be deformacijų, sukeltų netinkamo modelių vaidmens ar- 
ba persirijėlių, kurie nepaiso specialistų informacijos apie dietų ir sveikatos ryšį. 

Bet Baudrillard'as sakytų, kad autentiškos kūno formos nėra bent jau dėl to, 
kad XX a. pabaigoje visi laikosi dietos (renkamės produktus iš visos jų gausy- 
bės); todėl, kad specialistai nesutaria, kaip susijusi sveikata ir kūno formos, ir to- 
dėl, kad pasirinkimų eroje kūno formas galima keisti. Vadinasi, yra tik galybė įvairių 

neautentiškų kūno formų, tik simuliacijos, kurios nereiškia nei „tikros“ /idealios 
kūno išvaizdos, nei nukrypimo nuo jo. Yra tiesiog ženklai, neturintys savo reikš- 
mės. Patikrinti šį teiginį galima paklausus, ką šiandien reiškia kūno forma? Ką, 
pavyzdžiui, reiškė laibumas 1995 metais? Grožį? Anoreksiją? Narcisizmą? Svei- 
katą? Apsėstumą? Kūno forma neteko savo galios reikšti. O kai taip atsitiko, ji 
tapo ženklu, kurį reikia suvokti, 0 ne interpretuoti. 

Baudrillard'as čia pakartoja griežtą konstruktyvistų požiūrį į ženklus: jeigu 
reiškiniai yra sukurti žmonių, jie yra simuliacijos, už kurių nėra jokios „tikrovės“. 
Tai paaiškina garsų Baudrillard'o teiginį, esą Disneilendas simboliškai nerepre- 
zentuoja tikrosios Amerikos, esančios kitapus pramogų centro (tipiškas moder- 
nistinis argumentas, jog Disney'us yra mitologinis Amerikos vertybių atstovas ir 
kad tokiu būdu lankytojai slapta paveikiami ideologijos, nors jiems rūpi pasilinks- 
minti). Priešingai, Disney'us padeda suprasti simuliaciją, apėmusią visą šiuolai- 
kinę Ameriką: viskas, kas susiję su Amerika, nuo pagrindinių gatvių mažuose mies- 
teliuose iki didmiesčių centruose įsikūrusių korporacijų biurų, yra netikra. Visa 
tai, tvirtina Baudrillard'as, yra Aiperrealybė, kai ženklai nenurodo nieko, išsky- 
rus save pačius. Jis žaviai pastebi: 


Disneilendas yra pateikiamas kaip fantazijos padarinys, siekiant įtikinti mus, kad 
visa kita yra realu, kai iš tikrųjų ir Los Andželas, ir visa Amerika jau nebėra tik- 
r1— jie priklauso hiperrealybei: ir simuliacijai. 

(Baudrillard, 1983b, p. 25) 


Postmodernybės eroje išnyko skirtumas tarp tikrovės ir netikrovės, tarp to, kas 
autentiška ir kas neautentiška, tarp to, kas tikra ir dirbtina: kai visa yra netikra, 
tikrumo nebegali būti. Taigi „istorinis“ miestas, kurortas „ant jūros kranto“ ir „links- 
mybių“ miestas, yra hiperrealūs, nes neturi jokio ryšio su už jų slypinčia tikrove. 
Jie yra pramanai, jų pačių simuliacijos neturi jokios autentikos. Todėl beprasmiška 
kartu su modernistu leistis ieškoti to, „kas tikra“, įsivaizduojant, kad tai galima 
rasti Tauerio kalėjimo bokšte, kadangi už šių ženklų nėra autentiškumo. Viskas, 
kas yra, yra šie neautentiški paminklai. Jie yra hiperrealūs, „sukurti pagal realy- 
bės modelį be realybės šaltinio“ (Baudrillard, 1988, p. 166). 

Šiame kontekste Baudrillard'as išreiškia giminingą mintį, kuri remiasi teiginiu, 
pirmą kartą XX a. ketvirtajame dešimtmetyje suformuluotu Walterio Benjamino 
(1970), kai jis galvojo apie „mechaninę meno reprodukciją“. Benjaminas tvirti- 
no, kad meno „aura“, kadaise suformuota meno unikalumo (yra vienui vieninte- 
lis Michelangelo „Dovydas“, Renesanso tapyba dažnai yra dalis pastatų puošybos), 
išnyko atsiradus kinui, spaudai, fotografijai ir radijui, nes jį imta reprodukuoti be 
pirminio konteksto, kuris jau prarastas. Baudrillard'as leidžiasi dar toliau, ir kad 
identifikuotų kopijos be originalo simbolius, sukuria „simuliakro“ terminą. Jeigu 

nusiperkate kompaktinę plokštelę, žodis originalas nieko nereiškia. Jeigu tai par- 
duodama kaip koncerto įrašas, žinote, kad tai buvo skrupulingai „atrinkta bei su- 
derinta“ ir „meistriškai padaryta“ studijose, kurios mažai ką turi bendra su tik- 
ruoju atlikimu. Tokia pat nesuvokiama yra ir originalaus filmo arba vaizdo įrašo 
idėja. Kokia prasmė simuliakrų laikais svarstyti apie tikrumą arba originalumą? 
Vadinasi, ten, kur „tai, kas tikra, yra panaikinta“ (Baudrillard, 1983a, p. 99), 
ženklas neturi turinio (yra įvykusi jos „implozija“). Tačiau dėl to neverta neri- 
mauti, nes visuomet reikia prisiminti postmodernistinį posakį, kad auditorija šiaip 
ar taip išardo informaciją. Prieš kurį laiką modernistai jaudinosi ir pyko dėl nami- 
sėdų, leidžiančių laiką prie televizorių, ir turistų, kurie apsilanko istorinėse vietose, 
nusifotografuoja, bet „visa tai atlikę“ taip 1r nesupranta „tikrų dalykų“. Tačiau 
taip nuvertinamas paprastų žmonių kūrybiškumas — juk TV žiūrovas uoliai per- 
junginėdamas kanalus, plepėdamas su bičiuliais, kalbėdamas telefonu arba šūkčio- 
damas reikšmingas ar nesvarbias pastabas 1š tikrųjų yra aktyvus, o kuo tik neuž- 
siima turistas! Jis vaikštinėja po Gamtos istorijos muziejų, svajoja, spėlioja, kodėl 
gidas jam primena jo brolį, planuoja, kur pietaus, šnekina merginas, mąsto, ar di- 
nozaurui yra skaudėję dantį... Turint omenyje tokį pasipriešinimą potencialiems 
ženklams, galime padaryti išvadą, jog postmoderni auditorija yra gerokai nutolu- 
si nuo „kultūros kvailelių“, kurių taip baiminasi modernistai, kadangi jie iš tiesų 
nieko nemato ir negirdi, o tiesiog suvokia reginius, kurie apibūdina dabartį. 


GIANNI VATTIMO 


Italų filosofas Gianni Vattimo (g. 1936) tvirtina, kad medijų plėtra buvo ypač svar- 
bus postmodernizmo pranašas (Vattimo, 1989). Trumpai tariant, staigus informaci- 
jos augimas čia, ten ir visur pakirto modernistų tikėjimą „tiesa“ ir „tikrove“. Vat- 
timo manymu, intelektinėje srityje Apšvietos epochos principams buvo mestas sėk- 
mas lygiai taip pat pakirto bet kokį prisirišimą prie vienintelio suvokimo būdo. 

Ir kairiosios, ir dešiniosios pakraipos modernistiniai teoretikai vis dejuoja dėl 
„masių visuomenės“: žmonės darosi panašūs į minią, kurią jungia vienodų pra- 
mogų ir propagandos dieta ir žiniasklaidos suformuota nuomonė. Šią pesimistinę 
viziją supranta su Frankfurto mokyklos marksistų darbais susipažinę skaitytojai, 
tačiau filmų, radijo ir galybės laikraščių poveikio galimybę bemaž taip pat įsi- 
vaizdavo ir tokie konservatyvūs kritikai kaip T. S. Eliotas, Frankas ir Oueenie Lea- 
vis (Swingewood, 1977). 

Vattimo, priešingai, įrodinėja, kad žiniasklaidos gausa sudarė tokias sąlygas 
reikštis skirtingoms grupėms, regionams ir valstybėms, kad auditorija negali ne- 
susidurti su pačiomis įvairiausiomis „realybėmis“ ir „požiūriais į įvykius bei prob- 

lemas“. Šiandien „visokios mažumos gauna mikrofoną“ (Vattimo, [1989] 1992, 
p. 5) skleisdamos požiūrius, kurie griauna sąvoką „tikra“. Taip gimsta laisvė, kadan- 
gi, pasak Vattimo, nebelieka tikėjimo realybe ir su juo susijusio įtikinėjimo ga- 
lios („privalote elgtis taip, nes taip yra teisinga“). Ar galite patikėti, kad yra dar 
kas nors, be kasdienės žiniasklaidos, kas pateiktų jums daugybę tarpusavyje kon- 
kuruojančių įvykių interpretacijų ir pasakytų, apie kokius įvykius verta mąstyti? 

Skirtybės atsiduria kiekvieno dėmesio centre, kai daugelis realybių (seksua- 
linių, religinių, kultūrinių, etninių, politinių ir estetinių) gauna progą pasireikšti 
radijo bangomis. Įvairiausių ženklų ataka taip supainioja ir sukrečia, kad, rodos, 
daugiau nebėra nieko tikra. Tačiau rezultatas yra iš tiesų išlaisvinantis ir visiškai 
postmodernus, o patirtis įgauna „svyravimo, dezorientacijos ir žaidimo bruožų“ 
(p. 59). Vattimo užbaigia visiškai panašia kaip Baudrillard'o išvada. Ženklų gau- 
sa paradoksaliai sunaikina ženklo galią reikšti palikdama žmonėms reginį be reikš- 
mės ir išlaisvindama iš tiesos. 


MARKAS POSTERIS 


Markas Posteris (g. 1942), amerikietis, Kalifornijos universiteto auklėtinis, 
Baudrillard'o mokinys ir vertėjas. Jis prisijungia prie teigiančių, kad nuo anks- 
tesnių visuomenių postmodernieji laikai skiriasi „informacijos pobūdžiu“ (Pos- 
ter, 1990). Mintis, kad esmingi pokyčiai kyla dėl informacijos srityje vykstančių 
permainų, yra ypač verta dėmesio, nes pratęsia Baudrillard'o teorijoje aptinka- 
mas temas ir pabrėžia postmodernybės naujoviškumą. 

Posteris tvirtina, kad informacinių technologijų plėtra, taigi ir elektroninė- 
mis priemonėmis perteikiama informacija, stipriai paveikė mūsų gyvenimą ir sa- 
vivoką, kadangi pakeitė „socialinių santykių tinklą“ (Poster, 1990, p. 8). Smul- 
kiau aiškindamas šį teiginį Posteris pasiūlo skirtingais „simbolinių mainų“ tipais 
grindžiamą kaitos modelį, turintį tris sudedamąsias dalis: 


e Sakytinių mainų era, kai bendraujama tiesiogiai. Gyvenimo būdas buvo sės- 
lus ir nesikeičiantis, asmuo buvo suaugęs su grupe, o ženklai atitiko šį nusi- 
stovėjusį gyvenimo būdą, simboliniais mainais išreikšdamas tai, kas jau Ži- 
noma ir bendruomenės priimta. 

e Rašytinių mainų era, kai ženklai turėjo reprezentuoti, o asmuo buvo supran- 
tamas kaip racionalus ir asmeniškai atsakingas. 

e Elektroninių ryšių era, kai ženklai reiškia informacines simuliacijas, iškeliant 
jų nereprezentacinį pobūdį. Čia asmuo yra „išcentruotas, išskaidytas ir frag- 
mentuotas nuolatinio netikrumo“ (p. 6), dalyvavimo „nuolatiniame daugybės 
tapatumų formavimosi procese“ (Poster, 1994, p. 174), kadangi skiriamasis 
laiko bruožas yra „žymiklių srautas“, o ne tam tikro objekto simboliai. 

Posterio teigimu, kadaise žmonės kalbėjo ir mąstė taip, kaip iš jų buvo laukiama, 
vėliau, sustiprėjus autonomiškumo jausmui, išplito aprašymas, ypač pasaulio įvykių 
aprašymas, o dar vėliau simuliacija sugriovė ankstesnius tikrumus. Nebepajėgda- 
mas tikėti tikrove anapus ženklų, savastis suskyla, praranda kryptį ir pajėgumą 
įžvelgti objektyvią tikrovę. Tačiau nepaisant minėto sutrikimo, Posteris tai suvo- 
kia kaip išsilaisvinimą, kadangi „reprezentavimo krizė“ (Poster, 1990, p. 14) ga- 
liausiai sukuria nieko nežyminčių ženklų perteklių ir išlaisvina Žmones iš „tie- 
sos“ tironijos. 

Tai, kad Posteris (2001) palaiko postmodernizmo priešinimąsi „tiesos reži- 
mams“, puikiai dera su jo entuziastingu naujųjų technologijų, ypač interneto, ver- 
tinimu. Jo požiūriu, „tinklo dalyviai“, galintys judėti be kliūčių ir kada panorėję, 
mūsų laikais užima vietą „piliečių“, kuriems teises — ir pareigas — kadais primes- 
davo nacionalinės valstybės, o remiantis jomis vakarietiškos vertybės buvo pri- 
metamos visam likusiam pasauliui. Pasak Posterio, Apšvietos amžiuje išpuoselė- 
tos piliečių teisės ir pareigos yra vaikams būdingas diskursas, kuriuo buvo grin- 
džiamas kolonializmas ir 1mperializmas. Dabar globalizacija griauna nacionali- 
nes valstybes, internetas žada tolesnį laisvėjimą, o pagrindinis šios laisvės ele- 
mentas yra piliečių teisių reikšmės mažėjimas. 


JEANAS-FRANCOIS LYOTARD'AS 


Čia kaip tik dera aptarti Jeano-Francgois Lyotard'o (1924-1998) teoriją, kadangi 
jam ypač rūpėjo parodyti, kaip postmodernūs pokyčiai sugriovė tiesos pretenzijas. 
Be to, Lyotard'as savo užduoties imasi sutelkdamas dėmesį į informacijos srityje 
vykstančias tendencijas ir įrodinėdamas, kad čia vykstantys pokyčiai žadina postmo- 
derniai kultūrai būdingą skeptišką požiūrį į tiesos pretenzijas. Lyotard'as aiškiai 
skiriasi nuo anksčiau aptartų trijų mąstytojų, kadangi 1š visiškai kito taško prieina 
prie labai panašių išvadų. Tai reiškia, Baudrillard'as, Vattimo ir Posteris pabrė- 
žia spartų ženklų gausėjimą (ypač medijose), o Lyotard'ą iš pat pradžių domina 
bendresni ir sykiu gilesni informacijos ir žinių vaidmens bei funkcijų pokyčiai. 
Šis prancūzų filosofas įrodinėja, kad žinios ir informacija esmingai kinta dviem 
tarpusavyje susijusiais aspektais. Pirma, vis dažniau jos yra gaminamos tik ten, 
kur galima pateisinti efektyvumu, arba, vartojant Lyotard'o terminus, kur vyrau- 
ja „performatyvumo principas“. Tai reiškia, kad informacija yra renkama, anali- 
zuojama ir generuojama tik tuomet, kai tai įmanoma pagrįsti naudingumo kriteri- 
jais. Tai galima suvokti kaip orientaciją į „sistemas“, nuo kurių priklauso Žinių 
turinys, orientaciją į „sistemos“ programą, reikalaujančią kurti informaciją/žinias 
tik tada, kai tai turi praktinę naudą. Šiuo atžvilgiu informacija/žinios įgauna į kom- 
piuterio veikimą panašių bruožų (ir, be to, kai tik įmanoma, paverčiama duome- 
nimis — atlikimo indikatoriais, — todėl ją lengvai galima įvertinti kiekybiškai ir 

nesunkiai įvertinti jos performatyvumą), reikia „optimizuoti santykius tarp įves- 
ties ir išvesties, kitais žodžiais tariant, performatyvumą“ (Lyotard, 1979, p. 11). 
Be to, kaip ir kitoms sistemoms, jam būdingas begalinis ciklas: žinių/informacijos 
reikia tam, kad galėtų veikti, o veikla lemia, kokia informacija/žinios bus sukurtos. 

Antra, Lyotard'as teigia — ir čia jo (tolimas) marksistinis pagrindas atsisklei- 
džia — kad žinios/informacija vis dažniau yra traktuojamos kaip prekė. Pritarda- 
mas temai, kuri kaip jau žinome, buvo svarbi Herberto Schillerio teorijoje, jis tvi1r- 
tina, kad informacija vis labiau tampa preke, paklūstančia rinkos dėsniams, le- 
miantiems jos performatyvumo vertinimus. 

Keletas šių dvejopų veiksnių sukeltų padarinių yra tokie milžiniški, kad ga- 
lima sakyti, jog nuo jų prasideda postmodernus būvis. Pirma, performatyvumo 
principas reiškia, kad informacija/žinios, kurių negalima pateisinti efektyvumu ir 
veiksmingumu, yra sumenkinamos arba netgi atmetamos. Pavyzdžiui, estetiką ir 
filosofiją nelengva pateisinti performatyvumu, o finansai ir vadyba yra paprastai 
apginami. Todėl pirmieji neišvengiamai nustumiami, o paskesnieji iškeliami, nors 
disciplinų viduje tyrimas sričių, kurias galima būtų apginti naudos požiūriu, bus 
traktuojamas palankiau negu kitų. Pavyzdžiui, socialinių mokslų tyrimai techno- 
logijų perkėlimo srityje turi praktinės reikšmės rinkai ir todėl yra laikomi verti 
gauti paramą iš tokių tyrimus finansuojančių institucijų kaip ESRC (Economic 
and Social Research Council - Ekonominių ir socialinių tyrimų taryba), kurių pa- 
skirtis — rūpintis, kad jų finansuojami tyrimai prisidėtų prie pramonės konkuren- 
cingumo. Priešingai, socialiniai mokslininkai, kuriuos domina egzotiški arba ne- 
praktiški (sprendžiant pagal performatyvumo kriterijus) dalykai, bus palikti nuo- 
šalyje. XX a. devintojo dešimtmečio pradžioje vyriausybės vadovas Normanas Teb- 
bitas, paprašytas paaiškinti, kuo remiantis menams, humanitariniams ir sociali- 
niams mokslams skirtos lėšos buvo paskirtos praktiškesnėms disciplinoms, atsa- 
kė taip: iš „žmonių, kurie rašo apie senovės Egipto rankraščius ir Aukštutinės Voltos 
slėnio gyventojų ikivedybinius papročius, pinigai buvo atimti ir atiduoti toms sri- 
tims, kurios naudingos pramonei“. 

Antra (tai modernizmo žlugimo ženklas) žinojimas išplinta už universitetų, 
kur tradiciškai buvo susiformavęs uždaras elito ratas ir kurio pašaukimas buvo 
tyrimo institutų (/Aink tanks) (Cockett, 1994), privačių korporacijų mokslinių ir 
eksperimentinių tyrimų skyriai bei lobistai, kurie generuoja ir naudoja informa- 
ciją/Žinias, siekdami efektyvumo ir įspūdingumo. Pavyzdžiui, dabar pasigirsta nuo- 
monių, kad Jungtinių Valstijų „korporacijų mokyklos“ yra tokios pat didelės ir 
svarbios kaip universitetai ir koledžai. Nesunku išvardyti pagrindinius dalyvius: 
Bello laboratorijos, IBM MTP padaliniai, šimtai IRT įdarbintų filosofijos dakta- 
rų. Daugeliui analitikų tai atrodo „labai panašu į universitetą“ — išskyrus faktą, 
kad čia vadovaujamasi kitokiais prioritetais 1r veiklos principais. 

Bet tai, kad darbuotojai vis lengviau pereina iš universitetų ir alternatyvių 
žinių/informacijos centrų, rodo vidinę aukšojo mokslo kaitą, siekiant atitikti per- 
formatyvumo kriterijus. Išanalizavę aukštojo mokslo pokyčius bet kurioje išsivys- 
čiusioje šalyje pastebėsime, kad vyksta tos pačios tendencijos: praktinės discipli- 
nos nepermaldaujamai užima pirmąsias pozicijas, o tos, kurioms sunku sukurti 
„performatyvumo rodiklius“ ir taip pagrįsti savo naudingumą, traukiasi. Per pas- 
kutinį dešimtmetį Didžiojoje Britanijoje populiariausios aukštojo mokslo discip- 
linos buvo verslas ir vadyba; kiekvienas Didžiosios Britanijos universitetas da- 
bar didžiuojasi finansuojama siauros specializacijos profesūra; vis dažniau uni- 
versitetai siūlo korporacijoms specialias studijų programas ir netgi pripažįsta in- 
dividualiai parengtus kursus; nuolatos daromas spaudimas studijas „labiau susie- 
ti“ su „realiu“ darbo pasauliu supažindinant studentus su „gebėjimais“ ir „un1- 
versaliais įgūdžiais“, kurie leistų jiems efektyviau dirbti. 

Lyotard'as šį teiginį išplečia susiedamas jį su visa švietimo sistema ir tvirti- 
na, kad švietimą dabar reguliuoja tokie kriterijai: „kaip tai padidins mano gali- 
mybes uždirbti?“ ir „kaip tai pagerins ekonominį konkurencingumą?“ Toks po- 
kytis būdingas ne tik mokykloms ir universitetams, bet keičia pačią švietimo ir 
išsilavinimo sampratą. Lyotard'o požiūriu, performatyvumo kriterijai reiškia, kad 
požiūrį, jog mokomasi tam tikrą gyvenimo tarpsnį, per kurį įgyjamas tam tikras 
žinojimas, turi pakeisti supratimas, jog mokomasi visą gyvenimą, kai tik to rei- 
kalauja karjera arba darbas. Lyotard'o (1993) žodžiais, „žinios daugiau nebebus 
perteikiamos en bloc, vienos ir visiems ... jos veikiau bus pateikiamos d /a carte 
suaugusiems, kurie arba jau dirba, arba tikisi patobulinti savo įgūdžius ir karje- 
ros galimybes“ (p. 49). Čia ortodoksiškai kartojama dabartinė švietimo politika, 
kurioje dominuoja sąvokos „„mokymasis visą gyvenimą“ ir „lankstumas“. 

Trečia, pakitusi švietimo samprata pamina nusistovėjusios tiesos galimybę, 
kadangi performatyvumas ir bet ko pavertimas preke skatina apibrėžti tiesą nau- 
dingumo požiūriu. Tiesa nėra neginčijama, ji nebėra universitetų siekis; tai, kas 
teisinga, apibrėžiama remiantis institucijai iškeltais praktiniais reikalavimais. Šis 
pokytis yra būdingas postmodernizmo bruožas. Pakeisti TIESĄ „daugeliu tiesų“ 
reiškia, kad nebėra jokių teisėtų pačios tiesos arbitrų. Tiesa, cituojant Lyotard'ą 
(1988), galiausiai tampa tik „kalbos režimo“ dalykas, tai, kas apibrėžiama termi- 
nais, kuriais apie tai kalbama. 

Šiuo atžvilgiu svarbiausia, kad buvo pasikėsinta į tradicinių universitetų (kurie 
buvo laikomi legitimuoto žinojimo šalininkai) ir intelektualų autoritetą (Bauman, 
1987). Pagal Lyotard'ą, intelektualai turi ambicingai siekti „universalių“ Žinių, 
nesvarbu, apie ką — apie žmoniją, liaudį, šviesuomenę, proletariatą ar dar ką nors. 
Vargu ar reikia sakyti, kad daugelis intelektualų priešinasi performatyvumo kri- 
terijais apibrėžiamai kompetencijai, tuos, kurie, įgydami žinias/informaciją, va- 
dovaujasi praktiniais interesais, niekindami kaip „paprasčiausius technikus“. Prie- 

šingai negu tie, kurie apsiriboja „Su operacija susijusiu įvesties/išvesties ... san- 
tykiu“ (Lyotard, 1993, p. 4), intelektualai paprastai siekia tirti, rašyti ir mokyti 
daug platesnę klientūrą. 

Tačiau kuo arčiau amžiaus pabaiga, tuo intelektualų pasiteisinimai atrodo tuš- 
tesni. Taip iš dalies yra todėl, kad trūksta išteklių, kurių skirstymas yra sunkus ir 
žeminantis užsiėmimas. Tačiau dar svarbesnės yra intelektualų raison d 'ėtre žlu- 
gimo pasekmės. Buvo atimtos intelektualų pretenzijos į privilegiją ieškoti tiesos. 
Buvusio komunisto Lyotard'o manymu marksizmas žlugo paaiškėjus tiesai apie 
gulagą ir dėl akivaizdžių ekonominių problemų. Marksizmo pretenzijos į abso- 
liučią tiesą nebeišlaiko jokio pasitikėjimo kaip ir kitų intelektualų pranašumas, 
nesvarbu kokioje - klasikos, istorijos, didžiosios literatūros — srityje. Šiandien tei- 
giniai, kad kuri nors disciplina, profesija arba tikslas yra pranašesni už kitus, daž- 
niausiai laikomi šališku teiginiu, išskirtinių teisių neturinčiu „kalbos režimu“. Kai 
Didžiosios Britanijos universitetuose ėmė plisti ir daugėti turizmo, ryšių su vI- 
suomene ir verslo administravimo studijų programos, į kitų sričių mokslininkų 
tvirtinimus, esą jų disciplinos vertingesnės, nes labiau priartina studentus prie tiesos, 
padeda geriau suprasti, ką reiškia „būti žmogumi“ arba yra nepalyginamai giles- 
nės, geriausiu atveju reaguojama su ironija, bet dažniau kaltinama naivumu ir sno- 
bizmu. 

Tvirtas pagrindas, kuriuo remdamiesi intelektualai menkino „technikus“, su- 
byrėjo — tą visi pripažįsta. Niekas, pažymi Lyotard'as, nesinaudoja Apšvietos ar- 
gumentais, esą kuo daugiau išsilavinusių Žmonių, tuo daugiau bus gerų piliečių — 
nors kažkada ši mintis buvo populiari. Istorija sugriovė šį teiginį: nūnai, pasak 
Lyotard'o (1993), „niekas nesitiki, kad mokant ... išugdomi labiau apsišvietę pi- 
liečiai“, išugdomi „tik profesionalai, kurie geriau dirba ... žinios yra profesiona- 
lumo požymis, teikiantis vilčių gauti geresnį atlyginimą“ (p. 6). 

Ketvirta, taikant performatyvumo kriterijus informacijai/žinioms, kinta išsi- 
lavinusio žmogaus samprata. Išsilavinimas ilgą laiką reiškė disponavimą tam tik- 
romis žiniomis; kompiuterizacijos laikais tai daugiau reiškia žinojimą, kaip ir kur 
rasti atitinkamą informaciją ir naudotis duomenų bankais, o ne informacijos įsimi- 
nimą. Postmoderniame amžiuje performatyvumas skelbia, kad išmanymas, „kaip 
naudotis terminalais“, svarbiau negu konkrečių žinių turėjimas. Todėl „mokėjimas 
naudotis kompiuterio klaviatūra“ ir „ieškoti informacijos“ tikrai pakeis įprastą žinių 
reikšmę (studentų nurodomi apibūdinimai patvirtina, kad šie ir kiti gebėjimai yra 
bent jau vienodai pripažįstami kaip ir ortodoksiški akademiniai laimėjimai), kai 
„duomenų bankai [darosi] rytdienos enciklopedija“ (Lyotard, 1993, p. 51). 

Be to, duomenų bankai ir mokėjimas jais naudotis toliau griauna tradicinio 
elito pretenzijas į tiesą. Jie reiškia „profesoriaus amžiaus pabaigą“, kadangi 
„perduodant pripažintas žinias profesorius gali ne daugiau nei atminties bankai“, 

(ten pat, p. 53) ir, tiesą sakant, atlieka tai ne taip lanksčiai ir produktyviai kaip 
darbuotojų komandos, kurių vis dažniau reikia darbo pasaulyje (šiuo atveju stu- 
dentai bus mokomi ir tokių „įgūdžių“ kaip „darbas grupėje“, „vadovavimas“ bei 
„problemų sprendimas“). 

Visa tai reiškia žinojimo/informacijos reliatyvizmą. Anot Lyotard'o, perfor- 
matyvumas, pavertimas preke ir akivaizdus „didžiųjų pasakojimų“ žlugimas lė- 
mė tai, kad buvo atsisakyta privilegijos sužinoti tiesą. Kai kuriems intelektualams 
dėl to gal ir apmaudu, bet Lyotard'as (1993), kaip ir atsidavę postmodernistai 
Baudrillard'as 1r Vattimo, mano, jog tai gali padėti išsilaisvinti, nes 


visuotinės idėjos išnykimas gali išlaisvinti mintį ir gyvenimą nuo visuotinių ma- 
nijų. Daugybė įvairių įsipareigojimų ir jų nepriklausomybė (jų nesuderinamumas) 
verčia ir vers tuos, kurie prisiima įsipareigojimus, ... būti lankstiems, pakantiems 
ir paslankiems. 

(Lyotard, 1993, p. 7) 


Tai pripažindami, vėl atsiduriame postmodernioje kultūroje. 


KRITINĖS PASTABOS 


Visi anksčiau aptarti mąstytojai yra nuoširdūs postmodernistai, įsitikinę, kad šiuo- 
laikinis gyvenimas pagrįstai gali būti vadinamas postmoderniu būviu. Mano bė- 
da yra ta, kad galiu sutikti su pastarąja diagnoze (tik nesutinku, kad tai yra naujo 
tipo visuomenės požymis), bet negaliu pritarti ankstesnei pozicijai, ir tai savo ruožtu 
keičia mano reakciją į postmodernaus būvio vaizdavimą. Postmodernūs mąstyto- 
jai apie informacinių pokyčių pobūdį bei padarinius tikrai gali pateikti įdomių įžval- 
gų. Nemanau, kad būtų rimta bandyti suprasti dabartinį pasaulį nesuvokiant žen- 
klo reikšmės ir ypatybių šiais laikais (Baudrillard'as), visai neatsižvelgiant į pa- 
kitusius ryšius (Posteris), nepripažįstant šiuolaikinės žiniasklaidos suformuotos 
skirtingų pasaulėžiūrų įvairovės (Vattimo) ir nekreipiant dėmesio į performaty- 
vumo kriterijų bei komodifikacijos svarbą informacijos sričiai (Lyotard'as). 

Vis dėlto reikia atmesti postmodernaus mąstymo pretenzijas paversti Žinoji- 
mą santykiniu ir tvirtinimą, kad tiesos nėra, o yra tik tiesos versijos (jų begaly- 
bė). Pirmiausia todėl, kad šis teiginys iš esmės prieštaringas, primenantis seną kre- 
tiečių paradoksą, kad „visi žmonės yra melagiai“. Kaip galima tikėti postmodernistų 
teiginiais, kai jie tvirtina, kad jokiais teiginiais negalima tikėti? Tai, kaip šiurkštokai 
sako Ernestas Gellneris (1992), tėra „„metapaistalai“ (p. 41), požiūris, kad anapus 
analitinių „diskursų“ nėra tiesos. 

Postmoderniam mąstymui galima priešpastatyti realybės principą, jog anapus 
įsivaizdavimų egzistuoja realus empirinis pasaulis (Norris, 1990). Ta nereiškia, 


264 9 SKYRIUS 


kad TIESA yra tenai. Žinoma, ji turi prigyti, įsigalėti kalboje, bet tai nesugriau- 
na fakto, kad tiesa yra daugiau nei kalbos žaidimas. Be to, tikrosios tiesos gal 
taip ir nesuvoksime, tačiau galime išplėtoti argumentus ir tikrovę atspindinčias 
versijas, pateikdami įtikinamesnius įrodymus ir naudodami geresnius argumenta- 
vimo būdus, savo tiriamuose dalykuose griežčiau taikydami mokslo žinias ir 1š- 
gryninę patikimesnę metodologiją. Priešingu atveju religinio fanatiko atskleista 
„tiesa“ turi būti prilyginama nešališko mokslininko atrastai tiesai (Gellner, 1992), 
o tokio reliatyvizmo padariniai gali būti katastrofiški (Gibbs, 2000). 

Būtent nuolat akcentuojamas reliatyvizmas Baudrillard'o aiškinimus dažnai 
paverčia visiška kvailybe. Be abejo, jis teisus, kai vertina Žinių gaminimą ir pri- 
mena mums, kad vienintelė tikrovė, su kuria dauguma mūsų susiduriame, yra žen- 
klų, tarkime, įvykių Bosnijoje, Kosove ar Kašmyre, konstravimas. Tačiau toliau 
įrodinėdamas, kad naujienos yra tik simuliacijos ir nieko daugiau, jis iki absurdo 
viską perdeda ir smarkiai iškreipia. Absurdiška, nes akivaizdu, kad visos naujie- 
nos, vertos būti vadinamos naujienomis, netgi netiksliai vaizduodamos pasaulio 
įvykius išlaiko reprezentuojamąjį pobūdį, ir tai liudija palyginimas su alternaty- 
viais tų pačių klausimų ir įvykių Žinių pateikimais bei supratimas, kad empirinė 
tikrovė, į kurią reaguoja renkantys žinias, iš tiesų egzistuoja. Be abejo, būtina iš- 
laikyti principą, kad naujausi pranešimai yra arba gali būti reprezentuojantys, kad 
galima tvirtai, o gal ir skeptiškai, vertinti vienus naujienų siužetus kaip tiksles- 
nius, teisingesnius palyginti su kitais, pavyzdžiui BBC naujienų tarnybos patei- 
kiamą informaciją palyginti su Serbijos agresorių pateikiama versija. Imdamiesi 
šio lyginamojo tyrimo mes taip pat suprantame, kad reikia vadovautis adekvatu- 
mo principu - teisingus pavaizdavimus atskirti nuo ne tokių teisingų — tai, kas 
paneigia postmodernistų tvirtinimą, jog yra arba „tiesa“, arba begalybė „tiesų“. 

Dar svarbiau nei principas, jog naujienų pateikimas yra reprezentuojamojo 
pobūdžio, yra tai, kad žiniose pranešama apie empirinę tikrovę. Gal tai padaroma 
ir ne per geriausiai, bet jeigu neprisiminsime, kad yra realus pasaulis, galiausiai 
atsidursime Baudrillard'o pozicijoje (1991), kai prieš prasidedant susišaudymams 
jis tvirtino, kad Persijos įlankos karas (1991) niekada nevyko, nes viskas buvę 
žiniasklaidos simuliacija, arba, įvykiams pasibaigus, paprasčiausia branduolinio 
karo žaidimo simuliacija (Baudrillard, 1992, p. 93-94). 

Tuo jokiu būdu nenorima paneigti, kad Persijos įlankos karą beveik visas pa- 
saulis suvokė kaip informacinį įvykį, nei kad jis buvęs išsamiausiai nušviečiamas 
karas per visą karų istoriją, nei kad dauguma žiniasklaidos pateikiamos informa- 
cijos buvo iš esmės šališka ir netgi propagandinė (Mowlana ir kt., 1992). Priešingai, 
kaip tik dėl to, kad naujienos apie Persijos įlankos karą buvo suvokiamos kaip 
turinčios trūkumų, mes galime kalbėti apie galimybę gaminti reprezentacines ži- 
nias ir apie galimybę išskirti atskirus pateikiamos informacijos tipus, kad patiki- 

mas žinias būtų galima atskirti nuo mažiau patikimų. Tai nuopelnas tokių žurna- 
listų, kaip Hugo Youngas (1992), kuris karo metu įspėjo savo skaitytojus saugo- 
tis „tiesos iliuzijos“, siūlomos „viską parodančios televizijos“ reportažų. Primin- 
damas skaitytojams faktą, kad „niekas neturėtų manyti, jog tai, ką jie sužino iš 
bet kurios žiniasklaidos priemonės yra tikra tiesa“, jis pamini svarbiausią dalyką: 
„mums patikėta operuoti „pusiau tiesomis“ ir reikalaujama, kad mes, žurnalistai, 
turime iš paskutiniųjų šito laikytis.“ Reportažus reikia vertinti skeptiškai, bet tai 
turi versti mus juo ryžtingiau siekti gauti patikimą informaciją. Iš dalies tai pa- 
tvirtino informacija — entuziastingai apie „simuliacijas“ kalbėjęs Baudrillard'as 
pamiršo, bet žiniasklaida išplatino, kad „per patį žudynių įkarštį... galėjo būti už- 
mušta arba sužeista beveik 100 000 irakiečių ... po Hirosimos nepralenktas aukų 
skaičius“ (Flint, 1992). 

Prieš autentiškumo paieškas nukreipta Baudrillard'o kritika yra patraukli „vir- 
tualios realybės“ technologijų, galinčių tiksliai simuliuoti tokius patyrimus kaip 
skrydis lėktuvu, amžiuje ir tokioje visuomenėje, kaip Anglija, kur paveldo pra- 
monė ryžtingai rekonstruoja istorinius kraštovaizdžius. Bet ir vėl problemų kelia 
Baudrillard'o nesuvaldomas reliatyvizmas, kuris atsisako išskirti skirtingus auten- 
tiškumo laipsnius. Siūlymas tai padaryti nereiškia, jog yra tam tikra ašis, tam tik- 
ras amžinai autentiškas dalykas — tai reiškia įrodinėjimą, kad kritiškai išanaliza- 
vus galima išskirti reiškinius ir nustatyti, kuris jų labiau autentiškas (Webster, 2000). 

Galiausiai Baudrillard'o teiginys, kad mums yra likę tik „reginiai“, kuriuos 
reikia suvokti, bet ne interpretuoti, dar kartą atspindi jo panieką empiriniams fak- 
tams. Nepaneigiama, kad dabartiniame pasaulyje esame priklausomi nuo galybės 
greitai kintančių ženklų, bet nėra jokio rimto pagrindo manyti, kad tai panaikina 
reikšmę. Tiksliai interpretuoti ženklus yra nepaprastai sunku, bet tai ne priežastis 
teigti, kad dėl to, jog interpretacija yra kintama, pati interpretacija nieko nereiš- 
kia. Žmonės dar nėra ženklo įbauginta, žiopsanti „tylinčioji dauguma“, kaip įsi- 
vaizduoja Baudrillard'as. 

Markas Posteris kartoja daugelį Baudrillard'o minčių, todėl beveik tokius pat 
kontrargumentus galima pateikti ir jam. Be to, galima atkreipti dėmesį į jo istori- 
nės analizės ypatumus. Posterio trijų dėmenų istorija —- žodinis, rašytinis ir elek- 
troninis bendravimas — yra giliai technologiškai deterministinė, ir jai galima pa- 
teikti įprastą priekaištą, jog ji nesiskaito su istorija (Calhoun, 1993). 

Gianni Vattimo, žinoma, teisingai atkreipia dėmesį į tai, kad plintant medi- 
joms gali kilti multiperspektyvizmas. Televizijos į mūsų namus atneštos kitų kul- 
tūrų, o taip pat mūsų pačių visuomenės patirtys (Meyrowitz, 1985) gali trikdyti 
ir mesti iššūkį. Tačiau daugybė empirinių faktų turėtų atskleisti žymius tokio per- 
spektyvizmo apribojimus, kadangi aiškiai matyti, kad kai kurios perspektyvos yra 
iškeliamos labiau nei kitos (Tunstall, 1977). Sakyti, kad Holivudas dominuoja pa- 

saulio kine, kad Amerikos televizija užima daug vietos daugelio kitų šalių televi- 
zijos programose arba kad roko muzika iš esmės atsirado Londone, Los Andžele 
ir Niujorke, nereiškia, kad yra ignoruojami alternatyvūs požiūriai. Priešingai, ki- 
tos kultūros yra pastebimos ir netgi suteikiama galimybė joms pasireikšti — imki- 
me, pavyzdžiui, repo muziką arba urbanistinius filmus, kurie parodo gyvenimą 
etninių mažumų akimis. 

Tačiau pripažinti, kad medijų plėtra atvėrė kitokius suvokimo būdus, kurie 
taip pat proporcingai plėtėsi, jokiu būdu nereiškia pritarimo nuomonei, kad jie 
atskleidžia „„daugialypę tikrovę“. Priešingai, kaip ne kartą akivaizdžiai įrodė Her- 
bertas Schilleris ir kiti mokslininkai, kokie požiūriai atskleidžiami priklausomai 
nuo ideologinių ir ekonominių apribojimų. Tai reiškia, kad kai kurios kultūros, 
nors gali pasireikšti, bet yra sumodeliuojamos 1r paprastai žiniasklaidos korpora- 
cijoms atitinkamu ir priimtinu būdu „įpakuojamos“, o užvis svarbiausia, turi būti 
tinkamos parduoti — arba turi būti taip padarytos — todėl galimybės, tarkime, ki- 
nams ar ukrainiečiams gauti daug eterio laiko, kad galėtų atskleisti savo suvoki- 
mo ypatumus, yra ribotos. 

Esminis prieštaravimas Vattimo, kaip ir kitų postmodernių autorių teiginiams, 
yra tas, kad jo aiškinimui stinga empirinės analizės, kuri įvertintų medijų sukurtą 
tikrovę. Jis yra įsitikinęs, esą medijų perteklius lėmė tai, kad įtraukiamos kai ku- 
ios „alternatyvios tikrovės“. Tačiau analizė privalo nesitenkinti šia nuvalkiota tiesa 
ir pademonstruoti požiūrių įvairovę (bei pastebimus apribojimus tam, kas paten- 
ka į medijas) taip pat ir skirtingą šių požiūrių vaizdavimą. Žinoma, tai reikalauja 
ryžtingos ir galios analizės, kurią kažkodėl postmodernieji mąstytojai visiškai ig- 
noruoja (nors kaip ritualą kartoja, kad galia yra visur). 

Šis trūkumas pastebimas ir Lyotard'o teorijoje, tačiau jo performatyvumo kri- 
terijų įtakos ir informacijos/žinių pavertimo preke aiškinimas yra įdomus ir daug 
pasakantis. Performatyvumo ir bet ko pavertimo preke įtaką nesunku įžiūrėti ga- 
lybėje įvairiausių sričių: leidyboje, kur vyrauja „kaip“ ir „kas nors labai populia- 
raus ir įspūdingo“; televizijoje, kur lemiamas sėkmės kriterijus yra „reitingai“, 
kadangi jie teikia pajamas už reklamą; mokslinėje tiriamojoje ir eksperimentinė- 
je veikloje, kur investuotojai ieško „paklausių perkamų“ sprendimų, o mokslininkai 
yra priversti pasirašyti autorinių teisių atsisakymus ir kur „intelektinė nuosavy- 
bė“ yra ginama pateikus patentą. Svarbiausia, ko gero, kad Lyotard'as iš naujo 
atkreipia dėmesį į švietimo sritį, žinoma, į svarbiausią, bet dažnai sumenkinamą 
„informacinės visuomenės“ elementą, kad parodytų, kaip braunasi performatyvu- 
mo kriterijai 1r kaip didėja vertelgiškumas (Robins ir Webster, 1989). 

Pagrindinė Lyotard'o problema, kad iš viso to jis daro išvadą, jog visos Ži- 
nios neteko patikimumo ir kad belieka džiaugtis išsilaisvinus 1š tiesos „tironijos“. 
Šis įžūlus nesivaržymas, atrodo, nekreipia dėmesio į galią ir interesus, kurie lė- 


INFORMACIJA, POSTMODERNIZMAS IR POSTMODERNYBĖ 267 


mė ir tebelemia performatyvumo ir vertelgiškumo plitimą. Maža to, jeigu reikėtų 
įvardyti galios bei interesų procesus ir institucijas, tektų apibūdinti tikrovę, ku- 
rioje slypi bent jau alternatyvių organizavimo būdų galimybė: „yra, kaip yra, bet 
juk galime padaryti ir kitaip“. Trumpai tariant, tai būtų ne kas kita, kaip Apšvie- 
tos epochos idealo — kitokio, geresnio gyvenimo būdo paieškų — puoselėjimas. 


POSTMODERNUS BŪVIS 


Mano kritinės pastabos postmodernizmo idėjų adresu nereiškia, kad neigiu tikro- 
vę, kurią būtų galima pavadinti postmoderniu būviu. Nemanau, kad esama kokių 
nors svarių įrodymų, jog nebeliko reikšmės, juo labiau išplitusio tikrovės neigi- 
mo (peržiūrėjus kasmetines British Social Attitudes apžvalgas kyla abejonių dėl 
postmodernistiško entuziazmo visur atrasti kitokybę), bet galima pripažinti, kad 
hedonistiškas, egocentriškas (galbūt netgi decentruotas) elgesys, skeptiškas po- 
žiūris į pretenzijas rasti „galutinę tiesą“, skepsis ir priešiškumas „ekspertų bei spe- 
cialistų“ atžvilgiu, žavėjimasis naujovėmis, malonumais bei polinkis ironizuoti, 
imituoti ir dirbtinumas yra akivaizdūs ženklai to, ką galima laikyti postmodernaus 
gyvenimo būdu. 

Zygmuntas Baumanas (g. 1925) nuo XX a. devintojo dešimtmečio pabaigos 
paskelbė puikią seriją studijų apie postmodernią visuomenę. Nors empirinių duo- 
menų surinko nedaug, jo dabartinės visuomenės analizė yra įžvalgi. Baumanas 
vaizduoja modernybę kaip laiką, kuriam būdinga tvarkos ieškojimas, siekimas vi- 
suomenės stabilumo ir kontrolės, prižiūrimos nacionalinių valstybių, kurios rūpi- 
nasi savo piliečiais, kaip laiką, kai buvo pasitikima planavimu ir įsivaizduojama, 
kad ieškant geriausių tvarkymosi būdų patikimiausia kliautis protu. Postmodernybė, 
priešingai, sukelia nestabilumą ir nesaugumą, valstybės atsitraukia, triumfuoja glo- 
bali rinka, kuri skatina pasirinkimo laisvę, bet nesirūpina žmonėmis, nuogąstau- 
jančiais dėl savo ateities, didėja nepasitikėjimas protu, o ypač - ekspertais, kurie 
skelbiasi galį pateikti protingiausius sprendimus, kontrolę pakeičia valstybė, var- 
totojiškos ideologijos „pagundos“ ir Žmonių gyvenimo neužtikrintumas ir dvipras- 
miškumas (Bauman, 1997). 

Baumanas postmodernybę sieja su kapitalizmu, gal net redukuoja į kapitaliz- 
mą. Šis triukšmingas neoliberalizmas, kurį nuo saito paleido žlungantis kapita- 
lizmas ir spartėjanti globalizacija, yra pagrindinis postmodernizmui būdingo var- 
totojiško ir lankstaus gyvenimo stiliaus elementas. Baumanas aiškiai nepasako, 
kaip kapitalizmas yra susijęs su postmodernybe, bet pripažindamas rinkos reikš- 
mę, nutolsta nuo postmodernių mąstytojų, pavyzdžiui, nuo Baudrillard'o, kuris 
postmodernizmą vaizduoja kaip lūžį, atotrūkį nuo visko, kas buvo anksčiau. Yra 
ir dar drąsiau už Baumaną įrodinėjančių, kad postmodernus būvis, kuriame mes 

dabar gyvename, yra ilgai trukusių kapitalistinių santykių raidos rezultatas. Tai 
reiškia, kad stropūs mokslininkai gali išskirti esminius bruožus, kurie padeda pa- 
aiškinti postmodernizmui priskiriamus pokyčius. 

Kai kurie iš tų mąstytojų nesiryžta apibūdinti istorinių postmodernaus būvio 
priežasčių. Pavyzdžiui, Fredricas Jamesonas (1991) kalba apie postmodernizmą 
tik kaip apie „vėlyvojo kapitalizmo kultūros logiką“. Anot Jamesono, realistinė 
kultūra siejosi su rinkos kapitalizmu, modernistinė kultūra (pavyzdžiui, siurrea- 
lizmas) atitiko monopolistinį kapitalizmą, o dabar postmodernizmas yra kultūra, 
kuri turi daugiausia bendrumų su vartotojų kapitalizmu. Panašią analizę pateikiantys 
Scottas Lashas ir Johnas Urry (1987) įrodinėja, kad kylanti „tarnautojų klasė“, 
kurią sudaro išsilavinę, siekiantys karjeros paslankūs individualistai, beveik ne- 
siejantys savęs su „bendruomene“ ir „tradicija“, daug kuo artima postmoderniai 
gyvensenai. 

Davidas Harvey (1989b) nedvejodamas nurodo tvirtesnes priežastines sąsa- 
jas. Jo požiūriu, postmodernizmo ypatybes lemia pakitęs kapitalistinis kaupimas. 
Tiesiai sakant, lankstumas, kurį mes siejame su dabartiniu kapitalizmu — dirban- 
čiųjų gebėjimas prisitaikyti, bendrovių pajėgumas diegti naujoves, kaitos spartėji- 
mas — skatina postmodernią kultūrą. Anot Harvey'aus, pokarinė fordizmo era siūlė 
standartizuotus gaminius, pagamintus standartizuotais būdais; šiandien dominuojan- 
tis pofordizmas leidžia rinktis, siūlo įvairovę ir kitokią, krizių nepažįstančią ekono- 
minę sistemą, susiduriančią su naujomis aplinkybėmis (mikroelektroninės techno- 
logijos, pasaulinio masto konkurencija, globalizacija) ir energingai ieškančią spren- 
dimų taikant „lanksčios gamybos“ ir nuo jos neatsiejamo „lankstaus vartojimo“ 
principus. Postmodernizmas yra šių tendencijų padarinys; kaip rašo Harvey: 


palyginti nekintanti fordistinio modernizmo estetika užleido kelią visokiems ju- 
dėjimams, nestabilumui ir trumpalaikėms kitoniškumą, trumpalaikiškumą, reginį, 
madą ir kultūros formų pavertimo preke aukštinančioms postmodernizmo esteti- 
kos savybėms. 

(Harvey, 1989b, p. 156) 


Kitais žodžiais tariant, postmodernizmas atitinka perėjimą iš fordizmo į pofor- 
dizmą, apie kuriuos kalbėjome ankstesniame skyriuje. 

Įdomu, kad Danielis Bellas, pasirinkęs kitą išeities tašką nei Davidas Har- 
vey, taip pat postmodernų būvį, bent jau iš dalies, aiškina „kaip pačios kapitalis- 
tinės ekonomikos sistemos veikimo“ padarinį (Bell, 1976; 37). Bellas teigia, kad 
būtent kapitalizmo gebėjimas sukurti ir išlaikyti masinį vartojimą, pasiūlyti žmo- 
nėms automobilių, madų, TV ir visa kita atvedė prie hedonistinės kultūros, kuri 
malonumus, momentinį pasitenkinimą ir potyrius vertina labiau nei prasmę. XX a. 
aštuntojo dešimtmečio viduryje tai dar nebuvo vadinama postmodernizmu, bet jam 

prilygo (Bell, 1990) ir, paradoksalu, nesiderino su sveika nuovoka grįsta ir efek- 
tyvumo siekiančia vertybių sistema, labiausiai prisidėjusia prie stulbinančios ka- 
pitalizmo sėkmės. 

Man šie postmodernaus būvio aiškinimai atrodo įtikinami. Savo argumentus 
jie grindžia tikslia istorine analize ir gausiais empiriniais faktais. Bet stiprus post- 
modernistinis teoretikas visa tai — Harvey'aus postmodernaus būvio kaip vidinės 
kapitalistinių veiksnių logikos nulemto rezultato, interpretaciją, Bello iš aiškios 
modernistinės nuostatos kylantį požiūrį, esą postmodernumas yra mažesnę vertę 
turinti kultūra negu tai, kas buvo anksčiau — gali atmesti, kaip pretenzingus „di- 
džiuosius pasakojimus“. 

Postmodernistui šie aiškinimai yra nepriimtini todėl, kad tiesa įžvelgiama ten, 
kur jos negalima rasti. Pavyzdžiui, Harvey tvirtina galįs įžvelgti po postmodernios 
kultūros paviršiumi slypinčią lemiamą ekonominę tikrovę. Taip Harvey išreiškia 
požiūrį, kuris, atrodo, kyla iš autoriaus ištikimybės marksizmo principams ir ku- 
ris jo analizuojamus postmodernius dalykus priskiria „kultūriniam dopingui“, ka- 
dangi jie aiškiai neatskleidžia slaptų kapitalizmo jėgų. Postmodernistui Harvey'aus 
aiškinimas yra tik vienas iš daugelio, tik viena iš begalės galimų interpretacijų — 
ir gana kenksminga (Morris, 1992). 

Nė viena šių analizių nėra nekritikuotina, ne tik ta, kurioje nurodyti trūku- 
mai, klaidos ir netgi autorių prietarai. Pavyzdžiui, Davidas Harvey pats pripažin- 
tų, kad jo knygai galėjo būti naudingas feminizmas, jei tik jis būtų jį tiksliau ir 
jautriau supratęs (Massey, 1991). Tačiau tarp kritikos vertės pripažinimo iki post- 
modernybės dogmos, kad viskas yra tik interpretacija, reikia atlikti nemalonų šuolį — 
tikrovės analizę. Nesunku sutikti, kad kiekvienas aiškinimas yra dalinis arba 
šališkas, bet jo negalima atmesti — arba laikyti tik „aiškinimu“ — kadangi būtina 
įrodyti, kad įvairūs aiškinimai yra daugiau ar mažiau šališki arba daliniai. Kitaip 
sakant, reikia prisiminti nepagrįstą postmodernaus reliatyvizmo aukštinimą, ku- 
ris, neigdamas visas pretenzijas į tiesą, griauna ir postmodernizmo teiginius. 


PABAIGA 


Pasauliui, kuriame gyvename, apibūdinti terminas postmodernybė yra geras. Kaita, 
nepastovumas, skepticizmas ir polinkis ironizuoti, santykių nepastovumo akcen- 
tavimas — tai keletas skiriamųjų mūsų laikmečio bruožų. Žymiausias postmo- 
dernybės sociologas Zygmuntas Baumanas nušviečia pagrindinius šiuolaikinio bū- 
vio elementus, pirmiausia nuolatinį netikrumą, kilusį iš galimybių pertekliaus, nuo- 
latinio poreikio rinktis, pradedant plaukų spalva, baigiant klausimu, ar palaikyti 
Amnesty International. Postmodernybė kaip būvis leidžia geriau suprasti, kiek daug 
apribojimų buvo pašalinta iš mūsų gyvenimo, palyginti su tuo, kiek daug jų buvo 

primetama mūsų protėviams, ir išryškina nerimą keliantį būtinumą rinktis, kaip 
gyventi dabar, nors pasirinkimo pagrindas yra sutrupėjęs. Savo ruožtu Baumano 
dėmesys „pagundoms“ atkreipia dėmesį į ypatingą rinkodaros, reklamos reikšmę — 
į galybę medijų ir su jomis susijusių vaizdinių, kurie yra būtini nusilpus ankstes- 
nei kontrolės sistemai. Ženklo ir reikšmės, simuliacijos ir neautentiškumo, infor- 
macijai ir žinioms taikomų performatyvumo kriterijų, transformuojamosios galios 
išryškinimas ir elektroninėmis priemonėmis perduodamos informacijos svarbos 
pripažinimas padeda geriau suprasti „informacijos revoliuciją“. 

Vis dėlto labai abejotina, ar „mes įžengiame į tikrai naują istorinę konfigūra- 
ciją“ (Crook ir kt., 1992, p. 1). Daugelis postmodernaus būvio bruožų - priešin- 
gai, yra aiškintini vykstančių, o gal net stiprėjančių tendencijų, kurias įvardijo ir 
aiškino modernistai mąstytojai Herbertas Schilleris, Jūrgenas Habermasas, Anthony 
Giddensas ir Davidas Harvey. Kaip ir poindustrinė teorija, postmodernizmas skelbia 
informacijos viršenybę ir kartu iš esmės kitokios visuomenės atsiradimą. Kaip ir 
poindustrializmo atveju, deklaracija taip ir nepatvirtinama empirine ir teorine 
analize. 


10 Pabaiga 
Ar yra informacinė visuomenė? 


Šios knygos tikslas buvo išnagrinėti, kokia reikšmė XX a. pabaigoje tenka infor- 
macijai. Kėlėme klausimą, kaip ir kodėl ties antrojo tūkstantmečio slenksčiu in- 
formaciją imta suvokti kaip neabejotinai būdingiausią mūsų laikų ypatybę. Pir- 
miausia atkreipiau dėmesį į tai, kad teoretikai vieningai sutaria, jog informacija 
šiuolaikiniame gyvenime lemia bemaž viską: pripažįsta ne tik tai, kad cirkuliuoja 
kur kas daugiau informacijos negu kada nors anksčiau, bet ir tai, kad beveik vi- 
sose veiklos srityse — nuo verslo sandorių ir laisvalaikio praleidimo būdų iki val- 
džios veiksmų — ji vaidina pagrindinį ir strateginį vaidmenį. 

Tačiau išskyrus šiuos pastebėjimus, toliau nuomonės apie informaciją išsis- 
kiria. Niekas neabejoja, kad informacijos yra daugiau ir kad pastaruoju metu jos 
įtaka yra sustiprėjusi, tačiau dėl kitų dalykų kyla ginčai ir nesutarimai. Suprasda- 
mas tai, pabandžiau paaiškinti, kas vyksta informacijos srityje ir kodėl būtent taip 
viskas klostosi, o sykiu aiškiai parodyti skirtingų sampratų pagrindus, tuo pat metu 
lygindamas juos su turimais empiriniais duomenimis bei vienus su kitais ir su tais 
kritiškais vertinimais, su kuriais galėjau susipažinti. 

Nepaisant to, kad informacinės visuomenės sąvoka plačiai vartojama socia- 
liniuose moksluose ir už jų ribų, manau, kad ji nėra pagrįsta. Tai nereiškia, kad ji 
visiškai nieko neverta. Sąvokos yra mąstymo instrumentai, padedantys organizuoti 
suvokimo būdus. Jos gali padėti mums aiškiai ir tiksliai mąstyti. Dalis mąstymo 
yra kritika atžvilgiu to, ką pasitelkiame norėdami geriau suprasti. O dalis šios kri- 
tikos gali būti sąvokų, nuo kurių pradėjome, atsisakymas pirmenybę atiduodant 
tikslesniems terminams. Informacinės visuomenės sąvoka naudinga tiek, kiek ji 
tiko (pasak Davido Lyono, sekant Philipu Abramsu, 1982) kaip „probleminė“, „ru- 
dimentinė reiškinių organizacija, teikianti problemų tyrimams“ (Abrams, in Lyon, 
1988, p. 8). Sąvoka padėjo mokslininkams sutelkti dėmesį ir suregistruoti daugy- 
bę įvairių reiškinių, pradedant poslinkiais užimtumo struktūroje, naujomis medi- 

jomis, skaitmeninėmis formomis ir baigiant pokyčiais aukštajame moksle. Nepai- 
sant to, informacinės visuomenės sąvoka turi ydų, ypač prisimenant tvirtinimą, 
kad ji nusako naujo tipo visuomenės atsiradimą. Esu įsitikinęs, kad norint suprasti 
šiandieninį pasaulį labai svarbu sutelkti dėmesį į informacijos tendencijas, nors 
informacinės visuomenės modeliai čia mažai kuo gali pagelbėti. 

Tikriausiai ši knyga vertinga tuo, kad joje išsamiai išdėstytos ir įvertintos įvai- 
rios „informacinės visuomenės teorijos“. Dažnai komentarai apie „informacijos 
amžių“ pradedami nuo naivaus ir savaime suprantamu laikomo teiginio: įvykusi 
„informacinių technologijų revoliucija“ sukelia ir toliau kels svarbius socialinius 
pokyčius, štai padariniai, kurių galima tikėtis ir kurie galbūt jau pasireiškė. Kal- 
bama įsitikinusiai ir laikantis tikslios linijinės logikos — naujosios technologijos 
sukelia socialinius pokyčius, — kad beveik gaila sakyti, jog aiškinantis, kur veda 
informacinės tendencijos, technologijos ir kitokios naujovės, pasirinktas iš esmės 
klaidingas išeities taškas. Socialinės teorijos indėlio pripažinimas bent jau leidžia 
išvengti technologinio determinizmo, kuris labai dažnai dominuoja svarstant šiuos 
klausimus (nors, kaip toliau performuluoju, kai kuriems socialiniams mokslinin- 
kams nežymus - o kartais ir ne toks jau nežymus - technologinis determinizmas 
ir toliau išlieka būdingas). 

Vis dėlto manau, kad supratimą apie informacijos svarbą šiuolaikiniame gy- 
venime pagilina pažintis su tokiais autoriais, kaip Herbertas Schilleris ir Antho- 
ny Giddensas, Manuelis Castellsas ir Zygmuntas Baumanas. Argi nežadina min- 
čių, pavyzdžiui, Danielio Bello argumentai, kad būtent užimtumo paslaugų srity- 
je plėtra turėjo didžiausią poveikį „poindustrinėms visuomenėms“. Argi nedaro 
įspūdžio Giddenso teiginys, esą nūdienių „informacinių visuomenių“ ištakų rei- 
kia ieškoti priežiūroje, kurią skatina nacionalinių valstybių poreikiai. Nejaugi ga- 
lima negirdėti Herberto Schillerio teiginio, kad informacijos sprogimą pokario me- 
tais iš esmės nulėmė nesulaikomai besiplėtojantis korporacinis kapitalizmas? Ar- 
gi nejaudina ir neprovokuoja Jūrgeno Habermaso baiminimasis dėl nykstančios 
„Viešosios srities“, kuri yra tokia svarbi deramam demokratiniam valdymui ir kur 
informacijos kokybė yra it deguonis, būtinas jos dalyvių sveikatai ir gerovei? Ar 
galima nepripažinti teoretikų, kalbančių apie perėjimą nuo fordistinių socialinės 
bei ekonominės organizacijos formų prie pofordistinių, informacijos sampratos 
aktualumo? Kaip gali neintriguoti sunkiai suprantami Jeano Baudrillard'o mįs- 
lingi pastebėjimai apie ženklus, kurie yra simuliacijos, arba Jeano-Francois Lyo- 
tard'o įvardytas „performatyvumo principas“, kuriuo remiasi informacijos gami- 
nimas ir taikymas „postmodernybės“ eroje? O susidūrus su šitokio kalibro teore- 
tikais ir jų teorijomis neįmanoma nepadaryti išvados, kad dauguma diskusijų apie 
„informacijos amžių“ yra beviltiškai nemokšiškos. 

Žinoma, būtų nesąžininga užbaigti mintimi, kad stengiausi tik supažindinti 
skaitytojus su įvairiomis informacinių tendencijų interpretacijomis. Tie, kurie per- 
skaitė šią knygą, turėjo gana greitai suprasti, kad vieni autoriai man atrodo įtiki- 
namesni už kitus. Stengiausi tai parodyti ir paaiškinti, kodėl jaučiu jiems didesnį 
prielankumą. Nepaisant to, daugelis pirmojo „Informacinės visuomenės teorijų“ 
leidimo kritikų išreiškė nusivylimą, kad neišryškinau savo paties požiūrio į in- 
formaciją. Dėl šios priežasties toliau šiame skyriuje bendrais bruožais nusakysiu 
savo poziciją. 

Stengiantis suprasti informacijos sritį ir jos svarbą dabartiniais laikais, pir- 
miausia reikėtų pasidomėti Herberto Schillerio, Jūrgeno Habermaso ir Anthony'i0 
Giddenso idėjomis ir tyrimais, taip pat ir tais gausiais darbais, kuriems įtakos tu- 
rėjo jų iškeltos temos. Tai nėmaž nereiškia, kad Danielio Bello, arba Jeano Baud- 
rillard'o, arba Marko Posterio bei kitų mokslininkų indėlis yra nežymus, ne toks 
vertingas. Priešingai, analizuodamas jų teorijas bandžiau nurodyti ir įvertinti po- 
zityvius jų bruožus, taip pat pažymėti mano pastebėtus trūkumus. Tikrai, Manue- 
lio Castellso trilogija „Informacijos amžius“ man atrodo esanti vienintelė labiausiai 
įtikinama šiandieninio pasaulio analizė, nors autoriaus konceptualus požiūris man 
kelia abejonių. 

Yra dvi pagrindinės priežastys, kodėl atiduodu pirmenybę vieniems, o ne ki- 
tiems teoretikams. Pirmoji susijusi su tuo, kiek šie požiūriai paaiškina, kas gi iš 
tikrųjų vyksta pasaulyje, ir kaip gerai jų teiginius patvirtina empiriniai duome- 
nys. Apskritai Herberto Schillerio (kurio tekstuose teorija yra aiškiai ir naudin- 
gai susieta su esminiais pokyčiais) ir Jūrgeno Habermaso kritinė teorija, taip pat 
Anthony 'i0o Giddenso istorinė sociologija man atrodo įtikinamesnės negu poin- 
dustrializmo 1r postmodernizmo šalininkų. Matyt nereikia aiškinti, kad mano prie- 
lankumas jiems nereiškia nei kad pritariu visiems jų skelbiamiems dalykams, nei 
kad Schillerio, Habermaso ir Giddenso nuomonės dėl ryškiausių informacinės srities 
ypatybių visiškai sutampa. Skaitytojai tikriausiai supranta, kad Schilleris, akcen- 
tuojantis kapitalizmo primestus reikalavimus, skiriasi nuo Habermaso, kurį do- 
mina demokratiniams debatams būtinos sąlygos, 1r kad abu jie skiriasi nuo Gid- 
denso, atskleidžiančio, kokiais būdais, pirmiausia savo kariniu ir pilietišku aspek- 
tais, valstybė daro įtaką informacijos rinkimui bei naudojimui. 

Vis dėlto skirtingi šių mąstytojų požiūriai sutampa vienu labai svarbiu aspektu, 
kuris atskiria juos nuo kitų, mano manymu mažiau padedančių suprasti ir paaiš- 
kinti informacijos vaidmenį dabartiniame gyvenime, teorijų. Kalbu apie antrą mano 
prielankumą paaiškinančią priežastį. Ir Schilleris, ir Habermasas, ir Giddensas iš 
tiesų laikosi tokios pat nuomonės, kad gyvenimo informatizaciją turėtume suprasti 
kaip procesą, kuris neabejotinai vyko keletą šimtmečių, bet tikrai sustiprėjo XIX 

amžiuje, kai susiformavo ir plėtojosi industrinis kapitalizmas ir konsoliduodavo- 
si nacionalinė valstybė, ir ypač sustiprėjo XX a. pabaigoje, kai globalizacija ir 
besiplečiančios tarptautinės organizacijos į pasaulinę rinką įtraukė lig tol nelies- 
tas sritis — smarkiai nutolusias geografiniu požiūriu bei asmeninio gyvenimo sritis. 

Tai reiškia, kad šie mokslininkai mano, jog informaciniai pokyčiai aiškintini 
istorinės praeities ir to/ydumo, arba nepertraukiamumo, požiūriais. Dėl to jų aiš- 
kinimuose į pirmą vietą iškeliami reiškiniai, kurie, laikui bėgant, suformavo ir patys 
savo ruožtu rėmėsi informacijos modeliais ir procesais, kad esant nepastovioms 
ir atsitiktinėms aplinkybėms užtikrintų, kiek tai įmanoma, esamų socialinių for- 
mų išlikimą. Pavyzdžiui, Herberto Schillerio darbuose kartojasi tvirtinimas, esą 
informacijos sritis ir dabartinis jos pavidalas iš esmės yra nulemtas kapitalizmo: 
korporacijų, rinkos dėsnių viršenybės 1r nevienodų galių. Tie, kurie teigia, kad 
„viešoji sritis“ silpsta dėl bet ko pavertimo preke ir rinkos dėsnių brovimosi į vi- 
sas gyvenimo sritis, iš tiesų teigia, kad plintant klaidingai informacijai, dezinfor- 
macijai, informacinėms pramoginėms laidoms — informacija naudojama visais pa- 
vidalais. Šie teoretikai „informacinį sprogimą“ supranta kaip sudedamąją kapita- 
lo didėjimo pakilimų ir nuosmukių istorijos dalį 

Giddensas informaciją traktuoja jos plėtrą siedamas su nacionalinių valsty- 
bių formavimosi kontekstu ir su tokiais istoriniais modernybės modeliais kaip karo 
supramoninimas ir piliečių teisių bei pareigų didėjimas. Panašius dalykus akcen- 
tuoja ir reguliavimo mokyklos teoretikai. Jie informacijos srityje vykstančias ten- 
dencijas aiškina kaip būtinybę ir rezultatą, nulemtą brandžiam kapitalizmui bū- 
dingų recesijos ir restruktūrizacijos, kurias sukelia grėsmės ir galimybės, sieja- 
mos su globalizacijos plitimu. 

Įsidėmėtina, kad tie, kurie pabrėžia istorinį tolydumą, neįrodinėja, jog nie- 
kas nepakito. Priešingai: pats informatizacijos faktas liudija, kad jiems svarbu su- 
prasti įvykusius pokyčius, kurie dar aukščiau iškelia informaciją. Vis dėlto jie tikrai 
atmeta bet kokius teiginius, esą „informacijos revoliucija“ viską, kas buvo ligi 
tol, apvertė aukštyn kojom ir reiškia iš esmės kitokią nei buvusioji socialinę san- 
tvarką. Priešingai, imdamiesi aiškinti informatizaciją, šie autoriai teigia, kad tai 
visų pirma yra nusistovėjusių ir tebesitęsiančių santykių išraiška ir rezultatas. Šių 
autorių įsitikinimu, veiksniai, kuriuos jie išskyrė kaip skatinančius informatiza- 
ciją, tebevyrauja ir mums artėjant prie antrojo tūkstantmečio. 

Kodėl mintis apie informatizaciją, kylanti iš įsitvirtinusių jėgų tolydumo, man 
atrodo tinkamesnė, pasidaro aiškiau, kai sugretiname ją su tokių autorių, kaip Da- 
nielis Bellas, Larry Hirschhornas, Gianni Vattimo ir Markas Posteris, teiginiais. 
Ir čia, nepaisant ryškių nuomonių bei požiūrių skirtumų, pritarima teiginiui, esą 
kaita yra pirmesnė už tolydumą. Kaita laikoma tokia svarbi, kad nuolat minima, 
jog atsiradimo nauja visuomenės, nuo kurios prasideda sistemos lūžis ir atotrūkis 

nuo visko, kas buvo. Šie autoriai vartoja įvairius terminus, nuo „informacinės vi- 
suomenės“ iki „poindustrinės visuomenės“, „postmodernizmo“ 1r „lanksčios spe- 
cializacijos“. 

Žinoma, nė vienam šių teoretikų nestinga istorinės vaizduotės, tačiau anali- 
zuodami jie nuolatos pabrėžia „informacinės visuomenės“ naujumą, išskirdami 
ir atskirdami šį faktą nuo visko, kas buvo anksčiau. Knygoje aš bandžiau atskleisti, 
kad šią mintį sunku pagrįsti, 17 dėstydamas savo argumentus nejučia vis atsigręž- 
davau į tuos, kurie įrodinėja tolydumo pirmenybę. 

Galima būtų paprieštarauti, kad ginčas dėl tolydumo ir kaitos yra klaidingai 
suprantamas ir netgi nenaudingas. Neteisinga manyti, kad jis reiškia būtinybę rinktis 
vieną iš dviejų — arba tolydumas, arba kaita. Pragmatikas visiškai pagrįstai tvir- 
tintų, kad dabartis — tai ir vieno, ir kito samplaika. Bet galima suprasti susierzini- 
mą tų, kurie trokšta išsiaiškinti, kaip iš tikrųjų pasaulis veikia, ir mano, kad yra 
apgaulinga leistis į ginčą —- tolydumas ar kaita. Iš dalies pritardamas šiai laikyse- 
nai, pirmenybę suteikčiau analizei, o ne ginčams dėl to, kas tarp socialinių moks- 
lininkų jau sklando kaip anekdotas. 

Vis dėlto net ir pragmatiko galima paklausti, kas — tolydumas ar kaita - yra 
svarbesnis veiksnys. Nuo tokio klausimo negalima lengvai išsisukti ir nereikėtų 
išsisukinėti. Man atrodo, kad į jį galima atsakyti tik palyginus ir įvertinus teorijas 
bei įtikinamesnius empirinius duomenis. Šioje knygoje iš dalies bandžiau tai pada- 
ryti, ir būtent tai mane verčia palankiau vertinti tolydumą, o ne kaitą. Vis dėlto 
yra mažų mažiausiai dar dvi priežastys, paaiškinančios, kodėl reikia abejoti tei- 
giniu, kad informacijos amžius yra kažkas nauja. Čia slypi dabarties sureikšmini- 
mo pinklės, nuomonė, esą laikai, kuriais gyvename, yra iš esmės kitokie negu pra- 
ėjusieji. Tam tikru mastu tai, žinoma, yra akivaizdi tiesa: visos istorinės aplinky- 
bės yra unikalios. Bet tolimesnė perspektyva slopina entuziazmą dėl dabarties, 
nes šis entuziazmas nesunkiai gali nuvesti prie perdėto naujumo akcentavimo. An- 
tra, tvirtinimas, kad informacinė visuomenė — tai nauja era, reikalauja pritarimo 
ir verčia pripažinti, kad dabartis yra būtent tokia. Teiginys, kad įžengėme į naują 
visuomenę, puikia dera su požiūriu, jog galime nieko nedaryti, kad vyktų poky- 
čiai, vadinasi, turime prisitaikyti prie tikrovės, ją priimti. Aiškinimai, kurie re- 
miasi istorija ir akcentuoja tolydumą, priešingai, gali atkreipti dėmesį į tai, kaip 
iš praeities radosi dabartis ir kad ją sukūrė žmonės, taigi gali ir perkurti. 

Manau, kad geriausias būdas suprasti informacinėje srityje vykstančias ten- 
dencijas — rasti jų vietą istorijoje ir susieti su kapitalizmo raidos įtampomis. Šiuo 
atveju istorija tikrai turi reikšmės, ir niekas nesako, kad šiuolaikinis kapitalizmas 
yra toks, koks buvo visada. Šiandieninis informacinis kapitalizmas labai skiriasi 
nuo korporacinio kapitalizmo, kuris įsitvirtino XX a. pradžioje, kaip ir šis skyrė- 
si nuo XIX a. antrai pusei būdingo /aissez-faire. Adekvačiai paaiškinti dabartinį 

kapitalizmą galima tik išvardijus savybes, iš kurių ryškiausios — kaip niekada stam- 
bių tarptautinių korporacijų egzistavimas, labai sustiprėjusi konkurencija pasau- 
liniu mastu (ir kartu kapitalizmo atžvilgiu paspartėjęs kaitos tempas), santykinai 
sumažėjęs valstybių suverenumas ir, užvis svarbiausia, globalizacija. Globaliza- 
cija, kuri yra nepaprastai sudėtingas reiškinys, iš tiesų didžia dalimi formuoja pa- 
saulį taip, kad šis būtų vis panašesnis į vakarietišką. Visa tai tikrai vykusiai už- 
čiuopė ir įdomiai perteikė New York Times apžvalgininkas Thomas Friedmanas 
knygoje The Lexus and the Olive Tree, 1999 („Lexus ir alyvmedis“). Friedmanas 
sako tiesiai: „žaidimas yra tik vienas“, o jame kol kas pajėgiausias ir labiausiai 
patyręs žaidėjas — Jungtinės Amerikos Valstijos. Situacija šiek tiek primena Ti- 
gerį Woodsą ir 2000 metų golfo sezoną: netgi stipriems ir patyrusiems varžovams 
buvo iškilęs tik toks klausimas — kas bus antras. Dabartinėje eroje „dominuoja 
Amerikos galia, Amerikos kultūra, Amerikos doleris 11 Amerikos karinis jūrų lai- 
vynas“ (p. xiv), ir todėl, kad globalizacija išreiškia JAV, kaip pirmaujančios ka- 
pitalistinės valstybės, triumfą — tam tikras vienodėjimas yra neišvengiamas. Vie- 
nodėjimas reiškia, kad visas kitas pasaulis turi taikytis prie amerikietiškumo. Pa- 
sak Friedmano, globalizacija reiškia ėjimą „nuo mėsainių prie kompiuterių ir pe- 
liuko Mikio“ (p. 9). 

Norėčiau pabrėžti, kad tai sakydamas nedarau prielaidos, jog vienodėdamas, 
prisitaikydamas prie vakarietiškų standartų pasaulis darosi stabilesnis. Priešingai, 
kita svarbi globalizacijos savybė yra stiprėjanti konkurencija, kadangi tarp kadaise 
atskirų sričių atsirado ryšiai, o tai sukelia netikrumo bei nežinios jausmą, ir spar- 
tina pačią kaitą (Soros, 1998; Greider, 1997). Tomas Friedmanas yra tokios pat 
nuomonės. Pagrindinė šios knygos mintis nukreipta į įtampą, kuri kyla tarp dina- 
miško, nuolat kintančio ir nestabilaus pasaulio, kuriame kasdien randasi nauji pro- 
duktai ir procesai (Lexus) ir žmogui būdingo pastovumo, šaknų ir bendrumo po- 
reikio (alyvmedis). Anot Friedmano, ateitis priklauso Lexus. 

Labiausiai norėčiau pabrėžti, kad globalizacija visų pirma išreiškia vadina- 
mosios „verslo civilizacijos“ triumfą. Žodžiu, kad pasaulis, kad ir koks yra įvai- 
rus buvo supaprastintas vadovaujantis tokiais principais: 


e svarbiausias kriterijus - mokumas, nuo kurio priklauso aprūpinimas prekė- 
mis ir paslaugomis; 
aprūpinimas turi remtis privačiais, 0 ne visuomeniniais ištekliais; 
rinkos kriterijai — t. y. pelningumas ir nuostolingumas — yra svarbiausias veiks- 
nys, lemiantis naudingiausią pasirinkimą; 

e konkurencija - o ne reguliavimas — yra laikoma tinkamiausių ekonomikos rei- 
kalų tvarkymo bei organizavimo mechanizmu; 

e veiklos pavertimas preke — kai santykiai apibrėžiami verte; 

e pirmenybė teikiama privačiai nuosavybei, o ne valstybės turtui; 
e samdomas darbas yra pagrindinis darbo organizavimo mechanizmas. 


Žinoma, tai yra to, kas vyksta gyvenime, idealizacijos, bet nenuginčijama, kad 
šie principai, ypač pastaraisiais dešimtmečiais, paplito po visą pasaulį. 

Viso to priežastys yra sudėtingos, ir iki pat šių dienų tebesipriešinama jų pli- 
timui, bet man atrodo, kad mes esame spartaus „verslo civilizacijos“ įsitvirtini- 
mo liudininkai. Galima būtų pabrėžti, kad šis procesas yra ir intensyvus, ir eks- 
tensyvus. Intensyvus ta prasme, kad rinkos praktikos įsibrovė į privataus gyveni- 
mo sritis, kurios ligi tol netgi ir Vakaruose buvo neliečiamos. Turiu omenyje, pa- 
vyzdžiui, vaikų auginimą (galybė žaislų ir jaunimui skirtų televizijos programų), 
kasdienių maisto produktų pasiūlą (vos ne kiekvienas šiandien pasikliauja preky- 
bos centrais, nors dar visai neseniai daugelis šeimų bent jau didžiąja dalimi maisto 
produktais apsirūpindavo savo soduose ir nuomojamuose žemės sklypuose 
augindami daržoves ir veisdami gyvulius), ir nykimą tokių veiklos rūšių, kaip siu- 
vimas ir mezgimas (Seabrook, 1952b). 

Kalbant apie ekstensyvumą, kaip pavyzdį galime pateikti globalizacijos pli- 
timą, procesą, kuris kolonizavo daugybę anksčiau buvusių savarankiškų kraštų. 
Akivaizdus, nors ir nepakankamai vertinamas pavyzdys yra valstiečių pašalini- 
mas iš daugybės žemės kampelių. Nors jie tebesudaro pasaulio gyventojų daugu- 
mą — 1900 metais devyni iš dešimties žmonių pasaulyje buvo valstiečiai (Pon- 
ting, 1999, p. 13), - jau gyvena sunaikinimo išvakarėse (Worsley, 1984). Didžiau- 
siems tų laikų valstietiškiems kraštams — Kinijai ir Rusijai - nebegalima taikyti 
šių terminų, o Europoje valstietija faktiškai yra išnykusi. Priežastis paprasta: vals- 
tietija nejaučia simpatijos rinkos civilizacijai. Valstiečiai iš prigimties yra sava- 
rankiški, jie skeptiškai Žiūri į naująsias technologijas, priešinasi samdomam dar- 
bu: ir yra nutolę nuo rinkos struktūrų. Todėl jų gyvenimo būdą silpnino tai, ką 
Kevinas Robinsas ir aš vadiname žemės „įtraukimu“ į verslo sritį, turėdami ome- 
nyje įjungimą į versle nusistovėjusias praktikas, kurios seniau buvo anapus ver- 
slo (Robins ir Webster, 1999). 

Jeigu tai skaitydamas kas nors pajustų nostalgiją ikikapitalistinio triumfo lai- 
kams, leiskite man atkreipti dėmesį į keletą dalykų. Pirma, rinkos mechanizmų 
skverbimasis nebūtinai reiškia, kad tai yra sunkus išmėginimas vartotojams. Prie- 
šingai, tie, kurie turi pinigų, dėl maisto ir drabužių labiau linkę pasikliauti par- 
duotuve negu nuobodžiai kuistis namuose ir visą amžių vilkėti netinkamais ir ne- 
madingais rūbais. Maža to, netgi varganas gyvenimas kapitalizme, palyginti su 
daugelio valstiečių gyvenimu, kelia pavydą dėl gyvenimo standartų. Antra, vals- 
tietija buvo griaunama įvairiais būdais. Ko gero, rimtesnius padarinius nei prie- 
spauda ir turto netekimas sukėlė rinkos trauka, siūlanti permainas ir galimybes, 

kurioms valstietiška gyvensena niekada negalėtų prilygti. Galiausiai nebūtų gali- 
ma kalbėti apie kapitalizmo sėkmę nepripažįstant jo pagrindinio varžovo — ko- 
munizmo žlugimo. Politiškai susikompromitavęs komunizmas taip pat žlugo, ne- 
pajėgdamas būti lygiaverčiu varžovu Vakarų dinamiškumui. Visa tai yra svarbios 
išlygos bet kokiam aiškinimui, kuris galėtų būti suprantamas kaip apgailestavi- 
mas dėl verslo civilizacijos pergalės. Kad ir kaip būtų, tenka sutikti, kad kapita- 
lizmas nugalėjo, ir pasaulis buvo įtrauktas į jo orbitą, į jo organizavimo būdus. 

Taip pat norėčiau pabrėžti, kad ši sėkmė - kuri buvo pavadinta „neoliberaliu 
konsensu“, akcentuojant jį kaip pamatinį visų šiuolaikinio pasaulio valdžių prin- 
cipą — nereiškia jokio grįžimo į ankstesnį kapitalizmą. Juolab kad globalizacija 
paneigė galimybę grįžti į XIX a. /aissez-faire laikus. Verslo civilizacija 1š dalies 
yra pažįstama, ją būtų galima atpažinti XIX a. laisvojoje prekyboje, bet dabar yra 
kitokios aplinkybės. Iš jų labiausiai išsiskiria globalios korporacijos, kurios įn1r- 
tingai rungtyniauja tarpusavyje, išstumdamos smulkųjį verslą. Šių dienų kapita- 
lizme dominuoja milžiniškos korporacijos — tokios kaip Genera! Motors, Shell, 
Matsushita ir Siemens — galinčios tyrimams ir plėtrai skirti kvapą gniaužiančius 
biudžetus (dažnai viršijančius milijardą dolerių per metus), tarptautinę įtaką ir pa- 
saulines rinkodaros kampanijas. Be to, globalų kapitalizmą šiandien jungia pa- 
saulio finansų rinkos, kurių prekyba viršija tris milijardus dolerių per dieną ir kurių 
padariniai yra tokių milžiniškų nacionaline ekonomika grįstų valstybių kaip Ru- 
sija, Malaizija, Meksika ir Ispanija perversmai paskutiniame XX a. dešimtmety- 
je. Nūdienis kapitalizmas yra pasiekęs globalų mastą įvairiais aspektais, ką liudi- 
ja tokios tendencijos ir praktikos, kaip produktų pasaulinė rinkodara, tarptautinis 
darbo pasidalijimas ir globalių prekinių ženklų kūrimas. 

Stengdamasis pabrėžti naujus dabartinės eros bruožus manau, kad labai svarbu 
suprasti, jog jos yra seniai egzistuojančių principų konsolidavimas ir tąsa. Šių dienų 
globali ekonomika reiškia kapitalistinių elgesi0 būdų plitimą ir augimą —- pažvel- 
kime į vis dažniau naudojamus rinkos mechanizmus, į privatų, o ne valstybinį ap- 
rūpinimą, į pelningumą, tapusį organizacijų raison d Zžtre, samdomą darbą ir moku- 
mą, lemiantį prekių ir paslaugų pasiūlą. Trumpai tariant, „globali tinklo visuo- 
menė“ reiškia senų kapitalizmo principų tąsą — jei kam labiau patinka, virsmą. 
Krishanas Kumaras (1995) daro išvadą, kad informacijos sprogimas 


iš esmės nepakeitė pramoninių visuomenių organizavimo būdo nė jų vystymosi 
krypties. Pelno, galios ir kontrolės imperatyvai tebedominuoja kaip per visą anks- 
tesnę kapitalistinio industrializmo istoriją. Skiriasi tik jų taikymo mastas ir inten- 
syvumas, 0 ne pačių principų pokyčiai. 

(Kumar, 1995, p. 154) 

Herberto Schillerio teorija, dažnai pašiepiama kaip stokojanti rafinuotumo, man 
atrodo, iš esmės atskleidžia kapitalizmo triumfo reikšmę informacijos sričiai. Ji 
taip pat primena, kad būtų naudinga apversti įprastus klausimus (pavyzdžiui, kaip 
informacijos revoliucija veikia mus). Paklausus, „ką mes darome su informaci- 
ja?“, dėmesio centras perkeliamas į globalizuotam kapitalizmui būdingą reklamos, 
IRT, korporatyvaus planavimo ir efektyvios rinkodaros poreikį. 

Esu įsitikinęs, kad geriausiai informatizaciją suprasti galėtume sutelkę dėmesį 
į istorinę kapitalizmo raidą, bet nesu įsitikinęs, kad to pakanka. Įvairiose knygos 
vietose aš atkreipdavau dėmesį į teorines žinias ir jų vaidmenį dabartiniame gy- 
venime. Retai informacinės visuomenės teoretikų aptariamos teorinės žinios ma- 
žai kuo susijusios, o gal išvis neturi nieko bendra su IRT, su parduodama infor- 
macija, užimtumo pokyčiais ar informacijos srautais (nors akivaizdu, kad visi šie 
veiksniai daro įtaką teorinėms žinioms). Vis dėlto jas galima laikyti viena iš da- 
bartį išskiriančių ypatybių. Danielis Bellas pirmas pradėjo vartoti šį terminą, ta- 
čiau nelabai skyrė jam dėmesio, pirmenybę teikdamas kiekybiniams kriterijams, 
tokiems kaip daugėjimas Žmonių, turinčių aukštąjį išsilavinimą ir dirbančių MTP 
srityje. Teorinės Žinios, kurios yra abstrakčios, apibendrinamos ir susistemintos, 
galėtų būti nesunkiai pripažįstamos mokslo ir technologijų dalykuose, bet Nico 
Stehras (1994) gana sėkmingai įrodo, kad šis terminas dažniau vartojamas šian- 
dienio gyvenimo ypatumo reikšme. Anthony'io Giddenso aptariama refleksyvio- 
ji modernizacija akcentuoja šį abstraktų 1r apibendrintą žinojimą asmens ir visuo- 
menės plotmėje, kadangi jis yra svarbiausias priimant sprendimus, įvertinant ri- 
ziką ir kontroliuojant savo likimus. Be to, teorinės žinios yra labai svarbi dabar- 
tinių socialinių santykių dalis. Tai nereiškia pritarimo teiginiams, esą gyvename 
informacinėje visuomenėje (nors tai galėtų būti įrodinėjama, manau, daug veiks- 
mingiau negu vertinant IRT naudojimo apimtis), nes Giddensas nori pasakyti, kad 
teorinių žinių ištakos glūdi pačioje modernybėje — tai, ką atneša mūsų dabartinė 
„brandi modernybė“, yra gilias šaknis turinčio proceso suintensyvėjimas. Žino- 
ma, teorinių Žinių samprata gali kelti daug klausimų, bet tai, kas mus skiria nuo 
mūsų protėvių, pirmiausia, matyt, yra bendrosios Žinios, įgalinančios mus veikti 
savo pačių likimus. Todėl, manyčiau, mes galime įvertinti informaciją susiedami 
ją su dabartinio kapitalizmo raidos kontekstu ir pripažindami, kad refleksyvioji 
modernizacija ir nuo jos neatsiejamos teorinės žinios leidžia valdyti savo likimus 
kaip niekada ligi šiol nėra buvę. 

Tai galima sulyginti su paplitusia nuomone, kad yra informacinė visuomenė 
ir deterministiniais naujo amžiaus aiškinimais. Jie yra labiau rafinuoti nei šiurkš- 
tus technologinis determinizmas, būdingas technokratams (naujųjų technologijų 
entuziastams) Alvinui Toffleriui (1990), Nicholasui Negropontei (1995) ir Micha- 

eliui Dertouzosui (1997). Vis dėlto aiškinimuose apie „antrąjį pramoninį padali- 
jimą“ (Piore ir Sabbel), „naują informacijos pobūdį“ (Poster) arba „informacinį 
raidos pobūdį“ (Castells) juntama stipri požeminė technologinio determinizmo sro- 
vė. Be to, kaip prieš kelerius metus labai aiškiai parodė Krishanas Kumaras (1978), 
už Danielio Bello poindustrializmo sąvokos slypi panašus, gal tik daug rafinuo- 
tesnis, deterministinis kaitos aiškinimas, šįkart pasitelkęs slaptą „racionalizaci- 
jos“ ranką, kuri, žinoma, labiausiai pasireiškia taikant tobulesnes technologijas, 
bet kurią taip pat parodo rafinuotesnių ir įmantresnių organizacinių technikų kū- 
rimas. Ankstesniuose skyriuose aš stengiausi išryškinti suvokimo būdą teoretikų, 
kurie, nors iš pirmo žvilgsnio atrodo skirtingi, laikosi tam tikrų bendrų principų. 
Jie tvirtina, kad esame informacinės visuomenės atsiradimo liudininkai, ir iš bendrų 
principų sąrašo pirmenybę teikia technologiniam (o Bello atveju techniniam) de- 
terminizmui. 

Pakartosiu du pagrindinius šio požiūrio trūkumus: jis iškart išskiria techno- 
logiją/techniką kaip kaitos primum mobile (tai pernelyg didelis supaprastinimas), 
tačiau tuo pat metu daro prielaidą, kad technologija/technika yra šalia vertybių ir 
įsitikinimų. Nemanau, kad tokio suvokimo klaidingumą sunku įrodyti, bet jis ir 
toliau daro įtaką informacinių pokyčių analizei. Svarbiausia, man atrodo, kad šis 
požiūris klaidingai traktuoja socialinę kaitą, kadangi desocializuoja pagrindinius 
jos elementus griežtai atskirdamas technologiją/techniką nuo socialinio pasaulio 
(kuriame yra vertybės ir įsitikinimai) tik tam, kad pakartotų, jog autonomiškas 
veiksnys yra slaptas, pokyčius sukeliantis mechanizmas. Nenuostabu, kad tie, kurie 
įsivaizduoja dramatišką, bet asocialią „informacijos technologijų revoliuciją“ ir/ 
arba radikalius techninio efektyvumo pokyčius, nesunkiai įsitikina, kad dėl jų da- 
romo poveikio gimsta visiškai nauja visuomenės forma. 

Antrame skyriuje įrodinėjau, kad kalbant apie pastaraisiais metais atsiradu- 
sią (arba beatsirandančią) „informacinę visuomenę“, remiamasi techniniam de- 
terminizmui derančiais kriterijais. Keista, kad „informacinę visuomenę“ stengia- 
masi atpažinti atsižvelgiant į reiškinius, tariamai apibūdinančius naują santvarką. 
Tai gali būti informacinės technologijos, ekonominė informacijos vertė, informa- 
cinių profesijų daugėjimas, informacinių tinklų plitimas arba tiesiog staigus žen- 
klų ir reikšmių augimas (kurių dėl to nereikia skaičiuoti). Sąvokos „informacinė 
visuomenė“ šalininkai vienus arba kitus šiuos rodiklius išreiškia skaičiais ir pas- 
kui, neieškodami pagrindimo, teigia, kad šie kiekybiškai išreiškiami elementai by- 
loja kokybinės transformacijos rezultatą — „informacinę visuomenę“. 

Toliau analizuojant, kaip jie apibrėžia pačią informaciją, dažniausiai susidu- 
riama Su panašiu principu: daroma prielaida, kad informaciją galima įvertinti ir 
išreikšti kiekybiškai, galima atskirti nuo jos turinio — tai tiek ar tiek bitų, arba 

tokia „kaina“, arba tiek „ženklų“ (nors, kaip iškalbingai primena mums Theodo- 
re Roszakas (1986), daugumai žmonių svarbiausia yra informacijos turinys - tai, 
ką ji reiškia). Taigi laikydamiesi nesemantinio informacijos apibrėžimo, pagal kurį 
lengviau vertinti kiekybiškai, mes ir vėl susiduriame su teiginiu, kad kiekybiškai 
įvertinamos informacijos daugėjimas reiškia kokybinį visuomenės ir socialinės or- 
ganizacijos pokytį (informacinę visuomenę). 

Man atrodo, kad informatizacijos aiškinimas istorinio tolydumo požiūriu ge- 
riau padeda suprasti informacijos vietą šiandienos pasaulyje. Ne tik dėl to, kad 
atsisakoma abstrakčių „informacinės visuomenės“ ir pačios informacijos kriteri- 
jų. Žinoma, šios pakraipos teoretikai pripažįsta, kad nepaprastai išaugo informacinių 
technologijų kiekis, cirkuliuoja daug daugiau informacijos, išsiplėtė informaci1- 
niai tinklai ir pan., tačiau atsisako tokių asocialių, šaknų neturinčių sąvokų ir at- 
sigrįžta į realų pasaulį. Būtent čia, istorijos audinyje, jie gali fiksuoti informaci- 
jos sprogimą, kuris reiškia kažką svarbaus ir turi aiškią pradžią bei kontekstus: 
plinta ši informacija, skirta šiems tikslams, šioms grupėms, turinčioms šių interesų. 

